
Jei tai, kas buvo anksčiau, vyktų dabar. 


0 tai, kas vyksta dabar, būtų buvę tada. 


JIS SĖDI GELTONAME folksvagene autobusiuke, pradvisusiame 
prakaitu, dažais ir dar kažkuo, ko nė negali įvardyti. Galbūt dvokia 
ant keleivio sėdynės pabirę sukamojo tabako trupiniai, o gal staty- 
binių prekių parduotuvėje Folkungo gatvėje pirkti maišas gipso ir 
teptukai ant užpakalinės keleivio sėdynės. Gal trenkia nuo pačiame 
automobilio gale sukrautų įrankių ir tapetavimo stalo, ketverius 
metus dvisusio tarp jo drabužių ir kadais dvigulės lovos dalies tame 
prakeiktame jos išnuomotame sandėlyje. 

Tai štai kas skleidžia slogų kvapą. 

Rūsiai. Sandėliai. Laikas. 

Saulė kepina, prasimuša net pro dulkėmis ir sudžiūvusiomis mu- 
sėmis apskretusį šoninį automobilio langą. Nepakeliamai karšta, jis 
nuleidžia stiklą, tikėdamasis įsileisti gaivaus oro, bet vidun plūsteli 
dar didesnė kaitra. 


— Čia aš. 
— Girdžiu. 


- Kaip tu, sūnau? Ar viskas gerai? 


Per tris valandas automobiliu iš Stokholmo jis pasiekė gamyklų ir 
eglyno apsuptą miestelį. Nuo ankstyvos popietės lėtai suka ratus 
aplink „Konsum“ parduotuvę, dešrainių kioską ir Žvyro aikštelę, 


kurioje septynių žaidėjų komanda žaidžia tutbolą. Artėja prie vieno 
triaukščių raudonų plytų namų centre. 
Dar nebuvo čia buvęs. 


- Viskas gerai. 
— Ką veikiat? 


— Nelabai ką... Mama gamina valgyt, tuoj sėsim prie stalo. 


Važiavo per seniai nematytą Švediją - devyniasdešimtasis kelias, pas- 
kui septyniasdešimtasis, toliau - penkiasdešimtasis. Stabtelėjo dega- 
linėje pačiame miesto pakraštyje - BP ar „Uno-X“, susisuko cigaretę 
ir - gal visgi tai buvo „Shell“ - ir, uždaręs telefono kabinos dureles, 
surinko atmintinai žinomą telefono numerį. Ji pakėlė ragelį, bet nuti- 
lusi perdavė vyriausiajam sūnui. 


— Leo, o kaip broliai? Kaip jie gyvena? 
- Jie... Kaip visad. 

— Visi namie? 

- Visi. 


Paskutinius kilometrus riedėjo lėtai. Pravažiavo bažnyčią, seną mo- 
kyklą ir pusplikius, vienais šortais, žmones - Didžiojoje aikštėje jie 
gerte gėrė išsiilgtus saulės spindulius, kuriuos, sprendžiant pagal šut- 
rą, netrukus turėjo pakeisti debesys ir perkūnija. 


— Paduosi ragelį Feliksui? 


- Juk žinai, kad jis nenori su tavim kalbėti. 


Jis sėdėjo priešais triaukštį pastatą ir stebeilijo į įėjimą, kuris, regis, 
spoksojo į jį. Neketino čia užsisėdėti. 

— Taigi... O Vincentas? 

- Jis kažką žaidžia, atrodo... 


— Lego? 

— Ne, jis... 
— Kareivėliais? Papasakok, ką veikia. 


— Greičiausiai skaito. Tėti, kareivėliai seniai pamiršti. 


Pažvelgė į langą dešinėje, pačiame viršuje, tai turėjo būti tas butas, 
apie kurį keturiolikmetis sūnus tiek pasakojo, kad, regis, ir pats yra 
ten buvęs: įėjus kairėje virtuvė, apvalus rudas stalas, keturios, bet ne 
penkios kėdės, toliau - svetainė, dešinėje už durų su matiniu neper- 
matomu stiklu jos miegamasis, ten stovi antroji lovos pusė, - tą ji vis 
dėlto pasiliko, - toliau vaikų - Leo, Felikso ir Vincento - kambariai. 
Viskas taip, kaip ir jiems gyvenant drauge. 


- O tu? 
— Aš... 
— Ką veiki tu? 


— Grįžtu namo. 


Penkių kambarių bute verda atskiras gyvenimas, garsai galynėjasi ir 
grumiasi tarpusavyje. Mamai atsukus čiaupą, į plautuvę dundėdamas 
ima kliokti vanduo. Įrankių stalčiuje tarška metalas, barška iš spinte- 
lės traukiami indai. Galop visi garsai susilieja į vieną: berniukai kaip 
įmanydami stengiasi perrėkti plyšaujantį televizorių svetainėje, kur 
įsitaisęs sofos kamputyje Feliksas stebi falcetais spygaujančius anima- 
cinio filmuko veikėjus, ir kreivai ant Vincento pakaušio užmaukšlin- 
tas Leo ausinuko ausines, iš kurių sklinda sodrus pasakotojo balsas. 

Spagečiai išvirė, mėsos padažas garuoja. 

Kilstelėjusi ausines mama šnipšteli, jog valgis paruoštas ir Vincen- 
tas leidžiasi bėgti per prieškambarį šaukdamas: „Valgyt!, pasukęs už 
kampo jis tebešaukia: „Valgyt, valgyt!“ 

Televizorius išjungtas. Nutyla muzika. 

Visiems drauge skubant prie stalo, namai beveik nuščiūva, bet 
nuskardena durų skambutis. 

Vincentas vėl bėga į prieškambarį. 

— Aš atidarysiu. 

Feliksas pralekia televizorių - jis irgi skuodžia prie durų. 

- Aš atidarysiu. 

Jie skuba, varžosi. Arčiausiai buvęs Vincentas suspėja pirmas ir jau 
siekia užrakto, nors dar nė neįstengia pats jo pasukti. Vos žingsniu 
atsilikęs Feliksas nustumia Vincento ranką ir pasilenkęs žvilgteli 
pro akutę. Leo stebi brolius, Vincentas darkart stveria užraktą, bet 
nepajėgia pasukti. Feliksas atsigręžia, ir jo veide galima įskaityti metų 
metus jį slėgusią baimę. 

— Kas ten? 

Feliksas linkteli durų link. 

- Ten. 

- Na ten, kas? 

Darkart nuaidi ilgas skambutis. Leo prieina prie durų, prie užrak- 
to siekiančio strapaliojančio Vincento. Feliksas nė nemano paleisti 
rankenos. 

- Feliksai, Vincentai, pasitraukit. Aš atidarysiu. 


Vakarienė trims kasdien vis daugiau valgantiems sūnums ketaus kep- 
tuvėje sunki. Kaskart perkeliant keptuvę ant medinio padėkliuko jai 
sudilgčioja riešą. Ji nukošia spagečius, įmeta gumulėlį sviesto ir pas- 
tato puodą ant virtuvės stalo. 

Kai televizorius išjungtas, kai muzika ir pasaka nutildytos, kai kaž- 
kas spaudžia durų skambutį ir visi sūnūs skuba norėdami atidaryti, 
tyla nieko gero nežada. 

Vėliau ji nė neprisiminė, ar atsisuko pasidomėti, kodėl vaikai 
nuščiuvo. O gal tylą ji įsivaizdavo? Ji įsidėmėjo tik jo paaugusias 
garbanas ir raudonuoju vynu nebedvelkiantį alsavimą. 

Ir jo smūgius - kitokius nei visada. 

Jei būtų trenkęs per stipriai, ji būtų parkritusi, o šį kartą jis norėjo 
priversti ją žvelgti jam į akis ir kaip reikiant aplamdyti už tai, kad 

neparodė jam dėmesio ir perdavė telefoną vyriausiajam sūnui. Susi- 
tikus pirmą kartą po ketverių metų ji privalo žiūrėti į jį. 

Veikiausiai ji atsisuko pati. 

Pirmąjį smūgį kerta dešiniu kumščiu į kairį skruostą, ranka siekia 
moters kaklo ir sugriebęs atlošia galvą, kad vėl matytų veidą. Antras, 
trečias ir ketvirtas smūgiai, atvirkščiai - kairiu kumščiu į dešinį 
skruostą - „žiūrėk man į akis“ - staigūs, bet galingi kirčiai. Ji bando 
dangstytis rankomis, nespėja, alkūnės šmėsčioja jai prieš akis. 

Viena ranka laikydamas už kaklo, kita tempia ją už plaukų, nors ji 
visu svoriu stengiasi susmukti, kristi ant grindų, apsiginti. Palenkęs 
jai galvą užsimoja koja. „Pajusk mane“ - spyris - „pajusk mane“ - 
kelis vėl šauna į viršų, spyris - „pajusk“. 


Per tuos prabėgusius ketverius metus pasikeitė jo akys, negalėjai 
perprast žvilgsnio. Tai žvilgsnis žmogaus, kuo puikiausiai žinančio, 
ko atėjo. Kumščiais jis tašo mamos veidą kaip pliauską, švaistosi be 
atvangos, bet kitaip nei anksčiau - viskas vyksta be garso. 

Leo neperprato tos velnioniškos tylos, štai kodėl uždelsė ko nors 
imtis. Tėtis atrodo tas pats, bet drauge ir kitoks. Mama nešaukia. 
Vincentas slepiasi jam už nugaros, o Feliksas nesitraukia nuo laip- 
tinės durų. 

Ūgiu jie dar toli gražu nelygūs. Kitaip Leo nebūtų reikėję šokte 
šokti tėčiui ant nugaros, kai šis užsimojo kirsti keliu. Tėtis nesiliaus, 
kol uždaužys mamą mirtinai. Berniukas pakimba ant nugaros delnais 
gniauždamas tėčio kaklą, pagaliau šis griebia jam už rankų ir bando 
jo nusikratyti. 

Bet tuomet tėtis paleidžia mamos galvą. 

Leo krinta ant grindų, o mama nusvirduliuoja kelis žingsnius, 
paskubomis slėpdama krauju plūstantį veidą, ypač skruostą, kurį 
tėtis prakirto kairiu keliu. Jis puola pavymui ir pastveria visai kaip 
pirma - mama privalo žiūrėti, kaip atskrenda smūgiai. 

Dar vienas kirtis. Sunkus kumštis pataiko į nosį ir burną. 


Šis paskutinis. Leo strykteli ir lyg skydą iškėlęs rankas įsispraudžia 
tarp suaugusiųjų. 

Tėti, ne. 

Stovi tuščiame kambaryje tarp kruvinos motinos ir tėvo - jis šoktų 
mušti mamą, jei sūnus neužstotų. 

Leo įsikimba į tėtį. 

Ne už kaklo, tėtis dar per aukštas, ne už rankų, šių irgi nepasiekia. 
Apsiveja kiek aukščiau juosmens. 

Tėti, ne. 

Bando įsispirti į virtuvės grindis, bet kojinės slysta, turi įsiremti į 
stalą, kad pajėgtų įveikti tėtį. Leo dar trūksta jėgų, bet jam pavyksta 
priversti jį paleisti mamos plaukus. 

Iš virtuvės mama lekia prie pravirų laiptinės durų. Paslysta ant 
laiptų, visur tykšta kraujas, mama inkščia sulig kiekvienu žingsniu. 

Jie lieka tik dviese. 

Leo stipriai rankomis apsivijęs juosmenį, o gal krūtinę. Jis palinks- 
ta prie tėčio lyg šis laikytų jį apkabinęs. 

— Dabar tavo eilė, Leonardai. 

Virtuvė atsiduoda maistu - spagečiais su mėsos padažu, justi 
mamos kraujo kvapas. Jiedu žiūri vienas į kitą. 

- Supranti, ar ne? Manęs nebebus, bent jau čia. Nuo šios akimirkos 
tu esi atsakingas. 

Tėčio akys visai kitos - jos nebėgioja, jis nenuleidžia žvilgsnio ir 
netardamas nė žodžio pasako labai daug. 

Dabar 


Pirma dalis 


LEO UŽGNIAUŽĖ KVAPĄ ir stipriau prisispaudė prie žemės. Kūnu 
perbėgo akinamai balta kišeninio žibintuvėlio šviesa, jis murktelėjo 
veidą į drėgnas samanas ir retus mėlynių stagarus. Jis slėpėsi. Šviesos 
rėžis grįžo prie betoninio kubo. Sargas visad eidavo tris ratus pagal 
laikrodžio rodyklę. Gulint taip arti buvo ypač lengva sekti jo ritualą. 

Pirma jis pašvietė į užraktą, ieškodamas įsilaužimo žymių. 

Tuomet apėjo kubą, šviesdamas į betonines sienas. 

Galiausiai sustojo nugara į sieną ir valandėlę rūkė, regis, ilsėjosi 
įsitikinęs, jog viskas atrodo kaip ir vakar vakarą, tik vėjas pučia 
neįprastai stipriai. 

Leo ėmė ramiau kvėpuoti. Šitaip jis pragulėjo septynis vakarus - 
kaskart nuo aštuntos valandos vis toje pačioje vietoje, tarp dviejų 
plikų medžių kamienų. Nepajudinamas. Vėjo, ūbaujančios pelėdos 
ir vieno kito vabzdžio draugėje. 

Laukdavo pasirodant sargo. Anksčiausiai - dvidešimt dvi minutės 
po aštuonių pirmadienį, vėliausiai - dvylika po devynių trečiadienį. 
Leo stebėjo raudonas rodykles ant savo riešo - šįvakar sargas atvyko 
penkios po devynių, nudrengtas volvo sustojo prie užkardo nei per 
anksti, nei per vėlai. 

Keistas jausmas šitaip gulėti ir stebėti Žmogų, šventai įsitikinusį, 
jog yra vienui vienas. Tas rūkantis uniformuotas vyriškis buvo atsa- 
kingas už Stokholmo karinės apygardos sandėlius. 

Leo pasitaisė prie apykaklės pritaisytą mikrofoną, ištempęs kaklą 
kilstelėjo galvą virš mėlynojų ir sušnabždėjo: 

— Vėžiažmogis palieka teritoriją. 

Vis dar buvo girdėti guminių batų žliugsėjimas, o žibintuvėlio 
šviesa šmėžavo tarp pušų šakų ir kur ne kur augančių krūmokšnių. 
Visai netrukus, vos praėjęs Feliksą ir Vincentą, jis pradingo už miško 
takelio vingio. Išgirdę už užkardo paleidžiamą automobilio variklį, 
Leo ir Jasperas turėjo susitikti prie kaustytų plieno durų. 


Mišką ir žvyro aikštelę skiriantis griovys buvo pilnas vandens. Šokant 
per jį storas Leo kerzų padas slystelėjo žole. Peršokęs apsidairė. Vie- 
noje rankoje jis laikė sunkią kuprinę, kitoje - medžio plaušo plokštę. 
Miško viduryje plytėjo didelė kvadratinė žvyro aikštelė, o joje - visos 
kelionės tikslas - nedidelis pilkšvas betono kubas. Ginklų saugykla. 

Tolumoje, iš priešingos pusės, pušų spyglių ir samanų prisivėlu- 
siais plaukais artinosi Jasperas, glėbyje nešdamas tokią pat sunkią 
kuprinę. 

Vienas kitam jie nepratarė nė žodžio. Nebuvo reikalo. 

Leo padėjo šešiasdešimties kvadratinių centimetrų medžio plaušo 
plokštę priešais kesono duris. 

Jis ilgai tyrinėjo tą sieną. Ieškojo greičiausio būdo. Sargas, pa- 
švietęs žibintuvėliu, kaipmat pastebėtų sprogimo žymes. Be to, kiltų 
pernelyg daug triukšmo. 

Paskui ėmėsi tirti stogą. Būtų paprasta nukelti nuo lietaus saugantį 
skardos lakštą, tuomet iš viršaus prasiskverbti pro penkiasdešimties 
centimetrų betono sluoksnį ir galiausiai grąžinti skardą į vietą. Spro- 
gimo žymių ant stogo nebūtų matyti nė šviečiant žibintuvėliu, bet 
triukšmo išvengti irgi nepavyktų. 

Teliko grindys. Galima sukelti priešslėgį - sprogimo jėga suspaus- 
tų Žemę, o dėl šios pasipriešinimo reikėtų mažiau sprogmenų, taigi 
mažiau ir triukšmo. 

Iš kuprinės Leo ištraukė maišelį su keliais šimtais gramų pastos. 

Tai buvo plastikiniai sprogmenys m/46. Aštuoniasdešimt šeši 
procentai pentilio ir keturiolika - mineralinio tepalo. 

Jis atsiklaupė ir pasišviesdamas pora ant galvos tvirtinamų žibin- 
tuvėlių ėmė minkyti dvylika sprogmenų rutuliukų po keturiasdešimt 


18 


gramų. Pasta buvo kietesnė ir ne tokia paslanki kaip ICA prekybos 
centro imbierinė tešla plastikiniame maišelyje, bet užtat nekilo grės- 
mės, kad sudrėkusi ar minkoma sprogs, o jo rankos stiprios. 

Būtų pavykę ir su trylika arba šešiolika gumulėlių. Ar su dvidešimt. 

Bet jis norėjo naudoti dvylika. 

- Juk neužteks. 

Visus išdėliojo ant plokštės lyg ciferblatą - keturiasdešimties gra- 
mų sprogstamosios medžiagos gumulėlis kiekvienai valandai. 

- Užteks. 

- Bet lentelėje parašyta... 

— Kariai visuomet naudoja per daug. Kare jų tikslas - žudyti. Aš 
ėmiau pusę. Mums tereikia patekti vidun, o ne sugriauti. 

Jis stebėjo Jasperą - jo miklios rankos ištraukė iš kuprinės sulanks- 
tomą kastuvą, sunėrė jį ir ėmė kasti, su kiekvienu judesiu duobė prie 
durų darėsi vis gilesnė. 

Gumulėlis sprogmenų kas valandą. Laiko ratas. 

Net neturėdamas laikrodžio, jis tiksliai žinojo, kiek valandų. Regis, 
sekundės pačios jame tiksėjo. 

Iš kuprinės ištraukė kažkokį šiurkštų rudą virvagalį. 

Pustrečio metro padegamosios pentilio virvelės. 

Ant plokštės nuo sprogmens iki sprogmens rangėsi ruda gyvatėlė, 
pritvirtinta sidabrine lipniąja juosta. Apsukusi ratą jos uodega išlindo 
ties ta vieta, kur laikrodis rodo vidurnaktį, - tai buvo degiklis. 

- Baigta. 

Duobė po kesono grindimis turėjo būti gana didelė, kad tilptų 
plokštė. Jasperas darbavosi išsijuosęs, kūnu žliaugė prakaitas, ir 
duobė vis gilėjo. Iš krašto, kur nepasiekė kastuvas, Leo ėmė rausti 
rankomis. 

— Nagi. 

Vaikinai, laikydami už priešingų kraštų, atsargiai stūmė plokštę 
gilyn, kad ginkdie neužkliudytų sprogmenų, o virvelės galas kyšotų. 
Įsitikinę, jog plokštės kvadratas, pralindęs po durimis, tikrai atsidū- 
rė po mažuoju nameliu, kruopščiai užvertė duobę žvyru, kad būtų 
sukeltas priešslėgis, kuriuo kliovėsi Leo. 


— Patenkintas? 

- Patenkintas. 

Valandų valandos skaičiavimų. Medžiagų paieškoms sugaištos 
dienų dienos. Savaitės vaikštynių po mišką - guminiais batais, su 
krepšeliu grybams - tyrinėjant, kaip įrengti Švedijos kariuomenės 
ginklų sandėliai. Kai Butširkos savivaldybėje, Getrigene, maždaug už 
dešimties kilometrų į pietus nuo Stokholmo, rado saugyklą, suprato, 
jog jo paieškos baigtos. 

Liko vos kelios minutės. 

Jis suėmė virvelės galiuką, kyšantį iš po durų, priklijavo detona- 
torių, prijungė elektros grandinę ir ėmė trauktis - per žvyro aikštelę, 
daubą, atgal į mišką, kur kitą laido galą pritaisė prie motociklo ge- 
neratoriaus. 

- Feliksai? Vincentai? 

Mikrofonu pasirūpino iš anksto, dabar tikrino ausinę. 

- Taip? 

— Apačioje tuščia? 

- Tuščia. 

Jis nejudėjo. 

- Dešimt sekundžių. 

Buvo vienui vienas, tik vėjelis dvelkė. 

- Sprogdinu. 


- Dešimt. 

Vaikinai gulėjo po brezentu, apžertu lapais, samanomis ir žole, 
netoli raudono ir geltono užkardo su ženklu TIK TARNYBINIAM 
TRANSPORTUI. 

- Sprogdinu. 

Vincentas laikė suspaudęs beveik pusantro metro ilgio armatūros 
žirkles. 

Kilstelėjęs viršutinę kūno dalį Feliksas žvilgtelėjo į laikrodį, pirštu 
patrynė nuo drėgmės aprasojusį stiklą. 

- Devyni. 

Trynė, kol pamatė sekundinę rodyklę, tuomet linktelėjo sune- 
rimusiam Vincentui. Jaunėlio nerimą išdavė negilus, tankus kvė- 
pavimas. 

— Aštuoni. 

— Viskas gerai? 

- Septyni. 

Vincentas neatsakė. Jis nė nedirstelėjo į brolį. 

- Šeši. 

Sunkus juos dengiantis brezentas tirtėjo. 

— Mūsų nepričiups, Vincentai. Mes vienui vieni. 

- Keturi. 

— Supranti“ 

— Trys. 

Ranką nuo kretančių brolio pečių Feliksas perkėlė ant plaštakų, 
tvirtai gniaužiančių armatūros žirkles. 

— Vincentai? 

- Du. 

— Tu tik įsivaizduoji. Juk Leo guli ten, viršuje. Jis viską suplanavo, 
mums pavyks. Vincentai, juk taip geriau? 

— Vienas. 

— Girdi? Juk geriau būti kartu ir matyti... Nei sėdėti namie ant 
sofos ir nė nenutuokti. 


Nugriaudėjo sprogimas. Garsiau, nei jis tikėjosi. Kesonas rezonavo 
kaip gitaros korpusas. Kiautas sustiprino keturių šimtų aštuoniasde- 
šimt gramų medžiagos sprogimą. Sprogus patalpos grindims, betono 
nuolaužos ėmė skraidyti į saugyklos lubas. 

Jie buvo sutarę nejudėdami palaukti penkias minutes. 

Nepavyko. 

Rankoje sugniaužęs kastuvą Leo ėmė kepurnėtis, šliaužti, ropoti 
drėgnu žvyru. Garsiai nusikvatojo, iš pradžių nesąmoningai, juokas 
veržėsi pats, juokėsi kaip niekada, klūpėdamas priešais kesoną ir de- 
šine čiuopdamas po durimis - ten ničnieko nebuvo. Tikrų tikriausia 

skylė! Jis sudėjo kastuvą, ėmė kasti žvyrą didindamas duobę, paskui, 
nukreipęs į vidų, įjungė prie galvos pritaisytą žibintuvėlį. 

— Jasperai! 

Jis pernelyg garsiai šūktelėjo proskynos pusėn, bet balso, kaip ir 
juoko, valdyti neįstengė. 

- Ateik! Eikš, pažiūrėk! 

Belangėje patalpoje švietė ant galvos pritaisytas žibintuvėlis. Pri- 
siartinęs jis galėjo aiškiai įskaityti pirmą raidę. 

K. 

Dieve mano. Dieve mano! 

Jis kyštelėjo galvą dar giliau, pamažėle išryškėjo ir antroji raidė. 

s. 

Ohmyfuckinggod. 

Dar šiek tiek. Ir dar. P. Jis negalėjo pajudėti, tik kiek pakreipė 
kaklą, kad priartėtų prie dėžės apačios. 5. Didesnioji dalis užrašo 
baltomis raidėmis žaliame fone buvo prie pat išsprogdintų grindų. 8. 

KSP 58 

Jis nesuklydo. 

Storis, padėtis, armatūra - viskas tiksliai atitiko. Šūktelėjo į mik- 
rofoną: 

- Feliksai! Vincentai! 

- Taip? 

— Kaip einasi su užkardu? 

- Dirbam. 

— Gerai. Kai tik baigsit, važiuokit čia. 

Leo paleido mikrofoną, išsitraukė ausinę. Kelias minutes norėjo 
pabūti tyloje. Vaikinai drauge suplanavo žingsnį po žingsnio ir keti- 
no laikytis sekos. Du gulomis laukė ant kalnelio miške, netoli kelio. 
Kiti du - ant kalvos prie betono pastato išsprogdintomis grindimis. 

Dabar atėjo metas kitam žingsniui. 

Jasperas ir Leo petys petin kasėsi link skylės grindyse, atrodė, lyg 
kastų pabėgimo tunelį iš spygliuota viela apraizgytos karo belaisvių 
stovyklos. Jie dirbo, įspraudę galvas, pečius, rankas ir kojas, galingo- 
mis žirklėmis karpė armatūros skeletą. Leo kirpo ir lankstė ten, kur 

ką tik griaudėjo sprogimas. Įsiręžęs į žemę nugara, rankomis įsikibęs 
į angos kraštus, jis pagaliau apsižvalgė. Pasitaisė nuo prakaituotų 
smilkinių slystantį žibintuvėlį. 

Atsistojo viduryje ir ištiesė rankas į šalis - jis galėjo pasiekti sienas 
ir lubas. 

Aštuoni kubiniai metrai. 

Lempelė apšvietė nukarpytą armatūrą, kuri panėšėjo į sprogimo 
vietoje augantį vienišą krūmą - retos jo šakelės stiebėsi į visas pu- 
ses. Pagaliau jis nužvelgė sienas, prie kurių gulėjo sukrautos žalios 
medinės dėžės. 

— Kiek? - tunelio gale pasigirdo Jaspero balsas. 

— Daug. 

— Nagi kiek? 

Leo ėmė garsiai skaičiuoti. 

— Vienas būrys. Du būriai. Trys būriai. Keturi... 

Iš viso saugykloje gulėjo dvidešimt keturios dėžės. 

— „ištisos dvi kuopos! 

Atėjo eilė per žvyro tunelį prasisprausti tokiam pat aukštam Jas- 
perui. Kaip ir Leo, jis nepaliovė kvatoti, neįstengė susivaldyti. Jiedu 
stovėjo greta kubinėje patalpoje. Lempelių šviesoje sulig kiekvienu 
įkvėpimu sūkuriavo ir lengvai bangavo betono dulkės. 

- Atidarysim dabar ar vėliau? 

- Aišku, dabar. 

Jis atsargiai palietė viršutinę dėžę. Šiurkštus paviršius. Jie lengvai 
ištraukė kaiščius ir nuėmė dangtį. Viduje gulėjo kulkosvaidis. Svoris 
11,6 kg. Leo iškėlė ginklą ir padavė Jasperui, šis sulenkė kelius, pasvi- 
ro priekin ir ėmė kartoti judesius, kurių išmoko karo tarnybos metu. 
Ilgis 1 275 mm. Jiedu susižvalgė kaip bendrakeleiviai, po ilgos kelionės 
pasiekę tikslą ir niekaip negalėdami tuo patikėti. Šaudymo sparta 
600-850 šūvių/min. Ilgi vakarai miške, naktys, praleistos palinkus 
virš brėžinių, skaičiuojant, kokio storio galėtų būti betono grindys ir 
kokių sprogmenų reikia suformuoti dvylikai kamuoliukų, - ir paga- 
liau jie kesone, kur slypi įrankiai, reikalingi broliams naujai veiklai. 

— Kaip manai, kiek jų? Pamėgink spėti. 

Leo kaip tik ketino atidaryti kitą dėžę, bet staiga persigalvojo. 
Atsakymas, nuklotas baltu dulkių sluoksniu, kabėjo Jasperui už 
nugaros. 

— Nereikia nė spėlioti. 

Lapelis plastikinėje įmautėje buvo pritaisytas ant kablio prie už- 
rakintų durų, šalia lapelio ant virvelės pririštas tušinukas. 

— Pirma eilutė: 124 vnt. pistoletų kulkosvaidžių m/45. 
Antra eilutė:92 vnt. automatų AK4. Trečiaeilutė:5vnt. KSP 58. 

Leo atsisuko. 

— Inventorizacijos sąrašas. Karinė tvarka. 

Jie tikrino dėžę po dėžės. Gerai sutepti, kruopščiai supakuoti 
vienas šalia kito gulėjo daugybė ginklų. 

— Velniai rautų, Jasperai, ar bent įsivaizduoji? 

Leo nukabino sąrašą ir darsyk atidžiai perskaitė: 124, 95 ir 5. 

Bet šįkart jis skaitė toliau. 

O ten, kur baigiasi mašinraštis, po taisyklių ir nurodymų eile, 
pačioje apačioje... 

— Jie... 

Anksčiau jis nebuvo pastebėjęs. 

— „tikrino... 

Jis palinko arčiau, žibintuvėlis ant kaktos ryškiau nušvietė baltą 
tušinuku prikeverzotą popieriaus lapą. 

Parašas virš metų neįskaitomas, bet data tiksli. 

- „Spalio ketvivtą, penktadienį. 

— Na ir? 

— Beveik prieš dvi savaites! 

— Tai ką? 

Leo mostelėjo popieriumi, brūkšteldamas per lubas. 

— Sargybiniai atidaro saugyklų duris kas pusę metų. Supranti? 
Vadinasi, jie nepastebės... dar penkis mėnesius ir septyniolika dienų! 


— Feliksas kreipiasi į Leo! 
Feliksas spaudė raudoną siųstuvo mygtuką. 

Jis kelis kartus nesėkmingai mėgino prisišaukti brolį, todėl dabar 
pabandė garsėliau. 

- Kartoju! Feliksas kreipiasi į Leo! Ateik! 

Tuomet valandėlę lūkuriavo tikėdamasis, kad traškesį netrukus 
pakeis Leo balsas. 

- Klausau. 

Duslus sprogimas lyg prislopintas dundesys, prieš išsisklaidyda- 
mas vėjyje, tik dabar pasiekė už šimto septyniasdešimt keturių metrų 
buvusius bendrus. 

— Aš dėl... spynos. 

Nudundėjus sprogimui jie penkias minutes gulėjo nejudėdami. 
Vaikinai skaičiavo laiką pagal Vincento alsavimą, kiekvienas iškvė- 
pimas - sekundė. Vykdė Leo nurodymą nesitraukti, kol įsitikino, 
kad jų niekas neišgirdo. 

- Spynos? 

- Taip. 

Pagal planą po penkių minučių pačiomis didžiausiomis, pusantro 
metro ilgio, armatūros žirklėmis jie turėjo nukirpti spynos lyną. 

— Mes nukrypom nuo plano, nes... 

- Nes? 


— „turim bėdą. 


Pro žvyro tunelį Leo prasispraudė atgal į lauką. Jis nebuvo numatęs, ko 
reiktų imtis, jei vaikinams nepavyktų nukirpti spynos lyno. Visas pla- 
nas galėjo nueiti šuniui ant uodegos. Jis nulėkė vos pramintu miško ta- 
keliu į kalvos papėdę, kur du jaunesnieji broliai stovėdami skirtingose 
užkardo pusėse bandė įveikti keturiolikos milimetrų storio plieno lyną. 

— Man be proto gaila. 

Šią vasarą jaunėlis ūgiu prisivijo Leo. Bet septyniolikmečio kūnas 
vis tiek buvo kitoks nei dvidešimt ketverių sulaukusio vaikino. 

— Velniava, Leo, nieko neišeina. Aš neįstengiu. 

Vincentas gūžtelėjo kaulėtais pečiais ir atmetė kiek per ilgas, prie 
kūno nederančias rankas į šalis. 

Akimirką broliai žiūrėjo vienas į kitą. Vincentas atsitraukė. 

- Feliksai, pabandykim mudu. | 

Leo atsistojo Vincento vieton, praskleidė kojų ilgumo žirkles ir 
abiem rankomis suėmė vieną žiauną, o anapus užkardo į kitą žiauną 
įsitvėrė Feliksas. 

- Nagi, brol. 

Jie vienu metu truktelėjo žirkles ir šios įsikibo į lyną. Du irkluotojai 
traukė irklus prie savęs, prie krūtinės, traukė neatlyždami, iš visų 
jėgų. Pirštai, rankos, pečiai drebėjo. Pagaliau didžiosios armatūros 
žirklės padalijo lyną pusiau. 


Pirmąjį tinklą jie pririšo prie dviejų vienišų beržų kamienų, antrą- 
jį - prie tankių jaunų eglių šakų. Vakarais jie treniruodavosi Skugo- 
so garaže, o paskutinį kartą - tamsioje Drevikeno ežero pakrantėje. 
Tamsoje buvo paprasta nepastebimai suvynioti maskuojamąjį tinklą 
ir įmesti į tuščią pikapo krovinių skyrių. Kaip ir pridera statybinin- 
kams, jie važinėjo dviem raudonais „Mitsubishi“ pikapais. 

Leo nukūrė atgal link kalvos viršūnės, o vaikinai įsėdo į auto- 
mobilius ir patraukė per samanas ir mėlynojus pro atvirą užkardą. 
Feliksui visai neseniai po trečiojo bandymo pavyko gauti vairuotojo 
pažymėjimą - visai ne dėl to, kad buvo prastas vairuotojas, bet todėl, 
kad važiuodavo per greitai. O Vincentas dar buvo per jaunas laikyti 
egzaminą. Tad važiuodami į kalvą jie neužgaišo. 


Aštuonetas rankų - ketvertas kūnų - sustojo per metrą vienas nuo 
kito. 

Kesono viduje klūpantis Jasperas per iškastą tunelį padavinėjo 
ginklą po ginklo, prie duobės klūpėjo Leo ir perdavinėjo stovinčiam 
Feliksui, o šis - Vincentui automobilio krovinių skyriuje. 

Perduoti ginklą iš vienų rankų į kitas truko pusantros sekundės. 

— Du šimtai dvidešimt vienas automatinis ginklas. 

Kiekvienas objektas iš betoninio kiauto turėjo atsidurti automo- 
bilyje per šešias sekundes. 

— Aštuoni šimtai šešiasdešimt keturios dėtuvės. 

Leo žvilgtelėjo į laikrodį su raudonomis rodyklėmis. Turėjo baigti 
už trisdešimties minučių ir keturiasdešimt aštuonių sekundžių. 


Vaikinai nušlavė sprogimo išnešiotus griuvėsius, žvyru kruopščiai 
užpylė tunelį ir duobę, paskui dar sutrypė žemę. Tuomet visi persi- 
rengė mėlynomis darbo kelnėmis ir mėlynais marškiniais, užsivilko 
juodas striukes su statybos įmonės emblemomis ant rankovių. Dviem 
automobiliams pravažiavus pro vartus, iš vieno jų iššoko Feliksas, 
rankoje laikydamas tokią pačią spyną. Jis ilgai ieškojo tokiu pačiu se- 
rijos numeriu pažymėtos spynos: svarbu, kad sargybinio raktas len- 
gvai įslystų vidun, net jei paskui ir nepavyktų atrakinti. Kitą vakarą, 
kai apie devynias pasirodęs sargybinis rūkys klausydamas naminės 
pelėdos ūbavimo ir pakilęs ant kalno eis aplink kesoną, jam nevalia 
nieko pastebėti. Pedantiškas inventorizacijos sąrašas užtikrino, kad 
saugykla nebus atidaryta dar beveik pusmetį, o iki tol išorėje viskas 
turi atrodyti kaip buvę. 


LEO NĖ PATS nepajuto, kaip ėmė dainuoti. Garsiai, lyg būtų vienui 
vienas. Automobilyje aidintį savo balsą išgirdo tik važiuodamas E4 
keliu prie Vestbergos, pasukęs Horno gatve Liljeholmeno tilto link. 

Į pietus nuo sostinės lijo. 

Jis sumokėjo už kavą su bandele užkandinėje ir perėjęs gatvę 
įsliūkino į „Folkopera“ teatro perukų dirbtuvę - šiandien čia jis buvo 
pirmasis klientas. Jis smalsiai stebėjo šokančius, vienu metu prie 
plastikinio pakaušio keletą gijų rezgančius pirštus. Jauna moteris 
patikino, jog jie naudoja tikrus plaukus, perka juos didelėmis pakuo- 
tėmis Azijoje, balina ir dažo reikiama spalva. Iš ten jis patraukė į Akių 
centrą Drotningo ir Barnhiuso gatvių sankryžoje, nupirko anksčiau 
užsisakytus rainelę slepiančius kontaktinius lęšius be dioptrijų. 

„Reikia nuspręsti, kokį klaidinantį įspūdį noriu padaryti stebė- 
tojui.“ 

Žvilgtelėjęs į užpakalinio vaizdo veidrodėlį Leo atpažino save — 
šviesiaplaukį žydraakį. Jis nuo vaikystės labiausiai panėšėjo į moti- 
ną - paveldėjo jos šviesų gymį, vos rusvus plaukus. Paveldėjo ir jos 
nosį, mažesnę, bet kampuotesnę, tarsi išskaptuotą iš granito. Akys, 
plaukai ir nosis neleido supainioti jo su atvykėliais. Maža kampuota 
švediška nosis niekuomet nekeldavo įtarimo - jei kas būtų paprašęs 
perukų gamintojo ar optikos darbuotojo apibūdinti grynais mokėjusį 
rytinį pirkėją, šie būtų atsakę, jog jis niekuo neišsiskyrė. 

Niekuo neišsiskiriantis, vadinasi, neįsimintinas. 

Jis išsuko iš greitkelio prie Albio, iš trijų eismo juostų liko dvi, 
pravažiavo „Shell“ degalinę ir XII amžiaus bažnyčią, o už jos miesto 

daugiaaukščius ir asfaltą pakeitė pievos ir miškai. Kelias minutes lėkė 
septyniasdešimtuoju keliu - tiesiosios jo atkarpos buvo trumpos, o 
posūkiai staigūs. 

Leo sulėtino greitį. 

Štai čia. 

Vos prieš septynias valandas Feliksas pakeitė užkardo spyną, še- 
šiasdešimtmetis vyras jau po dešimties valandų pastatys volvo, už- 
gesins cigaretę ir praeis pro šalį. 

Būtų nesiliovęs dainuoti, jei ne tas lietus. Prasidėjo naktį, o dabar 
taip įsismarkavo, kad valytuvai vos spėjo braukti vandens čiurkšles. 
Juk pliaupė ir į neseniai iškastą duobę, tokią didelę, kad telpa žmo- 
gus, - tai buvo jų tunelis po betonu. Vėžiažmogis būtinai čia praeis, 
guminiais batais mins žvyru užpiltą angą. Jie tvirtino, lygino, taisė, 
bet negalėjo prilygti laikui - tik jis suplūkia žemę. Jei lietus nesiliaus, 
žvyras pamažu ims smukti, ir prižiūrėtojo žibintuvėlio šviesoje anga 
atsivers visu gražumu. 

Man reikia laiko. 

Dar penkis mėnesius apie mūsų niekšybę niekas neįtars, bet vos 
atidarius duris viskas paaiškės. 

Man reikia laiko įgyvendinti naują planą - padidinti pelną nedi- 
dinant rizikos ir suburti komandą. Turėčiau pasilikti, nueiti per lietų 
ir įsitikinti, ar anga nepastebima. 

Kaip tik to ir derėtų vengti. 

Tik kvailys, planavęs viską mėnesių mėnesiais, kitą rytą grįžta į 
nusikaltimo vietą. 

Jis padidino greitį, važiavo tuo pat keliu kaip ir naktį, tuo pačiu 
automobiliu, bet krovinių dalis nebuvo pilna ginklų, todėl vairuoti 
buvo kur kas lengviau. 


Kaimynai ir praeiviai statybvietę vadino Mėlynuoju namu. Tai buvo 
didžiulė skardinė dėžė - senoji Tumbos lentpjūvė. Leo pastatė auto- 
mobilį toje pačioje vietoje kaip ir naktį - priekiu į retus krūmynus, 
kuo toliau nuo kelio, prie pat juodo užrakinto konteinerio. 

Puiki vietelė - toli nuo keliautojų ar kaimynų akių. Čia jie galėjo 
netrukdomi vieną po kito iškrauti ginklus. 

Nuleidęs langą jis įsiklausė į gerai pažįstamą didžiųjų statybų 
triukšmą - plyšavo dažais aptaškytas radijas, aidėjo pneumatinio 
plaktuko kalenimas. Jis užsisegė paskutines mėlynųjų marškinių 
sagas, pasitaisė kombinezoną ir pasirąžęs išlipo. 

Mėlynasis namas. 

Didelė lentpjūvė ilgą laiką stovėjo apleista, bet prieš kelias savaites 
jie išvežė visą įrangą, sudėję perdangas atskyrė du aukštus, izoliavo 
perdangas, išklojo grindis, pastatė sienas. 

Žingsnis po žingsnio pastatas virto mažomis patalpomis įvairioms 
kontoroms, kurias kažkoks rinkodarininkas mėgino suburti po Sulbu 
centro stogu. 

— Viską sutvarkei? 

Jis niekad nebuvo stebėjęs einančio Felikso. Trejais metais jau- 
nesnis brolis artinosi laikinąja stovėjimo aikštele ir sulig kiekvienu 
žingsniu atrodė vis panašesnis į tėtį. Jam reikėjo erdvės. Tvirtos 
pėdos pasuktos į šalis, platūs pečiai, stambūs dilbiai. Regis, eidamas 
jis išsitempdavo, judėjo atsipalaidavęs, - anksčiau namuose, kurie 
buvo visas vaikų pasaulis, matė taip vaikštant vyrą. Žmonės įpratę 
kopijuoti, perimti, skolintis. 

Aš panašus į mamą, tu - į tėtį. 

— Na, Feliksai? Ar sutvarkei? 

— Atrodo, Gabis bando mus apsukti. 

Felikso buvimas jį nepaaiškinamai ramino, nors jo gestai, regis, 
turėjo neduoti ramybės, turėjo bauginti. 

— Jis sėdi viduj ir skaičiuoja kiekvieną sušiktą vinį. 

— Ar padarei, ką reikėjo? 

Jaunėlis nukėlė bendrovės pikapo krovininės dalies uždangalą. 

— Gabis ir jo suknisti paistalai, kad, mums vėluojant, jis nemokė- 
damas pasielgtų teisingai. Lyg taip būtų sutartyje. 

— Pasirūpinsiu tuo. O tu ar viską padarei? 

Feliksas nutraukė balto plastiko plėvelę. 

— 83 skyrius. Atrodo, ortopedijos. Išstūmiau jį ir kaip tyčia Vin- 
centui ėmė pasiutusiai skaudėti koją. 

Automobilio krovininėje dalyje stovėjo plati medinė dėžė su bliz- 
gia metaline rankena. Šalia, užmestas pora geltonų apklotų su aps- 
krities logotipu, - suglaustas neįgaliojo vežimėlis. 

— Yra atrama kojoms? 

— Atlenkiama? 

Pastatė automobilius atbulomis ir atrakino juodojo konteinerio 
spyną - šitokie konteineriai statybvietėse naudojami įrangai laikyti. 
Atvertos durys užstojo juos iš visų pusių, ir jie galėjo pakėlę įnešti 
tuščią įrankių dėžę. 

Vidury dienos gyvenamajame kvartale, vos keli metrai nuo ma- 
gistralės, priešais ginklų stirtas stovėjo vaikinai. Nakties tamsoje jie 
dirbo vorele, dabar irgi sustojo į vorą: Vincentas traukė ginklus iš 
furgono, perduodavo Feliksui, šis - Leo ir galiausiai Jasperas juos 
sudėdavo konteineryje. 

— Kad tave kur, Leo, visur tavęs ieškojau! 

Gabio falcetas suardė spalio ramybę. 

— Kaip, po velnių, manotės šiandien spėti? 

Prie konteinerio artinosi šešiasdešimtmetis vyriškis. 

Į kadaise tinkamo dydžio mėlyną kombinezoną vos tilpo jo didė- 
jantis pilvas. Nešėsi maišelį su cinamoninėmis bandelėmis ir kavos 
puodelį. 

- Ar pastarąją savaitę čia bent teikėtės pasirodyti, velniai griebtų? 

Ramiai įkvėpęs, Leo sušnabždėjo Feliksui: 

— Uždaryk konteinerį, aš juo pasirūpinsiu. 

Jis išėjo laukan ir stojo priešais įraudusį šnarpščiantį vyrą. 

- Leo, vakar neatvažiavot! Skambinau keliskart! Jūs kažką rezgat, 
po paraliais, bet tik ne statyboje dirbat! 

Metęs skubrų žvilgsnį per petį, Feliksas užtrenkė masyvias kon- 
teinerio duris, dunkstelėjo sunkus užraktas. Viskas paslėpta nuo 
nereikalingų žvilgsnių, dabar tai vėl įprasta statybvietė. 

— Bet mes jau čia, ar ne? Bus... 

— Nespėsit! 

— „baigta šiandien, kaip ir sutarėm. 

Gabis taip priartėjo prie konteinerio, kad galėjo paliesti. Apkabi- 
nęs per pečius Leo švelniai stumtelėjo jį Mėlynojo namo link - ne- 
smarkiai, kad nesukeltų įtarimų, bet gana ryžtingai - ir abu drauge 
patraukė tolyn nuo to, ko niekam nevalia matyti. 

— Suprask, Leo, man nusišikt, jei tu ėmeisi svarbesnio darbo. Mes 
pasirašėm sutartį! 

Gabis garsiai švokštė, jiedu ėjo greičiau nei šis buvo įpratęs. Ten 
antrame aukšte bus indiško maisto restoranas, šalia jo - gėlių krautu- 
vėlė ir soliariumas. Aukštu žemiau - padangų parduotuvė, spaustuvė 
ir manikiūro salonas. Prie vidinių sienų, atskiriančių Robo piceriją, 
Jasperas ir Vincentas suko gipso kartono plokštes. Maždaug po mė- 
nesio kažkas čia valgys pizza capricciosa, ant vienos jos pusės bus 
papildomai užberta sūrio. Tuo metu už sienos kažkam akrilu bus 
tvirtinami nagai. 

— Matai! Jūs nė velnio nedirbat! - spygavo senas tešlius. 

— Mes padarysim, pabaigsim. 

— Po šimts pypkių, pirmieji nuomininkai atsikrausto ryt ryte! 

Gabis pranyko tamsoje, bet tuoj pat sugrįžo. Jau be bandelių, tik 
su puodeliu. 

— Mes juk susitarėm! 

— Ir baigsim, jei jau taip sakau. 

- Jei ne, aš jums nemokėsiu, - velniai griebtų, taip ir žinok! 

„Po paraliais“ pakeitė „velniai griebtų . Bet Leo tai nerūpėjo - jam 
baisiai knietėjo žiebti šitam darbų vykdytojui. 

— Girdi, Leo? Buvau čia po mūsų paskutinio susitikimo. Kelis 
kartus! O kur, velniai griebtų, buvai tu, Leo? 

Jis norėjo prieiti arčiau ir pažiūrėti į akis. 

— Nė vienas nepasirodėt visą savaitę. 

Smogti. Vieną vienintelį kartą. Tiesiai į nosį. 

— Darbų vadovas tu! Aš samdau tavo įmonę! Tau turi rūpėti, kad 
kas nors dirbtų! Ką, po velnių, Leo, jūs čia darot? 

Bet taip nesielgiama, kai rengiesi planuoti darbus ir telki darbuo- 
tojus. 

Kaip buvo papratęs, Leo apkabino dručkį. 

— Gabi, brangusis, ar kada esu tave apvylęs arba blogai atlikęs 
darbą? Ar esu kada vėlavęs? 

— Ne, bet... 

— Atsakyk, esu? 

Pasipiktinęs seniokas išsprūdo iš tvirto Leo glėbio ir ėmė lakstyti 
iš kampo į kampą. 

— Čia turi būti siena! Grožio salonas! Trūksta gipso kartono plokš- 
tės! - šūkčiojo jis mostaguodamas rankomis. - Argi bus daromas 
cheminis sušukavimas boboms, kai nėra gaisro apsaugos? 

Jis ėmė kilti laiptais. 

- Čia soliariumas! Žiūrėk! Nėra staktos! Viskas kiaurai matosi! O 
čia, gėlių parduotuvėje, nebaigtos kloti grindys! Keturios klinkerio 
plytelės suskilusios... Juk žmonės čia vaikščios sušiktais šlapiais batais! 

Jis nulėkė prie laiptų, nusileidęs žemyn pasuko stovėjimo aikštelės 
link. Vėl ėmė dulkti lietus. 

- Ir tas prakeiktas konteineris! Juk žadėjai jį patraukti! Vos už 
kelių savaičių čia statys mašinas klientai! 

Neaukštas apvalainas žmogelis keliskart dunkstelėjo delnais į 
pilnut pilnutėlį konteinerį, užkėtusį klientų stovėjimo aikštelę. 

— Nagi, apsiramink, juk nenorim, kad tave ištiktų dar vienas 
širdies smūgis. 

Nuo erzeliavimo darbų vykdytojo veidą užliejo raudonis, bet pyktį 
pamažėle nuplovė lietaus lašai. 

— Baigsim iki vidurnakčio. Man reikia šios įmonės, Gabi, regis, tu 
ne visai supranti, kokia ji man svarbi. Mano statybos įmonė, mūsų 
bendras darbas - tai būtina, kad galėčiau plėsti... 

Šlapias nuo prakaito veidas atsigręžė į jį. 

- Plėsti? 

— Didinti pelną, nedidindamas rizikos. 

— Nieko nebesuprantu. 

— Nair puiku, Gabi. Neblogai. Bet, atrodo, tau ne visai gerai. Man 
neramu dėl tavo sunkaus kvėpavimo. Važiuok namo ir pailsėk. Baig- 
sim iki vidurnakčio. Visad gali manimi pasikliauti. 

Leo ištiesė ranką. 

— Gerai“ 

Gabis padavė jam nedidelį, suglebusį, drėgną delniuką. 

— Puiku. Jei sakau, kad baigsim šiandien, vadinasi, taip ir bus. O 
po to aš vaišinu cinamoninėmis bandelėmis, OK? 

Leo stovėjo tarp konteinerio ir automobilio, kol įsitikino, jog 
žiopčiojantis darbų vykdytojas nukeliavo gerą gabalą kelio, ir dar 
valandėlę klausėsi. Feliksas, Vincentas ir Jasperas buvo atsakingi, 
kad cheminio laukiančios bobos būtų apsaugotos nuo gaisro, o gėlių 
pirkėjai galėtų ateiti šlapiais batais. 

Tas, kuriam nevalia žinoti, stovėjo čia ir putliomis rankomis lietė 
ginklų pilną konteinerį. 

Kitąkart gali nesusilaikyti neatidaręs. 

Leo leidosi eiti, bet ne prie sienų ir grindų, kurios turėjo būti 
baigtos po dvylikos valandų, - jis patraukė priešingon pusėn: per 
gatvę, gyvenamųjų namų kvartalo link. Jis artėjo prie atsakymo į 
sandėliavimo galvosūkį - prie aptverto nedidelio dviejų aukštų na- 
muko šalia kelio, be vejos. Darbuodamasis statybų aikštelėje matė, 
kaip iš jo buvo nešami baldai. Dabar už namo stypsojo skelbimas 
„Parduodama“. Leo ėjo palei tinklinę tvorą, pro atdarus vartelius, 
perėjo asfaltuotą aikštelę ir atsidūrė prie namo. Žvilgterėjo pro dešinį 
langą prie laukųjų durų - tuščia virtuvė, pro kairįjį buvo matyti tuš- 
tutėlis prieškambaris. Pro kitą langą, už kampo - priestatas, o jame 
tuščias kambarys. Darkart pasukus už kampo - laiptai į antrą aukštą. 

Pora aukštų, be rūsio. Ištisas gyvenamasis kvartalas pastatytas 
kadais buvusiame ežero dugne. Daugybė namų snūduriavo ant mo- 
lingos žemės, jie dar galėjo stiebtis aukštyn, bet žemyn - niekaip. 

Pastarosiomis savaitėmis Leo, metęs darbus, valandėlei vis stabte- 
lėdavo ir įsistebeilydavo į nedidelį bjaurų nameliūkštį taip arti kelio. 
Kaskart įsivaizduodavo Fantomo grotą. Na ir paika mintis! Vis dėlto 
čia slypėjo atsakymas, kaip paslėpti, sandėliuoti ir nebūti sučiuptam. 

Namas visai neįsimintinas, jo gyventojo negalėtum manyti turint 
ypač daug pinigų: nudrengtas linoleumas, sutrūkinėjusios sienos, 
virtuvės baldai ir įranga - praėjusio dešimtmečio. 

Ant priekinių durų, kitapus namo, - dar vienas skelbimas „Par- 
duodama“. Leo įsižiūrėjo į besišypsančio kostiumuoto agento įstrižais 
kirpčiukais nuotrauką, tuomet vidinėje kišenėje užčiuopė pieštuką 
ir ant perukų dirbtuvės čekio užsirašė vietos nekilnojamojo turto 
agentūros telefoną. 

Kaip tik tokio namo jis ieškojo, o prie jo prilipdytas erdvus ga- 
ražas - tiesiog svajonės išsipildymas. Fantomo grota ir treniruočių 
vieta. Jis užsikorė ant senų padangų krūvos ir brūkštelėjo per ap- 
musijusį langą, norėdamas žvilgtelėti į keturių penkių automobilių 
garažo aukštomis lubomis vidų. Ir šis buvo tuštut tuštutėlis. Idealus 
susibūrus treniruotis visai grupei. 

Prasivėrė ir vėl trinktelėjo uždaromos durys. 

Leo atsigręžė į sklypą šalimais - namas buvo kur kas didesnis, 
aplink vešėjo sodas, nuklotas šlapiais lapais, ant išvargintus skeletus 
primenančių medžių noko obuoliai. Moteris ir jos mažylis stovėjo 
vos už kelių metrų ant žvyro takelio ir stebėjo smalsųjį pirkėją. Šis 
linktelėjo. 

Nuo kitos kelio pusės sklido plaktukų stuksenimas ir grumėji- 
mas - stebėtoja, be abejo, atpažino jo drabužius. Namas ir garažas, 
kur jis dabar stoviniavo, - būstinė ir pratybų vieta. O ten, už kelių 
kilometrų, Leo išgyveno keisčiausią naktį. 

Jei tik viskas būtų taip paprasta. 

Trys broliai ir vaikystės draugas, visi maždaug dvidešimties, dar 
vaikiščiai, be akademinio išsilavinimo, nusprendė, jog jiems pavyks 
įgyvendinti didžiausią ginklų vagystę Švedijos, Skandinavijos ir net 
Vakarų Europos istorijoje. Ir jiems pavyko. 

Tereikėjo bendrų statybos žinių, šiek tiek sprogstamųjų medžiagų 
ir pasitikinčio vyresniojo brolio. 

NAKTIS BUVO ŽVAIGŽDĖTA. 

Tamsa skaidresnė nei praeitą naktį, o kelias namo - toks pat. 

Jie važiavo dviem automobiliais iš vieno individualių namų Stok- 
holmo priemiesčio į kitą - daugiabučių rajoną, tolyn nuo jau baigto 
darbo Mėlynajame name ir patenkinto Gabio veido, tolyn nuo už- 
rakinto konteinerio, kurį apsiblausę keleiviai ryte praeis pakeliui į 
autobuso stotelę. 

Leo ir Feliksas išsikabarojo iš automobilio ir iš pikapo krovininės 
dalies už žalvario rankenų čiupo įrankių dėžę, kurią pastaruosius 
trejus metus visur tampėsi. Ji buvo pilna susidėvėjusių nuo nuolatinio 
spaudimo, sukimo ir kalimo, įvairiais dažų atspalviais ištepliotų sun- 
kių plaktukų, atsuktuvų, veržliarakčių, gulsčiukų, žirklių, stūmok- 
linių pjūklų ir gręžtuvų. 

— Be dešimt dvylika. 

Vaikinai kilstelėjo tokią pat sunkią dėžę, bet šios turinys jau buvo 
kitas, - tai beprasidedantis naujasis jų gyvenimas. 

— Liko aštuoniolika valandų. 

Jie traukė pro žemus krūmelius ir varganus gėlynus durų link, 
tuomet įžengęs į vidų Leo nuspaudė lifto mygtuką. Belaukiant pro 
praviras rūsio duris juos atsivijo sutartinai aidintis Jaspero ir Vin- 
cento juokas. 

Ketvirtas aukštas. 

Jo namų durys. Jų durys. DUVNJAK / ERIKSON. Įrankių dėžė 
atsidūrė ant akmeninių grindų. Ieškodamas raktų, iš pašto dėžutės, 

kabančios ant durų, Leo ištraukė atsainiai sukištų lankstinukų pluoš- 
tą ir įmetė į šiukšlių šachtą. 

Viduje degė šviesa. 

Ji sėdėjo virtuvėje ant taburetės, kleksėjo mamos dovanota siuvi- 
mo mašina, sukosi „Eurythmics“ kasetė; ji dažnai leisdavo aštuntojo 
dešimtmečio muziką. 

- Labas. 

Kartkarčiais užmiršdavo, kokia ji graži. Pabučiavęs atsargiai del- 
nu palietė skruostą. Juodas audeklas jos rankose slydo, sukosi, jį be 
atvangos smaigstė siuvamosios mašinos adata. Darkart ją pabučia- 
vęs pasilenkė prie spintelės po plautuve. Jie tebegulėjo savo vietoje, 
kur pats paslėpė, gilumoje, tarp butelių, indų plovimo priemonių ir 
grindų ploviklio sklidinų stiklainių. 

Trys rudos dėžutės. Ne itin didelės, bet talpios. 

- Pasilik. 

Leo jau buvo beeinąs. 

— Na, Leo, juk nemačiau tavęs... kelias dienas. 

Praeitą naktį atidaręs buto duris Leo nestabtelėjo nei vonioje, nei 
prie šaldytuvo, nuskubėjo tiesiai į miegamąjį ir atsigulė. Patalai kve- 
pėjoja - ne kvepalais ar ką tik išplautais plaukais, tiesiog ja. Atsigulęs 
šalia, jis apsikabino ją miegančią, o krūtinėje tebeaidėjo sprogimas 
prie ginklų kesono. 

— O kai šįryt... 

Žadintuvas prie lovos švietė 04.42, ji apsivertė, nusižiovavo ir 
nuogas jos kūnas prigludo dar labiau. 

— „atsikėliau, tavęs nebebuvo. Pasiilgau. 

— Ne dabar, Aneli. 

- Argi nenori pažiūrėti, kaip pasiuvau golfus? Juk pats... 

— Paskui. 

Jis jau buvo beeinąs į svetainę, kur darbavosi vaikinai, tačiau akis 
užkliuvo už tuščio plautuvėn įmesto vyno butelio. Kamštis dar buvo 
šlapias. 

— Gėrei? Nepamiršk, kad turėsi vairuoti. 

— Truputėlį. Šiąnakt. Leo, tu juk gulėjai kažkokiam sušiktam miške, 
o aš ničnieko nežinojau - ar pavyko, ar grįši namo, ar niekas jūsų 
nepastebėjo... Neįstengiau užmigti! O dabar... kurgi buvai dabar? 

— Statybose. Turėjom darbo, bet jau baigėm. 

Jis jau buvo išėjęs. Aneli baigė siūti, aukštyn žemyn pulsuojanti 
adata sustojo. 

Tos rankos. 

Kodėl jos šitaip drebėjo, jei pati pasisiūlė veikti kartu? Liemenės 
jau pasiūtos, tereikėjo pailginti apykakles. Juk ji pati rytoj iš ankstaus 
ryto grimuos Leo ir Jasperą ir nuves juos į vietą. 

Drebančiomis rankomis tiesiai laikyti apykaklę ir siūti buvo su- 
dėtinga. 


Prįėjęs prie lango, pro kurį matėsi Skugoso prekybos centras, Leo nu- 
leido žaliuzes. Feliksas užtemdė balkono langą. Paprasta svetainė su 
sofa, foteliu, televizoriumi ir knygų lentynomis netrukus tapo neat- 
pažįstama. 

Visi drauge atvėrė medinę įrankių dėžę iš pikapo krovinių sky- 
riaus, atvyniojo popierinius maišus, kuriuos Jasperas ir Vincentas 
atnešė iš sandėlio, atidarė tris rudas dėželes, dar neseniai gulėjusias 
spintelėje po plautuve, ir atsegė „Adidas“ krepšį. Tuomet iškraustė 
daiktus ir norėdami viską apžvelgti - lyg rengdamiesi mūšiui - su- 
dėliojo daiktus eilute. 

Sulankstomas neįgaliųjų vežimėlis su raudona plastikine sėdyne ir 
nugaros atrama, užmirštas stovėjęs Hudingės ligoninės koridoriuje. 
Pora geltonų apklotų su užrašu „Landsting““, kuriuos pacientams 
snaudžiant nustvėrė iš palatos. 

Maišas su dviem natūralių plaukų perukais iš Folkoperano gatvės 
ir pora rudo atspalvio kontaktinių lęšių iš Drotningo gatvės. 

Du automatai AK4 ir dar du pistoletai kulkosvaidžiai iš juodojo 
statybvietės konteinerio. Batai, kelnės, megztiniai, striukės, kepurės 
ir pirštinės. Mažesnįjį žibintuvėlį Feliksas nešis, o didesnįjį, šviečiantį 


* Švedijos apskrities savivaldos organas. (Čia ir toliau - vert. past.) 

įvairiomis spalvomis, naudos prireikus perspėti. Du pilni benzino 
kanistrai. Keturi sportiniai krepšiai su grindų riedulio lazdomis. 

Vežimėlis išsilankstė vos porąkart truktelėjus. Leo klestelėjo į jį, 
nuriedėjo palei sieną plikomis grindimis vonios link ir apsisukęs 
grįžo. Sustojęs keliskart apsisuko ir tikrindamas, ar neišvirs, palinko 
į kairę, į dešinę. 

Vežimėlis stabilus. 

Leo nuvažiavo iki virtuvės, bet čia rateliai atsitrenkė į slenkstį. Jis 
atsistojo, priėjo prie „Eurythmics“ ritmu šokančios adatos ir kaip 
pirma paglostė Aneli skruostą. 

— Kaip sekasi? 

— Baigiau. 

Ji kruopščiai, nė nepastebėsi, pailgino golfo apykaklę; smarkiai 
truktelėjo - laikėsi tvirtai. Aneli sumanė dar patobulinti aukštas 
apykakles, tai buvo jos dizainas. 

- Iš visų apykaklių pasidaro kaukės. Viskas kaip reikiant. 

Tuomet ji parodė dvi žalias liemenes. 

— O šios kaip tik tokios, kokių norėjai. Neperšlampamas nailonas. 
Jaspero liemenės priekyje - keturios kišenės, jose telpa aštuonios 
dėtuvės, taviškėje - trys šešioms dėtuvėms. 

Jis užsimetė liemenę, kurią vilkės po striuke. Kaip nulieta. Jinai 
puikiai pažinojo jo kūną. 

— Galėsiu judėti, kaip tik prireiks. 

— Ar tikrai? Neankšta? Sėdint vežimėlyje neverš? 

— Aneli, viskas kaip ir turi būti. Niekas ničnieko nepastebės. 

Pasilenkęs pabučiavo mylimąją. 

— Kambaryje ant grindų išdėliotą įrangą surinks bet koks mėgėjas, 
bet šitai ne bet kas pasiūs. 

Rankoje tebelaikydamas liemenę jis bakstelėjo į golfus pailginto- 
mis apykaklėmis. 

- Skirtumas slypi detalėse. Štai kas leis mums patekti pakankamai 
arti ir greitai persikūnyti. 

Darkart pakštelėjęs Aneli, Leo grįžo prie vežimėlio, atstūmė nuo 
slenksčio ir atlenkęs atramą pėdoms pasidėjo dešinę koją. Įsitaisė, 

kaip sėdi žmogus sužeista koja. Priešais jį tupėjo Jasperas. Užsimovęs 
plonas permatomas gumines pirštines, jis atidarė pirmą iš trijų rudų 
dėželių - 7,62 kalibro šoviniai švino ir plieno šerdimis, antrojoje - 9 
kalibro šoviniai, o trečiojoje - trasuojamosios kulkos su fosforu, jos 
palieka raudoną kelių šimtų metrų šviesos ruožą. 

Tuomet šovinių pripildytas dėtuves suklijavo poromis. 

Prie jo liemenės prisiūtos keturios poros kišenių, trys poros - prie 
Leo ir po porą prie Felikso ir Vincento, jiedu norėjo viską susidėti į 
segamas ant juosmens kišenes. 

— Žmonės vengia žiūrėti į kitokius. Naudokimės jų prietarais ir 
baimėmis. 

Vežimėlyje tebesėdintis Leo darkart apsisuko. 

— Jei ir dirsteli, neįsižiūri. 

Jis važinėjosi vežimėliu, kaip prisiminė darius neįgalius mamos 
globotinius. Baltą seselės uniformą dėvėjusi motina leisdavo trims 
broliams ateiti į slaugos namus, kad šie neliktų namie vieni. Tuomet 
jie ir pamatė, kaip susidrovėję suaugusieji nusuka akis. 

— Ar aš klystu? Niekada nespoksok į tai, kas kitoniška. 

Jasperas ištiesė jam automatą AK4. Leo pamėgino paimti jį deši- 
ne ranka, kurią drauge su užkelta ant atramos koja buvo uždengęs 
geltonuoju apklotu. 

— Persūdai. 

— Visai ne. 

— Tikrai persūdai. Argi jis nepersistengia? - Jasperas pasisuko į 
Feliksą ir Vincentą, šie pritariamai linktelėjo. 

- Jei persistengsi, viskas sužlugs. 

- Jie šitaip važinėja. Jūs neatsimenat, buvot per maži. 

Jis grąžino ginklą Jasperui. Šis balta skiaute nutrynė pirštų at- 
spaudus nuo paskutinio ginklo ir galiausiai įkišo jį į sportinį krepšį. 

Leo pakilo iš vežimėlio ir apžvelgė kambarį. 

Pirmas kartas. Nė vienas nedalyvavęs tokio masto apiplėšime. Bet 
kiekvienas turėjo savo vaidmenį ir puikiai žinojo, ką privalo daryti. 
Ant grindų - patikrinta ir sudėta visa, ko jiems gali prireikti. 

Greičiau nei po dvidešimt keturių valandų jie persikūnys. 

PENKIOS PO PUSĖS šešių. Liko ketvirtis valandos. 

Važiavo tylėdami. 

Aneli pasitaisė užpakalinio vaizdo veidrodėlį. Pagal savo kelias 
drauges, ji buvo aukšta, bet gerokai žemesnė už Leo, jis sėdėjo šalia, 
vidurinėj sėdynėj. Jasperas sėdėjo priekinėj keleivio sėdynėj. Auto- 
mobilis stabtelėjo prie paskutinio iki Faštos centro likusio šviesoforo. 
Šią pavakarę šita raudona šviesa ją traukte įtraukė. 

Apsispręsti jai tereikėjo vieno vienintelio akimirksnio. 

Bet neįstengė prisiminti tos sekundės, momento, kai kažkas įsirėžė 
į jos gyvenimą. 

Viešpatie, prieš keletą metų ar ji būtų galėjusi įsivaizduoti, jog taps 
ginkluoto inkasatorių furgono apiplėšimo bendrininke. 

Galbūt tai neįvyko staiga. Galbūt jai nė nepastebint daugybė mažų 
akimirksnių ėmė ir susiliejo draugėn: vienądien kažkas užsiminė apie 
ginklų kesoną miške, paskui kažkas kitas tarstelėjo, jog įmanoma jį 
atidarius ištuštinti, vėliau dar kažkas pridūrė, kad pavogtus ginklus 
galima panaudoti apiplėšimui. Galbūt atsidūrusi tarp daugybės tokių 
akimirksnių norom nenorom tampi jų dalimi. Niekas jos neklausė, 
ji niekada drąsiai atsistojusi neatsakė „taip“. Neįprasti dalykai tampa 
įprasti, kitų mintys tampa savomis, ir štai sėdi moteris, vardu Aneli, 
vairuoja pikapą ten, kur nė nebūtų įsivaizdavusi. Kai geltonas, o 
paskui ir žalias šviesoforo signalas pakeitė užgesusį raudoną, ji per 
staigiai pajudėjo iš vietos. Važiavo kitaip nei visada - trūkčiodama, 
spusčiodama čia akceleratoriaus pedalą, čia sankabą, kuri, regis, 
neturėjo nieko bendra su pavarų svirtimi. 


Aneli drebėjo. Bet ne taip smarkiai, kad Leo pastebėtų. Šis jau 
kurį laiką skendėjo savyje. Ji drebėjo, nes dar niekada gyvenime 
nebuvo taip bijojusi, gal tik tą kartą, kai gimdė sūnų, ir dabar, kai 
reikėjo peržengti ribą, apsispręsti ir nedvejoti, lyg ankstesnis ramus 
gyvenimas jau nebeegzistuotų. 

— Ten. 

Leo bakstelėjo pirštu į šaligatvį su Žibintų eile palei kraštą. Ji spėjo, 
kad iki Faštos centro belikę pora šimtų metrų. 

— Stok per vidurį tarp tų dviejų - čia tamsiausia. 


Bandydamas nurimti Leo užsimerkė. 

„Tik aš žinau. Ničniekas iš čia esančiųjų nežino, kas vyks. Tik aš 
jaučiu kiekvieną būsimą žingsnį.“ 

Jie sėdėjo ant plačios priekinės sėdynės ir laukė, kol Leo duos žen- 
klą veikti. Jam kairėje tankiai alsavo Aneli, kaskart prieš įkvėpdama 
ji tarsi nurydavo orą; dešinėje - Jasperas, jis kvėpavo lėčiau ir giliau, 
kaip kvėpuoja nusiraminti besistengiantis žmogus. 

Automobilio variklis išjungtas, spalio vakarą tamsu. Keturis penk- 
tadienius iš eilės jis vienas pratūnojo automobilyje, viename iš sto- 
vėjimo aikštelės laukelių „Forex banko užnugaryje, prie autobusų 
stotelės ir įėjimo į metro. Jis žymėjosi, kokiu laiku pasirodydavo 
šarvuotas furgonas ir du uniformuoti inkasatoriai, kokiu maršrutu 
jie važiavo, stebėjo, kaip vyrai juda, kaip bendrauja tarpusavyje. 

- Šešiasdešimt sekundžių. 

Aneli rankos vėl ėmė drebėti. Leo suėmė jas ir pažvelgė jai į akis. 
Ji vis labiau rimo, pagaliau įstengė paskubomis paskutinįkart viską 
patikrinti. 

Pirma - tikrų plaukų perukai. Jei paskui būtų rastas storas tam- 
sus plaukas, jis bus iškritęs iš peruko. Aneli įsitikino, jog šviesius jų 
plaukus slepiantys perukai neatrodo neįtikimai. Pirštais nubraukė 
Leo ir Jaspero kirpčiukus. 

Paskui - grimas. Vandeniui atspariu blakstienų tušu paryškino 
blakstienas ir keliskart brūkštelėjo antakius - šie atrodė tankesni. 

Vyrų kaktos, skruostai, nosys, smakrai ir kaklų oda buvo nušveista 
namie, sudrėkinta losjonu ir įtrinta savaiminio įdegio kremu - dabar 
ji tenorėjo įsitikinti, jog nebelikę nė dėmelės, kurią reikėtų paslėpti. 

- Trisdešimt sekundžių. 

Aneli paprašė keliskart sumirksėti - tikrino, ar kontaktiniai lęšiai 
prikibę. 

Paskui permetė akimis vaikinų džinsus, liemenes ir kerzus, Leo 
striukę ir Jaspero impregnuotą apsiaustą - ji padėjo išsirinkti dra- 
bužius, kokius dėvėtų du neseniai atvykę jauni arabai. 

Galiausiai apykaklė. 

— Pasilenkit. 

Jos sumanymas. Jos dizainas. 

— Abu. 

Aneli atlenkė apykakles, truktelėjo viršun ir vėl užlenkė. 

— Užsitraukėt per aukštai. Kad galėtumėt pasinaudoti apykaklėmis, 
turit jas užsitraukti ant veido taip, kad nenuslystų. 

- Penkiolika sekundžių. 

Leo pasitaisė liemenę, kišenėje paslėpta papildoma dėtuvė šiek 
tiek slėgė krūtinę. 

— Dešimt sekundžių. 

Vaikinai užsimovė plonas odines pirštines. 

— Penkios sekundės. 

Prisilenkęs Leo pabučiavo Aneli, ji net krūptelėjo, viršutinę lūpą 
pakutenus vyro ūsams - taip pat tikrų plaukų. Jie atrodė kreivoki. 
Nusišypsojusi ji dviem pirštais patiesino ūsus. 

— Pradedam. 

Aneli atvėrė duris, išlipo ant šaligatvio ir atkabinusi krovininės 
dalies uždangalą iškėlė vežimėlį su abiem apklotais. Kilstelėjus deši- 
niąją koją, po apklotu buvo galima puikiausiai paslėpti trumpesnįjį 
pistoletą kulkosvaidį. Jasperas pagelbėjo neįgaliajam įsitaisyti ant 
plastiko sėdynės ir, linktelėjęs vairuotojai, nustūmė vežimėlį. 

Jiedu riedėjo tamsiu šaligatviu. Nuožulni įkalnė netrukus pasi- 
darė kur kas statesnė - tai buvo privažiavimas prie vieno didžiausių 
»Forex“ banko padalinių Stokholme. 

Leo buvo kruopščiai išanalizavęs kiekvieną žingsnį. 

Jis bandė įveikti trečią - paskutinį - plano etapą gumine valtimi ir 
išsilaipinti tamsoje, antrajame etape važiavo automobiliu vidutiniškai 
penkiasdešimties kilometrų per valandą greičiu. Keliskart žingsniavo 
įkalne, kuria dabar riedėjo neįgaliojo vežimėlyje. Tai buvo subtiliau- 
sia plano dalis. Leo tiksliai žinojo, kad jų laukiamas objektas visada 
pasirodydavo tarp 17.48 ir 17.53. 

— Leo? 

Jasperas sustabdė vežimėlį ir pasilenkęs atsirišti, paskui vėl užsi- 
rišti bato. raištelio slapčiom sušnabždėjo: 

— Tu vis dar persistengi. Mačiau, kaip tavo močia dirba su tais... 
kitoniškais. Jie laikosi ne taip kaip tu. 

Juodų kerzų raišteliai vėl buvo užrišti, Jasperas atsitiesė ir pamažu 
nustūmė vežimėlį per priemiesčio centrą - visi ten kažkur ėjo ar 
važiavo. Maždaug tą akimirką Leo išvydo berniuką. Jis lūkuriavo 
vos už kelių metrų, tarp kitų autobuso keleivių. 

„Niekas nedrįsta spoksoti į tuos, kuriuos mano esant kitokius.“ 

Berniukas rodydamas pirštu tempė mamą. 

„Štai kodėl vėliau negali prisiminti, kaip vis dėlto atrodė sutrikdęs 
žmogus.“ 

Berniukas rodė į jį, į jo vežimėlį. 

„Bet tai vaikas. Vaikas pasaulį mato kitaip nei suaugęs.“ 

Berniukas garsiai šūktelėjo. 

„Vaikas atviras, jį lengva nustebinti, jis dar nespėjęs velnioniškai 
įsibaiminti.“ 

Po apklotu - ginklas. Suklijuotos šovinių dėtuvės liemenės kiše- 
nėse. Berniukas baksnodamas šaukė visai ne apie tai, bet taip atrodė. 

Darkart šūktelėjo. 

Tereikėjo dar vieno šūksnio ir visi aplinkiniai suaugėliai išdrįs 
pažiūrėti. Jasperas apsukęs vežimėlį nuskubėjo į mažiau apšviestą 
vietelę. 

17.48 

Jie lūkuriavo įsistebeiliję į įėjimą. Pirmyn atgal zujo automobiliai, 
dviračiai, pėstieji. 

17.49 

Beliko minutėlė. 

17.50 

Gal dar viena. 

17.51 

Tuojau. 

17.52 

— Kas, po paraliais, čia vyksta? 

— Jis atvažiuos. 

- Velniai griebtų... 

- Atvažiuos. 

17.53 

Vaikinai ėmė iš lėto artintis - iki banko sienos neliko nė dešimties 
žingsnių. Dvi žŽmogystos - neįgalus vyras ir jo globėjas - turi būti 
nepastebėti iš privažiuojančio balto šarvuoto furgono. 

17.54 

Nebenustygdamas vietoje, Jasperas pritūpė - reikėjo kažko grieb- 
tis, bet jo veiksmai turėjo nekristi į akį. Pasirinkimo nebuvo. Truk- 
telėjęs batų raištelius jis vėl ėmė juos rišti. 

— Labas! 

Vyrai jo nebuvo pastebėję. 

— Ei! Labas! Laba diena! Ei! 

Negirdėjo jo. 

— Koks tavo vardas? O tavo? 

Rodydamas pirštu, šūkavo penkerių šešerių metų berniukas. 

— Kodėl sėdi šitame? Ar tau kažką skauda? 

Ištrūkęs iš motinos rankos, jis atskuodė prie paslaptingojo žmo- 
gaus vežimėlyje. 

- You go back." 

— Na, koks tavo vardas? Ir ką pasidarei kojai? 

Jasperas brūkštelėjo ranka per palto kišenę, užčiuopė ant kaklo 
kabančio pistoleto kulkosvaidžio buožę. 


*  Atsitrauk! (Angl.) 

- Go back. 

— Gobakas? 

- Go back. 

— Arjo toks vardas? Gobakas? Na ir gražus vardas. 

Jasperas truktelėjo ginklo spyną. Užtaisoma ji erzinamai suklak- 
sėjo. Staiga Leo alkūne niuktelėjo draugui į šoną. 

Pagaliau pasirodė automobilis, kurį jie planavo apiplėšti. 

— To your mama! You go back! 

Galbūt vaikis ir neišsigando, bet, kai Jasperas pasilenkęs šnipštelė- 
jojam į ausį, buvo matyti, kad jam pasidarė nejauku. Jis nusuko akis, 
daugiau nebeklausinėjo ir padarė kaip lieptas - tarp laukiančiųjų 
autobuso nukiūtino prie mamos. 

17.54.30 

Jiedu vėl pajudėjo. Ne per greitai, bet gana sparčiai. 

Šarvuotas furgonas važiuos stovėjimo aikštele iki banko įėjimo 
dar aštuonias dvylika sekundžių. 

Leo žvilgtelėjo į besiartinantį automobilį, paskui į šešiametį ber- 
niuką - mama jį mokė šitaip nekalbėti su neįgaliaisiais. 

Jie pasirinko puikią vietą pasalai. 

Buvo tamsu, aplink nė vieno žmogaus, nors nuo gatvės šurmulio 
juos teskyrė keli metrai. Furgonas bus vos už poros metrų ir jie galės 
įšokti pro dureles, kurias netrukus atvers inkasatoriai - čia jiems 
šiandien paskutinis punktas. Paskui jie sudės pinigus į furgono sei- 
fą prie anksčiau surinktų krepšių. Leo spėjimu, čia galėtų būti nuo 
septynių iki dešimties milijonų kronų. 


Penktadienio vakaras. Dar dvi valandos. Samuelsonas žvilgterėjo į 
Lindeną. Dirbo drauge jau veik septynetą metų, bet visiškai jo ne- 
pažinojo. Tokia buvo pora apsauginių priekinėje šarvuotojo furgono 
sėdynėje: vairuoti mėgstantis Lindenas ir jis, Samuelsonas, vos pasi- 
taikius progai linkęs išlipti iš automobilio ir, laukiant pinigų maišų, 


Grįžk pas mamą! (Angl.) 

su apsnūdusiu banko sargu persimesti keliais žodžiais apie orą ir bi- 
tes. Jie niekada nėra ėję išgerti kavos, tiesa, kartą kažkur drauge gėrė 
alaus. Kartais taip jau nutinka, kad kolegos juste jaučia, jog geriausia 
likti tik kolegomis. Jie negalėjo pasikalbėti apie vaikus. Samuelsonas 
žinojo: Lindenas turi tiek pat vaikų, bet su tėvu jie gyveno tik kas 
antrą savaitę, - nedažnai pavyksta kalbėti apie tai, ką pats turi, o kitas 
jau praradęs. 

Furgono šviesos judėjo gatvės žibintų nutviekstu keliu. Jie pra- 
važiavo minią Žmonių - vieni išsiraizgiusioje eilėje laukė autobuso, 
kiti leidosi į vėluojantį metro eskalatoriumi. Kaip visada, inkasato- 
riai dairėsi tyrinėdami aplinką: jų užduotis buvo saugiai nugabenti 
pinigus. Tolumoje, prie dviračių stovų, dešrainių kioskas, kurio 
savininkas pats gamino čiorisą ir kas vakarą pasirišęs prijuostę dir- 
bo prie langelio šypsodamasis. Ant suoliuko sėdėjo trejetas mote- 
riškių vienodomis šukuosenomis ir drabužiais su kupinais maisto 
krepšiais ir plačiai gestikuliuodamos aptarinėjo kažką svarbaus. 
Vyras vežimėlyje ir jo globėjas šnekučiavosi su jo sūnaus amžiaus 
berniuku. Štai prie jų priėjo mama ir smarkiai timptelėjo berniuką 
už rankos. Grupelė besikumščiuojančių keturiolikmečių, laukiančių 
kiek tolėliau ir bandančių suprasti, kur link jie vyksta. Žmonės kaip 
ir kasvakar, nieko ypatinga. 

Jie diena iš dienos drauge dirbo septynerius metus. Tvarkaraštyje 
jų porą žymėjo kodas K9, kasdienis darbas - bankų žiedas, o kas 
antrą ketvirtadienį ir penktadienį - „Forex“ žiedas: Centrinė auto- 
busų stotis, Centrinė geležinkelio stotis, Sturės aikštė, Senamiestis, 
Skanstulė, Naka, Sikla ir paskutinis punktas čia - Faštos centras. 

Furgonas staigiai pasuko autobusų žiede ir monotoniškai pypsė- 
damas atbulomis ėmė artintis prie krovos rampos banko užnugaryje. 

Lindenui išjungus variklį, vyrai susižvalgė, linktelėjo vienas kitam. 
Abu matė tą patį - nors sostinėje piko metas, aplink ramu. Samuelso- 
nas atsidarė keleivio dureles ir žengęs vienintelį žingsnį atsidūrė prie 
užpakalinių banko durų. Maišai su pinigais visuomet gulėjo už kelių 
koridorių, apsaugos vadovo kabinete. Ten nespalvotuose ekranuose 
buvo transliuojamas keturių apsaugos kamerų vaizdas iš pagrindinės 

banko salės, buvo matyti paskutiniai šiandienos klientai. Dviejuose 
medžiaginiuose maišuose ant stalo banknotai ir monetos, o kvite 
ranka raudonu rašalu užrašyta suma - 1 324 573 kronų. 


Sėdėdamas vežimėlyje Leo mąstė apie savo širdį. Manė, kad ji dau- 
žysis. Anaiptol. Ramybė tvyrojo ir krūtinėje, ir mintyse. Jis žinojo, 
kad neįdėmių akių liudijimas nieko vertas. Todėl norint priartėti prie 
profesionalų, pamokytų atpažinti grėsmę, čiupti, ką reikia, ir dingti, 
neįgaliojo vežimėlis buvo tinkamiausia transporto priemonė. 


Samuelsono radijo stotelė, prikabinta juodu plastikiniu karabinu, 
buvo dešiniojoje striukės kišenėje. Nešinas maišais, jis tuoj išeis pro 
apsaugos vadovo kabineto duris, žengs pro rakinamas užpakalines 
duris ir dukart spustelės radijo stotelės mygtuką. 

Priekinėje sėdynėje sėdintis Lindenas įvertindamas aplinką pas- 
kutinįkart apsidairė. 

Užpakalinis veidrodėlis - ramu. Šoniniai veidrodėliai - ramu. 
Priekyje - ramu. Nebėra nė vežimėlio. 

Štai koks tas įpusėjęs gyvenimas. Lindenas - inkasatorius. Ne 
taip ir blogai. Darbas puikus. Paprastas, aiškus. Jis mėgo schemas 
ir tvarkaraščius, darbas jam patiko. Paimti maišą pinigų. Važiuoti į 
kitą vietą. Paimti dar kelis maišus. 

Paskutinis punktas šiandien. Tuomet tiesiu taikymu į saugyklą, 
persirengti civiliais drabužiais ir laukti šeštadienio, o paskui - sek- 
madienio. 

Pasigirdo du pyptelėjimai. Samuelsonas jau buvo vietoje. 

Lindenas paskutinįkart apsidairė, nužvelgė veidrodėlį po veidro- 
dėlio, langą po lango. Ir atsakė dukart paspausdamas raudoną savo 
radijo stotelės mygtuką. 

Pirmyn. 

Gali ateiti. 

Penktadieniais švedų bankai apskaitydavo didžiausias įplaukas - o 
Faštos centras buvo paskutinis šio inkasatorių tandemo punktas. To- 
kiu metu pinigų furgone būdavo daugiausia. 

17.56 

Leo išrinko objektą, laiką ir puolimo vietą. Jis puikiai suvokė, 
kad neįgaliojo vežimėliu nusigaus tik iki krovos rampos. Slėptis čia 
nebuvo kur, apsauginiams užpulti jie teturėjo tuos kelis žingsnius 
nuo durų iki furgono. Privalėjo veikti greičiau, nei kas spės pranešti 
apie užpuolimą. 

17.57 

Vaikinai skersakiavo į duris. 

Metas. 

Pasigirdo energingas atidaromos spynos grumėjimas. 

Metas. Kylam. 

Jie nieko nesakė. Nė nesusižvalgė. Viską ir taip žinojo. 

Abu truktelėjo apykaklės - per smakrą, per nosį, iki pat akių. 

Atkišo po apklotu slėptus automatus AK4 ir iš po ilgo palto išsi- 
traukė pistoletą kulkosvaidį. 

Kartu peršoko per sienelę ir atsidūrė prie pat furgono, stovinčio 
ant krovos rampos. 

Samuelsonas priėjo prie metalinių durų. Jam prižiūrint žaliuosiuose 
gabenimo krepšiuose atsidūrė du rudi sunumeruoti plastikine virvele 
užrišti medžiaginiai maišai. Paskui krepšiai buvo užsegti ir dabar jis 
laikė juos savo rankose. 

Išgirdo du pyptelėjimus. 

Leidimas gautas. 

Atidaręs duris Samuelsonas žengė ant krovos rampos ir automobi- 
lio viduje, kaip paprastai Lindenui atidarius saugiosios zonos duris, 
pasigirdo trakštelėjimas. 

Pasirodžius pinigų gabenimo krepšiu nešinam Samuelsonui, Linde- 
nas sėdėjo automobilio priekyje. Lindenas spustelėjo mygtuką, užda- 
rantį saugos zoną, ir jau buvo bepasisukąs sutikti kolegos, bet dėmesį 
atkreipė kai kas kita. Pamatė ne visai aiškiai, tik fragmentą, - taip nu- 
tinka, kai kažką pastebėjęs įsimeni ir bandai perprasti. Pirmiausia per 
priekinį stiklą pastebėjo, jog minioje šmėkščiojęs vežimėlis tuščias, 
guli nuvirtęs ant šaligatvio. Tuomet žvilgtelėjęs pro šoninį veidrodėlį 
išvydo kažin ką judant - lyg kas būtų nukritęs nuo atitvaro krašto, 
kažkas pusiau juodu veidu, nors puikiai žinojo, kad veidai retai būna 
pusiau juodi. Galiausiai Samuelsonas atplėšęs dureles šoko vidun ir 
sušukęs: „Važiuok! Po galais, spausk!“, nusirideno ieškodamas, kur 
pasislėpti. Kai dalelė po dalelės galvoje sudėliojo įvykius, pasirodė, 
kad jie tikrai susiję. 

- Open door" 

Lindenui prireikė sekundėlės susigaudyti. 

Tai neabejotinai buvo susiję. 

Jis užtruko porą sekundžių vesdamas pirmąjį kodą - keturis skait- 
menis, ir plieninės durys, atkirsdamos priėjimą prie pinigų, užsivėrė. 
Dar pora sekundžių, ir Lindenas prietaisų skydelyje įvedė antrąjį 
keturių skaičių kodą. Pasukus raktelį, automobilis užsivedė. 

- Jalla jalla“, open door! 

Per vėlu. Kažkas užgulė kapotą. Juoda kaukė, įsispitrijusios akys 
ir į jį nukreiptas ginklas. 

Lindenas neiškėlė rankų, nepasisuko į dureles. 

Nedarė ničnieko. 

Metalinis vamzdis didėjo akyse, artinosi. 

Septynerius metus diena iš dienos jis šitai vaizdavosi. Kaskart 
žvelgdamas į būrius Žmonių, ruošėsi tam, o dabar, kai viskas vyko 
iš tiesų, buvo kitaip. Jis juk negalėjo žinoti, kad jausmas prasidės 


Atidaryk duris! (Angl.) 
** Greičiau, greičiau! (Arab.) 

krūtinėje, pačiame viduryje ir išsiverš su trenksmu, kad net rėkdamas 
negalės jo atsikratyti. 

— You open fucking door! 

Ūmai Lindenas suprato. Negalėjo nutilti, nes šaukė visai ne jis. 
Šaukė kažkas kitas, šalia. Dar vienas jų stovėjo už lango ir šaukė. Po 
tokia pačia kauke slėpėsi kitas veidas - tamsus audinys dengė smakrą, 
nosį, skruostus iki pat akių. Bet šio balsas buvo kitoks. Be vilties. 
Nebuvo nei velniškas, nei garsesnis, tik desperatiškas. 

Kažkam lemta mirti. Visa širdimi jautė mirtį. 

Pasigirdo 

aižus skylančio lango garsas, ir Lindenui pasidingojo, jog tas, sto- 
vėjęs greta, šovė į jį. Lindenas suprato nuaidėjus du šūvius, atsilošė, 
nugara stipriai prisispaudė prie sėdynės, bet trečia kulka vis tiek 
kliudė jam smakrą ir gerklas, ketvirtoji įstrigo prietaisų skydelyje, 
penktoji kliudė keleivio dureles, ir jis nuspaudęs mygtuką, perdavė 
būstinei pavojaus signalą. 

- You open door! 

Ištuštinti pistoleto kulkosvaidžio trisdešimt šešių šovinių apkabą 
tetruko tris sekundes. Tai Jasperas paleido penketą šūvių pro auto- 
mobilio langą, jis spaudė gaiduką vos pusę sekundės, bet pačiam 
atrodė kur kas ilgiau. 

- You open or you die! 

Leo tebestovėjo ant furgono kapoto, nusitaikęs į prisiplojusį prie 
sėdynės atlošo inkasatorių, tuo metu Jasperas buože daužė peršautą 
beskeveldrį stiklą. Antrasis inkasatorius, gulėjęs ant grindų, iškėlė 
rankas. 

Samuelsonas dirstelėjo į Lindeną, į jo kaklu tekantį kraują. Nie- 
kada nebuvo susimąstęs, koks ryškiai raudonas yra šviežias kraujas. 
Jis atsikėlė tebelaikydamas rankas iškeltas, atidarė keleivio dureles 
ir įleido vyrą juoda kauke, kuris šūkčiojo laužyta anglų kalba reika- 
laudamas atidaryti seifą. Samuelsonas bandė paaiškinti. Bet pritrūko 
žodžių. Tik ne angliškai. Kad ir kaip jis norėjo pasakyti, jog reikia 


Atidaryk suknistas duris! (Angl.) 
“ Atidaryk duris arba mirsi! (Angl.). 

gauti kodą, todėl atidaryti gali tik būstinė, jis ieškojo žodžių, kurių 
nemokėjo. Kaukėtasis užpuolikas klausėsi, laukė, atrodė toks ramus 
ir nuosaikus. Kitoks nei antrasis, desperatiškai šūkčiojęs ir šaudęs 
per langą. Tai pirmasis užpuolikas priėmė sprendimus, buvo aišku, 
jis net ginklą laikė tvirčiau. 


Lindenas susmukęs kiūtojo priekinėje sėdynėje, jo kaklu tebetekėjo 
kraujas. 

Kažkur už jo ant grindų garsiai raudojo Samuelsonas. 

Užtikrintojo ranka naršė jo kelnių, striukės, marškinių kišenes, 
galiausiai aptiko raktų ryšulį. 

Desperatiškasis šaukdamas tempė Lindeną norėdamas pastatyti, 
jam nepasijudinus pakankamai greitai, nukreipė ginklą į krūtinę. 

- Start engine! 

Ginklo vamzdis nukrypo nuo Samuelsono kaktos prie lūpų. Į 
burną. 

- You start! Or I shoot!“ 

Jam palinkus prie kodų skydelio ginklas atsirėmė į liežuvį; norint 
paleisti automobilio variklį reikia surinkti keturių skaitmenų kodą. 

- I kill I kill I kill" 

Rankos nutirpo, pirštai pasidarė guminiai, jis darkart surinko 
kodą, pasuko raktelį ir automobilis užsivedė. 


Jasperas lėtai riedėjo nuožulnia rampa, paskui šaligatviu prie autobu- 
sų žiedo išvažiavimo link. Žmonės negirdėjo penkių šūvių, juos pri- 
slopino rampą supančios sienos, garsai susimaišė su miesto šurmuliu. 
Vienas nešdamasis čiorisą kvatodamas tolo nuo dešrainių kiosko, ki- 
tas pasidėjęs ant šaligatvio gitaros dėklą uždainavo - aplink žmonės 
sėdėjo, stovėjo, pasislėpę po skėčiais žingsniavo švelniame lietuje. 


* Paleisk variklį! (Angl.) 
** Paleisk arba šausiu! (Angl.) 
*** Užmušiu! (Angl.) 

Jei ir toliau važiuotų normaliu greičiu ir nepatrauktų dėmesio, galbūt 
spėtų ramiai ištuštinti seifą ir dingti. 

- Open inner door.“ 

Ryšelį raktų laikęs Leo ištiesė jį inkasatoriams - juk privalėjo ten 
būti seifo raktas. 

- The door, please, believe me, please...“ 

Už uždarų saugiosios zonos durų buvo septyni raktai nuo dėžių 
su anksčiau surinktais pinigais, kiekvienoje tų dėžių gulėjo daugiau 
nei milijonas kronų. 

— „Please, the door is locked. With code. Special code! Can only be 
opened from head guarter... please please...“ 

- You open. Or I shoot." 

Leo dirstelėjo pro langą. 

Jis atpažino daugiabučius išilgai Lašbudos kelio, dviračių taką po 
Faštos Kelio gatve, tiltą virš Nineso kelio. 

Stokholmo priemiestyje virte virė gyvenimas. O čia inkasatorius, 
bandydamas išvengti susidūrimo su realybe, regis, skendo savo pa- 
saulyje. Kitas, nors ir kruvinu kaklu, vis dar stengėsi bendrauti. 

- Understand? Please! Only... only open at head guarter. 

Beliko vos keletas minučių, ne daugiau. 

Iš Nineso kelio jie pasuko į Erbio kelią, paskui į Šiondalio kelią. 
Čia dar daugiau daugiabučių, futbolo aikštė, mokykla. 

Jam pasirodė, kad, važiuojant pro kalvą, ant keteros matė sumir- 
gant šviesą. 

Jei juos kas būtų sekęs, nebūtų nuvažiavę toliau. 


Atidaryk vidines duris. (Angl.) 

Durys, prašau, patikėkite, prašau... (Angl.) 

Prašau, durys užrakintos. Su kodu. Specialiu kodu! Atidaryti gali tik būstinė... prašau, prašau... 
(Angl.) 

ki Atidaryk. Arba šausiu. (Angl.) 

bė Suprantate? Prašau! Tik... atidaro tik būstinė. (Angl.) 

Feliksas kvėpavo lėtai. 

Įkvėpti. Iškvėpti. 

Dvidešimt keturias minutes jis gulėjo drėgnoje vešlioje žolėje 
ant kalvos, į kurią vaikystėje su broliais ropšdavosi ir ridendavosi 
žemyn, - visai prie pat Šiondalio', netoli nuo kadais balto senelių 
namuko. 

Ginklas drebėjo, įkvėpti, iškvėpti, po kiekvieno įkvėpimo susipai- 
niodavo ir tekdavo pradėti iš naujo, įkvėpti, iškvėpti, viena ranka ant 
apsodo, smilius ant gaiduko, kita - laikyti vamzdį, nenuleisti akies 
nuo taikiklio. 

Ten apačioje plytėjo Nineso kelias, kurį, atrodė, galėjo lieste pa- 
liesti, nors ir gulėjo taip toli. Mirguliuojančių šviesų ruožai liejosi 
draugėn, automobiliai skubėjo namo vienu judriausių greitkelių. 
Nuo Faštos centro pastatų fasadų spigino neoninės šviesos. Ten ir 
taikėsi Feliksas - jis nervingai kreipė ginklo vamzdį į kelią, kuriuo 
turėjo pasirodyti Leo. 

Pastatęs automobilį už sodų, užsimetė ant peties sportinį krepšį 
ir patraukė tolyn. Pakeliui linktelėjo keliems sodininkams, kurie 
mažuose sklypeliuose grėbė lapus ir karpė krūmus. Tuomet pasuko 
į tankią giraitę ir 17.40, visai prieš pat užpuolimą, įsitaisė sutartoje 
vietoje. 

Viską atliko pagal Leo taisykles, nepaliaujamai besisukančias gal- 
voje. 

„Feliksai, užtaisyk ginklą. Nusitaikyk.“ Jis įkvėpė ir iškvėpė, pa- 
siruošęs. „Ir šauk. Labai paprasta, brol.“ Jei juos kas sektų, Felikso 
užduotis - jokiu būdu neleisti persekiotojų toliau nei per tiltą. „Po 
velnių, juk negaliu jų tiesiog nušauti, pats supranti, negaliu imti... ir 
nužudyti.“ Jis buvo laikęs rankose kitų ginklų per šaudymo pratybas, 
tuomet vilkėjo vogtą šaulio uniformą, bet tai tebuvo žaidimas. „Felik- 
sai, paklausyk, aš pats paruošiu ginklą. Negali suklysti, niekas neturi 
būti sužeistas. Šauk į variklį, ir automobilis užges.“ Žaidimas baigtas. 


| J 


Skondal - puikusis slėnis. (Šved.) 

Šitai buvo rimta. „Jei turėsiu šauti, jei pataikysiu į langą, jei...“ Įkvėpti. 
Iškvėpti. Ginklo vamzdis šokinėjo jo tirtančiose rankose. „Matai 
ana tą medį? Ir tiltą virš kelio? Laikyk ginklą šitaip, taikiklyje turi 
matyti tilto turėklus, o kai automobilis pasieks... čia, kai bus pačiam 
vidury, šauk.“ Feliksas nepaliovė drebėjęs. „Trasuojamoji kulka. Jie 
supras, kad esi puikus šaulys.“ Šiek tiek pakeitė padėtį, pakreipė ant 
riešo didžiulį laikrodį. Šiaip jo niekada nenešiojo, tai Leo vis stebėjo 
laiką. „Negalvok apie nieką kita, Feliksai. Taiklus šaulys negalvoja. 
Susikaupk. Susikaupk!“ 18.04. 18.05. Jei jiems pavyko užgrobti au- 
tomobilį, jau turėtų būti čia. „Padarysi tai?“ Jei jiems pavyko užpulti 
apsauginius. „Aha, viskuo pasirūpinsiu.“ Jei tik jie buvo pakeliui. „Esi 
tuo visiškai tikras, Feliksai? Juk žinai, kad pasitikiu tavimi.“ 

Antai baltas furgonas. 

Ne. 

Ne tas. Toks pat didelis ir baltas, bet nešarvuotas. 

18.06. Vėlavo dvi minutes. Dvi su puse. 

Tas sušiktas ginklas tirtėjo, krypo nuo taikinio. 

Trys minutės. Trys su puse. 

Štai. Ten! 

Išvydo balto šarvuoto furgono stogą. Važiavo tiltu, artėjo prie stai- 
gaus posūkio kairėn. Pro taikiklį Feliksas tyrinėjo vidų - tokia kaip 
jo kauke užsimaskavęs vyras sėdėjo prie automobilio vairo, o kiek 
giliau, už sėdynių, stovėjo Leo. Jis buvo palinkęs virš poros vyriškių, 
vienas jų laikė iškeltas rankas. 

Staiga už jų pamatė kitą mašiną. Lengvojo automobilio priekyje 
sėdėjo dvi žmogystos. 

„Sekti gali arba policijos, arba civilis automobilis, būtinai juodas, 
būtinai „Saab 9-5“ arba „Volvo V70“.“ Šis buvo juodas. Įsitikino tuo 
stebėdamas pro taikiklį. Bet markė neatitiko. „Žvelk į dešinę, ieškok 
Papildomo šoninio veidrodėlio, taip iškart atpažinsi užsimaskavusius 
farus. Tuomet spausk gaiduką, bet ne per smarkiai, tik vos vos.“ 

Feliksas žvalgėsi. 

Nebuvo tikras, ar ten buvo papildomas užpakalinio vaizdo veid- 
rodėlis. 

Jis stipriau spaudė ginklą, vamzdį laikė nukreipęs į juodąjį auto- 
mobilį. 


Važiuojant pro kalvą Leo nužvelgė inkasatorius. Šauliui viršuje niekas 
nekliudė. Automatas AK4 su teleskopiniu taikikliu buvo toks tikslus, 
jog bet kas galėtų pataikyti net iš trijų šimtų metrų. 

Jei būtų sekami, pakaktų vieno vienintelio šūvio. 


Feliksas drebėjo. Juodasis automobilis tebebuvo arti. Pernelyg arti. 

„Lukterk, nepalik vietos ir nepaleisk ginklo, kol įsitikinsi, kad mes 
pravažiavom nesekami.“ 

Baltasis šarvuotas furgonas, kaip ir turėjo, Ogestos, Bru ir Peštorpo 
kelių sankryžoje už tilto pasuko į kairę. Atsilikęs trisdešimt metrų 
juos sekė tas pats automobilis. 

Įkvėpti. Iškvėpti. 

Tebegniauždamas gaiduką Feliksas stebėjo tolstančius automobi- 
lius, galiausiai juodasis automobilis, galbūt turėjęs papildomą veid- 
rodėlį, staiga pasuko dešinėn, į priešingą pusę, ir padidinęs greitį 
dingo iš akių. 

Feliksas nebedrebėjo, dabar jį krėtė šiurpas, jis tankiai kvėpavo. 

Automobilio priekyje sėdėjo du žmonės. Pakeliui namo netin- 
kamu metu atsidūrė netinkamoje vietoje. Nuo mirties juos teskyrė 
vienas vienintelis smiliaus spustelėjimas. 

Vaikinas atsistojo, įdėjo ginklą į krepšį, nutraukė veidą dengusią 
apykaklę ir leidosi bėgti. Nuokalne, pro miškelį ir sodus, tamsoje 
užkliuvo už žemos tvorelės, krepšys nuo peties nukrito, bet atsistojęs 
pačiupo jį ir nukūrė link kalvos papėdėje stovinčio automobilio. 


Furgonas pravažiavo kalvą. Feliksas neiššovė. 
Jų niekas nesekė. 

Leo žiūrėjo į užrakintas duris, už kurių - dar septyni, aštuoni, 
devyni ar net dešimt milijonų kronų. 

Jie teturėjo vos kelias sekundes. Pravartu būtų turėti dar vieną. 

Inkasatorius spėjo surinkti apsauginį kodą ir plieninis seifo atitva- 
ras užsivėrė. Jie buvo ketinę ištuštinti seifą iki pasirodydami sutartoje 
vietoje. Dabar tai neįmanoma. Bet dar užteko laiko pakeisti planą. 

- Where... please, please... do you take us? 

Prieš pasirodydami susitikimo vietoje jie galėtų šūviais atverti 
seifą, bet būtų pernelyg triukšminga. 

- What... please, I beg you, please... will you do with us?“ 

Galėjo priversti inkasatorius susisiekti su būstine, bet tai per ilgai 
užtruktų. 

- I have... please please please please... I have chidren"" 

Inkasatorius gulėjo ant grindų, truputį kraujavo, viena ranka ėmė 
grabalioti uniformą, todėl Leo ginklu stipriai prispaudė jo petį. 

- You stay put!" 

Vyriškis vis tiek nepaliovė kažko ieškoti vidinėje striukės kišenėje. 

— My children! Look! Pictures. Please. Please!" 

Jis ištraukė iš piniginės porą nuotraukų. 

— My oldest. He is eleven. Look!" 

Berniukas žvyruotoje futbolo aikštelėje. Liesas, išblyškęs. Po pa- 
žastimi pasibrukęs kamuolį. Nuo prakaito sulipę plaukai, droviai 
šypsosi. Kojinaitės baltais ir mėlynais dryžiais nusmukusios. 

- And this... please please look... this is... he is seven. Seven! 

Dailus stalas valgomajame ar svetainėje, panašu į gimimo die- 
nos šventę. Daugybė vaikų, visi pasipuošę sėdi savo vietose. Stalas 
uždengtas balta staltiese, ant jo didelis tortas. Berniukas palinkęs 


NARR4MĄ 


Kur... prašau, prašau... mus vežate? (Angl.) 

Ką... prašau, meldžiu, prašau... mums darysite? (Angl.) 

Turiu... prašau, prašau, prašau, prašau... Aš turiu vaikų! (Angl.) 
Nejudėk! (Angl.) 

Mano vaikai! Žiūrėk! Nuotraukos. Prašau. Prašau! (Angl.) 
A Mano vyriausiasis. Jam vienuolika. Pažvelk! (Angl.) 

O Čia... prašau, pažvelk... čia... jam septyneri. Septyneri! (Angl.) 

ketina pūsti žvakutes, jis plačiai šypsosi - matyti, kad trūksta prie- 
kinių dantų. 
— My boys, please, two sons, look, look, brothers... 
- Turn around.“ 
Leo paėmė ištiestas išblukusias nuotraukas ir numetė ant grindų. 
- Two boys, my boys... please! 
- Turn around! On stomach! And stay"" 


Pripučiamoje guminėje valtyje vietos buvo keturiems. 

Paskutinę atkarpą Drevikeno ežero vanduo tykus. Laukė dar vie- 
nas platus posūkis, Vincentas nepaleido iš rankos vairalazdės. Kairėje 
už miško ruoželio švietė Fašta, o tamsi vieta priešais — Šiondalio 
paplūdimys. 

Vincentas išjungė variklį, valtis nušliuožė liepto ir paplūdimio 
link. Likimas. Plaukdamas paskutinį kilometrą buvo įsitikinęs, kad 
vėluoja. 

Sustojo, iššoko ant liepto, ištraukė valtį į nendryną. 

Vincentas bemat suprato, kodėl Leo parinko būtent šią vietą. 
Paplūdimys buvo uždarytas žiemai. Anksčiau čia dirbo mama - 
kuriems ratukų nereikėjo. 

Stovėdamas ant ilgojo medinio liepto jaunėlis lėtai lingavo. Neto- 
liese būta ir kito lieptelio - senesnio ir trumpesnio. Vincentas pri- 
siminė tą vasarą, kai išmoko plaukti. Leo mokė jį ant kranto, paskui 
vandeny, išdrožė plaukiko ženklą - „Lieptą . Vincentas turėjo jį gauti, 
kai sugebės nuplaukti tuos dešimt metrų, skiriančius senąjį ir naująjį 
lieptą. Vincentas yrėsi rankomis, makalavo kojomis ir vieną vaka- 
rą, visiems išsiskirsčius, jam pavyko nuplaukti visą kelią, pėdomis 
neliečiant dugno. Leo paplojo ir įteikė prizą - didelį medžio gabalą, 
kuriame buvo išraižyti žodžiai. 


* Mano berniukai, prašau, du sūnūs, pažvelk, broliai... (Angl.) 
** Apsisuk! (Angl.) 
*** Apsisuk! Ant pilvo! Nejudėk! (Angl.) 

Jis lingavo aukštyn žemyn, medinės lentos judėjo kiek per smar- 
kiai. Aukštyn žemyn - naujasis lieptas irgi paseno. Atplaukęs jis čiupo 
už liepto krašto, paskui jį sugriebusi Leo ranka neleido nugrimzti 
į ledinį vandenį. Vyresnėlio balsas niekad nesiliovė skambėjęs, jis 
vis kartojo: galvoti tik apie kitą yrį, tik apie tai. Jis neleido pasiduoti 
jausmams ir ragino irtis pirmyn. 

Vincentas pamėgino sulaikyti šilumą krūtinėje, giliai įkvėpus oras 
ten turėjo sušilti, bet drebulys spaudė šilumą lauk. 

Jie jau turėtų būti čia. Jis turėtų būti ten. Šią akimirką bet kas būtų 
buvę geriau už nežinią. 

Jis dvokė. Ėmė uostyti savo delnus, rankas, pečius. 

Vincentas aiškiai jautė smarvę, besisunkiančią iš jo porų, iš pat 
gilumos, bet neturėjo kur dingti. Tokio stipraus, aitraus kvapo anks- 
čiau nebuvo užuodęs; jautė daugiau nerimo ir baimės nei galėjo 
savyje sulaikyti. 

Parklupęs prie lygutėlio it stiklas ledinio vandens nusiprausė 
veidą. 

Ginklas spaudė nugarą, Vincentas pasitaisė pistoletą kulkosvaidį, 
kabėdamas ant peties jis atrodė kur kas sunkesnis. Ginklą gavo iš 
brolio prieš pat išsiskiriant prieškambaryje. „Jei nėra pavojaus, vamz- 
dis visuomet turi būti nukreiptas žemyn.“ Leo kantriai aiškino, kaip 
naudotis ginklo spyna. Tvirtai suėmė jam pečius: „Prisimink mano 
žodžius - sprendi tu, Vincentai, ne ginklas.“ Įsidėjo jį į sportinį krep- 
šį, stebėjo juos išvažiuojančius įmonės automobiliais. Paskui vienas 
išėjo Skugoso gatvėmis, pro mokyklą, link Drevikeno pakrantės, prie 
seklumos tarp dviejų uolų. Tirštoje tamsoje ėmė kilnoti sausas šakas 
ir šviežius eglišakius, pagaliau išvydo geltonos ir mėlynos spalvų 
valtį. Nuvilko ją į pakrantę, įstūmė į vandenį ir truktelėjo variklio 
virvelę. Žinojo, kad nukakti iki Šiondalio paplūdimio jam prireiks 
keturiasdešimt penkių minučių. 

Tebebuvo taip pat tylu. Taip pat tamsu. 

18.11. 


Jie jau turėjo būti čia. 

Feliksas lėkė prie automobilio. Bėgte-nusileido nuo kalvos, kirto miš- 
ko proskyną, nuskuodė pro sodo namelius. Siauras žvyrkelis perėjo į 
platėlesnį asfaltuotą takelį, ir jis atidūrė prie viaduko, į kurį neseniai 
buvo nukreiptas jo taikiklis. Širdis ėmė plakti ritmingiau, kvėpavimas 
rimo. Bet staiga pasigirdo sirenų kauksmas. 

Jis išvydo mėlynas besisukančias šviesas. 

- Vincentai, kur jūs? 

- Aš dar ten pat. Ant liepto. Laukiu. 

Mobiliuoju naudotis tik būtiniausiu atveju. 

- Tu... lauki? 

Tai ir buvo būtiniausias atvejis. 

Vincento balsas vos girdimas. 
* - Taip, vienas. Jų dar nėra. 

- Velniai griebtų... Šūdas. 

- Feliksai? 

- Šūdas. 

- Kas... 

- Sušikti farai kaip tik važiuoja pro mane! Už poros minučių jie 
bus ten kur ir tu! 


Felikso balsas skambėjo iš mobiliojo, kurį Vincentas gniaužė saujoje. 
Kūnas pradviso dar labiau: stiprus kvapas plūstelėjo iš vidaus - baimė 
veržte veržėsi. 

Štai tuomet jis išvydo, išgirdo tai. 

Furgonas sustojo, jo žibintai spigino į paplūdimio persirengimo 
kabinas. 

Pasigirdo balsai. 

Kalbėjo garsiai. Šaukė. 

Leo žvilgterėjo į laikrodį. 

18.12. 

Kontroliniame taške jų niekas nesekė. Jie vis dar turėjo šiek tiek 
laiko jėga atidaryti užrakintas duris, skiriančias juos nuo audeklo 
maišuose supakuotų devynių milijonų kronų. Sustojo prie tuščio 
dvidešimt penkių metrų ilgio baseino ir keleto apleistų sūpynių 
Drevikeno paplūdimyje. Leo išlipo iš automobilio, o Jasperas išvilko 
iš jo inkasatorių. 

- Open! Or I shoot! 

Matė tai automobilyje. Du žmonės buvo nustumti už ribos. 

- I... cant. I cant! 

Jasperas atsitiesęs sugrūdo automatinį ginklą jam į burną. 

- I shoot! 

Susmukęs ant kelių vyras verkė. 

- Please! Please please please please! 

Jasperas ištraukė vamzdį, žengė kelis žingsnius atbulas ir pakėlė 
ginklą. Buožę stipriai prispaudė prie peties, perkėlė svorį ant kairės 
kojos, ir juodas batas įsmego žolėn. Pirštą laikė ant gaiduko, žvilgsnis 
klaidžiojo tolyje. 


Sustojus automobiliui šviesos užgeso. 

Vincentas girdėjo garsiai kalbant. Staiga pasigirdo šūviai. 

Ne vienas. Ne penki. Dvidešimt, galbūt trisdešimt. 

Jis žinojo, jog niekam nevalia jo pamatyti. Inkasatoriai privalėjo 
Manyti, jog užpuolikai buvo du, taip turėjo papasakoti duodami 
parodymus. 

Bet paskambino Feliksas. Persekiotojai visai netoli. Jis neturėjo 
Pasirinkimo. 

Skausmas sklido giliai iš peties, buvo puiku. Jo kvėpavimas trūkčiojo. 

Ištuštinęs apkabą, Jasperas nuskubėjo prie plieninių durų, palietė 
jas. 

Nė įbrėžimo. 

Kyštelėjo ranką į liemenės kišenę, ieškodamas naujos šovinių 
apkabos. 

Staiga išgirdo žingsnius. 

Ten, tamsoje, jie vis artėjo. 

Jis atsisuko, prisidengęs ginklu, pasiruošęs bet kurią akimirką 
šauti. 


Vincentas neturėjo pasirinkimo - privalėjo perspėti. Jis bėgo smulkiu 
smėliu, žole, ant kurios anuomet pasitiesdavo rankšluosčius, bėgo, 
kol išvydo automobilio kontūrus, o priešais - Leo ir Jasperą. 


Jasperas nukreipė ginklą į artėjančių žingsnių pusę. 
Veidas. Nė kiek tuo neabejojo. Štai ten, tamsoje. 
Šovė pirmą kartą. 


Leo išgirdo žingsnius. Matė, kaip Jasperas taikosi į tą pusę, apima gai- 
duką, ir išvydo puikiai pažįstamą figūrą, artimą eigastį, kūno judė- 
jimą. Tiesiog žinojo, ką privalo daryti, - jis šoko į priekį, sugriebęs 
užlaužė ginklo vamzdį aukštyn. 


— Skambino Feliksas, sakė, kad... 

Leo atpažino vaikiną, kurio neturėjo ten būti. Prieš akimirką 
galėjo kristi negyvas nuo Jaspero šūvio, bet dabar šnabždėjo lūpas 
prispaudęs jam prie ausies. 

— .„farai pakeliui, jau pravažiavo kontrolinį tašką! 

Leo stipriai laikė jaunėlį brolį. 

„Turėjai likti ant liepto.“ 

— Grįžk atgal. 

„Galėjau tave prarasti.“ 

— Parenk valtį. 

Leo pažiūrėjo į Jasperą, į nepaliestas plienines duris. Jie skubėjo. 
Vincentas nė už ką šiaip sau nebūtų sulaužęs duoto žodžio. 

- Leave, now. 

Savo devynias minutes jie išnaudojo važiuodami nuo Faštos iki 
Drevikeno ežero. Jis ir taip pridėjo dar keturias. Daugiau laiko ne- 
bebuvo. 

- Now. 

Jasperas išgirdo balsus, atsklindančius kažkur nuo vandens. Leo 
balsą. Bet matyti tematė besiartinančią akinamai baltą, pro medžių 
kamienus besiskverbiančią šviesą. Jis pasirengė šauti. Apkaba buvo 
veik pilna - trisdešimt penki šoviniai. 

Leo turėjo palaukti, juk norėjo ramiai patykoti tų šunsnukių. 

- Now! 

Šviesos, sirenos ir Leo šauksmas. 

Jasperas leidosi bėgti, bet ne prie valties - jis skubėjo prie inka- 
satorių. 

- Sharmuta, we know your names.“ 

Nenuleisdamas nuo jų akių nuplėšė ant krūtinės prie kišenių ka- 
bančius pažymėjimus su jų vardais ir tarnybiniais numeriais. 

— If you ever talk." 

Trijų metrų ilgio guminė valtis nušliuožė vandens paviršiumi. 
Priekyje — Leo, Jasperas - viduryje, Vincentas įsitaisęs gale, laikė 
Variklio virvelę. 

Truktelėjo. Nieko. Truktelėjo darkart. 

Ničnieko. 


Dingstam, greičiau. (Angl.) 
| Kekšė (arab.), mes žinome jūsų vardus. (Angl.) 
“ Tik prasižiokit. (Angl.) 

— Nagi, velniai griebtų! 

Slidžiais pirštais negalėjo suimti virvelės. Dar keliskart nepavyko 
paleisti variklio. | 

- Šūdas, Vincentai, trauk! 

Jis iki dugno nuspaudė kvadratinį mygtuką ir smarkiai truktelėjo 
virvelę. 

Variklis nubudo. - 

Leo dar kartą pažvelgė į jaunėlį brolį, jis visad buvo toks ma- 
žulytis, bet ką tik pats priėmė sprendimą, nors ir prieštaraujantį 
nurodymams nepalikti pozicijos, ir atbėgo įspėti. Mėlyna švyturėlių 
pašvaistė už jo nugaros juodame fone atrodė gražiai. Vaikinų valtis 
praplaukė pro uolą ir pranyko tamsoje. 


JONAS BRONKSAS PRIGLUDO prie didžiulio lango. Kaktą užliejo 
vėsa, veik šaltis. Neseniai sodintų laibų medžių alėja nugelto, parau- 
do, ir rudi lapai ėmė kristi po kojomis. 

Buvo penktadienio vakaras, be dešimt septynios. 

Nedaug gyvasties belikę už lango. Ne per daugiausia ir čia, viduje. 

Reikėtų važiuoti namo. 

Gal ir reikėtų, bet vėliau. 

Jis nuėjo į virtuvėlę tyrimų skyriaus koridoriaus vidury. Paėmęs 
nuo viryklės virdulį įsipylė karšto vandens į aukštą porcelianinį puo- 
delį, kurį kažkas pamiršo atsinešęs, ir, kaip buvo papratęs, užsiplikė 
arbatos. Šviesa sklido vos iš poros kabinetų: Kalstriomo kabinete už 
ketverių durų ir koridoriaus gale - beveik pensinio amžiaus krimina- 
linių tyrimų komisaro, mėgstančio klausyti septintojo dešimtmečio 
muzikos; dabar jis miegojo ant rudu velvetu apmuštos sofos. Jonas 
nė už ką nenorėjo nuovadoje leisti naktų - taip anas bendradarbis, 
bėgdamas nuo vienatvės lyg tamsios bedugnės, pamažu apsigyveno 
darbe. Ne, Bronksas tebebuvo čia visai dėl kitos priežasties, jam ne- 
reikėjo užsimiršti darbe, anaiptol - mėgo grįžti namo, kai jausdavosi 
to nusipelnęs. 

Ranką šildė puodelis, gėrimas nebuvo ypatingas, bet taip maloniai 
tekėjo gerkle. Bronkso rašomasis stalas, nukrautas stirtomis aplankų 
su lygiagrečiai vykdomų tyrimų dokumentais, niekuo nesiskyrė nuo 
Visų kitų. 

lARDYTOJAS JONAS BRONKSAS (JB): Ji atsigulė? 
ULA ERIKSONAS (UE): Taip. 

JB: Ir tada... trenkei jai? 

UE: Taip. 

JB: Kaip? 

UE: Atsisėdau ant jos, apžergiau krūtinę ir trenkiau dešine ranka. Ir 
dar. į 

JB: Ir dar? Vadinasi, ne vieną kartą? 

UE: Kartais ji apsimeta. 

JB: Apsimeta? 

UE: Kartais... Apsimeta, kad nualpo. 


Kiekvieną vakarą, maždaug tokiu metu, kai jau turėtų vykti namo, 
pasipildavo tyrimai, tiesiog neleido jam išeiti iš nuovados. 


TUMAS SIORENSENAS (TS): Nuvilkau jį į kambarį ir paklausiau, 
ar nepastebėjo suknisto skirtumo. 

TARDYTOJAS JONAS BRONKSAS (JB): Skirtumo? 

TS: Ta sušikta lempa įjungta. Buvo įjungta visą dieną. Pamokiau 
ji 

JB: Ką turite omenyje? 

TS: Knyga. Žiebiau į pakaušį. Turi suprasti, kad viskas kainuoja. Ne 
pirmą kartą šitaip. 

JB: Ne pirmą kartą jį mušate? 

TS: Lempą pamiršta. 

JB: Jūsų sūnui tik aštuoneri. 

(Tyla.) 

JB: Aštuoneri. 

(Tyla.) 

JB: Dar mušėte? Stora, kietu viršeliu... knyga? 

TS: Mh. 

JB: O po to... Norėčiau, kad pažvelgtumėte į šias nuotraukas - kaip 
atrodo nugara, kaklas, uodegikaulis. 


TS: Bet tu gi supranti, kad jis pats prisiprašė. 

Kasvakar vykdavo apklausos, dažniausiai būtent tokios. Jonas dirbo 
ne dėl smurtavusiųjų. Ir ne dėl jų aukų. Nebuvo jų sutikęs anksčiau, 
nepažinojo. Ne tai laikė jį tuščiame koridoriuje. Jį domino patys įvy- 
kiai. Aplankas po aplanko, dokumentas po dokumento. 


ERIKAS LINDERIS (EL): Ji nedarė, kaip liepiau. 
TARDYTOJAS JONAS BRONKSAS (JB): Ką turite omenyje? 
EL: Tik tiek. 

JB: O jūs... ką jūs darėte? 

(Tyla.) 

JB: Pažvelkite į nuotrauką - anot gydytojo, pirma jūs smogėte parda- 
vėjai į žandikaulį. 

(Tyla.) 

JB: Paskui - į skruostą. 

(Tyla.) 

JB: Štai čia - jos krūtinės ląsta. Spyrėte keletą kartų. 

(Tyla.) 

JB: Nenorite nieko pridurti? 

EL: Žinai... 

JB: Taip“ 


EL: Jei būčiau norėjęs ją užmušti, būčiau taip ir padaręs. 


Vis dėlto net jei Jonui rūpėjo ne tie nepažįstami žmonės, sulig kiekvie- 
nu smurtinio nusikaltimo tyrimu jis darėsi vis akylesnis, vis labiau 
įsitraukdavo - tarsi jį būtų laikiusi kokia jėga. Ta jėga neapleisdavo, 
kol nusikaltėliai atsidurdavo kamerose keturiais aukštais aukščiau. 

- Jonai? 

Pabeldęs kažkas pasirodė tarpduryje. 

- Jonai, tu vis dar čia? 

Į kabinetą įžengė Karlstriomas - tyrimų skyriaus vadovas, jo šefas. 
Jis vilkėjo paltą, rankose laikė porą pilnutėlių popierinių maišų. 

- Karlstriomai, ar žinai, kad vien ant mano stalo kasmet atsiduria 
Vidutiniškai penkiasdešimt sunkių smurtinių nusikaltimų? 

— Tu vis dar čia, kaip ir kiekvieną vakarą. 

Bronksas laikė rankose du lapus su moters kūno nuotraukomis, 

— Tu tik paklausyk: „Jei būčiau norėjęs ją užmušti, būčiau taip ir 
padaręs.“ 

— O kaip savaitgalis, Jonai? Sėdėsi čia? 

Iš kito aplanko Jonas ištraukė dar kelias nuotraukas. 

— Arba šis: „Bet.tu gi supranti, kad jis pats prisiprašė.“ 

— Jei vis tiek ketini čia būti, norėčiau, kad šitai padėtum į šalį. 

Dar pluoštas teismo ekspertų darytų nuotraukų. 

— Ne, šis turbūt geriausias: „Kartais ji apsimeta nualpusi.“ 

Karlstriomas paėmė dokumentus ir nė nežvilgtelėjęs padėjo juos 
atgal ant popierių šūsnies. 

— Jonai, ar girdėjai, ką sakiau? 

Jis pirštu parodė į sieninį laikrodį už Bronkso dešiniojo peties. 

— Nusikaltimas įvykdytas prieš valandą ir septynias minutes. Api- 
plėštas inkasatorių automobilis Faštos centre, pavogta beveik mili- 
jonas kronų. Nusikaltėliai šaudė automatiniais ginklais. Pagrobtas 
furgonas buvo nuvarytas prie Šiondalio paplūdimio, ten kaukėti 
užpuolikai vėl ėmė šaudyti, mėgindami išlaužti seifą. 

Karlstriomas paėmė šūsnį nuotraukų, mostelėjo jomis ir galiausiai 
apvertęs padėjo atgal. 

- Dabar pamiršk šituos, juos jau išaiškinome. Noriu, kad vyktum 
ten ir perimtum. Nedelsiant. 

Jis šypsojosi. 

- Dirbsi penktadienio vakarą, Jonai. Visą šeštadienį. Jei šypsos1s 
sėkmė, galbūt net sekmadienį. 

Karlstriomas buvo beimąs abu maišus ir beeinąs, bet staiga ap- 
sigalvojo, pakėlė gyvus juodai nutaškuotus omarus su gumelėmis 
suveržtomis žnyplėmis. 

- Šis vakaras mano, Jonai. Namuose gaminu raviolius. Kiekvienas 
tešlos gūželis papuoštas baziliko lapeliu. Šviežius kalmarus reikia 
gardinti tarkuotais trumais, druska ir alyvuogių aliejumi. Sulenki 
tešlos skritulėlius pusiau ir tvirtai užspaudi kraštelius. Vaikai dievina 
tokį maistą. 

Jonas taip pat šypsojosi, jau anksčiau buvo atkreipęs dėmesį, kad 
kiekvieną penktadienio popietę šefas skubėdavo į Estermalmės tur- 
gų šviežio antrekoto, paskui įsitaisydavo kavinėje ir dejuodavo, kad 
laisvėje augintos ir kukurūzais lesintos vištelės Europos Sąjungoje 
uždraustos. 

Vienas vyras rankoje laikė omarus gumelėmis suspaustomis žnyp- 
Jėmis. Kitas - inkasatorių automobilio apiplėšimo tyrimą. 

Abu gavo po tokį savaitgalį, kokio troško. 


Nors ir nuogas, Feliksas nešalo. Dėl tos pačios priežasties, dėl kurios 
nešovė į juodąjį automobilį, kuris iš pradžių sekė, o paskui ėmė ir 
nusuko. 

Jį apėmė kažkokia ypatinga, savotiška ramybė. 

Leo buvo trejais metais vyresnis, pirmas patyrė visą šūdą. Jei ant 
kalvos būtų gulėjęs ir į persekiojantį automobilį taikęsis jis, būtų 
šovęs - vien dėl šventos ramybės. Vincentas, ketveriais metais jau- 
nesnis ir visad globotas, ilgai buvo jaunėlis, - jis taip pat būtų šovęs - 
apimtas panikos. O ketvirtuoju broliu trokštantis būti Jasperas irgi 
šautų - vien todėl, kad galėtų tai padaryti. 

Feliksas apsidairė gūdžiame miške, žvilgtelėjo į tamsų vandenį. 

Jis tūnojo automobilyje, paskui staiga pastebėjo mėlyną šviesą ir 
paskambino Vincentui, o šis vis dar laukė vienas. Pagal susitarimą 
Jis turėjo atvažiuoti laukti drauge. 

Basos pėdos ant drėgno akmens. 

Kad vanduo nekeltų, Feliksas apsitempė drėgną hidrokostiumą, 
ploną, trumpomis rankovėmis ir klešnėmis, - jam juk reikės įsiti- 
kinti, kad valtis tikrai nuskendo. 

Kišeninis žibintuvėlis jo rankoje tebebuvo išjungtas. Jie apžvelgė 
Vandens paviršių - matyti tik vėjo genamos šviesuojančios bangelių 
keteros, 

Tylu. Pernelyg tylu. 

Galbūt tik jis nieko negirdėjo. O gal vėjas pasiglemžė pripučiamos 
»Mercury“ valties variklio keliamą triukšmą. 

Jis sumirguliavo žibintuvėliu: triskart žybtelėjo žalia šviesa. 
Leidimas duotas. 


Valtis palengva artinosi prie iškyšulio pakrantės. Elektros laidai lyg 
storos skalbinių virvelės jiems virš galvų jungė du paplūdimius. Jie 
priplaukė stačias uolas, o už jų ana ten, priekyje, paplūdimyje už me- 
džių jis įžiūrėjo silpną šviesą - tris žalius mirksnius. 

— Vincentai? 

—- Ką? 

- Pasikeiskim vietomis. 

Leo buvo bandęs vairuoti valtį tokioje tamsoje. Paskutinę atkarpą 
jiems teko plaukti tarp smailių povandeninių uolų, jų nebuvo matyti. 
Leo sulėtino, pasuko valtį, paskui dar kartą. 

- Vincentai, velniai griebtų, mums pavyko! 

Jasperas apglėbė arčiausiai sėdėjusio Vincento kaklą. 

- Žinai, Vincentai, jokiam šunsnukiui nebuvo pavykę taip puikiai 
apiplėšti inkasatorių. 

Tačiau Vincentas neužsikrėtė Jaspero džiugesiu. 

— Kas tau, po velnių? Prastai jautiesi? Mes gi jį paėmėm! 

— Kas, po velnių, man? Tu ruošeisi mane nušaut. 

— Tau buvo sakyta likti prie valties. Iš kur galėjau žinoti, kad imsi 
lakstyti aplink? 

- Jei aš nebūčiau įspėjęs, jei aš... 

- Nutilkit, abu! Jasperai, nusiimk peruką, kišk į maišą ir nusivalyk 
veidą. 

Leo dar kiek sulėtino. Sraigtas vangiai sukosi vandenyje. 

Tolėliau stūksojo uola, po ja - plati arka, o aplink - kalvos. 

Žalios šviesos mirksniai darėsi vis ryškesni, vis aiškesni. 

Leo suko jų link. 

Jie ketino išlipti šalia laibos pušies ant uolos, kur jau stovėjo Fe- 
liksas, basas, lyg antrą odą apsitempęs hidrokostiumą. 

Jie atplaukė. 

Broliai iššoko į krantą, nešini automatais ir dar neseniai keitykloje 
gulėjusiu pinigų krepšiu. Feliksas paėmė keturis vienodus „Adidas 
krepšius - jie gulėjo tolėliau, aukštoje žolėje, - kuriuose buvo su- 
krauti džinsai, megztiniai, striukės ir grindų riedulio lazdos. Paskui 
įsispyrė plaukmenis, užsimaukšlino kaukę ir ėmė kelti į valtį anksčiau 
atridentus didelius akmenis, tuomet aprišo vieną virve ir pritvirtino 
prie variklio. 

Leo, Vincentas ir Jasperas stumtelėjo valtį toliau plaukusiam Fe- 
liksui. Šis pasiekė sąsiaurio vidurį, įsiropštė į ją ir dideliu peiliu ėmė 
badyti dugną - perrėžė šonus, pirmagalį ir paskuigalį, galiausiai, 
šnypščiant orui ir valčiai ėmus skęsti, dar keliskart dūrė, kur pa- 
siekdamas. 

Palengva valtis dingo nuo vandens paviršiaus. 

Jis matė vos per ištiestą ranką, bet atsiminė: žemėlapyje pažymėtas 
vandens gylis beveik dešimt metrų. Feliksas stumtelėjo skęstančią 
valtį dar trejetą metrų ir pagaliau išniro. Čia jie vaikystėje maudy- 
davosi, nardydavo, ieškodavo pramanytų lobių, bet niekada nebuvo 
priartėję prie mėlyno dumblo dugno, kuriame dabar įsmego guminė 
valtis. 

Krante vaikinai apsivilko naujais drabužiais. Pasitaisė sportiniuose 
krepšiuose iš už nugarų styrančias lazdas. Kulniuodami įprastu grei- 
čiu jie planavo užtrukti aštuoniolika minučių. Vienoje siauro takelio 
pusėje dunksojo aukštos uolos, kitoje plytėjo Drevikeno vanduo. Jie 
žygiavo mišku, perėjo pievą, praėjo Šiotorpo mokyklos sporto salę, 
kur būtų galėję vaikytis baltą grindų riedulio kamuoliuką. Priėję 
šermukšnių guotą pasuko į skirtingas puses, susitikti planavo prie 
tunelio. 


Jonas Bronksas priėmė pranešimą apie ginkluotą inkasatorių furgo- 
no apiplėšimą ir nuskubėjo į Kronobergo nuovados garažą automo- 
bilio, Pervažiavęs Drotningholmo kelią ir Vakarinį tiltą, stabtelėjo 
Ausipirkti dešrainio Hornstulės sankryžoje „7-Eleven' kioske. Keturi 
simtai kalorijų, kurias suvartoti užtrunka tiek pat, kiek kitam darkart 


71 


perskaityti naminių raviolių su omarų įdaru receptą. Skanstulės, Gul- 
maro aikštėse, Nineso keliu zujo žmonės, skubantys pradėti užsitar- 
nautą penktadienio vakarą, - žengiantys į kitą gyvenimą. 

Pranešimas gautas prieš valandą ir septynias minutes. Dvidešimt 
dvi minutės automobilyje. Pravažiavo Enšedę. Du kaukėti užpuo- 
likai užgrobė šarvuotą furgoną su inkasatoriais ir dabar jau buvo 
nežinia kur. | 

Kildamas Tiresio keliu jis padidino greitį, nors mintimis neįsten- 
gė atplyšti nuo paliktų ant stalo dokumentų. Sutuoktinis užmušė 
žmoną ir liko sėdėti laukdamas policijos ekipažo, mušė, akinamas 
nepakeliamos vienatvės, kuri tik didėjo sulig kiekvienu smūgiu. 
Tėvas nuvežė sūnų į ligoninę prigrasęs meluoti, kad knygos kietu 
viršeliu sumušimai atsiradę jam pargriuvus - mat riedlentė laiptais 
važiuojanti ne taip puikiai, kaip berniukas tikėjęsis. Vyriškis, kuris 
tylėjo pakišus sumuštos pardavėjos nuotraukas, - įsitikinęs, jog pats 
kontroliuoja situaciją, todėl gali mušti ją kiek tinkamas. Juos visus 
per apklausas šią savaitę Bronksas privertė prisipažinti. Nusikaltė- 
liai versdavo jį knistis niekada nesugysiančių sumušimų nuotraukų 
pilnuose segtuvuose. 

Penktadienio vakaro pikas pamažu virto savaitgalio ramybe. Iš- 
sukęs iš greitkelio, Jonas skubėjo į nedidelį Stokholmo priemiestį - 
Šiondalį. Pravažiavęs daugiabučius, jis atsidūrė įlankos paplūdimyje. 
Tokiu metų laiku čia paprastai tuščia, bet dabar stovėjo trys policijos 
automobiliai, greitoji medicinos pagalba ir šarvuotas furgonas. 

„Abu gausime tokį savaitgalį, kokio troškome.“ 

Sraigtasparnis siuvo viršuje, tolumoje skalijo šunys. Jonas plana- 
vo prie jų prisijungti vėliau, pirma norėjo apžiūrėti baltąjį furgoną. 
Priėjęs pamatė penkias kulkų žymes šoniniame lange, sukrešusį 
inkasatoriaus kraują, aplink sukinėjosi greitosios pagalbos darbuo- 
tojai - sužeidimai nebuvo rimti, tačiau viduje atsivėrusios žaizdos 
nesugis niekad. 

- Dar ne dabar, - tarė jauna mergina žalia greitosios medicinos 
pagalbos uniforma, ant krūtinės prisisegusi raudoną ženklelį su 
vardu. 

Pirma ji linktelėjo Bronksui, paskui mostelėjo į gulintį inkasatorių 
klaidžiojančiu tuščiu žvilgsniu - jo mintys buvo sustojusios, tarsi 
išjungtos, kad galva neplyštų pusiau. 

- Gerai. O kada? 

— Jam šokas. 

- Kada? 

— Jo dar negalima apklausti. Ar aišku? 

Bronksas pasuko prie kito inkasatoriaus, kuris nepaliaujamai suko 
plačius ratus aplink automobilį. 

— Sveiki, mano vardas - Jonas Bronksas, norėčiau... 

— Tai aš. Suprantat? Tai aš juos įleidau. 

Jo žingsniai darėsi skubresni, o ratas aplink automobilį dar pla- 
tesnis. 

— Kitaip būtume žuvę. Ar suprantat? Jie šaudė pro langą. Po to 
Lindenas uždarė plienines duris, o jiems reikėjo patekti vidun, jie... 
dar šaudė. 

- Plienines duris? 

- Už jų seifas. O ten likę pinigai. 

Priekinės durelės buvo atviros, Bronksas dirstelėjo į automobilio 
saloną. 

- Jie puikiai žinojo, kad pinigų yra daugiau. Šaudė tas, praradęs 
viltį, jis grasino ir šaukė. Ar žinot, pistoleto kulkosvaidžio dėtuvėje 
telpa trisdešimt šešios kulkos? 

Jonas Bronksas priėjo arčiau. Kraujas, stiklas, kulkų liekanos vi- 
sur - ant sėdynių, ant automobilio grindų. Ant prietaisų skydelio 
po plonu duženų sluoksniu gulėjo Centrinės stoties „Forex“ banko 
kvitas. 

— Jis šaukė, norėjo patekti į vidų. 

Inkasatorius sustojo Jonui už nugaros, bet netrukus vėl ėmė sukti 
ratus aplink automobilį. 

— Viltį praradęs arabas. 

— Arabas? 

— Taip. Jala jala. Šarmuta. Kažkaip taip. Kitas šnekėjo angliškai 
su stipriu akcentu. 

Plastikiniai pinigų gabenimo krepšiai gulėjo tarp keleivio ir prie. 
kinių sėdynių. Jonas buvo matęs tokių krepšių, kai buvo apiplėšti kitį 
inkasatorių automobiliai. 

— Kiek? 

Inkasatorius jau buvo benueinąs. 

— Na... Kiek liko viduje? 

Jo balsas lūžinėjo, nors kalbėjo aiškiai, į Bronksą atsigręžęs nugarą. 

— Buvome sustoję aštuoniose keityklose, kiekvienoje paėmėm 
beveik po milijoną. Jiems pavyko pagrobti tik vieną. 

Įvykio vietoje patruliavo trys policijos ekipažai. Du šunys. Trys 
sraigtasparniai. Užtverti keliai, darbuojasi kriminalistai. Du angliškai 
kalbantys arabiškos išvaizdos nusikaltėliai, užgrobę inkasatorių fur- 
goną ir nuvarę jį iki paplūdimio, kur tikėjosi pavyks atidaryti seifą. 
Jie pradingo mažais gyvenvietės keliukais arba pakrante. 

Inkasatorius vardu Samuelsonas tebesuko ratus aplink furgoną 
ir nuo jo akių nenuleidžiantį Joną. Greitosios darbuotoja žaliuoju 
kombinezonu šūktelėjo: 

— Prašom. Turite penkias minutes. 

Jonas Bronksas grįžo prie gulinčio ant neštuvų antrojo inkasato- 
riaus, sveikindamasis paspaudė šaltą drėgną nejudrią ranką. 

— Jonas Bronksas iš miesto policijos. 

— Janas Lindenas. 

Inkasatorius pamėgino atsistoti, bet susverdėjo neišlaikęs pusiau- 
svyros. Bronksas sugriebęs padėjo jam atsigulti. 

— Kaip jaučiatės? Ar aš... 

— Plėšikas... jis... linko į priekį. 

— Linko į priekį? 

— Kuris sugrūdo tą suknistą... Sugrūdo man į burną. 

— Kaip jis linko į priekį? 

— Jo... svorio centras žemai, suprantate? Kai taikėsi. Į mane. 

Vaizduodamas jis ištiesė kojas ir sulenkė per kelius. 

— Štai šitaip... lyg būtų laikęs ginklą virš savęs. Sulenktomis kojo- 
mis. Kerzai smego. 

— Kerzai“ 

Jis vėl pakilo, šįkart sekėsi geriau. 

— Sakėte, kerzai smego. 

Abu vyrai žengė keletą žingsnių. 

— Man reikia namo. 

Greitosios pagalbos darbuotoja drauge su Bronksu pasiviję su- 
griebė jį už rankų. 

- Jie turi mano pažymėjimą. Žino, kur gyvenu. 

Jis bandė išsivaduoti, bet pritrūko jėgų. 

— Turiu vaikų, argi nesuprantat, privalau grįžti namo! 

Jis verkė. Greitosios darbuotoja atsargiai nuvedė jį prie neštuvų. 
Apklausa šiandien baigta. 

Bronksas liko vienas. 

Priešais jį ant žolės lyg scenoje stovėjo apšviestas automobilis, į jį 
ir iš jo zujo tyrėjai. Už nugaros vandenyje švelniai raibuliavo šviesos 
atspindžiai, krintantys tyrėjams siuvant nuo vieno liepto ant kito. 

Gyvenime jis matė baimę. Žinojo, kaip atrodo išsigandę žmonės, 
kaip skamba jų balsas, ir nuo jo niekada nenusigręždavo. 

Smurtas. 

Kas sąmoningai gąsdina kitą? Kas naudojasi žmogaus baime? 

Tas, kuris pats ją patyrė. 

Kuris žino, kad ji veikia. Ir kaip veikia. 

Jonas patraukė prie vandens paviršiuje tyvuliuojančios šviesos. 
Nusikaltėliai gerai apgalvojo planą - puikiai parinko vietą ir laiką. 
Buvo gerai ginkluoti. Naudojo jėgą. Šaltakraujiškai pagrobę žmones 
atgabeno į atokią vietą. Tai buvo patyrusių, ne kokių geltonsnapių 
nusikaltėlių darbas - veikiausiai jau anksčiau buvo vykdę panašų 
nusikaltimą. 

Jis priėjo storos nendrių sienos apsuptą ilgąjį lieptą. 

Ten kitas tyrėjas švysčiojo kišeniniu žibintuvėliu. 

Kartais tiesiog žinai. 

Tamsoje žibintuvėlis ne ką teapšvietė, bet visame pasaulyje taip 
Judėti galėjo tik vienas žmogus. Jonas priėjo arčiau. Siluetas tapo 
dar ryškesnis. 

- Benzinas. 

Ji tebealrodė jaunai. Jonas žinojo, kad jis pats taip nebeatrodo. 

- Čia, ant pirmų lentų, yra žolių ir žemių. 

Ji atsitūpė žibintuvėliu šviesdama vandens paviršių, kur mirgu- 
liuojantys lašai susiliejo į viena. 

— Jie spruko šituo keliu. 

Tik tiek. Daugiau ji nepratarė nė žodžio, nusisuko ir palikusi jį 
grįžo prie furgono. Ten parklupo šalia kolegos, kuris infraraudonųjų 
spindulių šviesoje bandė pamatyti tai, ko neįžvelgsi plika akimi. 

Ji žiūrėjo į Joną lyg nepažinodama. 

Pirmaisiais metais galvodavo apie ją kasdien, po keliskart. Norėjo 
vėl susitikti. Jaudinosi, tikėjosi ir svajojo. Laikui bėgant galbūt gal- 
vodavo rečiau, ne kiekvieną dieną, bet beveik. Ir štai... Nei „labas“, 
nei šypsenėlės. 

Keistas jausmas. Lyg nė neegzistuotų. 

Jonas Bronksas užlipo ant šlapio slidaus liepto. Kitame krante, už 
medžių, plytėjo Faštos centras. Anoj pusėj - pietiniai priemiesčiai. 
Vietų priplaukti nedideliam laiveliui tūkstančiai. 

Ji buvo teisi. 

Jie paspruko šiuo keliu. Tai būta nusikaltėlių, kurių pagrindinis 
ginklas - jėga. Jie - profesionalai, veikė ne pirmą kartą. 

Ir ne paskutinį. 

SUSTIRUSI ANELI VIS tiek nenorėjo eiti iš balkono, iš čia buvo 
matyti blausiai apšviestas tunelis - pro jį turėjo grįžti Leo. Žali, 
mentoliu kvepiantys „Minden“ cigarečių pakeliai suteikė ramybės, 
rūkant vieną po kitos net mažumėlę šildė. 

Dar vieną cigaretę. 

Pastačiusi automobilį, ji užbėgo laiptais, atšovė buto duris, nenu- 
sivilkusi nuskubėjo per prieškambarį, per svetainę, tiesiai į balkoną. 
Išgirdo sirenas. 

Kamavo nerimas. 

Ji juk ničnieko nežinojo. Policija galėjo sučiupti juos kad ir dabar, 
galėjo šaudyti, Leo sužeistas galėjo mirti toli nuo jos. 

Ji mėnesių mėnesiais klausėsi, kaip patekti į kesoną ir ištuštinti 
dėžes. Klausėsi, bet pati pokalbiuose nedalyvavo. Tuos kelis kartus, 
kai išdrįso prabilti, vyrai jos negirdėjo. Leo negirdėjo. Tik jie keturi 
sėdėjo šalia apsupti ypatingos bendrystės. Ji jautė tą bendrystę, bet 
jos dalimi netapo. Būnant su ja, Leo mintys klajojo toli, bet su dviem 
broliais ir trečiuoju, trokštančiu būti broliu, jis būdavo čia ir dabar. 
Leo nė nebevalgė drauge su Aneli. „Ei, ar gali nupirkti žuvies pirštelių, 
tų didesnių menkės gabalėlių, na pati žinai.“ Ji neteko trijų kilogramų, 
0 trys — tai jau daug ir taip liesam žmogui. Leo to net nepastebėjo. 

Dar viena cigaretė. Ji įtraukė ir išpūtė - dūmai užpildė tuštumą. 

Sirenos kaukė vis garsiau. Aneli užsidengė rankomis ausis, bet sire- 
Nos vis tiek gaudė galvoje. Ji įėjo į kambarį, uždarė balkono duris ir iki 
dugno išliuobusi pusbutelį vyno įjungė televizorių. 19.30. Žinios. Jai 
Niekada nepatiko naujienų laidos. Šiame bute Skugoso rajone žinios 

neturėjo reikšmės. Pradžioje suskambusi melodija turėjo nuteikti 
rimtai, bet ji priminė lauke gaudžiančias sirenas. Paveikslėliai judėjo, 
vaizduodami ant sutrūkusios perdžiūvusios žemės gulinčius žmones 
išsipūtusiais pilvais, kostiumuotus žmones, ekranuose stebinčius 
akcijų kursus, kažkokiame kare dalyvaujančius žmones - jie bėgo 
priešais televizijos kameras šaudydami į kitus. 

Televizijos laidos vedėja šypsojosi. Aneli ją žinojo. 


„Prieš pusantros valandos pietinėje Stokholmo dalyje du 
gerai ginkluoti vyrai įvykdė inkasatorių furgono apiplėši- 


mą, pavogtas beveik milijonas kronų.“ 
Aneli matė tik moters burną, jos lūpos judėjo lėtai. 


„Inkasatoriams buvo grasinama ginklu, yra vienas sužeis- 


tasis.“ 


Sužeistas. 

Kas? 

Aneli prisislinko prie ekrano ir įsistebeilijo į naujienų pranešėjos 
lūpas. „Negirdėjau, negi nesupranti. Kas? Pakartok! Kas buvo sužeis- 
tas? Ji paėmė ant kavos stalelio gulėjusį nuotolinio valdymo pultelį. 


„Policija aptvėrė didelę teritoriją, bet dviejų užpuolikų ir 
galimų bendrininkų pėdsakų dar nerasta.“ 


Ji išgirdo. „Beveik milijonas.“ Gerai išgirdo iš karto. „Inkasatoriams 
buvo grasinama ginklu.“ Aneli patildė televizorių, bet tebegirdėjo 
naujienas, kurios pirmą kartą buvo apie ją. „Pėdsakų dar nerasta. Ji 
pamatė ir vaizdą. Tiksliau, vieną vienintelę nuotrupą. Buvo rodomas 
tik ištuštėjęs furgonas, apjuostas vėjyje plazdančia baltos ir mėlynos 
spalvų plastikine juosta. Šalia sunkiai įžiūrimi žmonės, galbūt kažkas 
su policijos uniforma, gal dar kas nors kitokia uniforma, gal kas sėdė- 
jo ant žolės ar tyrinėdamas tūpčiojo pažeme. 

Ir viskas. 

Vaizdus iš Švedijos Riksdago pakeitė kiti — iš Jungtinių Tautų 
būstinės Niujorke. 

Aneli nė nenuvokė, kokio ilgio buvo anas reportažas. Trisdešimties 
sekundžių. Galbūt keturiasdešimt penkių. Bet ji žinojo, ten būta to 
furgono, žinių programoje buvo pasakojama apie juos, apie ją. 

Ji vėl įžengė į balkoną, surūkė cigaretę ir, norėdama kuo geriau 
įsižiūrėti į tunelį ir tiltą virš jo, persisvėrė per turėklą taip, kad kone 
atsiplėšė nuo šaltų grindų. 

Sirenos nutilo. Dabar buvo girdėti tik vėjas. Ir kažkas dar - galbūt 
paukščio čiauškėjimas ar muzika sklido pro atdarą langą aukštu 
žemiau. 

Laibutė Aneli pasilenkė dar labiau. „O jeigu iškrisčiau? Iš taip 
aukštai veikiausiai skaudėtų.“ 

Tai ji papasakojo Leo, kur įsikūrusi perukų dirbtuvė. Tai ji, bent jau 
pati taip manė, įtikino galinti paversti juos dviem imigrantais. Ji dažė, 
valė, - pirmą sykį save pamatę broliai leipo juokais. Ji sumanė ir pa- 
siuvo golfų apykakles, kurias galima užsitraukti ant veido - Leo sakė: 
jos tokios puikios, kad būtų galima pardavinėti kitiems plėšikams. 

Pagaliau jie pasirodė. 

Neaukštų žibintų šviesoje jie panėšėjo į baltus kamuolius. Balko- 
nas buvo kiek įstrižai kelio, tad ji visų pirma išvydo iš tamsaus tu- 
nelio išnyrančius Leo batus. Paskui pasirodė keliai, šlaunys, krūtinė, 
galva, pagaliau ir dar trys parankiniai. Kiekvienas ant pečių nešėsi 
po sportinį krepšį, iš jų kyšojo lazdos, o giliau buvo paslėpti ginklai 
ir beveik milijonas kronų. 

Pagaliau jie pasirodė. 

Ją perliejo šiluma, kurią jausdavo jiems mylintis, kai stipriai apsi- 
kabindavo, šiluma, kurią pajuto pirmą kartą ant savo pilvo išvydusi 
ką tik gimusį dar gleivėtą Sebastijaną. 

Aneli norėjo bėgti prie durų, bet susiturėjo. Leo nevalia matyti 
Jos nerimo, jis to nemėgo. 
| Pirmas įėjo Jasperas. Atrodė, lyg jo širdis būtų sudužusi į šipulius 
Ir dabar jam magėjo visą vakarą pasakoti, vis naujai, vis kitą versiją, 

o baigęs kiekvieną sakinį pažvelgdavo jai į akis ir sušnabždėdavo: „Ar 
bent įsivaizduoji, Aneli, ką šiandien išgyvenau?“ Tiesiau nei papras- 
tai, nenusiavęs kerzų, jis žygiuote įžygiavo į kambarį, numetė krepšį 
ant parketo, įjungė televizorių ir nustatė teleteksto programą, „Po 
galais, Leo, eikš čia ir pats pažiūrėk“, paskui ėmė kvatoti ir dainuoti 
kiekvieną žodį: We! - jo kūne tebeplūdo adrenalinas - Made! - kuris 
jo rankomis grūdo - The! - ginklo vamzdį į žmogaus burną - Front! - 
jo striukė, megztinis ir marškinėliai stipriai trenkė prakaitu - Page! — 
jis atsirišo batų raištelius, nusitraukė kelnes, pro trumpikes matėsi 
erekcija - We Made The Front Page" - jis šoko - We Made The Front 
Page! - šūkčiodamas priešais televizoriaus ekraną. Paskui jį atėjo 
Feliksas ir Vincentas. Jie triumfavo, plačiai šypsojosi, laikė iškėlę 
rankas virš galvos ir maldė besiveržiančius džiaugsmo šūksnius, 
stipriai paeiliui glėbdami Aneli. Kaip ir Jasperas, jie stipriai trenkė 
prakaitu, bet išdidūs, su palengvėjimu sudribo į fotelius. Galiausiai 
pasigirdo Leo žingsniai. Ji išvydo, ko niekaip nebūtų pamačiusi 
žiūrėdama iš balkono, - jo veidą, akis. Pabučiavo jį šnabždėdama: 
„Mūsų nesusekė, ką tik per žinias girdėjau.“ 

— Jie spėjo uždaryti duris. 

Jis praėjo Aneli, žengė į virtuvę, nešinas plastikiniu maišu mobi- 
liųjų telefonų. 

— Duris? 

Leo paeiliui atidarinėjo telefonus, traukė SIM korteles ir karpė 
jas replėmis. 

— Uždarė pinigus. 

Nedidelį dubenėlį iki pusės pripylė acetono, sužėrė kortelių lie- 
kanas ir šios pamažėle ėmė tirpti. 

— Per televiziją sakė... Sakė, kad pagrobėte milijoną. 

- Bet paleidom devynis. 

— Paleidot? 

— Devyni milijonai kronų liko už suknistų plieninių durų. Dėl 
mano kaltės. Aš... Tai nepasikartos. 


*  Patekome į pirmąjį puslapį! (Angl.) 

Tuščius telefonus jis sudėjo į kitą, medžiaginį maišelį. 

— O kaip visa kita? 

— Kas visa kita? 

Maišelį stipriai užveržė virvute. 

— Mano siūtos apykaklės. 

- Jos puikios. 

- O grimas, kaip... 

- Tikroviškas. 

Leo pasilenkė spintelėje po plautuve buvusios įrankių dėžės, su- 
sirado plaktuką, ir, padėjęs maišelį ant pjaustymo lentos, keliskart 
trinktelėjo taip, kad keturi mobilieji telefonai niekada nebebūtų 
surinkti. 

— Tu puikiai pasidarbavai. Brangute, juk buvai su mumis, argi ne? 

Jis paglostė Aneli veidą. Buvo matyti jo akyse: tikėjosi jaustis ki- 
taip, išdidus ir patenkintas. Bet juto tuštumą, jau buvo kažkur kitur. 
Aneli žinojo, kad, prieš akimirką grįžęs namo, Leo jau buvo pakeliui 
į ateitį. Šitaip jis jautėsi, apsimesdamas esąs toks pat laimingas, kaip 
ir foteliuose įsitaisę Feliksas ir Vincentas. Kai jie patenkinti skardžiai 
plepėjo. Kai Feliksas nuvertė įsivaizduojamą neįgaliojo vežimėlį ir 
peršoko mūrinį atitvarą, net tada, kai Vincentas paėmė didįjį auksi- 
nės žuvelės akvariumą ir sklidinai pripildė įvairių nominalų kupiūrų, 
o Jasperas apkabino jį bandydamas atkreipti dėmesį: „Ar matei, Leo, 
matei jo akis“, jis vėl vaidino arabą, ėmė garsiau kalbėti: We know 
your names, apsimetė siekiąs jų pažymėjimų: Sharmuta, I will come 
for you. 

Turbūt tą akimirką ji ir suprato, ką jai šitai priminė. Lyg broliai 
kalbėtų apie filmą. Lyg paskutinę akimirką apsigalvoję jie būtų pa- 
traukę į centre esantį kino teatrą „Rigoleto“ ir būtų žiūrėję apynaujį 
filmą, o dabar tūnotų „Širšių lizde“, gertų alų, aptarinėtų tą filmą ir 
vienas per kitą vaidintų patikusius epizodus. „Atsimenat tą sceną, 
kurioje vienas arabas paleido penkis šūvius į šoninį veidrodėlį ir 
kliudė inkasatoriaus smakrą? Arba tą, kur berniukas prieina prie ve- 
Žimėlio ir ima uždavinėti klausimus? Arba kaip paplūdimy vienas jų 

išpyškina visą apkabą, bandydamas atidaryti plienines duris, o paskui 
yra žūtbūt pasiryžęs šauti į besiartinančius farus? O kaip jaunėlis nu- 
sprendžia išlipti iš valties, net ir žinodamas, kad to daryti negalima, 
arba kaip tas, ant kalno, jau taikėsi į mašiną, manydamas, jog ten - 
užsimaskavę farai. Arba kaip įsibraškinęs į per mažą hidrokostiumą 
tas nuplaukė į vidurį ežero.“ Ji suvokė ten nebuvusi, nemačiusi to 
filmo. Štai kodėl ji sėdėjo ir spaudė Leo ranką. Pagaliau jis pastebėjo 
Aneli jauseną. Tuomet Leo atsistojo ir nuėjo prie auksinės žuvelės 
akvariumo. Palaukė, kol visi nutils. Pagaliau tyloje jis ėmė traukti 
pilnas rieškučias banknotų - dvidešimtines, penkiasdešimtines, 
šimtines - ir suskaičiavęs kiekvienam ištiesė po dešimt tūkstančių. 

- Juokauji? 

Feliksas jau nebeatrodė esąs bare ir šnekąs apie filmo scenas. Jis 
pakilo iš fotelio nudrengtame bute, pilkame betoniniame priemies- 
tyje ir iš akvariumo ištraukė daugiau banknotų. 

- Ei! 

Ir dar daugiau. 

- Ei! Feliksai, ką po velnių, darai? Kiekvienam priklauso po dešimt 
tūkstančių. 

- Aš klausiau, ar tu juokauji. 

- Dešimt tūkstančių. 

- Klausyk, velniai griebtų, čia guli daugiau nei milijonas. Aš noriu 
šįvakar pasilinksminti. Išleisti penkis tūkstančius vien todėl, kad esu 
to vertas. Be to, ryt turėsiu sumokėti nuomą. Ir... 

- Tuomet ir pasišnekėsim. Rytoj. 

- Eik tu šikt, dešimt tūkstančių, tiek makdonalde uždirba pa- 
augliai! 

- Rytoj. 

Feliksas rankoje laikė pluoštą banknotų. Apsidairė, stengdamasis 
išpešti laiko, kad galėtų apsispręsti, ir po akimirkos demonstratyviai 
ėmė dėti pinigus atgal į akvariumą. 

- Baigei? 

Dėjo po vieną. 

- Ar baigei? 

Iš virtuvės Leo atsinešė popieriaus lapą ir ėmė jame kažką rašyti. 
Visi kiti stebėjo jį. 

— Taip, ten guli milijonas. Bet mes tikėjomės dešimties. Ir kvailiui 
aišku, kad eisit linksmintis ir švęsti, nes mums pavyko tai padaryti! 
Bet reikės išgyventi iki kito karto. Esu atsakingas, kad kitas kartas 
būtų be išlygų sėkmingas. 

Jis padėjo lapą ant kavos stalelio šalia akvariumo su pinigais ir 
pradėjo aiškinti rodydamas skaičių eilutes. 

- Aikštelėj stovi du automobiliai, priklausantys statybos įmonei. 
Štai šis skaičius. Feliksai, ar matai? Turim įmonę ir, norėdami ją iš- 
laikyti, privalom parodyti, kad dirbam kasdien. Transportas, darbo 
drabužiai, įrankiai. Atsitiktiniai darbeliai reikalingi, kad galėtume 
užsiimti, kuo norim. O paskui šis skaičius rodo, kiek kainuoja tikrų 
plaukų perukai, lęšiai, drabužiai, batai, hidrokostiumai, kuriuos su- 
deginame, taip pat kiek mokam už konteinerį ginklams laikyti ir kiek 
atsiėjo nuskandinta valtis su varikliu. Tiek reikėjo šiam kartui. Kitas 
kartas bus dar brangesnis. Juk žinot, kaip veikia įmonės. Norėdami 
daugiau uždirbti, turim daugiau investuoti, kol galų gale turėsim tiek 
sušiktų pinigų, kiek manysim - užtenka. O tada darysim kaip ir visi 
antrepreneriai - parduosim visą įmonę ir jos pelną. 

Jie susižvalgė: vėl elgėsi kaip vaikystėje - vienas reikalavo, o laimė- 
jo kitas. Būdamas už visus atsakingas privalai nuolat būti geriausias. 

Vis dėlto vaikystėje jie niekada nesiburdavo aplink pinigų prikištą 
akvariumą. 

— Sutarėm? 

Tyla. 

— Ar sutarėm? 

Feliksas kietai sučiaupė lūpas. 

- Mmm. 

Leo jį prisitraukė ir apkabino. 

— Tu šunsnuki. 

Aneli sėdėjo arti, bet drauge neapsakomai toli. Vaikinai buvo kaip 
Vienas, galėjai net neabejoti. Ji taip ir nesuprato to broliško ryšio, 
Nors pati turėjo vyresnę seserį ir jaunesnį brolį, bet niekada nejautė 

nieko panašaus, o dabar jie veik nebebendravo. Šitie broliai pasitikėjo 
vienas kitu, iš tiesų buvo vienas kitam reikalingi. Tačiau Aneli nebuvo 
tikra, ar tai jai patiko, tiesą sakant, ji žinojo, kad nepatinka: įsiterpti 
ir pritapti prie brolių pašaliniams buvo sudėtinga. 


LEO SĖDĖJO ANT lovos krašto. 

Veidas ir nugara išpilti prakaito. Penkios po trijų. Nepaliaujamas 
lietaus barbenimas į palangę aidėjo galvoje. Atsigulęs jis stiro iš 
šalčio, o dabar užliejo karščio banga. 

Kitoje lovos pusėje giliai miegojo Aneli: knarkė, griežė dantimis, 
kartkarčiais jai išsprūsdavo pavieniai žodžiai. „Jasperai, kad nė šnipšt 
apie tai bare, OK?“ Leo atsikėlė. „Ką, po velnių, sau manai?“ Buvo 
malonu nuleisti kojas ant gaivinančios linoleumo vėsos. „Nemanau 
nieko, tik noriu, kad galvotumėt, - būsit velnioniškai girti, magės 
išsišnekėti, tiesiog šaukte šaukti.“ Iš Kulstigeno gatvės taksi paėmė 
porą apsvaigusių broliukų ir vaikystės draugą, kuris tebesijautė esąs 
furgone ir neužsičiaupdamas šūkčiojo: „Šarmuta. Nejau galvoji, kad 
rizikuočiau prarasti ir tave, ir šitai? Jūs man kaip broliai, Leo! Argi 
ne?“ Trisdešimt tūkstančių kronų sugrūdę į tris džinsų kišenes vyrai 
patraukė į barą „Crazy Horse', vienintelę vietelę, kur buvo įleidžiamas 
ir Vincentas. 

Suprato vos įžengęs pro duris. 

Ji buvo tokia įsitempusi. Bet vos Leo priėjo arčiau, jos kūnas su- 
glebo, veidas suapvalėjo, ji ėmė giliau alsuoti. 

Kai leisdamiesi liftu vyrai stebeilijosi į naktinį Stokholmą, Leo 
nunešė Aneli į lovą, nurengė ją ir nepaleido iš glėbio. Ji užmigo. 
Rankos atsipalaidavo, užsimerkė akys, lūpos prasivėrė. 

Dažniausiai pirmas užmigdavo jis, o Aneli būdraudavo. Bet dabar, 
kai planas įgyvendintas, o jis, nesudėdamas bluosto, neįstengia liautis 
Planuoti, Aneli miega giliai. Lyg ramybė egzistuotų tik vienam ir 
būtų niekaip nedaloma. 

Devyni milijonai kronų liko už plieninių durų. Tik ši mintis, 
neleisdama užmigti, ūžė galvoje. 

Negelbėjo niekas. 

Kaip ir kaskart negalėdamas užmigti, jis išsitraukė iki raudonumo 
įkaitusią geležtę ir lėtai ėmė smeigti pro kadais buvusį momenėlį 
tarp dviejų smegenų pusrutulių - tarp kairės ir dešinės, abstraktaus 
ir konkretaus, vyriško ir moteriško, in ir jang, muzikos ir triukšmo, 
fantazijos ir logikos. Švytinti geležtė nepalietė nė vieno pusrutulio, 
nesukėlė nė mintelės. Nepataikęs turėdavo pradėti iš pradžių. Paimti 
geležtę ir įsprausti į kaukolę. Jam reikėjo pasiekti kaklą, šiukštu 
neužkliudžius smegenų, tuomet Adomo obuolį, kur slypėjo balsas, 
ir užtildyti jį. Po kelių nesėkmingų bandymų jam pagaliau pavyko 
nustumti geležtę dar giliau - per krūtinę ligi širdies, kur glūdėjo kaip 
ir mintys pakrikę jausmai: meilė ir neapykanta, liūdesys ir džiaugs- 
„mas, pagieža ir nuolankumas. Jei geležtė pasiekdavo dešinį vožtuvą 
nesutrikdydama širdies darbo, jis pagaliau galėdavo užmigti. Bet 
šiąnakt nepavyko. Jis pervėrė kaukolę, kaklą, krūtinę, bet, kad ir 
kiek bandytų, nepavyko nesužeidžiant perverti širdies. Vis sukosi 
tos prakeiktos mintys: jam derėjo turėti sprogmenų, tuomet būtų 
galėjęs atidaryti duris, už kurių liko dar devyni milijonai kronų. 

Leo priėjo prie lango ir valandėlę žvalgėsi po gimtąsias Skugoso 
apylinkes. 

Daugiaaukščiai nepasikeitę, tas pats asfaltas. 

Bet jis pasirinko kitokį gyvenimą. Plėšti bankus. Darys tai geriau 
už kitus. Jis buvo priverstas būti geriausias. Buvo įpainioti ir broliai, 
taigi jų negali sučiupti, Leo nevalia suklysti. Jų tikslas vienas - fi- 
nansinė nepriklausomybė. 

„Tai mano klaida.“ 

Turėjo jau šįvakar veikti tiksliau - ši mintis Leo nedavė ramybės. 

„Tai nepasikartos.“ 

Nusižiovavęs atsidrėbė sofoj priešais banknotų sklidiną auk- 
sinės žuvelės akvariumą. Pora styrojo vidury, ištraukė juos - su- 
glamžytos penkių šimtų kronų kupiūros. Padėjo jas ant kavos 
stalelio, ištiesino ir ėmėsi lyginti. Į galvą šovė vaikiška mintis: 

kiek nedaug vietos užima pinigai - daugiau nei milijonas, o telpa 
sušiktame akvariume. 

Jis paėmė aplanką iš komodos, įspraustos tarp sofos ir kampinės 
spintos, padėjo prie išlygintų penkšimtinių ir atvertė. 

Banko planas. 

Keturi evakuacijos maršrutai veda į keturis žiedus, šie šakojasi 
į kelius, tad visa paieškos sritis - šešiasdešimt keturios pabėgimo 
trasos. 

Sučirškė durų skambutis. 

Jis uždengė akvariumą apklotu, ant įrankių dėžės, kurioje gulėjo 
ką tik apiplėšime naudoti keturi ginklai, užmetė antklodę. 

Suskambo dar kartą. 

Leo pakilo, apžvelgė stovėjimo aikštelę, iš miesto centro vedantį 
kelią. Tuščia. Privažiavimas prie įėjimo taip pat tuščias. Jis atsargiai 
nutipeno uždaryti miegamojo durų ir nuėjęs prie koridoriaus durų 
žvilgterėjo pro šiek tiek per žemai įtaisytą akutę. 

Laiptinėje pamatė pažįstamą veidą. Leo nesuprato, kad jis įsitem- 
pęs, pasiryžęs bet kam. 

— Argi neketinai traukti į miestą? Ir ištaškyti penkis tūkstančius 
vien todėl, kad gali? 

— Neišdegė su „Crazy Horse“. Jasperas nuvarė į andergraundo 
klubelį, o Vincentas išėjo su kažkokia merga. Gal galiu čia pasitrinti? 

Leo galva linktelėjo miegamojo pusėn ir tildydamas prispaudė 
pirštą prie lūpų. Nutraukė apklotą nuo akvariumo ir užmetė ant 
sofoje besitaisančio Felikso. 

- Kas, velniai griebtų, čia? - klausė rodydamas į brėžinį ant stalo. 

— Kitas kartas. 

— Kur? 

— „Handels“ bankas Svedmiroje. Dabar pasistenk pamiegoti. 

— Pamiegoti? Į sveikatą, brol! Už nepriklausomybę! 

- Ne pinigai esmė. 

— O tas pilnas velnio akvariumas? 

— Mūsų tikslas... kad niekas neaiškintų, ką turim daryti ar nedaryti. 
Kai baigsim, tu, aš, Vincentas nuo nieko nepriklausysim. 

Feliksas stebėjo vyresnį brolį. Neįstengdamas užmigti, jis ėmėsį 
planuoti kitą kartą, o dabar, bandydamas išvengti klausimų, nuėjo 
prie lango ir praskleidęs žaliuzes žvelgė į tolį. 

— Leo? 

— Ką? 

— Nesuprantu, kaip gali čia gyventi. 

Apgirtęs klausiančiojo balsas skambėjo nuoširdžiai. 

- Čia pažįstu kiekvieną krūmą, kiekvieną laiptelį. 

— Tai ir turiu galvoje! 

— Mes čia užaugom. 

— Užaugom, bet pats panorėjai grįžti. 

Stovėjimo aikštelėje automobilis pavažiavo atbulomis ir apsisuko. 
Iš tunelio išniro dviratininkas. Ore tvyrojo ramybė - tokia būna tik 
pasibaigus paskutinei žinių laidai, belaukiant rytinių laikraščių. 

- Išsikraustysim. 

— Aš tiesiog nesuprantu, kodėl tu išvis parsikraustei. 

— Kartais taip reikia. 

— Tik ne čia! 

— Vėliau galima vėl išsikraustyti. Visam laikui. Aneli nori namo. 

— Namą“ 

— Aha. 

— O kaipgi veja? Nejaugi pats pjausi? 

- Nėra nei vejos, nei rūsio. Štai kur šuo pakastas. 

Šįvakar buvo plėšikų debiutas. Jie nesitikėjo, kad plieninės durys 
uždaromos kodu. Dešimt milijonų sumažėjo iki vieno. 

Leo nepavyko įgyvendinti plano. 

Bet kitą kartą jis viską įvykdys tobulai. 

Feliksas alsavo lėtai, sunkiai, kaip ir Aneli. Leo lūkuriavo prie 
aplyto lango, žvalgėsi tarp daugiabučių bokštų, išdygusių pietiniame 
Stokholmo priemiestyje šeštajame septintajame dešimtmečiais. 

Asfaltas buvo visas jo pasaulis. 

Anksčiau 


Pirma dalis 


ŠALTOKA. 

Tamsus vakaras - žiemą vakarai tamsūs. Šaligatvis numargintas 
baltais, rudais, vietomis pilkšvais sniego ruožais, o alsuojant iš bur- 
nos virsta garas. 

Nors be striukės, jam nešalta. Jau valandėlę jie zujo aukštyn žemyn, 
aukštyn žemyn, kol išrasojo veidas. Leo nubraukia delnu prakaitą ir 
drėgną ranką nusivalo į kelnes. 

Niekuo neypatingas triaukštis. Lofto kelio 15. Iki įėjimo penketas 
žingsnių. Kryptelėjęs galvą gretimo septynioliktojo namo pusėn, 
susižvalgo su varžovu. 

Jo varžovas - Feliksas, jaunėlis, jau lankantis pirmą klasę. 

Bandydamas įžiūrėti laikrodį gatvės žibinto šviesoje, Leo kilsteli 
ranką. Suboluoja rusvas odinis dirželis ir ciferblatas su šlykščiomis 
trumpomis raudonomis rodyklėmis. Kai vienądien turės daug pini- 
gų, nusipirks tokį, kokio visi geidžia. 

Jis laukia. Sekundinė rodyklė tiksi tokiu pačiu tempu, bet vis 
kitaip. Dabar ji rodo devynias. Dešimt. Vienuolika. Ranka pakyla 
aukštyn. 

- Jau! 

Lygiai dvylika. 

Jis leidžiasi bėgti. Atveria penkioliktojo namo duris tą pat akimir- 
ką, kaip ir Feliksas septynioliktojo. 

Jis žirglioja per du laiptus, išskyrus paskutinį, jis vienintelis vis lieka 
kiekviename laiptų marše. Rankoje spaudžia reklaminių lankstinukų 

kaugę - seplyneto skirtingų įmonių reklaminiai popierėliai, kuriuos 
berniukai grupuodavo išbėrę kambaryje ant grindų. 

Pirma puola prie tolimiausių durų pačiame viršuje. 

Leo praveria pirmą pašto angą duryse ir žvilgteli į raudonąją ro- 
dyklę. Užbėgti viršun ir įmesti pirmą lankstinukų pluoštą užtrunka 
dvidešimt keturias sekundes. Kiekviename aukšte keturios pašto 
angos, kurias tenka praverti ranka. Kaip galėdamas greičiau jis siuva 
nuo vienos prie kitos, antvožai tarkštelėję užsitrenkia ir laiptinėje 
sudunda jo sunkūs batai. 

Jis visąlaik čia gyveno. Dešimt metų Skugoso gyvenvietėje, į pietus 
nuo Stokholmo; stačiakampiuose vienodomis eilėmis surikiuotuose 
daugiaaukščiuose - tūkstančiai butų. 

Visos durys vienodos, bet mažumėlę ir skiriasi. Vis kiti vardai, 
kvapai ir garsai. Dažnai būdavo girdėti, kad kažkas žiūri televizorių. 
Kartais girdėdavai klausantis muzikos, pro durų vyrius verždavosi 
bosai ir diskantai. Labai retai kas nors gręždavo sieną, bet tikrai daž- 
nai galėdavai išgirsti žmones garsiai šaukiant vienas ant kito. Vis dėlto 
blogiausi buvo šunys. Šios laiptinės antrame aukšte gyvena kaip tik 
toks, kuris šokinėja ir puola pašto skyrelį, jei Leo stengiasi subrukti 
lankstinukus taip, kad šie nekyšotų. Dalytojus kartkarčiais netikėtai 
patikrindavo užsakovai, mokantys septynias eres už kiekvieną įmestą 
mažą popiergalį, devynias - už didelį, keturiasdešimt aštuonias eres 
už vienas duris, vadinasi, penkias kronas ir septyniasdešimt šešias 
eres už kiekvieną laiptinę. 

Jau artinantis šuo ima skalyti, sunkus jo kūnas spauste spaudžiasi 
prie durų. Leo praveria angą, matyti ilgas liežuvis ir aštrūs dantys, ir, 
užuot sugrūdęs visą pluoštą, jis turi kišti lapelį po lapelio - dėl šio 
pabaisos prarado šešias sekundes. 

Apačioje yra butas, kur sugaišdavo dar dvylika sekundžių ilgiau. 
Nieko panašaus nebuvo septynioliktame name. 

Įdomu, kiek išdalijo Feliksas. 

Žemyn Leo bėga taikydamas vos į kas trečią laiptelį, bet žino, 
kad dėl to nusmurgusio šuns ir šitų durų visoje laiptinėje užtruks 

pusantros minutės. Feliksas jau lauks jo šypsodamas, didžiuosis 
aplenkęs brolį penkiolika sekundžių. 

Taip ir yra. Leo atidarius duris, Feliksas jau stovi lauke, rungtynių 
pradžios ir pabaigos vietoje. Laimėjęs paskutinę rungtį, jaunėlis taukš 
apie tai visą vakarą. 

Leo palinksta į priekį, rankomis įsiremia į kelius, sunkiai alsuo- 
damas laukia, kol nurims besidaužanti širdis. Ima gaudyti Felikso 
žvilgsnį, laukia jo šypsenos. 

Ničnieko. Jaunėlis laimėjo, bet džiaugsmo nė kvapo. 

Leo atsitiesia, jau eis prie brolio, bet staiga sustoja. Feliksas ne 
vienas. Kažkas yra šalia, visai arti. Bjauri pūpsanti mėlyna pūkinė 
striukė. Hasė. Septintokas, ilgiausiai stoviniuojantis vyresnėlių rūko- 
majame, net ir tuomet, kai pasigirsta skambutis. Jis niekada nebūna 
vienas, su juo nuolat slankioja žemesnis jo bendras suomis Kekone- 
nas, kuriam niekada nešalta, todėl net ir žiemą vilki džinsiniu švarku. 

Šįkart Hasė vienas. Išskėtęs rankas jis neleidžia Feliksui eiti. 

- Ką, po paraliais, čia darai? 

Leo šūkteli, juk ten jo mažasis broliukas. 

— Leisk jam eiti! 

Hasės burna pergalingai nusiviepia, taip šypsotis būtų priderėję 
Feliksui. 

- Štai ir dar vienas pidaras. 

- Pasitrauk, po velnių! 

- Mažasis pidaras rėkauja! Mažas sušiktas pidarastukas nesusi- 
pranta! Perspėjau tave praeitą kartą: jei dar kada čia pamatysiu tave 
ir tavo supistą broliuką... užmušiu. 

Leo vis dar sunkiai alsuoja, tik jau ne todėl, kad skubriai žirgliojo 
kas trečią laiptą. Jam baisu ir pikta, abu jausmai vienodai stiprūs. 
Baimė ir pyktis drauge daužyte daužosi krūtinėje. 

- Ei... blemba, čia ne mes sprendžiam, kur dalyti tuos sušiktus 
lankstinukus. 

Baimė ir pyktis verčia jį sparčiu žingsniu žengti link Feliksą apglė- 
busių mėlynosios Hasės striukės rankovių. Juo labiau jis artinasi, juo 

plačiau šiepiasi prakeiktasis. Leo nesustoja, bet žingsnį sulėtina. Kaž- 
kas ne taip. Hasė neturėtų šypsotis, jis aukštas, bet nestiprus, tai jis 
turėtų būti išsigandęs ir piktas, visa savo povyza ruoštis susidūrimui. 

Bet jis šypso, taip, tikrai, ir, regis, šnairuoja į kažką... Leo už nu- 
garos. 

Per vėlu. 

Leo pajunta priplėkusį, užrūgusį tvaiką, sklindantį iš už nugaros. 
Dvokia sušiktas džinsinis švarkas, kurį, mokytojų priverstas, suomis 
buvo nusivilkęs vos keliskart. Leo atpažįsta kvapą, bet nemato su- 
spausto kumščio, atskriejančio jo kaklo link ir šiek tiek kliudančio 
skruostą. Jis palengva kniumba - prie kito skruosto ir kaktos artėja 
snieguotas asfaltas. Guli paslikas, akyse raibsta, bet mato, jog kažkas 
stovi prie veido, žemesnis nei Hasė, veik kvadratinis. Leo išvysta 
Kekoneną, suomį, kuriam niekada nešalta. Jis slėpėsi už aukšto krū- 
mo, paskui prisiartino iš užnugario, o Hasė šypsojo, viską žinodamas. 

Ant žemės šalta. Tik tiek tespėja pagalvoti, bet pakilti neįstengia. 

Pirmasis spyris pataiko į skruostą. Antrasis - kiek žemiau - į 
smakrą. Paskutinė mintis, kurią prisimena: kaip keistai vakaro tamsa 
ištirpsta gatvės žibintų šviesoje. Viskas nušvinta ir staiga užgęsta. 

LABIAUSIAI SKAUDA KAIRĘ pusę, ten, prie šonkaulių. Leo kils- 
teli megztinį ir perbraukia pirštais patinusią vietą. 

Jis tebeguli tamsoje trumpoje siauroje lovelėje, įsispyręs į kojū- 
galį. Už lango tamsu, bet šviesiau nei tada, kai atsigulė. Guli kiek 
įstengdamas ramiau. Taip mažiau skauda. Kairiąją veido pusę nuo 
pat kaktos, akį ir skruostą traukia mėšlungis. 

Kai jis užsitempia ant galvos antklodę, kažkur giliai galvoje ima 
tvinksėti gniutulas. Virš rašomojo stalo kaba veidrodis. Pusė veido 
jau nebe raudona, veikiau mėlyna, o neilgai trukus ir pagels, bet išti- 
nusi ne mažiau nei šonkauliai. Jis paliečia veidą. Suskausta stipriau. 
Pirštų galiukai sunkiau slysta neįprastai nelygia, gumbuota oda. 

Basomis atsargiai pereina kambarį. Feliksas nejudėdamas guli 
ant pilvo, abi rankas sukišęs po pagalve, ir kažką šneka, jis dažnai 
kalba per miegus. Leo išsliūkina į prieškambarį - kaip vakar, kai nie- 
kam jo nepasigedus, įsmuko vidun, manydamas pasislėpsiąs vakaro 
prietemoj. Jei grįžti namo vėlai, nebėra kada įsižiūrėti į kits kitą. O 
kai po valandėlės į kambarį nosį įkišo tėtis, Leo, nusisukęs į sieną, 
apsimetė miegas. 

Jis uždaro Vincento kambario duris. Išaugtoje jo paties lovelėje 
dabar kojomis ant pagalvės miega trejų metų berniukas. Leo uždaro 
ir tėvų miegamojo duris. Kaip buvo pratęs, akimirką sustoja įkvėpti. 
Tėvo alsavimas trenkia raudonuoju vynu, o mamos - mentoliu, bet 
labiausiai kvapą gniaužia ant geležinio kabliuko kabančios didžiosios 
Staliaus kelnės, Moros peilis, sulankstoma liniuotė giliose kišenėse. 
Išdžiūvusių dažų arba dieną saulėje kaitusios odos kvapas ten tvyro 

visąlaik, o dabar jis priminė Kekoneno džinsinio švarkelio tvaiką. 
Leo atsargiai ištiesia ranką siekdamas kelnių. Jos nepaliestos kaba jau 
beveik dvi savaites. Kartais nutikdavo, kad darbo tekdavo palaukti, 
ypač žiemą. 

Išgirsta krebždant. 

Kažkas nemiega kambaryje. 

Leo užsimerkęs laukia. Garsas pradingsta. Vieną ausį priglau- 
džia prie lakuotų durų. Tylu. Greičiausiai tai mama. Ji dirba ne- 
galią turinčių žmonių slaugos namuose, dažnai net kelias naktis 
iš eilės, ir grįžusi dar mažumėlę krapštosi. Leo puikiai išmano 
ryto garsus. Sunkus tėvo alsavimas yra geras ženklas, bet vos jis 
liaujasi, Leo suklūsta. Dar akimirką lukterėjęs, jis patraukia į vir- 
tuvę, padengia baltąjį stalą: pastato butelaitį sirupo, padeda sūrį 
su didelėmis skylėmis ir nematytos rūšies apelsinų marmeladą. 
Duonos netraukia - per garsiai čežėtų. Sutaiso tris stiklines apel- 
sinų gėrimo - trečdalis sulčių, o kita dalis - šaltas vanduo tiesiai 
iš čiaupo. Kaskart prisiartinęs prie plautuvės, jis tikėdavosi neiš- 
vysiąs prikaistuvio, kuriame tėtis šildo vyną, nes tamsios kietos 
apnašos sunkiai nusiplauna. Ant spintelės guli krūvos „Keno“ loto 
bilietėlių: pirmoje šūsnyje įvairiomis kryptimis sužymėti skaičiai 
nuo 1 iki 15, antroje - skaičiai nuo 15 iki 30. Leo nėra tikras, ko- 
kia tvarka sudėti kiti, bet juos visus tėtis rūšiuodavo pagal seniai 
naudojamą sistemą. Leo suskaičiuoja nuorūkas peleninėje. Tėtis 
vėlai atsigulė, todėl dar valandėlę nesikels. Grįžęs į kambarį Leo 
papurto Felikso ranką, paskui Vincento, pirštą prispaudęs prie 
lūpų, prašydamas netriukšmauti, jis rodo į tėvų miegamąjį, kaip 
ir kasryt, broliai supratę linkteli. 

Berniukai valgo tylomis. Duona su sirupu, sūris su užteptu apel- 
sinų marmeladu ir sklidina stiklinė sulčių. Leo atstumia kėdę ir 
įsiklauso. Nebegirdėti tėvo alsavimo. Galbūt jis tik pasivertė ant kito 
šono? Nejaugi jie taip garsiai kramtė, kad jį prižadino? Iš maišelio Leo 
ištraukia paskutinę duonos riekelę, perpjauna ir ištiesia Vincentui 
pirštus, skruostus ir plaukus išsitepliojusiam marmeladu. 

Trinkteli durys. Buvo tuo tikras. Prakeiktos sušiktos durys. 

Iš miegamojo tėtis lėtai žengia į tualetą, net už uždarų durų jam 
siusiojant girdėti smarkus čiurlenimas. 

Pusė sumuštinio. Du gurkšniai apelsinų sulčių. Ir štai jis čia. 
Įšstypęs blyškus torsas, pora stambių dilbių, iki pusiaujo užtraukti 
džinsai, ilgėliausios kojos ir basos pėdos. Stovėdamas tarpduryje ir 
zvalgydamasis savo esybe jis užpildo visą kambarį. 

Tėčio plaštakos lyg šukos panyra tamsiuose plaukuose, pirštais 
nubraukia plaukus atgal - kaip visada. 

- Labas rytas. 

Leo kramto. Negalima kalbėti pilna burna. Kol jis kramto, nega- 
lėdamas pratarti nė žodžio, gauna laiko taip pasisukti į Feliksą, kad 
į tėčio balsą atgręžtų tik dešinę veido pusę. 

- Berniukai, sakiau jums labas rytas. 

- Labas rytas. 

Leo girdi, kaip trys broliukai atsako beveik choru, kaip daroma 
trokštant, kad viskas kuo greičiau baigtųsi, - pakilti nuo stalo ir iš- 
eiti, per daug nesižvalgant. Tėtis praeina jam už nugaros ir atidaręs 
spintelę paima stiklinę, prisipila vandens, vienu mauku išgeria pusę 
ir vėl pasisuka į stalą. 

— Ar kas nutiko? 

Leo stengiasi į jį nežiūrėti, tik mažumėlę gerosios akies krašteliu. 

— Leo, kodėl nežiūri man į akis? 

Dabar jis dar šiek tiek pasuka galvą, kad neatrodytų neįprastai. 

- Parodyk veidą. 

Leo nespėja. Feliksas greitesnis. Padėjęs ant stalo sumuštinį, spi- 
giai išpila: 

— Jie buvo du prieš vieną. Tėti. Jie... 

Tėtis jau ne prie plautuvės. Petimi Leo pajunta jo odą. 

— Kas čia? 

Bandydamas jo išvengti, Leo dar labiau nusigręžia. 

Tėtis suima jo veidą, ne per stipriai, bet pakankamai tvirtai, ir 
Pasuka į save. Prakeiktas melsvai geltonas žandas suaugęs su akimi. 

— Kas tai, velniai griebtų? 

— Leo... įkrėtė jiems. Taip ir buvo, tėti! Jis... 

Feliksas dar kartą atsako už brolį, o šis stengiasi išspausti bent žodį. 
Keista. Leo dažniausiai būdavo toks kalbus, žodžiai vos išsitekdavo 
burnoje. Dabar jų nėra. O vos atsiradusius Leo juos ryte praryja. 

— Ar taip, Leo? 

Tėtis tebestovi žvelgdamas į Leo, dirsteli į Feliksą ir vėl atsigręžia 
gaudydamas jo akis. 

- Leo? į 

- Tėti, jis užvožė daugybę kartų, jis... 

— Aš klausiau Leo. 

Akys vis žiūri ir žiūri, o iš burnos pilasi klausimai. 

- Ne. Aš nesigyniau. 

— Jie buvo dviese, tėti... jie dideli, jiems trylika ar keturiolika, ir... 

— Viskas. Pakaks. 

Atsargūs didžiųjų rankų pirštai dar kiek pakreipia sumuštąjį veidą. 

- Žinosiu. Dabar keliauk į mokyklą, Leo. O kai grįši namo... 
spręsim. 

ČIA VIRŠUJE MAŽAI matyti pasaulio. Aukštesnis šviesiaplaukis 
berniukas su kuprine ir kiek žemesnis tamsiaplaukis, per petį per- 
simetęs sportinį krepšį. 

Jis juk niekados nebuvo matęs jų drauge einant į mokyklą. Pirmą 
savaitę pirmoje klasėje pats lydėjo Leo, ėjo šalia ir aiškino sergėdamas 
ir kontroliuodamas: „Tam velnio išperai Savanenui reikia parodyti 
jo vietą arba užlips ant galvos, čia tu turi diktuoti taisykles, tu juk 
Duvnjakas, joks nuosmurga neaiškins tau, kaip elgtis.“ Kitą savaitę 
Leo paprašė jo keletą metrų atsilikti, o dar po savaitės jau išvis ne- 
belydėti. Vėliau ir Feliksui atėjo metas į mokyklą, bet jis jau nemanė 
lydėti, juk greta žingsniavo Leo, to turėjo užtekti. 

Neužteko. 

Vyriausiasis sūnus neįstengė apsiginti nė pats. 

Ivanas pastumia gėlių vazonėlius ir abiem rankom įsirėmęs pa- 
langės palinksta žvelgdamas pro langą. Virtuvė nedidukė - siauras 
perėjimas, stalas ir langas septintame aukšte, per kurį ir Skugoso 
apylinkės, ir tos dvi galvos atrodo mažos. Šito penkių kambarių buto 
Stokholmo priemiestyje dar neseniai nebuvo nė kvapo, tačiau klerkai, 
sumanę spręsti nekilnojamojo turto problemą, rankose gniauždami 
prikreivaliotus popierius, užsimojo pastatyti milijoną vienodų butų. 
Siauras perėjimas linoleumo grindimis ir vieta stalui. Velniai griebtų. 
Jis visą gyvenimą remontavo virtuves, tačiau vienintelis jas siejantis 
bruožas, kad nė su žiburiu nerastum dviejų vienodų. 

Jis įmuša pirmą kiaušinį, antrą, trečią, ketvirtą. Kepa juos su 
Šonine ir visuomet taip smarkiai pasūdytus, kad kramtant druska 

grukši tarp dantų, - mano, jog taip turi kramtyti suaugęs vyras. Jis 
stovi prie viryklės ir šakute kažką stumdo keptuvėje, bet akyse stovį 
veidas. Ištinęs. Pamėlęs. Sugeltęs. Veidas niekur nedingsta. 

Jis stengiasi susikoncentruoti į aukštą kėdę, kurioje sėdintis Vin. 
centas moja gaminančiam tėčiui. Išgeria dar vieną didelę stiklinę 
vandens. Arbatinuke šniokščia užviręs vanduo ir jis užpila kelis 
kupinus šaukštus tirpios kavos, šįryt norisi stiprios. 

To negana. Nė kava nepadeda užmiršti vaiko. 

Sutinęs skruostas, užmerkta akis ir sudaužytas veidas. 

- Ojojoj! 

Jis deda ant stalo lėkštę, kitoje rankoje laikydamas puodelį kavos, 
o tuo metu Vincentas pasilenkęs čiumpa tušinuką, pluoštelį loterijos 
bilietų ir užpaišo ant jau užpildyto bilieto kryželį. 

— Tik ne tuos... jie tėčio. Neišterliok. 

- Jų ir taip daug. 

- Bet daugiau nebus. Liaukis! 

Jis stebi savo trejų metų sūnų, mažomis rankelėmis įsikabinusį į 
bilietus, - berniukas kur kas stipresnis, nei galėjai manyti. Kai tik 
nusisuka ir užsimerkia, mažylio veidas pavirsta dešimtmečio veidu, 
tinimas didėja, smūgis pargriauna Leo ant žemės ir jis bando šliaužti, 
nė nemėgindamas gintis. 

Penktas kiaušinis, puodelis tirpios juodos kavos. Jau seniai pa- 
pusryčiavo, bet tebesėdi virtuvėje dairydamasis pro langą, žvilgsnis 
siuva mokyklos link, kur dienas leidžia du jo sūnūs. Balta mūrinė 
mokykla tik vieno aukšto, bet po jos stogu išsitenka ir pradinukai, 
ir aukštesniųjų klasių moksleiviai. Tarp jų suole sėdi berniukas išti- 
nusiu veidu, atsakinėja į klausimus ir dairydamasis savo skriaudėjo 
neramiai dirsčioja į kiemą. O jei jis vėl laukia pasiruošęs pulti. 

Staiga Ivanas ima skubėti. 

Pastato Vincentą ant žemės, paaiškina, kad jam metas į kambarį, 
bet nevalia žadinti mamos. Basomis įsispiria pirmus pasitaikiusiūS 
batus - rudus kadais dailius išeiginius išvertais raišteliais, kiek nu- 
drengtais šonais ir nubalnotomis noselėmis - ir paskubomis išle- 
kia į laiptinę. Iš septinto aukšto liftu nusileidžia į rūsį, eina siauru 

koridoriumi, kuriame nebedega lempos, tarp naujų sandėliuko durų, 
kaustytų metalinėmis grotelėmis, ir neberakinamų senųjų, iš vielos 
tinklo, naudojamo vištų aptvarams. 

Pro didelę skylę jis pastebi sandėliuke čiužinį. Tai mėlynasis dygs- 
niuotas ašutų čiužinys, ant kurio jiedu miegojo pirmaisiais gyvenimo 
mieste metais. Jis toks kietas, kokių jau nė nebebūna - juk dabar visi 
nori miegoti debesyse. 

Čiužinys sunkus, nepaslankus, vos išsitenka lifte. Nešdamas jį į 
virtuvę, nužeria visa, kas kabo ant sienų ir ant drabužių kabyklos. 
Šiam ašutiniam čiužiniui, išsipleikusiam nuo šaldytuvo iki pat val- 
gomojo stalo, jau dvidešimt metų. Primygęs jį kairiu keliu, abiem 
rankomis virve apvynioja galus, paskui iš virtuvės nuneša į darbo 
kambarį ir atremia į sieną. Nors ir aukštas, Ivanas lubų nepasiekia, 
tad pasistatęs kėdę kambario viduryje nukabina popierinį lempos 
gaubtą, tuomet kilsteli čiužinį - šis, kaip ir sumanė, pakimba ant 
lubose įtaisyto kablio. 

Ivanas iki pat šios akimirkos nesuprato, jog yra stebimas. Smalsus 
berniukas neišbūna savo kambaryje. 

— Kas čia? 

Ivanas šypsodamasis atsidūsta ir paima ant rankų jaunėlį. 

— Nauja lempa. 

Į jį stebeilijasi pora žvitrių akučių. 

— Ne, tėti, visai ne. 

— Ne, tikrai ne. 

— Tai kas tada, tėti? 

- Paslaptis. 

— Paslaptis? 

— Leo ir mano paslaptis. 

Jis eina virtuvėn. Abu drauge eina virtuvėn. Ivanas susišluoja į 
delną virvagalius ir įkelia mažąjį į aukštą kėdutę prie stalo. Iš devynių 
butelių stovo po plautuve ištraukia butelį raudonojo „Vranac“. Jam 
be galo patinka etiketė, kurioje vaizduojamas piestu stovintis eržilas. 
Šupila pusbutelį į prikaistuvį, įberia porą šaukštų cukraus, šildyda- 
Mas maišo, kol šis ištirpsta ir pagaliau supila skystį į alaus bokalą. 

- Čia širšių medus, Vincentai. 

Jis ištiesia stiklą šypsančiam sūnui, šis baksteli į ją mažu pirštukų, 
ant stiklo lieka žymelė. 

- Širšių medus, tėti. 

Ivanas prispaudžia stiklinę prie lūpų, užsimerkia ir nugurkią 
mintyse vėl iškilusį melsvai geltoną ištinusį veidą. 


DIENA BUVO ILGA. Bet nepakankamai. Pradinukų sodelyje ant 
suoliuko Leo lūkuriuoja broliuko, jam šiandien daugiau pamokų nei 
vyresnėliui. Paskui jiedu sėdi drauge ir šnekučiuojasi. Tauškia niekus. 
Abu žino, kad taip greičiau bėga laikas. Jei sėdės ilgai, galbūt tėtis 
apgirs nuo vyno ir užsnūs. 

Į septintą aukštą jie kyla žengdami ant kiekvieno laipto. 

Paskutinę atkarpą įveikia koja už kojos. 

Lėtai. 

Buto durys kaip ir kitos: pašto anga, kuri atsiveria vos bakstelėjus 
pirštų galais, ir juodas skambučio mygtukas, paleidžiantis ištęstą 
slopią melodiją. Virš jo - metalinė plokštelė, skelbianti: „Reklamos 
agentai nepageidaujami, jon irzliai baksteli tėtis kaskart paskambi- 
nus tiems nepageidaujamiems. 

Broliai Leo ir Feliksas susižvalgo. 

Feliksas taip pat nenori į vidų, bet pasilenkęs, nedrįsdamas kaip 
reikiant priglausti ausies prie durų, ima klausyti, ar neišgirs tėčio 
žingsnių. 

Abu sužiūra į lentelę su pavarde Duvnjakas. Triskart giliai įkvepia. 

Tuomet atidarę duris įeina į vidų. 

- Leo! 

Žengus vos žingsnį pasigirsta balsas. Pačios kojos nenori eiti, taigi 
Jie lieka stovėti kaip įbesti ankštame prieškambaryje. 

- Leo, eikš čia! 

Tėtis sėdi virtuvėje. Mūvi džinsus, bet iki juosmens tebėra nuogas, 
Šalia jo - krūvelė loterijos bilietų ir tuščia stiklinė, ant viryklės taip 

pat tuščias virdulys. Kur kas lengviau žvelgti po kojomis, susikaų. 
pus tyrinėti linoleumą, kad tik kuo toliau nuo tų stebeilijančių akių, 
smakro, atkištos viršutinės lūpos. 

— Prieik! 

Leo ima artintis, Feliksas neatsilieka, bet brolis sudraudžia: „Bėk 
pas Vincentą.“ Jam nepaklusus kumšteli į šoną: „Bėk ir uždaryk 
duris.“ Leo nudelbęs akis žengia dar žingsnį. 

— Ką? 

— Parodyk veidą. 

Kilstelėjęs akis, Leo mato tėčio kojas ir tik kraštelį grindų. 

- Noriu pamatyti visą veidą. 

Tėčio kojos perauga į pilvą, krūtinę, akis. Sunku numanyti, ką jis 
galvoja. 

— Skauda? 

— Ne. 

Tėtis spusteli įsitempusią skaudamą odą. 

— Nemeluok. 

— Truputį. 

- Truputį? 

- Truputį labiau. 

- Arjūs lankot tą pačią mokyklą? 

— Taip. 

- Žinai jų vardus? 

— Taip. 

- Nesigynei? 

- Aš... 

- Einat į tą pačią mokyklą, žinai, kuo jie vardu. Bet ničnieko 
nedarai? 

Tėtis palinksta virš jo. 

- Tu bijai. Mano sūnus - Duvnjakas - bijo? Ką gi, visi bijo! Net aš. 
Bet ne visi bėga. Turi stovėti. Valdyti baimę. Šitaip augi. 

Didysis kūnas kreta, dabar rodo prieškambario pusėn, į darbo 
kambarį. 

— Eisim ten. 

— Ten? 

— Iškart. 

Štai ir vėl. Jis stovi, neįstengdamas pajudinti guminių kojų. 

- Iškart. 

Leo girdi. Jis eina, nors labai pamažėle. Staiga atsiveria miegamojo 
durys ir pasirodo mama, susitaršiusiais plaukais, duksliais geltonais 
naktiniais marškiniais. 

- Girdėjau... šūksnius. 

Tėtis sušnabžda, bet vis vien garsiai. 

- Eik atgal į lovą. 

— Ką sumanei, Ivanai? 

— Nesikišk. 

- Ką... Dieve mano, Leo, tavo veidas, kas... 

— Tai mano ir Leo reikalas. Mano atsakomybė. 

Visi vėl nuščiūva. 

Tėtis uždeda ranką Leo ant pečių ir tvirtai, bet ne per smarkiai 
stumteli į kambarį. 

- Einam. 

FELIKSAS KLAUSOSI UŽ durų. Prigludęs girdi mamos balsą, be- 
siteiraujantį, ką tėtis sumanęs, tuomet pasigirsta tėčio balsas, tėtis 
aiškina, kad jai nereikia rūpintis. 

Kad ir kaip glustų prie durų, Leo balso visai negirdėti, jam šitai 
nepatinka. Žino, kad tai negeras ženklas. Jaučiasi kaip tada, kai tas 
velnio išpera Hasė pastojo jam kelią. 

Paskui tas jausmas dar sustiprėja. 

Kaip tada, kai nespėjo įspėti Leo apie Kekoneno kumštį, jau skrie- 
jantį brolio pakaušio link. 

Feliksas atidaro duris ir išeina į prieškambarį. Jaučia, jog privalo. 
Nebeišgali stovėti nieko nesiimdamas. 

Išėjęs iš kambario jis tiesiog atsitrenkia į mamą. 

Ji girdi, kad jis priėjo, bet nekreipia dėmesio, jos žvilgsnis įsmeigtas 
į užtrenktas darbo kambario duris. Berniukas stovi šalia ir taip pat 
įtempęs ausis įsiklauso. 

Vienas... panašu į bumbtelėjimą. 

Du. 

Garsas primena smūgius arba dribtelėjimą. Dar vienas ir dar. Ir 
dar. Ir dar. 

Visai kaip vakar. Kai jis negalėjo nieko padaryti. Kai verkė ir šaukė 
Hasės gniaužtuose. 

Berniukas puola prie durų, mama nespėja jam sukliudyti. 

Keista. 

Niekada nematė tėčio šitaip klūpint - jis atsiklaupęs ant grindų pr1€ 
krūtinės spaudžia milžinišką surištą mėlynąjį čiužinį. Laiko jį glėby. 

Tėtis niekada nieko neapglėbdavo. 

— Sutelk visą svorį. 

Leo taip pat be marškinių. Atrodo kaip tėtis - pusnuogis, su džinsais. 

— Nagi, visu svoriu. 

Feliksas tik dabar pamato, kad čiužinys pritaisytas prie lubų, kur 
anksčiau kabėjo popierinė lempa. 

— Smok visu kūnu, ne tik rankomis. Sutelk svorį. 

Tai Leo smūgiuoja, daužo tėčio laikomą čiužinį. 

Dar ir dar kartą. 

- Jei tik kas norės tave nuskriausti. 

Tėtis atsistoja, pašokinėja vietoje, neaukštai, greitai, ir staiga stip- 
riai tvoja į kabantį čiužinį. 

- Taikykis į nosį, smok tik kartą. Pradėk nuo grėsmingiausio. 
Vienas trinkis, ir jis apsiašaros. 

Jis liaujasi, linkteli Leo. Berniukas trina dešinės rankos krumplius, 
sumušta oda paraudusi, degte dega. 

- Jei pataikysi į nosį, jis palinks į priekį - vos pratrūkę ašaromis 
tie šunsnukiai būtinai šitaip susigūžia. Nagi, pažiūrėk. Kakta visai 
tau prieš nosį. 

Tėtis palinksta lyg ožys, ragais pasirengęs nudurti priešininką, — 
galva veik liečia Leo krūtinę. Tik tuomet pastebi juos, pažvelgia į 
mamą, jos klausiančias akis, bet, užuot jai atsakęs, nukreipia žvilgsnį 
į Feliksą. 

- Atnešk vandens. Didelę stiklinę. Brolis ištroško. 

Galva jis beveik baksnoja Leo krūtinę. 

— Smok dar kartą. Bet ne tiesiai, šitaip pataikytum į kaktą, o kau- 
kolės kaulas užvis tvirčiausias. Turi saugoti rankas. Kitas kirtis Čia. 

Tėtis pirštu duria į skruosto apačią. 

— Tavo tikslas - žandikaulis, jei kirsi kampu, kiek iš apačios, ne- 
Sunkiai jį sutraiškysi. 

Jis sugniaužia kumštį ir pats sau trinkteli kaip sakęs. 

- Taikyk čia, žandikaulis trapus. Visu svoriu, trumpu dešiniu 
kabliu iš apačios. 

Leo smogia. Ir vėl, ir vėl. Stengiasi sulenkti alkūnę, kaip lieptas. 

— Vandens! Feliksai, juk turėjai atnešti. Argi nesakiau! Bėk! 

Feliksas skuodžia į virtuvę, ilgai laukia iš čiaupo atbėgant vėses. 
nio vandens, pripila sklidiną stiklinę ir lėtai, laikydamas ją abiem 
rankomis, parkulniuoja. 

— Puiku. Nuo šiol tavo užduotis kas pusę valandos atnešti broliui 
vandens. O dabar... uždaryk duris. 

Tėtis atsuka nuogą nugarą. Ranką uždeda Leo ant peties. 

— Žiebei į nosį, ir jis pasilenkė į priekį. Dabar turi smūgiuoti, ko] 
jis nebepakils. Jei jų nebus daugiau, pasiduos. Vienas, du arba trys. 
Visai nesvarbu. Tai kaip... šokis su lokiu, Leo. Išsirenki visų didžiausią 
lokį ir šeri jam į nosį - tuomet kiti pabėga. Šok ir smok, šok ir smok! 
Turi jį apšokti, turi pataikyti. Galbūt atrodo, kad kirčiai per maži, 
bet priešininkas nuvargs, sutriks, o tu galėsi nekliudomas smūgiuoti 
toliau. Tu gali įveikti lokį, jei tik šoksi ir teisingai smūgiuosi! 

Feliksas stebi mamą. Užuot išėjusi ir uždariusi duris, ji eina į šiltą, 
seniena trenkiantį kambarį. 

— Ivanai, ką manaisi darąs? 

— Sakiau jums išeiti. 

- Matau jo veidą. Tikrai. Bet šitaip... 

— Berniukas turi išmokti muštis. 

Mamos balsas kitoks nei tėčio. Jai surikus, galva plyšta. 

— Negalima šitaip elgtis, Ivanai! Leo - tai ne tu. Pats geriausiai iš 
visų turėtum suprasti, kur link tai gali nuvesti. 

— Velniai griebtų, jis turi išmokti apsiginti! 

- Noriu, kad tučtuojau ateitum į miegamąjį! Tik mudu! Nedelsiant, 
Ivanai! Mums reikia pasikalbėti! 

Tėtis valandėlę tyli, nors atrodo - tuoj riktelės. 

Priėjęs prie mamos, išbruka ją iš kambario. 

- Ir apie ką gi mes kalbėsime, Brit Mari? Kaip berniukui derėtų 
kristi, kai bus talžomas kitą kartą? Kuria puse pasisukti, kad tie 
šunsnukiai galėtų kuo stipriau įspirti? Jis turi apsiginti arba pavi/S 
suknistu... Akselsonu. 

Mama neatsako. 

Tėčiui uždarius duris, Feliksas apglėbia jos ranką. 

MAŽUMĖLĘ TIRTANČIOMIS KOJOMIS Feliksas pasistiebia siek- 
damas žalios dėžutės su rankenėle ir baltu kryžiumi ant spintelės. 
Mama ją parsinešė iš darbo, ten visos slaugės tokias naudoja. Čiumpa 
dėžutę į glėbį, prisėda ant klozeto kraštelio ir atidaręs ištraukia pa- 
našios į marlę tvarsliavos ir balto pleistro, kurį žinojo vadinant chi- 
rurgų pleistru. Tekinas lekia į kambarį, rankose spausdamas tvarstį 
ir pleistrą, per rudą prieškambario kiliminę dangą, per visad vėsų 
parketą - šis visad girgžda tėčiui pėdinant į balkoną, į kurį galima 
patekti iš svetainės ir virtuvės. 

Nusmurgęs suomis sušiktu džinsiniu švarku. 

Feliksas matė, kaip dramblotas kūnas staiga metėsi prie Leo. Lyg 
indėnas puolė iš užnugario. Broliai nelyg du naujakuriai paklydo dar 
ne visai pažįstamoje žemėje ir, mažiausiai tikėdamiesi, įkliuvo pasa- 
loje tykantiems priešams į nagus. Feliksas buvo girdėjęs pasakojant, 
ką Hasė ir Kekonenas išdarinėja savo įkaitams: aštriais akmenimis 
gramdo pažastis, o šioms pradėjus kraujuoti, užberia druskos. Kartą 
žaidžiant kiemų karą jie paėmė įkaitu Budą - berniuką iš trečio aukš- 
to, mirtinai bijantį vorų. Surišę jį, į kartoninę dėžę prigaudė rūsyje 
knibždančių ilgakojų uodų, į vorus ar į didžiulius uodus panašių 
Byvių. Paskui atidengė dėžę ir Kekonenas prispaudė dėžės atlapus 
prie Budos kaklo. Tie vorai ar uodai plūdo jo plaukais ir veidu, il- 
80S jų kojos lipo prie ausų, nosies, burnos. Feliksas pats matė karo 
belaisvį Budą iškart po to sliūkinant į savo gatvę - tas nenutuokė nė 
kur esąs, nė kas esąs. 

Jam ir Leo pasisekė. 

Feliksas išlenda į balkoną, veidą nutvilko šaltis, bet aukščio jįs 
nebijo. Paduoda tėčiui elastinį tvarstį ir chirurginį pleistrą. Tėtis 
dažnai taip stovi, palinkęs ant turėklo, žvelgdamas į betonines Skų. 
goso apylinkes. 

— Tu smūgiuosi. Pirštai sustiprės. 

Tėtis jau pasisukęs į dryžuotus kempingo krėslus, kur dar šiek tiek 
įraudęs sėdi Leo. Tėtis suima berniuko plaštakas, ištiesia jas ir imasį 
tvarstyti krumplius. 

— Bet pirma... turime pasirūpinti apsauga. Tada galėsi treniruotis 
dažniau ir ilgiau. 

"Kairė. Dešinė. 

— Pasiekęs taikinį krumpliais, kaukis toliau, pasitelk visą kūną - tik 
taip įveiksi priešininką. 

Rusvus tvarsčiu apvynioja krumplius, paskui iki nykščio, tada dar 
kelis sykius apsuka riešą. 

— Suspausk kumštį. 

Leo suspaudžia sutvarstytą dešinį delną, o tėtis suduoda per jį 
delnu. 

— Na kaip? 

- Gerai. 

Tuomet aptvarsto kairiąją. Leo keliskart užsimoja ore priešais 
Feliksą, pasišokinėdamas ir smūgiuodamas įsivaizduojamą taikinį 
nubėga per svetainę, per prieškambarį. Tėtis nuseka iš paskos, par- 
klumpa prie čiužinio ir ima jį talžyti. 

— Kokie jų vardai? 

— Hasė. 

— O kitas? 

— Kekonenas. 

Tėtis voŽia į mataruojantį čiužinį, tuomet sau į petį. 

- Šitaip daro tie suskiai Hasė ir Kekonenas. Jų smūgiai nutaikyti 
va... čia. Į petį. Judesiai sustabdomi. 

Jis ištiesia dešinę ranką čiužinio link ir, kūnu pasisukęs dešinėn, 
tvieskia visa perskrodžiančiu kumščiu. 

— O taip smūgiuosi tu. Tu kiaurai juos pereisi. Tu kiaurai juos 
pereisi. 

Tėtis trepsi mažais žingsneliais, kol galop atsiduria Leo už nuga- 
ros. Feliksas mato ne ką daugiau nei porą nugarų, bet nedrįsta eiti 
į kambario vidurį. Jis stovi pasistiebęs tarpduryje. Regis, tėtis laiko 
Leo ranką, pasuka Leo kūną kaip prieš akimirką stovėjo pats. 

- Taikykis į nosį, ir jis sprogs kaip suknistas vandens sklidinas 
balionas. 

Nors ir nematė, bet girdėjo, kad Leo smūgis tapo kur kas tvirtesnis. 

- O smegenys makaluojasi skystyje. Lyg auksinė žuvelė akvariume. 
Pataikius į nosį, o paskui ir į smakrą, smegenys sukrečiamos. Mažos 
sušiktos Hasės ir Kekoneno smegenėlės teliūškuoja daužydamosi į 
akvariumo sieneles. 

Leo žiebia dar kartą. 

- Nosis! Smakras! 

Ir dar. 

— Nosis! Smakras! 

Ir dar. 

- Nosis! Užsimok visu kūnu! Smakras! Kiaurai! Nosis! Sušiktos 
smegenėlės! Smakras! Ištaškyk juos! 

Po valandėlės Feliksui paskausta kojų piršus. Slenkstis aukštas, 
siauras ir kampuotas, sunku ant jo išstovėti pasistiebus. Be to, jis nė 
negali gerai įsižiūrėti. Berniukas atsigula ir iš apačios ima akimis 
sekti Leo ranką, smūgiuojančią čiužinį. Visai smagu. Lyg viskas 
vyktų ne iš tikrųjų. 

Po dar keleto kirčių nosims ir smakrams eidamas į virtuvę tėtis 
peržengia tebegulintį Feliksą. Pripylęs dar vyno ir cukraus užsikaičia 
puodą, norėdamas išgerti bent stiklą širšių medaus prieš rengdamasis 
darbo drabužiais, kurie kiek per ilgai kabėjo prieškambary. Dabar 
Jis varžosi tikėdamasis už keleto dienų gauti darbelio. Feliksas gu- 
lėdamas stebi pro laiptinės duris išlekiančias kojas, paskui dukart 
Pasigirsta atsidarančio ir užsidarančio lifto dunkstelėjimas. Staiga 
butą užlieja ramybė, kaip visad išsinešdinus tėčiui. 

LEO NEPALIAUJA KUMŠČIAVĘES mėlynąjį čiužinį. Šuoliukas, 
Nosis, smakras, nosis, smakras. Rankos šauna į priekį ir pasigirsta 
dunkstelėjimas. Šįkart pats apsiriša plaštakas, prieš tėčiui pradedant 
dažyti kažkieno virtuvę nuosavų namų rajone, išmoko tvarstyti kaip 
jis. Leo jaučia galįs smūgiuoti stipriau ir tankiau, jo nebekankina tas 
erzinantis skausmas. Jis treniruojasi kasryt dar prieš pusryčius, prieš 
išeidamas į mokyklą. Per pietų pertrauką lekia namo ir smūgiuoja 
nevalgęs, paskui pavakarę ir vakarą, net naktį, jei atsibudęs negali 
užmigti. 

Girdi ūžiant siurblį. Šią popietę jau antrąkart. 

Nustoja smūgiuoti. 

Mama atsikėlusi. Ji šitiek kartų žvilgterėjo eidama pro šalį, jos 
žvilgsnį Leo žinojo - mama nepatenkinta jo treniruotėmis. 

Kirtis. Nosis ir smakras. Hasė ir nususęs suomis. Jų Leo vis dar 
vengė, galbūt net slapstėsi žinodamas, jog jie gali bet kada tykoti. 
Nosis ir smakras, Hasė ir nususęs suomis. Švaistosi nė negalvodamas. 
Visu kūnu atgal. Pasukti pečiai šauna į priekį, ir smūgis skrodžia 
priešininką. 

— Metas jį nukabinti. 

Mama išjungia siurblį. 

— Kablys skirtas lempai, jai čia ir vieta. 

Ji išlanksto trikoję kėdutę, pasilipa ir išsitempia siekdama kablio, 
nors sūnus tebesmūgiuoja. 

- Gal malonėtum liautis? 

Tvirti, gerokai stipresni, nei ji įsivaizdavo, kirčiai talžo čiužinį. 

- Ar girdi, ką sakau? Liaukis. 

Leo kerta dar smarkiau. 

- Leo? 

- Nosis, smakras, mama. 

Kiekvieną skiemenį jis palydi trinkiu. Mama sugriebia čiužinį ir 
nebepaleidžia. 

- Paklausyk, Leo! Kas tave nuskriaudė? 

Ji atsistoja tarp čiužinio ir Leo taip, kad šis nebegali toliau smū- 
giuoti. 

— Hasė ir Kekonenas. 

- Noriu žinoti ir pavardes. 

— Kodėl? 

- Ketinu paskambinti jų tėvams. 

- Negalima! Jei paskambinsi... nejau nesupranti? 

Leo atsisėda ant kėdutės prie mamos šlepečių su pūpsančiais 
minkštais bumbulais. 

- Aš tuo pasirūpinsiu, Leo. 

- Bus tik blogiau! Ar nesupranti? 

Paleidusi čiužinį mama apkabina sūnų. 

- Pasakyk jų vardus ir pavardes. 

Berniukas papurto galvą, kakta brūkšteli per motinos krūtinę. 

- Ką gi. 

Ji vėl užsiropščia ant kėdutės, kilsteli čiužinį ir šis šlumšteli ant 
grindų. 

- Aš pats puikiausiai susitvarkysiu. Nesikišk. 

- Visų pirma nusiimk tą kvailą tvarstį. 

- Turiu treniruotis. 

— Leo, tučtuojau. 

— Tėtis sakė, kad turiu treniruotis. 

- O aš sakau, kad metas baigti. 

Leo nebesako nieko. Nė žodelio. Jis tyli ir tada, kai mama baigia 
Siurbti, kai namo grįžta Feliksas, tyli prie stalo, valgant pavakarius, 
ir kai mama paprašo juos apsivilkti striukes, nes visi važiuos paimti 
darbą baigusio tėčio; o paskui jie paprastai eidavo apsipirkti. 

Jis tyli ir automobilyje. 

Sėdi priekinėje keleivio sėdynėje, už nugaros įsitaisę Feliksas ir 
Vincentas, pačiame gale sukrauti tėčio reikmenys. Vairuoja mama, 
dažniausiai tai ji prireikus visus nuveždavo ir parveždavo. Leo mėgsta 
važiuoti automobiliu, kai visa šeima drauge. Nuo jų daugiaaukščių iki 
nuosavų namų rajono - vos kelios minutės. Automobilis sustoja prie 
namo vartų ir jie puola krauti anksčiau čia tėčio sudėtus daiktus - 
švarius, aitriai terpentinu trenkiančius teptukus, užrištus maišelius 
su voleliais, dažų ir klijų indelius. Tėtis tuo metu baigia kalbėti sų 
pagyvenusia moteriške ir paima iš jos voką. 

Kaip gera šitaip tylėti. 

Kai tėtis, pakštelėjęs mamą į skruostą, įsitaiso šalia jos, Leo ne- 
tardamas nė žodžio persikrausto ant užpakalinės sėdynės. Tėtis vis 
dar toks laimingas kaip ir prieš akimirką, kai juokdamasi klientė 
sakė, jog gegužės mėnesį būsią daugiau darbo - jei tik norėsiąs, tėtis 
galėsiąs perdažyti namą. Leo puikiai žino, kodėl tuo metu tėtis žvelgė 
į jį, - didesniam darbui reikia daugiau rankų ir kojų. 

- Kaip tavo rankos, sūnau? Viskas gerai? 

Regis, net ir sėdėdamas priekyje, žvilgsnį nukreipęs priešingon 
pusėn, tėtis viską mato, jaučia. 

— O kaip sekasi nosis ir smakras? 

Leo paliečia plikus krumplius. 

- Leo? Aš kalbu su tavimi. 

- Jie... 

Berniukas nespėja pasakyti, įsiterpusi mama atsako už jį. 

- Šiandien nukabinau čiužinį. 

Tėtis grįžteli į ją, jo veidas tebėra giedras. 

- Ką? 

- Nukabinau čiužinį, ant kurio miegojome tik susipažinę. 

Šią akimirką tėčio veidas ima keistis. 

Žandikauliai sukąsti, lūpos susiaurėja. Bet užvis labiausiai pasi- 
keičia akys, atrodo, lyg ką medžiotų. 

- Ką, sakei, padarei? 

— Man nepatinka, kad kalbame apie tai automobilyje, Ivanai. 


114 


- Apie ką gi mes neturėtumėm kalbėtis automobilyje? Apie sutinusį 
sūnaus veidą ir jo gebėjimą apsiginti? 

- Būk geras, Ivanai, ar negalėtume to aptarti vėliau? Važiuokim ap- 
sipirkti, o paskui namo, juk penktadienio vakaras. Pašnekėsim rytoj. 

Įbauginti tėčio tylėjimo berniukai ant užpakalinės sėdynės susi- 
glaudžia. Tėtis atsiduoda juoduoju vynu, kurį gurkšnojo paskutinę 
valandą baigdamas darbą. 

- Aš vis tiek baigiau treniruotes. Tėti, juk Žinai... 

- Parodyk ranką. 

Leo ištiesia dešiniąją. 

- Minkšta. 

Tėtis ją trukteli ir suima. 

- Pernelyg minkšta. 

Leo nežiūri į tėtį, stebi mamą užpakaliniame veidrodėlyje, jos 
akys įsmeigtos į priekį, į stovėjimo aikštelę prie Skugoso parduotuvių 
gatvelės, kur pirmyn atgal zuja mašinos. 

— Aš jau moku, tėti. Nosis, smakras, visu kūnu... 

- Būsi išmokęs, kai aš pasakysiu. 

Šeima išlipa iš automobilio. Negeras jausmas. Prie parduotuvių 
gatvelės girdėti garsūs balsai. Leo dirsteli į tėtį, žino, kaip nekenčia 
tokių. Mažumėlę lukteri. Nenori būti šalia tėčio, ypač einant pro 
tuos balsus. 

Jie įsitaisę įprastoje vietoje. 

Didžiausi triukšmadariai sėdi ant suolų, o tylesnieji - ant žemų 
geležinių tvorelių. Jie susėdę eile, rankose - žalios alaus skardinės. 
Suaugę, bet jaunesni už tėtį ir mamą. Tėtis dažnai stabtelėdavo prieš 
juos ir klausdavo, ko sėdi čia, užuot ėję dirbti kaip visi, o paskui iš- 
vadindavo parazitais. Stebeilydavosi į jaunuolius, užvis labiausiai - į 
šviesiaplaukį garbanių juodu švarkeliu su kapišonu ir greta sėdintį 
ilgaplaukį jo bendrą, avintį blizgiais astronauto batais. Laimei, šįkart 
tėtis nieko nesako. Tik garbanius kažką šūkteli, tėčiui sukant kairėn, 
į alkoholio parduotuvę. Leo, Feliksas ir Vincentas nuseka mamą į 
Maisto prekių parduotuvę. Už septynis produktų pilnus maišelius 
Ji sumoka iš tėčio voko ir berniukai padeda nunešti tuos maišelius 

iki automobilio, net Vincentui tenka didelė tualetinio popieriaus 
pakuotė. 

Maisto produktai atsiduria prie dažymo įrankių. Tėtis jau sėdi au- 
tomobilyje, rankoje laikydamas butelaitį su juodu eržilu, pusę spėjęs 
nugerti, ir dabar pro langą žvelgia į septynetą parazitų, nutūpusių 
suoliukus ir tvorelę. 

Mama jau ketina atbulomis pajudėti iš stovėjimo vietos, bet tėtis 
čiumpa raktelį ir pasukęs užgesina variklį. 

— Leo, šok iš automobilio. Eisi su manimi. 

Mama ir vėl paleidžia variklį. 

— Važiuokim namo. 

— Tu man nepriešgyniausi. 

Tėtis vėl pasuka raktelį į priešingą pusę. 

— Tu važiuok namo. Parvežk Feliksą su Vincentu. 

Jis atidaro dureles ir išlipęs dairosi lūkuriuodamas Leo, paskui 
pasilenkia prie atviro lango, atsiremia alkūnėmis į metalinę atbrailą 
ir taria: 

— Tiesiog daryk, kaip sakau, - važiuok namo ir parvežk mažuosius. 

Tėtis leidžiasi eiti, jiedu drauge pėdina atgal parduotuvių link. Leo 
dairosi mamos, bet ši nežiūri į jį, užkuria automobilį ir atbulomis 
važiuoja iš siauros stovėjimo vietos. 

— Matai tą vidury? Jis - parazitų vadas. 

Tėtis pirštu rodo į garsiausiai kalbantį šviesiaplaukį garbanių juoda 
pūkine striuke. 

— Manau, derėtų su juo šnektelėti. Kaip tau atrodo, Leo? 

Jie sustoja vaikinui tiesiai prieš nosį. Priešais visą septynetą. 

— Bičai, noriu, kad manęs paklausytumėt. 

O, kad jie paprasčiausiai eitų į parduotuvę arba parazitų nutūpti 
suoleliai staiga imtų ir sulūžtų. Arba kaip tik šią akimirką sprogtų 
atominė bomba. Tada Leo nebereikėtų čia stovėti. 

Jis susigūžia ir užsimerkia. Atominė bomba nenukrito. 

— Matot ana tą piceriją? Su sūnum eisim ten užkąsti. Užtruksim.-- 
na, kokias keturiasdešimt penkias minutes. O kai išeisim, kad jūSU 
nebūtų nė kvapo. 

— Gal juokauji? 

— Nenoriu girdėt jūsų suknistų balselių. Nenoriu jūsų matyti. 

Šviesiaplaukis mosteli laikydamas alaus skardinę rankoje. 

— Juokauji su manim? Ar girdėjot? Stovi čia juodašiknis ir juo- 
kauja. O ką darom, kai kas nors krečia juokus? Juokiamės, ir tiek. 

Kalbėdamas garbanius smarkiai skeryčiojasi, mosikuoja rankomis 
lyg diriguodamas garsiam juoko orkestrui. 

— Ar tau atrodo, kad aš juokauju? Mažas nusmurgęs veltėdi pa- 
razite, ar tai tokie čia vadovauja? Aš nemanau. Susitarkime, vaikuti. 
Jei man baigus valgyti tu ir tavo suskiai draugeliai nebūsite susirinkę 
alaus skardinių, grįžęs suimsiu jus už gauruotų sprandų ir sukišiu 
jūsų subines į krūmus. 

Leo dar mažumėlę atsitraukia, stovi tėčio pašonėje, pasisukęs į 
piceriją, - šitaip jo beveik nematyti. Jų net septyni. Visi vilki pūkines 
striukes arba džinsinius švarkelius. Galėtų būti Hasės ir Kekoneno 
vyresni broliai. Jie šūkauja, užvis garsiausiai rėkia tas blondinas: 
„Sušikti turkai“, o tas, sėdintis šalia, apsiavęs astronauto batais, at- 
kiša iškeltus didžiuosius pirštus ir nusispjauna, „Nori gauti sūnaus 
akivaizdoj, suknistas graike“, paskui pasisemia iš gėlių klombos saują 
žemės ir sviedžia į juos. 

- Tėtis ne turkas. 

Leo žingteli į priekį, bet jo vis dar gerai nesimato. Pasijunta turįs 
įsikišti. 

- Ir ne graikas. Jis pusiau serbas, pusiau kroatas. O mama švedė. 
Taigi aš trečdaliu švedas. 

Tas žemių švystelėjęs spjaudalius pastato ant žemės alaus skardinę 
ir šįkart ima nuoširdžiai kvatoti. 

— Velniava, nusmurgęs graike, trečdaliu? Pasiimk savo atsilikusį 
Vaikiščią ir dink iš akių! 

Jiedu eina į nedidelį - devynių staliukų - ir gana tamsų restoraną, 
Mažos apvalios lempelės kaip sniego žibintai kaba virš staltiesių bal- 
tais ir raudonais langeliais. Prie trijų stalų vieniši vyrai geria alų, prie 
dviejų - jaunos porelės, vyrai su moterimis, valgo į lėkštes netelpan- 
Čias picas. Tėtis prieina prie baro, kur dirba barmenas Mahmudas, 

ir, užsisakęs alaus, taurelę suomiškos degtinės ir gazuoto apelsinų 
gėrimo, atsisėda prie lango. 

Ir anksčiau jie yra čia buvę. Leo labai patikdavo drauge su tėčių 
patamsyje gurkšnoti vaisvandenius. Tačiau dabar jis nenori gert; 
apelsininių burbuliukų. Jį baisiausiai troškina, bet gerti jis negali - 
lyg kažkur viduje būtų kamštis. 

— Negeri? 

Didelės rankos kilsteli sklidiną stiklinę. 

— Nesi neištroškęs? Nagi gurkštelk. 

Leo papurto galvą. 

- Argi ne skanu? 

— Skanu. 

Gurkšt. Skystis nenubėga, sustoja ten, kur ir ankstesni gurkšniai, 
Kažkur prie širdies. 

— Ar žinai, kiek čia yra, Leo? 

Tėčio voke pūpso šūsnis banknotų. 

— Aštuoni tūkstančiai kronų. Turiu dirbti. Ir mama turi dirbti. 
Visiems reikia pinigų. O kai aš dirbu, Leo... negaliu tavęs apginti, 
teks apsiginti pačiam. Ir apginti brolius. 

Išgeria pusę bokalo alaus, taurelę degtinės. 

— Tavo mama nesupranta, kad reikia apsiginti pačiam. Lauke 
sėdintys parazitai nesupranta, kad reikia dirbti. 

Tėtis mosteli pro langą, jaunuoliai atrodo nuščiuvę, juodaplaukis, 
išvadinęs suknistu graiku, stovi. 

— Jie trinasi būriu ant sušiktos tvoros vimčiodami, nes neturi kur 
dėtis. Manosi esą draugai vien todėl, kad geria tą patį alų. Broliai, Leo, 
šeima - štai kas svarbiausia. Visi priklauso vieni kitiems ir rūpinasi 
vienas kitu. Laikosi išvien, kad ir kas nutiktų. O anie? Velniai juos 
griebtų. Trinktelsi vienam ir kiti suvirs į tą pačią krūvą. 

Kitapus lango ilgaplaukis šūkteli ir ryžtingai žengia restorano link: 

— Kad ir kas nutiktų. 

Ilgaplaukį mato ir tėtis. Jis atkiša smakrą, apatinę lūpą, kiek nuna“ 
rina galvą ir žvelgia iš padilbų kaip paprastai, kai būdavo apgalvoję“: 
ko imsis, ir žinodamas, kad gali kažkas nutikti. 

- Pažiūrėk į mane, Leo. Tėtis šituo pasirūpins. Mes šeima. Ginam 
vieni kitus. 

Durys atsidaro. 

Pasirodo jaunuolis astronauto batais. Dabar jis atrodo kur kas 
didesnis, kai sėdėjo, buvo sunku numanyti jį esant aukštesnį, stip- 
resnį nei tėtis. 

Ilgi plaukai plaikstosi jam artinantis prie staliuko. Sustoja ir žiūri 
į tėtį; ramiai statantį bokalą ant stalo. 

— Turi ugnies? 

Jis stovi prie staliuko su cigarete burnoje. Tėtis nė nekrusteli. 

— Ar turi, juodašikni, ugnies? 

Vaikinas pasilenkia, ilgus plaukus sumerkia į tėčio bokalą ir, lėtai 
judindamas galvą, suka ratus aluje. Paskui viskas vyksta labai greitai. 
Kai Leo stengiasi prisiminti sekundę po sekundės, nėra tikras, kas 
nutiko. 

Alun įmerkti plaukai. 

Tėtis iš darbinių kelnių kišenės išsitraukia Moros peilį raudonomis 
kriaunomis, sugriebia plaukus ir akimirksniu juos nurėžia. 

— Tu velnio... 

Ilgaplaukis jaunuolis žingteli atgal, viena ranka čiuopdamas nu- 
rėžtus plaukus ant pakaušio. 

- Prakeiktas... 

Ir vėl atsidaro suknistos durys. Įeina dar trys - šviesiaplaukis 
garbanius ir dar du, sėdėję šalia. Tėtis numeta plaukų kuokštą ant 
grindų, lyg rožės žiedlapiai jie pabyra prie kėdės kojos. Tuomet at- 
sistoja. Viską daro, kaip mokęs Leo, bet anksčiau berniukas niekaip 
neįstengė perprasti. O dabar viskas aišku. Dešinės kumštis skelia į 
nosį, kairės - į žandikaulį, pečiai pasukti, smūgiuojant dirba visas 
torsas. Pasigirsta lūžtančios nosies trakštelėjimas ir kitas garsas — 
anksčiau Leo nebuvo atkreipęs dėmesio, kaip garsiai drimba suau- 
gusio vyro kūnas. 

Su antruoju viskas vyksta taip pat greitai. Vienas tų, sėdėjusių ant 
tvoros, gavęs į nosį, klesteli ant staliuko prie tualeto, kuris paprastai 
būna laisvas. 

1rečiasis, šviesiaplaukis garbanius, tebestovi. Lyg ko laukdamas 
Vos tėtis žingteli artyn, jis užsidengia rankomis veidą ir suspinga: 

— Ne. | 

Ir stovi kaip įbestas. 

— Mes nebesėdėsim... daugiau niekada, mes... 

- Klaupkis čia. 

Tėtis patraukia kėdę, ant kurios prieš akimirką sėdėjo. Lauke likę 
vaikinai tekini neša kudašių. 

- Štai čia. Ant grindų, prie mano sūnaus. Ant kelių. 

Garbanius lūkuriuoja. 

— Klaupkis. 

Jis susmunka ant kelių. 

Prieina barmenas Mahmudas, jis, regis, skuba. 

- Ivanai“ 

— Tuoj baigiu. 

Mahmudas uždeda ranką tėčiui ant peties. 

— Ivanai, po velnių, negalima... 

- Jei ką sugadinsim, aš sumokėsiu, nurimk, OK? 

Tėtis kyšteli jam voką. Jie valandėlę žiūri vienas į kitą, Mahmudas 
linkteli, paleidžia petį ir tėtis pasisuka į klūpantį vaikiną. 

— Tu joks vadas. 

Tėtis laiko prieš pat vaikino nosį Moros peilį. 

- Tikras lyderis nesiuntinėja savo pakalikų pamerkti plaukų į 
mano bokalą. 

Jis prikiša peilį dar arčiau. 

- Tikras lyderis nesiuntinėja tarnų, jis eina pirmas ir rodo pavyzdį. 

Peilis švytruoja palei burną ir nosį, garbanius ašaroja. Nors ne- 
žymiai, bet matyti. 

— Ar girdėjai, Leo? 

Neatitraukdamas peilio tėtis žvelgia į sūnų. 

— Ką? 

- Klausyk. 

— Ką, tėti? 

- Tikras lyderis vadovauja. 


Garbaniaus krusteli galvą, pasitraukia tolyn nuo baltais dažais 
aptaškytų ašmenų. 

- Klūpok prie mano sūnaus! 

Tėtis sugriebia šviesius vaikino plaukus nuo prakaitu išmušto 
sprando. 

- Leo? 

- Ką? 

— Ar matei, pirmas smūgis - visad į nosį. Visu svoriu. 

— Mačiau. 

Tėtis taip stipriai gniaužia plaukus, kad nubąla krumpliai. 

— Gero vado smūgis stiprus. Bet teisingas. Jis niekada neleidžia 
mušti brolių. Jis prisiima atsakomybę ir veda juos. Šis netikša para- 
zitas pasiuntė draugelius! Jis nė nenutuokia, kad lyderiui dera eiti 
pirmam. | 

Pusiau nugertas alaus bokalas tebestovi ant staliuko. Tėtis linkteli 
rodydamas į apypilnę apelsinų gėrimo stiklinę. 

- Išgerk. Keliausim. 

Leo papurto galvą, toje vietoje, kažkur tarp krūtinės ir pilvo, 
tebespaudžia. Atrodo, lyg kas būtų perplėšęs jam gerklę ir paskui 
bandęs ją sugydyti. 

- Būk čia! 

Ivanui ir jo sūnui pakilus, garbanius irgi bando stotis. 

— Sakiau, nejudėk, kol mes išeisim pro duris ir visai dingsim iš 
akių! 

Lauke atšilo. Bent taip atrodo. 

Skugoso parduotuvių gatvelė toj pačioj vietoj. Bet suoleliai ir 
tvorelės tušti, pučiant švelniam vėjeliui, ridinėjasi tik žaliosios alaus 
skardinės, tebesmilksta kelios nuorūkos. 

Leo įkvepia, iškvepia ir jam palengvėja. 

JIEDU EINA ASFALTUOTU taku per daugiaaukščių rajoną. Pro 
uždarytą mokyklą, pro tuščią stovėjimo aikštelę. Likus paskutinei 
kalvelei link Valhorno Kelio gatvės aštuntojo namo, tėtis stabteli: 

— Ar girdi, Leo? 

Švilpia vėjas. Daugiau nė garselio. 

— Ką? 

— Nejau negirdi? 

— Ne. 

- Tylu. 

Tėtis galva rodo centro link. 

— Suoleliai, tvoros prieš pusvalandį buvo nusėsti tauzijančių pa- 
razitų. Dabar jų nė kvapo, nes aš taip norėjau. 

Vieta, kur jie dabar stovi, panaši į aną, kur prieš porą dienų gulėjo 
sumuštas Leo. 

Krūmai, gatvės žibintai, asfaltuotas įėjimas į laiptinę. 

į Įdomu, ar tėtis žino. Ar taip tiesiog sutapo. 

- Tai valia, Leo, supranti? Turėdamas pakankamai stiprią valią 
pakeisi, ką tinkamas. Sprendi tu. Niekas kitas! Bet apsisprendęs 
negali gręžiotis. 

Leo skuodžia į septintą aukštą, rungtyniaudamas su liftu kylančiu 
tėčiu. Iš pradžių prašoka vieną laiptelį, kol galiausiai visame maršė 
atsispiria vos dukart. Jis atšauna buto duris kaip tik tą akimirką: 
kai atsivėrus liftui pasirodo tėtis. Berniukas prabėga virtuvę, kUP: 
atgręžusi nugarą, prie aliumininio stalviršio nerūdijančiojo plieno 
dubeny mama minko faršą - gal kukulaičiams, o gal ruošia jautienos 


kepsnį. Jis prabėga ir pro Vincento kambarį, kur jaunėliai įsitaisę 
ant kilimo, vaizduojančio miestą, žaidžia su lygiai septyniasdešimt 
septyniais kareivėliais. Britų komandosai kaunasi prieš Amerikos 
jūrų pėstininkus. Leo burbteli, kad broliai žaidžia neteisingai, britai 
ir amerikiečiai nė už ką nekariautų tarpusavyje. Feliksas atsako žinąs, 
bet šitaip norįs Vincentas. 

Netrukus Leo pajunta už nugaros skubriai besiartinantį tėtį, jis 
eina į darbo kambarį, kur atremtas į sieną stovi čiužinys. Laikyda- 
mas viena ranka jis pakabina čiužinį lempos vietoje, o šią nuima 
kita ranka. 

— Ivanai! 

Tarpduryje stovi mama. 

- Aš juk paaiškinau. Nenoriu, kad čia kabėtų... 

Jos plaštakos aplipusios mėsos faršu, šiek tiek jo prikibę ir aukš- 
tėliau, ant dilbio. 

— „čiužinys. 

- Tai ne čiužinys, o smėlio maišas. Dabar jis kabės čia, kol mūsų 
sūnus bus pasirengęs. 

Ji brūkšteli atgalia ranka kaktą, bet nepajunta išsitepliojusi. 

- Hansas Okerbergas. Jaris Kekonenas. Tokie jų vardai. Jie eina 
į septintą klasę Skugoso mokykloje. Galim pasišnekėti su jų tėvais. 
Kalbėdamiesi, Ivanai, galim viską išspręsti. 

- Kalbėtis? Mums nereikia kalbėtis su jokiais sušiktais tėvais. 

- Kodėl gi? 

- Nes tie suskiai nesiliaus! Tokie niekada nebaigia, kol pats ne- 
parodai, kad daugiau nepakęsi. Tu niekaip nesupranti, Brit Mari. 

Mama dar sykį perbraukia kaktą, ant jos dar prikimba faršo. Leo 
Pastebi, kad ji pajuto išsiterliojusi, bet nekreipia dėmesio. 

- Ivanai, tu nė nenutuoki, kaip gali elgtis vaikai. Tai tau niekada 
nerūpėjo. Niekada nenorėjai susipažinti su mano artimaisiais. Su 
Mano mama ir tėčiu. Eriku ir Anita. Mano draugais. Tau terūpi 
kurstyti barnius. Tu nori mus atskirti nuo visų. Tik šeima. Tik ši 
Prakeikta šeima! 

- Jie užpuolė mano sūnų! 

— Mes prieš visus. 

- Smogė jam iš pasalų, spardė, o tu nori, kad aš kalbėčiau su ją 
tėvu. Gal dar pasikvieskime juos pietų? 

Tėtis kerta čiužiniui ir ima šuoliuoti aplink. 

— Geriau tegul jie išsiaiškina patys. Mes neturim kištis. 

Leo lūkuriuoja norėdamas įeiti, bet verčiau smukteli į Vincento 
kambarį, pas septyniasdešimt septynis kareivėlius, kurie iš tiesų 
kaunasi toje pačioje pusėje, šaudo vieni į kitus, krinta ir laukia, ko] 
vėl bus pakelti. 

Tėtis lieka kambaryje. Mama grįžta į virtuvę. 

Leo prisiartina prie bokso maišo, nusivelka megztinį. Atsistojęs 
kūno svorį perkelia ant kairės kojos ir vožia pirmąjį smūgį. 

— Dešine ranka prisidenk dešinį skruostą. 

Jis per žemai laiko ranką ir tėtis šoktelėjęs kepšteli per skruostą. 

— Leo, dešine ranka prisidenk dešinį skruostą. 

Leo žiūri į tėtį, spausdamas dešinį kumštį, smūgiuoja kairiuoju, 
tuo pat metu tėtis prišoka iš priekio ir vėl pliaukšteli jam delnu, šįkart 
nutvilko mažiau - Leo dešinioji tebėra per žemai. 

Jis kaipmat atsistoja į reikiamą poziciją. 


124 


BASOS KOJOS PALIEČIA grindis. Vien plonais apatiniais jis sėdi 
ant lovos krašto ir žiovauja. Niujorko „Rangers“ spalvomis išmar- 
ginto triukšmingo žadintuvo rodyklės primena ledo ritulio lazdas. 
Be penkiolikos penkios. Už perregimų užuolaidų tamsu. 

Visą savaitę kasdien jis keliskart treniruojasi vienas, dar sykį va- 
kare su tėčiu ir dar ankstyvą rytą. 

Paskutinis kartas. 

Nupėdina į darbo kambarį ir smogia į nosį ir į smakrą. Šiandien. 
Jausmas kyla iš rankos, užpildo krūtinę ir pilvą, net pimpalą. 

Tikrai. Justi net ten. 

Po to jis valandėlę ilsisi balkone, žvelgdamas tolyn už mokyklos 
stogo, paskui pasilenkęs virš praustuvės nusiprausia ir, padengęs stalą 
pusryčiams, pažadina Feliksą ir Vincentą. 

- Kas nutiko, Leo? 

- Nieko. 

Jogurtas. Skrudinta duona. Apelsinų sultys. 

- Ničnieko. 

- Nieko nenutiko. 

- Tu labai keistas, kaip nesavas. Net kalbi neįprastai. 

Feliksas šakute kabina jogurtą. 

- Atrodo, sėdi čia, bet ne su manim. Sėdi pats su savim. 

- Šiandien juos pričiupsiu. 

- Pričiupsi? 

- Hasę ir Kekoneną. 

Feliksas vis suka ratus suknistame jogurto indelyje, jogurtas jam 
nerūpi, visai jo nenori. 

— Leo? 

Jis nuseka paskui Leo, šis prieškambary atsistoja priešais veidrodį, 
visą svorį perkelia ant kairės kojos ir smogia dešiniąja ranka. 

— Leo! 

Vyriausias brolis.pasisuka link kepurių lentynos ir atsargiai suimą 
tėčio darbo drabužius. Tėtis beveik visada vilki staliaus marškinius įr 
kelnes įrankių prikištomis kišenėmis. Turbūt nebuvo matęs jo kitais 
drabužiais, išskyrus tąkart, kai lankė jį kalėjime, kuriame atsidūrė 
kažką per smarkiai sumušęs. 

- Leo! 

Abu berniukai žino, kurioje kišenėje peilis. Stačiakampėje ant 
klešnės. Leo atsega kišenę. Rankose atsiduria Moros peilis - įnagis 
plaukams nurėžti. Įsibruka jį į striukės kišenę. 

— Ką darai? 

Vyresnėlis pernelyg giliai nugrimzdęs į savo mintis. 

- Peilis! Leo! 

Kartais ten jo neįmanoma pasiekti. 

— Juk sakiau. Šiandien. Aš juos pričiupsiu. 

Jiedu eina drauge keliu, kuriuo vienas jų vaikščiojo jau beveik 
ketverius metus, o kitas - beveik metus. Jei kirsdavai stovėjimo 
aikštelę, prasibraudavai pro krūmus ir pereidavai per gatvę, nebuvo 
nė kelių šimtų metrų. 

Eina tylėdami. Kaipgi kalbėsi su savyje prasmegusiu broliu. Lauk- 
dami stoviniuoja pradinių klasių kiemelyje. 

Tebestovi ten, net nuskambėjus skambučiui. Feliksas nutraukia 
tylą. 

— Leo. Peilis. Tu... 

— Skambino į pamoką. 

— „negalima... 

— Po keturiasdešimties minučių skambutis paskelbs pertrauką: 
Tada bėk namo. Abu su tėčiu išeikit į balkoną. 

— Nesuprantu. 

- Parbėgi namo ir abu su tėčiu išeinat į balkoną. Po skambučio. 
OK* 

Leo žiūri į nejudantį jaunėlį. 

- OK? 

Šis nenoromis linkteli. 

- Po skambučio į pertrauką. 

Ilgas, šlykštus, erzinantis garsas. Ir vos smegenys atsigauna, skam- 
butis nuaidi dar kartą. 

Leo apsidairo. 

Prieš akimirką virte virę pradžios ir vidurinės mokyklų kiemai 
ištuštėjo. Nematyti ką tik bėgiojusių, šokinėjusių, šūkavusių, stum- 
džiusių vienas kitą, kvatojusių ir lekiojusių vaikų. Į šešias skirtingas 
klases veda atskiri įėjimai, kurie lyg dulkių siurbliai susiurbė vaikus 
vien tam, kad ir vėl po keturiasdešimties minučių juos išspjautų. 

Atsišliejęs į mūrinę sieną, Leo žvelgia į pagrindinės mokyklos 
žaidimų aikštelę lomelėje, ji dar ne visai tuščia. Iš ten eidami į 
klases vaikai užtrunka ilgiau. Du lėčiausieji septintokai - berniu- 
kas džinsiniu švarkeliu ir jo draugas mėlyna pūsta striuke - Hasė 
ir Kekonenas. Apimtas baimės ir lūkesčių, Leo ima taip smarkiai 
drebėti, kad net nugara gremžia sieną. Hasė ir Kekonenas stovi 
pačiame kiemo viduryje, kur baltomis linijomis apibrėžtame kvad- 
rate plaikstosi vėliava, rūkydami šūkčioja praeinantiesiems. Net 
žvelgiant iš toli matyti, kad jie dideli. Hasė aukštas, pavargusios jo 
akys pavojingos, o dramblotojo Kekoneno žvilgsnis kibte prikimba. 
Šį Sykį Leo neabejoja. Kuo tiksliausiai žino, ką ir kaip ketina daryti. 
Juk tai jis šįkart jų lauks. 

Leo stovi nugara spausdamasis prie mūro, galiausiai jie pasuka 
lėjimo link. Skaičiuoja laiką. Jie turi spėti į klasę. Ir be laikrodžio, 
Leo žino, kiek trunka penkios minutės. Paskui jis nulekia įkalne, 
Perbėga kiemą ir įsmunka į pagrindinės mokyklos pastatą, buvo čia 
keliskart ir išmoko laikytis arčiau sienų. 

Leo praeina spintelių eiles, kišenėje spausdamas peilį - diena iš 
si tėčio čiupinėtos medinės kriaunos gluste glunda jam prie 

€ no, 

Pirmajame koridoriuje praeina uždarytas duris, prie kiekvienų 
kabančias striukes. Vienoje klasėje kažkas groja, kitoje - švilpaują, 
Antrame koridoriuje durų dar daugiau. Penktajame pagaliau išvystą 
tai, ko ieškojo. Štai. Fizikos kabineto durys. Greta jų - striukės. Štai 
toji pūsta striukė - ant krūtinės šviečia riebi dėmė, rankovė prade. 
ginta cigarete. Ant džinsinio švarkelio ryškus antsiuvas, vaizduojan- 
tis iškištą liežuvį. Abu drabužiai kaba čia tik todėl, kad mokytojas 
griežtai pareikalavo juos nusivilkti. 

Leo nebedreba, jaučiasi ramut ramutėlis. 

„Peilio kriaunos maloniai guli delne. Užsimojęs jis tiesiais rėžiais 
keliskart perskrodžia striukių nugaras. 

Atsitraukia dvidešimt žingsnių. Gana. Atsisėda ir laukia. 

Pamoka trunka keturiasdešimt minučių. Leo mano likus dvide- 
šimt penkias. 

Ima skaičiuoti sekundes. Iki šešiasdešimt. Ir vėl iš pradžių. 

Skaičiuojant dvidešimt penktąjį kartą, koridorių sudrebina ilgas 
bjaurus, erzinantis skambutis. Leo pakyla, stovi plačiai pražergtomis 
kojomis ir žvelgia į supjaustytas striukes. 

Greitai. Jau visai netrukus. 

Štai atsidaro durys. 

Pasirodo pirmi mokiniai. „Keliai mažumėlę sulenkti.“ Vienas po 
kito jie eina pro šalį. „Viršutinė kūno dalis vos vos palinkusi į priekį. 

Jiedu išeina paskutiniai. Kartu prasmunka pro siauras duris. Hasė 
ir Kekonenas. 

Išvysta savo striukes. 

Suraižytas jų nugaras. 

Kilstelėjęs ranką Leo pamoja. Jie leidžiasi bėgti. Jis irgi bėga. Ko- 
ridoriumi, pro mokinių spinteles, pro įėjimą, per kiemą. 

Leo žvilgteli per petį. Niekšai artinasi. 

Nuokalnė. Pagrindinės mokyklos kiemas. Pradinės mokyklos 
kiemas. Per kelią, pro akmenis, šmurkšteli per krūmus, skuodžia 
stovėjimo aikštele. 

Už nugaros girdi jų šūksnius. 

FELIKSAS BĖGA GREIČIAU, nei manėsi galįs. Užuot laukęs ilgai 
nepasirodančio lifto, jis užskrieja į septintą aukštą. 

Leo juk jam viską paaiškino. 

„Kai tik suskambės skambutis.“ 

Jis įlekia pro duris, nudunda koridoriumi į virtuvę, kur prie stalo 
sėdi tėtis. 

„Lygiai po keturiasdešimties minučių.“ 

Tėtis atrodo pavargęs, rankoje laiko virdulį, pila vandenį į kavos 
puodelius. 

„Bėk namo. Ir abu su tėčiu eikit į balkoną.“ 

- Ką tu... čia veiki, sūnau? Tokiu metu? 

Feliksas neatsako. Jis nė negirdi klausimo. Nubėga prie balkono 
durų, bet neįstengia jų atidaryti, vis suka ir suka, prakeiktos šūdinos... 
atsiveria, ir berniukas pasistiebęs virš turėklo įsižiūri į tolį. 

JIE ŠŪKAUJA JAM už nugaros. 
"Bet jo paties žingsniai dunksi garsiau. 

Įkvepia nuo pat pilvo apačios, užpildo plaučius, vis plečiasi - Leo 
nė nežinojo, kad būtent taip jaučiasi skrendantieji. Jis pralekia sto- 
vėjimo aikštelę ir asfaltuotą privažiavimą prie namo. 

Sustojęs žvilgteli aukštyn. 

Štai, jokios abejonės: virš balkono turėklo kyšteli Felikso galva. 

Jis atsisuka laukdamas savo persekiotojų. Sulenkia kelius, pama- 
žėle atsipalaiduoja. 

Iškelia rankas. Dešinioji dengia dešinį skruostą. 

FELIKSAS MATO, KAD Leo artinasi. Sustoja prie įėjimo. Apsi- 
gręžia. 

Mato ir tai, kad tiedu jį vejasi. Šįkart jie be striukių, bet berniukas 
vis tiek žino, kas jie tokie. 

- Tėti! 

Feliksas įsmunka atgal į vidų, kur su porceliano puodeliu rankoje 
tebekiurkso tėtis. 

- Ateik! Ateik, tėti! Čia, į balkoną! 

Didelis šilumos gurkšnis. 

- Greičiau, tėti! 

Tėtis nejuda, laiko rankoje puodelį, o Hasė ir Kekonenas, tie pra- 
keikti Hasė ir Kekonenas, ten, apačioje, artinasi prie Leo. 

- Tėti! 

Feliksas sugriebia tėčiui už rankos ir tempia. 

- Tėti! Tėti! 

Pagaliau jis atsistoja, basomis nueina į balkoną ir, kaip papratęs, 
palinksta ant turėklo. 

Tėtis mato tą patį, ką ir Feliksas. 

- Tėti! Ten apačioje Leo! 

- Aha, Leo. 

- Irjie! Ten jie, tėti! Privalom... 

- Nieko mes neprivalom. 

- Dar ir kaip, tėti! Hasė! Ir... 

- Leo turi susitvarkyti pats. Ir susitvarkys. 

LEO PARINKTA VIETA prie krūmų ir žibinto puikiai matyti iš 
balkono. Uždusęs ne mažiau nei Leo, Hasė žengia pirmas. Jiedu 
stebeilijasi vienas į kitą. Vienmarškinis Hasė toks aukštas, kad, no- 
rėdamas pamatyti Leo akis, turi nudelbti žvilgsnį. 

Kojos pražergtos. Rankos pakeltos. 

Leo paskutinįkart dirsteli į balkoną septintame aukšte. Feliksas 
pasišokėjęs užsikabina už turėklo ir persisveria. Tėtis stovi šalia. 

Vienintelis smūgis į nosį dešiniąja. 

Hasė nespėja susigaudyti. Susmunka ant kelių, iš akių pasipila 
ašaros, per burną, per smakrą, per kaklą teka kraujas. 

Štai guli jis čia pat, visai kaip Leo. 

Pasirodo Kekonenas, garsiai, tankiai alsuodamas. 

Jis gerokai žemesnis nei Hasė, bet akivaizdžiai tvirtesnis, galin- 
gesnis. Pirmasis smūgis vos vos neužkabina Leo skruosto, tačiau jo 
keliai tokie paslankūs, o kojos neįtikėtinai miklios, tad nei antras, 
nei trečias Kekoneno smūgiai nepasiekia tikslo. 

Leo pataiko iš karto. Ne visai į nosį, labiau į skruostą ar smakrą. 
Dramblotas kūnas nė nekrusteli. 

Ir kerta atgal. 

Leo šokčioja kaip pirma, minkštai, guviai, pataiko Kekonenui | 
skruostą, į petį, į kitą skruostą, pagaliau tas susverdėjęs pargriūna- 
Jo akys pasikeičia - ką tik buvusios piktos prakeikto suomio akyS 
išgąstingai žvelgia į niekur. 

Leo jau besigręžiąs pažvelgti į balkoną, į šalia Felikso stovintį tėtį, 
„ačiau kažkas pasikeičia. Leo ničnieko nepastebi, bet tėtis staiga ima 
šaukti, kažin ką rodydamas, tarsi bandydamas įspėti. 

Tėtis rodo kažką besiartinant iš užnugario. 

Kažkas atsistojęs įsikimba jo striukės. 

Leo muistosi. Plėšosi. Privalo ištrūkti. Jam beveik pavyksta išslysti. 

Bet iš kišenės iškrenta peilis. 

Tėčio Moros peilis. 

Jis nespėja. Lenkiasi pakelti, bet peilio nebėra. Kekonenas užbėga 
jam už akių ir jau mosikuoja peiliu. 

Kai peilis lėtai slysta pro veidą, geriausiai matyti blizgūs ašmenys. 
Kai peilis styro prieš pat nosį. Kai paliečia. 


— Papjauk tą velnio išperą! 

Hasė tebeguli ant purvino šaligatvio, suėmęs abiem rankom jis 
tarsi bando išlaikyti vietoje nosį. 

- Papjauk jį, velniai griebtų! 

Pirmasis dūris sminga giliai į kairįjį Leo petį, tiksliau, į storą pū- 
kinės striukės petį. Peilis išplėšia didžiulę skylę, iš jos dabar veržte 
veržiasi purus baltas užpildas. 

Pastebėjęs antrąkart besiartinant peilį, Leo truputėlį krypteli, 
pasisuka į šoną, ir ašmenys praskrieja ore. Trečiasis dūris staigesnis 
ir tikslesnis, Kekonenas vėl beda į striukės rankovę, bet šįsyk skylė 
lieka mažesnė. 

Hasė šūkčioja: „Papjauk! Papjauk!“ Kekonenas žvelgia į Leo de- 
moniškomis akimis, atrodo, lyg kaskart užsimojęs nusišieptų. Jis 
taiko į veidą ir dar suspėja keliskart smigtelėti, bet atsiveria durys. 

Leo nedrįsta atsisukti, ašmenys pernelyg arti - nukreipęs žvilgsnį 
gali nebespėti išsisukti. 

Jis išgirsta. Supranta. 

Atpažįsta basų pėdų žingsnius ant asfalto. 

Tai tėčio Žingsniai. 

Ir balsas tėčio. 

— Mesk peilį, nuosmurga! 

Kekonenas paklūsta. Peilis tarkšteli ant šaligatvio. Nenaudėliai 
sprunka. Hasė rankomis vis dar laiko nosį, gunktelėjęs dramblo- 
tas Kekonenas lekia per stovėjimo aikštelę, per krūmus, ir, jiems 
atsidūrus kitoje gatvės pusėje, priešais mokyklą, nuaidi į pamoką 
kviečiantis skambutis. 

JIEDU STOVI GRETA ir žiūri į grafičiais išmargintą veidrodį. 

Vienas metro devyniasdešimt trijų, ilgais, tamsiais, atgal sušu- 
kuotais plaukais, kitas - metro penkiasdešimt dviejų susitaršęs švie- 
siaplaukis. 

- Peilis. 

Tėčio ranka ištiesta, delne raudonos medžio kriaunos ir dažais 
aptaškyta viena plieninių ašmenų pusė. Kartu su sulankstomu metru 
peilis turėjo gulėti stačiakampėje staliaus kelnių kišenėje. 

- Peilis, Leonardai! 

Liftas kyla - antras aukštas, trečias, - veidrodyje Leo stengiasi 
įskaityti tėčio veidą. Tėtis dreba. Kaip prieš gerdamas pasaldytą 
šiltą vyną arba susijaudinęs dėl veltėdžių ir parazitų. Tuomet dreba 
išoriškai. Bet šįkart jis dreba iš vidaus. 

- Juk išmokiau tave muštis. Kumščiais! O tu... pasičiumpi mano 
peilį! 

- Neketinau jo naudoti. 

- Tau nereikia jokio sušikto peilio! 

— Man reikėjo priversti juos muštis. Atsivilioti juos. Kad tu pa- 
matytum. 

Tėtis gniaužia peilį. Jis piktas. Išsigandęs. 

Jis išsigando supykęs, jis supyko, kad išsigando. 

— Argi nesupranti, velniūkšti, kad... kad... 

— Tu pats jį naudojai. Nurėžei... 

— Pirma aš išmokau naudotis kumščiais. 


Šeštas aukštas. Septintas. Jie pakilo. Bet tebestovi ankštoje lifto 
kabinoje. 

Delsdami atidaryti lifto duris jie stebeilija vienas į kitą nuterlio- 
tame veidrodyje. 

— Mano velniūkšti. 

Dreba ir tėčio balsas. Leo bando įžvelgti pačiame veidrodžio vir- 
šuje, kur dažų sluoksnis plonesnis. 

— Bet aš jam įkrėčiau, tėti. Į nosį, ar ne taip? 

Tėtis šypsosi. Jis juokdavosi gavęs voką su uždarbiu, kartais — 
gerdamas juodąjį vyną, bet šypsodavosi retai. Dabar jis šypsojosi. 


Dabar 


Antra dalis 


LIJO. 

Jau kelias savaites lijo kasdien. Lietaus lašai tašė užverstą duobę 
prie pilko betono kubo. Jis pasižadėjo daugiau apie tai negalvoti, bet 
nerimas neatlėgo nė akimirką. 

Leo sėdėjo vairuotojo vietoje ir laukė prie Skugoso prekybos 
centro. Priekinis automobilio stiklas virto šlapia, sunkiai perma- 
toma membrana. Gatvelė uždengta, galerija dabar jungia atskiras 
parduotuves abipus jos, veda į prekybos centrą. Visa kita likę taip 
pat. ICA šalia „Konsum“ parduotuvės, „Systembolaget““ pašonėje, 
o kairėje vis dar gyvuoja Mahmudo picerija. Galbūt ant staltiesių 
baltais ir raudonais langeliais dėmės didesnės, nei išliko jo atmintyje, 
o lentynoje virš baro - daugiau alaus rūšių, bet savininkas tas pats 
ir kaskart užsukus atpažinęs linkteli. Dangaus skliautas atsidūręs 
už stiklinio stogo. Nedailias grindinio akmenines plyteles pakeitė 
lygutėlės plastikinės. Netikėlių nusėstus suolelius ir veltėdžių tvore- 
les - automatiškai atsidarančios slankiojamosios - kaip kad dabar 
prisiartinus Aneli - durys. 

Žengė vos kelis žingsnius ir sustojusi išsitraukė cigarečių pakelį, 
nuplėšė celofaną. Prisidegė po stogeliu, kaip visad, būdama susijau- 
dinusi, giliai įtraukė dūmą. Ji tokia graži. Vyresnė nei Leo, bet prie 
baro durų būtent jai vis tekdavo raustis rankinėje ieškant dokumentų. 


Prekybos tinklai. 


*4 


Alkoholio prekybos tinklas. 

Dabai ji artinosi prie Leo, ji ne ėjo, o klajojo. Jis dažnai pagalvodavo, 
kaip puikiai jiedu atrodo klajodami drauge. 

— Į pietus? 

— Ne. 

- Į vakarus? 

- Luktelk. 

- Į šiaurę? 

- Pamatysi, aplink apstu parduodamų namų. 

Jiedu leidosi važiuoti į šiaurę, Trongsundo ir Faštos link. Aneli 
viltingai dairėsi. Paskui jie pasuko Hudingės ir Tulingės priemiesčių 
pusėn, ji kartkarčiais parodydavo kokį didelį namą, kokiame dažnai 
sakydavo norinti gyventi. Toliau jie traukė į pietus, Tumbos link, 
kupina vilčių Aneli laikė ranką ant jojo, ant pavarų svirties. Nesku- 
bėdami važiavo pro be galo pažįstamas apylinkes, kur galėjai matyti 
visko - nedidelių namų, daugiaaukščių ir asfalto, pramoninių pas- 
tatų, paskui vėl namelių. Statybininkų miestas. Darbininkų klasės ir 
smulkių verslininkų rajonas. Pakraštys - pasaulis anapus - pamažėle 
virto Stokholmo miestu. 

Leo tiko šitokie rajonai. Jis juk vienas tų, kuriems pavyksta susitar- 
ti su bambekliu Gabiu, santechniku Rufe, elektriku Lase ir sienininku 
Benke - šis taiko jam trisdešimties procentų nuolaidą visoms plyte- 
lėms. Tokiems žmonėms buvo ne vieta tobulame Aneli pasaulyje, apie 
kurį ji svajojo plaukiodama laivu Drevikeno įlankoje ir dairydamasi 
į pakrantėse tarp medžių kyšančius namų stogus. Į tokius namus 
aiškiai įsivaizdavo keliaujanti. 

Ji spaudė delnu Leo plaštaką. Šilta švelni oda išdavė jos lūkesčius. 

— Aneli, štai čia. 

Ji apsidairė - tai buvo puikus amžių sandūros namas, aplink 
driekėsi didžiulė veja, augo obelys ir kriaušės. Aneli spustelėjo jam 
ranką, pabučiavo į skruostą, į lūpas. Bet jis ten nesustojo. Dar ne čia. 
Riedėjo prie neaiškios šlykštynės - mažo pilko namelio nudrengtu 
fasadu, įvažiavimas į kiemą užkirstas aukštais geležiniais vartais, 
garažas - penkių automobilių. 

- Čia? 

Jos akys klajojo, bandydamos nepastebėti dviejų greitkelių ribo- 
jamo asfaltuoto kiemo nelygumose telkšančių klanų. 

Jie niekur nenuvyko, tik iškeitė butą trečiame aukšte į vėjo ko- 
šiamą pašiūrę. 

- Čia nėra tvorelės. 

Leo patraukė per asfaltuotą kiemą, Aneli nusekė iš paskos. 

- Leo! 

Pačiupusi timptelėjo jam ranką. 

- Argi nematai? Nėra tvorelės. 

- O kaipgi. 

Išsilenkdamas balų Leo ėjo prie trijų metrų aukščio tinklo tvoros, 
viršuje apraizgytos spygliuota viela. 

— Anksčiau čia veikė automobilių prekybos įmonė. Supranti, jiems 
buvo reikalinga tokia tvora, kad niekas negalėtų prasmukti į vidų. 

- Nori pasakyti... čia, kad... kraustysimės į šį namą? Kursime 
gyvenimą drauge? 

- Tu... 

- Sušiktame milžiniškame garaže? Ant prakeikto asfalto? Už su- 
knistos spygliuotos vielos? Aš nenoriu taip gyventi! Noriu baltos 
medinės tvorelės iš statinių su mažomis apvaliomis skylutėmis, no- 
riu aplink vešinčių gėlynų, vejos, lapojančių rabarbarų ir... Leo! O 
namo... Medinio, su žvyro takeliais ir dailiais grindiniais. Kaip ana 
ten. 

Aneli rodant puikų didelį namą kaimynystėje, jiems už nugarų 
atsivėrė mažojo namo durys. Pro jas išėjo vyriškis pilku dryžuotu 
kostiumu, baltais marškiniais ir taškuotu kaklaryšiu. 

- Susitarei su agentu? 

- Eikš. 

Ji nė nekrustelėjo, kiaurai permirkusi, vis tiek stovėjo kaip įkasta. 

- Leidai man mintyse kraustytis į tikrą namą ir galop atveži... čia? 

Leo paėmė ją už rankos. 

- Jei jau, šiaip ar taip, esame čia. 

— Leo! 

— Ką? 

— Nejau nesupranti, aš nenoriu taip gyventi! 

Jis paėmė ir kitą jos ranką. 

- Aneli, kurį laiką čia mums bus gerai. Tik kurį laiką. 

— Bet aš nenoriu! Aš... 

- Ar su jumis kalbėjau telefonu? 

Kostiumuotasis vyriškis su kaklaryšiu šypsojosi išmokta šypsena, 
Tokie žmonės mano, kad tvirtas rankos paspaudimas sukelia pasiti- 
kėjimą. Leo taip pat šypsojosi, Aneli akimis gaudė jo žvilgsnį, „Nejau 
nė nepasitaręs su manimi sutarei susitikti su agentu, pagaliau jis 
pažvelgė į ją, „Juk vis tiek esam čia, apsidairykim', ir paėmė blizgų 
kvadratinį lankstinuką. Vyriškis, supratęs, jog derėtų laikytis šiokio 
tokio atstumo, pasitraukė arčiau durų. 

- Galbūt tai nėra vasarnamis kaime. Ar amžių sandūroje statyta 
vila. 

„ Vyriškis rodė į automobilį ir Leo striukę su išsiuvinėtu statybos 
įmonės logotipu. 

- Bet namas puikiausiai tinka žmogui, norinčiam darbuotis netoli 
namų, be to, kaina išties gera. 

Jis rodė tai šen, tai ten, bet staiga nuleido ranką - lyg būtų ketinęs 
aprodyti apylinkes, bet ūmai apsigalvojęs. Šalia tebuvo matyti šešėlis 
nuo didelio mėlyno pastato kitapus gatvės. 

- Tai mes šitą statėm, - tarė Leo galva kryptelėdamas jo pusėn, - 
Sulbu centrą. 

Pastato kampe buvo matyti padangų parduotuvė, toliau indų resto- 
ranas, gėlių parduotuvė, soliariumas ir Robo picerija. Šalia kiurksojo 
užrakintas konteineris. 

Tarpininkas buvo jį pastebėjęs. Visi pravažiuojantys atkreipdavo 
dėmesį, bet ničnieko nenutuokė. 

Du šimtai dvidešimt vienas automatinis ginklas - tiek užtektų 
aprūpinti dvi pėstininkų kuopas. 

- Taigi, bičiuliai, sveiki atvykę, - pasakė vyriškis ranka rodydamas 
asfaltuotą kiemą. 

Jo kostiumas permirko. 

- Šioje tūkstančio šimto kvadratinių metrų teritorijoje yra trijų 
šimtų kvadratinių metrų pagalbinės ir devyniasdešimties kvadratinių 
metrų gyvenamosios patalpos. | 

Jis stebėjo pritariamai linksintį Leo, bet Aneli nekrustelėjo. 

— Prieš keturis mėnesius čia buvo įsikūrusi automobilių prekybos 
įmonė, O dar anksčiau - santechnikai. 

Pagaliau, už nugaros palikę balas ir spygliuota viela apraizgytą 
tvorą, jie leidosi apžiūrėti virtuvės. Vyriškis suokė apie apynauję 
įrangą, galimybes, puikų suplanavimą ir ekonomišką šildymą. Pora 
girdėjo, bet nesiklausė: Aneli neketino klausytis, nes išvis nenorėjo 
ten būti, o Leo buvo jau apsisprendęs. 

Iš tuščios virtuvės jie nužingsniavo per tuščią prieškambarį, iš čia 
užlipo į tuščią antrą aukštą, kur už uždarų durų kairėje buvo tuščias 
kambarys. 

- Priestatas. Papildomas kambarys. 

Agentas vėl prakalbo, rodydamas kokių dešimties kvadratinių 
metrų kambarį nušiurusiomis sienomis, nudrengtomis grindimis. 

— Čia buvo biuras. 

Leo pastukseno gipso kartono sieną, patrepsėjo ant sintetinės 
grindų dangos, bet tegirdėjo nebe klajojančios, o išeinančios Aneli 
aukštakulnių kaukšėjimą. Atsiprašęs jis nuskubėjo jai pavymui. Ji jau 
stovėjo kitapus lango, apmalšusioje dulksnoje, energingai pūsdama 
nedidukus dūmų debesėlius, kaip visuomet, kai būdavo nusivylusi. 

- Tik metus. 

Leo apglėbė ją. 

- Paskui galėsime kraustytis į tokį namą, kokio tik užsigeisi, Aneli. 
Kur tik panorėsi. Kaina nebebus svarbi. 

Jis paglostė jai skruostą. 

- Bet dabar privalome pirkti šį. Supranti? Kad galėtume nusipirkti 
kitą, geresnį. Čia ideali vieta statybų įmonei - būstinė, treniruočių 
Vieta ir sandėlis - viskas po vienu stogu. Nuosavų namų rajone, ant 
kadaise buvusio jūros dugno stūkso namas be rūsio - tai juk mano 
Fantomo grota. 

Marškinių rankove Leo ėmė atsargiai šluostyti šlapius jos kirpčiu- 
kus, drėgną kaktą ir skruostus. 

- Taigi kalbi apie sušiktą laisvalaikio centrą? 

Dūmų kamuolėliai pamažėle darėsi vis pratisesni, retesni. 

- Dar geresnis laisvalaikio centras, nei dabar esam įsirengę bute. 
Tavo broliai nuolat čia trinsis. 

Leo apkabino jai pečius. Abiem buvo matyti keli namelio kamba- 
riai. Atsargiai pasukęs, prisiglaudė ją prie savęs. 

- Suprantu, kad įsivaizdavai kitokį namą. Bet duok man metus, 
Aneli. 

— Metus? 

— Metus. 

- Kur tik panorėsiu, ir nesvarbu, kokia kaina? 

Jie grįžo laikydamiesi už rankų, koridoriumi patraukė į priestato 
kambarį. 

- Štai. 

— Ką? 

- Jis tavo. Galėsi daryti čia, ką tinkama. 

- Mano? 

- Kambarys viršuje - tavo, o tas apačioje - mano. 

Ant laiptų jų laukė agentas. Pora praėjo pro jį pakeliui į būsimą 
miegamąjį, ir sustojo prie lango, pro kurį buvo matyti kaimynų 
namas. 

— Metus? 

Leo žvelgė į ją nepaleisdamas iš glėbio. 

ANELI ATSISUKO PAMOJUOTI ir įlipo į traukinį, vykstantį į Cen- 
trinę stotį. Ji sakė Leo, kodėl turi vykti į miestą, bet jis neįsidėmėjo, 
nesiklausė jos. Pats jau buvo pakeliui ten, kur dievagojosi niekada 
negrįšiąs. 

Iš Tumbos stoties Leo laukė geras pusvalandis kelio automobiliu į 
pietus siaurais keliukais per mišką ir laukus. Aneli jis nepasakė tiesos, 
nors paprastai nemeluodavo. Ne tik jai, bet ir visiems kitiems. Jam 
tiesiog nepatiko melas, kuris daugybę sykių jį yra gelbėjęs vaikystėje, 
kai neturėjo kito pasirinkimo, nes sakyti tiesą būtų užvis blogiausia. 
Dabar nusprendė nesakyti tiesos, nes neįstengė paaiškinti. Kaipgi 
paaiškinti tai, ko nė pats nesupranti? Jis stovėjo prie namų, kuriuos 
visai neseniai sutarė pirkti, laikė glėbyje Aneli ir sakė negalėsiąs 
važiuoti drauge į miestą, nes jam reikia susitikti su Gabiu, šis norįs 
viską peržiūrėti paskutinįkart. Leo melavo, nes pats nesuprato, kodėl 
turi važiuoti sumokėti skolos žmogui, kuriam nebuvo skolingas. 

Jo marškinių kišenėje vokas. Štai kodėl. 

Tik todėl. 

Šįkart jis jautėsi esąs tvirtas. Prieš ketverius su puse metų tėvas ir 
sūnus įkūrė statybos įmonę. Bet vieną dieną Leo nusijuosė įrankių 
diržą ir pasitraukė. „Velniai griebtų, Leo, tu paėmei trisdešimt tūks- 
tančių avansu.“ Tąkart buvo kalbama apie pinigus. „Privalai atidirbti 
Prieš pasitraukdamas.“ Vis dėlto svarbiausi buvo ne pinigai. „Tu man 
skolingas, Leo, negali tiesiog išeiti!“ Tik ne jam. Išvis niekam nesko- 
lingas, Leo tikslas buvo išsinešdinti, dingti, išsilaisvinti. 


Važiavo ne itin greitai, prieš akis driekėsi suvargęs kraštovaizdis, 
buvo prieblanda, nors dienos metas. Tykus vandens telkinys kairėje - 
Malmšeno ežeras - skendo tirštame ūke. Laukuose ganėsi žalmargės 
karvės, netoli jų vienas kitą gainiojo keturi arkliai. Leo privažiavo 
dar vieną - Aksareno ežerą. 

„Leo, tu tik šlaistaisi skųsdamasis, jog per savaitę uždirbti vos tris 
tūkstančius - ką gi darytum be manęs ir be mano genų?“ Juk tai aš 
naktimis pjausčiau linoleumą grindims, kad tik atliktume darbą laikų 
ir klientai būtų patenkinti. „Dar aimanuoji, kad turėčiau būti dėkingas, 
jog dirbi - velniai griebtų, tai tu turėtum dėkoti man!“ Ištisus savait- 
galius vienui vienas klijuodavau apmušalus, kad vietoj poros butelių 
vyno penktadienio vakarą būtų nupirkti trys. „Kėliais paršliauši!“ Aš 
išėjau. „Vos baigsis pinigai, paršliauši kėliais!“ Spyriau įrankių diržą ir 
tiek mane tematė. „Be manęs, tu nulis, pats vienas nieko nesugebėsi!“ 

Likus keliems kilometrams, Leo sustojo prie apleistos degalinės, 
kur vėjo supama lingavo aprūdijusi „Caltex“ iškaba, langai buvo už- 
traukti geltonomis žaliuzėmis. Pačiame aikštelės viduryje užstrigęs 
kolonėlės skaičiuotuvas rodė 76,40 kronos. 

Nuleidęs langą Leo įkvėpė drėgmės. 

Ir anksčiau buvo išėjęs, bet visad grįždavo. Jis išmoko pamoką, 
kaip jaučiasi išnaudojamas žmogus, kuris tėra įrankis, lėlė lentynoje, 
butaforija šeimos portrete. Tądien jis tikrai išėjo. Po metų su Leo 
ėmė dirbti Feliksas, o po kitų Vincentas metė gimnaziją ir prisijungė 
prie brolių. 

Šeima. Bendrystė. Tu stengeisi, o man pavyko. 

Paskutinė atkarpa - pievos, vanduo ir maži keliukai. Leo prava- 
žiavo keletą daržinių, namų, mokyklą, porą parduotuvėlių. Esmu 
centrą nuo Stokholmo širdies teskyrė pusvalandžio kelias, bet čia 
gyvenimas buvo visai kitoks. 

Leo pamažu riedėjo artyn. 

Prižiūrėtame sode pūpsojo išvakarėse tvarkingai į krūvas sugrėbti 
lapai, o sodo gilumoje stovėjo didelis mūrinis namas. Leo pastatė 
automobilį priešais pašto dėžutę ir apžvelgė langus - šviesa įžiebta: 
tokiu metu tėtis jau būdavo namie. 

Vienoje rankoje svogūnas, kitoje - paskutinis kąsnis rūkytos kiaulie- 
nos. Suvalgė. Kavos stalelis nuklotas „Keno“ loto bilietėliais. Kamuo- 
liukai ridenami kasdien, aštuoniolika penkiasdešimt penkios. 

Ivanas pasilenkęs paėmė nuotolinio valdymo pultelį ir pagarsino 
televizorių. 

Pirmas kamuoliukas - geltonas 30. 

Antras geltonas kamuoliukas. 40. Pažymėtas langelyje po 30. 

Trečias kamuoliukas. 39. Kairiajame langelyje nuo 40, įstrižai 30. 

Ridenimas įpusėjo. Neblogai. 

Ketvirtas kamuoliukas. 61. Kairiajame kampe pačioje apačioje. 
Penktasis. 51. Langelyje viršuje. Pasirinko ne tą bilietėlio pusę. 

Patildė televizorių ir atsilošė fotelyje. Neverta laukti kitų geltonų 
kamuoliukų. Ridenimas baigtas. Jis niekad nesirinkdavo šešiasde- 
šimt vieno, šis skaičius nepateko į jo sistemą, pagal jo skaičiavimą, 
tai buvo rečiausiai iškrentantis kamuoliukas. Kitaip nei trisdešimt 
devyni ar keturiasdešimt. Šiuos jis visad žymėdavo, jie krisdavo 
nuolat. 

Dauguma nesupranta, kad loto tikslas - įžvelgti pasikartojančias 
skaičių derinių tendencijas. Žmonės negali šito perprasti, todėl žymi 
kryželius, kur papuola. Šiame žaidime nėra atsitiktinumų, viskas 
priklauso vienam ciklui, viskas susiję. 

Ivanas laikė keturiasdešimt beverčių bilietėlių - savo ateities Že- 
mėlapių, kur kelią žymėjo vienuolika kryželių. Suglamžęs nusviedė 
ant grindų. 

Rytoj aštuoniolika penkiasdešimt penkios kamuoliukai ir vėl rie- 
dės. 

Jis išjungė garsą ir jau ketino atsistoti, bet staiga kažką išgirdo. 
Žvilgtelėjęs pro langą, pamatė artėjantį automobilį. Sustojo, dure- 
lės atsidarė. Ivanas praskleidė užuolaidas, kabėjusias dar prieš jam 
atsikraustant. 

Prie jo namo stovėjo didelis pikapas, kaip skelbė lipdukas ant 
Mašinos šono, priklausantis statybos įmonei. 

Lange pasirodė veidas. 

Leo žinojo: šią akimirką tėtis žvelgia pro langą. Padėjo pieštuką, 
vyno taurę arba rūkytos kiaulienos griežinėlį, nusmaukė akinius 
ir panarinęs galvą žvelgia per jų viršų už antakių pasislėpusiomis 
veriančiomis akimis. 

Turbūt todėl Leo žengė žvyro takeliu kiek lėčiau, kaip eina žmonės, 
žinantys esą stebimi. Neskubriai uždarė automobilio dureles, lėčiau 
dėliojo kojas, lėtai pakėlė ranką prie kišenės patikrinti, ar vokas te- 
bėra, kur buvęs. Elgėsi taip, lyg leisdamas stebėtojui pamatyti, kad 
grįžta pats taip nusprendęs. 


Ivanas stumtelėjo vaizdą užstojantį gėlės vazonėlį. 

Prie namo artėjo jaunas gan aukštas vyras. 

Jis neįstengė įžiūrėti veido, kol galingi žingsniai prisiartino beveik 
prie pat laukujų durų. Plaukai trumpesni. Kampuotas žandikaulis. 
Pečiai paplatėję. Tai jau nebebuvo tas pats berniukas. 

Leo. 

Ivanas apsidairė su prieškambariu sujungtoje virtuvėje. Pačiupęs 
nuo stalo tuščią vyno butelį išmetė į šiukšlių dėžę, ten pat švystelėjo 
ir „Keno loto bilietėlius. 

Vos kelios sekundės iki pasigirstant durų skambučiui. 

Skubiai basnirčia įsispyrė į rudus batus, ant dažytojo marškinių 
apsivilko pilką švarką. Nebūtų spėjęs pašalinti nėmaž nepasikeitusio 
gyvenimo įkalčių. 

Jiedu akimirką stebeilijo vienas kitą. 

- Naujas automobilis? 

- Taip. 

- Nair blizga - nejau nesiseka darbuotis, Leo? 

Tėtis stovėjo ant pilko kilimėlio prie užtrenktų laukujų durų. 
Nusišėrusių laiptų apačioje - sūnus. Juos skyrė septyni laipteliai; 
ketveri su puse metų. 


»v-- 


148 


- Statybininko automobilis turi būti dulkinas, Leo. Daug darbo — 
daug ir dulkių. 

Ivanas žvelgė į jaunuolį, koks pats galbūt kadaise buvo, o Leo matė 
zmogų, kuriuo niekada netaps. Sūnus avėjo batais smūgiams atspa- 
riomis noselėmis, vilkėjo storo audinio marškinius su kišenėmis, ant 
vienos jų išsiuvinėtas įmonės logotipas; rūbus jis kruopščiai rinkda- 
vosi specialioje parduotuvėje. Tėvas avėjo šviesiais kadais blizgėjusiais 
išeiginiais batais, trumparankoviais vasariniais marškiniais, kurių 
penketo pakuotė pigenų parduotuvėje užmiesty kainuoja keturias- 
dešimt kronų. 

— Dulkinas? Aš - ne toks kaip tu. Niekada nevažiuoju susitikti su 
užsakovais purvinu automobiliu. 

— Anokia čia mašina... Visai nėra vietos vežti darbuotojams. Tilptų 
vos du. Ar dėl darbo čia atsidanginai? O gal įdarbinsi nykštukus? 

- Žinai, turiu dar du tokius automobilius. Tiksliau, mūsy įmonei 
priklauso dar pora. 

Tėvo žvilgsnis mažumėlę pasikeitė, vos truktelėjo skruostas ir kiek 
atsikišo apatinė lūpa - bet Leo pastebėjo. 

— Taigi, vaike, turi pavaldinių? 

- Turiu. 

Jis puikiai pažinojo šią veido išraišką. 

— Kiek? 

— Tris. 

— Tris? Tuomet turėtum saugotis profsąjungos, ji ims kišti nosį į 
tavo reikalus. Visai kaip gestapas. Atmink, Leo, darbuotojai pridarys 
tau bėdos. 

- Nemanau. Žinai, tėti, kaip tik baigiau didelį, septynių šimtų 
kvadratinių metrų, užsakymą Tumboje. Sulbu prekybos centras, 
geras uždarbis. Tiksliau... mes baigėme. 

— Mūsų įmonė? Mes baigėme? 

— Taip. 

Jis sulauks atsakymų, bet vėliau. 

- Atvažiavau čia... ne, kaip sakei, papildomų darbuotojų ieškoti. 
Atvažiavau norėdamas atiduoti šitai. 

Leo ištraukė voką - daugybę kartų čiupinėjo kišenę, norėdamas 
įsitikinti, jog jis tebėra savo vietoje, - ir padavė jį tėvui. 

— Keturiasdešimt trys tūkstančiai. 

Ivanas paėmė baltą aplamdytą voką ir ėmė skaičiuoti. 

- Trisdešimt penki tūkstančiai, kuriuos manei esu skolingas, ir 
penki tūkstančiai palūkanų. 

Penkšimtės. Aptrinti banknotai iš maišų inkasatorių automobilyje, 

Svogūnais pradvisę pirštai ėmė banknotą po banknoto, skaičiavo, 

Aštuoniasdešimt šeši banknotai. 

- Taigi... Ir dar trys tūkstančiai. 

— Už ką? 

— Po tūkstantį už kiekvieną šonkaulį. 

Leo pastebėjo, kad tėvas nesąmoningai glaudžia pinigus prie kai- 
riosios krūtinės pusės. Jis nusviedė įrankių diržą ir išėjo, o senyvas 
vyras stovėjo šaukdamas, kad jis turėtų būti dėkingas ir kad šliaužte 
paršliauš. Leo neprisiminė, ką vienas kitam šaukė, kai tėvas jį su- 
griebė, tiesiog atsisukęs smogė, kaip buvo išmokęs, tik tąkart ne į 
nosį - taikė į krūtinę. 

— Galiu sau tai leisti, tėti. 

Tąkart, prieš ketverius metus, jis žvelgė tėvui į akis ir kirto petimi, 
ranka, visu kumščiu. Vos smogęs pajuto, kaip kažkas viduje lūžo. 

Paskui jie stovėjo tylomis. Tėvas stovėjo palinkęs, pakėlęs dešinę 
ranką. Nesuvokdamas, kad tai sūnus kirto pirmas. Leo dešinė nu- 
leista, jis nė pats nesuprato smogęs pirmas. 

— Beje... kaip tau einasi? 

- Turiu gražaus darbelio, velniai griebtų. Sulaužei tris šonkaulius, 
bet ne gyvenimą. 

Ivanas vienoje rankoje gniaužė pinigų prikimštą voką, kita ranka 
rėmėsi į uždarytas duris. Lauke tebuvo du laipsniai šilumos, ir JIS 
stiro, užsimetęs tik ploną švarką ant trumparankovių marškinių. 

- Jei gerai supratau, manai, jog teisingai pasielgei viską metęs I! 
išėjęs? Šitie pinigai, mano pinigai, buvo avansas, už kurį tu taip ir 
neatidirbai, Leo. 

- Dirbau su tavimi ketverius metus už sušiktą atlygį. 

— Mokėjau tau tiek, kiek buvai vertas. Nei daugiau, nei mažiau. 

- Atvažiavau ne pyktis, o grąžinti tų suknistų pinigų. Dabar mes 
atsiskaitę. 

Leo pasuko automobilio link. Tėvas pavymui sušuko: 

- O kaip broliai? 

Leo stabtelėjęs atsisuko. 

- Gerai. 

Na štai ir klausimai. 

- Tai jūs... susitinkat? 

- Aha. 

- Ar jie tebegyvena su ja ten... Falune? 

- Jie gyvena čia, Stokholme. 

- Čia? 

— Taip. 

— Kaip... ką... ar jie mokosi? 

- Dirba. 

- Jie... dirba? 

- Taip. 

- Kur? 

- Jie dirba su manimi. 

— Su tavimi? 

- Su manimi. 

— Ir Vincentas? 

Basnirčias penkiasdešimt vienų metų vyras, regis, ūmai paseno. 
Smakras ir apatinė lūpa dar labiau atsišovė į priekį, jis išblyško, buvo 
matyti, kad žvarbsta. 

— Taip, Vincentas taip pat. 

Tėvas įsitvėrė šlapio turėklo, lyg kojos nebūtų jo laikiusios. 

- Bet juk jam tik šešiolika ar septyniolika! 

— Lygiai tiek, kiek buvo man, kai ėmiau darbuotis su tavimi. 

- Aš maniau... kad gyvena ten, su ja. 

Vokas nepatogiai stirksojo delne, jis mikliai kyštelėjo jį į marš- 
kinių kišenę. 

— Arjis aukštas? 

— Panašiai kaip tu. Ar aš. 

Regis, tėvas pasitempė, nors nesujudėjo. 

— Ar šitoks? | 

— Taip. 

— Puikūs genai. 

— O po kokių metų jis bus dar aukštesnis. 

— Labai geri genaį. 

Jau nebežvarbo, įgavęs jėgos, žingtelėjo prie Leo. 

— O Feliksas? 

— Ką? 

— Kaip jis gyvena? 

— Geriau nei bet kada. 

Ivanas skėstelėjo rankomis. 

— Tai buvo taip seniai. 

Leo žinojo, ką jis sakys. 

— Taip seniai jo nemačiau. 

Kuo puikiausiai žinojo. 

- Klausyk, Leo, velniai griebtų, gal galėtum su jais šnektelėti? 

- Nemanau, kad kada nors Feliksas išvis... 

- Gal galėtume susitikti. Visi keturi. 

— ...norės tave matyti. 

Ivanas jau buvo visai arti, juos skyrė maždaug metras, Leo galėjo 
užuosti vakarykščio „Vranac“ tvaiką. 

— Vadinasi, jis nenori. 

— Nenori. 

— Bet tu Žinai... 

- Juk pažįsti jį. Jei jau apsisprendė... 

- Po velnių, juk tai nutiko prieš keturiolika metų. 

- Prieš keturiolika metų, bet tu... dar neatsiprašei? 

Jiedu stovėjo greta. Galėjai užuosti ne tik raudonąjį vyną, bet II 
kavą, ir svogūną. 

- Ar galima būti tokiam kietaširdžiui, nejau neįmanoma visko 
užmiršti? 

- Tai kaip spjūvis į veidą, argi ne, tėvai? 

- Na, juk gali pašnekėti. Ir susitiktume, gerai? 

Tos akys. Įtikinėjimai. 

-— Beje, aš ir pats turiu neblogą darbelį. Didelį. Leo. Penkias- 
dešimt penkių kambarių viešbutis. Kiekvieną jų reikia išklijuoti 
apmušalais, nudažyti medinę apdailą, paskui ateis laikas langams. 
Pats žinai, už kambarį mokama maždaug trisdešimt tūkstančių. 
Vis galvojau apie tave, turėtume dirbti drauge - tu ir aš. O dabar 
dar ir tavo broliai... 

Tamsios šėtoniškos akys turėjo gąsdinti. Vaikystėje Leo išmoko 
vengti jų žvilgsnio. 

- Žinai, tėvai... 

- Ką? 

— Nebesu tavo pasiuntinukas. 

Tos akys jo nebebaugino. 

- Pasiuntinukas? 

— Taip. 

— Velniai griebtų, Leo, tu galvoji tik apie save! 

Leo žvelgė į sukumpusią žmogystą - jis nebebuvo tas pats kaip 
kadais ir nėra jokių vilčių juo vėl tapti. Neklusnūs antakiai styrojo lyg 
antenos, drabužiai nešvarūs - net ir stovėdamas atokiau Leo užuodė, 
kaip šviežio prakaito šiluma atgaivino seniai įsigėrusį dvoką. 

- Visada taip elgeisi - pirmiausia stengdavaisi dėl savęs. 

Leo neatsakė. 

— Rūpinaisi tik savo kailiu. 

Buvo apsisprendęs nesivelti. 

- Šitaip elgiasi išdavikai. 

Vis dėlto neištvėrė neatsakęs. 

— K3, po velnių, pasakei? 

- Atvažiuoji ir vaidini kietuolį, ką? Keletą metų ničnieko apie tave 
nežinojau. Nieko nesitikėjau atgauti. Tai kodėl gi atsibeldi čia su tais 
keturiasdešimt trimis tūkstančiais? Keturiasdešimt trys tūkstančiai! 
Iš kur šitiek ėmei? Ką man galvoti? Kokį prakeiktą darbą dirbi, kad 
Šitiek turi? 

Iš kitos kišenės Ivanas išsitraukė suktinę ir ją prisidegė. 


— Manai, nematau, ko sieki? Tie tavo sušikti automobiliai. Atva- 
žiuoji ir kalbi apie brolius, nenorinčius matyti savo senio. Nori sukišti 
savo turtus man į gerklę kaip suknistą žąsį? Manaisi esąs geresnis už 
mane? To ir galima tikėtis iš išdaviko. Potkazivanje! 

— Aš nepasakiau, ir tu tai Žinai! 

— Tu išdavei mane. 

Taip nutikdavo kiekvieną kartą. Nesvarbu, ar būtų toliau kivirčiję- 
si, ar sulaužę dar trejetą šonkaulių. Ginčai tęsdavosi be pabaigos. Leo 
lėtai alsavo, kaip buvo prisižadėjęs. Galiausiai pasilenkė ir atsargiai 
pirštų galiukais patapšnojo pigiųjų tėčio marškinių kišenę. 

— Mes atsiskaitę. 


Leo lėkte lėkė gyvenvietės keliuku. „Išdavikas.“ Pro mokyklą, pirtį, 
biblioteką. „Išdavikas.“ Staiga sustojo. Tėvo balsas, kartojantis „išda- 
vikas“, kitaip nei visada aidėjo galvoje. 

Prie žemų raudonų namelių bolavo tuščios stovėjimo aikštelės. 
Esmu centras. Valandėlę sėdėjo automobilyje išjungęs variklį, dai- 
rydamasis į ūkinių prekių ir gėlių parduotuvių, bankų, kavinės, batų 
taisyklos ir valyklos vitrinas. 

„Aš ničnieko nesakiau. Man buvo dešimt, sėdėjau priešais pra- 
keiktą storą farą ir laikiau liežuvį už dantų, kaip tu liepei.“ 

Jei būtų pažvelgęs tolėliau, už kampo, kur įsikūręs nedidelis kios- 
kas, būtų galėjęs išvysti mūrinį namo kaminą - tame name anksčiau, 
kai buvo įmanoma drauge dirbti, kartu ir gyveno. 

„Joks skundikas netylėtų, kaip tylėjau aš.“ 

Jis ne ką teprisiminė iš to meto, nė nebandė prisiminti, žinojo, kad 
nusviedė įrankių diržą ir sutikęs penkeriais metais vyresnę moterį; 
vienišą motiną, nusprendė apsigyventi su ja dviejų kambarių bute 
Hagsetroje. 

„Joks išdavikas nebūtų įstengęs apiplėšti inkasatorių furgono.“ 


*  Skundikas. (Kroat.) 

Dar po trijų mėnesių jie drauge su Aneli pasirašė keturių kambarių 
buto Skugose, kur kadais buvo visas jo pasaulis, nuomos sutartį. Iki 
dabar tame bute tilpo visas jo pasaulis. 

„Tėvai, ar esi kada apiplėšęs inkasatorių furgoną?“ 

Leo atidarė automobilio dureles ir patraukė į kampinę krautuvėlę. 
Rūkalai, laikraščiai, nutrinami loterijos bilietai. Vengdamas sutikti 
kioskininko Jensono žvilgsnį, Leo paėmė pakelį cigarečių „Camel“. 
Lyg vienuolio tonzūra švietė vyriškio plikė, vainikuojama išretėjusių 
į uodegą surištų plaukų; tiesą sakant, ir anksčiau tų plaukų buvo ne 
ką daugiau. 

- Gal dar ko nors? 

- Ne, dėkui. 

- O tėvukui? Pakelį „Rolling“ ir cigarečių popierėlių, ar ne? 

- Šiandien ne. 

„Ar policija mane susekė?“ 

Kyštelėjęs ranką į kelnių kišenę, jis ištraukė keletą vogtų penkias- 
dešimtinių banknotų ir ištiesė juos Jensonui, o šis sudėjo pinigus į 
visad pravirą kasos aparatą. 

„Ne. Jie nė nelipa man ant kulnų.“ 

- Kaip sekėsi? 

- Kas? 

- „Keno ridenimas. Tėvukas šiandien pirko nemažai bilietų. 

Leo neatsakė, sugriebė cigarečių pakelį, grąžą ir linktelėjęs pa- 
traukė prie durų. 

- Senokai tavęs nemačiau, biče. 

Buvo spėjęs nueiti iki laikraščių stendo prie durų. 

- Taigi, senokai. 

Kioskininkas šypsojo. 

- Klausyk... 

- Ką? 

- Perduok tėvukui mano linkėjimus. 

»Jie niekada manęs nesuseks.“ 

Leo rūkė paskubomis, skubriais žingsniais praėjo pro parduotuvių 
Vitrinas. Tas niekšas kibo prie jo, nes jis pats leido kibti. Velniai rautų, 

jis nesakė nė žodžio! Dešimtmetis berniukas prakeiktiems farams 
ničnieko neišdavė. 

Jis vaikštinėjo aikštėje pirmyn atgal su cigarete rankoje. 

Pirmyn atgal. Pirmyn atgal. 

Staiga sustojo. 

Čia jis buvo buvęs ir anksčiau, bet jautėsi lyg atsidūręs pirmą kartą. 

Du bankai lyg mylimųjų porelė prigludę vienas prie kito. 

Įsprausti tarp „Konsum“ ir gėlių krautuvėlės, viena jų siena ben- 
dra. Automobiliu galima privažiuoti prie pat durų, gerai matyti 
visa aikštė, stovėjimo aikštelė - joks priešininkas negalės pasislėpti 
nepastebėtas. 

Du objektai. 

Ta pati vieta. Tuo pat metu. Vienoda rizika. 

Leo ėmė rūkyti ramiau - jį užliejo ypatinga ramybė, net tėvo bal- 
„sas, vis kartojantis: „Išdavikas“, jos nebegalėjo sudrumsti. 

JONAS BRONKSAS MĖGINO skaičiuoti nuo lango viršaus į kairįjį 
kampą tekančius lietaus lašus. Iš pradžių sekėsi visai neblogai. Paskui 
jie ėmė lietis ir pasaulis regėjosi apsiblausęs - nuovados kieme bėgio- 
jantys kolegos pasidarė gremėzdiški ir nerangūs, buvo sunku perma- 
nyti jų judesius. Už nugaros ant rašomojo stalo gulėjo aštuoniolika 
skirtingų spalvų aplankų - lygiagrečiai vykdomų tyrimų. Nuo pat tos 
akimirkos, kai pačiame krūvos viršuje atsidūrė pastarasis tyrimas, jis 
negalėjo prisiminti nė dienelės be lietaus. Vos Jonas ėmėsi šio darbo, 
nebegalėjo galvoti apie kitus - mintys kaipmat susijaukdavo, imdavo 
lietis, nelyg tie langu tekantys lietaus lašai. 


MAKSAS VAKILA (MV): Jis kalbėjo kaip vaikinas iš mažos krautu- 
vėlės. 

TARDYTOJAS JONAS BRONKSAS (JB): Ką turite omenyje? 

MV: Kaip Ali. Bet tai nebuvo jis. Tik skambėjo kaip Ali. 


Be dviejų inkasatorių, netoliese buvo tik vienas liudytojas. 
Šešerių metų berniukas. 
Jis buvo pakankamai arti, kad galėtų įsidėmėti veidus ir balsus. 


JB: Kaip atrodė žmogus vežimėlyje? 
MV: Apsiseilėjęs. 

JB: Ką turi galvoje? 

MV: Gobako smakras buvo šlapias. 

JB: Gobako? 
MV: Toks jo vardas. 


Vaikas matė tai, ko nepastebėjo suaugusieji. 


JB: Kaip atrodė jo veidas? 

MV: Įdegęs. 

JB: Ar jis buvo įraudęs? 

MV: Rudas. Kaip vasarą. 

JB: Puiku. Tu - šaunuolis. Ar prisimeni dar ką nors? 
MV: Kojas. 

JB: Ir kaip jos atrodė? 

MV: Buvo uždengtos. Tikriau... kyšojo. Iš po antklodės. 
JB: Ar matei jas? 

MV: Aha. Ir batą prie jų. 


Vaikas kartais regi tai, ko nėra tikrovėje, išgalvotus dalykus. 


JB: O tas, kuris stovėjo? 

MV: Nelabai jį mačiau. 

JB: Bet nors truputį? 

MV. Jis buvo piktas. Na, greitai kalbėjo. 
JB: O dar ką nors įsidėmėjai? 

MV: Jo akis. Tokios grėsmingos. 

JB: Ką turi omeny? 


MV: Tamsios, labai tamsios. Kaip Džafaro iš Aladino. 


Iki dantų ginkluoti nusikaltėliai atrodė ir angliškai kalbėjo kaip ara- 
bai. Bet ar tai tikrai tiesa? Ar tik stebėtojų akių dūmimas? Ryškus 
akcentas. Jala jala, šarmuta, Alahu Akbar - apsimesdamas arabu Ir 
pats būtų vartojęs tuos pačius žodžius. 

Priešais jį ant stalo šūsnis dokumentų. Jonas nusižiovavo ir at“ 
sistojęs patraukė prie kavos aparato koridoriaus gale puodelio ar“ 
batos. Paskui prie prekybos automato, kaip ir kaskart, nuspaudė 
septynioliktąjį mygtuką - šviesi apvali bandelė, pertepta sviestu, SU 

riekele sūrio ir griežinėliu pomidoro - nuo jo duona pasidarydavo 
lyg kempinė, todėl Jonas jį ėmė krapštyti lauk. 

„Jūs naudojate jėgą kaip priemonę priversti kitus paklusti. 

Grasinate nužudyti. 

Planuotas užpuolimas visuomet turi tikslą, geriau nei bet kas kitas 
žinau, kaip suaugusiojo ranka vis talžo nepaklūstančiojo kūną. Jėga 
pasiekėte savo, gavote ko norėję. 

Jonas Bronksas, švystelėjęs sumuštinį kartu su pomidoro riekele 
į šiukšlių dėžę, patraukė ketvertu durų tolėliau link tyrimų skyriaus 
vadovo kabineto ir pabeldė į staktą. 

- Ar turi laiko? 

Karlstriomas užvertė kažką panašaus į knygą ir padėjo į šalį. Įžen- 
gęs vidun Jonas klestelėjo į kėdę lankytojams, smalsiai bandydamas 
pamatyti pavadinimą, bet jo žvilgsniui tebuvo pasiekiama nugarėlė 
su kažkokio prancūzų autoriaus - Bokuzas - pavardė. 

— Na? 

- Dėl inkasatorių furgono apiplėšimo. 

Bronksas padėjo tyrimo ataskaitą ant stalo. 

- Norėčiau pirma imtis šito tyrimo. 

- Pirma... kaip? 

- Norėčiau bent kelias savaites atsidėti tik jam. 

Karlstriomas atsitiesęs ištempė kaklą, siekdamas lentynoje gulė- 
jusio aplanko, pervertė jį ir kyštelėjo Bronksui. 

- Aštuoniolika lygiagrečiai vykdomų tyrimų. Kity tyrimų, kuriuos 
įvykdė kiti nusikaltėliai. 

- Taigi. 

- UŽPUOLIMAS NAUDOJANT PRIEVARTĄ „Cafė Opera“ ka- 
Vinės rūbinėje. JUVELYRINIŲ DIRBINIŲ PARDUOTUVĖS API- 
PLĖŠIMAS Udeno gatvėje, PADEGIMAI Mingų botanikos sode ir 
Medborgaro aikštėje. 

- Taip. 

- PASIKĖSINIMAS IŠPRIEVARTAUTI Vitabergo parke. PRE- 
KYBA NARKOTIKAIS Rejeringo gatvėje, SĄVADAVIMAS Karlo 
Parke, BENDRININKAVIMAS KĖSINANTIS NUŽUDYTI Lila Ni 
šatvėje, SUNKUS... 


Karlstriomas užvertė aplanką. 

— Nori, kad tęsčiau? Kaip manai, kas turėtų perimti tavo tyrimus? 

— Susidūrėme su patyrusiais nusikaltėliais, kuriems tai jau nebę 
pirmas kartas. 

- Jonai, nagi kuris kolega, taip pat dirbantis su aštuoniolika bylų, 
galėtų to imtis? 

- Ir šis nebus paskutinis. 

— Aš... 

— Kitąkart jie naudos dar daugiau jėgos nei Faštoje. O dar kitą 
kartą - ir dar daugiau jėgos. 

Jonas žvelgė į šefą - Karlstriomas visai kitoks žmogus nei jis pats. 
Šiame kabinete, kitaip nei jojo, karaliavo ne institucija, o jo paties 
gyvenimas, ir Karlstriomas juo didžiavosi. Už nugaros kabėjo jo 
karjeros žemėlapis: kairėje - teisės mokyklos diplomas, greta jo - 
„policijos šaudyklos sertifikatas, dešinėje - pranešimas apie pasky- 
rimą Miesto policijos detektyvų biuro vadovu. Ant stalo rikiavosi 
kitas - asmeninio gyvenimo - žemėlapis: trijų įrėmintų nuotraukų 
nugarėlės - Jonas žinojo, jog tai - jo įvaikintos sesutės kolumbie- 
tės, netrukus jiedviem sukaks penkeri ar šešeri, o kita nuotrauka 
jo žmonos, apie kurią Jonas negirdėjo jo kalbančio piktai. Šalia 
nuotraukų gulėjo plastikinis delfinas, juo Karlstriomas maždaug 
kas dvidešimt minučių pasimasažuodavo pečius, peilis laiškams - 
policijos sąjungos dovana - ir Polio Bokuzo knyga. Jonas pagaliau 
išvydo jos pavadinimą - Prancūzų virtuvė. 

„Kitąkart jie naudos dar daugiau jėgos nei Faštoje. Kaip tai pa- 
aiškinti žmogui, kuriam neteko patirti smurto gyvenime? „O dar 
kitą kartą - ir dar daugiau jėgos.“ Kaip paaiškinti tai žmogui, kurio 
kompetencija iškabinta užnugaryje ir jis bet kurią akimirką gali į Ją 
atsiremti, o priešaky jam - visas gyvenimas. 

- Užpuolikai naudojo karių ginkluotę - automatus Ak4 ir kulkos- 
vaidžius. Peržiūrėjau pastarąsias ginklų vagystes. Nieko. PerverčiaU 
seniau atlikusiųjų bausmę, pasižadėjusiųjų neišvykti, nuteistųjų dėl 
panašių nusikaltimų bylas. Nieko. Manau, neturėtume atmesti gali- 
mybės, jog tai padarė savi. 

Jonas nebuvo tikras, ar šefas jo klausosi. Jiedu sėdėjo prie stalo 
vienas priešais kitą. Su smurtu Karlstriomas tebuvo susidūręs tik 
dirbdamas, o Jonas su juo užaugo, gyveno jo apsuptas, galiausiai 
nusprendė tapti policininku, kad galėtų vėl stoti su juo akistaton. 

- Turime reikalų su pora organizuotų nusikaltėlių, veikiančių tiks- 
liai pagal planą. Inkasatorių furgonas iš Faštos į Drevikeno paplūdimį 
važiavo nedidindamas greičio, o žinodami likusius pinigus esant už 
šarvuotų durų nė nemirktelėję iššaudė visą apkabą. 

Dabar Jonas žinojo - jo klausosi. 

- Jie elgėsi drausmingai, itin tikslingai ir per dvidešimt minučių 
nė akimirką nepaliovė vaidinę savo vaidmenį. 

— Vaidmenį? 

— Manęs jie neįtikino. Kitaip nei inkasatoriai, aš netikiu, jog už- 
puolikai - arabai, kaip kad nė vienas jų iš tiesų nebuvo neįgalus ir 
nesėdėjo vežimėlyje. Tai galėjo būti čia gimę vyrai, nesutrinkantys 
įtemptose situacijose, ginklais jie naudojasi kaip įnagiais, o prievarta 
nelyg jų amatas, atrodo, kad ta prievarta juos ir išugdė. 

Vyrus skyrė eilė nuotraukų - žmonos, vaikų, kuriuos Jonas manėsi 
pažįstąs. Karlstriomas mielai kalbėdavo apie savo šeimą. 

— Taip pat nemanau, kad veikė tik du žmonės. Veikiausiai jų būta 
daugiau. Tokiu atveju susidūrėme su gauja, kuri nesirengia nurimti. 

Jonas niekada nepasakodavo apie savo šeimą. Niekam. 

- Devyni milijonai liko už plieninių durų. Šįkart jie susimovė - 
negavo ko atėję. Šįkart. 

- Sakei... išugdyti prievartos. 

— Ne, turėjau omenyje, jog buvo lavinami naudojant per didelę 
Jėgą. 

— Ką turi omenyje? 

- Jie taip užaugo. 


Jonas Bronksas nuskubėjo koridoriumi. Byla dabar pirmenybinė, ga- 
lėjo visą mėnesį atsidėti vieninteliam aplankui, nors šis jau ir anksčiau 
buvo nustelbęs kitas bylas. Jis negaišo laukdamas lifto, nusileido trimis 

aukštais žemiau ir nulėkė siauru koridoriumi į teismo ekspertizės |4. 
boratoriją. Pirma žvilgtelėjo į tamsųjį kambarį, paskui į laboratoriją, 
kurioje tiriami aukų drabužiai. Sanos ten nebuvo. Tai ji stovėjo ant 
liepto, rodydama į plytintį vandenį, kuriuo nusikaltėliai veikiausiai pą. 
bėgo, o paskui pasisuko eiti, lyg jo nepažinodama. Sana grįžo į miesto 
policijos nuovadą taip pat staiga, kaip kadais staiga pradingo. Prieš ke. 
lerius metus jie prasilenkė lyg nepažįstami Kungo gatvėje - Jonas pą. 
stebėjo ją tolumoje, nors jos veido nematė, bet eisena buvo jos. Buvo 
per vėlu sprukti per gatvę, todėl jai priartėjus apsimetė žiūrįs į tolį. 

Didžiojoje laboratorijoje ant suolo gulėjo juodas krepšys, šalia 
jo - daktiloskopinė plokštelė, vatos tamponų indelis, plastikinis 
indas, mėgintuvėliai, pincetai, mikroskopai. Ji stovėjo kitame labo- 
ratorijos gale, prie metalinės spintelės, kurioje ciano akrilo dujomis 
buvo ryškinami nusikaltėlių pirštų atspaudai. 

Rašydama ji kažkaip kreivai laikė bloknotą. Rašė pieštuku liniuo- 
tame popieriuje. 

- Labas. 

Ji atsisuko ir kuo ramiausiai žvilgtelėjo į jį. 

- Labas. 

- Skaičiau tavo ataskaitą. Kelis sykius. 

Jis būtų mielai išvengęs akistatos su neįskaitomu jos veidu. 

- Dar nieko neišsiaiškinau. Bet ką tik kalbėjau su Karlstriomu. 
Gavau daugiau laiko. 

Ji teberašė, paskui įsibruko bloknotą į švarko kišenę ir atidariusi 
ciano akrilo dujų spintelės dureles išleido likusias dujas. 

- Jonai, pats žinai, nebėra ką pridurti. 

— Norėčiau darkart viską drauge peržiūrėti. 


Jiedu nusileido laiptais į garažą, kuris buvo įrengtas po visu nuovados 
pastatu. 

Jis svarstė, ar tuomet jinai taip pat jį matė. Kungo gatvėje. Ar pastė- 
bėjo, kaip jis nusuko akis. Ar kaip ir jis įžvelgė nė nematydama - jie 
drauge dirbo su ikiteisminiais tyrimais, susijusiais su liudytojų II 

nukentėjusių asmenų apsauga, ir abu žinojo, kad, siekiant pakeisti 
rapatybę, visų pirma reikia pakeisti eigastį - juk žmogus, nuo ku- 
rio bėgi minioje, pirmiausia atpažįsta ne tavo nosį, burną, ranką, 
parzdą, plaukus ar aprangą - būtent judesiai visa sutelkia į visumą. 
jam derėjo eiti kitaip - palenkti galvą, žengti mažesniais žingsniais, 
pėdas pakreipus į šalis. 

Garažo kampe, virš keturių stovėjimo vietų, buvo namukas - ga- 
ražas garaže, kuriame laikomos kriminalistų areštuotos transporto 
priemonės. Ji atidarė duris, pačiame viduryje stovėjo baltas furgo- 
nas. Bronksas įlipo į vidų. Ant plėvele apvyniotų sėdynių pažirusios 
stiklo šukės. Dokumentų ir pinigų gabenimo krepšių nebebuvo. Jis 
išnagrinėjo ir atsirinko visus pranešimus apie pastaruoju metu, prieš 
apiplėšimą, Faštos centre ir Senajame Šiondalyje pagrobtus automo- 
bilius ir valtis. Veikiausiai iki nusikaltimo vietos juos kažkas pavėžėjo 
nuosavu automobiliu, o iš paplūdimio paėmė nuosava valtimi. 

Pasilenkęs nuėjo prie užpakalinės dalies su atdaru seifu. Tech- 
ninėje ataskaitoje buvo minimos ketvirto laipsnio kraujo, medžia- 
gų ir pirštų atspaudų žymės, priklausančios abiem nukentėjusiems 
inkasatoriams ir kitam sargybiniui, kuris taip pat yra naudojęsis 
automobiliu. Daugiau nieko. Nusikaltėlių pėdsakų nė kvapo. 

- Devyniasdešimties laipsnių kampas. 

Iš juodojo krepšio, kurį visuomet nešiodavosi, ji ištraukė penkias 
šovinių gilzes. Vairuotojo pusėje ji parodė skylę lange ir keleivio pu- 
sėje ant durelių likusias žymes, tuomet Jonas prisiminė nuotraukas 
ataskaitoje, plonas siūlelis jose vaizdavo šūvio kryptį. 

- O čia, šalia jo, penkios deformuotos kulkos - devynių milimetrų 
kalibro, pirma jos pataikė į dureles, - tarė paeiliui rodydama gilzes. - 
Kai palyginau šias... matai? Penki ruoželiai, 1,4 ir 1,5 milimetro 
skersmens. Šauta iš to paties ginklo, iš švediško kulkosvaidžio m/45. 

Mechaniškai - štai kokį žodį stengėsi prisiminti Jonas. Taip ji 
kalbėdavo apie darbą. Jis svarstė, ar ji visad taip kalbėjo, ar tik dėjosi 
atsaini, būdama su juo. 

Už furgono stovėjo vežimėlis, kuriame tuomet sėdėjo nusikaltėlis, 
kojas pridengęs apklotu. Vogtas iš Hudingės ligoninės, anot teismo 

technikų, aptikti septynių individų pirštų atspaudai, kurie buvo paly- 
ginti su šimtu dvidešimčia tūkstančių kitų užregistruotų įtariamųjų. 
Atspaudai nesutapo. | 

- Gali būti, jog jie mūvėjo pirštines arba niekada anksčiau nebuvo 
įkliuvę. 

Inkasatorių uniforma žalia. To nebuvo matyti nuotraukose. Ji at- 
sargiai bakstelėjo pirštinėtu pirštu į dešiniame atlape žiojinčią skylę. 

- Jam pasisekė. Jei būtų bent mažumėlę linktelėjęs į priekį, kulka 
būtų perskrodusi žandikaulį. 

Šie jos žodžiai nebeskambėjo taip mechaniškai. Galbūt todėl, kad 
jis stovėjo tolėliau, dabar nebereikėjo vien žodžiais didinti atstumo. 

- Jie negavo, ko siekę. 

- Jie? 

Jis dar truputį atsitraukė norėdamas apžvelgti visą automobilį 
atviromis šoninėmis ir užpakalinėmis durelėmis. 

- Jafaras iš Aladino. Ir kažkas, vardu Gobakas. 

— Jafaras ir Gobakas? 

- Liudytojui šešeri. Ieškome kažko neegzistuojančio, ką mažas 
berniukas ir ta saujelė kitų liudytojų matė tik todėl, kad to norėjo 
nusikaltėliai. Aš tuo netikiu. Netikiu Jafaro ir Gobako versija. 

Jam buvo pažįstama jos eisena, tai, kaip ji rašydama laiko bloknotą, 
ir kaip kvepia. Tą kvapą jis vis nesąmoningai stengdavosi užuosti kam- 
baryje. Jis žinojo, kaip ji šypsosi, net, kaip dabar, stovėdama atokiai. 

- Jonai, mano darbas - medžiagos, kraujo dėmės ir pirštų atspau- 
dai - dirbu su faktais, kuriuos galima įrodyti. Pats sakei, Jafaras ir Go- 
bakas neegzistuoja. Realybėje jų nėra. Visai kaip ir mudviejų. Supranti? 

Jai išeinant Jonas tebestovėjo šaltame tepalu ir dulkėmis trenkian- 
čiame garaže. Paskui ėmė sukti ratus aplink tuščią furgoną, bet min- 
tys vis grįždavo į inkasatorių apklausą, jų pasakojimus apie kaukėtą 
veidą, šaltakraujį plėšiką, kuris ramiai nukreipė vamzdį jiems į galvas. 

„Ginklai tarsi įrankiai. Jėga kaip amatas.“ 

Jafaro nėra. Gobako taip pat. 

Lavinti naudojant per didelę jėgą. 

Bet tu esi. 

LEO DAR VALANDĖLĘ gulėjo ant nugaros, kaip dažniausiai da- 
rydavo nubudęs šalia jos, sunkiai alsuojančios, plačiai atmestomis 
rankomis. Jis visą gyvenimą miegojo negiliai, tyliai išsmukdavo pro 
garsiai parpiantį tėvą ir naktį dirbusią mamą, kurios nevalia priža- 
dinti. Vienomis trumpikėmis, basas suruošdavo pusryčius Vincentui 
ir Feliksui. 

Ir dabar atsikėlęs anksčiau už ją ruošdavo pusryčius. 

Šitaip gulėdama ji visad knarkė. Leo suėmė Aneli petį ir pavertė 
ją ant šono. Lūpomis palietė jos skruostą ir knarkimas nutilo. 

Leo miegojo. Nors buvo išvadintas išdaviku. Net sumokėjęs skolą 
žmogui, kuriam nė nebuvo skolingas. 

Išdavikas. 

Tas žodis giliai įsmigo į galvą, taip kartais nutinka su žodžiais. 
Kita vertus jis neįstrigo pernelyg giliai į širdį. 

Kartoninės dėžės tebestovėjo šalia lovos. Suskaičiavo septynias, 
jų dar yra svetainėje ir prieškambaryje. 

Jie kraustėsi į bjaurų namiūkštį, milžiniško garažo priestatą, — 
Fantomo grota išspręs sandėliavimo problemas. Jis nenorėjo amžiais 
nuomotis būsto kažkam priklausančio namo pirmame aukšte, pri- 
mėtytame suglamžytų „Keno loterijos bilietų. 

Vakare lietus nustojo, nelijo ir naktį. Dabar vėl prapliupo. Lijo 
į duobę prie kesono durų, kur šlapias žvyras nebuvo kaip reikiant 
suspaustas, galėjo suzmekti, ir rūkantis sargas žalia uniforma viską 
suprastų. 

Aneli pasirąžė, kažką nesuprantamai murmtelėjo ir vėl atvirtusi 
ant nugaros užknarkė. 

Jis privalėjo su ja pasikalbėti. Paaiškinti. Ji turėjo ten nukakti, 
vienintelė galėjo tai padaryti. 

Tenuėjęs į prieškambarį Leo išgirdo iš už durų sklindančius bal- 
sus. Vienas ateinančiųjų žirgliojo kas antrą laiptą, kitas žengė ant 
kiekvienos pakopos, bet abu judėjo tuo pačiu tempu. Tuomet stojo 
trumpa tylos akimirka prieš pasigirstant durų skambučiui: brolis 
nieko nedarydavo nepagalvojęs, tad stabtelėjęs susikaupė. 

— Kas čia, velniai griebtų? 

Feliksas vilkėjo flanelinius marškinius raudonais langeliais, nu- 
drengtus šiek tiek apsmukusius džinsus, avėjo rusvais „Timberland“ 
batais. Jasperas apsitaisęs odine striuke, naujais, sodriai mėlynais 
džinsais ir juodais „Reebok“ sportinukais. 

Medkirtys ir užsimaskavęs faras civiliais drabužiais. 

- Kaip, po paraliais, jūs atrodot? 

Ėjo dienos, savaitės, ir pamažu juos apėmė jausmas, kuriam ne- 
valia paimti viršų, - jie pasijuto saugūs. Nailoninį darbo švarką 
Jasperas iškeitė į penkiatūkstantinę odos striukę, o Feliksas atrodė 
lyg ką tik praėjęs muitinę po kelionės aplink pasaulį, kuri baigėsi 
Kokio paplūdimyje. 

- Kiekvieną rytą privalote ateiti čia, vilkėdami mėlynas staliaus 
kelnes, mėlynus marškinius ir purvinus darbo batus! 

Leo darsyk truktelėjo miegamojo duris, norėdamas įsitikinti, kad 
jos gerai uždarytos, o tuo metu Feliksas ir Jasperas pasuko į virtuvę, 
kur virė kava. 

- Toks mūsų fasadas, kad jus kur! Šitokius mus turi matyti aplin- 
kiniai. Jasperai, sėdi čia it koks užsimaskavęs faras! O tu, Feliksai, dar 
spėsi išmaišyti pasaulį, nusipirkti dėvėtą mustangą Sidnėjuje, išmokti 
plaukioti burlente ir išgerti šalto alaus, aš pažadu. 

Jis ėmė dengti stalą. Duona, sviestas, sūris, sultys, jogurtas, deser- 
tinės lėkštelės, kavos puodeliai. 

— Mes esam statybininkai. Taip turim ir atrodyti. Negalim leisti 
jokiam šunsnukiui sudvejoti: „Iš kur šitie traukia pinigus, juk jie 

visai nedirba. Galėtume nuo pat šios akimirkos niekad neįkalti nė 
vinelės, bet vis tiek dirbsim. Suremontuosim vieną kitą virtuvę ar 
uždengsim stogą. Privalom išlaikyti savo įmonę, sandorius. 

Vėl atsargiai suskambo durų skambutis ir atsivėrė durys. 

- Čia aš. 

Vincentas. 

— Mes virtuvėj, pusryčiai ant stalo. 

Visų žvilgsniai tylomis susmigo į tarpduryje stabtelėjusį Vincen- 
tą- jis vilkėjo mėlynomis kelnėmis, mėlynais marškiniais ir purvinais 
darbo batais. 

- Kažkas nutiko? 

- Tik vienas suprato. 

— Ką suprato? 

Leo kilstelėjo kavinuką ir ėmė pilstyti juodą kavą į keturis puode- 
lius, paskui atsisuko į Jasperą ir Feliksą. 

- Suprato, kad po pusryčių jūs šoksite į vieną pikapų ir keliausit 
namo apsirengti vienodais drabužiais, kaip kad jau padarė jauny- 
lis. Po to reikia nuvažiuoti į lentpjūvę paimti šimto penkiasdešimt 
kvadratinių metrų aštuonių milimetrų ąžuolo parketo ir nuvežti jį 
į Grenalandsgongeno gatvės trisdešimt antrąjį namą Šistoje. Gabis 
rado darbelio kažkokioje programavimo įmonėje. Ten laukit manęs 
su Vincentu. 

Jasperas pastatė puodelį, kurį ką tik buvo pakėlęs. 

— Nejau rimtai manai, kad mes... dirbsim? 

- Nuo šios dienos kartkarčiais imsimės tokių darbų. Aišku? Šimtą 
penkiasdešimt kvadratų parketo suklosim per porą dienų. Visada... 

- Velniai griebtų, mes... 

- Visada imsim fiksuotą darbo užmokestį, taip galėsim ištempti ne 
mažiau nei savaitę. Imsimės didelių, bet paprastų darbų, kuriuos ketu- 
ri patyrę meistrai gali greitai nudirbti, bet išdėliosim ilgesniam laikui. 


Toldami nuo Skugoso centro, Leo ir Vincentas nuvažiavo tą atkarpėlę 
tarp mokyklos ir Valhorno kelio, per savo vaikystės pasaulį, kur buvo 

kadais didelis, bet vis tiek per ankštas butas, pilnas vyno butelių, tame 
bute buvo balkonas ir uždarytos durys. 

Leo sustabdė automobilį ir patraukė aukšta žole apaugusia pašlaite 
tarp futbolo aikštės ir sporto salės, kur iškart po apiplėšimo jie žy- 
giavo nešini vienodais sportiniais krepšiais su kyšančiomis grindų 
riedulio lazdomis. 

Jie pasuko takeliu į mišką, pro stačią kalvą - tuo pačiu keliu vis 
vaikščiojo pastarąsias savaites patikrinti, ar guminė valtis neiškilo 
į ežero paviršių. Išlindo prie iškyšulio, kur kadaise Leo, būdamas 
jaunesnis, ketino perplaukti į kitą krantą. Dvi pušys, išstypusios ir 
vienišos, regėjosi augančios iš uolos. 

- Ji tebėra kur buvusi. 

Jiedu praėjo porą didelių akmenų, vešinčių spygliuotų krūmokš- 
nių ir nugeibusių paparčių eilę, o ten, už tų pušų, plytėjo smėlio 
paplūdimys, kuriame jie tuomet išlipo į krantą. 

"Vyrai ėmė žvalgytis į vandenį. 

— Taip, ten pat, pačiame dugne. 

Leo uždėjo ranką Vincentui ant peties. 

— Turėjai saugoti prie liepto, ar ne? Vis dėlto pasitraukei. 

— Aš... 

— Nepaisydamas mūsų susitarimo laukti. 

Vincentas grįžtelėjo kratydamasis brolio rankos. 

— Kad jį kur, aš... Juk farai artinosi, privalėjau perspėti... 

Leo vėl suėmė besimuistantį petį. 

— Pasielgei velniškai teisingai, brol, - tarė šypsodamasis. - Vie- 
nui vienas stovėjai tamsoje. Buvai komandos narys, Vincentai. 
Pats priėmei sprendimą visų labui. Aš pasitikėjau, ir tu įrodei, kad 
neklydau. 

Išdidus miškas dingojosi apsnūdęs, vandens paviršiuje mirgėjo 
tamsūs šešėliai, atsirandantys kelias savaites prieš iškrintant pirma- 
jam sniegui. 

— Bet kitą kartą viskas nebus lygiai taip pat. Antrasis mūsų taiki- 
nys - ne furgonas, o tikras žmonių pilnas bankas. 

- Žinau. 

- O tu... dabar turiu įsitikinti, kad viską tikrai supratai ir nori 
būti įpainiotas. Jei atsimesi, suprasiu, nesakysiu nė žodžio, Feliksas 
ir Jasperas taip pat. Mano suknista pareiga tau paaiškinti, o tavo 
suknista teisė rinktis. 

Vincentas kreivai šyptelėjo. 

- Noriu. 

- Aš - tavo vyriausias brolis, vadovauju darbui ir esu už tave atsa- 
kingas. Kelio atgal nebebus, bet dabar dar gali apsigalvoti. 

- Žinau ir nenoriu atgal. 

Pūtė vėjas, bangelės skubomis nešė baltas putas. 

Leo apkabino septyneriais metais jaunesniam broliui kaklą. Toliau 
jiedu ėjo drauge. 

- Ką gi. 

Jie žengė koja kojon tuo pačiu vingiuotu miško takeliu, kuriuo 
anąkart ėjo tamsoje. 

— Gausi neperšaunamąją antro saugumo lygio kevlaro liemenę. 
Ji geresnė, nei dėvi tie aplink zujantys farai. Gausi užtaisytą keturių 
kilogramų automatą. Atrodysi didesnis. Juodi kerzai, mėlynas kom- 
binezonas, veidą dengs kaukė - atrodysi stuomeningesnis, liesos 
paaugliškos kojos nebekris į akis. Bet eigasties nepaslėpsi. 

Leo stabtelėjęs luktelėjo, kol Vincentas sustos. 

— Ar Žinai, jog vaikštai kaip septyniolikinis? Kai tamsoje bėgai link 
furgono, o Jasperas atsisuko ir ėmė taikytis, aš jį sustabdžiau. Nė ne- 
matydamas tavo veido žinojau, jog tai tu, nes atpažinau tavo judesius. 

Takelis platėjo ir Leo demonstratyviai lėtai ėmė žirglioti pirmyn. 

— Jei norim, kad mums pavyktų, privalai atrodyti suaugęs. Ar 
supranti, mažyli? Už stiklo sėdinčios kasininkės turi manyti, jog tai 
kamerų įrašus, uniformuotieji farai taip pat turi matyti tris suaugu- 
sius vyrus. Žmonės įsimena judesius, Vincentai. Jie turi matyti su- 
augusiųjų gaują - profesionalius bankų plėšikus. Jie turi sukti galvas, 
iš kur, velniai griebtų, jie atsirado, kas jie tokie ir ką gali padaryti... 
Mūsų tikslas - sukelti nerimą. O jei tu šlitinėsi kaip paauglys, mums 
neišdegs. 


169 


Takelis pasidarė per siauras dviem. 

- Sek iš paskos. 

Leo pasuko į žolę, skersai pievos. - 

- Ženk tvirtai. Visa pėda. Pirštus nukreipk į priekį, nesimakaluok, 
ženk plačiai. 

Jis atsisuko žvilgtelėti į brolį, o šis stengėsi eiti kaip vyras. 

— Puiku, Vincentai! Įsivaizduok, kad sveri daugiau, esi sunkus ir 
žinai, kur eini. Paaugliai nė velnio nežino. 

Leo sustojo, iš paskos ir jaunėlis. Žengė plačiai, stovėjo žergtomis 
kojomis. 

— Reikia žinoti, kur trauki, ir laikytis savo kelio. 

— Pagavau. 

— Svorio centras turi būti žemiau. Štai šitaip. 

Leo atsipalaidavo, kiek sulenkė kelius. Vincentas stebėjo ir mėg- 
džiojo. Uždėjęs ranką broliui peties, Leo dar spustelėjo žemyn. 

- Ne taip aukštai. Netempk kaklo it grifas. Turi nuleisti... pimpalą, 
va taip, keliais centimetrais arčiau žemės. Pažiūrėk į mane. Supranti? 
Nuo šios akimirkos pimpalas - tavo gravitacijos jėga, jis traukia tave 
prie žemės ir išlaiko stabilų. Nuleisk dubenį. Šitaip. Ar jauti? 

Jie stovėjo greta atvirame lauke ir lėtai suposi aukštyn, žemyn, 
aukštyn, žemyn. 

— Jaučiu. 

— Tikrai? 

— Aha. 

Ranką pridėjęs Vincentui prie krūtinės Leo smarkiai stumtelėjo. 
Jaunėlis susvyravo, bet nepargriuvo. 

- Ar pajutai? Tavo kūnas išliko stabilus. 

— "Taip. 

- Gerai. Dar vienas dalykas - balsas. 

- Balsas? 

- Negali kalbėti kaip mutuojantis keturiolikinis. Balsas turi būti 
žemesnis. 

— Kaip - žemesnis“ 

— Sakyk: raktus. 

— K3, velniai griebtų, tu pezi? 

— Vincentai, tiesiog sakyk. Raktus. 

— Raktus. 

— Ne taip. Nuleisk balsą, jis turi sklisti iš krūtinės, ar net dar gi- 
liau - iš pilvo. Lyg įsakinėtum man. Pabandyk dar kartą. Duok raktus. 

— Duok raktus. 

— Dar sykį! Nuleisk balsą. Pasistenk garsiau. 

— Duok raktus. 

— Dar! 

— Duok raktus. Duok raktus! Duok raktus! Duok... 

— Turi skambėti ryžtingai. Tavo puikus balso tembras, nuo šiol 
naudokis juo! Gerai? 

Jie patraukė šlaitu, per pievą automobilio link, Vincentas ėjo 
palengva, minkštais keliais, kaskart žengdamas dešine koja kartojo: 
„Duok raktus.“ 


Programavimo įmonė Šistoje. Leo pastatė automobilį greta tokio pa- 
ties, su statybų įmonės logotipu ant šonų. Atidarė dureles, išlipo. Lū- 
kuriavo. Keleivio vietoje tyliai kiurksojo Vincentas. 

— Eikš. 

— Ar tikrai? 

— Kas? 

— Ar tuo mes ir užsiimsim? 

— Užsiimsim kuo? 

— Plėšim bankus. 

Leo laikė dureles ir žvelgė į delsiantį išlipti Vincentą, nesulaukęs 
išlipant, grįžo į automobilį. 

Klausimas nerimo nekėlė, bet atsakymas buvo nenuspėjamas. 

— Vincentai? 

— Ką? 

— Objektas žiede - tai tik vienas bankas, tik treniruotė. 

Jiedu sėdėjo greta, vienodais darbo drabužiais. Netrukus turėjo 
prisijungti prie dar dviejų viduj esančių bendrų ir kloti kokybišką 
masyvo parketą. 

Iš vieno pasaulio į kitą. 

- Kitąkart... imsimės dviejų vienu metu. 

- Todėl mes treniruojamės? Paskui užrauksim? 

- Po to, Vincentai, imsimės trijų... iškart. 

„Ta pati vieta, tas pats laikas, ta pati rizika.“ 

— Niekas šito nedaro, niekada nėra bandę. Vadinasi, niekas nesiį- 
tikės, kad kas nors išdrįs. Vis dėlto mes išdrįsim, tereikia sulaukti 
tinkamo meto, kai būna daugiausia pinigų. Supranti? 

— Trys bankai... vienu metu? 

— Trys bankai tinkamu metu. Dešimt milijonų, galbūt penkioli- 
ka ar net dvidešimt. Dar tiek gausim pardavę ginklus. Tuomet jau 
turėsim pakankamai. Amžinai bankų neplėšim. Tik tol, kol įgysim 
tiek pinigų, kiek reikia. 

— Nesuprantu. Kurių galų kas nors pirks ginklus? 

— Policija pirks. 

"Atsivėrė durys. Tarpduryje pasirodė Feliksas ir Jasperas darbo 
drabužiais. Nekantriai gestikuliuodami, jie priėjo prie automobilio 
ir nudengė bagažinę. 

— Metas eiti! 

Jiedu iškėlė pirmąją parketo pakuotę ir padėjo ant grindinio. Jas- 
peras pabeldė į langą, ragindamas mašinoje tebesėdinčius brolius. 

- Ateik, čiagi tu visiems aiškinai, kaip velnioniškai svarbu dirbti! 

- Tuojau. 

— Šįryt kitaip šnekėjai. 

— Tuojau. 

Leo pažvelgė į jaunėlį - šis stebeilijosi priešais save, veikiausiai 
jam reikėjo laiko suprasti, ką buvo išgirdęs. 

- Štai taip, Vincentai... Lokio šokis. 

Kaip visuomet, jaunėlis tylomis mąstė, analizavo. 

— Lokio... šokis? 

- Jei nori laimėti, Vincentai, privalai šokti su lokiu. Nevalia per- 
nelyg priartėti. Neišgyvensi. Juk jis kur kas didesnis ir gali tavė 
sudraskyti. Bet tu gali jį apšokti. Šokti ir laukti. Turi vieną vienintelį 
smūgį. Jei pataikysi, galėsi šokti toliau ir ruoštis kitam smūgiui. Tas 

pats... kaip plėšti bankus. Nedidelė grupelė - vos keli plėšikai - gali 
nugalėti visą policijos nuovadą, jei tik kaskart suerzins ir supainios 
lokį. Niekada nepalik laiko lokiui atsigauti, smūgiuok, kol jis pames 
galvą. Lokio šokis, Vincentai. Kirsk, apsvaigink, dink. Ir vėl iš pra- 
džių. Bankas po banko. 

Leo kyštelėjo ranką po sėdyne, ištraukė apdriskusį plastikinį mai- 
šelį nuplyšusia rankena. 

- Štai literatūra. 

Vincentas paėmė maišelį, ėmė traukti knygas ir skaityti pavadi- 
nimus. 

Užmaskuotos minos. Karinio departamento žinynas. Anksčiau ne- 
buvo jų skaitęs. Sprogmenys A. Sprogdiklio gamyba virtuvėje. Nė ne- 
buvo apie jas girdėjęs. Anarchisto receptų knyga. Sunkiausios knygos. 
C-4 gamyba namuose - išgyvenimo receptas. Keli storesni bukletai. 
Kaip pasigaminti duslintuvą. Iliustruotas žinynas. Viskas angliškai. 
Sprogmenys B. Sprogmenų iš trąšų gamyba virtuvėje. 

Jis ėmė padrikai vartyti, tekstas buvo pilnas nežinomų terminų, 
paveikslėliuose vaizduojama, kaip pasigaminti sprogmenų. Leo ati- 
darė dureles. 

- Atsiskaitymas po savaitės. 

Vincentas stebėjo Leo, einantį prie parketlenčių pakuočių krūvos 
ir jau ketinantį vieną jų kelti. Staiga jis stipriai suėmė Jasperui kak- 
lą - puolė jį juokais, kaip ir kaskart, kai šis pasistengdavo. Padėjęs 
parketo pakuotę, Feliksas puolė prie jų ir vaizdavosi grūmiąsis su 
Leo ar su Jasperu, gal nė pats tiksliai nežinojo, su kuo. 

Du vyresnėliai ir vaikystės draugas. 

Vincentas sudėjo knygas atgal į maišelį su viena rankena. Jis 
šypsojosi. 

Nebenorėjo grįžti atgal. Norėjo viską daryti drauge. 

Apiplėšti banką, du, tris. 

JONAS BRONKSAS STOVĖJO ant paskutinės liepto lentos, dar 
žingsnis ir jis niurktelėtų į vandenį. Mąstė apie kitą lieptelį, atmintyje 
įstrigusį iš prabėgusių vasarų, veik girdėjo besiartinančios mamos 
žingsnius ir kvietimą grįžti. Girdėjo ją pusžingsniu priešakyje, kai, 
pilant lyg iš kibiro, jie tekini lėkė į vandenį iš namelio mažoje Mela- 
reno ežero salelėje. Sulig kiekvienu lašu vanduo darėsi vis šiltesnis, jį 
užliejo tas pats jausmas, kaip gulint ant nugaros sūriame vandenyje, 
kai ant veido lyja. 

Atsitūpęs įkišo ranką į tamsų lapkričio vandenį - vanduo pasiro- 
dė kur kas šaltesnis nei jo atmintyje, vos trys ar keturi laipsniai, po 
mėnesio, kito ežerą aptrauks ledas. 

Kai pirmą kartą čia atvažiavo, buvo vakaras. Dabar išvydo viską 
dienos šviesoje - žalią žolę, nedažytas pavėsines. 

— Jonai, nejau maudysies tokiame šaltyje? 

Už nugaros pasigirdo žingsniai. Nesunkūs, bet gana tvirti - lieptas 
lingavo. 

— Taip. 

— Ką mes čia veikiam? 

Sana niuktelėjo į pririštą paprastą aliumininę aštuonių arklio 
galių valtį. 

— Jonai? 

— Juk sakiau, čia pėdsakai dingsta. 

- Tai ką darysim? 

- Išsiaiškinsim, kur nusikaltėliai dingo. Kur išlipo. Prie kokio stalo 
dabar planuoja kitą apiplėšimą. Maždaug tokius dalykus. 

Nieko nesakantis žvilgsnis, abejingas veidas. Ji klausėsi kaip ir 
prieš tai Kronobergo garaže, kai jis kalbėjo apie tą patį. 

- O kad tai išsiaiškintume, privalome atsiboginti į Drevikeno 
įlanką ir sėdėti valtyje lyjant? Juk jau keliskart čia buvai. 

— Kad išsiaiškinčiau, ką jie galvoja, man reikia tavo pagalbos. 

Viena koja ji stovėjo ant liepto, kitą tvirtai pastatė valties vidury, 
glėbdama dvi neperšlampamas skraistes. 

Vieną jų ištiesė Jonui. 

— Prireiks. Matyti, kad oras dar labiau subjurs. 

Jis porąkart truktelėjo variklio virvelę, sraigtas ėmė suktis vandeny 
su plūduriuojančiomis turkio ir violetinės spalvų benzino salelėmis. 
Jonas atsistūmė nuo liepto, valtis nuslydo tolyn pro suvargusias nen- 
dres, lyg žinančias, kad vasara baigėsi, ir todėl klusniai linkstančias 
į atvirą ežerą. 

Ant šlaunų išsiskleidė laminuotą žemėlapį. Valtis lėtai praplaukė 
Taludeno kampelį, Kaninholmeną ir kažkokią sunkiai įskaitomu 
šriftu pažymėtą vietovę - Mirholmeną. Jonas šiek tiek prilaikė vaira- 
lazdę, jiems plaukiant palei mišką. Eglių ir pušų eiles vis nukirsdavo 
aukšti pilki namai ir kur ne kur, kai dar buvo leidžiama, pakrantėje 
pridygusių vilų čerpių stogai. Ežeras susiaurėjo, jie įplaukė į įlanką, 
kairėje driekėsi negyvenami plotai - Floteno draustinis, ten vešėjo 
spygliuočių ir lapuočių miškai, sodų bendrijos. O dešinėje virė gy- 
venimas, tarp tankiai sustatytų namų buvo tikra kelių raizgalynė: 
Sturtorpas ir Šioengenas virto Trongsundu ir Skugosu. Tamsoje 
įplaukusi valtis čia nė nebūtų pastebėta. 

— Kaip manai, kuriuo keliu jie pasuko? 
paplūdimius ir parodė labiausiai apgyvendintą pusę. 

— Anuo. 

— Aš taip pat maniau. 

Jonas pasuko ton pusėn, kurią jie ketino patyrinėti, - bėgantys 
nusikaltėliai mėto pėdas, todėl veikiausiai spruko kažkur čia. 

- Patikrinau, šiose apylinkėse nebuvo gauta jokių pranešimų apie 
Valties vagystę. 

— O jei valtis buvo jų“ 

Įbedusi smilių, Sana vėl įsistebeilijo į mėlyną, žalią ir geltoną 
dėmę žemėlapyje. 

- Penki, aštuoni, vienuolika... Čia yra mažų mažiausia penkiolika 
prieplaukų. Turėdami valtį, jie galėjo plaukti, kur tinkami. 

— Jie nepaliktų valties prieplaukoje, šitie kitokie - jie sunaikina 
visus įkalčius. 

Ieškodami gražios maudyklos netoli daugiaaukščių, jie praplaukė 
Skrubos salelę ir antrą, kiek didesnę, bet taip pat negyvenamą. 

— Tokie nusikaltėliai nusikrato transporto priemonių. O valtis... 

Jiems prisiartinus tylą pervėrė smalsaujančių kirų klyksmas. 

— „lengvai skęsta. 

Šviesūs paukščiai nulėkė skųstis kažkur toliau. 

— Čia pilna įlankų, iškyšulių, lieptų ir paplūdimių, vadinasi, jie 
galėjo išlipti bet kur, kur jų laukė automobilis. 

— Arba ne. 

Jonas šypsojo. Jie tebemąstė panašiai. Bent jau darbe. 

- Arba ne. Jei tai buvo paskutinis etapas ir jiems nebereikėjo bėgti 
toliau, nes netoliese jų namai. 

Jis linktelėjo rodydamas į pakrantės lopinėlį, dengiamą išlakių 
medžių, retos jų šakos mirko vandenyje. 

— Buvo septynios, galbūt pusė aštuonių. Pakrantės tamsoje nesi- 
matė, kad ir kur jie išlipo, kažkas jiems turėjo duoti šviesos signalą. 

Uolomis nukūrė valties išsigandusi triušių pora. 

— Taigi... ką manai? 

— Manau? 

— Aha. 

- Jonai, puikiai žinai, kad tokie žmonės kaip aš niekada nemano - 
tokie nuobodylos tik pažymi tai, kas įrodoma techninio tyrimo metu. 

- Bet ką gi tu matai? Ką galvoji? Jei vis dėlto pamėgintum spėti. 

- Tai tu gali spėlioti. Tiksliau, tu privalai spėlioti, toks tavo dar- 
bas — paaiškinti tai, ką pastebėjai nusikaltimo vietoje ir išgirdai 
apklausos metu. Aš neaiškinu. Aš tik teikiu įrodymus ir tiesą - tai 
kas iš tiesų egzistuoja. Toks mano darbas. 

- Ojei aš norėčiau išgirsti, ką mano Sana, o ne rodo techniniai 
tyrimai? 

Jiedu žvelgė vienas į kitą. 

— Nagi. 

Buvo galima likti valtyje. Arba išlipti ir sprukti. 

- Sana mano... 

Ji nutilo ir papurtė galvą. 

— Man nepatinka spėlioti. 

- Mes vidury ežero, niekas negirdi. 

Ji neatsiduso, nors jam taip pasirodė. 

- Kol kas žinome, jog būta tik dviejų nusikaltėlių, taigi Sana mano, 
kad užpuolikai jau yra tai darę anksčiau ir buvo už tai nubausti. Sana 
mano, kad šūviai, smurtas, užtikrintumas, rizikos nepaisymas - visas 
jų elgesys tai įrodo. 

Jie pasuko kranto link, įplaukė tarp akmenų. Jis vairavo valtį, kad 
nestuktelėtų į akmenis. 

- Ir... Sana žino, kad ten, už sienų, taip visuomet kalbama. 

Nuo tada, kai jie atsisėdo skirtinguose valties galuose, ji pirmąkart 
įdėmiai į jį pažvelgė. 

- Vos įvykdomas panašus nusikaltimas, atsiranda tokių, kurie 
žino, kas tai padarė, arba svarsto ir ginčijasi, bandydami išsiaiškinti, 
kas tai galėjo padaryti. 

Žinojo, kad Jonas suprato, apie ką ji kalba. 

- Kalėjime sėdintieji žino kur kas daugiau, argi ne? 

Ji buvo viena iš nedaugelio artimų žmonių. 

- Ten žmonės kalba apie jau įvykdytus nusikaltimus ir tuos, kurie 
dar tik bus vykdomi. Dar dažniau kalba apie pavykusius nusikalti- 
mus, kaip nusikaltėliai permanė sistemą, o farai nenutuokė, kas tai 
galėjo padaryti. Pats žinai. Turi nuvykti pasikalbėti su savo broliu. 
Nes jei mes abu manome, kad tai sunkių nusikaltėlių darbas, kurie 
Jau yra tai darę ir dar pakartos, jis žino kur kas daugiau nei mudu 
kartu sudėjus. 

— Ne. 

— Kodėl gi ne? 


— Tai nieko nepakeis. 

- Privalai... 

— Ne. 

Jie priplaukė Skugoso apylinkes, praplaukė miškelį, kurį nuo van- 
dens skyrė takas, vedantis daugiaaukščių kvartalo link. Kontrastas 
tapo akivaizdus, graži trapi ramybė virto atšiauriu nenuilstamu 
judėjimu. į 

- Tu nepasikeitei. Vis dar nori kištis į asmeninius dalykus. 

- Tu irgi... nepasikeitei. 

Kad ir kaip jis stengėsi nusikratyti minčių apie ją, tos mintys diena 
iš dienos kerojo jo galvoje ir krūtinėje. Nepavyko apie ją negalvoti 
net ir prabėgus dešimčiai metų. Jiedu draugavo dvejus metus, pusę 
to laiko gyveno drauge. Anuomet jie buvo tokie jauni ir metai truko 
ilgiau. 

„— Aš nudžiugau, kai tą vakarą, palikęs šoko būsenos ištiktą inkasa- 
torių, atėjau prie liepto ir išvydau tave. Tiksliau, nemačiau, juk buvo 
tamsu, bet vis tiek... tie judesiai, žinojau, kad tai - tu. 

Jis dar mėgino, ypač pirmaisiais metais, ieškoti kitos moters, bet 
mintys apie Saną lyg užkeiktas šešėlis stojo skersai kelio. 

— Tu tikrai nė trupučio nepasikeitei, Jonai. Po velnių, ar dėl to 
turėjai lyjant atsitempti mane į suknistą valtį? 

Ji taip smarkiai pasisuko, kad valtis pasviro, o žemėlapis nukrito 
nuo kelių. Tarsi ketintų išlipti tiesiog į vandenį. 

— Žinai, kad nenoriu kalbėti apie praeitį, Jonai. Juk žinai! Ką, 
velniai griebtų, rezgi? 

Atrodė, lyg jis ir vėl susidvejino. 

Jis buvo suaugęs kompetentingas savimi pasitikintis pareigūnas, 
blaivia akimi analizuojantis tyrimo išvadas. Ir mažas berniukas, 
neturintis nė menkiausio supratimo, kaip bendrauja žmonės. 

— Aš kasdien apie tave galvoju. 

— O aš niekada negalvoju. 

Tai jis nutraukęs santykius paliko ją sielotis. Baigusi gedėti, Sana 
jį paleido. 

Jis šitai žinojo, prabėgus metams jis bandė su ja užmegzti ryšį ir 
ji išdėstė nusprendusi daugiau niekada apie jį negalvoti, lyg jis nė 
neegzistuotų. 

Dabar ji tik pakartojo. 

Sana tarytum iškirpo tą laiką ir paslėpė kuo giliau. 

- Ar jau baigei, Jonai? 

Jis tylėjo. Viršų ir vėl ėmė mažasis berniukas. 

- Galbūt galėtume vėl elgtis kaip kolegos? Galbūt mums netgi 
pavyktų apsimesti, jog šis trumpas pasiplaukiojimas įvyko tik todėl, 
kad tu manei jį būsiant naudingą tyrimui? 

Jis vos pastebimai linktelėjo. 

— Tuomet... 

Sana ir vėl kilstelėjo žemėlapį. 

- Taigi neturim liudytojo, kuris būtų matęs juos išlipant iš valties. 

Ji ranka nubraukė lietaus lašus, kurie užsispyrusiai liejosi draugėn. 

- Žinom, jog, net ir pasitelkęs pėdsekius, sraigtasparnius, atitvėręs 
kelius ir kriminalistikos ekspertų padedamas, tu vis dar neaptikai 
jų pėdsakų. 

Valtis artinosi prie paskutinės ledinio vandens įlankos, metas 
grįžti, ir Jonas ėmė lėtai stumti vairalazdę atgal. 

— Todėl žinome tik vieną dalyką, Jonai, - du kaukėti vyrai užgrobė 
inkasatorių furgoną ir paliko jį paplūdimyje. Tokį kelią pasirinkę 
nusikaltėliai turi gerai išmanyti apylinkes. Tas žinojimas rodo, kad 
jie Čia jaučiasi kaip Žuvis vandeny. 

Pirmąkart visos kelionės metu jis žvelgė jai per petį. Sąsiauris 
išplatėjo ir jie atsidūrė atvirame vandenyje. Iki liepto buvo likę ke- 
turiasdešimt penkios minutės ir Jonas padidino greitį. 

— Būtent čia ir ieškai. Turėsi grįžti ir dar paieškoti. 

ANELI PASTATĖ IŠNUOMOTĄ automobilį visai netoli magis- 
tralės, priešais užkardą su galinga spyna. Tai buvo raudonas „Volvo 
240“ - populiariausias automobilis Švedijoje. Automobilis turėjo 
būti būtent tokio modelio, būtinai raudonas. Leo jį užsakė kartu sų 
didžiuliu sunkvežimiu pergabenti užgyventiems daiktams iš buto į 
namą. 

Kaip visada, norėdama įsitikinti, kad automobilis nenuriedės 
nuokalnėn, ji dar truktelėjo rankinį stabdį. 

Ji supakavo paskutinius daiktus iš virtuvės spintelės ir įžengė į 
kambarį, kraute prikrautą pažymėtų kartoninių dėžių. Jie kraustėsi, 
tik ne visai ten, kur ji įsivaizdavusi. Bet jis pažadėjo - tik metams. 
Tik kol darbai bus baigti ir ji, nepaisydama kainos, galėsianti išsi- 
Kelis kartus ji nuvažiavo iki Sluseno stotelės, ten įsėdusi į autobusą, 
vykstantį Saltšebano keliu, ir išlipusi paskutinėje stotelėje vaikšti- 
nėdavo didžiulių vilų, apsuptų gražiausiais sodais, rajone. O kartais 
persikeldavo Djurgordeno keltu ir patraukdavo į priešingą pusę, kur 
stūksojo tokios pat didelės vilos - jose kambarių tiek, kiek jie turėjo 
dėžių. Ji žinojo, kad tą pačią dieną, kai jie taip įsikurs, Sebastijanas 
sutiks gyventi su ja. 

Ji užsisiautė lietpaltį, susikišo kelnes į guminius batus ir leidosi 
eiti per samanas ir šlapius lapus. Dešinėje rankoje mataravo krepšys 
grybams. Kaip buvo papratęs nurodinėti broliams, Leo ir jai prisakė: 
kaip elgtis. Jai tai be galo patiko, gerte gėrė kiekvieną žodį, idant 
galėtų prisiminti ir daryti viską, kaip jis paliepęs. Ji niekada nebuvo 

grybavusi. Dabar vis pasilenkdavo geriau įsižiūrėti: štai, rudas, turbūt 
baravykas - Karolis Jonas". Koks kvailas pavadinimas. Tas grybų rin- 
kimas! Ji niekada to nesuprato: ji tik ieškojo grybų, bet ne juos rinko. 

Dar vienas, geltonas; voveraites ji pažinojo. 

Staiga pasigirdo skalijimas. 

Šuo. Galbūt keli. Visai netoli. Ji buvo ne viena. 

Nė neįsižiūrėjusi pačiupo dar kelis grybus: kažkokį baltą ir dar 
porą veik visiškai juodų. Leo keliskart pakartojo: jei apsimeta gry- 
baujanti, bent krepšio dugne turi būti grybų. 

Nei grybų, anei uogų ji nemėgo - išvis nesuprato miško, kuris 
regėjosi pernelyg vienišas, niaurus, jame negalėjai atsekti garsų. 

Vėl nuaidėjo skalijimas. Šįkart jau arčiau. Tai būta didelio šuns, 
galbūt vokiečių aviganio. 

— Ką šiandien nuveikei? 

- Važinėjau dviračiu. 

- Lyjantė 

- Čia smarkiai nelijo. 

Kartais šitaip pasijutusi ji skambindavo Sebastijanui ir kaipmat 
nurimdavo. 

- Čia krapnoja. 

— Aha. 

— Aš miške... Renku grybus, didelius ir mažus, ir galvoju apie savo 
mylimuką. 

- Aha, jau turiu eiti. 

- Bet, Sebastijanai... 

- Tėtis jau apsiavė. Atia. 

- Bučiuoju, iki pasimatymo... 

Elektroninė tyla. Pati blogiausia. 

— „netrukus. 

Berniukas išjungė telefoną, šįsyk pokalbis jos nenuramino. Tebe- 
buvo tokia pat vieniša, niūriame miške lyg beribiame medžio karste, 
trenkiančiame supuvusiais vaisiais ir velėna. 


| Baravykai Švedijoje vadinami karaliaus Karolio XIV Jono, kuris populiarino prancūzų virtuvės 
IPročius, taip pat ir grybų valgymą, vardu. 

Dabar ji išgirdo lojant daugiau šunų, suprato jų perspėjimą. 

Gerai nesuvokdama priartėjo prie didžiulės žvyro aikštės, medžiai 
išretėjo, buvo šviesiau - tapo lengviau kvėpuoti. Su krepšiu grybams 
rankoje ji žingsniavo reikiama kryptimi - prie ištuštintos ginklų 
saugyklos. 

Vis dėlto kažkas tolumoje judėjo. Tarp medžių kamienų ir aukštų 
krūmų ji užmatė žmones žaliais drabužiais, vėjas atnešė jų balsus. 

Jie viską išsiaiškino. 

Jau kelias savaites neramus, išpiltas prakaito Leo vaikščiojo nak- 
timis, manydamas ją miegant. 

Na ir še tau, kad nori. 

Aneli žengė keletą skubrių žingsnių tolyn nuo saugyklos, ten, iš 
kur buvo atėjusi, ji privalo papasakoti, Leo turi sužinoti. Kaip staiga 
leidosi bėgti, taip pat staiga ir sustojo. Juk ničnieko iš tiesų nežinojo. 
Tematė, kad keli žmonės su šunimis vaikštinėjo ten, kur Leo, Jaspe- 
ras, Feliksas ir Vincentas, išsprogdinę grindis, ištuštino saugyklą. 
Tik tiek. Kaip ir broliai, ji išklausė, kaip turinti elgtis, gavo užduotį 
ir tapo plano dalimi. 

Ji apsigręžė ir ėmė artintis prie saugyklos. 

Aštriadančiai šunys lojo taškydamiesi seilėmis. Kai jai buvo pen- 
keri, bokseris pašokęs sukando kairį skruostą, o šeimininkas tik 
šūktelėjo, kad šuo žaidžia. Pamačiusi didesnį šunį, ji mieliausiai 
pereidavo į kitą gatvės pusę, žinojo, kad gyvūnas netruks pajusti jos 
baimę ir ims kibti. 

Dabar juos pamatė. 

Jai artinantis sulig kiekvienu žingsniu miškas darėsi retesnis, 
beliko paskutinė medžių eilė. Du ar trys šunys. Penki, galbūt šeši 
žmonės žaliais drabužiais. Jei ji bent mažumėlę priartės, pasieks 
žvyro aikštę, šunys galės kiaurai ją permanyti, užuosti jos nerimą. 
Bet ji neturėjo kito pasirinkimo. Jei jie pastebėjo duobę po saugykla: 
Leo turi tai Žinoti. 

Ant kalvos kerojo tanki eglė. Ji įsmuko tarp šakų ir pasislėpus! 
galėjo aiškiai matyti betoninį kesoną. 

Įsitikino: durys uždarytos. 

Jos tebėra uždarytos! 

Aneli jau ketino traukti prie automobilio, bet staiga ėmė slysti. 
Palengva. Grioviu, skiriančiu samanas nuo žvyro, mišku - nuo ka- 
riuomenės statinio, molėtu šlaitu. Guminiai batai garsiai brūkštelėjo 
per akmenis. 

Šunys nekantriai sulojo. Žmonės truktelėjo pavadėlius. 

Ją išgirdo. 

Aneli jau bandė lipti iš griovio, bet vėl ėmė slysti gilyn. 

— Ar jums reikia pagalbos? 

Jų buvo aštuoni, su uniformomis ir baltais šalmais, ant jų raidės 
KP - karo policija. Aneli atspėjo, jų šunys buvo vokiečių aviganiai, 
jie sekė kiekvieną jos judesį. 

— Arjie... pririšti? 

- Čia kariuomenės teritorija. 

— Aš šiek tiek bijau šunų, aš... 

Aukštas vyras pražilusiais sušukuotais ūsais, regis, jų vadovas, 
atsisuko į šunį, nenuleidžiantį akučių nuo Aneli. 

— Kalibrai, sėdėt. 

Vyriškis atrodė draugingas, ant jo peties kabėjo rudos odos ginklo 
dėklas. 

— Manau, galėtumėt su juo pasisveikinti. 

„Aneli, privalai nusigauti prie kesono.“ 

— Tik ištieskit ranką prie jo nosies. 

Toks buvo Leo nurodymas. 

— Na, leiskit pauostyti. 

„Aneli, skylė yra prie pat durų. Noriu sužinoti, ar žemė tvirta, ar 
neįgriuvo.“ 

— Matot... jis draugiškas, jei ir jūs gerai nusiteikusi. 

Jis pirmąkart nusišypsojo. Aneli žvilgtelėjo į šalmą. KP, Karo poli- 
Cija. Paskui dirstelėjo į stovintį prie jo kojų šunį. Ji svarstė, ar gyvūnai 
atskiria baimę - instinktyvią, nesąmoningą ir sąmoningą baimę, 
kurią ji jautė stovėdama čia ir būgštaudama, kad ji ne vienintelė žino 
apie vos už kelių metrų esančią ištuštintą saugyklą. 

— Aš... Galbūt nieko nenutiktų, jei čia pereičiau į kitą aikštės pusę? 

- Būtų negerai. Kaip jau sakiau, čia - kariuomenės teritorija. 

— Mat kaip. 

— Mes esame karo policija ir rengiamės treniruotis, todėl prašau 
jus pasišalinti. 

— Nežinojau... 

- Apačioje iškaba sako, jog eiti draudžiama. 

- Ašjos nemačiau... Ėjau mišku, pasistačiau automobilį prie... 

- Tai ką jūs čia veikiate? 

Jis matė. Visi aštuoni matė, kad ji dvejoja. 

- Aš... 

Aneli ištiesė krepšį, kurį buvo pasistačiusi ant žemės. 

- Grybauju. 

Vyras dirstelėjo į beržo tošies krepšio dugną. 

— Ne per daugiausiai prigrybavot. 

— Ne, aš... 

-- O kas gi čia... paprastasis trimitėlis. Nedažnai tokį rasi. Kur jį 

radot? 

Įsitempusi ji apsimestinai nusijuokė, vildamasi, kad įtampos jie 
nepajuto. 

— Nevalia išduoti paslapties. Bet jų nėra daug dėl lietaus, žinote... 

— Negalite čia būti. 

Dabar ji šypsojosi, galvą pakreipusi į šalį. 

— Dingčiau kur kas greičiau, jei kirsčiau aikštę čia. 

Aneli šypsojo tik tiek, kiek žinojo patinkant žmonėms. 

- Žinoma. Skersai. 

Vyrai nenuleido nuo jos akių ir tuomet, kai stabtelėjusi prie ke- 
sono ji atsigręžė. 

— O kas gi čia? Tas mažutis? Šuns būda? 

Ji žengė artėliau, lyg norėdama pažiūrėti. 

- Ne. 

— Ne? O galėtų... 

- Tai - kariuomenės saugykla. 

Keli metrai iki durų. Kaip tik ten. Bent ji manė stovinti kaip tik 
ten, kur buvusi duobė. Ji beveik galėjo paliesti pilkas sienas, kaip Leo 
sakė, pilką betoninį kiautą. 

- Saugykla? 

Ji stipriau treptelėjo žvyrą dešine pėda. 

— Karo atveju gali aprūpinti dalinį. 

Žemė nei puri, nei minkšta - duobė visai nepastebima. 

Aneli vėl leidosi eiti. Jie tebežiūrėjo į ją. 

Žvitrūs žvilgsniai lipte lipo prie nugaros. 

Jai pavyko. Jos neįbaugino seilėti šunų nasrai, besidaužanti širdis 
ir nugara po lietpalčiu žliaugiantis prakaitas. 

- Ei! 

Ji tebebuvo netoli. Vyriškio balsas dabar skambėjo garsiau. 

— Panele! 

Ji dvejojo. Sustojo. Užsimerkė. 

Auliniai batai, storas lietpaltis ir trimitėliai - dabar ji moteris, su 
pasimėgavimu klajojanti miške. 

— Aš? 

— Sakėte, renkate grybus? 

- Taip. Tiksliau, ieškau grybų. 

Aneli kryptelėjo galva priešais surimtėjusį veidą. 

Jis žino. 

- Esate tikra, kad jis nenuodingas? 

Visi jie Žino. 

— Nuodingas? 

Žinojo nuo pat pradžių. 

- Laibas gelsvai rusvas grybas pačiame viduryje. Geriau jį išmeskit. 

— Aš... Tiksliau, manote... 

— Galbūt tai rudoji voveraitė, bet gali būti ir drebutinė gelsvuolė — 
nuodingas grybas. Daugelis juos painioja. 

Jo šypsena atrodė nuoširdi. Jis neliepė jai grįžti ir ničnieko ne- 
klausinėjo apie ginklų saugyklos apiplėšimą. 

Aneli linktelėjo ir pamojusi patraukė skersai žvyro aikštę, tram- 
dydama norą atsisukti, įsitikinti, ar jau pakankamai nutolo, bet 
susivaldė. 

Ji nukūrė per mišką, šokinėdama per šaknis ir akmenis. Į Tum- 
bą automobiliu nulėkė greičiau nei tikėjosi. Ji stovėjo vos už kelių 
metrų nuo saugyklos. „Leo, aš ją patikrinau, įsitikinau, kad žemė 

tvirta.“ Ji buvo persigandusi. „Priėjau prie jų. Kalbėjausi. Ten buvo 
tikri kariuomenės šunys, vokiečių aviganiai, patys didžiausi.“ Ji laikė 
atkišusi grybų krepšį, kad vyrai galėtų neabejoti - ji renkanti gry- 
bus. „Stovėjau tarp aštuonių karo policininkų, jie žvelgė į mane, bet 
neįmanė, ką iš tiesų veikiu, aš juos apgavau.“ 

Aneli garsiai nusijuokė. Kaip gera! Ji vaikštinėjo miške, vedina 
dviem baimėmis, nuogąstaudama, kad tik šunys jų nesuuostų. Dabar 
ji suprato, kad pastarosiomis savaitėmis ją kankino dar viena, trečioji, 
baimė, kur kas didesnė, išlaisvinta ką tik nuaidėjusio jos juoko. Baimė 
nežinoti, kas vyksta mylimojo gyvenime. Ji bijojo, negalėdama nieko 
pakeisti, - tokią baimę įveikti gali tik įsitraukusi. Dabar ji tapo Leo 
plano dalimi. Ji buvo aktyvi dalyvė - gavo užduotį, kurios nė vienas 
negalėjo atlikti, ir jai pavyko geriau, nei kas galėjo tikėtis. 

Ji laiku atsitokėjo, pravažiavo Mėlynąjį namą ir pasuko į priešingą 
pusę, pro spygliuota viela apraizgytus naujųjų namų vartus. Tik me- 
tus. Ji atlaikys, juk jai ką tik pavyko susitvarkyti su užduotimi miške. 

Prie įėjimo stovėjo sunkvežimis, priekaba buvo atidaryta, viduje 
tuščia. Dėžės jau name. Ji tikėjosi, kad, kaip ir kasdien, Feliksas, 
Vincentas ir Jasperas bus namie, kai ji viską pasakos Leo. 

Dar nepriėjusi prie namo, nuo automobilio, pro visus langus matė 
kartoninių dėžių sienas. Ji nuspaudė neužrakintų durų rankeną ir 
buvo bežengianti vidun, tą pat akimirką Leo pasirodė iš kito pastato, 
milžiniško garažo, regis, beveik bėgte. 

— Leo... 

Ji ėmė pasakoti dar nepriėjusi. 

— „aš grįžau! 

Jie turėjo būti čia. Visi. 

— Nuo šiol aš... 

Jie turėjo tai išgirsti. Feliksas, Vincentas ir Jasperas turėjo ją iš- 
klausyti. 

— „tavo plėšikų karalienė! 

Aneli apkabino Leo, pabučiavo skruostą, lūpas. 

- Ten buvo Žmonių. 

- Žmonių? 

— Karo policija. Aštuoni. Su šunimis. 

Kalbėjo pašnibždom, pati nesuprasdama kodėl. 

- Bet jie tik ketino treniruotis. Viską padariau, kaip liepei. 

Jo veidas persimainė. 

- Ką tu padarei? 

- Priėjau ir patikrinau žemę prie durų. Treptelėjau koja. Aš... 

Ji tikėjosi kitokios reakcijos. Leo nugrimzdo mintyse. 

- Ką, velniai rautų, tu kalbi? 

- Tikrai, jie nieko neįtarė. 

Jis atrodė paskendęs savyje. Ir kaskart, kai jis taip užsisklęsdavo, 
Aneli negalėdavo įspėti, apie ką jis mąsto. 

- Tu stovėjai ten, per metrą nuo kesono, ir kapstei koja Žemę, 
stebint aštuoniems policininkams su šunimis? 

Aneli darkart išdidžiai pakštelėjo Leo. 

— Taip, o jie... 

Leo apsidairė. Žvilgtelėjo į kaimynų namą, į kelią, kur dėl susto- 
jusio automobilio susidarė spūstis. 

- Eime vidun. 

Jis suėmė ją tvirčiau nei įprastai, norėdamas priversti eiti kartu. 
Tuomet užtrenkė laukujes duris. 

- Karo policija. 

Prieškambario apšvietimas buvo prastas. Leo užkliudyta plika 
lemputė ant ilgo laido ėmė mataruoti. 

- Jie mokyti pastebėti tai, ko tu nė nenumanai. O štai tu stovi ir 
kapstai koja žemę it kokia myžalus slepianti katė! 

Šviesa ryški, akinanti. 

- Pasielgiau, kaip liepei. 

- Arjie žino tavo vardą? 

— Ne, aš... 

— Matė automobilį? 

- Aš... 

- Jei matė, gali tave atsekti! 

Jis paprastai tramdydavo pyktį, niekad neprarasdavo savitvardos. 

Tokio Leo ji nepažinojo. 

Ne, jic nieko nejtarė. 

— Nieko? 

- Prisiekiu, Leo. 

Ji buvo mačiusi, kaip Leo ginčydavosi su kitais. Jai net patikdavo, 
jausdavosi saugi. 

- Ar supranti, kad jei jie pastebės, jog saugykla tuščia, atseks tave 
ir ims tardyti? 

Bet jis niekada nepuolė artimųjų - nei jos, nei brolių. 

- Tave tardys storas faras, aukštyn kojom apvers tavo žodžius, 
spaus tol, kol išgaus, ko norėjęs. Ar tuomet susitvarkysi, mano plė- 
šikų karaliene? 

— Po velnių, Leo, nebūk šunsnukis! Ko sieki? Liaukis! 

- Jei neįstengi atlaikyti mano klausimų, kaipgi ištversi tardymą! 

Dėžės kėdės, stalas, lempos, lentynos - kraute užkrautas kambarys 
pasidarė pernelyg ankštas. 

+ - Nė už ką tavęs neišduočiau. 

Leo paėmė jos ranką ir prigludo prie sienos - tik šitaip buvo įma- 
noma patekti į virtuvę, nes dėžės stovėjo tiesiog ant tako. 

- Jei tik tardant mane paklaustų... Leo, pažiūrėk į mane... juk žinai, 
niekada tavęs neišduočiau. 

— Neįkliūsi, jei elgsiesi tinkamai. 

Skindamasis siaurą takelį prie šaldiklio, Leo patraukė porą dėžių 
ir kavos aparatą. 

— Aneli, dabar gyveni du gyvenimus - vieną atvirai, kitą slaptomis. 

Apšerkšnijusiuose šaldiklio stalčiuose nebuvo nieko, tik indelis 
ledukų. 

— Prieš šešias savaites vadovavau statybos įmonei, buvau įdarbinęs 
Feliksą, Vincentą ir Jasperą. O tu buvai mano mylimoji, sužadėtinė, 
gyvenimo draugė. 

Iš viršutinės dėžės jis išėmė kibirėlį ledui. 

— Prieš šešias savaites. 

Iš apatinės dėžės ištraukė rankšluostėlį. 

- Iki ginklų vagystės. 

Suplėšė maišelį ir supylė ledukus į kibirėlį. 

- Iki apiplėšimo. 

Atidarė šaldytuvą ir iš viršutinės lentynėlės ištraukė vienintelį ten 
įdėtą šampano butelį. 

— Mus medžioja, Aneli. Ar iš tiesų supranti? Viskas pasikeitė. 
Mūsų ieško policija! 

Leo užmetė baltą frotinį rankšluostėlį ant butelio, kur kaklelis 
išplatėja. 

- Viskas pasikeitė, ir keisis dar labiau. Čia tik pradžia. Žinai viską, 
nes aš pasitikiu tavimi. 

Dailus, dideliu kamščiu užkimštas butelis su elegantiška etikete 
paniro į kibirėlį. 

- Nieku gyvu negali palikti pėdsakų. Niekada nerizikuok būti 
pastebėta. Jie ničnieko nežino, neturi jokių įrodymų. Jie teturi tai, 
ko noriu aš. Mes esam penki nusikaltėliai, kurie veikia išvien ir lieka 
nenubausti, - tokių niekas nėra matęs. Vykdom sunkius nusikalti- 
mus, bet nesam įtraukti į jokius policijos registrus. Mes - baisiausias 
policijos košmaras! Mes neegzistuojam! 

Leo vėl paėmė Aneli už rankos, šįkart švelniau, ir prisitraukė ją. 

- Du gyvenimai, Aneli. Vieną mato kaimynas mediniame name. 
Bet tikrasis yra tas kitas - banko plėšikų, apie kuriuos rašo laikraš- 
čiai. 

Vienoje tuščioje spintelėje stovėjo pora naujut naujutėlių šampano 
taurių, jie tokių neturėjo. Leo pastatė jas prie plautuvės, kaip filme 
iššovė kamštį ir pripylė stiklus. 

— Į sveikatą, Aneli, už mūsų naujus namus. 

Jis išsiuntė brolius namo, žinojo, kad nenoriu jų čia matyti. 

Įkišo brangų „Dom Pėrignon“ šampano butelį į šaldytuvą, ti- 
kėdamasis, kad geltonais obuoliais ir skrudinta duona dvelkiantys 
burbuliukai suteiks bendrumo jausmą. 

— Į sveikatą. 

Ji kilstelėjo taurę ir gurkštelėjo žvelgdama į Leo. Jokio skonio. 
Skystis tekėjo burnoje, bet atrodė lyg tekėtų išorėje, per jos kūną. Ji 
negalėjo to perprasti. Juokdamasi išnuomotame automobilyje ji su- 
prato, ką taip ilgai nešiojusi savyje: baimę būti atstumtai. Tą jausmą, 
kad tapo plano dalimi, ji parsinešė iš miško, bet Leo jį atėmė. Kad ir 
kaip ji stengėsi šypsotis, jausmas nebegrįžo. 

JI MĖGO NUOGA vaikštinėti lakuotomis grindimis. Tai jinai įtiki- 
no, kad jo stambus baltas kūnas gali būti nuogas - miegant, valantis 
dantis. Jonas sėdėjo prie senojo virtuvinio stalo kaip tik toje vietoje, 
kur stovėjo priešais ją tą pirmąjį rytą, kai susidrovėję jiedu nuščiuvo 
ir, vengdami vienas kito akių, ėmė taukšti niekus. Staiga ji palietė jo 
pėdą savąja, tik tiek tereikėjo, kad sugrįžtų naktį užgimęs artimumas. 
Anksčiau jis šventai tikėjo, kad apsinuoginti prieš kitą nedera. 

Jonas Bronksas pylė pieną į juodąją arbatą. 

„Žinai, kad nenoriu kalbėti apie praeitį. Gyvenu toliau, Jonai, juk 
žinai.“ 

Jis pastatė tuščią puodelį ant plautuvės krašto, apsirengė ir išėjo 
į vidinį dviejų kambarių buto kiemelį Stokholmo Siodermalmės 
rajono vakarinėje dalyje. Rytas buvo neįtikėtinai šiltas, regis, rude- 
niui ir žiemai užmigus, valandėlei pažaisti įsprūdo vėlyva vasara. Jis 
patraukė pro amžių sandūros pastatą Hegalindo gatvėje, milžinišką 
bažnyčią su jos vartus serginčiais bokštais. Masyvus, sunkus varpinės 
šešėlis skleidė slopų dunksėjimą - mušė prabėgusias penkiolika mi- 
nučių. Tas garsas pirmus metus erzino, bet dabar Jonas nė negalėtų 
pasakyti, ar laikrodis iš tiesų tebemušė. Jis praėjo visad pravirą langą, 
pro kurį buvo girdėti Stokholmo radijas, transliuojantis vietos Žinias 
ir pranešimus apie eismo sąlygas. Kirtęs Polsundo gatvę įžengė į ka- 
vinę, iš tiesų - į kepyklėlę su dviem staliukais. Viduje tvyrojo kepinių 
aromatas, o kepėjas, dainuodamas itališką ariją, raikė itališką duoną. 
Jis tiksliai žinojo - Jonas mėgsta tamsesnę, be pomidorų. 

Dar puodelis arbatos. 

Vieną popietę, prabėgus porai metų, jis iškraustė jos spintos pusę, 
sukrovė bekvapį „Lactacyd“ intymiosios higienos muilą ir „Denivit“ 
dantų pastą, Antrąją lytį ir „Purple Rain“ - daiktus, kuriuos vieną 
po kito žmogus atsineša pradėjęs gyventi su kitu. Jis padėjo didįjį 
geltoną IKEA krepšį ant kilimėlio koridoriuje ir paprašė jos išeiti. 
Ji bandė suvokti, kas nutiko, o jis sėdėjo čia, kepyklėlėje, skiriamas 
viso kvartalo, gerdamas rusvą skystį - vaisinę arbatą su pienu, norėjo 
būti tikras, kad ji spės uždaryti duris iš išorės. 

Bronksas paėmė stiklinę apelsinų sulčių ir nuo didelės kepimo 
skardos - vieną džiūvėsį. 

„Nebūna dienos, kad apie tave negalvočiau.“ 

Jis paprašė jos išsikraustyti. Nusprendė, kad jos artumas įgijo 
pernelyg daug galios. Jis nesuprato, kad jei iš paskutiniųjų nesilaikai 
šitokios galios, jei nenumanai, kaip tinkamai ją panaudoti, net ir 
prabėgus dešimčiai metų sėdint valtyje tas jausmas grįžta. Ji tebebuvo 
tokia pat galinga, o Jonas skendėjo tuštumoje. 

„Aš niekada apie tave negalvoju.“ 

Jos balsas skambėjo taip pat, kaip ir skaitant techninį protokolą 
arba analizuojant nusikaltimo vietą Drevikeno paplūdimyje. 

Net ir išgėręs arbatą, apelsinų sultis, suvalgęs storą duonos riekę 
ir džiūvėsį, jis nepasisotino ir pirštų galiukais rankiojo paskutinius 
trupinius. 

Drevikeno paplūdimiai. 

„Būtent čia ir ieškai. Bent tą akimirką jos balsas neskambėjo 
mechaniškai. „Turėsi grįžti ir dar paieškoti.“ Plėšikai turėjo gerai 
pažinoti apylinkes, lankytis ten ir anksčiau. 

Jis linktelėjo kepėjui baltais drabužiais ir lėtai patraukė į Longhol- 
mo gatvę, kur vienas su kitu lenktyniaujantys automobiliai nyko iš 
akių ryto skubroje. Žirgliodamas tarp naktį prilytų balučių jis traukė 
ūžiančiu Vakariniu tiltu - nuo jo atsiveria vaizdas, kurio nepamatysi 
niekur kitur. Jis ėjo, kaip įprastai, per žingsnį nuo turėklų, vengdamas 
staigaus postūmio nerti žemyn. 

Jafaras ir Gobakas. 

Jūsų būta daugiau. 

Kažkas laukė jūsų prie liepto, valtyje, kur šunys pametė pėdsakus. 
Tamsoje kažkas jus paėmė. 

Kitoje tilto pusėje, link Kungsholmeno, kur vaizdas nebevertė į; 
kojų, turėklai buvo aukštesni, ir jis vėl išdrįso eiti arčiau jų. 

Veikiausiai nusikaltėlių būta kur kas daugiau. 

Kažkas juos nuvežė iki Faštos centro. Negauta jokių pranešimų apię 
pavogtas ar paliktas transporto priemones, bet aišku, į būsimo nusikal- 
timo vietą su neįgaliojo vežimėliu niekas nevažiuoja metro ar autobusu. 

Jis nusileido akmeniniais laiptais į Rolambshuvo parką, lenkiamas 
bėgiojančiųjų, praėjo riedlenčių rampą ir petankės aikštelę, kirto 
gatvę link brangiųjų pakrantės namų, link Kronobergo nuovados, 
Švedijos policijos epicentro. 

Greičiausiai jų buvo bent ketvertas ar penketas. Visos grupuotės 
turi patyrusį vadą, niekas nesiima tokių apiplėšimų nepasirengęs, 
kiekvienas žino, ką turėsiąs daryti. Kas gi jūs, Jafarai ir Gobakai? 
Kokie tikrieji jūsų vardai policijos registruose? Kokius darbelius jau 
esame išsiaiškinę anksčiau? Ir kas jus sieja su paskutinių pėdsakų 
vieta - paplūdimiu ir lieptu, ties kuriuo tie pėdsakai pranyksta? 


Su kavos puodeliu rankoje pro murkšliną virtuvės langą Leo stebėjo 
ankstyvą rytmetį ir spįstančius saulės spindulius. Jo neapleido nuo- 
jauta, kad kažkas negerai. Jau buvo pripratęs prie nesiliaujančio mo- 
notoniško lietaus barbenimo į palangę. Ant grindų visur kartoninės 
dėžės, palubėje - plikos lemputės. Jis atvėrė langą, gaivų orą nustūmė 
nuotekų kvapas iš vidaus - mėnesių mėnesiais namas stovėjo tuščias, 
laukdamas naujųjų gyventojų, nuleisiančių vandenį tualete, duše If 
praustuvėje. 

Jis paėmė dvi šampano taures nuo dėžės ir pastatė į plautuvę. 

Ji neatrodė patenkinta, bet jis neturėjo pasirinkimo. 

Ant dėžės gulėjo trys brėžiniai, paėmęs viršutinį, Leo ėmė jį nagri- 
nėti. Transporterio juosta. Drenavimo sistema. Cemento maišyklė. 
Jis nubraižė kiekvieną žingsnį, žinojo, kaip turi atrodyti jo nuosavė 
Fantomo grota. 

Leo svajojo ir planavo - tiesiog mėgavosi mintimi, kad viską 
kontroliuoja. 

Nepaleisdamas brėžinio iš rankų, jis nužingsniavo iš virtuvės per 
prieškambarį į vienintelį dėžių neprikrautą kambarį įėjimo kairėje, 
priestate. Ankstesnieji šeimininkai naudojo jį kaip biurą. 

„Veikti reikia taip tiksliai, kad niekas manęs neatsektų.“ 

Ir tai galiojo viskam, ką darė. Pamokoje piešė stovėjimo aikštelės 
mokėjimo aparatus, kuriuos praėjo pakeliui į mokyklą, o paskui pa- 
siėmęs kaltą ir plaktuką nuskėlė dviejų aparatų dangtelius ir kasdien, 
atplėšęs apsauginę plėvelę, susižerdavo dvidešimtpenkines, pen- 
kiasdešimtines eres ir kronos monetas. Arba per paskutinę pamoką 
apsimetė drožiąs pieštuką, bet iš tiesų atsargiai atidarė kabineto langą 
ir, nuskambėjus skambučiui, skubėjo namo nustatyti žadintuvo, 
kad, viduryje nakties prikėlęs Feliksą, grįžtų į mokyklą. Prie lango 
palikęs stovėti brolį su šiukšlių maišais rankose, o pats įsmukęs į 
kabinetą, vieną po kito susišlavė tikrų tikriausius Antrojo pasaulinio 
karo „Airfix“ lėktuvų ir „Revell“ automobilių, kokius matė filme 
„Amerikietiškas grafitis“, modeliukus. Mokytoja juos buvo užsakiusi 
laisvosioms pamokoms. 

Anksčiau jis to nesuprato, nors buvo akivaizdu. 

Jei jis darys tai, ko kiti nesitiki. 

Jei tik perkels viduje stūksančią sieną taip, kad jos nebūtų matyti 
išorėje. 

Jei laikysis taisyklių, kurias pats sukūrė. 

Penkiasdešimties erių monetos mokėjimo automate ar modeliu- 
kai. 

Jo valdomo pasaulio nebuvo matyti plika akimi. Juk buvo nu- 
sprendęs nė už ką nekartoti tėvo elgesio - jis keldavo triukšmą, 
būdavo pastebimas ir todėl jį sučiupdavo. Leo, kaip ir jis, laikysis 
Savų taisyklių, bet tų taisyklių niekam neišduos. 


Kiekvieną rytą į policijos nuovadą Kronobergo rajone Jonas Bronk- 
sas iš Bergo gatvės eidavo tuo pačiu keliu: pro itališką kepyklėlę, per 

Vakarinį tiltą. Dvidešimt minučių jis praleisdavo mąstydamas kuo 
toliau nuo autobusų ir metro. Jis dirbo tame pačiame kabinete nuo 
pat tos dienos, kai uniformą iškeitė į civilinius drabužius - nebebuvo 
pareigūnas, pirmasis atvykstantis į nusikaltimo vietą su užtaisytu gin- 
klu rankose, jis tapo tyrėju: pasirodydavo vėliau ir dalelė po dalelės 
dėliodavo nusikaltimo eigą - gaudydavo nutilusius grasinimus, sku- 
bančių kūnų šilumą - ir pamažu braižė smurto žemėlapį. 

Jis atvertė aplanką ir ėmė sklaidyti puslapius, primargintus liu- 
dytojų apklausų, ekspertų ataskaitų. Apačioje buvo rudas vokas su 
išdidintomis ant automobilio sėdynės pažirusių duženų ir kulkų 
žymių ant durelių nuotraukomis. Bronksas tyrinėjo jas pasukęs ir 
pakreipęs, iš arčiau ir iš toliau, pagaliau pasidavė, patraukė jas nuo 
kompiuterio klaviatūros ir spragtelėjęs atvėrė policijos registrų ap- 
lanką. Kaip ir siūlė Sana, jam reikėjo grįžti į tą vietą, kur Jafaras ir 
Gobakas matyti paskutinį kartą. Jam reikėjo ieškoti nusikaltimo ir 
apleisto Šiondalio paplūdimio sąsajos. Nusikaltėliai, taip kruopščiai 
slėpę fizinius įkalčius, paliko aiškų elgesio - perdėtos jėgos - vaizdinį. 

Didysis žemėlapis gulėjo rašomojo stalo stalčiuje. Jis atskleidė 
jį ir raudonu žymekliu nurėžė brūkšnį nuo Drevikeno vandens iki 
pat plačios juodos linijos, žyminčios Nineso kelią. Paskui brūkšte- 
lėjo antrąkart - nuo Nineso iki Tiresio kelio, toliau nuo Tiresio iki 
Urhemso kelio. Ketvirta, paskutinė linija vedė atgal į pradžios tašką. 

Raudonas kvadratas įrėmino maždaug tris kvadratinius kilometrus. 

Smiliumi bakstelėjo į patį kvadrato vidurį. Stabtelėjo prie kiekvie- 
nos gatvelės, tikrino visus adresus kompiuteryje - ieškojo gyventojų, 
kurie bent kartą būtų teisti už smurtinius nusikaltimus. 

- Labas. 

Kita paieška - žmonės, kurie gyveno už kvadrato ribų, bet buvo 
kalėję už tose apylinkėse įvykdytus smurtinius nusikaltimus. 

- Jonai, girdi? 

Žvilgtelėjo iš už ekrano. Jis nė negirdėjo Sanos žingsnių. 

— Pažadinau? 

Sana su pluoštu popierių rankoje glustelėjo prie staktos. 

— Visos gilzės pažymėtos numeriu 80 700. 

Ji žengė arčiau dairydamasi, panašiai kaip intuityviai dairosi kri- 
minalistikos ekspertas ar paprasčiausiai smalsaujantis žmogus. 

- Patvirtina tai, ką mes jau žinojome - jos pagamintos Švedijoje 
karinėms reikmėms. 

Vis dairydamasi kyštelėjo Jonui popierius. 

Įstaigos kabinetas. Palei sienas neiškrautos kartoninės dėžės. Pa- 
našu į autobusų stotelę, regis, jis niekada iš tiesų čia ir neįsikūrė. 

- Ar seniai dirbi šiame kabinete? 

- Nuo pirmosios dienos. 

- Vadinasi, beveik dešimt metų? Čia nėra jokios asmeninės smulk- 
menos, jokių nuotraukų... nieko. 

- Nėra. 

- Jonai, ši vieta net neturi tavo kvapo. 

- Aš ir nenoriu, kad turėtų. 

Nė nepakėlęs akių, jis ėmė versti lapą po lapo. 

- Ar mūsų bendras darbas jau baigtas, Sana? 

Jis nežiūrėjo pavymui jai išeinant. 

- Baigtas, Jonai. 

Dabar jis girdėjo tolstant puikiai pažįstamus Sanos žingsnius. 

Paskui pažvelgė į ekraną. 

Septyniolika paieškos rezultatų. 


Leo kruopščiai išmatavo priestatą - vienuolika ir keturios dešimto- 
sios kvadratinio metro. Jis pažvelgė pro langą į įvažiavimą ir pamatė 
juos atvykstant, visi trys sėdėjo ant priekinės automobilio sėdynės. 

Rankoje laikė pirmąjį Fantomo grotos ir sandėliavimo problemos 
sprendimo brėžinį. 

Jie pastatė automobilį prie įėjimo, prie aukštų laiptų į ankštą 
Verandą. Atvyko laiku, tinkamai apsirengę. Feliksas nusegė krovini- 
nės dalies apdangalą, Jasperas ir Vincentas iškėlė sunkų, trisdešimt 
kilogramų sveriantį pneumatinį plaktuką, keturis kastuvus, keturis 
Semtuvus, medinę įrankių dėžę, krepšį, pilną respiratorių ir pirštinių, 
bei kokakolos butelių pakuotę. 

- Mes praplėtėme ribas, pakeitėme taisykles. 

Kol Leo kalbėjo, jie užkrovė kambarį darbo priemonėmis. 

— Mūsų taisyklės įsigalios tą akimirką, kai bus atverta saugyk]ą 
ir paaiškės, kad trūksta dviejų šimtų dvidešimt vieno automatinio 
ginklo. 

Leo ištiesė Feliksui ilgąjį laužtuvą iš įrankių dėžės, o trumpesnįjį 
pasiliko. Pirmiausia vaikinai ėmėsi plonučių grindjuosčių, paskui 
atėjo eilė geltonam linoleumui ir medžio plaušo plokštėms. Jie lupo, 
daužė ir laužė. O Jasperas ir Vincentas pamažu krovė šiukšles į au- 
tomobilį. 

— Metas dar mažumėlę toliau perkelti ribą, sukurti naujas taisykles, 

Vos per kelias minutes grindys tapo plikos. 

— Taigi, kai bus atvertos durys, mes jau turėsime savo saugyklą. 

Atsiklaupęs pačiame patalpos vidury, Leo storu pieštuku, pri- 
spaudęs liniuotę, ėmė brėžti stačiakampį - dviejų metrų ilgio, metro 
aštuoniasdešimties pločio. Paskui padėjo atvilkti sunkią, plačią pneu- 
matinę mašiną, galingu plieno kirtikliu skaldančią betoną. 

— Privalome išnaudoti turimą pranašumą, vadinasi, reikia veikti 
greitai. Kitas kartas - už trylikos dienų. 

Transporteris tebebuvo pikape. Jasperas ir Vincentas nuėjo jo 
atnešti. Ketvertas rankų drebėdamos kėlė gremėzdišką įrenginį, 
kurį turėjo nutempti per kiemą ir įkelti per langą. Juo iš patalpos 
pašalins molį ir žvyrą. 

— Bankas žiede. 

Jie išsinuomojo sunkvežimį - jį reikėjo pastatyti už transporterio 
juostos, kur kris molis. Feliksui teko keliskart taikytis atbulam, kol 
pagaliau privažiavo tiksliai prie transporterio. 

Kvapas, tvaikas - suslėgti yrantys augalai skleidė kelių šimtmečių 
smarvę. Jie ėmėsi kasti grindis. Reikėjo iškasti du su puse metro, 
kur kadais buvęs ežeras. Kasant vis giliau, ežero dugnas kaip įma- 
nydamas stengėsi nepasiduoti. Dešimtys, šimtai, tūkstančiai kastuVŲ 
molio - kiekvienas kasė, kaip mokėjo. Leo stebėjo Feliksą, jiedu dirbo 
vienodu ritmu. Feliksas nepavargo ar bent neišsidavė pavargęs, [2“ 
miai kartojo nedidelius mostus, kaskart, prieš atplėšdamas kastuvVė> 

jį kresteldavo, kad tarp kastuvo ir nejudinto molio patektų oro. 
Kitame kampe šnarpštė Jasperas, jo veidas ir plaukai buvo molini, 
dirbo išsijuosęs ir buvo matyti, kad netrukus jo tempas sulėtės, jis 
ims plepėti ir linksmindamas kitus stengsis išvengti darbo. Pačiame 
viduryje kasė stipena, laibarankis Vincentas, kaskart keliantis vis 
mažesnę molio krūvą. Jis bandė kartoti vyresniųjų judesius, todėl 
jo žvilgsnis šmirinėjo nuo Leo prie Felikso. 


Trisdešimt du centimetrai. 


— Kai atvyksime į banką ir iššaudysime stebėjimo kameras, kas 
nors iš darbuotojų nuspaus pavojaus signalą. Jei atsitiktinai tuo 
metu netoliese esantys farai gaus pranešimą, jie žinos: nusikaltėliai 
nedvejodami naudos daugiau jėgos, nei būtina. 

Taupūs pasikartojantys mostai ir pokietis molis, slenkantis trans- 
porterio juosta pro langą į sunkvežimio priekabą. 

Jie kasėsi prabėgusiame laike. 

Prieš šimtą metų čia žaliavo miškeliai. Prieš du šimtus - plytėjo 
apleistas ežeras. Prieš tris - ežere virte virė gyvenimas, zujo buož- 
galviai, vėžiagyviai, Žuvys. 

-— Farai nesikiš, supratę, kad esame geriau ginkluoti. 

Aštuoniasdešimt centimetrų. 


- Jei pasvarstytume iš psichologinės pusės, joks policijos patrulis 
nedrįs artintis, matydamas, kad esame geriau ginkluoti, organizuoti, 
turim aiškų tikslą ir nesibijome ginklų. 

Buvo nebeįmanoma kasti nuo kraštų iš duobės vidurio. Leo sto- 
Vėjo su Feliksu rudame purve, kėlė sklidinus kibirus Vincentui, šis 
klūpsčias juos paimdavo ir vertė molį ant bėgančios juostos, purvas 
Virto pro langą, į sunkvežimį, kur Jasperas jį skirstė kastuvu. 

- Taigi policininkai laukia, kviečia pastiprinimą. Jų paieškos ratas il- 
gainiui plėsis. Bet, jiems ėmus ieškoti mūsų, jau būsim spėję pasprukti. 


Metras dvylika centimetrų. 


Kiekvienam teko po dėžę su capricciosa pica iš Robo picerijos, kurį 
ką tik atvėrė duris Mėlynajame prekybos centre kitapus gatvės. Vin- 
centas nuleido žemyn kibirą su drungnu vandeniu. Bet kad ir kaip 
kruopščiai Leo nusiplovė molėtas rankas, kaskart prie burnos kilstę- 
lėjęs picos gabalėlį užuosdavo jų tvaiką. Jį smelkte persmelkė senojo 
ežero smarvė. 


Metras penkiasdešimt septyni centimetrai. 


— Kai jie sutelks jėgas, pastebės, kad plėšikai turi šešiasdešimt 
keturis kelius sprukti. Kaip tik tą akimirką jiems išeis garas. 

Leo pastatė kibirą ant žemės ir atsitiesė. 

Prieš keturiasdešimt dvi dienas po kesonu jie išrausė duobę, pri- 
menančią pabėgimo tunelį iš karo belaisvių stovyklos. Dabar jie iš- 
kasė didesniąją dalį Fantomo grotos grindų, vaizdas priminė masinę 
kapavietę to paties karo metu. 

- Jie pasiduos, užsigeis išsidrėbti namie priešais televizorių, juk 
policininkai taip pat turi šeimas - vaikų, vyrus ir žmonas, o penk- 
tadieniais mėgsta išlenkti taurelę grogo. 


Du metrai du centimetrai. 


Liko jau nedaug, bet vyrai pavargo. Jasperas apkvaito, ėmė kažką 
veblenti apie automatų šaudymo spartą ir automobilio registracijos 
numerį, kuris turėtų būti „UZI 600“. „Tu tik pamanyk, Feliksai, šeši 
šimtai kulkų per minutę.“ Feliksas dirbo taip pat monotoniškai, ne- 
mąstydamas, vengdamas gilintis į savo jausmus kasė pradvisusį mė- 
lyną molį. Vincentas sėdėjo ant duobės krašto, kojas nukoręs šalia 
aliumininių kopėčių. 

— Pavargai, Vincentai? - pasiteiravo žiovaujančio brolio. 

— Ne, nepavargau, tik ilsinu akis, - atsakė ir darkart nusižiovavo. 


* Pistoletų kulkosvaidžių tipas. 

Paskui pasirodė Aneli su „Instamatic“ fotoaparatu ir visi juo- 
kaudami pozavo, sustoję lyg rungtynes prieš molį laimėjusi futbolo 
komanda: pačiame viduryje, apkabinęs brolių pečius, stovėjo Leo, 
pritūpęs priekyje, kelį įmurkęs į molį Jasperas iškėlė ranką, pirštais 
rodydamas pergalės ženklą. 

— Nagi, vaikinai, grupės nuotrauka! Pasistenkit surimtėti. 

Sulig kiekviena nuotrauka Aneli juokas darėsi vis garsesnis. 

- Tik pažiūrėkite, įsilaužėte į didžiausią pasaulyje kakų krūvą! 

Molis ant jų veidų džiūdamas ėmė trūkinėti. 


Du metrai šešiasdešimt devyni centimetrai. 


Leo suvyniojo metrą ir paskutinį sykį dėliodamas gulsčiuką įsitiki- 
no, kad molio grindys horizontalios, o sienos - vertikalios. Pama- 
žėle skverbėsi vanduo, panašiai kaip paplūdimyje, kai vaikų iškastas 
duobeles atsiima jūra. Jis žinojo, kad taip ir bus, jis šitai suplanavo. 
Kiekvienas planas turi esminę akimirką, pagrindinį momentą, kai 
viskas pasikeičia. Išardomos kesono grindys. Po apiplėšimo jų val- 
tis pranyksta naktyje. Kai po dviejų savaičių jie atsidurs Svedmiros 
banke ir iššaudys kameras - tai nebus toji akimirka. Tuo metu gali 
nutikti bet kas, kasininkių ir klientų elgesio numanyti neįmanoma. 
Tik pasinaudoję kilusiu chaosu, jie galės iš banko plėšikų pavirsti dai- 
lidėmis - tiksliai įgyvendintas planas tampa jų pranašumu. Mėgėjai 
niekuomet nesuplanuoja kertinės akimirkos, ir nepanaudotas prana- 
šumas atitenka policininkams. 

- Leo! 

Tik mėgėjai neapgalvoja kiekvieno savo žingsnio - užgesinę gaisrą, 
palieka rūkstančius dūmus, o tuo metu pasirodo policija ir jiems 
nelieka nieko kito, tik kęsti gėdą. 

- Leo! 

Kertinė akimirka. 

Dabar, iškasus duobę, kur jos neturėtų būti, ir kai prabėgę šimt- 
Mečiai kėsinasi ją atsiimti, reikia sukurti sistemą, kuri užtikrins, kad 
tai jis, o ne bėgantis laikas kontroliuos vandenį. 

— Broli, nepavargai? 

Negirdėjo jo žingsnių, dabar jaunėlis šypsodamasis, mėgdžioda- 
mas ką tik skambėjusį Leo balsą, uždavė klausimą. 

- Ne, nepavargau, tik ilsinu akis. 

Vincentas stovėjo koridoriuje su pirmuoju karučiu stambaus žvy- 
ro. Važiuojat prie duobės per slenkstį sprogo pripūstas ratas, jis stum- 
telėjo karutį, rankena pakilo, ir sunkus krovinys suvirto į duobę. Kitą 
karutį, devyniasdešimt litrų žvyro, įvežė Jasperas. Paskui - Feliksas. 
Užpilti dugną plonu sluoksniu prireikė dvylikos karučių žvyro. Pakel- 
ti betoninį vamzdį reikėjo ketverto rankų, dar ketverto - jį nuleisti. 
Metro pločio ir šešiasdešimties centimetrų aukščio vamzdis turėjo 
stovėti beveik pačiame patalpos viduryje. Iš viso - penkiasdešimt du 
karučiai žvyro, kad sluoksnis po sluoksnio užpildytų ertmę iki pat 
viršaus, iki grindų. Senajam ežerui pasiekus kraštus, turėtų suveikti 
pavojaus signalas ir įsijungti siurblys. 

Leo dirstelėjo žemyn ir jo žvilgsnį prikaustė pro žvyrą besisun- 
kiantis vanduo, blizgus veidrodinis jo paviršius. Tą akimirką jis 
suprato, kad sandėliavimo problema išspręsta. Molis ant veido trū- 
kinėjo, raukšlelės virto vagomis, ryškiomis raumenų ribomis. 

— Mūsų laimės šulinys, brol. 

Ant dugno paptelėjo gabalėlis sidabro. Leo kilstelėjo pažiūrėti. 
Viena krona. 

- Lai guli, Leo. Žinai, sako, atneša sėkmę. 

Feliksas stovėjo ant duobės krašto, rankas susigrūdęs į kišenes. 
Ištraukęs švystelėjo dar vieną monetą, bet Leo ją sugavo ore. 

- Jei kontroliuoji padėtį, atsitiktinumų nebūna. Aš viską suplana- 
vau. Mums nereikia laimės šulinio. 


JONAS BRONKSAS NEBUVO tikras, ar kada čia buvęs. Bažnyčia, 
geležinkelio stotelė, baseinas, biblioteka. Priemiestis, kur dauguma 
žmonių važinėja greitai. 

Jis nuleido automobilio langą. Atšilo, smulkus lietus virto beveik 
nepermatoma migla. Raudonu žymekliu žemėlapyje apibrėžęs trijų 
kvadratinių kilometrų teritoriją, ėmė domėtis čia įvykdytais sunkiais 
nusikaltimais. Iš viso jų būta septyniolikos. 

Jau nebetoli. Stovėjimo aikštelė Esmu centre apsupta žemų pastatų, 
užjų - mūrinis dviejų aukštų namas. Ten jis ir vyksta. 

Septyniolika gautų rezultatų švietė kompiuterio ekrane, septynio- 
lika seniausiai atliktų tyrimų, nusikaltėliai nubausti. Jonas rūšiavo 
dokumentus, krovė popierių kauges ant kabineto grindų. 

Du nusikaltėliai mirę. Trys, registruoti už Stokholmo apskrities 
ribų, buvo kažkur Geteborge, Berlyne ar Ispanijos pakrantėje, taigi 
turėjo alibi, kurį galėjo patvirtinti vietos policija. Nusikaltimo metu 
keturi tebekalėjo. Penki teisti už išžaginimus ar sunkius seksualinius 
vaikų išnaudojimo atvejus - šitie neatitiko smurto pobūdžio. 

Jis sulėtino greitį ir privažiavęs pašto dėžutę sustojo. Kažkas pro 
langą stebėjo jį. 

Liko trys tyrimai. Dabar atvyko susitikti su asmeniu, anksčiau 
Šiondalio apylinkėse įvykdžiusiu kelis smurtinius nusikaltimus, va- 
dinasi, jis galėjo griebtis smurto dar kartą. 

Pirmasis iš tų trijų teistųjų - už susijusį su narkotikais nusikal- 
timą - gyveno vos keli kvartalai nuo policijos nuovados, Šv. Eriko 
gatvėje. Keturiasdešimtmetis vyras iš stuomens ir iš liemens, kūnas 

kaip aštuoniolikmečio, pliktelėjęs. įkritusiais skruostais, Žvilgsnis 
skendi migloje. Vos užmetęs akį į vyrą apšnerkštame bute, Jonas 
nusprendė jį negalėjus įvykdyti beveik dvidešimt minučių trukusio 
apiplėšimo. Tik išėjęs iš buto, pro kurio langus atsiveria vaizdas į 
Karlbergo kanalą, suprato, kokie jiedu panašūs. Jei gyvenime būtų 
pasirinkę kitus kelius, galėjo atsidurti vienas kito kailyje. Bet laikas 
nėra vien valandos ir sekundės. 

Mūrinį namą supo didelis sodas. Žvilgtelėjęs į verandą, į langus, 
Jonas nusprendė, jog namas statytas trečiajame dešimtmetyje. Nea- 
bejojo, kad už vieno tų langų kažkas sėdi. 

Iš Šv. Eriko gatvės patraukė į Jakobsbergą aplankyti kito nusikaltė- 
lio. Tereikėjo kelių akimirkų, ir jis išbraukė nusikaltėlį iš savo sąrašo. 
Keturiasdešimt septynerių metų vyras buvo teistas už nužudymą, 
kurį įvykdė dar turėdamas sveikas kojas. Nutukęs, anksčiau laiko 
išėjęs į pensiją, šnekėjo tyliai, veik šnabždėjo, gėrė kavą kotedžo vir- 
tuvėje, prie kelių - protezai, įsitaisė juos po užpuolimo, kuris, visiems 
liudytojams atsisakius savo parodymų, taip ir liko neišaiškintas. 

Liko tik vienas - vyras už laiko nugelsvintų užuolaidų. 

Ant keleivio sėdynės nuovados archyve saugotas mašinraščio 
lapų aplankas - medžiaga kelių nusikaltimų, kuriuos padarė pen- 
kiasdešimt vienų metų imigrantas, septintajame dešimtmetyje at- 
vykęs iš Jugoslavijos. Jis kalėjęs keliskart, paskutinį sykį - už sunkų 
užpuolimą - pusantrų metų praleido Norteljės įkalinimo įstaigoje. 
Nuotraukoje matyti moteris melsvame fone - tarsi fotografuotųsi 
mokyklos vinjetei. Šviesius plaukus suėmusi į arklio uodegą, kad būtų 
matyti sužalojimai - smarkiai sutinusi akis, kaukolės pagrindo lūžis, 
kaktoje, teismo medicinos ekspertams nuplovus kraują, atsivėrusi gili 
žaizda. Visas jos veidas virtęs viena didele kraujosruva, mėlynuoja 
ir geltonuoja suknežintos kraujagyslės. Paskutinėje nuotraukoje 
užfiksuotas jos dešinysis šonas, blyški oda, balta liemenėlė, o nuo 
pažasties iki klubo - viena didžiulė mėlynė. 

Bronksas pavartė nuotraukas. Nenorėjo į jas žiūrėti. Bet per vė- 
lai susizgribo. Kaip visada, ūmai iškilo kitos mamos vaizdas, ir jis 


susimąstė, ar ji butų pozavusi kriminalistikos ekspertams, plaukus 
suėmusi į arklio uodegą, tik tamsesnių plaukų, su kitokiais patini- 
mais, kitokiomis mėlynėmis. Jei tik būtų pranešusi. 

Vėl ėmė krapnoti, tik vos vos, bet namas priešais ėmė lietis. Jis 
svarstė, ar derėtų paleisti valytuvus, bet susilaikė - jei jis nematė, ir 
vyras prie lango negalėjo jo stebėti. 

Paskui kiti tyrimai, kitos bausmės. Užpuolimai sunkesni vienas 
už kitą. Atliko bausmę Esterokero kalėjime, Asptunos ir Jevlės patai- 
sos namuose. Renovacijos darbų vykdytojo užpuolimas Hudingėje, 
bilietų kontrolieriaus užpuolimas sunkinančiomis aplinkybėmis 
tarp Sluseno ir Jurgordeno salos kursuojančiame kelte. Poros vyrų 
užpuolimas sunkinančiomis aplinkybėmis Rejeringo gatvėje, paskui 
ir dviejų jo suimti atvykusių pareigūnų užpuolimas. Kad ir kokios 
baisios sudaužyto moters kūno nuotraukos, jis buvo ne šeimos smur- 
tautojas, o beatodairiškas užpuolikas. 


HANDENO APYGARDOS TEISMO SPRENDIMAS, 
BYLA NR. 301-1 


ATSAKOVAS: Duvnjakas, Ivanas 
NUSIKALTIMAS: Padegimas sunkinančiomis 
aplinkybėmis 

ĮSTATYMAS: 8 sk. 6 $ Brb 

BAUSMĖ: Ketveri (4) metai kalėjimo 


Jonas Bronksas ėmė versti smulkiai primargintus puslapius, kuriuo- 
se aprašytas visai kitoks nusikaltimas - padegimas sunkinančiomis 
aplinkybėmis. Vos už kelių šimtų metrų nuo Šiondalio paplūdimio, 
kur dingo furgono plėšikų pėdsakai, jis padegė namą. Bausmę atliko 
Esterokero kalėjime. 

Smurtą naudojantis nusikaltėlis, ko gero, susijęs su šia paieška, jis 
galėjo būti Jafaras ar Gobakas. 

Bronksas išlipo, atidarė vartus. 

Vyras už užuolaidų tebesėdėjo lango dešinėje pusėje. 

Jie sutvirtino šulinio žiotis, grindis aplinkui jas išklojo plytelėmis. 
Sienas išmūrijo betono blokeliais, tuomet įmontavo vandens siurblį 
ir pritaisė plūdę, rodančią vandens lygį. 

Fantomo grotos grindys ir sienos buvo baigtos. 

Leo sulankstė pirmąjį brėžinį, įdėjo į įrankių dėžę ir paėmė kitą. 
Vyriai. Juodas aksomas. „Hadako“ seifas. Jis sumanė įrengti įėjimą, 
kurio niekas niekada negalėtų surasti, - per grindyse įmontuotą 
seifą. Leo išėjo iš kambario, kurio viduryje po grindimis buvo iškasta 
dviejų metrų gylio duobė. 

Dar iš tolo pasigirdo pjaunamo metalo - seifo sienelės - garsas. 
Pravėrus duris Leo apspito žiežirbos, visur skraidė geležies pjuve- 
nos. Tuščiame garaže prie sunkaus seifo, užboginto ant darbo stalo, 
palinkęs Feliksas, prakaitu žliaugiantis jo veidas pridengtas karščiui 
atsparia poliamido kauke. 

— Feliksai, nusprendžiau dėl datos, laiko ir vietos. 

Dar kelios žiežirbos, ir seifo nugarėlė atvipo. 

— Bankas Svedmiroje, gruodžio vienuoliktą, trečiadienį. 

Tai buvo pats paprasčiausias kvadratinis seifas, pagamintas Mo- 
roje, Hanso Dalkvisto gamykloje. Leo pasuko spyną, atidarė dureles 
ir atidžiai įsistebeilijo į iš kitapus žvelgiantį Feliksą. 

— Dar kitąkart, sausio antrą, ketvirtadienį, imsimės dviejų bankų 
iškart. 

Leo išskleidė juodo aksomo atraižą ant darbo stalo, pamatavo ir, 
blogojoje pusėje balta kreida pažymėjęs ribas, ėmėsi kirpti. Keletas 
čekštelėjimų aštriomis žirklėmis, ir audinio skiautės įgavo reikiamą 
formą. 

— Radau vietą. Du bankai vienas šalia kito. Tai nedidelė gyvenvietė, 
maža centrinė aikštė, automobiliu galima privažiuoti prie pat durų. 

— O keliai pasprukti? 

— Tau rinktis - septyniasdešimt trečias greitkelis arba daugybė 
keliukų. 

Tūbelė uždžiūvo, Leo nukrapštė gumulėlius ir voleliu ant seifo 
sienos užtepė pieno baltumo klijų sluoksnį. 

— Kurė 

- Esmu. 

— Esmu? 

- Aha. 

- Na, tuomet renkuosi atgal į Tumbą sprukti keliukais per Vegarę 
ir Sunerbį arba Sorundą. 

Leo ėmė klijuoti aksomą. 

Ištempė audinį, paskui perbraukė delnu, lygindamas raukšles ir 
oro burbuliukus. 

- Esmu? 

- Mh. 

— Esmu, Leo? Ką, velniai rautų, ten veikei? 

Jiedu sėdėjo abipus kiauro seifo, buvo sunku išvengti brolio 
žvilgsnio. 

- Leo! 

— Ką? 

— Kas tave nunešė į Esmu? 

- Žvalgiausi. 

— Buvai ten. 

Feliksas gaudė akis, kurias permatė kiaurai. 

- Leo! 

Leo suko uodegą. 

— Buvai susitikti... su juo! Buvai pas tą seną šunsnukį! 

— Taip, buvau. 

— Kodėl? 

— Grąžinti pinigų. Juk žinai, kad buvau skolingas. Grąžinau skolą. 
Nebereikės dėl to sukti galvos. 

— Leo, kada gi suprasi, kad mes neskolingi nė prakeikto skatiko! 
Ojei ir būtume skolingi, galėtum grąžinti, kada panorėjęs! 

Paskutinę aksomo skiautę jis užklijavo ant seifo sienelės - tai bus 
įėjimas į Fantomo grotą. 

— Tai kurių galų nusprendei tai padaryti dabar, kai apiplėšėme fur- 
goną ir ruošiamės kitam nusikaltimui? Velniai griebtų, Leo, atsakyk! 

- Taip tiesiog nutiko. 

— Ką reiškia - taip nutiko? Tu norėjai jam papasakoti! 

— Ne. 

— Norėjai! 

—- Kam man papasakoti? 

- Klausi, kam? Pažįstu tave kaip nuluptą ir žinau, kaip jūs ben- 
draujat. Jis pripučia arabų, o tu visa susidedi į galvą. 

— Velnias, na ir įsiaudrinai. Spjauk į tai, Feliksai. 

- Būtinai. Man nusišikt! Pamiršk suknistą Svedmirą, broli. Pa- 
miršk tą prakeiktą Esmu. Aš nusiplaunu. Viskas. 

Feliksui nužirgliojus pusę kelio iki garažo durų, Leo čiupo jam 
už peties. 

- Po velnių, nurimk. 

Broliai sustojo ir ilgai žvelgė vienas į kitą. 

- Leo, prisiek! 

- Prisiekti ką? 

. Feliksas vis dar šaukė. 

- Prisiek, kad, kol aš vairuoju pabėgimo automobilį, niekada su 
juo nesusitiksi! 

- Aš... 

- Prisiek! 

Leo abiem rankom laikė apglėbęs Felikso pečius. 

- OK, prisiekiu. Patenkintas? Prisiekiu daugiau niekada nesusitikti 
su tėvu. 

Jis pakreipė galvą, vos vos šyptelėjo, kai Leo atsargiai spustelėjo 
platesnius nei jo paties pečius. 

- OK? 

Jaunėlis neatsakė. Bet Leo nė nelaukė atsakymo. 

- Ar gerai, Feliksai? Patenkintas? Daugiau niekada. 


Bronksas nuspaudė mažulytį gėlės žiedo pavidalo durų skambutį. 

Jei prie lango sėdintis vyras nuspręstų atsistoti, pereiti koridorių ir 
atidaryti duris, Bronksas būtų reagavęs taip pat, kaip ir lankydamas 
kitus du - Protezą Jakobsberge ir Narkomaną Šv. Eriko gatvėje. Jis 

užduotų su byla nesusijusius klausimus, bet atsakytų sau į iškilusius 
klausimus: kas tu, ar gali nusikalsti ir šiandien, kur buvai spalio 
devynioliktąją tarp 17.54 ir 18.14. 

Pasigirdo žingsniai. Už durų žmogus žengė visa pėda, durų stikle 
šmėkštelėjo šešėlis. Užraktas trakštelėjęs pasisuko. 

- Sveiki, aš... 

— Stivo nėra namie. 

Vyras buvo gerokai didesnis, nei Jonas įsivaizdavo. Jis nebuvo 
aukštas ar stiprus, tiesiog stovėdamas priešais dingojosi didesnis. 

- Gryčia jo, aš tik nuomininkas. 

Tamsius riebaluotus plaukus jis buvo sušukavęs nuo kaktos, ryš- 
kios tamsios policininko žandenos jį darė panašų į ilgaplaukį Elvį 
Preslį. 

— Gali grįžti vakare. 

Galinga vyriškio plaštaka nusileido ant žalvario rankenos, buvo 
akivaizdu: jis ketina iškart užtrenkti duris. Du krumpliai - smiliaus 
ir didžiojo piršto - įdubę kaip prisiekusio peštuko. 

- Aš neieškau Stivo, atvykau susitikti su Ivanu Duvnjaku. 

Bronksas kyštelėjo odinį pažymėjimo dėkliuką, augalotasis vyras 
nepatikliai žvilgtelėjo į jį. 

— Jonas Bronksas, Stokholmo policija. 
namus su tokiais pat dideliais sodais. 

— Pastarosiomis savaitėmis gavome kelis pranešimus apie apylin- 
kėse įvykdytus įsilaužimus. Ar jūs nieko nepastebėjote? 

- Taigi čia faras beldžias į duris! 

Balso tonas toks pat kaip Protezo ir Narkomano - Žmonių, ku- 
riems vis tekdavo šitaip atidarius duris išvysti policijos pareigūnus. 
Keliskart atlikę bausmes kalėjime, jie tapo įprastais teisinės sistemos 
dalyviais. Tokie žmonės niekada neprarasdavo budrumo, visad iš 
anksto nujausdavo esantys įtariami. 

— Galima ir taip sakyti. 

— Na... Po velnių, ko iš manęs norit? 

Kitokios reakcijos Bronksas nė negalėjo tikėtis, jis ir nelaukė įsi- 
vaizduojamo pokalbio apie sutrikdytą gyventojų ramybę. Atvyko čia 
susitikti su kompiuterio išskaičiuotu galimu nusikaltėliu. 

- Aš parodžiau jums pažymėjimą. Dabar norėčiau pamatyti jūsų 
dokumentą. 

- Neturiu jokio sušikto dokumento. 

- Neturite? 

- Ne. 

- Paso ar kokio kito dokumento? 

— O kodėl turėčiau turėti? Argi privalau rodyti dokumentus vi- 
siems tarpdury išdygusiems farams? 

Jiedu stovėjo ankštame prieangyje vienas priešais kitą. Ir Prote- 
zas, ir Narkomanas po tiek laiko jau atsakinėjo į klausimus, knisosi 
ieškodami dokumentų. Jausdamiesi įtariami, jie norėjo kuo greičiau 
užbaigti pokalbį. 

- Galbūt taptumėt visuomenės dalimi? 

— Žinai... Aš tik nuomoju apatinį aukštą. Nenoriu būti jokios 
sušiktos visuomenės dalimi. 

Bet šis vyras neįtikėtinai atžagarias, gali valandų valandas ginčytis, 
kiekvieną žvilgsnį įsivaizduodamas kaip galynėjimąsi. 

— O automobilis ana ten? 

Bronksas mostelėjo garažo vartų link, rodydamas senutį parūdi- 
jusį sabą, pro kurio langą kyšojo sulankstomosios kopėčios ir dažų 
voleliai. 

- Jis jūsų? Jei taip, juk turite vairuotojo pažymėjimą. 

Brūkštelėjo ranka per savąją Elvio šukuoseną. 

— Manai, esu įsibrovėlis? Ane? Juk taip? Jau pažiūrėjai mano isto- 
riją savo prakeiktuose popiergaliuose. 

— Norėčiau sužinoti, kur buvote spalio septynioliktą tarp 17.30 
ir 18.30. 

Nuskardėjo ne itin nuoširdus juokas. 

— Koks vagis eina plėšti tokiu metu? 

Vyras, ir taip tvirtai stovėjęs, Žingtelėjo dar į priekį. 

- Padariau, ką padariau, praradau savitvardą. Bet vagis... Ką, po 
velnių, manai, galėčiau brautis į kitų namus ir vogti? Aš kovoju, o 
ne slapstausi. Gali tai patikrinti savo popieriuose. 

Jonas Bronksas neketino trauktis nepamatęs dokumento. 

„Mušei žmoną.“ 

„Metei padegamąją bombą į jos tėvų namus.“ 

„Naudoji smurtą siekdamas klusnumo. Įsitikinti tuo nereikia jokių 
popierių, puikiai tai žinau.“ 

- Gerai jau, velniai griebtų, parodysiu, jei tik paskui dingsi. 

Palikęs praviras duris, vyras dingo koridoriuje, veikiausiai pasu- 
ko į virtuvę, kur ant stalo gulėjo šūsnis bilietų, stovėjo pora butelių 
vyno. Ant vienos kėdės atlošo pakabintas švarkas, iš kišenės styrojo 
nudrengtos piniginės kampas. 

— Ačiū. 

Bronksas paėmė ištiestą plastiko kortelę, gulėjusią piniginėje tarp 
kelių dvidešimtinių ir kasos čekių. Ivano Zorano Duvnjako vairuoto- 
jo pažymėjimas, išduotas prieš septynerius metus, galiojo dar trejus. 

— Galėjote parodyti iš karto. 

- Ko man rodyt? Atsibogini į mano namus su įtarimais, nors 
puikiai Žinai, kad nebuvau prasižengęs jau dešimt metų. Nesu kokia 
sušikta žiurkė, kad landžiočiau po svetimus namus. 

— Ar kas nors galėtų patvirtinti jūsų alibi? 

Jiedu stovėjo greta. Bet ne pernelyg arti. Vyras vardu Ivanas Duvn- 
jakas dabar dar drąsiau žingtelėjo gerą dešimtį centimetrų priekin, 
ištempęs kaklą atšovė žandikaulį ir įsistebeilijo į Joną. Jau seniai 
pareigūnas Bronksas nebuvo susidūręs su tokiu galių išmėginimu. 

- Atvarai ir stengiesi išmušti mane iš pusiausvyros. Jei nesiliausi, 
gali būti, jog tau pavyks. 

Bet jis vis tiek nesitraukė. 

— Grasinate man? 

— Manyk, kaip nori. 

- Ar kas nors gali patvirtinti, ką veikėte spalio devynioliktos 
Popietę ir vakarą? 

- Stivas gali. 

— Stivas“ 

— Namo savininkas. Jis gyvena viršuj, gali patvirtinti. Paskambink 
jam. Jis dirba... suknistame Gotlando kelte. 

Bronksas nusileido laiptais ir patraukė prie automobilio. Jam 
nereikėjo nė atsigręžti ir taip kuo puikiausiai jautė iš už užuolaidos 
į nugarą įsmeigtas akis. 

Jo paieškos metodas išskyrė septyniolika nusikaltėlių - kalinčių 
ir laisvų, vis dar įsipainiojusių ir seniai išsižadėjusių praeities. Šiame 
sąraše Duvnjakas buvo paskutinis. Mušeika, bet ne vagis. Bronksas 
juo patikėjo. 

Jafaro ir Gobako čia nebuvo. 


Pirmasis brėžinys - ertmė po kambario grindimis. Antrasis - seifo 
nugarėlė, išpjauta ir užtaisyta audiniu. Trečiąjį Leo laikė rankose - tai 
įėjimas į Fantomo grotą ir jos lubos. 

Hidraulinis mechanizmas. Dangtis. Rankenėlės. 

Visų pirma virš iškastos ertmės jie paklojo armatūrą, ji it metalo 
skeletas turėjo išlaikyti matomo kambario grindis ir slaptojo lubas. 
Paskui iš garažo atnešė seifą, įtaisė jį į patį metalo tinklo vidurį, 
spyna į viršų ir nugarėle žemyn. Po armatūros skeletu jie sukalė 
medinį rėmą ir užpildė betono mišiniu - atrodė, lyg keturių šimtų 
kilogramų seifas kabėtų ore. 

- Noriu dar sykį išgirsti. 

Leo sulankstė brėžinį, ir, atsigulęs prie sienos, palei ilgąjį ertmės 
kraštą, iš Felikso perėmė lentą. 

— Ką išgirsti? 

Skysta pilka masė apgaubė armatūrą. Jie ketino išlyginti paviršių 
braukdami lentomis. 

— Tavo pasižadėjimą. 

— Apie ką tu kalbi, Feliksai? 

Širdis beldė taip, kaip tąkart bildėjo užrakintos durys. Jis padarė 
klaidą, kai įleido tėvą - šis lėkte nulėkė į virtuvę užmušti mamos. 

— Kad niekada su juo nesusitiksi. 

- Velniai griebtų, tu kaip užsuktas. Jis jau atliko bausmę, gana! 

— Ką nori pasakyti... Gini jį? Prisiek, po velnių! 

Betono paviršius buvo lygut lygutėlis. Liko tik trys žingsniai: įtaisyti 
rankenėles, hidraulinį mechanizmą, kuris lengvai atvers seifo duris, 
ir dangtį. Į medžio rėmą dangčiui Leo buvo bebaigiąs krėsti betoną. 

— OK. Prisiekiu. Dar kartą. 

Jiedu baigė montuoti seifą į grindis. Pagaliau alinantis darbas 
įveiktas, slėptuvė paruošta. Leo pasirąžė, išėjo iš kambario ir pa- 
traukė į lauką. 

- Leo, ar supranti, kodėl taip reaguoju? - nusekęs broliui įkandin, 
Feliksas užėjo už akių. - Leo, velniai griebtų! 

- Turėjom niekam tikusį tėvą, na ir ką? 

Žarna tįsojo prie pat betono maišyklės. Leo nukreipė jos galą į 
maišyklės būgną, pripylė ligi pusės vandens ir paleido. Maišyklė ėmė 
suktis lyg skalbimo mašina. 

— Nejau iš tiesų nesupranti? 

— Feliksai, mes jau suaugę, gyvenkim savo gyvenimus. 

— Nesupranti... jei nebūčiau atidaręs durų, nieko nebūtų nutikę. 

— Apie kokias sušiktas duris tu tauški? 

— Tada duris atidariau aš. Kai tėvas bandė užmušti mamą. Aš 
atidariau ir įleidau jį. 

— Visai ne. 

— Atidariau duris ir... 

— Tai aš atidariau. 

— Leo, velniai rautų, aš nejuokauju. 

- Ir aš nejuokauju. Po velnių, kodėl gi... būtum atidaręs duris tėvui? 

— Galbūt aš nežinojau, kad tai... jis. 

- Feliksai, kurių galų būtum jį įleidęs? Juk visad jaudinaisi dėl to, 
kas gali nutikti. Blogai prisimeni. Duris atidariau aš. 

— Tu? 

- Klaidingai prisimeni. Nebesinešiok kaltės. 

— Tu šokai jam ant nugaros kaip prakeikta beždžionė. Tu šokai 
tarp jų. O aš... aš jį įleidau! 


Tarp brolių monotoniškai ūžė maišyklė, joje teliūskavo vanduo. 

- Tąkart aš apsisprendžiau, Leo! Ar girdi, daugiau niekada! Lai tas 
prakeiktas senis eina velniop! Kada gi ir tu suprasi? 

Cemento maišyklė švari. Leo ją sustabdė, išpylė rusvą vandenį ir 
paskutinį kartą išskalavo. 

- Jei vėl jį įsileisime... Žinai tai ne prasčiau už mane, jis pasistengs 
sugriauti viską, ką mes sukūrėme. 


Laiptai girgždėdavo tik lipant į viršų. Šešiolika siaurų pušinių pako- 
pų. Stivo virtuvė tiesiai virš jojo. Tik švaresnė, aplink stalą daugiau 
kėdžių, o ant palangių - gėlės. Kelių dienų senumo laikraščiai sukrau- 
ti ant taburetės prie viryklės. Ivanas sugriebė juos, bet dar kyštelėjo 
galvą ir į spintelę po plautuve, kur prieš išmetant į makulatūrą pa- 
prastai jų būdavo sukrauta dar daugiau. 

Tas suskis faras, vilkintis džinsais ir odine striuke, stovėjo už jo 
namų durų, o paskui ėmė porinti apie smulkius vagišius, šmirinė- 
jančius kitų namuose it žiurkės. 

Vyras nusileido žemyn, nustūmė į šalį „Keno“ loto bilietus ir bute- 
lius ir virtuvės stalą nuklojo dviejų savaičių senumo Dagens Nyheter, 
Svenska Dagbladet ir Nynūshamns Posten numeriais. Apie apylinkėse 
įvykdytą įsilaužimą rado tik žinutę. 

Galėjo trinktelėti tam farui į žandikaulį, jei nebūtų pasižadėjęs 
daugiau niekada šitaip nesielgti. Jis juk atrado kitą būdą, ne ką 
mažiau veikiantį Žmones, ir jam tai negrėsė kalėjimu. Jei Ivanas 
imdavo kalbėti pakeltu balsu ir nenuleisdamas akių, šitos suknistos 
šalies žmonės atsitraukdavo, - tai prilygo geram smūgiui į marmūzę, 
nors nereikėjo pakrutinti nė piršto. Žmonės prarasdavo budrumą ir 
nuleidę akis pasiduodavo. 

Visą dešimtmetį Ivanas nebuvo įsivėlęs į muštynes. 

Jis tūžo, kad farai nepamiršo jo nusižengimų, - lyg žmonės ne- 
galėtų pasikeisti. Užsimetė pilką švarką, įsispyrė į batus ir, dulkiant 
lietui, patraukė laukan, į Esmu centrą. Nuzulinti batų padai slysčiojo 

šlapiu molėtu šaligatviu. Praėjo parduotuves, bankus, užkandines. 
Jam įžengus į Jensono tabako kioską, durų signalas įkyriai sudžeržgė, 
kaip ir kaskart pasirodžius rūkaliui. 

Ivanas apsidairė: tabako gaminiais nukrautos lentynos greta sal- 
dumynų eilių, o šalia stalo su tušinukais ir loterijos bilietais išdėlioti 
laikraščiai. Prie prekystalio tuščia. Tualete prie krautuvėlės durų 
pliūptelėjo nuleidžiamas vanduo. Praeitą vasarą mainais į tabaką 
pats sutvarkė prakiurusį unitazą. 

— Ivanai! 

Kioskininkas Jensonas praskleidė užuolaidas ir, lyg šluostydamasis 
rankas, perbraukė jomis per plaukus. 

— Abu vakaro laikraščius. 

— Šiandien nėra žaidimų priedo, Ivanai. Žinai, jie spausdinami 
tik antradieniais. 

— Expressen ir Aftonbladet. 

Iš marškinių kišenės ištraukė perlenktą suglamžytą voką, pirštais 
perbėgo penkšimtes ir vieną jų padėjo ant prekystalio. 

— Neturiu smulkių. 

Parduotuvėlės savininkas nusišluostė retai nešiojamus akinius, 
pasibalnojo nosį ir kilstelėjo banknotą priešais šviesą. 

— Kad tave kur. 

— Dabar daug darbo. 

— Uždirbi šitiek dažydamas ir meistraudamas? Būsiu pasirinkęs 
ne tą profesiją. Vaikštinėji su pilnu voku pinigų, o aš vos galiu su- 
krapštyti grąžos. Kas gi tau šitiek moka? 

— Aš ir pats stebiuosi. Reikėtų išsiaiškinti. 

Ant nutrinto stalviršio Jensonas krovė grąžą - šimtines, penkias- 
dešimtines, dvidešimtines. Sustojęs prie loterijos stalo, Ivanas viską 
perskaičiavo ir įniko vartyti vakaro laikraščius. 

— Nė žodelio. 

— Apie ką? 

— Apie įsilaužimus. 

— Įsilaužimus? 

— Nagi kelis nusikaltimus apylinkėse. 

- Ničnieko negirdėjau, nors visi ateina čia išsipasakoti. Aš turė- 
čiau žinoti. 

Ivanas susuko laikraščius ir susikišo į švarko kišenes. 

Jis rymojo prie lango, kai pravėręs vartus pasirodė faras, paskui 
paskambino į duris, norėdamas pasikalbėti išgalvota dingstimi. Tas 
šunsnukis kaimynų nelankė, be to, atvažiavo vienas. Jei iš tiesų būtų 
norėjęs susitikti ir su kaimynais, būtų palikęs automobilį centre ir 
ėjęs pėsčiomis. Be to, norėdami apklausti anksčiau teistus mušeikas, 
farai būtų dirbę bent poroje, nes paprastai jie sukinėjasi po du kaip 
alkanos hienos. Šitas atvyko dėl kitos priežasties. 

- Arjau perskaitei? 

- Nėra ko skaityti. 

- Tuomet padėk juos atgal, nereikės mokėti. Verčiau jau imk pakelį 
sukamojo tabako. 

Jis ištiesino laikraščius ir tvarkingai padėjo lentynon, tuomet iš 
apatinės lentynos paėmė maišelį tabako. 

— Buvo užsukęs tavo sūnus. 

Ivanas jau traukė durų link. 

- Plačiapetis išaugo. Panašus į tave, Ivanai, tik baltapūkis. 

Lėtai užsiveriant durims vėl gergžtelėjo signalas. 

— Senokai jo nemačiau. Ar ir vėl dirbat kartu? 

Vyras prie prekystalio, rankas besišluostąs į plaukus, norėjo išgauti 
atsakymą. Bet jam neišdegs. Vyriausiasis sūnus kartu su broliais 
dabar turi įmonę. 

Ivanas kone šyptelėjo. 

Jis žinojo išmokęs sūnus laikytis išvien, net prieš jį patį. 


Ilgiau nei mėnesį stovėjęs kitoje greitkelio pusėje, konteineris dabar 
pamažėle tolo nuo Mėlynojo namo. Dvi milžiniškos geležinės šakės 
nelyg dramblio iltys laikė porą tonų sveriantį uždarą metalinį kon- 
teinerį ant traktoriaus, riedančio siaura gatve pro kaimynų namus, 
aukštą tvorą, sodą. 

Jie palaukė, kol išdžius betonas ir seifas įsitvirtins grindyse. Pr1- 
jungė du elektros laidus: vieną prie pompos, kitą - prie lizdo, o prie 
sienų pakabino dvi eiles lentynų. 

Juodąjį konteinerį apgaubė rudens prieblanda, ir vyrai galėjo 
nepastebėti sunešti jo turinį. 

Jasperas čiupo porą ginklų ir buože į priekį padavė pro langą 
vidun. Viduje laukęs Feliksas perdavė ginklus Vincentui, o šis pa- 
silenkęs dėjo juos į visa praryjančią nepasotinamą metalinę gerklę. 

Leo rankos, pečiai turėjo nuvargti, bet, vos nusileidęs į alka- 
nos požemio pabaisos vidurius, jis prajuko ir pasijuto lengvas lyg 
pūkas. Jie puikiai pasidarbavo. Grindys kambary virš slėptuvės 
išklotos languotu linoleumu, sienos nudažytos šilta pilkšva spalva, 
o žvilgančios aliejinių dažų juostos ant sienų jau rytoj turi būti 
išdžiūvusios. 

Leo užlipo į antrą namo aukštą. 

Išsidrėbusi ant pilvo, su drabužiais jų dvigulėje lovoje miegojo 
Aneli. Pastaruoju metu ji daug miegojo. Žmonės skirtingai reaguoja 
į užklupusius rūpesčius. 

Atgalia ranka tol švelniai glostė jos skruostą, kol jinai pribudo. 

— Kiek... valandų? 

Prisimerkusi, akys vengė šviesos. 

— Pusė septynių. 

— Taip anksti? Tuomet norėčiau dar pamiegoti. 

— Vakaro. 

Atsargiai paėmė Aneli už rankos ir patraukė: 

- Eime. 

Ji žvelgė į Leo, bet nė nekrustelėjo. 

— Metas susitikti su Fantomu. 

Aneli atsisėdo. Jos rankos tebebuvo glebios, o kojos neketino 
klausyti. Nors nieko nesuprasdama, ji nusekė Leo. Jiedu nusileido 
laiptais, nuėjo į kambarį priešais virtuvę, kur Leo dabar leisdavo 
nemažai laiko. 

— Kažkas slapstosi. 

— Slapstosi? Kas gi? 

— Niekas. Įsivaizduokim, Aneli. Kažkas slapstosi, atsidangina į šį 
namą, galiausiai atvyksta farai. 

Paprastas kambarys. Grindys, sienos, lubos. Visi susirinkę, Leo, 
Vincentas ir Jasperas patenkinti stebėjo Aneli. 

— Nieko nesuprantu. Ką tu pliauški? 

Juodi ir balti kvadratai, keturiasdešimt iš keturiasdešimt centi- 
metrų, - ji matė tokias grindis. Leo paleido jos ranką ir pritūpė. 
Kupinas pasitenkinimo dirstelėjo į Aneli ir ėmė vynioti dangą, paskui 
bakstelėjo į ketvertą plastiko kvadratų - du baltus ir du juodus - ir 
atidengė du geležinius žiedus. 

— Atvažiuoja farai ir ima šniukštinėti. Kažkodėl jie randa porą 
palaidų kvadratų ir šituos žiedus, kuriuos truktelėjus galima pakelti 
dangtį. 

Jis nutvėrė už žiedų, truktelėjo ir betono plokštė pakilo. 
seifas. Suskiai policininkai baisiai apsidžiaugia: juk jiems pavyko 
mus parišti! 

Jis atsargiai suėmė seifo užraktą. 

— Paskui jiems žiauriai pasiseka ir jie įspėja užrakto kodą. Manom, 
kad jiems pavyktų atspėti. 

Jis tol sukiojo skaičiukus, kol plieninės durys atsišovė. Seifo vidus, 
kokio ir galima tikėtis. Penkių šimtų kronų kupiūrų prikištas polieti- 
leno maišelis. Vaizdo kamera. Keli šoviniai. Šūsnis popierių, kažkokių 
sertifikatų ar sutarčių. Viską iškraustęs, Leo išdėliojo ant grindų. 

— Farams pavyksta rasti seifą ir jį atidaryti. Jie stovi, kur mes dabar 
stovim, ir mato šitai. Nieko daugiau. Pabaiga. Jie skuba į kitą kambarį 
patenkinti, kad pavyko rasti kažką slapto, abejotinos svarbos doku- 
mentų, šovinių, kurių tyrimas neduotų jokių rezultatų. 

Anglies juodumo seifo nugarėlė kruopščiai paslėpta. Priėjęs prie 
vienintelio lango Leo atsuko virš jo pritaisytos elektros paskirsty- 
mo dėžutės dangtelį. Viduj tebuvo du palaidi laidai - raudonas ir 
mėlynas. Vis dar tebesišypsodamas, Leo žvilgtelėjo į Aneli, paskui, 
suglaudęs laidų galus, uždarė elektros grandinę. 

— Nueik prie seifo ir pažiūrėk žemyn. 

Pasigirdo grumėjimas. Seifo nugarėlė pamažu nusileido. 

- Farai jau išėjo. Bet jie nepastebėjo, kas yra už seifo. 

Leo skubomis pakštelėjo Aneli į skruostą ir susilenkęs ėmė leistis į 
duobę, pėdas dėdamas ant aliuminio pakopų. Pasiekęs dugną, įjungė 
šviesą. Dar neseniai čia nebuvo kambario, o dabar sienas juosė dvi 
eilės lentynų. Leo paskutinis lietė perduodamus ginklus, dėliojo juos 
stačiomis: viršutinėje lentynoje pistoletai kulkosvaidžiai, žemiau — 
automatai AK4. 

— Fantomas. 

Iškart už kopėčių, ant grindų, penki kulkosvaidžiai. 

— Ar supranti, čia Fantomo seifas, kur jis palieka žinutes Džiunglių 
patruliui“. 

Aneli basa leidosi siaurais kopėčių skersiniais. Mažumėlę susver- 
dėjo, bet, atgavusi pusiausvyrą, pasiekė šaltą žemę. 

- Žinai, patrulio būstinėje Fantomas turėjo slaptą tunelį, vedantį 
už saugyklos nugaros, kurią atidaręs rasdavo vado žinutes. Jie ten 
palikdavo slaptas žinutes - šitaip bendravo. 

Lentynos pilnos automatinių ginklų. Aneli apsižvalgė: metaliniai 
kopėčių atramų cilindrai įmontuoti į patį saugyklos dugną. 

— Paliesk. 

Suėmęs jos ranką, Leo perbraukė betono sieną. 

— Sausa! Jokios drėgmės, jokio vandens. 

Priklaupęs atidengė šulinį primenančią ertmę grindyse - ten stovėjo 
gremėzdiškas betono maišyklės būgnas, o jame - įmontuota pompa. 

— Namas yra ežero dugne. Rūsio čia įsirengti neįmanoma. Bet šitai 
mums padės kontroliuoti vandens lygį: kai tik jis pasieks viršutinę 
ribą, įsijungs pompa. 

Leo stovėjo šalia Aneli požeminiame paslapčių kambaryje, laikė ją 
apkabinęs, o juodu supo dvi eilės ginklų. Būsimiems apiplėšimams 
žūtbūt reikėjo saugyklos - Fantomo grotos, kurios niekas niekuomet 
neaptiktų. 


* 


Fantomas - Lee Falko (1911-1999) sukurtas personažas, kovotojas su blogiu fiktyvioje Afrikos 
valstybėje Bangaloje. Jis paslaptingai vadovauja Džiunglių patruliui, palikdamas nurodymus seife. 

VAIZDAS PRO JUODĄ plėšiko kaukę rodosi lyg iš senovinio filmo: 
vaiskias pasaulio spalvas apjuosia tamsus rėmas. 

- Liko šešiasdešimt sekundžių. 

Pirmiausia visu ryškumu pamato mėlynas kombinezono ran- 
koves. Nors skylės akims kaukėje iškirptos kaip tik jam, išėjo 
mažumėlę kreivai. Mėlynos rankovės laiko didelį sunkų pilką 
kulkosvaidį. 

- Liko penkiasdešimt sekundžių. 

Pakėlus akis vaizdas nepasikeičia, juodasis rėmas - kur ir buvęs, 
bet supantis pasaulis dingojasi didesnis. Jis tupi dideliame automo- 
bilyje, jų nenaujame dodže furgone, iš kurio dabar išimtos sėdynės. 
Pajunta tylą. Tik šitokiame automobilyje ji savotiška. Ji justi ne 
išorėje — vyrai laiko vienodus ginklus, visiems ant pečių vienodos 
tuščios kuprinės, visi vienodais kombinezonais ir batais, vienodomis 
kaukėmis. 

Tyla justi viduje. 

— Liko keturiasdešimt sekundžių. 

Už nugaros sėdintis antras mėlynasis turi išvežti juos iš nusikalti- 
mo vietos. Jis ramus kaip belgas, bet kokioje situacijoje gali priimti 
geriausią sprendimą. 

- Liko trisdešimt sekundžių. 

Trečias mėlynasis sėdi priešais, jo užduotis - numušti užpakali- 
nę stebėjimo kamerą. Jis dega nekantrumu, dėl to jau kelias paras 
negalėjo užmigti. 

- Dvidešimt sekundžių. 

Ketvirtas mėlynasis šalia, jis turi užšokęs prasisprausti pro kasos 
langelį ir išgauti raktus. Jis bando nuslėpti drebąs, nėra tikras, ar 
netrukus jam pavyks eiti suaugusio vyro žingsniu. 

— Dešimt sekundžių. 

Jis stebi vyrus pro apvalią skylę: kaip ir jis, visi spaudžia prie savęs 
ginklus. Jei nutiktų kas neplanuoto, banke bet kuris iš jų gali žūti. 
Jei kas privers juos panaudoti ginklą, lai būna pasirengęs susitaikyti 
su pasekmėmis. Tik vienas judesys, ir mechanika atliks savo dar- 
bą - nuspaustas gaidukas paleis parako dujas ir iš vamzdžio pasipils 
aštuoni šimtai penkiasdešimt kulkų per minutę. 

- Penkios sekundės. 

Jei kas sujudės, tegu žinosi. 

— Keturi, trys, du, vienas... pradedam. 

Šoninės automobilio durelės atsiveria. Iki banko durų - aštuoni 
žingsniai. Priešais duris, į šoną virš jo galvos, - pirmoji stebėjimo 
kamera. Jis pasisuka visu kūnu ir šauna. Negirdėti nė garso, tuomet jis 
pats keliskart sušunka: „Bam! Bam! Bam!“ Trečias mėlynasis iškėlęs 
ginklą žengia pirmyn, iš visų jėgų įsikibęs ginklo, taikosi į antrąją 
kamerą. Šūvių vis dar negirdėti, todėl jis dar garsiau sušunka: „Bam! 
Bam! Bam!“ Ketvirtas mėlynasis žengia jam įkandin, perlipa per dvi 
ant grindų parkritusias moteris ir, kaip planuota, nulekia prie kasos. 

— Kasininkė uždarė langelį. 

Ketvirtas mėlynasis staiga sustoja. Pirmo mėlynojo pranešimas 
tebeskardi iš ausinės: 

- Ketvirtas mėlynasis, reaguok! Daryk ką nors! Langelis uždarytas! 

Ketvirtas mėlynasis dvejodamas dirsteli į kasą. 

Kai padelsęs nukreipia ginklą į nuleistą stiklą ir už jo sėdinčią 
kasininkę, ketvirtą mėlynąjį išpila prakaitas. Sušunka: „Bam! Bam! 
Bam!“, bet jo šūksniai skamba pratisiau nei ankstesnieji, be įsijau- 
timo. 

- Puiku. Sustokim, padarykim poros minučių pertraukėlę. 

Leo nusismaukia juodąją kaukę ant kaktos. Jau keturias valandas 
Jie laksto pirmyn atgal įsivaizduojamoje banko teritorijoje ir klysta 

vis mažiau. Jis padeda kulkosvaidį ir odines pirštines ant suolelio, 
nuo apykaklės nusega mikrofoną ir įsikiša jį į kišenę. 

— Vincentai, ką sakiau daryti, jei stiklas užvertas? 

Ketvirtas mėlynasis nusitraukia kaukę. 

- Iššaudyti. 

— O po to? 

— Šokti vidun. 

— Nė už ką negalim sustoti, supranti? Sustoję prarandam laiko, o 
tuomet viskas eina velniop. Laiką kontroliuojam mes, ne jie. 

Didysis garažas, statybos įmonės treniruočių salė, yra jo namuose. 

Ant grindų sidabrinė lipnioji juosta masteliu 1:1 žymi „Handels“ 
banko Svedmiroje sienas, o durų slenkstį atstoja pliauska. Kasas jie 
pasidirbdino iš faneros. Šiapus kasų kartais stovėjo, o kartais gulėjo 
penki manekenai - jie atitiko klientus, o trys manekenai - kasinin- 
kai - sėdėjo darbo vietose. 

Berniukų kambaryje ant grindų išbarstytos indėnų ir kareivėlių 
figūrėlės. Rengiantis banko apiplėšimui, garaže ant grindų suguldyti 
manekenai. 

Praeitis virto dabartimi ir buvo žaidžiama iš tikrųjų. 

— Vincentai! 

Priešais lipniosios juostos banko duris pastatęs automobilį, Felik- 
sas išlipo iš vairuotojo vietos. 

— Kas nutiko? 

Jasperas, vis dar su kauke, šokosi atsakyti į dar nenuskambėjusį 
klausimą. 

— Velniai griebtų, perspėjau jus! Jam nepavyks! Juk reikės šauti į 
organinį stiklą! 

Pakėlęs ant grindų gulintį kliento manekeną, Feliksas atrėmė jį į 
nedažytos faneros kasą. 

— Kasa buvo atvira, ar ne? 

— Leo sakė, kad kasininkė spėjo uždaryti! 

Jasperas šūkavo, o Feliksas tik šypsojosi - jis nemėgo šaukti, tik 
pabeldė į faneros lakštą su dangaus žydrumo raidėmis ir trejetu - tai 


buvo trečioji kasa. 

- Bet kas gi čia? Kasa juk atvira, nejau pats nematai? 

— Po paraliais, mes treniruojamės! 

— Tu pats puoli šaudyti į nebūtą stiklą! Baik kabinėtis prie Vin- 
cento! 

— Esmė visai ne priekabės! Jis privalo užsiauginti stuburą ir nie- 
kada nedvejoti! Imi dvejoti, kai nebepasitiki ginklu, ar ne taip, Leo? 

Jasperas nulėkė prie dviejų vaizdo kamerų iš medžio plaušo plokš- 
čių su ranka užrašytais skaičiais 7 ir 2 ir bakstelėjo į jas ginklu. 

— Štai Čia ir ten yra stebėjimo kameros, kurias reikia sušaudyti. 
Ar žinai, kodėl? 

— Aš tematau porą plokščių, ant kurių kažko prikeverzojai. 

Jasperas trinktelėjo buože ir vadinamosios kameros ėmė siūbuoti 
kartodamos jo galvos judesius. 

— Lauke iššovus, žmonės nežmoniškai išsigąsta, automatas trink- 
teli kaip reikiant. Viduje garsas visai kitoks. Gergždžia lyg geležte 
trauktum per sieną, garsas nenutyla tol, kol sprogsta ausų būgneliai. 
Girdėdami cypimą žmonės sutrinka. Viduje jie jaučia kur kas daugiau 
nei nežmonišką baimę. Orientacija yra gyvybiškai svarbi išgyventi, 
jie krinta ant žemės, ne tik norėdami apsisaugoti. Jie siekia to, kas 
stabilu, - kaip grindys. Tokią akimirką žmonės visai kitaip suvokia 
erdvę. Ankstesnįjį erdvės suvokimą mes atėmėm iššaudę stebėjimo 
kameras. 

Jasperas pažvelgė į tylinčius Feliksą ir Vincentą, tik Leo vos link- 
telėjo. 

— O paskui... visų svarbiausia. Farai privalo žinoti, kad artintis 
prie mūsų darbo vietos pavojinga. Jei jie vis dėlto išdrįs priartėti, dėl 
galimų pasekmių kalti bus patys. 

Leo pasisuko į jaunesniuosius brolius - Feliksą ir Vincentą. 

— Jasperas teisus. Jei taikysis jie, mes taip pat taikysimės. Jei jie 
šaudys, norėdami mūsų mirties, mes taip pat šaudysime. Jie arba 
mes. Supratot? 

Jis pagavo brolių akis, žinojo, kad juo pasitiki. Metas nuspręsti, 
arjis pasitiki jais. Leo pasistiebė, siekdamas medžio plaušo kamerų, 
atrišo porą mazgų ir jas mažumėlę nuleido. Paskui sustojo, žingtelėjo 

atgal, norėdamas geriau įsižiūrėti - tarsi spręsdamas, ar padaryta 
pakankamai gerai. Jis nužvelgė į automobilį atsirėmusį Feliksą, pa- 
tvarkė manekeno ranką, paskui į Jasperą, įsitaisiusį antrosios kasi- 
ninkės vietoje ir žaidžiantį su ginklo spyna. 

- Visi į automobilį. Dabar pat. 

Dar karinės tarnybos neatlikęs septyniolikmetis, lengvatomis 
besinaudojantis dvidešimt vienų mokinys ir kitas - dvidešimt dvejų 
metų jaunuolis, elgiąsis lyg treniruotų kadetus. Leo privalėjo suburti 
juos veikti drauge. 

— Nagi, dar kartą! Skaičiuosiu tris minutes, fiksuoju laiką... pra- 
dedam! 

Leo atidaro duris ir šoka iš automobilio, skubiai nueina aštuonis 
žingsnius iki pliauskos slenksčio ir lipniosios juostos sienų. Po ke- 
turlasdešimt šešių valandų jie tai darys iš tikrųjų. 


AUŠTANT TUO PAČIU automobiliu jie riedėjo E4 keliu į šiaurę, pro 
Solną, Šistą, Helenelundą. Sėdynės įmontuotos dodže furgone - ne 
tik treniruočių, bet ir viso plano dalis. 

Jie ir toliau repetavo įsivaizduojamą užpuolimą, kartojo žingsnius 
iki banko kasų langelių, saugyklos ir atgal. Dvidešimt aštuonis kartus 
pirmas mėlynasis atidarė dureles, dvidešimt aštuonis kartus gauja 
kaukėtų vyrų įžygiavo į vidų, užėmė savo pozicijas - šitiek sykių jie 
išgyveno jaudulį, tobulindami kiekvieną veiksmą. Jie negalėjo galvoti 
savaip, niekad nematytame banke jie privalėjo elgtis pagal galvoje 
įsirėžusį planą. Leo vaikštinėdavo nedidelėje aikštėje tarp parduo- 
tuvėlių, keliskart įsitaisęs picerijoje prie lango valgė capricciosa. Bet 
banko durų neperžengė. Eiti į vidų jiems užginta. Nebuvo galima 
leisti stebėjimo kameroms užfiksuoti jų sudėjimo ir judesių. 

Asfaltuotas kelias susiaurėjo ir virto žvyrkeliu. Jau nebetoli. 

Viduje, tarp banko informacinių skydų, kasų ir klientų, lanky- 
davosi tik Aneli. Kaskart ant nepanaudotų įmokų kvitų ji darydavo 
patalpos eskizus, šiuos, išdėliojęs ant virtuvės stalo, Leo mėgino 
sujungti į vieną. 

- Alio! 

Mobilusis telefonas išorinėje striukės kišenėje. Leo kaipmat at- 
siliepė. 

— Leo, aš dėl to... voko. 

Gerai pažįstamas balsas. 

— Dabar neturiu laiko. 

- Suknista tavo skola, Leo, pinigai voke. Juk nenorėjai jų grąžinti? 

— Dabar tikrai neturiu laiko, negaliu kalbėti. 

— Atsidangini po keleto metų ir švaistaisi šitokiomis sumomis, 
nors nė nemanai, kad esi skolingas. Vadinasi... turi kur kas daugiau. 
Niekuomet neatiduotum savo paskutinių marškinių. Iš kur, velniai 
rautų, trauki pinigus? 

Dešinysis mygtukas balsą nutildytų. 

Paspaudė. 

— Kas skambino? 

— Nesvarbu. 

— Atrodė svarbu. 

— Sutelk dėmesį į kelią. 

Kaip visad, Feliksas sėdėjo vairuotojo vietoje. Jis turėjo pajusti au- 
tomobilį, jo greitį, stabdymo kelią, vairas turėjo tapti jo kūno dalimi. 
Dodžas. Šiame automobilyje jie kiūtos iki tris minutes truksiančio 
apiplėšimo, juo spruks viskam pasibaigus. Feliksas ne tik mokėsi 
vairuoti, bet ir stengėsi sužinoti automobilio ypatumus. Naktį prieš 
apiplėšimą jis turėjo pavogti dvi mašinas. Valandų valandas prieš 
eidamas žygin jis kaišiojo glotnią metalo juostą tarp lango stiklo 
ir gumos, visaip ją kraipė ir lankstė, siekdamas spynos liežuvėlio ir 
bandydamas greičiau nei per dvidešimt sekundžių atverti dureles. 
Šitaip jis kelis kartus išrinko spyną ir išmoko paleisti automobilį be 
raktelio. Pačiame žvyrkelio gale, rytinėje Jervafelteno dalyje, buvo 
įsikūręs senasis tiras. Pastatę automobilį vyrai išgirdo šūvius. 

— Kažkas čia yra. 

Vincentas apžvelgė žvyro kalnelius už penkiasdešimties, dviejų 
šimtų, trijų, šešių ir aštuonių šimtų metrų nuo smėlio pylimo, ku- 
riame prasmegdavo šoviniai. 

— Ar girdit? 

Leo čiupo amunicijos krepšį, keturis kilimėlius, dar tiek pat au- 
tomatinių ginklų ir leidosi eiti žvyro takeliu. Ant tris šimtus metrų 
nuo pylimo nutolusio kalnelio gulėjo du uniformuoti vyrai. 

Leo sustojo, įsiklausė. 

— Specialusis būrys, pistoletai kulkosvaidžiai MP5. 

— Grįžkim, Leo. Jie... 

Vincentas sugriebė vyresnėlio ranką. 

- „mūsų ieško! 

Jie vaikštinėjo, nešini vogtais kariuomenės ginklais, kurie galėjo 
policijai padėti atsekti naudotuosius per apiplėšimą. 

- Privalom dingti! 

- Ne. Turi mokytis. 

— Po velnių, Leo... 

- Paklausyk, farai ieško poros arabų. 

Vincentas lėtai žingsniavo brolio užnugaryje. Jis pažinojo neper- 
kalbamąjį Leo, kuris turi įveikti išgalvotus iššūkius vien todėl, kad 
gali tai padaryti. Tą akimirką tamsios uniformuotos figūros pakilo, 
susidėjo ginklus ir leidosi eiti. 

Tiesiai jų link. 

Pareigūnų siluetai vis didėjo - tvirti pečiai, platūs kaklai, - jie 
atrodė suaugę, net Leo neprilygo jiems nė iš tolo. 

- Atėjot pašaudyt, vaikinai? 

Artinantis apžiūrėti ginklų, sugurgždėjo žvyras. 

- Spėju, jūs - šauliai? 

Viskas vyko labai greitai. Vaikinų vora pakriko. 

Jasperas užbėgo už akių Leo ir išdidžiai ištiesė savo ginklą. 

- Pataikėte. Jervos šaulių batalionas. 

Savo automatą AK4 jis laikė lyg gipso statula - rami savimi paten- 
kinto vyro šypsena įsirėžė tarp smailios nosies ir aštriai atsikišusio 
smakro, atskleisdama švarplę tarp priekinių dantų. Susigūžęs Vin- 
centas dar mažumėlę žingtelėjo atbulas. Jasperas panašus į Leo - jo 
elgesį lėmė žinojimas, kad sugebės. Kita vertus, galbūt jis nėmaž 
nepanašus į Leo. Leo siekia galynėtis, nugalėti, o Jasperas tenori 
pritapti ir būti mėgstamas. 

— MP52 

- Jūs priklausot Specialiajam būriui, tiesa? 

Vincentas užsimerkė. Lyg nebūtų gana rizikuoti rodant vogtus 
ginklus - Jasperas nesitvėrė nepasidomėjęs pareigūnais. Jis tiesiog 
gerte gėrė neabejingus žvilgsnius. Jį domino ne pareigūnų darbas, 
bet jų solidarumas, brolystė, ištikimybė. 

- Taip. Sėkmės, visai nėra vėjo, puiki diena šaudyti į dešimtuką. 

Jie atsisveikindami linktelėjo. Prasilenkdamas Vincentas dėbsojo 
į savo kojas ir kvėpavo kaip įmanydamas atsargiau. 

- Ei, tu! 

Šnekiausias ir savo ginklą rodęs pareigūnas stabtelėjo priešais 
Vincentą. 

— Ar tik nebūsi per jaunas šitam? 

— Aš? " 

Vincentas stengėsi nebežiūrėti į kojas, pakelti akis, bet jam ne- 
pavyko. 

- Jis - jaunasis šaulys, - Leo atsakė už jį. 

Tas tvirtesnis už Leo pareigūnas vis dar stebėjo į žemę nudelbusį 
žvilgsnį jaunuolį. 

- Būdamas tavo amžiaus, aš vaikiausi mergų, o ne ruošiausi ko- 
vinėms operacijoms. 

Sutelkęs jėgas, Vincentas pabandė nusišypsoti, tačiau, neįstengda- 
mas kvėpuoti, tik nusiviepė. Galiausiai pareigūnai su savo ginklais 
nuėjo. Jasperas ant Žvyro patiesė paklotus, o Leo ant smėlio šlai- 
te dėliojo iš krūvos atrinktus taikinius ir išdalijo šovinius. Tačiau 
Vincentas negalėjo atsipalaiduoti, kol išgirdo suburzgiant policijos 
automobilio variklį ir pamatė jį nudulkant žvyrkeliu. 

- Jie nė nepasiteiravo serijos numerio. 

Leo kuo nuoširdžiausiai šypsojosi, buvo patenkintas, didžiavosi 
savimi. Jis susidūrė su priešininkais, kuriuos žinojo galįs nugalėti, ir 
nugalėjo. Jis užtaisė dvidešimt šovinių, pasibruko ginklą po pažasti- 
mi, nustatė jungiklį į A padėtį ir, nuspaudęs gaiduką, kliudė kartono 
figūros veidą. Taikinyje spoksančiojo veidas suplyšo. 

- Išmokęs šaudyti automatu, stovėsi kitaip. 

Jis dar sykį užtaisė ginklą, ištiesė jį Vincentui, bet nepaleido. 

- Jei neužgulsi ginklo visu svoriu, jei neatpalaiduosi pečių ir kaip 
reikiant nesuimsi kaire ranka, vamzdis pakils ir jau trečias šūvis bus 
bent pusę metro nuo taikinio. 

Leo susmuko, kūno svorį perkėlė ant kairės kojos, kaire ranka 
prilaikydamas vamzdį nusitaikė ir dar viena kulkų serija pervėrė 
kartoninės figūros širdį. 

- Jis užtaisytas. 

Vyresnysis brolis perdavė ginklą Vincentui. 

- Spynos užrakto svirtelė turi būti pradinėje pozicijoje, o saugiklis 
nuleistas. 

Kvėpuoti ramiai vis dar nepavyko, rankos drėko. Mėgdžiodamas 
Leo, Vincentas suėmė buožę, įsiręžė kaire koja, taip pat kaip jis paėmė 
vamzdį. Ir šovė. Buožė trinktelėjo į petį. Lyg truktelėtas nematomos 
virvės, vamzdis šoktelėjo aukštyn. Vaikinas prarado pusiausvyrą, bet 
žengęs kelis žingsnius atsitiesė. Dvidešimt šūvių į smėlio pylimą. Jį 
stebėjo abejingos kartoninio silueto akys. 

- Perkelk svorį ant atstatytos kojos, nagi, Vincentai, susikaupk! 

Jasperas puolė į priekį, kaip ir sutikus Specialiojo būrio pareigū- 
nus, ir spirtelėjo į kairę koją. 

- Išžerk kojas! Kairę ranką laikyk, kaip liepė Leo. Laikyk, velniai 
griebtų! 

— Užsičiaupk. 

Feliksas tuoj pat įsiterpė tarp Vincento ir Jaspero. 

- Šnekant su broliu, tau nevalia šaukti ir spardytis. Supratai? 

- Pasitraukit. Abu. 

Leo lūkuriavo, kol jie liausis spitrijęsi vienas į kitą. 

- Nepamiršk kvėpavimo, Vincentai. 

Jis atsargiai pakreipė jaunėlio veidą, kad galėtų matyti akis. 

- Įkvėpk, iškvėpk. Įkvėpk, iškvėpk. Tuomet... šauk. 

Vincentas šovė darkart. Ir... pokšt! Pataikė į kartoninės figūros 
galvą, kaklą, krūtinę. 

Buožė tvirtai įremta į petį. Daugybė šūvių. Priešai vienas po kito 
krito žemėn, o Leo skubėjo nešti naujus taikinius. Kaip ir šiandien 
garaže, Leo atsitraukęs stebėjo jaunėlį, kurį anksčiau keldavo iš love- 
lės, su kuriuo drauge statydavo raudonus ir mėlynus lego miestus ir 
valgydavo didelius sumuštinius su uogiene. „Tau negalima balsuoti. 
Negalima pirkti vino tinto alkoholinių gėrimų parduotuvėje.“ Leo 
šypsojosi, didžiavosi broliu. „Bet tu gali šaudyti iš automatinio ginklo 
ir po trisdešimt trijų valandų plėši banką.“ 

KAI AUTOMOBILIS ĮSUKO į kiemą, buvo vėlu. Su ICA prekybos 
centro maišeliais Leo nuėjo pas Aneli, tuo metu Feliksas, Vincentas 
ir Jasperas į garažą nunešė įrangą ir ginklus. Vincentas padėjo ant 
grindų pilną šaudmenų krepšį ir pajuto, kaip nevalingai juda deši- 
nysis petys, lyg kartojantis atatrankoms po oda, raumenyse, būtų 
užsiveisę kirminėliai. 

Jis paleido šimtus šūvių. Leo keliskart širdingai pagyrė jaunėlį. 
Tik Jasperas nepaliovė ieškoti kliaudų, vis kabinėjosi prie mažmožių, 
bet nerimas garavo sulig kiekvienu šūviu į patį taikinio viduriuką. 

— Metas pasirūpinti ginklais. 

Vincentas suprato, kur link suka brolis. Visad šitaip. Jasperas 
siekia laikytis centre, kaip ir anąkart kalbant su Specialiojo būrio 
pareigūnais. Jis tenori pritapti, visai nesvarbu, prie ko. 

— Velniai jus griebtų, Feliksai, Vincentai, ateikit! 

Jasperas išdėliojo savo ginklus ant darbastalio. 

- Nagi! Privalot išmokti! 

Dalis po dalies jis mikliai išrinko ginklą. 

- Darykit kaip aš - išrinkit ir išvalykit savo ginklus. Aš viską 
stebėsiu. 

Feliksas padėjo automatą AK4, kuriuo visai neseniai šaudė į kar- 
toninę žmogaus figūrą, bet, užuot daręs kaip liepta, palinko prie 
Jaspero ir šnipštelėjo: 

— Kodėl triniesi čia su automatu šiknoj? 

— Atsiprašau? 

- Lakstai vaidindamas suknistą policininką. Nei man, nei Vin- 
centui... nepatinka. 

- Velniai griebtų, mes treniruojamės! 

— Nair ką? 

- Kiekvienai treniruotei reikalingas kovos vadas, bet tau to nesu- 
prast. Tu nebuvai kariuomenėj. 

- Pasakysiu kartą ir visiems laikams. Nustok. 

— Apie ką tu? 

- Tiesiog nustok. 

- Jei mus užklups pavojus, dar padėkosi man. 

— Pavojus? 

- Viskas labai paprasta - mūšyje dvejojantys kariai žūva. 

— Žinai, jei atsidursime... mūšyje, tai tik dėl tavo kaltės. 

Jasperas artinosi nenusukdamas akių. Tą žvilgsnį Vincentas buvo 
matęs ir anksčiau - kartą, kai Jasperas, nusipirkęs guminę lazdą, 
šlaistėsi mieto centre, ieškodamas į jį spoksančiųjų. Pagaliau nu- 
sprendė, kad vaikinas vardu Didysis Stefė tikrų tikriausiai spokso, 
tuomet dukart kirto jam per riešus, jo žvilgsnis nepasikeitė net lūžus 
kaului: „Ar matėt, kaip lengvai lūžta? It suknista nudžiuvusi šakelė.“ 
Vakare Jasperas gailėjosi, be paliovos tauškė, ne apie vaikino rankas, 
oapie tai, kad prisivirė bėdos. Kad tik nebūtų atimta galimybė atlikti 
karinę tarnybą. Tuo pačiu žvilgsniu dabar jis stebeilijo į Feliksą, šis 
kaip visada nė nemanė nuleisti akių. Atsidarius durims, pasirodė 
Leo, nešinas didžiule kartono dėže. 

— Ką veikiat? 

Feliksas ir Jasperas bematant užsičiaupė. 

— Nieko. 

— Juk matau, kažkas nutiko. 

Jasperas vėl padėjo ginklą ant darbastalio. 

— Man velnioniškai nusibodo, kad jie abejoja mano gebėjimais! 

— Ne tavo gebėjimais, o laikysena! 

— Sakai, laikysena? Aš nė sekundės nesudvejojau tavo žiniomis, 
kai statybvietėje aiškinai, kad laikau plaktuko rankeną per aukštai ar 
kad dedu jį į ne tą suknistą skyrelį. Klausiau tavęs su pagarba! Todėl 
turėtum klausyti, kai aiškinu, ką išmanau! 

Leo įsispraudė į vidurį ir atsargiai išskyrė vyrus. 

— Jasperai, dabar užsičiaupk. 

— Sakei, turiu išmokyti juos. 

— Užsičiaupk ir valyk ginklą. O tu, Feliksai, klausyk Jaspero, kai 
jis dalijasi žiniomis. Jis gerai išmano gynybą. Atsimink, kaip gynė 
tave nuo kvailių iš apvaliojo namo, kai šie puolė tave spardyti. Jis 
nesitraukė, net gavęs į galvą beisbolo lazda, kovojo, iki pasirodžiau 
aš. Nejau neprisimeni? 

Leo žinojo, vyrai pavargę ir įsitempę. Liko visai nedaug. 

— Ar supratot? 

Jis tikėjosi, kad kuris puls priešgyniauti. Bet šįsyk stojo tyla, kurią 
galop pats ir nutraukė. 

- Puiku. Surepetuokim paskutinį kartą, su liemenėmis ir visa 
įranga. 

Ant garažo grindų patiestas kartonas buvo visas nuklijuotas lip- 
niąja juosta, kur ne kur kyšojo ilgos virvės, viskas apsivėlę plaukais. 
Aplink gulėjo į galybę polietileno įsuktos pakuotės su amerikietiškais 
pašto ženklais - siuntos iš Oberno Alabamos valstijoje. Nevalia pirkti 
įrangos iš Švedijos kompanijų. Jei farai imtų šniukštinėti, jos kaipmat 
išduotų visą įmanomą informaciją. O štai pirkti iš „American Body 
Armor“ - Amerikos kariuomenės tiekėjos - visai nepavojinga. 

Leo atplėšė dėžę ir kiekvienam išdalijo po neperšaunamąją lie- 
menę. Anksčiau jis buvo užsakęs kevlaro liemenes su papildoma 
kaklo ir pečių apsauga, bet jos netiko šitam reikalui. Todėl dabar, 
atsižvelgdamas į riziką ir judėjimo svarbą, nupirko keturias naujas, 
nevaržančias judesių. 

- Visos vienodos. 

Kita dėžė jau kurį laiką stovėjo pakišta po darbastaliu. Ketvertas 
naujų, tokių pat mėlynų kombinezonų. Šokdamas per banko kasą 
vaizduojantį karkasą, Vincentas rankove užkabino varžtą, Jaspero 
kombinezonas, pirma apsivilkus liemenę, pasirodė per ankštas, 0 
Feliksas, tvirtindamas dodžo sėdynes, rankoves ir klešnes išsiterliojo 
alyva. 

- Jei atrodysim visai vienodai, bus sunku perduoti signalą. 

Paskutinis kartas. 

Generalinė plėšimo repeticija su visa įranga. 

Iš automobilio, iki banko ir atgal. 

Lygiai šimtas aštuoniasdešimt sekundžių. 

Lentos ir plokštės vėl virto kasomis, o lipnioji juosta - langais ir 
sienomis. 

- Paimk benzino kanistrą, šiukšles ir sek paskui mane, - tarstelėjo 
Leo Jasperui. 

Leo linktelėjo Jasperui eiti už garažo, kur nuo kaimynų akių juos 
skyrė siena, o nuo gatvės nebuvo galima įžiūrėti per gyvatvorę. Leo 
iškratė kimšte prikimštą šiukšlinę į surūdijusią degalų statinę, Jas- 
peras šliūkštelėjo benzino. 

— 17.50. Iki uždarymo liko dešimt minučių. Kiekvienas skubinasi 
atlikti reikalus. 

Leo įžiebė du degtukus, ir brėžiniai, eskizai, žemėlapiai paskendo 
liepsnose. 

— Taigi, tvardykis, Jasperai. 

- Žinau, ką darau, velniai griebtų. 

Leo stebėjo, kaip Jaspero žvilgsnį prikaustė brėžinius ir pabėgimo 
kelius naikinanti ugnis. 

- Žinojai ir tada, kai įbedei vamzdį į sargybinio burną? 

Tvardytis. Smurtą reikia valdyti, nepasiduoti jam. Ką šįvakar 
išvydo Jaspero akyse, jau anksčiau buvo matęs tėvo akyse - jie abu 
prarado kontrolę ir patys buvo užvaldyti. 

— Ar kai likai, mėgindamas prašauti seifo duris, nors dangus jau 
mėlo nuo farų žiburėlių? 

Štai koks skirtumas tarp vienu smūgiu sulaužytos nosies ir su- 
pleškinto namo. 

— Pažvelk į mane, Jasperai, noriu žinoti, ar galiu tavim pasitikėti. 

Abu vyrai ištiesė rankas prie maloniai šiluma dvelkiančios me- 
talinės statinės. 

— Taip, gali manimi pasitikėti. 

Iki apiplėšimo devyniolika valandų ir dvylika minučių. 

— KAS, JEI ĮSTRIGSIU? 

- Įstrigsi? 

— Jei įstrigsiu langely? 

— Kokiam langely? 

— Kasos langely. Kai veršiuosi vidun. 

„Už keturių minučių ir dvylikos sekundžių jis dalyvaus pirmame 
banko apiplėšime gyvenime. 

— Neįstrigsi. 

— Na, bet jeigu? 

— Vincentai! 

— Ką? 

— Pažvelk į mane. 

— Aš žiūriu. 

— Tu neįstrigsi. Jei negalvosi, neįstrigsi. OK? 

Leo žiūrėjo į jaunėlį - jis iki pat juosmens atsisegė neperšaunamo- 
sios liemenės sagteles ir, truktelėjęs virvelę, užsiveržė stipriau. Jiedu 
matė tik vienas kitą, o kas vyko lauke, stebėti negalėjo: Feliksas naktį 
pavogė du furgonus ir dabar abu susilenkę sėdėjo vieno jų gale. Bet 
Leo kuo puikiausiai žinojo, kur esąs ir kiek dar likę važiuoti, - nė 
nematydamas žiedo, kurį šiuo metu suko, jautė jį. 

Feliksas ieškojo automobilio, pažymėto meistrų emblema, ir šis 
puikiai tiko. Automobilis su dideliais stalių įmonės lipdukais prie 
banko nekels nuostabos, bet visi jį pastebėję galės tiksliai apibūdinti. 

Sukant iš žiedo, Leo, stengdamasis išsilaikyti, įsikibo durelių ran- 
kenos. Priešais jį tupintys Vincentas ir Jasperas taip pat stvėrės! 


232 


grindyse kyšančių varžtų. Liko dvidešimt metrų, išsukus iš Hande- 
lio kelio automobilis užvažiavo ant šaligatvio ir pamažėle riedėjo 
Svedmiros aikšte. Beliko paskutinė atkarpa. Stabdant ant šlapio 
asfalto, sucypė ratai. 

Leo pasitaisė ausinę, patikrino, ar mikrofonas tinkamai prisegtas 
prie apykaklės, ir lukterėjo savąsias ausines taisančių bendrų. 

- Peliukas Mikis. 

Vyrai užsismaukė juodas kaukes, atrodė, lyg akys ir burnos iškirp- 
tos iš laikraščio ir priklijuotos tiesiog ant medžiagos. 

— Ar girdit? 

Šypsodamasis jis čiupinėjo lyg apvalias ausis iš juodos medžiagos 
išsišovusias ausines. 

— Peliukas Mikis, po velnių! 

— Pakaks, Jasperai. 

- Peliukas Mikis, Peliukas Mikis, Mikis... 

- Liaukis! 

Kol Leo ramino jaunėlį Vincentą, nepastebėjo Jaspero nerimo — 
dabar, besiruošiant suaugusiųjų smurtui, jis prasiveržė neatsakingu 
vaikišku elgesiu. 

Pirmas tikras banko apiplėšimas. Kiekvienas elgiasi savaip. 

— Aš bandau. 

Siųstuvas gulėjo dešinėje kombinezono kišenėje, Leo smiliumi 
nuspaudė kampuotą violetinį mygtuką ir tyliai tarė: 

— Vienas du. Vienas du. 

Vadovo balsas aidėjo visų galvose. 

— Ar girdit? 

Kaukėtas veidas priešais linktelėjo. Vincentas. Kaukė nuo vai- 
ruotojo sėdynės atsisuko ir linktelėjo. Feliksas. Kaukė įstrižai nuo 
jo nesujudėjo. Jasperas. 

— Alio, Jasperai! Tavo apsauginės ausinės slopina garsą, turi pa- 
sireguliuoti. 

Ką tik vaikišku balsu dainavęs apie Peliuką Mikį, jis jau ruošėsi 
šaudyti tarp žmonių. 

— O policijos radijas, Feliksai? 


Jis pastatė automobilį taip, kad pro užpakalinius veidrodėlius būtų 
matyti banko patalpos, o trys plėšikai galėtų nekliudomi iššokti. 

- Dažnis aiškus. Pagaunam. Tiksliai žinosim, kur yra farai. 

- Puiku. Vincentai? 

— Ką? 

- Eisim tiesiai pro juos. 

— Tiesiai. | 

Uždarame automobilyje nuaidėjo keistas keturių vienu metu už- 
taisomų automatinių ginklų kaukštelėjimas. 

- Sulig penkiais... 

Buvo be dešimt šešios. 

— Keturiais... 

Leo palietė užpakalinių durelių rankeną. 

- Trys, du... 

„- Palauk! 

Feliksas pakreipė užpakalinio vaizdo veidrodėlį. 

— Lai išeina dėdė su vaikštyne. Ir dar pagyvenusi moteris už jo. 

Leo nuleido ginklą. Jis buvo baigęs skaičiuoti. Vincentas nurimo, 
Jasperas susikaupė. Buvo tinkama akimirka. 

Bet praleido ją. 

— Velniai griebtų, Feliksai... 

— Spėsim. Tik leiskim jiems išeiti. 

— Nėra jokių dėdžių su vaikštynėmis! Jokių pagyvenusių moterų! 
Nuo šios akimirkos... jie nebeegzistuoja. Eisim pro juos. Viduj tėra 
pinigai! 

— Tu pasirengęs? 

— Feliksai, mes... 

— Dėdulė su vaikštyne. Ir pagyvenusi moteris. 

Feliksas dar pakreipė veidrodėlį. 

— Jie jau išėjo. 

IKI STIKLINIŲ „HANDELS“ banko durų aštuoni žingsniai. 

Nebuvo justi nė menkiausios kaltės ar nerimo, nebuvo nei praei- 
ties, nei ateities - tik žingsnis po žingsnio. 

Pirmas žengė Leo. Už jo sekė Vincentas, už šio, atsilikęs dviem 
žingsniais, Jasperas. 

Lynojo, pro kaukes smelkėsi paskutinių nurudusių, šlapių ir sli- 
džių, prie aikštės grindinio prilipusių medžių lapų kvapas. Kur tik 
pasisuksi - visur akys. Eilute susėdusių prie „Myran“ picerijos lango 
alaus gurkšnotojų, palapinėje šiltai apsitaisiusių gėlių pardavėjo ir 
jo Žmonos, dviejų banko klientų, kurie ką tik pakilo nuo kasų ir 
pasuko išėjimo link. 

Jie matė mus. Žinojo, kad ateinam. Bet dar nieko nesuprato. 

Tikri lapai, tikros akys. Tikras lietus. Tikri ir patys žmonės. Tikras 
dangus ir tikras vėjas. 

Tikros banko durys. 

Jie viską surepetavo. Kelio atgal nebėra. 

VINCENTAS NENULEIDO AKIŲ nuo Leo kaklo, šitaip niekur 
nepasimes ir tuo pačiu keliu kaip brolis įžengs į banką. 

„Jei norim, kad mums pavyktų, privalai atrodyti suaugęs. Ar 
supranti, mažyli?“ 

Liko šeši žingsniai. Penki žingsniai. Keturi. 

* „Už stiklų sėdinčios kasininkės turi manyti, jog duris atidarė trys 

vyrai.“ 

Liemenė vis tiek buvo pernelyg plati, kombinezonas veržė ir buvo 
sunku normaliai judėti. 

„Ženk tvirtai. Visa pėda.“ 

Ant peties kabantis ginklas mataravo kaip ir anksčiau. 

„Įsivaizduok, kad sveri daugiau, esi sunkesnis ir žinai, kur eini.“ 

Kad ir kiek jis stebeilijo į brolio kaklą ir stengėsi žingsniuoti visa 
pėda, atrodė, lyg nėmaž nepriartėjo prie banko. 

Jis nėmaž nepriartėjo. 

Jis nėmaž... 

Jis... 

— Vincentai! 

Likus vos žingsniui iki durų, Leo sustojo ir prabilo į tris ausinių 
poras. 

— Eikit nieko nepaisydami. 

Brolis atsisukęs uždėjo ranką ant peties, kaip kartais darydavo. 

„Eik nieko nepaisydamas.“ 

Vyriausiojo brolio balsas skambėjo jaunėlio galvoje, kaip čia buvęs: 
Jis atitraukė ranką ir ėmė taisytis kombinezono apykaklę, slėpdamas 

mikrofoną, paskui pasilenkė ir, kita ranka kilstelėjęs jaunėlio ausinę, 
sušnabždėjo: 

— Vincentai, juk Žinai, kad myliu tave? 

Paskui nusisuko į banką. 

Leo atlapojo stiklines „Handels“ banko duris, Vincentas žengė jam 
iš paskos. „Myliu tave.“ Tik mama sakydavo šitai. Jie prasibrovė pro 
ankštą įėjimą, virš galvos tvokstelėjo šiltas vėjelis. Jaunėlis svarstė, ką 
gi iš tiesų norėjo pasakyti Leo, - ar jis manė, kad tai padės broliukui 
atsipalaiduoti tarp dar nieko nenutuokiančių žmonių, o gal nujautė, 
kad jie gali žūti, bet nežinojo, kaip tai pasakyti. 

Nebuvo girdėti nė garso. 

Nieko negirdėjo, kai Leo, atsigręžęs į besisukiojančią stebėjimo 
kamerą, paleido aštuoniolika šūvių. Tebebuvo tylu ir kai Jasperas 
penkiolikakart iššovė į kitą kamerą - lyg lubose pražydusią gėlę, 
kurios ilgi žiedlapiai virpėdami krito žemyn. 

— Ketvirtas mėlynasis! 

Leo šūktelėjo jam, po tamsia kaukės medžiaga judėjo lūpos, bet 
jis ničnieko negirdėjo. 

- Ketvirtas mėlynasis! 

Vincentas ėmė brautis tarp ant grindų sukritusių, galvas rankomis 
besidangstančių žmonių. 

— Ketvirtas mėlynasis, kasa! 

Jis dar pajudėjo. 

Per vėlai pastebėjo moterį geltona pūkine striuke, užmynė ant 
rankos, tuo metu kasininkė, užrakinusi langelį, puolė po stalu. 

Jei langelis bus uždarytas. 

Jei jam nepavyktų užšokt ant stalo ir prasibrauti. 

Jei įstrigtų. 

- Šešiasdešimt sekundžių! 

Kažką šaukdamas, Leo atsidūrė jo pašonėje. Lengvai spyruokliuo- 
damas iškėlė šautuvą, kairę ranką laikydamas ant buožės. Dešimt, 
dvidešimt, trisdešimt, keturiasdešimt šūvių. 

— Ketvirtas mėlynasis, nagi! 

Pagaliau Vincentas išgirdo. Viskas tapo aišku kaip dieną. 


Stiklinė pertvara akimirką pakibo ore ir ūmai pažiro į tūkstančius 
šukių, kurios, regis, dar nenumanė nukrisiančios. Jis nulėkė prie ka- 
sos, kuri nebebuvo kliūtis, vilkėdamas liemenę, kuri nebeatrodė tokia 
sunki, su ginklu, kuris nebesiūbavo į šalis. Jis girdėjo, kaip šokant 
ant kasos stalo po kairiuoju batu ant grindų plytelių aštriai sugirgž- 
dėjo šukės, kaip, dešiniajam padui prispaudus šukes prie medžio, 
pasigirdo, tarsi kas grumšėtų ledo kubelius. Kai abiem batais stojosi 
ant grindų, duženos grikšėjo ant guminio kilimėlio lyg besitrinantys 
maišelyje stiklo rutuliukai. O kai jis nuskuodė prie vidujų durų įleisti 
trečio mėlynojo ir vėl grįžęs prie kasininkių sušuko: „Saugyklos rak- 
tus“, jo balsas nuskardėjo taip, kaip mokė Leo, jam pavyko - ranka 
raudonai lakuotais nagais pakilusi ištiesė raktų ryšelį. 

— Devyniasdešimt sekundžių! 

Jis stovėjo banko viduryje, po kojomis gulėjo šešetas žmonių: jau- 
na'moteris geltona striuke, neišleidusi nė garso, kai Vincentas primy- 
nė jos ranką; paltu vilkintis vyras su nevarstomais batais, nenorėjęs 
gultis, kol Leo paragino jį buože; pagyvenusi moteris, prisispaudusi 
prie kasos ir sekanti kiekvieną jo judesį, - jos žvilgsnis nebuvo nei 
baugštus, nei nerimastingas, ji stengėsi įsiminti kiekvieną detalę; 
du Vincento amžiaus vaikinai, kiūtantys už augios palmės, - vėliau 
jie kalbės išgyvenę apiplėšimą, viską matę savo akimis, ir ji, laikanti 
ICA parduotuvių tinklo maišelį su dribsniais, koše ir keturkampe 
skrudinamąja duona. 

— Šimtas dvidešimt sekundžių! 

Čia, vidury, jis galėjo viską matyti: kaip trečias mėlynasis atidaro 
saugyklos duris ir į kuprinę ima krauti pinigus iš trijų lentynų, pas- 
kui šauna į seifą ir susišluoja suskaičiuotas penkšimtes, supakuotas 
į standų Švedijos centrinio banko vyniojamąjį popierių. Ketvirtas 
mėlynasis žingsniavo nuo kasos prie kasos, vartydamas po kojomis 
pasimaišiusias kėdes, tuštino kasos aparatų stalčius ir grūdo pinigus 
į krepšį. 

Jasperas veikė nepriekaištingai. Vincentas taip pat. 

Liko tik Feliksas. 

— Pirmas mėlynasis antram mėlynajam. 

Leo pakreipė apykaklėje įsegtą mikrofoną prie burnos, per vitriną 
žvilgtelėjo į aikštėje stovintį automobilį, laukdamas paleidžiamo 
variklio burzgimo. 

— Ar ką nors matai? 

- Kažką matau. Žinai tą vietelę šalia banko? 

— Turiu omenyje... 

- Picerija „Myran“. Kvailas pavadinimas. 

- Antras mėlynasis, ar ką nors matai? 

- Trys bičai prie lango geria alų. Jie spokso į mane ir geria, ir... 

— Po velnių, antras mėlynasis! Kalbu apie sirenas, policininkus, 
ar jų nematyti? 

- ..jie vis dirsčioja į banko pusę. Atrodo, geria kažkokį šviesų alų. Bokalai 
didoki. 

Feliksas sapaliojo niekus - tik ne apie laiką, kontrolę ir adrenaliną. 

- Šaltą alų, Leo. Man regis, jie valgo picą su marinuotais grybais ir virtu 
kumpiu. 

Turbūt jiems smagu. 

Balsas vis trūkinėjo, klausinėjo šio bei to, bet juo visada galima 
pasitikėti. Jis kalbėjo apie alų ir konservuotus grybukus picerijoje, 
ramindamas prie lango stovintį ir laiką skaičiuojantį brolį, kuriam 
po kojomis gulėjo persigandę žmonės. 

- Šimtas penkiasdešimt sekundžių! 

Kaip tik dabar iš saugyklos turėjo pasirodyti Jasperas. Vincentas 
baigė darbuotis prie kasų. Feliksas uždėjo rankas ant vairo, pataisė 
užpakalinio vaizdo veidrodėlį ir, vos pasirodžius vyrams, ėmė sukti 
vairą. 

Leo toliau skaičiavo laiką, turėjo apleisti banką paskutinis, įsiti- 
kinęs, kad kelias nuo banko iki automobilio saugus. 

- Šimtas šešiasdešimt sekundžių! 

Jiems pavyko. 

Vincentas peršoko stalą, ant grindų gulinčius kūnus ir sustojo prie 
Leo. Už lango Feliksas spusčiojo greičio pedalą. Leo buvo ramus, 
Stebėjo, skaičiavo. Vėl nuaidėjo šūvis. Jasperas. Jis jau turėjo stovėti 
Vincentui už nugaros, bet dar nesirodė iš saugyklos, pagaliau šovė 

į seifo užraktą ir, atidaręs kitą dėklą, į kuprinę ėmė krauti penkių 
šimtų kronų kupiūras. 

- Šimtas septyniasdešimt sekundžių! 

Šūvis į užraktą. 

- Šimtas septyniasdešimt penkios! 

Dar vienas šūvis. 

- Šimtas aštuoniasdešimt! 

Jie subūrė darbo grupę, idant padidintų pelną, nedidindami rizi- 
kos, bet susitarimas buvo sulaužytas. Darkart. 

- Lauk! 

Leo nusitaikė į lubas. 

— Visi lauk! 

Ir šovė. 

- Lauk, lauk, lauk! 

" Leo paleido du šūvius į lubas virš saugyklos. Ant gulinčių, veidus 
paslėpusių žmonių pasipylė tinkas ir plastiko atplaišos. Regis, Jaspe- 
ras kaip tik tuomet suprato, baigė tuštinti stalčių, užtraukė kuprinę 
ir pasileido prie įėjimo, aikštės ir automobilio link. 

JIE TUPĖJO SUSISPAUDĘ. Kelias nebuvo itin ilgas. 

Nuo nedidelės aikštės per šaligatvį, paskui į dešinę, ir automobi- 
lis atsidurs Handelio kelyje. Netrukus jie privažiuos pirmąjį žiedą, 
pasuks į Tusmetės kelio pusę ir kaipmat suks į kairę, po masyviais 
betono stulpais, remiančiais metro bėgius. Leo girdėjo virš galvų 
dundant traukinį - farai dar nespėjo sustabdyti eismo. 

Vakaro sutemos nusileido su tyla, aplink tvyrojo ramybė. 

Apleista stovėjimo aikštelė vos už šimto penkiasdešimties metrų 
nuo ką tik apiplėšto banko, priešais ją - metro stotelė, dešinėje dešrai- 
nių kioskas ir Stiurebio ligoninė, o kairėje - trečiajame dešimtmetyje 
statytų namukų kvartalas. 

Jie užtaisė ginklus ir nusitraukė kaukes. 

Leo vėl ėmė skaičiuoti. 

Jie turėjo palaukti automobilyje tiek, kiek buvo planavę. 

KAPINĖSE VISAD TVYRO šaltis. 

Bet dabar, nuklotos geltonais lapais, atrodė šiltesnės, lyg kas būtų 
ėmęs ir pasirūpinęs jomis. 

Jonas Bronksas nubraukė šlapius lapus nuo išgverusio suolelio ir 
atsisėdo. 

Tai buvo tik vienas iš trisdešimties tūkstančių kapų didžiausiose 
Švedijos kapinėse. 

Šiaurinis kapinynas, 18A blokas, penki šimtai septyniasdešimt 
penktas kapas. 

Jis ilgai vengė čia lankytis, nors sunertos mušeikos rankos seniai 
palaidotos ir amžiams praradusios savo jėgą. 

Juodo lygaus granito antkapis gražus. Nestovėjo dar nė dvide- 
šimties metų, bet atrodė senesnis, derėjo prie amžinų kapų aplink. 

Jis apkaišė rudą išsikerojusį augalą, panašų į viržį, ir paliejo. Ant 
bežadės Žvyro ir grunto krūvos visad būdavo padėta gėlių, jis vis 
svarstė, kas jas neša. Pats niekada neatnešdavo. Mama? Kurių galų 
mamai nešti gėlių ant tėčio kapo? 

Vyras delnu perbraukė antkapio kraštą. GIMĘS. MIRĘS. DŽOR- 
DŽAS BRONKSAS. Akmenyje giliai iškaltos aukso raidės. Kai rudą 
karstą leido į žemę, jam buvo šešiolika. Jis prisiminė, kaip buvo 
sunku viena ranka laikyti slystantį karstą. Šalia verkė mama. Tik jos 
veidą ir prisiminė. Visa kita susiliejo į juodų drabužių masę. Gimi- 
nės, draugai, bendradarbiai - visi turėjo vardus, kuriuos Jonas buvo 
girdėjęs daugybę kartų, bet tų žmonių niekada nebuvo matęs. Baltas 

kaklaryšis veržė kaklą, paskui nusitraukęs jį sudegino ir prisiekė 
daugiau niekada neryšėti. 

Jau kitą dieną mama panoro sugrįžti prie kapo. 

Jis ėjo drauge. Manė, kad mama norinti eiti vien todėl, kad lai- 
dotuvių dieną nesielgusi nuoširdžiai - galbūt bijojusi, kad juodoji 
masė sužinos, ką ji iš tiesų jautė savo vyrui. Bet tai nebuvo tikroji 
priežastis. Jis dar nesugebėjo suvokti to, kas vyko, - smūgiai, perse- 
kiojimas, kuriuos ji kentė diena iš dienos. Jonas keliskart bandė su ja 
pasikalbėti, bet ji apsimetė nieko neprisimenanti - „Ką turi galvoje?“, 
lyg viskas būtų kuo giliausiai užkasta: „Puikiai supranti, ką sakau, 
Jonai, man nepatinka kaip tu kalbi.“ 

Aplink kapą išrikiuoti vainikai, juostos su įprastais užrašais. 

Bronksas stovėjo šalia, o ji tuščiu žvilgsniu stebeilijo į žvyro kau- 
burį, ir jis suprato, kodėl mama verkė - visai ne gailėdama tėčio 
ar Samo, kuris niekada nesitaikstė su jo elgesiu. Būtent tuomet ji 
nusprendė niekada to nebeprisiminti. 

Dar šlakelis vandens. Žvakė pakrypusi, įspaudė ją į purią žemę. 

Prie įvažiavimo Jonas apsuko automobilį ir, už nugaros palik- 
damas ramybę, nuvažiavo Solnos bažnyčios keliu link Solnos tilto 
ir Vazastano. Maždaug Turo gatvėje jis išgirdo pirmąjį pranešimą. 
„Banko apiplėšimas.“ Svedmiroje - kitapus miesto, pernelyg toli. Todėl 
jis toliau važiavo Kungsholmeno ir Kronobergo nuovados link, kai 
vėl išgirdo radijo pranešimą. „Gerai ginkluoti.“ Braižas atrodė pažįs- 
tamas. Kariuomenės ginkluotė. Jis įsiklausė ir pasuko kita kryptimi: iš 
Klarabergo kelio įvažiavo į Sioderledeno tunelį ir Juhaneshuvo tiltą. 
Daugybė šūvių. Jis pats gerai nesuprato, kodėl taip retai tai darydavo, 
bet dabar padidino greitį. 


„Rastas nusikaltėlių automobilis.“ 
Tie, kurie šaukia, idant atstumtų, gąsdina automatiniais ginklais 
Ir piktnaudžiauja jėga. 


„Už šimto penkiasdešimties metrų nuo nusikaltimo vietos.“ 


Jafaras ir Gobakas. 
„Stovėjimo aikštelėje prie Svedmiros metro stotelės.“ 


Keista. 

Pernelyg keista, kad būtų tiesa. 

Banko plėšikai nepalieka automobilio, ketindami toliau važiuoti 
metro. 


„Nusikaltėliai tebėra automobilyje.“ 


Jonas Bronksas įjungė policijos radijo mikrofoną. 
- Bronksas, miesto policija. Pakartokite. 


„Nusikaltėliai TEBĖRA automobilyje.“ 


Jų veiksmai atrodė vis keistesni ir vis sunkiau suprantami. 

Automobiliu pavažiavę vos kelias sekundes jie sustojo prie arti- 
miausios metro stotelės. 

Ir pasiliko automobilyje. 

Prie pat Sokenplano sankryžos pareigūnas geltona ir žalia uni- 
forma mostelėjo rodydamas pasukti į šalikelę. Netoli nusikaltimo 
vietos, už sankryžos, jį pasitiko besisukanti mėlyna šviesa - įstrižai 
kelio stovėjo du policijos automobiliai. 

— Deja, toliau važiuoti draudžiama. Turėsiu jūsų paprašyti apsi- 
sukti arba pasirinkti apylanką. 

Bronksas kyštelėjo ranką į džinsų kišenę ir ištraukė juodą odos 
dėklą su asmens tapatybės pažymėjimu, ant kurio švieste švietė gel- 
tonos, raudonos ir mėlynos spalvų ženklas. 

— Jonas Bronksas, tyrimų skyrius. 

Žibintuvėlis nušvietė jauną veidą pareigūno, atidžiai nagrinėjančio 
pažymėjimą. Jis mėgino suprasti, ar vyras nuotraukoje trumpais tam- 
siais plaukais, vidutinio kūno sudėjimo buvo tas pats žmogus, kuris 
sėdi prie vairo. Bronksui taip nutikdavo kaskart, važiuojant pro pasų 
kontrolės skyrių, pareigūnai net keliskart dirstelėdavo, stengdamiesi 
įvertinti niekuo neišsiskiriančią išvaizdą. 

Galop kolega linktelėjo, jo balsas jau skambėjo kitaip. 

— Greičiausiai jie tebėra viduje. 

— Girdėjau. 

- Gerai ginkluoti. 

— Girdėjau ir tai. 

Jis pasitraukė ir šūktelėjo kitapus sankryžos dirbantiems kole- 
goms: „Mūsiškis, praleiskite.“ Bronksas užvėrė langą ir palikęs užnu- 
garyje nerimastingas jaunojo pareigūno akis vinguriavo pro įstrižai 
kelyje stovinčius automobilius. Aplink buvo visiškai tylu, nors tokiu 
metu vienas po kito dundėdavo metro vagonai. Būtent tai Jonas iš- 
skaitė jaunojo kolegos žvilgsnyje - visa, kas regėjosi normalu, išnyko 
drauge su vidine ramybe. Tamsoje turėtų švysčioti šviesos, betono 
pilioriai - siūbuoti, važiuojant kelių tonų traukiniui, o žmonės turėtų 
skubėti namo. 

Išsukęs iš žiedo, jis sumažino greitį. Vakaro brizas sūpavo Svedmi- 
ros aikštę juosiančią baltą ir mėlyną plastiko juostą, atkirtusią dar 
nesusigaudžiusius smalsuolius. 

Jonas pastatė automobilį ant dviračių tako ir nuskubėjo drėgna 
žole į šešėlį, kurį metė degtukų dėžutės formos betono stulpai, išdi- 
džiai laikantys bėgius. 

— Kiek pasirengusių? 

Pirmas pareigūnas, pasislėpęs už betono stulpo, laukė prie ny- 
kios aikštelės krašto. Bronksas pasisuko į kitą pareigūną - panašaus 
amžiaus, augalotas, veidas atrodė matytas, bet jis niekaip negalėjo 
prisiminti vardo; tai buvo vienas iš daugelio sutiktų Sioderterno 
policijos inspektorių, su kuriais susidurdavo, tyrime dalyvaujant 
keliems rajonams. 

— Grupė laukia ant uždarytos stotelės bėgių, kita - už dešrainių 
kiosko, ana ten. Dar viena tolėliau, prie ligoninės, ir dar viena - prie 
didelio sklypo, šalia namo, kuriame dega šviesa. 

Bevardis rodė mosikuodamas ranka iš peties į visas puses. Jonui 
Bronksui buvo gėda, kad neprisiminė vardo. 

- O priešais mus - Specialusis būrys rengiasi įsiveržimui. 

Tai buvo maža aikštelė, tarp betono luitų - vos dešimt stovėjimo 
vietų. Žibintai skleidė menką šviesą. Čia stovėjo du automobiliai: se- 
nesnio modelio fordas, kurio kėbulas barškėdavo kaskart važiuojant 

per greičio mažinimo kalnelį, ir geltonas dodžas furgonas - bent 
taip jam dingojosi, prieblandoje buvo sunku išskirti spalvas. Viena 
buvo aišku - ant abiejų automobilio šonų užlipdytos santechnikos 
įmonės emblemos. 

— Kurių velnių apiplėšus banką sustoti tokioje matomoje vietoje? 

Bevardis spoksojo į automobilį. Bronksas atvykęs jį jau rado ir 
sulig kiekvienu įkvėpimu tas vaizdas pareigūną, regis, traukte įtrauk- 
davo, o sulig atodūsiu jam vėl pavykdavo išsivaduoti. 

- Jonai, ar bent įsivaizduoji, kas būtų, jei jie tebetūno viduje? Ši- 
taip akivaizdžiai! Apiplėšia banką, įšoka į automobilį, nulekia šimtą 
penkiasdešimt metrų, sustoja ir... laukia. 

Jonas. Bevardis ištarė jo vardą. Dabar Bronkso eilė kreiptis vardu, 
parodyti, kad atpažino, jog yra ir anksčiau susitikę. 

— Ne... 

„Kaltė. Viešpatie. Pačioje pavojingų nusikaltėlių medžioklėje. Jam 
be galo nepatikdavo užuomaršos, o štai pats negalėjo prisiminti. 

— ...net neįsivaizduoju. 


„Pasiruošt.“ 


Prie bevardžio apykaklės dešiniojo atlapo prisegtas radijas, raiškų 
balsą jam teko pritildyti, kad nebūtų girdėti automobilyje. 


„Puolam už penkių, keturių, trijų, dviejų, vienos... pirmyn.“ 


Staiga vienas po kito iš tamsos išniro uniformuoti pareigūnai su ne- 
peršaunamosiomis liemenėmis, šalmais ir užtaisytais ginklais — aš- 
tuoni vyrai judėjo kaip vienas. Jonas Bronksas šį vaizdą buvo matęs 
ne kartą. Ir visąlaik, matant pasirengimą susidurti su smurtu ir jėga, 
jį apimdavo toks pats jausmas. Jis niekada nematė banko apiplėšimo, 
bet vėliau peržiūrėdavo vaizdo kamerų įrašus ir jam buvo aišku, kad 
abi puses veda tas pats troškimas susidurti su priešu ir parodyti, kad 
yra už jį stipresnis, kad iš tiesų sugeba jį įveikti. 

Aštuoni šešėliai judėjo pirmyn. 

Vienas sustojo už betono stulpo ir ėmė taikytis į priekinę mašinos 
sėdynę. Du parklupę taikėsi į belangę automobilio dalį. Du artinosi 
nusitaikę į užpakalines dureles. 

Nebuvo justi net pulso kakle. 

Bevardis sulaikė kvapą - lyg būtų įkvėpęs vaizdų iš automobilio 
vidaus ir nekvėpuodamas laikytų juos kuo giliau. 

Du iš trijų Specialiojo būrio pareigūnų prisiartino prie automo- 
bilio iki pat gretimos stovėjimo vietos. Žvilgtelėjo vidun. Priekinė 
sėdynė buvo tuščia. Besislepiantieji veikiausiai bus nulindę gilyn - 
visų ginklai nukrypo į mašinos galą. 

Liko vienas pareigūnas. 

Nukreipęs žibintuvėlį, jis artinosi prie šoninių durelių. 

Automobilis nebuvo užrakintas. 

Jis uždėjo kairę ranką ant rankenos, stipriai truktelėjo ir prišoko 
artyn. 

Tamsoje nebuvo matyti šūvių. 

Nepasigirdo aidas tarp betono stulpų. 

Jokių šūksnių, jokios neapykantos, tik balsas iš radijo. 


„Automobilis tuščias.“ 

LEO.PAKRATĖ GRAŽŲJĮ „Pol Roger“ šampano butelį, ir kamštis 
iššovė kaip pridera. Jie kėlė aukštas taures už bendrą apiplėšimą, 
dainavo ir glėbesčiavosi. Išgėrusi taurę, Aneli vėl ją prisipylė. Vin- 
centas nepratarė nė žodžio nuo pat banko durų, keldamas taurę, 
stūgavo kaip Feliksas, atsikratęs juos vienijusios savikontrolės, iš 
kurios prireikus jie sėmėsi jėgų. Jasperas nepaliaudamas tauškė, kaip 
peršovęs visus saugyklos skyrius, vis sakė tostus, o jo balse purslojo 
šampano burbuliukai. 


„Pasiruošt.“ 
Jie nutilo, palinko į priekį ir įsiklausė policijos radijo, padėto ant ka- 
vos stalelio tarp apypilnių alaus bokalų ir ką tik atidarytų viskio bu- 
telių. 
„Puolam už penkių...“ 

Gergždžiantis balsas ėmė skaičiuoti, o aštuonetas Specialiojo būrio 
pareigūnų žingsnis po Žingsnio artinosi prie santechnikos įmonei 
priklausančio automobilio. 


„..„keturių, trijų, dviejų, vienos...“ 


Staiga balsas nutilo, kambaryje taip pat stojo tyla, tuomet pasigirdo 
kiti garsai - bežodė kalba. 


Batų brūžavimas. 
Sunkus alsavimas. 


Automobilio durelių girgždesys. 

O paskui. 
Įsivyravo stiprus, aiškus garsas. 


Tyla. 


Tokia tyla stoja tik bendrininkams susirinkus draugėn, klausant nu- 
galėto priešininko. 


„Automobilis tuščias.“ 


Visi pagavo juoktis. Jasperas pratrūko skambiu juoku, juokėsi taip 
pat, kaip ir nurodinėjo, - kaip žmogus, niekada nesusimąstęs, kaip- 
gi skamba jo juokas. Felikso juokas kliuksėjo skirtingais tonais, pla- 
čiu diapazonu nuo mažosios iki trečiosios oktavos do, po kiekvieno 
juoko pliūpsnio jis įkvėpdavo. Fone retkarčiais pasigirsdavo trečiasis 
balsas - Aneli juokas, besimainantis, nesiliaujantis, neapibūdinamas. 
Nors Vincentas laikėsi tyliai, jo tiesmukas juokas nurungė visus. Leo 
šypsojosi tam vaikinui, kuris nebeatsiprašinėjo, o vyriškai puolė prie 
banko kasos. Juoko bendrystė vedė prie kitų tostų, reikėjo atšauti ir 
ištuštinti dar ne vieną butelį. Leo apsidairė, nužvelgė veidą po veido. 
Jam nereikėjo juoktis, jis turėjo tikslą ir galbūt buvo laimingas. Jis su- 
šaudė policijos iniciatyvą - kaip tik dabar tie šunsnukiai stovėjo prie 
pirmojo bėglių automobilio, neturėdami nė menkiausio suvokimo, 
kur dingo banko plėšikų ketvertukas. 

Šerti lokiui į nosį ir šokti, numatyti ir laukti priešininko baimės, 
taikyti tiesiai į viduriuką, kur slypi priešininko jėga, taigi ir silpny- 
bė, - kur tvarkoje snaudžia chaosas ir jėga, triuškinanti saugumą ir 
jį paverčianti sumaištimi. 

Tokią atsipalaidavimo akimirką jis ir veikė. 

Kasdienis žmonių saugumo jausmas tebuvo iliuzija, jie apie tai 
nesusimąstydavo, chaosas ir tvarka buvo dvi tvirtai susipynusios 
gyvatės, kurios, pažeidus nepastebimą ribą, kaipmat susikeičia vieto- 
mis. Smurtas pralaužia tą ribą. Laikas, kurį jis užšaldė gulintiems ant 
banko grindų žmonėms ir tiems, kurie šūkčiojo per radijo stoteles, 
kad nusikaltėliai šaudė beatodairiškai, - tai buvo nesuprantama, nes 
nelogiška. Štai todėl Leo juos dar labiau suklaidino ir susikūrė laisvąją 
zoną - tris minutes - veikti nekliudomas. 

Unitormuotieji pareigūnai manėsi atkūrę viską - saugumą, tvarką. 
Bet kai pagaliau atvėrė šonines tuščio automobilio dureles, plėšikai 
jau buvo namie. 

— Vincentai! 

Apsikabinimų ir šampano šurmulyje Leo pastebėjo jaunėlį Vin- 
centą, kuris niekada neišduodavo savo minčių ir jausmų. 

— Na. 

— Eikš. 

— Kur? 

- Tiesiog eime drauge. 

Palikę banko apiplėšimo šventę, kur liejosi brangūs gėrimai ir tu- 
mulais virto cigarečių dūmai, jie patraukė į virtuvę, kur iš vienintelio 
butelio į stiklus prisipylė per kelis pirštus viskio. Lauke buvo tamsu, 
kaimyninio namo virtuvė atrodė lyg apšviesta scena. Jauna moteris 
ant apvalaus stalo padėjo stiklo dubenį, jaunas vyras, įsodinęs vaiką 
į kėdelę, prisegė apsauginį diržą. Mažylis, mosikuodamas šaukštu, 
reikalavo valgyti savarankiškai. 

— Atsimeni, kaip išspjaudavai trintus bananus? 

— Aš vis dar taip darau. 

— Bet mėgai konservuotus persikus, jei supjaustydavau kubeliais. 

Tuomet tau buvo metai, o man aštuoneri. Visai neseniai. Bet 
drauge ir prieš amžinybę. 

- Šiandien puikiai pasidarbavai, Vincentai. 

— Ne, aš dvejojau. 

— Bet paskui nepadarei nė klaidelės. Peršokęs kasą, gavai raktus ir 
atidarei saugyklą, kad galėtų darbuotis Jasperas. Viską atlikai laiku. 

- Aš sustojau. Ėmiau dvejoti. Planas galėjo nueiti velniop. 

— Juk atlikai užduotį, argi ne? Tris minutes mes šeimininkavom 
viduj. Turi suprasti, Vincentai, esam saugūs, kol kiti pasidavę su- 
maiščiai. Todėl turim laiko ištaisyti klaidas. 
su salotomis. 

Pakėlęs stiklą Leo pasisuko į Vincentą, taip pat rankoje laikanti 
savąjį, abu išgėrė iki dugno. 

- Dabar pamiršk tai, girdi? Tu nestabtelėjai. Nuo šios akimirkos 
iki kito karto manyk viską padaręs tinkamai. 

Jie grįžo į Fantomo grotą, kur gulėjo pinigų krepšiai, prieš valan- 
dėlę kabėję ant Vincento ir Jaspero pilvų. 

— Daugiau nei milijonas. Galbūt pusantro. 

Viename grūste prigrūsta penkšimčių pluoštų. Iš medvilnės ža- 
liavos pagaminti banknotai kvepėjo ypatingai. Šimtinės, penkiasde- 
šimtinės, dvidešimtinės sukištos kitame krepšyje. 

— Taigi... Kaip jautiesi? 

Vincentas ranka perbraukė krepšį su šimtais tūkstančių kronų. 

— Neįtikėtina. 

Broliai susižvalgė. Tuomet Leo pasisukęs pažvelgė pro langą į kai- 
mynų vakarienės stalą ir metinuką - jis jau nebevalgė pats, priešais 
sėdintis tėtis valėsi ant marškinių ir plaukuose pritiškusį maistą ir 
drauge maitino mažylį šaukšteliu. 

— Taip, neįtikėtina. Apiplėšėm banką. Pradingom, o jie neturi nė 
menkiausio supratimo, kur mes prasmegom. 

SUSKILĘS STIKLAS ŽIBINTŲ šviesoje atrodė visai kitaip. Aikšte- 
lėje išstatytų kriminalistikos ekspertų žibintų šviesa, prasiskverbusi 
pro tūkstančius stiklo šukelių, virto spindinčiu rūku. 

Toldamas Jonas Bronksas nesigręžiojo atgal. Atsisukus būtų tekę 
susidurti su mikrofonais, kameromis ir daugybe reporterių klausi- 
mų. Pakeliui jam pavyko išvengti septynių įvykio vietoje dirbančių 
žurnalistų komandų, jis ketino ir toliau jų vengti. 

Banko patalpose dulkės ir nuolaužos nuo lubų nuklojo raudoną 
košės pakelį. Moteris slėpė veidą, glausdama jį prie šaltų akmeninių 
grindų, o jos maišelis su maisto prekėmis parvirto prie sunkių užpuoli- 
ko batų. Dabar ji sėdėjo ant suolo krašto ir klausėsi Bronkso klausimų, 
bet atsakyti į juos neįstengė. Jis ir anksčiau buvo matęs tokių žmonių - 
sutrikęs žvilgsnis, bandant susieti realybę su pakirstu protu. Galingos 
šūvių sukeltos garso bangos pažeidė jos klausą, susprogdino ausų bū- 
gnelius, todėl dabar ją kankino nesiliaujantis, intensyvus pypsėjimas. 

Bronksas neatsigręžė, nors jį vijosi du šūkaujantys žurnalistai su 
kameromis. Jam perėjus šaligatvį, kurį buvo pervažiavęs ir bėglių 
automobilis, žurnalistai pasidavė ir nuskubėjo atgal prie kitų galimų 
pašnekovų. Tuo metu Jonas kirto žiedą. Jis vis dar sekė nusikaltėlių 
pėdomis. 

Jis pakėlė dulkiną košės pakelį ir ištiesė moteriai sutrikusia klausa, 
vienai iš devynių liudytojų. Trys banko darbuotojai ir šeši klientai - 
visi tris ilgas kaip gyvenimas minutes gulėjo ant grindų. Du iš jų; 
gilios šoko būsenos, išvis neįstengė papasakoti, kas nutiko. Šešis buvo 

galima apklausti, tai buvo pakenčiami, bet nevienodi parodymai. 
Netgi du paaugliai, prisispaudę prie lango, negalėjo apibūdinti, kaip 
atrodė nusikaltėliai. 


Rikardas Turesonas (RT): Manau... mėlyni kombinezonai, kaip 
mechanikų. 
Lukas Bergas (LB): Ne kombinezonai, tiek tikrai mačiau. Greičiau 


tai buvo striukės ir kelnės su kišenėmis ant klešnių. 


Kaip atrodė nusikaltėlis, sušaudęs stiklo atitvarą, tuštinęs saugyklą ar 
tas, kuris skaičiavo laiką. 


RT: Jie tikrai mūvėjo visą veidą dengiančias kaukes, buvo matyti tik 
akys. 
LB: Ne visi buvo su kaukėmis, bent man taip pasirodė. Aš kuo pui- 


kiausiai mačiau bent vieną burną. 


Smurto akivaizdoje sąmonė visad savaip interpretuoja įvykius - bai- 
mė iškreipia išvaizdą, dydį, laiką. 


RT: Gulėjau prie vyro kojų, jis buvo aukštesnis nei dviejų metrų. Esu 
tikras - visi buvo velnioniškai aukšti. 
LB: Gulėjau prie jo kojų, atrodė žemas, ne aukštesnis nei aš, bet 


galbūt kresnas. 


Tik vienas liudytojas galėjo patikimai ir laisvai išreikšti savo pastebė- 
jimus - tai į šeštą dešimtį įkopusi moteris, sėdėjusi trečiuoju numeriu 
pažymėtoje kasoje, kur kaukėtas vyras nutaikė kulkosvaidį ir paleido 
keturiasdešimt šūvių į stiklo atitvarą. Jos mažos, liūdnos akys atrodė 
guvios, nors ji pati tikriausiai paskendusi mintyse. Ji parodė, kaip iš- 
tiesė ranką raudonai lakuotais nagais, pasigirdus balsui, paliepusiam 
atiduoti saugyklos raktus, ant jos drabužių, plaukų, odos byrant stiklo 
šukėms. 


Inga Lena Hermanson (1H): Švediškai. Jokio dialekto. Jokio akcento. 


Balsas įtemptas, tylus, lyg kalbėtų pernelyg giliai. O jo akys tarytum 


yr. ei 


Įsakmus balsas ir nepagaunamas žvilgsnis. Paskui ji numetė raktų 
ryšulį plėšikui, kuris pateko prie kasų per užpakalines duris, ji viską 
stebėjo skruostą prispaudusi prie grindų. 


IH: Kitas laukė atokiau, ant krūtinės turėjo diržą, kokį nešioja karei- 


viai. Visų ausys buvo atsikišusios. 


Vienas užpuolikas reikalavo raktų, kitas atidarė saugyklą. Bet ji buvo 
tikra, kad abu keliskart žvilgčiojo į trečiąjį, stovintį nuošaliau. 


IH: Jis skaičiavo nekeldamas balso. Iki pat pabaigos. 


Atsikišusios ausys - vadinasi, jie naudojo ausines. Negarsus balsas — 
turėjo mikrofoną. 

Vadas. 

Kažkas vadovavo, kažkas vykdė nurodymus. 

Pasiekęs žiedo vidurį, Bronksas apsidairė, norėdamas įsitikinti, jog 
nėra sekamas, tuomet patraukė į kitą kelio pusę, atgal prie aikštelės, 
kur stovėjo bėglių automobilis. Virš galvos tiltu nubildėjo metro 
traukinys - eismas jau atnaujintas. Ryšių įranga. Amunicijos dėtuvės. 
Automatiniai ginklai. 

Karinė operacija. 

Anot geltonojo dodžo, ant kurio abiejų pusių švietė įmonės em- 
blema, savininko, automobilis pavogtas naktį. Bronkso skaičiavimu, 
trylika aštuoniolika valandų iki pabėgimo. Aplink išstatyti žibintai, 
čia pat sukinėjosi kriminalistikos ekspertai. 

— Metro įėjimas. Aplink - intensyvaus eismo gatvės. Daugybė 
dviračių stovų. Stovime prakeiktoje sankryžoje. Čia keleiviai šoka 
iš traukinio į autobusą, iš autobuso į traukinį, pirmyn ir atgal atkul- 
niuoja pėsčiomis ar dviračiais - žmonių knibždėte knibžda. 

Bevardis Hudingės policijos pareigūnas suko ratus aplink masy- 
viąsias atramas. 

- Ir ničniekas nepastebėjo jų išlipant iš furgono! 

Nieko neatsakęs, Bronksas pasisuko į banką, į aikštę, į žiedą. Vien 
iš ten vedė keturi keliai, kiekvienas jų už kelių kilometrų įsiliejo į nau- 
ją Žiedą, išsišakojantį į kitą ketvertą. Keturiskart keturi, kart keturi. 

Šešiasdešimt keturi pabėgimo keliai - kaip langeliai šachmatų 
lentoje. 

— Jonai? 

Bevardis darsyk kreipėsi į jį vardu. O Jonas niekaip negalėjo atsa- 
kydamas apsimesti žinąs jojo vardą. 

— Nuo tos akimirkos, kai atidarėme pirmąjį pabėgimo furgoną, 
praėjo keturiasdešimt minučių. 

Galbūt jam būtų pavykę kalbant išvengti ir tikėtis, kad staiga 
prisimins. 

— Puiki vieta nusikaltimui. 

Ne, jam nepavyko. 

— Paieškos zona jau pernelyg didelė. 

Keletą kartų sutiktas kolega, prisimenąs vardą, vis gaudė jo žvilgsnį. 

— Neprisimeni, ar ne? 

— Ko? 

— Erikas. 

— Atsiprašau? 

- Toks mano vardas. 

Plačiai mostelėjo į šalis. 

— Galbūt jie išsiskirstė? Galbūt jie išlipo iš furgono po vieną ir 
dingo. Galbūt, mums nespėjus sustabdyti metro, pirmasis nuvažiavo 
kelias stoteles bet kuria kryptimi ir ten išlipo. 

Paskui atsisuko į autobusų stotelę. 

- Galbūt antrasis įsėdo į 163-iąjį autobusą ir nuvažiavo vakarų 
kryptimi link Elvšio arba į rytus, link Šertorpo? Gal trečiasis numy- 
nė dviračiu daugiabučių link, o ketvirtasis tiesiog nupėdino keliuku 
tarp sodų? 

Metro. Autobusu. Dviračiu. Pėsčiomis. 

Arba šešiasdešimt keturi skirtingi maršrutai automobiliu. 

Bronksas įsižiūrėjo į furgoną, dar vakar buvusią santechnikos 
įmonės darbo priemonę. Pavogtas jis virto kovos automobiliu, buvo 
panaudotas užpuolimui ir pabėgimui, o po kelių dienų, praleistų 
kriminalistų laboratorijoje, ir vėl bus grąžintas meistrams. 

- Erikai? 

Pavadintas vardu kolega, regis, nudžiugo. Bet vardu, kurį ką tik 
sužinojo, kreiptis buvo nepatogu. 

- Nusikaltėliai atvyko pasirengę karui ir apsiginklavę kulkosvai- 
džiais, įsispraudę į neperšaunamąsias liemenes, apsitaisę amunicijos 
dėtuvėmis ir ryšių įranga. Jie nebūtų galėję dingti nepastebėti. 

Virš jų galvų vėl nudundėjo metro. Žmones gabenančios sistemos 
arterija jau pulsavo. 

- Turi būti liudininkų. 

Jonas Bronksas švelniai ranka trinktelėjo šonines dureles, kurias 
paliko atviras Specialiojo būrio pareigūnai. Automobilis tebuvo 
tuščiaviduris kiautas. 

— Kažkas turėjo matyti atvykstantį furgoną ir iš jo lipančius nu- 
sikaltėlius. Keturi kaukėti suaugę vyrai negali dingti kaip į vandenį. 


Neįtikėtina. 

Atsakęs į Leo klausimą, Vincentas dar tris kartus pakartojo. Su- 
skaičiavo penkšimčių pluoštus viename krepšyje. „Devyni šimtai 
dvidešimt keturi tūkstančiai kronų. Neįtikėtina.“ Įvairiaspalviai skir- 
tingos vertės banknotai antrajame krepšyje. „Aštuoni šimtai tūkstan- 
čių penki šimtai keturiasdešimt kronų. Neįtikėtina!“ Sudėjus abiejų 
krepšių turinį. „Milijonas septyni šimtai trisdešimt keturi tūkstančiai 
penki šimtai keturiasdešimt kronų. Velniai rautų, neįtikėtina!“ 

Leo ir Vincentas sėdėjo vienas priešais kitą ant grindų, kurios 
kartu buvo Fantomo grotos lubos. Atokiau nuo šampano purslų, 
nuo apgirtusių Felikso ir Jaspero balsų, skambančių pramaišiui su 
nuo stalo sklindančiais policijos radijo garsais. „Kad būtum mačiusi, 
Aneli, - kalbėjo Jasperas, vaidindamas atitvarą šaudantį Leo, - es! 
čia ir dabar, ar supranti, Aneli, - jis susmuko vaizduodamas, kaip 

tinkamai laikyti kulkosvaidį, - tai mūšis, Aneli, niekada nevalia 
sudvejoti kaip Vincentas.“ Leo pastebėjo, jog Vincentas jų klauso- 
si, sugavo jo žvilgsnį ir tarsi sakydamas: „Nesuk galvos“ atsistojo 
uždaryti durų. 

Jie šitiek kartų tai darė. Ir vis tiek atrodė iškilmingai. 

Suvynioję kilimą, jie pakėlė grindų plokštę, stipriai suėmė metalo 
žiedus ir, pakėlę nepritvirtintąją dalį, atidarė seifą. 

— Vincentai? 

— Ką? 

— Apiplėšimo metu tėra viena akimirka, kuriai nevalia nueiti 
šuniui ant uodegos. Ir ta akimirka - visai ne tai, apie ką kalbėjo 
Jasperas, OK? 

Leo nurinko nuo seifo dugno kelis penkių šimtų kronų pluoštus, 
krokodilo odos papuošalų dėžutę ir porą „Rolex“ laikrodžių. 

— Lemiamas momentas. Jei tuomet susimauni... 

Iškilminga akimirka. Atidaryti elektros paskirstymo dėžutę ir su- 
jungti du laidus. Matyti, kaip nugarėlė atveria angą į slaptąjį kambarį. 

— „turi naudoti šitai. 

Šalia pilnų krepšių suskaičiuotų banknotų stovėjo du lagaminai. 
Leo atvėrė vieną ir išėmė kulkosvaidį, kuriuo neseniai sušaudė de- 
vynių Žmonių orientaciją. 

— Bet kol aš planuoju ir visi tiksliai žino, ką turi daryti, to niekada 
nenutiks. 

Jis atsisėdo ant krašto, nukorė kojas į angą, nusikeberiojo žemyn, 
sugavo lempos laidą ir įkišo į elektros lizdą - požeminę ertmę užliejo 
plika, nirti šviesa. 

— Tik viena akimirka, ir viskas nueina velniop, Vincentai. 

Jis laikė rankas virš galvos, pasirengęs perimti krepšius. 

— Tai pirmasis automobilių keitimas. Virsmas. 


Tas kvapas Bronksui niekada nepatiko. Aitrus perkaitinto aliejaus, 
kepimo paviršių, gyvulinių ir augalinių riebalų tvaikas įsiskverbęs 
Virtuvės paviršiuose. Atėjęs apžiūrėti po metro bėgiais tarp piliorių 
įsprausto pastato, jis kaip įmanydamas stengėsi kvėpuoti per burną 

Jarko Kolka (JK): Jie atvyksta ryte ir iškeliauja vakare. Bet rudasis 
automobilis atvažiavo perpiet. O didysis geltonasis dodžas... maž- 


daug prieš valandą. 


Kepsninės savininkas matė visą prastai apšviestą stovėjimo aikštelę. 
Galbūt jis bus ką pastebėjęs. 


JB: O geltonasis - ar nematėte išlipančių žmonių? 
JK: Ničnieko. 


Bronkso spėjimu, nuo langelio iki bėglių automobilio buvo daugiau- 
sia penkiolika metrų. 


JK: Nieko keista. Kartais jie tiesiog stovi ir laukia atvykstančiųjų 


metro arba autobusu. Tuomet išvažiuoja. 


Tai buvo liesas, nenusakomo amžiaus žmogus - perkant alkoholį, 
pardavėjas galėjo jo paprašyti asmens dokumento, bet nenustebtum 
ir sužinojęs, kad jis yra keturių vaikų tėvas. Ryšėjo kadais baltą pri- 
juostę - štai kodėl aliejaus tvaikas sekė jam įkandin į lankytojų pusę, 
kur prie prekystalio stovėjo trys aukštos kėdės. 


JB: Na, o šiandien? Ar matėte atvykstančius ir išvykstančius žmo- 
nes? 


JK: Matau juos kasdien. Čia tik dešimt vietų. Stoviu čia ištisą dieną. 


Iš metalinio laikiklio Bronksas paėmė dvi servetėles, o iš vidinės švar- 
ko kišenės išsitraukė rašiklį. 
Tuomet nupiešė dešimt pailgų stačiakampių, užrašė „rudas“ se- 
nesnio modelio fordo vietoje ir „geltonas“ bėglių furgono vietoje. 
JB: Taip automobiliai stovi dabar. Gal atsimenate, ar jų nebuvo 
daugiau? 
JK: Daugiau? 
JB: Ar pastarąją valandą čia nestovėjo daugiau mašinų? 
JK: Taip. Pavyzdžiui, ten... 

JB: Užrašykite langelyje. 

JK: Ana ten, kombinuotasis furgonas. Taip ir užrašysiu: „Kombi“. 
Spalvos nepamenu. 

JB: Puiku. 

JK: Ir... tamsiai mėlynas dodžas. Visai toks pat kaip geltonasis, tik 
šalia. Taip ir užrašysiu, toks pat, tamsiai mėlynas. 

JB: O kitose vietose? 


JK: Nieko. Šiuo metu buvo tuščia. 
Vyras balta prijuoste padėjo servetėles ir jau rengėsi grįžti į virtuvę. 


JB: Mes dar nebaigėme. Noriu sužinoti, kurie automobiliai 
išvažiavo, atvykus geltonajam furgonui. 

JK: Po to? 

JB: Po to, kai atvyko bėglių furgonas. 

JK: Velniai rautų, neatsimenu! 

JB: Pasistenkite. 


Rankoje laikydamas rašiklį, vyras įsižiūrėjo į stovėjimo aikštelę, tuo- 
met vėl į servetėles, į Bronksą, ir galop apibrėžė užrašą „Kombi“. 

JKL: Šis. 

JB: Kada? 

JK: Nežinau... gal praėjus dešimčiai minučių. 


JB: Tik tas vienas? 


Tebelaikydamas rašiklį rankoje jis atsainiai ėmė belsti juo. Erzinantis 
garsas. 


JK: Paskui išvyko antrasis dodžas. Tamsiai mėlynas. 


Keli rašalo žiedai apsuko tamsiai mėlynojo langelį, galop nubrėžta 
apskritimo linija pasidarė stora, nelygi. 


JK: Galbūt... Taip, jis išriedėjo po poros minučių. Ar penkių. Na 


maždaug... 


JB: Šis? 
JK: Taip, kvadratukas šalia geltonojo. Visai prie pat. 


Servetėlės atsidūrė Bronkso rankoje. Langelis prie geltonojo. Jis žvel- 
gė į realybę pro pieštą langelį, silpna gatvės žibintų šviesta krito ant 
tuščios stovėjimo vietos. 


JB: Ar esate tikras? Ar jie tikrai išvyko vėliau? 

JK: Esu tikras. Bet jie nevažiavo atbulomis. 

JB: Atbulomis? 

JK: Visi atvažiuojantieji automobilius stato priekiu, todėl būna pri- 


versti pariedėti atbulomis. Bet šis... stovėjo atvirkščiai. 


Jonas Bronksas neprisiminė, kodėl sulamdė servetėles, pasielgė taip 
pernelyg negalvodamas. 

Du automobiliai stovėjo vienas šalia kito. Abu vienodo modelio. 
Vienas priekiu, kitas galu. 

Jis šveitė servetėles į šiukšliadėžę ir pataikė. 

Velniškai paprasta - lyg du žmonės, miegantys vieno galva prie 
kito kojų. 

Du vienodi atsukti į skirtingas puses automobiliai pastatomi kuo 
arčiau vienas kito, todėl kairiosios stumdomos durelės atsiduria vos 
keliasdešimt centimetrų atstumu vienos nuo kitų. 

Bronksas linktelėjo kepsninės savininkui ir atsidusęs žengė į tam- 
są, į vis besiplečiantį paieškos ratą. 


Leo stovėjo iškeltomis rankomis, išsitempęs suėmė penkšimčių pilną 
sportinį krepšį ir padėjo jį ant lentynos prie tolimosios sienos. Kitas 
skirtingų banknotų pilnas krepšys atsidūrė prie šovinių dėžių. 
Stovėjimo aikštelėje tarp keliaujančių žmonių jie buvo apsupti 
nepaliaujamo judėjimo, laikė užtaisytus ginklus ir buvo užsitraukę 
kaukes. Stovėjo tylut tylutėliai, nė nekrustelėjo. Virš galvų lėkė metro. 
Sustojęs autobusas išleido keleivius. Buvo girdėti dviejų visai šalia 


260 


vaikštinėjančių jaunuolių balsai, jie nė nenutuokė, kad už plonytės 
automobilio sienos kvėpuoja keturi besislapstantys banko plėšikai. 

— Vincentai, duok šen liemenes. 

Viršuje ant grindų klūpantis Vincentas užtraukė lagaminą, pilną 
ginklų, apkabų, šaudmenų, amunicijos dėtuvių. 

— Ne šį, kitą. 

Kitas užtrauktukas užstrigo ir jam teko pasidarbuoti. Neperšauna- 
mosios liemenės, didelės apvalios ausinės, ploni mikrofonai. Vienas 
po kito daiktai atsidūrė Leo rankose ir sugulė lentynose virš pinigų 
krepšių. 

Jie palaukė šešiasdešimt sekundžių, tuomet Feliksas atidarė šoni- 
nes dureles, pasiekė priešinga kryptimi stovintį furgoną ir, nuspaudęs 
rankenėlę, pastūmė į šoną ir jo dureles. Du vienodi furgonai tapo 
vienu, nepastebima pora atvirų durų. Trumpas šuoliukas iš vienos 
mašinos į kitą. Feliksas įsitaisė vairuotojo vietoje, Jasperas ir Vin- 
centas, nešini krepšiais, ir galiausiai Leo, uždaręs abiejų, vėl virtusių 
atskiromis, mašinų dureles. Tas pats kelias kaip prieš penkias minutes 
ir trisdešimt sekundžių vykstant į banką. Tik kita kryptimi. 

- Vincentai? Kombinezonai ir kaukės turi likti, juos sudeginsime. 

Pirmas svarbus automobilio keitimas. Vos už poros šimtų metrų 
nuo ką tik apšvarinto banko. Virsmas. Niekas nematė jų išlipant iš 
geltonojo automobilio, niekas nė nenutuokė, kad toliau jie keliaus 
tokiu pačiu mėlynu. Ratas plėtėsi. Kiekvienos paieškos metu naudo- 
jama matematinė formulė paieškos skritulio plotui apskaičiuoti - po 
nusikaltimo praėjęs laikas dauginamas iš atstumo iki paskutinio 
automobilio, gautas rezultatas nusako policijos galimybes sučiupti 
bėglius. 

Už dviejų kilometrų, Stiurebyje, kitoje stovėjimo aikštelėje, kitame 
rajone, tarp triaukščių namų ir giraitės, jie dar sykį pakeitė automobi- 
lį. Trisdešimt sekundžių skirta pasikeisti kombinezonams ir kaukėms 
į dailidžių darbo drabužius, trisdešimt sekundžių paimti krepšius ir 
Pranykti tarp medžių, dvidešimt penkios sekundės nusigauti iki kito, 
Nuosavo statybos įmonės automobilio, kuris netrukus turėjo ding- 
ti, — du staliai juo išvažiuos po dienos darbų. Automobilio priekyje 

atsisėdo Feliksas ir Leo, Jasperas ir Vincentas atsigulė po krovininės 
dalies apdangalu. Po dvidešimties minučių jie jau sėdėjo svetainėje 
ir klausė, kaip sėlina, slenka, šūkauja Specialusis būrys. 

- Dabar noriu antrojo lagamino. 

Leo paėmė abu pistoletus kulkosvaidžius ir automatą AK4, ke- 
liskart apsuko vamzdžius raudona lipniąja juosta ir padėjo ginklus 
apatinėje lentynoje. 

— Leo? 

- Ką? 

Vincentas irgi norėjo pasakyti. Bet atrodė labai keista. Jis niekada 
to nebuvo sakęs. 

Leo perėmė paskutinį kulkosvaidį, gerokai didesnį ir sunkesnį, 
taip pat pažymėjo vamzdį ir padėjo prie kitų ginklų, iš kurių dau- 
giau niekada nebus šaudoma. Tuomet apsidairė. Liko du šimtai 
aštuoniolika ginklų. 

— Ką? 

Pasakyti buvo labai sunku, galėjo skambėti pernelyg dirbtinai, 
nors taip ir nebuvo. 

- „aš irgi tave myliu. 

ĮJUNGĘS KOMPIUTERĮ, JONAS Bronksas spragtelėjo ant aplanko 
pavadinimu „Svedmira“. Jame buvo du dokumentai. Jis pasirinko 
pirmąjį „Kamera 1“ - virš įėjimo buvusios stebėjimo kameros duo- 
menis. Paleido ir nuslinko siauru laikmačiu iki 17.51 - tos akimirkos, 
kai į vidų įžengė trys banko plėšikai. 

Begarsis, nespalvotas penkių sekundžių trukmės filmukas. Kaip 
įprasta stebėjimo kameroms, vaizdas trūkčiojo. 

Pakaušis. Štai ką nuo pat pradžių užfiksavo kamera. Juoda galva, 
ties ausimis pūpso gumbai. Dar žingsnis, ir pasirodė kaklas. 

Bronksas tyrinėjo kiekvieną įrašo sekundę. 

Dairydamasi kameros žmogus juoda galva pasisuko visu liemeniu, 
iškėlė ginklą ir nusitaikė. 

Kadras po kadro. „Tu žiūri į mane.“ Akimirka po akimirkos. „Aš 
žvelgiu į tave.“ 

Tavo akyse nematyti nei pykčio, nei baimės, nei įtampos. 


Pija Lindė (PL): Jie skleidė kvapą. Jo batai. Tepalas. Žinote, išblizgin- 


ti batai atsiduoda benzinu ir irisais. 


Moteris paima pirkinių krepšį dešine ranka ir eilės numeriuką kairią- 
ja, bet, atėjus jos eilei, suvokia, kad kažkas šaudo. Mėgina susigaudyti, 
bet to dar niekada nebuvo mačiusi, mintims trūksta atskaitos taškų, 
neturi modelio, su kuriuo galėtų palyginti, tik vakuumas, o jis para- 
lyžiuoja ir bloškia ją prie žemės. Vėl pasigirsta šūviai ir savisaugos 
Jausmas paima viršų. 

PL: Jie žvilgėjo taip, kad galėjau matyti savo atspindį. 


Ji neatsigulė, nesistengė apsisaugoti, atrodė, lyg kaulai ir sąnariai būtų 
pradingę. Tai nebuvo judesys, veikiau krytis. Kaip galėdama greičiau 
ji krito ant banko grindų. Nors ir labai išsigandusi, nesuprantanti, kas 
vyksta, ji darsyk atsisuko į kaukėtą veidą, ji norėjo žinoti. 

Spustelėjęs ant laiko juostos, Jonas Bronksas sustabdė filmą. 

Apklausiama ji sėdėjo priešais jį, atsirėmusi į kasos langą. Iš ausies 
tekėjo kraujas, vienas būgnelis jai tikrai trūko. Paskui, išnaudojusi 
jėgų likučius, ji susmuko ir ėmė tyliai verkti, sukrėsta šaltakraujiško 
smurto: jie pasirodė lyg komanda, kuriai pavesta sušaudyti nusi- 
kaltėlį, visai nepaisant aukos užrištomis akimis, paklusti bauginant 
kiekvieną sutiktąjį kelyje. 

— Jonai? 

„ Kaip ir praeitą sykį tarpduryje pasirodė Sana. Net ir vėlyvą vakarą 
ji tebebuvo darbe. 

- Baigiau analizuoti. Iki sprogimo pirmoji kamera užfiksavo aštuo- 
niolika šūvių. Antroji kamera, iki nukrisdama ant grindų, užfiksavo 
septynis šūvius. Suknežinti langeliui prireikė keturiasdešimt dviejų 
šūvių, į seifus paleista dar dvylika. Galiausiai, prieš jiems pasišali- 
nant, buvo dukart iššauta į lubas. Patikrinau. 

Banko patalpose rasta aštuoniasdešimt viena šovinių tūtelė bylojo 
apie labiausiai smurtinį apiplėšimą Europos istorijoje. 

Pakeitusi pozą, ji atsišliejo į durų staktą. Dar neketino eiti. 

— 7,62 mm kalibro. Apvalkalinės kulkos. Švedijos karinė produk- 
cija. 1980 metai, Karlsborgas. 

- Tikrai? 

- Neįstengiu nustatyti, ar tai tas pats ginklas ir tas pats nusikaltėlis, 
kuris apiplėšė inkasatorių furgoną. 

— Bet atmesti tokios versijos negalime. 

- Tyrėjas įžvelgtų veiksmų modelius, Jonai. Bet faktų nėra. 

- Nori pasakyti, gali būti, jog susidūrėme su dviem grupuotėmis, 
apsiginklavusiomis kariuomenės ginklais, ir jos tą patį rudenį tos 
pačiose apylinkėse įvykdė du apiplėšimus. 

— Anaiptol, nors techniniai tyrimai rodo būtent tai. 

- Faštoje iššauta beveik keturiasdešimt kartų. O dabar... aštuo- 
niasdešimt vieną? Pirma jie apšaudė inkasatorių furgoną, o paskui 
banką. Nors viena kulka turėjo atskrieti iš to paties ginklo! 

— Ne. 

— Ne? 

— Joks ginklas nebuvo naudotas dukart. Ištyriau, ką galėjau. 

- Jų elgesyje matomas toks pats veikimo modelis. 

- Taip, bet faktų nėra. 

Jonas žvelgė į ją. 

— Ojei aš darsyk norėčiau išgirsti, ką mano Sana, bet ne krimi- 
nalistikos ekspertė? 

— Esama pasikartojančių judesių. Antrosios kameros įrašas, aki- 
mirka iškart po lemiamo šūvio. 

Jonas pasuko kompiuterio ekraną į kalbančią Saną. 

— Sulinkusios kojos - jo svorio centras žemai. Taip tiksliai vieną 
jų apklausos metu apibūdino inkasatorius. O dabar, matai, būtent 
taip stovi šaulys. 

Trūkčiojantis, begarsis vaizdas buvo iškalbingas. 

— Atkreipk dėmesį į jo pirštus. Padidink vaizdą. Pirštas ant gaidu- 
ko, kuo lygiausiai išilgai vamzdžio, lyg taikytų į mus. 

Praslinkus dar keliems kadrams, Bronksas sustabdė įrašą ir padi- 
dino pirštinėtos rankos vaizdą. 

— Disciplina, Jonai. Saugok savo vyrus, kiekvienas šūvis turi būti 
užtikrintas. Šis plėšikas neliečia gaiduko iki pat šūvio. Jis išmano 
saugą. Jis - ne savamokslis. Jis gerai pasirengęs ir yra šaudęs tūks- 
tančius kartų. 

Nusikaltimų vietas skyrė tik keturi kilometrai. Septynios savaitės. 
Bet techniniai tyrimai rodė visai ką kita. 

Tai galėjo būti dvi skirtingos grupuotės. 


Dešimt po penkių. Auš dar negreitai. Įsiklausęs jis galėjo girdėti 
8ergždžiantį Aneli knarkimą iš antrojo aukšto. Leo žinojo: ji miegos 

dar ne vieną valandą. Jis pats elgėsi priešingai, vengė miegoti, bandy- 
damas kuo geriau suvokti, kas nutiko vakar, ir pasiruošti paskutinei 
apiplėšimo daliai. 

Užsimetęs ant peties trisdešimt kilogramų sveriantį lagaminą, Leo 
nupėdino pirmuoju žiemos sniegu. Kiemo viduryje sustojo. Krūtinę 
užliejo malonus jausmas. Gilūs atodūsiai virto garų debesėliu, šilti 
atomai sparčiai judėjo tarp šaltųjų - lyg trys plėšikai, kurie atvė- 
rė banko duris ir greitais veiksmais jį užgrobė, nepasiruošusiems 
žmonėms neįstengiant pajudėti. Naktį atsikėlęs, jis keliskart skaitė 
teleteksto pranešimus ir klausėsi radijo naujienų, bet policija nerado 
nė menkiausio pėdsako. 

Jis atrakino garažą ir įžiebė šviesą. Viduje buvo šalta kaip lauke, 
todėl prisitraukė arčiau abu šildytuvus, paskui paėmė diskinį pjūklą - 
reikėjo supjaustyti didelius faneros lakštus, gulinčius ant darbastalio. 

„Prie vartų sustojo automobilis. 

— Kiekvienais sušiktais metais! 

Vartai atsivėrė, ir į kiemą įriedėjo įmonės automobilis pravirais 
langais. 

— Tie idiotai nekeičia padangų! 

Feliksas vilkėjo darbo drabužiais, buvo susivėlęs, pavargusios akys 
vengė aštrios šviesos. 

— Velniava visame mieste! 

Jis nelaukė atsakymo, išlipdamas nė nepažvelgė į vyresnįjį brolį. 
Patraukė tiesiai prie kompresoriaus ir elektrinio suktuvo ir iš penkių 
vienodų faneros lakštų sumontavo kvadratines dėžes. 

— Feliksai? 

Leo žinojo: sudirgęs brolis judėdavo kaip prisuktas. Jis lukterėjo, 
šitaip būdavo geriausia, tuomet atidaręs lagaminą išdėliojo tris rau- 
donai pažymėtus ginklus ant darbo stalo - du naudoti Svedmiroje ir 
vienas - Faštoje. Išardė juos į keturiasdešimt aštuonias dalis. 

Trys vamzdžiai ir trys buožės atsidūrė skirtingose krūvose stalo 
gale, šalia spaustuvų. Pirma jis ėmėsi ilgiausiojo - kulkosvaidžio - 
vamzdžio, pritvirtino jį prie priekalo, pakeitė diskinio pjūklo ašmenis 
ir supjaustė vamzdį į tris dalis. Vėl stojo tyla. 

- Ei! Feliksai? Velniai griebtų, mes vakar apiplėšėme banką! 

Trečdalį maišyklės Feliksas pripylė vandens, pakėlė sunkų cemen- 
to maišą ir išvertė jį, pakeldamas dulkių debesį. Viską darė skubėda- 
mas, kėlė pernelyg daug triukšmo. Ramus jis būtų dirbęs nuosekliau, 
neburbėtų ant vairuotojų, važinėjančių vasarinėmis padangomis. 

— Feliksai? Po velnių, juk matau, kad kažkas nutiko. 

Monotoniškas betono maišyklės judėjimas - vis ratu ir ratu. Su- 
stabdęs Feliksas pripylė kibirą tirštos masės. 

- Jis turi liautis. 

— Kas? 

- Tiesiog liautis. 

- Kas? 

- Jasperas. 

Aukštai pakėlęs kibirą Feliksas išpylė skiedinį į ką tik sukaltas dėžes. 

— Nevalia kabinėtis prie Vincento. Be paliovos bado į menkiausią 
klaidelę! Jei tas netaisyklingai stovi tire ar kelias sušiktas sekundes 
sustingsta banke, ar kai čia treniruojamės, jis neužsičiaupia kaip 
prakeiktas Ivanas. 

Kai dėžės buvo pripildytos ligi pusės, Leo suplojo supjaustytas 
ginklų dalis kūju ir sužėrė jas į betoną. 

- Leo, argi nepastebėjai? Juk kalbam apie mūsų broliuką! 

— Mes esam grupė. Aš stengiuosi išlaikyti ją vieningą. 

Feliksas trumpam paleido maišyklę, paskui iki dėžių viršaus pri- 
pylė pilkos masės ir dar prigrūdo ginklų dalių. 

- Velniai griebtų, jis tiek daug kalba. Sukinėjasi su odine striuke, 
už kurią suplojo penkis tūkstančius kronų. Ir dar tie suknisti kerzai. 
„Fly High“ ar kaip ten jie... 

— „Hi-Tec Magnum. 

- Man nusispjaut, kaip jie vadinasi! Jis vilki tuos farų drabužius 
ir pliauškia, kad dirba saugume... 

— Ką, sakei, jis daro? 

- Bare pasiėmęs alaus bokalą, Jasperas vos po dviejų gurkšnių jau 
Pasakoja visiems, kas įstengia jo klausyti, kad iš tiesų dirba Specia- 
liajame būryje... 

— Jis avi tuos pačius batus“ 

Paskutinė dėžė ir likusios ginklų dalys nuskendo betono tešloje. 

— Feliksai? Ar banke jis avėjo tuos pačius batus kaip ir inkasatorių 
furgone? 

— Tuos pačius. 

Sunkiąsias dėžes Leo nunešė į automobilio krovininę dalį ir už- 
traukė uždangalą. Per stoglangį įsižiūrėjo į ryto tamsą. Ką tik jaustas 
džiugesys jį apleido. Neužteko viską tiksliai suplanuoti - sekundes, 
kaukes, judesius, balsą, transporto priemones. Vyrų kasdienybei 
instrukcijų ir taisyklių jis nedavė, nekontroliavo jų elgesio. „Lieka 
tik tie pėdsakai, kuriuos pats nusprendžiu palikti.“ Jis privalo būti 
nuoseklesnis, daugiau aiškinti, reikalauti dar didesnio atsidavimo. 

Oras buvo šaltas ir sausas, mirguliavo pavienės snaigės. 

Bet ano jausmo nebebuvo ir jį reikėjo susigrąžinti. 


Vos užuodžiamas citrinos kvapas. Ir dulkių. Jono Bronkso spėjimu, 
antrame aukšte bumbsėjo purvina grindų šluota, vis kliūdama už at- 
sikišusių grindjuosčių. 

Laiptinė buvo retai valoma. Kodėl šįryt kažkas ėmėsi šio darbo? 
Jam derėtų skaityti lentoje prie durų kabinamus pranešimus. 

Jis išskubėjo iš namų. Šiame daugiabutyje vakarinėje Siodermal- 
mės rajono dalyje, dviejų kambarių bute pirmame aukšte gyveno jau 
seniai. Kiekvienas įeinantis praeidavo pro jo buto duris ir kiekvienas 
jų turėjo veidą, nors jis pats ir retai su kuo kalbėdavo. Šaltas, drėgnas 
ryto oras. Jis praėjo italų kavinę, kaip visad linktelėjo pro langą sa- 
vininkui, už prekystalio malančiam kavos pupeles. 

Tarp nusikaltimų praėjo septynios savaitės. Keturi kilometrai 
skiria jų vietas. Abu kartus naudoti kariniai ginklai. 

Šįsyk buvo naudoti dar sunkesni ginklai - KSP 58 kulkosvaidis, itin 
retai pasitaikantis juodojoje rinkoje, tokio ginklo vagystė visad su- 
laukdavo policijos dėmesio. 

Niekas neatitinka. Jokiame įraše. 

Jis kirto pėsčiųjų perėją prie Longholmo gatvės. Kasdien čia pra- 
važiuoja trisdešimt tūkstančių automobilių. Skubėdamas per gatvę, 
Bronksas paprastai stengdavosi sulaikyti kvapą, pagaliau vėl įkvėpė, 
pasiekęs kitą pusę, kur snieguota pašlaitė vėl ima leistis greta „Lasės 
parko kavinės. 

Nors miegojo tik tris valandas, jautėsi žvalus. 

Grįžo namo pusę keturių, tuoj pat atsigulė, palikęs įjungtą lempelę 
prie lovos. Ketino palyginti penkių ir dvylikos sekundžių stebėjimo 
kamerų užfiksuotą medžiagą iš banko ir dvidešimties minučių - iš 
inkasatorių pagrobimo. Prieš septynias savaites veikė arabai. Vakar — 
drausminga, kariuomenės bruožų turinti grupuotė. Jis suprato, jog 
esama tik vieno liudytojo, galinčio atsakyti, ar tai buvo tie patys 
nusikaltėliai, ir tas liudytojas leido dienas bute vos už dešimties 
minučių pėstute nuo jo namų. 

Lenkdamas raudonuojančius šviesoforus, jis nusileido kalnu že- 
myn, perėjo tiltą link Reimersholmeno salos, apsnūdusio ir pamiršto 
Stokholmo krašto, kur palei Longholmeno kanalą stovėjo ketvirto- 
jo dešimtmečio namai, o aplink dvi pagyvenusias damas, rankose 
spaudžiančias maišelius su duonos džiūvėsiais, vandenyje ratus suko 
gulbės. Bronksui patiko visi šio miesto veidai: vos už trijų šimtų 
metrų nuo taip užterštos plento zonos, kad jam reikėjo sulaikyti 
kvapą, karaliavo gamta. 

Kitapus tilto stovėjo mažas kioskas, kuriame darbavosi jaunuolis iš 
Kuveito. Švedijos sostinėje kasryt anksti jis atidarydavo savo kromelį, 
visad labai draugiškai nusiteikęs. Bronksas stabtelėjo nusipirkti šio 
to užkąsti - kokakolos ir šokoladuką - bei laikraštį. 

Praeidamas kioską, jis peržvelgė laikraščių antraštes - ŽIAURIAU- 
SIAS NUSIKALTIMAS EUROPOS ISTORIJOJE - faktai, kuriuos 
spaudos atstovui buvo leista išplatinti - AŠTUONIASDEŠIMT VIE- 
NAS ŠŪVIS - privalai atskleisti kruopelę, idant didumą pasiliktum 
Sau - KARINIAI GINKLAI - slaptumo balansas, reikalingas judėti 
į priekį, visuomenės, mokančios už policijos darbą, skaidrumo sie- 
kis. Pasak antraščių ir teorijų aštuntame, devintame, dešimtame ir 
Vienuoliktame puslapiuose, buvo minimi artimi tyrėjams šaltiniai, 

ką jis žinojo esant poros reporterių spėliones, kad ketvertas plėšikų 
yra kariai, buvę JT taikdariai arba bedarbiai kariškiai iš buvusio 
Rytų bloko. 

Namas stovėjo gatvės gale, kur prasidėjo miškas ir pėsčiųjų zona. 
Kanojų stovai, maudyklų ir laivų liepteliai sūrokame vandenyje bo- 
lavo nuo pirmojo sniego. 

Jis žengė įėjimo link. Ketvirtojo dešimtmečio name tebebuvo to 
meto turėklai ir liftas. Pakilo į penktą aukštą. Vienoje pusėje buvo 
ketverios durys, bet ieškomos pavardės čia nerado. Ketverios durys 
į kitą pusę ir ant trečiųjų jis išvydo - Lindenas. 

Paspaudė skambutį ir laukė. 

Pašto angos dangtelyje baltomis raidėmis mėlyname popieriuje 
įspausta pavardė. Virš jos - vaikiškas piešinys vaškinėmis kreidelėmis 
ir žaliais dažais, vaizduojantis keturis apskritimus, iš kurių kyšo po 
keturis pagaliukus, - tai galvakojai. Du didesni, du mažesni. 

Mama, tėtis, vaikai. Šeima. 

Bronksas darsyk paspaudė skambučio mygtuką. 

— Taip? 

Pasirodė pagyvenęs, į septintąją dešimtį įkopęs, vyras. Tai nebuvo 
vienas iš galvakojų. 

— Ieškau Jano Lindeno. 

Bronksas parodė pažymėjimą: 

— Jonas Bronksas, miesto policija. Atėjau... 

- Žinau, kodėl atėjote. Bet sūnus nekaip jaučiasi. Būtų puiku, jei 
galėtumėte ateiti kitą dieną. 

Pagyvenęs vyras galėtų būti jo paties tėtis. Draugingas balsas, 
malonus veidas. Ne, jis negalėtų būti jo tėtis. 

— Užtruksiu tik dešimt minučių, paskui pažadu išeiti. 

Vyras dvejojo, jaudinosi, bet ne dėl savęs. 

— Pažiūrėsiu, ar jis įstengs kalbėti. 

Jis galėjo būti penktoji figūrėlė, barzdotas senelis. Vyriškis pra- 
dingo, veikiausiai svetainėn - Bronksas matė televizorių ir stiklinį 
žurnalinį staliuką. Gretimo kambario durys praviros - tai vaikų kam- 
barys, jį saugojo sidabrinis robotas ant plastikinio padėklo, sienos 

nukabinėtos piešiniais, stovėjo pušinė lovelė, ant užvalkalų plaukiojo 
žuvelės. Apklausiant išsiaiškinta, kad pagrobimo metu Janas Lin- 
denas iš piniginės ištraukęs rodė dviejų vaikų nuotraukas. Vienoje 
išblukusioje nuotraukoje buvo besišypsantis vaikas nusmukusiomis 
futbolo kojinėmis. Kitas vaikas, pametęs du priekinius dantis, pūtė 
gimtadienio žvakutes. 

— Galite užeiti. Dešimčiai minučių. 

Jonas Bronksas nusiavė batus ir jau ketino žengti per svetainės 
slenkstį, bet vyras jį sustabdė: 

— Noriu, kad pakartotumėte. 

— Tik dešimt minučių. 

— Puiku. Tuomet galite čia prisėsti. 

Sofa buvo pernelyg žema sėdėti tiesiai, prie dirbtinės odos apmu- 
šalo lipo nugara. Kambario sienos nėmaž nepriminė jo namų sie- 
nų. Prie tikrų afrikietiškų, nors Kinijoje pagamintų, kaukių stovėjo 
oranžinis Dalarnos arkliukas. Po valandėlės Bronksas pakilo, jautėsi 
nei šiaip, nei taip - juk ant sofos turi sėdėti tik kviestiniai svečiai. 

Nerangūs, lėti žingsniai per parketą. 

- Sveiki, esu Jonas Bronksas, buvome susitikę Šiondalyje. Iškart 
po... 

- Po“ 

Net ir praėjus dviem mėnesiams šis žmogus klupinėjo, verkė, 
šaukė, vartojo vaistus. Bronksas ir anksčiau buvo sutikęs tokių žmo- 
nių. Dalis jų atsigaudavo. Bet kiti daugiau niekada negalėjo gyventi 
visaverčio gyvenimo. 

- Prie greitosios. Tąkart kalbėjome. 

Akys žvelgė kiaurai, bet žmogus nieko neprisiminė. 

Pensinio amžiaus tėtis prilaikė sūnų. Pilkos vilnonės kojinės kiauros, 
Sportinis kostiumas išduobtais keliais, aštriais šeriais apaugęs smakras, 
sulipę plaukai, krentantys ant sutrikusių akių. Atrodė, lyg gėdytųsi, 
lyg nenorėtų, kad jį kas nors matytų tokį - šoko ištiktą inkasatorių. 

- Jis... sakė. 

Lindenas susmuko ant sofos, kur ką tik sėdėjo Bronksas. 

- Visąlaik, įgrūdęs vamzdį man į burną. 

— Ką jis sakė? 

- Shoot. Shoot him. 

Tamsa virto nerimu ir nemiga, vedančia į dar gilesnę tamsą. Jonas 
Bronksas manėsi galįs suprasti. Kartą juk pats šitai išgyveno. 

- Štai. 

Bronksas ištraukęs voką padėjo ant stalo dvi nespalvotas nuotrau- 
kas, sustabdytus vaizdo kamerų kadrus. 

— Tie, kuriuos matėte... 

Pirmoji nuotrauka - iš pirmos kameros: įstrižai iš viršaus, padi- 
dintos akys ir burna. 

— „..ar jie panašūs... 

Antroji dešiniau - iš antros kameros: nuotraukoje bendresniu 
planu aiškiai matyti stovėsena šaudant. 

— ...į šiuos du? 

„ Drebančia ranka Lindenas prisitraukė nuotraukas arčiau. 

- Kas tai? 

- Vakar, 17.52 buvo apiplėštas bankas Svedmiroje. Jei palygintu- 
mėte nusikaltėlius Faštoje ir šiuos, ar yra panašumų? 

Lindenas norėjo paimti nuotraukas nuo stalo, bet jos išslydo iš 
drėgnų pirštų. 

— Vakar? 

- Taip. 

— 17.524 

— Taip. 

Jis pabandė braukdamas paslinkti nuotraukas arčiau savęs, bet 
tos prilipo prie stiklo. Galiausiai atšlijo ir lyg gindamasis susidėjo 
rankas ant pilvo. 

— Kai baigė, vienas jų atsisuko. Ne tas, kuris paėmė pažymėjimus. 
Kitas, ramusis. Jis nė kiek neskubėjo, nuėjo prie automobilio prie- 
kinių sėdynių... 

- Janai? 

— ...jis keliskart brūkštelėjo ranka, kaip aš dabar. Kol pasigirdo ant 
kilimėlių krintančios šukės. „Kad neįsipjautumėt, - jis taip pasakė: — 
So you not cut yourself.“ 

- Janai, nebūtina žiūrėti, jei negalite. 

— Jis sutvarkė šukes, kad nesusižeistume. Suprantate? Pirma tie 
šūksniai: Shoot him! O paskui... 

— Janai, pareigūnas jau pabuvo dešimt minučių. Tiek mes žadė- 
jome. 

— .„nušluoja šukes? Aš nesuprantu. Nesuprantu. 

Sūnus nekreipė dėmesio į tėtį, paprasčiausiai negirdėjo jo žodžių, 
tuomet tėvas nušlavė nuotraukas nuo stalo. 

— Pasiimkite jas ir keliaukite. 

— Dar vienas klausimas. Plėšikas, nušlavęs šukes, jei pažiūrėtumėt 
į nuotraukas, ar yra... 

— Pakaks! 

Tėvas saugojo sūnų. 

— Ar nesuprantate, kad tos nuotraukos - ne filmas, kurį išsinuo- 
moji, o pavėlavęs grąžinti sumoki penkiasdešimt kronų mokestį ir 
viskas vėl būna gerai. Tai rimta. Rimta! 

— Suprantu, kad rimta. Dieną naktį apie tai galvoju. Bet jūsų sū- 
nus - vienintelis, galintis padėti man išjudėti, sustabdyti tuos pra- 
keiktuosius, kad niekam daugiau netektų išgyventi, ką išgyveno jis. 

Abi nuotraukos gulėjo ant gauruoto kilimo, prie kavos staliuko 
kojos, - jos nukrito vaizdu į viršų ir visi trys vyrai žvelgė į jas. 

Jano Lindeno tėvas prisėdo ant sofos šalia sūnaus. 

— Būkite geras, pakelkite nuotraukas. 

- Paskutinis klausimas. 

— Pakelkite. 

Bronksas parklupo ir ėmė rinkti nuotraukas, šįsyk prikibusias 
prie šiurkštaus kilimo. 

- Ačiū. 

Pagyvenęs vyras ištiesė ranką: 

— Ar galėčiau? 

Jis paėmė nuotraukas ir ištiesė sūnui. 

— Janai? 

Janas Lindenas akimirką sėdėjo užsimerkęs, nutolęs mintimis. 
Dabar jis pažvelgė į tėvo ištiestas nuotraukas. 


— Pažiūrėk, Janai. Jie tavęs nepasieks. 

Lindenas ilgai spoksojo į nuotraukas. Bet iš jo veido nieko nebuvo 
galima suprasti. | 

— Ar čia vienas iš jų, Janai? 

Jis uždėjo kretantį pirštą ant nuotraukos, lėtai braukė. 

— Jis. 

— Atpažįsti jį? 

— Tai jis į mane taikėsi. Žinau. Paplūdimyje, prie automobilio. 

— Esi tikras? 

- Jis šitaip stovėjo. Sudribęs. Šitaip laikė ginklą. Ir akys tos pačios. 

Kaip ir ateidamas, inkasatorius išeidamas vilko kojas. 

Jonas Bronksas tik linktelėjo dėkodamas ir išėjo. Neseniai buvęs 
sveikut sveikutėlis žmogus gal niekuomet normaliai nebevaikščios, 
be vaistų nesuvaldys minčių arba ilgai sirgęs turės anksčiau išeiti 
į pensiją, gavęs menką 29 200 kronų išmoką dėl patirto išpuolio. 
Štai kaip tai veikė. Banko plėšikas pasigrobė ne vien saugykloje 
gulėjusius pinigus, bet ir tai, ką žmogus laiko savaime suprantamu 
dalyku, - saugumo jausmą. Tai ir buvo tikrasis nusikaltimas, už kurį 
jie vienądien turėtų būti teisiami. „Apiplėšimas sunkinančiomis 
aplinkybėmis“ turėtų būti pervardytas į „saugumo vagystę. 


Tebesnigo. Drauge su keleivio sėdynėje įsitaisiusiu Feliksu Leo įstrigo 
rytiniame transporto sraute. Tarpais eismas visiškai sustodavo. Jis ke- 
liskart skambino Jasperui, bet tas neatsiliepė. Leo palaukė prie kiosko 
Marijos aikštėje, kol Feliksas pirko keturis didžiuosius laikraščius, tuo- 
met toliau važiavo Horno gatve iki kavinės priešais „Folkoperan“ teatro 
perukų dirbtuvę, ten, užsisakęs kavos ir porą bandelių su sūriu, ėmėsi 
lyginti laikraščių pirmųjų puslapių antraštes. Geriant antrąjį puodelį 
kavos, prie jų prisijungė Vincentas, nešinas Centrinės stoties spaudos 
kioske nupirktais Sydsvenskan ir Gėteborgs-Posten laikraščiais. Čia an- 
traštės mažėlesnės, bet vis tiek pirmame puslapyje. Dar sumuštinis if 
bandelė su cinamonu. Išgėręs trečią puodelį kavos, Leo išėjo. Sumokėjo 
nudrengta dvidešimtine, kurią vos prieš penkiolika valandų ištraukė iš 

banko kasos. Kaip paprastai, apkabino brolius, bet šįsyk jų kūnai buvo 
įsitempę. O pats manė, jog dabar jiems geriausias metas: jiems ką tik 
pavyko apiplėšimas, iki kito likusios dar pora savaičių. 

Jis įsuko į žiedą Skanstulės kryptimi. Kaskart stabdant ar pasitai- 
kius kelio nelygumui bagažinėje dunkstelėdavo trys medinės dėžės, 
pilnos ginklų dalių. Gulmaro aikštė, Sukeno aikštė, Svedmira. Išėjo 
dešimties minučių apylanka, bet jis negalėjo atsispirti pagundai. 
Atvykęs dukart apsuko žiedą. 

Dienos šviesoje viskas atrodė kitaip. 

Stovėjimo aikštelę juosė apsauginė juosta, bėglių automobilis iš- 
vežtas. Juostos siūbavo ir aplink aikštę bei banką, dar viena plaikstėsi 
pakeliui link picerijos. Visur tuščia. Lyg priešingybė šimtui aštuo- 
niasdešimties sekundžių trukmės agresijai, baimei, neapykantai. 
Regėjosi, jog tikrovėje nieko neįvyko. 

Jis teberinko Jaspero telefono numerį, bet, taip ir nesulaukęs, kol 
tas atsakys, nusprendė važiuoti į jo namus ir neatlyžti, kol neatidarys 
durų. Sukeno kelias per gyvenamųjų namų kvartalą vedė link Bagar- 
moseno ir senesniųjų namų Didžiojo gamtos rezervato pakraštyje. 

Antras aukštas. Tykus skambutis, lyg metalinė jo mechanizmo 
dalis būtų nuimta. Leo pabeldė į duris, paklibino pašto angą ir pa- 
silenkęs šūktelėjo. 

Užtruko kelias minutes, kol užsimiegojęs, susivėlęs, vien baltomis 
trumpikėmis Jasperas pakvietė vidun. Jis atrodė išdidus ir laimingas, 
kaip ir kaskart jo namuose apsilankius Leo. 

Siauras koridorius. Ant dvigubų lentynų stovėjo sunkūs kerziniai 
batai. Bet ne tie, kuriuos jis avėjo apiplėšimo metu, o vėliau bare. 
Jasperas patraukė į virtuvę, subarškėjo atidaromos spintelės stiklas, 
ir jis ištiesė kažką garuojančio. 

- Kava su centimetru pieno, kaip tu ir mėgsti. 

Per tarpininką Jasperas nuomojo dviejų kambarių butą. Svetai- 
nėje kabėjo juodos užuolaidos, stovėjo sofa, stalas ir televizorius. Ir 
Spintelė. Altorius. 

RUGER MK I ir standartinio modelio automatiniai pistoletai, 
I tomas. 


RUGER 10/22, II tomas. 

Ant spintelės dviem tvarkingomis eilėmis stovėjo knygos, žinynai 
ir lankstinukai. 

Išlikimo šautuvas AR-7 III tomas stovėjo šalia Pusiau automatinio 
UZI ir SMG IV tomo, o šalia jos - Heiduko duslintuvų knyga, Namu- 
diniai duslintuvai ir Amerikietiški šarvai. 

Antra dalis mokomosios literatūros, kurios Vincentas dar nebuvo 
gavęs. Prie knygų padėtas durtuvas ir žalia beretė su aukso emblema, 
kokią ir pats turėjo, - juk būtent dėl tokių dalykų Jasperas ir stengėsi 
pakliūti į karinę tarnybą. Šalia - nuotrauka aukso rėmeliuose: Jaspe- 
ras karinėse pratybose sniego baltumo kombinezonu, po pažastimi 
spaudžiantis užtaisytą ginklą. 

Jaspero altorius. Jam be galo svarbūs dalykai, nors jis kariuomenei 
nerūpėjo. Jis žūtbūt stengėsi tapti karininku. Bet vadovauti nebuvo 
tinkamas. Jo baigiamasis pažymys buvo toks žemas, kad tęsti mokslų 
nebegalėjo. 

Ilgesys jam kartais tapdavo nepakeliamas. 

Kaip kad šįryt. 

Kartą iš pulko Norlande Jasperas grįžo į Stokholmą ir visą sa- 
vaitgalį praleido, būdamas visiškos parengties. Beretė tiksliai pagal 
plaukų liniją, visos sagos nusvidintos, šalikas dailiai užrištas, batai 
nublizginti, o užuot ėjęs, jis imdavo žygiuoti. 

Vaikinai grįžo į virtuvę įsipilti dar kavos. 

Ryto Dagens Nyheter gulėjo ant stalo. Ištisas atvertimas buvo skir- 
tas banko apiplėšimui Svedmiroje - puikios nuotraukos iš aikštės, 
pasipiktinę liudininkai. Ir juodieji kerzai puslapio kairėje - odos ir 
„Gore-Tex“ medžiagos auliniai, siekiantys ligi pusės blauzdos, su 
aštuoniolika užvarsčių skylučių. Puslapio dešinėje - batų tepalo ir 
blizginimo šluosčių reklama. 

- Visą naktį nesudėjau bluosto, laukiau, bet iš sušaudytosios ka- 
meros nė nuotraukėlės. 

Leo pasisuko į Jasperą. Reikia kalbėti aiškiau, daugiau aiškinti. 

- Jasperai? 

Turi suprasti, kad jis - banko plėšikas ne tik apiplėšimo metu. 
Ir visa, ką jie darė, - jų naujosios tapatybės dalis. Iki nusikaltimo, 
apiplėšimo metu ir po jo. 

- Pasiseka tik tiems, kurie susitapatina su savo darbu. 

Leo pačiupinėjo abu batus. Minkšta oda, tvirtas guminis padas. 
Lankstesni nei įprasti karių batai. Puikiausiai pranešioti. 

— Geriausi menininkai netampa kažkuo kitu namuose gamindami 
vakarienę. Rimčiausi biržos makleriai nebaigia savo darbo penktą. 
Dabar esi banko plėšikas. Privalai būti nuoseklus. Net ir kirtęs ap- 
saugines juostas, esi plėšikas. Jie visąlaik mūsų ieško, ir dabar farai 
tūno nuovadoje Kungsolmene ir stengiasi išknisti, kas mes. Ir jei 
padarysime bent menkiausią klaidelę, jie būtinai išsiaiškins. 

Leo apvertė batus ir iš jų iškrito pora silikoninių įdėklų. 

— Privalai ne tik galvoti, bet ir kvėpuoti kaip plėšikas. 

— Velniai griebtų, įdėklai! Atsargiai! 

— Tau negalima jų avėti, Jasperai. OK? Daugiau niekad. Sudeginsim 
šituos ir nupirksim naujus. 

— Ką, po velnių, tu kalbi? 

— Avėjai juos Faštoje. Ir vakar. O paskui sukinėjiesi su jais bare. 
Jasperai, kad tave kur! Tai, ką naudojame plėšdami, vėliau sudegi- 
nam! Puikiai Žinai. 

Jasperas suklupęs ieškojo po stalu nukritusių įdėklų. 

— Juk tu žinai... aš juos... pranešiojau! 

Leo stovėjo priešais vyrą, kuris prieš keletą valandų šaudė sukio- 
damasis tarp žmonių. 

- Aš juk juos išvaliau, nušveičiau... Jie tokie patogūs! 

Jis norėjo būti kažkuo kitu. Kaip ir beretės ant altoriaus, jam bū- 
tinai reikėjo to, ko kiti negalėjo duoti. „Hi-Tec Magnum“ - kerzai 
storiausiais padais. Tokius avėjo amerikiečių farai ir specialieji būriai, 
paskui ir švedų pareigūnai ėmė juos pirkti Svejos kelyje esančioje 
parduotuvėje. 

- Žinau, kaip jie tau patinka. Suprantu. Bet jei bus aptikti batų 
Pėdsakai ir tavo batai čia - viskas baigta. 


Laikydamas batus Leo ėmė vieną po kitos atidarinėti virtuvės 
stalčius. 

- Išsinešiu juos ir sudeginsiu, tuomet tau nereikės to daryti pa- 
čiam. Ar turi maišelį? 

— Noriu pats tai padaryti. 

- Aš sudeginsiu. 

Suspaudęs iškritusius įdėklus Jasperas ištraukė stalčių, kuriame 
laikė naudotus plastikinius maišelius, tuomet sugriebė batus ir su- 
metė į maišelį. Rišant mazgą plastikas čežėjo. Galop ištiesė paketą 
Leo. 

- Puiku. 

Namuose buvo altorius su sprogdinimo technologijų knygomis. 

Tuos batus jis valydavo ant stalo ir jie jam buvo svarbesni nei 
dauguma žmonių. 

- Jausmas buvo pernelyg didelis. 

- Tu tikrai toks esi, Jasperai. Tu velnioniškai geras. 

— Ką? 

- Kai dirbam. Niekad nedvejoji. Be tavęs būtų nepalyginamai 
sudėtingiau. 

Jasperas šypsojo - kaip atidaręs duris ir supratęs, kad atėjo Leo, 
ir kaip padaręs kavos su tinkamu pieno kiekiu. 

- Bet yra dar vienas dalykas. 

- Koks? 

Pasididžiavimo šypsena pasidarė neužtikrinta. 

— Pažvelk į mane, Jasperai. 

- Ką? 

- Noriu, kad kitąsyk apie tai pagalvotum. Jau esam apie tai kalbėję. 

- Kas gi, Leo? Ką man daryti? Juk žinai, bus, kaip liepsi. 

— Kai sakau pakaks - pakaks. 

Ne jis valdė smurtą, bet smurtas jį. Jis tebesinešiojo mintyse sva- 
jones apie karininko karjerą ir, iššaudamas vienu šūviu per daug, net 
nesuvokdamas stengėsi įrodyti, kad dėl jo buvo suklysta. 

— Kai baigiasi laikas, turim palikti banką. 

Jam trūko išjungimo mygtuko, ir jei Leo jam nepadės to mygtuko 
surasti, Jasperas iššaudys ne tik stebėjimo kameras ir saugyklas. Jis 
šaus kam nors į galvą. 

— Po velnių, Leo, aš šoviau į seifą dėl mūsų visų! Norėjau įsitikinti, 
kad paėmėm viską, ką būtume spėję, jei Vincentas nebūtų stovėjęs 
kaip koks apsišikęs kvailelis. Tai jis kaltas, kad užtrukau! 

Jasperas atitraukė virtuvinę kėdę ir atsisėdo. 

— Leo, velniai griebtų! Visąlaik mąstau, kaip galėtume veikti geriau, 
efektyviau, susižerti daugiau pinigų. Leo! 

Jo liūdnos akys atrodė suirzusios. 

- Dabar tai - mano gyvenimas. Tu, Feliksas ir Vincentas. Viskuo 
su jumis dalinuosi! 

Leo atsisėdo priešais jį. 

- O mums reikia tavęs. Jau sakiau. Gerai žinai, be tavęs mums 
nepavyktų. 

Valandėlę jie sėdėjo tylomis. Paskui Leo pakilo ir paėmė maišelį 
su kerzais. Jasperas ir vėl nusišypsojo. 

- Žinai... aš irgi mąsčiau. 

— Nagi? 

— Kitas kartas Esmu. Pakeliui namo, po dvigubo... galėtume be 
vargo imtis dar vieno. 

— Dar vieno? 

- Sorundoje. 

Leo tiksliai žinojo, kur yra bankas Sorundoje. Tik devyni kilomet- 
rai nuo dviejų greta įsikūrusių bankų Esmu. Apie juos jis galvojo 
prieš pasirinkdamas Svedmirą. Bet tuomet jis vaizdavosi bankus 
kaip pavienius tikslus, nemanydamas, kad pakeliui namo po pirmojo 
Švedijos istorijoje dvigubo apiplėšimo gali būti ir trečias. 

- Bus sudėtinga, bet įmanoma. 

Jasperas matė, kad Leo klausosi, ir balsas darėsi tvirtesnis. 

- Žinau, kad įmanoma. Jei tik užtikrinsim, kad farai bus kažkur 
kitur. Jei... pagrasinsim susprogdinti. 

— Susprogdinti? 

- Centrinę stotį. Arba Arlandos oro uostą. Kad tik objektas būtų 
pakankamai toli. 

Leo žingtelėjo į priekį. 

— Mes negrasinsim sprogdinti jokių centrinių stočių. 

Jasperas stebėjo besiartinantį Leo, po akimirkos jis vėl atsisėdo 
priešais. Jasperas nesuprato: draugo balsas ir akys atrodė draugiškos, 
nors pasiūlymas ir buvo atmestas. 

- Kodėl ne, jei... 

- Negąsdinsim išgalvotomis bombomis. 

Leo padėjo maišelį su batais ant grindų. 

- Mes pasidarysim tikrą. 


ŠITIEK DAILIŲ NAMŲ. Epelviken - Obuolių įlanka. Pavadinimas, 
ir tas gražus. Visą gyvenimą Jonas Bronksas praleido Stokholme, bet 
čia nebuvo buvęs. Kelių minučių kelionė nukėlė į kitą pasaulį, lyg 
atitvertą nematoma tvora. 

Jis važiavo palei siaurus Nokebio bėgius beveik iki mokyklos, 
tuomet įsuko į ankštą gatvę kairėje, vedančią vandens link. Bronksas 
priešais namą su sodu, siekiančiu Melareno ežero pakrantę. Plonas 
sniego sluoksnis nuklojęs žolę. Jis linktelėjo viską stebinčiam sodo 
nykštukui. Pėdos sniege - vyro ir vaiko - veikiausiai įspaustos per 
Kalėdų Senio su akmenine šypsena pasodinimo ceremoniją. 

Bronksas paspaudė durų skambutį, virš kurio kabėjo užrašas 
„Sveiki atvykę , net lauke buvo justi iš vidaus sklindantis gaminamo 
maisto kvapas. 

- Labas. 

Mergaitė, turbūt vyresnioji dukra, kokių šešerių metų. Ant galvos 
užsimaukšlinusi šviečiančią karūną. 

- Labas, ar tėtis namie? 

Ji pasitaisė žėrinčio popieriaus diržą. 

- Aš Liucija. O kas tu? 

- Taigi, aš... nykštukas. Ar tėtis namie? 

— Visai ne, nykštukas - aš. 

Pasirodė jaunesnioji duktė. Keturmetė. Ji vilkėjo pižama su bliz- 
gučiais. Mažoji nužvelgė atvykėlį nuo galvos iki kojų. 

- Bet jau neatrodai kaip nykštukas. 

Tuomet ji dingo, paskui ją nubėgo ir Liucija. Bronksas girdėjo, 
kaip susijaudinusi jaunesnioji garsiai kalba su tėčiu: „Už durų stovi 
kažkoks nepažįstamasis ir meluoja:“ Pasigirdo sunkūs žingsniai. 

— Jonai? 

Jo šefas, vienas iš Stokholmo policijos vyresniųjų, ryšėjo languotą 
prijuostę, už jos buvo užkištas rankšluostis. 

— Ar galim pasikalbėti? Dešimt minučių. Paskui pažadu eiti. Ir 
šįsyk. | 

- Ir šįsyk? 

- Šiandien lankau žmones namie. Ar įsileisit mane? 

Prieškambaryje ant pakabų ir kabliukų pramaišiui kabėjo dideli 
rūbai ir maži rūbeliai. Ant grindų rikiavosi dideli ir maži batai. Liuci- 
ja ir Nykštukė sėdėjo svetainėje prie imbierinių sausainių skardinės. 
Karlstriomas mostelėjo Jonui eiti į viršų. 

- Ten bus ramiau. 

Vyrai užlipo į antrame aukšte esantį darbo kambarį, kur stovėjo 
senovinis rašomasis stalas, pilnutėlės knygų lentynos ir kėdė lanky- 
tojams, į kurią Bronksas kaipmat atsidrėbė. 

- Prieš aštuonias savaites pavogta beveik milijonas kronų ir iššauta 
keturiasdešimt šūvių. 

Per langą iki pat Stokholmo visu gražumu driekėsi ledas. 

- Prieš dvidešimt keturias valandas - beveik du milijonai kronų 
ir aštuoniasdešimt šūvių. Nusikaltimas įvykdytas toje pačioje terito- 
rijoje, naudota tokia pati ginkluotė. Grupė veikė taip pat - nežinia 
iš kur atsiradusi, ji ir vėl pradingo kaip į vandenį. 

Tik dabar išgirdo: iš pirmo aukšto sklinda muzika - kalėdinės 
dainelės. 

- Jei manysim, kad jiems nereikia daugiau laiko pasiruošti trečia- 
jam užpuolimui. Galbūt tik kelių savaičių? Gal mėnesio? Tiek laiko 
teturim išsiaiškinti, kas įvykdė tuos nusikaltimus, kad galėtume 
sučiupti juos pakeliui į darbą, sporto klubą ar grįžtančius iš parduo- 
tuvės su produktais. Negalime laukti, kol jie suklys vėl nusikalsdami. 
Sprendžiant iš jų elgesio, jie nedvejodami naudos ginklą prieš mus. 

— Tėti. 

Mažyte ranka atidariusi duris, į kambarį įžengė Liucija. 

— Ką? 

— Ką veikiat? 

— Dirbam. 

— Ką dirbat? 

— Kai kas pridarė... kvailysčių. 

— Kas tai? 

— Suaugusiųjų kvailysčių. 

— Kaip? 

— Bėk Žemyn pas mamą, aš greitai ateisiu. 

Vaikai. Šeima. Kitas pasaulis. Bronksas nebuvo tikras, bet, regis, 
Liucija išeidama jam mirktelėjo. 

- Šįryt lankiau žmogų, kuriam buvo atimta dalis žmogiškumo. 
Neketinu to daryti darkart. 

Jis žvelgė į Karlstriomą. 

— Keturiasdešimtmetis, o nė negali pats atsistoti. Tėvas turi laikyti 
už rankos. Neplauti plaukai, susigėdusios akys. 

Dabar jis sėdėjo prie gražaus rašomojo stalo. 

— Sakiau tau, kad jie to imsis dar kartą. Taip ir įvyko. Jie ir toliau 
tai darys. 

Už lango kaip priešingybė šefą supančiai aplinkai kabėjo plasti- 
kinių besmegenių girlianda. 

— Ta pati grupuotė? 

- Ta pati. 

- Kaip... 

— Buvau tuo įsitikinęs jau anksčiau, o dabar turiu tiesioginių 
įrodymų. 

Karlstriomas niekada nedūsavo, tiesiog buvo ne toks žmogus. 

- Rytoj pat, Jonai. Atidėk visus kitus tyrimus į šalį. Imkis šitų, kol 
Jie neapiplėšė kitų bankų. 

Bronksas linktelėjo ir jau pasisuko eiti durų ir laiptų link. 

- Sakiau, rytoj. 

Jo šefas juk žinojo, kad jis patrauks tiesiai į Kronobergo tyrimų 
Skyrių ir ten praleis vakarą. 

— Aš tavęs išklausiau ir leidau atsidėti tik šitam tyrimui. Su viena 
sąlyga. Turėsi kai ką padaryti mano labui. 

— Na na? 

— Pasiliksi čia. Vakarienės. Ar užuodi, kaip kvepia, Jonai? Čiob- 
reliai. Salierai. Askaloniniai svogūnai. Ir sunkus raudonasis vynas. 

Paskui jis sėdėjo galustalėje drauge su šefu, Nykštuku, Liucija ir jų 
mama, kurios anksčiau nebuvo matęs. Ji buvo viena tų lengvai ben- 
draujančių žmonių, kurie vos per kelias šventės minutes sužinodavo 
visų vardus ir leisdavo žmonėms pasijusti svarbiems. Jos būdas Jono 
nepaveikė. Verčiamas sėdėti prie bendro stalo ir vaidinti šeimos narį, 
negalėjo laisvai kramtyti, jis nenorėjo klausyti apie Liucijos šventę 
darželyje ir pasakoti, kaip seniai pažįstamas su mergaičių tėčiu. Jis 
atsisakė Karlstriomo siūlomos konjako taurės ir pajuto palengvėjimą, 
kai galiausiai padėkojęs nuspaudė laukujų durų rankeną. 

— Jonai? 

Karlstriomas suėmė jo ranką. Bronksui tai nepatiko. 

— Darbe praleidi kiekvieną vakarą. 

- Taip. 

— Vis vartai ir vartai. 

— Taip. 

— Visad dirbi su sunkaus smurto atvejais. 

— Juk toks ir yra pasaulis. 

— Baigęs dieną, aš užverčiu aplankus ir padedu į viršutinį rašomojo 
stalo stalčių, nutaręs kitą dieną nuspręsti, ar noriu juos vėl paimti. O 
tu juos perverti prieš išeidamas namo, išdėlioji suknežintų kaulų ir 
pamuštų akių nuotraukas ir valandų valandas skaitai. 

— Taip atrodo pasaulis. 

Jo ranka tempė žemyn, įsitvėrusi neleido pajudėti. 

— Skaitai tyrimų duomenis ne todėl, kad bandai juos išspręsti, ar 
ne taip“ 

— Nežinau, apie ką tu šneki. 

— Nori prisiartinti. Prie jo. 

- Ačiū už vakarienę, buvo nuostabu. 

Bronksas pasuko ilgai gniaužtą rankeną ir atidarė duris. Bet ranka 
jo nepaleido. 

— Aš dar nebaigiau. 

Karlstriomas iš tiesų jį laikė. 

— Jonai, tau nusišvilpt ant aplankuose aprašytų žmonių. Tau ne- 
svarbu, kuo jie vardu ir kur jie keliauja. Tu tenori... suprasti. 

Šaltį ir namų šilumą teskyrė durys. Jas atvėrus, žvarba per paltą 
įsimetė nugaron. O žmonės, vakarienei valgę prancūzišką maistą, ir 
priemenėje kabantys įvairių dydžių jų rūbai skleidė šilumą. 

— Tau niekada nepavyks suprasti. Jei jo neaplankysi. Kada nors. 
Ar aš klystu, Jonai? Galbūt galėtum tai padaryti dabar, teturi kelias 
savaites. Nuvažiuok. 

Karlstriomo ranka, laikanti jojo ranką. Neturėtų taip būti. Bronk- 
sas pasimuistęs išsilaisvino. 

- Dabar jau baigei. 

Karlstriomas buvo jo šefas, o ne koks draugelis. 

Jonas Bronksas iki galo atlapojo duris, paskui jas uždarė. Snigo 
stipriau. Juste pajuto. 

Nuvažiuoti aplankyti. 

Juk žinojo, kad šefas teisus. 

LEO SUSTOJO GŪUDŽIAME miške. Išsukęs iš plataus kelio į takelį, 
po padangomis traškant sniego plutelei, jis nuvažiavo kelis kilomet- 
rus į Nakos rezervatą. Atlapojo krovininės dalies dangtį ir nunešė 
penkias sunkias dėžes iki uolėtos kalvos, kurios šlaitas leidosi į atokią 
ramią įlanką. 

+ Priekinių žibintų šviesoje ledinėje antklodėje mesdamas šešėlius, 
jis vieną po kitos sumetė dėžes ant lūžtančio ledo. Netrukus ledas 
vėl užsitrauks - membrana virš supjaustytų, į betoną įmūrytų ginklų 
užgis. Pavasarį kietas dėžių paviršius apaugs dumbliais ir jos taps jū- 
ros dugno dalimi. Visai taip pat pažaliuodavo akvariumo, stovėjusio 
ant siauros spintelės tarp jo ir Felikso lovų, sienelės, jiems niekaip 
nepavykdavo tų sienelių nugrandyti. 

Paskui giliame sniege jis išspardė duobę ir, išsilankstęs kastuvą, 
atplėšė kuokštą samanų su žemėmis. Užpylė degiuoju skysčiu porą 
juodų išblizgintų kerzų nuo Jaspero virtuvinio stalo, valandėlę luk- 
telėjo, kaip ir medžio anglių briketams, leisdamas įsigerti ir padegė. 
Žvilganti oda ir tvirti guminiai padai ėmė lydytis, tumulais virstantys 
juodi dūmai lindo nosin, graužė akis. 

Supjaustyti ginklai. Sudeginti batai. Jei esi ieškomas, negali nu- 
rimti, turi slėpti pėdsakus. Nė Feliksas su Vincentu nežinojo, kur jis 
viskuo atsikratė. Visai ne todėl, kad jais nepasitikėjo, anaiptol, norėjo 
padėti jiems, jei nutiktų blogiausia, ir per apklausą tardytojas mėgin- 
tų visa tai susieti su nusikaltimu. Jiems nereikėtų būti išdavikais. Ne 
taip, kaip jam sėdint priešais tuklų kvosti nepaliaujantį farą. 

„Aš neišdaviau tavęs. Negelbėjau savo kailio. Aš gelbėjau tave.“ 

Nuo gamtos rezervato per šaltyje garuojantį didmiestį. Leo va- 
Žiuojant pro vartus, jie jau stovėjo kiemo viduryje. 

Paskambino Feliksui ir pasakė, kad jiedu atvyktų. Kitame laido 
gale buvo triukšminga - ano baro šurmulys sumišo su slopia tyla 
pakrantės miške. Kaip Leo ir tikėjosi, Feliksas atsisakė važiuoti, bet 
po valandėlės šūktelėjo Vincentui iškviesti taksi ir padėjo ragelį. 

- Kas, velniai rautų, tokio svarbaus? 

Iš jo balso Leo girdėjo, kad vaikinai gėrė, - lyg alkoholis pats būtų 
įgavęs balsą. Leo atpažino iš vieno vienintelio žodžio, jam visada 
buvo aišku, kiek taurių ar butelių nutekėjo. 

- Pašnekėsim garaže. 

Taksi automobilis neišjungtu varikliu stovėjo tolėliau. 

- Tu mokėsi, brol. Jei eisim vidun, bus brangiau. Mūsų laukia, kol 
važiuosim atgal. 

- Eikit vidun. 

Leo pabeldė į automobilio langą, ištiesė dvi penkšimtes. 

Nė neuždaręs lango taksi vairuotojas įžiebė žalią šviesą ir auto- 
mobilis pradingo iš akių. 

— Kai baigsim, galėsit išsikviesti kitą. 

Garaže buvo tamsu ir šalta. Leo įjungė šviesą ir šildytuvus. Vin- 
centas nusekė jam iš paskos, bet Feliksas demonstratyviai liko sto- 
vėti kur stovėjęs, kol Leo išlankstė detalųjį Stokholmo ir pietinių 
apylinkių žemėlapį. 

- Čia. 

— Kas čia? 

— Esmu už dvidešimties dienų. 

Raudonu tušinuku jis apibrėžė apskritimą prie žemėlapio krašto, 
netoli plento ir visai greta atviros jūros. 

- Kalbi rimtai? 

— Niekas anksčiau nėra plėšęs dviejų bankų vienu metu. 

- Velniai rautų, tai mes jau žinom! Ar dėl to turėjom palikti stalelį 
Prie lango ir keturiasdešimt minučių belstis taksi? 

— Feliksai, paklausyk. 

— Tai tu paklausyk! Buvom bare, šiandien Liucija, vakarieniavom 
ir gėrėm alų... o dabar stovim prakeiktam šaltam garaže? Juk tuoj 
Kalėdos! Turim keletą dienų atsipūsti! 

— Galėsi švęsti kitąmet. 

Leo palygino žemėlapį lyg staltiesę ant stalo, prie kurio bare ką 
tik sėdėjo broliai. | 

- Niekas nėra plėšęs dviejų bankų. Todėl mes plėšim tris. 

Nuo raudonojo apskritimo, žyminčio nedidelę Esmu gyvenvietę, 
jis nuvedė raudoną brūkšnį 225-uoju keliu vakarų kryptimi ir api- 
brėžė kitą - dar mažesnę Sorundos gyvenvietę. 

— Pakeliui namo. Mažas, visai nesaugomas bankas. 

Feliksas dirsčiojo čia į besišypsantį vyresnįjį brolį, čia į raudonai 
pažymėtą žemėlapį. 

— Kuris iš mūsų gėrė? 

Jis paėmė tušinuką iš Leo rankų ir apibrėžė kitą, didesnį apskri- 
timą. 

— Iš čia nėra jokių suknistų pabėgimo kelių. Ar ne? Ar manai, 
kad turėtume darsyk atskleisti savo buvimo vietą ir leisti jiems mus 
apsupti? 

Dabar tušinuką paėmė Leo ir šįsyk nubrėžė kryžiuką ant stalviršio, 
kur nesiekė žemėlapis. 

- Visai ne, jei jiems nepakaks farų tam padaryti. 

Pažvelgęs į brolius Leo bakstelėjo į kryželį. 

- Čia... Centrinė Stokholmo stotis už keturiasdešimties kilometrų. 
Ten jie bus užsiėmę... bombos kenksmingumo šalinimu. 

KREIDOS BALTUMO LYGUMOS. Stokholme buvo tamsu, o čia - 
šviesu, sniegas atspindėjo akinamą saulės šviesą. 

Jis tebejuto Karlstriomo rankos prisilietimą. 

Pasilikti vakarienės buvo labai kvaila. Vos pakviestas jis kaipmat 
sutiko likti valgyti vyne troškinto gaidžio, taip nutraukdamas šefo 
ir pavaldinio ryšius. Visi policininkai žino nuteistuosius kalėti ligi 
gyvos galvos, taigi Karlstriomas žinojo jo istoriją, bet anksčiau nie- 
kada apie ją nebuvo užsiminęs. Nuovados koridoriuose niekada jo 
nebuvo sustabdęs nutverdamas už rankos, bet prie vakarienės stalo, 
kur tvyro saugumas ir globa, žmonės suartėdavo. 

Jis be tikslo važinėjo Stokholmo tamsoje prieš pat vidurnaktį, 
pagaliau sustojo triukšmingame bare Bergsundo pakrantėje, o po 
kelių valandų patraukė namo į Hegalindo gatvę. Ir šią naktį jis mie- 
gojo vos porą valandų, automobilyje išgėrė kavos, važiuodamas du 
šimtus trisdešimt kilometrų į Kumlos kalėjimą. Jis buvo įsitikinęs, 
kad Karlstriomo žodžiai jo sprendimui neturėjo įtakos, bet drauge 
neabejojo, kad šefas buvo teisus. 

Sana taip pat buvo teisi. 

Jie patikrino visus asmenis, kurie galėjo turėti žinių apie sunkių 
nusikaltėlių tinklus. Bergždžiai. Liko paskutinis žmogus, su kuriuo 
bendrauti galėjo tik jisai. 

Atokiau, kitapus laukų, stūksojo pilka septynių metrų aukščio 
Spygliuota viela apraizgyta siena. Paskutinį kartą čia lankėsi prieš 
Porą metų. Bet privažiavus arčiau jį apėmė tas pats jausmas - kitapus 

sienos iš tiesų gyveno žmonės: vaikštinėjo, mąstė, galvojo ir ilgėjosį 
didžiojo gyvenimo nuopuolio. 

Jis pastatė automobilį prie vartų, išlipo ir paspaudė skambutį. 

— Jonas Bronksas, miesto policija. 

Čežantis garsiakalbis prie durų neveikė. 

— Jonas Bronksas, miesto... 

- Girdėjau iš pirmo karto. 

- Noriu susitikti su Samu Larsenu. 

- Jūs iš anksto neužregistruotas. 

- Registruojuosi dabar. 

- Šešios valandos. Ir policininkams galioja taisyklės. 

— Čia joks lankymas, atvykau dėl tyrimo. 

Pasigirdo rakinamų durų trakštelėjimas, keli žingsniai iki ap- 
saugos posto, kur apsuptas kalėdinių puošmenų sėdėjo sargybinis. 
Viename lange švietė plastikinė žvaigždė, o priešais ekranus, trans- 
liuojančius penkiasdešimt aštuonių stebėjimo kamerų vaizdą, stovėjo 
šlykšti šiaudinė ožka. 

Parodęs pažymėjimą, jis gavo lankytojo kortelę, bet, užuot prisi- 
segęs ją prie krūtinės, susigrūdo į kišenę. Atlydėjęs sargybinis paliko 
jį vieną lankymo kambaryje, kuriame, uždengta stora polietileno 
skiaute, stovėjo pasidulkinimo lova, paprastas stalas, pora ne ką 
įmantresnių kėdžių ir praustuvė su varvančiu čiaupu. Pro lango 
grotas buvo matyti kalėjimo kiemas. Čia nebuvo Kalėdų, nesikeitė 
metų laikai, įkalintiesiems trūko jėgų skaičiuoti laiką, taigi nesiras- 
davo švenčiančiųjų. 

Kaip dabar atsimena, praėjo maždaug penkiolika minučių. Jo ir 
kalėjimo laikas vis dar sutapo. Laikas, kurį jis laukė atsiveriančių 
durų, kai du prižiūrėtojai pirma įsitikino, kad viskas kaip turi būti, 
paskui išėjo paskui save uždarydami duris. Kambaryje liko stovėti 
atlydėtasis vyras. Už Joną Bronksą jis buvo vyresnis dvejais metais 
trimis mėnesiais ir penkiomis dienomis. Trimis centimetrais aukš- 
tesnis. O dabar ir trisdešimčia kilogramų sunkesnis. Iki aštuoniolikos 
jiedu buvo vienodo sudėjimo, bet kasdienės treniruotės pakeitė vieno 
iš jų sudėjimą. 

- Labas. 

Jiedu žvelgė vienas į kitą. Vienas vilkėjo džinsus, švarką ir žiemi- 
nius batus. Kitas - apsmukusias standaus audinio kelnes, sudėvėtus 
(rumparankovius marškinėlius, pažymėtus kalėjimo emblema, ba- 
somis įsispyręs į gumines šlepetes. 

- Sakiau... labas. 

Bronksas atsisėdo prie palaikio stalo, o tuo metu Samas žengė prie 
lango su grotomis pažvelgti į sieną nauju kampu. 

— Kaip gyveni? 

Pradžioje Jonas Bronksas lankydavo jį areštinėje, o vėliau už- 
daruose kalėjimuose Hale ir Tidaholme. Paskui jis pastebėjo, kad 
nesuvokti laiko yra tas pat, kaip ir prarasti viltis, nustoti ateities. Ir 
galop supratus, kad toks gyvenimas pakeičia asmenybę, jo apsilan- 
kymai ėjo retyn, paskui visai nutrūko. O šiame lankymo kambaryje 
jis veikiausiai nė nebuvęs. 

- Velniai griebtų, kai kitą sykį nuspręsi pasirodyti, pranešk iš 
anksto. Kaip visi. Kurie nėra farai. Po pasimatymo nenoriu sulaukti 
klausimų, kodėl nieko nekepiau. Tu taip pat turėtum žinoti, kad faro 
apsilankymas be priežasties - blogiausia, kas čia gali nutikti. 

Atsukęs nugarą Samas tebestovėjo prie lango. 

- Klausiau, kaip gyveni. 

— Kaip gyvenu“ 

— Taip. 

— Kada tau tai parūpo? 

Nusukęs plačią nugarą, vyras įsmeigė į jį akis. 

— Tai kodėl negali pasakyti, ko atvažiavai? 

Jonas Bronksas atitraukė antrąją kėdę. Sekėsi geriau, nei jis tikė- 
josi. Jiedu kalbėjosi. 

— Du dideli apiplėšimai. Svedmiroje ir Faštoje. Tų pačių darbas. 

Bet vyresnysis brolis liko stovėti. 

— Praeitą savaitę buvo atvažiavusi mama. 

- Itin sunkiai ginkluoti. Labai gerai organizuoti. 

— Pavaišinau ją marmuriniu keksu. Ar atsimeni jo skonį, Jonai? 

— Ar tai kažkieno sėdėjusio darbas? Ar... 

— O kartą prieš tai... keksiukais. 

— ...apie tai čia kalbama? 

Vienas sėdėjo. Kitas stovėjo. 

— Nesirodai trejus prakeiktus metus! Paskui atsidangini ir tikiesi... 

Apimtas įsiūčio jis palinko virš stalo. 

— „kad išgausi iš manęs informacijos! Manai galįs mane išnaudoti 
savo tyrimui! 

Samas drebėjo, tuomet priėjo prie durų su metaliniu disku ir 
išsitiesė nuspausti raudoną mygtuką. 

— Kad tave kur, Jonai! 

- Samai, brolau, juk supranti, kad noriu su tavimi susitikti. 

- Jei žinočiau, ničnieko tau nesakyčiau! Bet aš nežinau. Niekas 
nežino! Čia niekas nėra apie juos girdėjęs. Ar supranti, broli? Tie 
vaikinai visai nežinomi. Niekada nesėdėję. Bet vis tiek puikiai iš- 
mano, ką daro. 

Samas ilgai žiūrėjo į brolį, bet jo žvilgsnio Jonas neperprato. Jis 
vėl uždėjo pirštą ant raudonojo mygtuko, nuspaudė ir palinko prie 
mikrofono. 

— Lankymas baigtas. 

- Turi daugiau nei pusę valandos. 

— Ko tu nesupratai? Lankymas baigtas ir aš noriu išeiti. 

Pilkame šlykščiame kelių kvadratinių metrų kambaryje neegzista- 
vo metų laikai. Jiedu vengė žiūrėti vienas kitam į akis - ir vaikystėje 
susipykę kaip įmanydami stengdavosi nusukti žvilgsnį į šalį. 

- Taigi aplankė mama? 

Marmurinis keksas. Keksiukai. Ilgoms bausmėms nuteisti pavo- 
jingiausi kaliniai visad gamindavo lankytojams. Bronksas šyptelėjo. 
Lankymo kambarys sustiprintos apsaugos kalėjime - keksiukas ant 
suklypusio stalo prie pasidulkinimo lovos. 

— Kaip ji atrodė? 

Laisvėje gyvenantis sūnus su ja nesusitikdavo. O įkalintasis ma- 
tydavosi reguliariai. 

— Ar žinai, Samai, kad bendrauji su ja daugiau nei aš? 

Žingsnis kambario durų link. Prižiūrėtojai jas atidarė. 


292 


„| v-- 


kitas jam iš paskos, - bet atsisuko. 

- Turėtum. 

— Ką? 

— Pabendrauti. Ji sensta. 

Bronksas stebėjo, kaip plati vyresnėlio nugara, lydima prakaulių 
uniformuotų prižiūrėtojų, pradingo kalėjimo koridoriuose. Jis grąži- 
no lankytojo kortelę, praėjo centrinį apsaugos postą, išėjo pro vartus 
ir atsisėdo automobilyje. Tiesiog sėdėjo. 

Septynių metrų aukščio siena. Keturi šimtai šešiasdešimt trys 
ilgoms bausmėms įkalinti sunkūs nusikaltėliai. Vienas jų buvo iš- 
rinktas atstovu, su tuo žmogumi visi kalbėdavo. 

Jo brolis. 

Bet nė Samas nieko nenutuokė. Apie keturis Bronkso ieškomus 
vyrus kalėjime niekas nieko nežinojo. 

Jis užkūrė automobilį ir ėmė riedėti, saulė tebežibino sniego ki- 
limą. 


KAI Į STOKHOLMĄ vedantis E4 greitkelis perėjo į Esingo kelią, o 
šis įsuko į Kungsholmeno rajoną, gatvės, buvusios baltos ir švarios 
kitapus kalėjimo sienų, už dviejų šimtų trisdešimties kilometrų, pa- 
sidarė purvinos ir drumzlinos. Įvažiavimas į požeminį Kronobergo 
policijos nuovados garažą. 

Jonas Bronksas ieškojo informacijos apie nusikaltėlius, įvykdžiu- 
sius itin žiaurų apiplėšimą. Todėl jis pirmą kartą per trejus metus 
įžengė pro griežčiausio Švedijos kalėjimo vartus, kur apie tokius 
nusikaltimus visad sklisdavo kalbos ir spėlionės. 

Niekas nieko nežinojo. 

Jis tyrė nusikaltimą, kurį įvykdė ketvertas nežinomų tarp kalėjimo 
sienų vyrų. Sunkūs nusikaltėliai turėjo priėjimą prie ginklų ir buvo 
apmokyti, nors tarp nuteistųjų nieko nepažinojo. 

Durys švelniai prasiskyrė, ir jis nusileido į garažą, kuris dingojosi 
pernelyg užgrūstas. Ieškodamas vietelės, jis bandė suprasti, ką kiti iš 
tiesų veikė dienų dienas sėdėdami kabinetuose, kaip jie stūmė laiką, 
kaip jie išaiškindavo bylas, kai balsai ir kūnai tebuvo popieriniai. Ei- 
damas lifto link, išgirdo kažką esant vidiniame garaže, kurį krimina- 
listikos ekspertai buvo susirentę virš keturių stovėjimo vietų. Nuėjęs 
rado ją visai kaip ir anąsyk, tarp furgono ir neįgaliojo vežimėlio, tik 
dabar ji ne stovėjo, o beveik atsigulusi kažką darė automobilyje su 
stalių įmonės emblema ant abiejų šonų, rankoje laikydama infrarau- 
donųjų spindulių žibintą. 

- Pirmasis bėglių automobilis - dodžas furgonas. 

Sana išlindo ir nuėjo prie greta stovinčio automobilio ir perjungė 
sibintą į ultravioletinių spindulių režimą. 

- Antrasis automobilis - dodžas furgonas. 

Ji tebekalbėjo tuo pačiu mechanišku balsu. Jis svarstė, ar ji pati tai 
jautė, ar taip imdavo kalbėti tik jam prisiartinus. 

- Senesni modeliai. Pavogti naktį prieš nusikaltimą. Jie naudojo 
štai tokį. 

Ilgą geležtę medine rankena ji taikė į juodą nedidelį kvadratinį 
lipduką po šoninių durelių langu. 

— Dureles pavyksta atidaryti taip pat greitai kaip ir rakteliu, reikia 
paspausti... čia, per plokštelę ir... trakšt, tu jau automobilyje. 

Ji nuplėšė lipduką ir parodė skylę, tuomet atidarė automobilio 
dureles ir įsliuogė po vairu. 

- O tokio uždegimo dar niekada nemačiau - jie naudojo prancū- 
ziškus nerūdijančiojo plieno trijų milimetrų medsraigčius mažais 
aštriais danteliais. 

Ji kilstelėjo vėliau pritaisytą dangtelį, jie ir čia veikė taip pat - pa- 
sirūpino, kad įsilaužimo žymių nesimatytų, stengėsi, kad būtų kuo 
ilgiau nepastebėta, - taip bandė laimėti laiko. 

— Rakto vietoje - varžtas, ne per giliai, įsuktos tik dvi ar trys vijos, 
nes išsiplėtusi spynelė užsirakintų. Plaktuku per varžto galvutę... 
tuomet tereikia paprasčiausio atsuktuvo, ir automobilis užsikuria. 

Ji baigė. Jis žinojo, kad, nenorėdama kalbėti, ji atsuka nugarą. Ji 
įjungė ant variklio dangčio gulėjusį kompiuterį. Nė labas, nė sudie. 
Jo atsisveikinimo ji negirdėjo. Jam beeinant, jau pusiaukelėj iki lifto, 
Sana sušuko: 

- Ei, aš dar nebaigiau. 

Jis sustojo, atsisuko. 

— Ne* 

— Yra dar kai kas. 

Ji atsuko ekraną ir palaukė, kol Jonas prieis. 

- Šis kadras. 

— Mačiau jį. 


- Žinau, bet noriu, kad darsyk žvilgtelėtum. 

Antra kamera. Dvylikta sekundė. Vaizdas įstrižai iš viršaus. 

- Jo mikrofonas. Bandžiau nustatyti gamintoją. 

Mėlynu kombinezonu vilkintis plėšikas juodais kerzais, veidą 
paslėpęs juoda kauke. 

- Padidinau, norėdama ištyrinėti apykaklę. Kelios sekundės iki 
jiems įžengiant vidun. 

Jos balsas nebeskambėjo mechaniškai. Ir stovėjo ji gana arti. Jonas 
puikiai žinojo jos kvapą. Toks ypatingas. Lyg būtų kitas laikas. Lyg 
jie galėtų drauge eiti į bendrus namus. Lyg dešimt metų nė nebūtų 
praėję. 

- Ten. 

Likus tik žingsniui iki durų pirmasis plėšikas sustojo. 

— Jo ranka. 

Sana padidino vaizdą. 

— Ar matai“ 

Jonas linktelėjo. Kuo aiškiausiai matė. 

Pirmas ėjęs vyras, vadas, sustojo ir atsisuko, nuleido ginklą ir kaire 
ranka suėmęs kombinezono apykaklę, kur prisegtas mikrofonas, 
uždengė jį delnu. Tuomet palinko į priekį ir dešine ranka pakėlė kito 
nusikaltėlio ausinę. 

- „Sennheiser“ mikrofonas. Bet svarbu ne tai. 

Keturios sekundės, šešiasdešimt kadrų, dar kartą. 

- Judesys... ten. 

Ranka virš mikrofono. Ranka virš ausinių. Bronksas buvo tikras, 
jis... sušnabždėjo. 

— Nesąmonė. 

Ji priartino burnos vaizdą, siauros lūpos. Kalbant du šviesūs brūkš- 
niai judėjo tamsioje medžiagoje. 

- Ranka. Šnabždesys. Kažkas ne taip. 

Sana stovėjo greta ir žiūrėjo į Joną - visai kaip sustabdytame kadre 
vadas stovėjo šalia paskui jį sekusio vyro ir žiūrėjo į jį. 

— Disciplinuotos karinės grupuotės nariai. O čia... Intymumas. 
Lyg uždėjęs ranką ant mikrofono jis švelniai būtų kilstelėjęs ausinę. 
Matai? Netrukus jis paleis tikslius šūvius. 

Du mėnesius kiaurą parą tyrė nusikaltimą, kuriam trūko pėdsakų, 
ir jis ničnieko nežinojo. Bet šitai. Jonas Bronksas ne tik matė, jis pa- 
juto. Dabar jis šį tą žinojo. Nebuvo tikras, kas tai, bet pirmą sykį per 
visą paiešką jis matė ne šešėlius, o tikrų tikriausius žmones. Jie sto- 
vėjo greta ir buvo susiję tokiais ryšiais, kurie nesieja žiaurių plėšikų. 

Kažkas jam buvo pažįstama. 

— Ar gali parodyti visą vaizdą ir paleisti pirmąsias keturias įrašo 
sekundes? 

Ji įjungė. 

- Sustabdyk... čia. Ir padidink... čia. Jo veidas. Tik tiek. 

Išsirikiavę plėšikai žengė į banką, Bronksas smiliumi dūrė į ekraną, 
į žmogystą viduryje. 

— Ar matai? Jis užsimerkė. 

Plyšiai akims. O akys neabejotinai užmerktos. 

— Nagi, pastumk pirmyn. 

Sana pastūmė pelės žymeklį ant laiko juostos ir kadras po kadro 
slinko pirmyn. 

— Jis abejoja, jaudinasi. 

Akys kaukės plyšiuose tebebuvo užmerktos. 

— Jis bijo, o šitai... lyg koks suknistas apkabinimas! Mikrofoną 
laikantis - vadas, jis saugo, jie netrukus įžengs vidun ir įvykdys 
neįtikėtinai žiaurų nusikaltimą, o čia... artimumas. 


JONAS BRONKSAS VENGĖ kilti liftu, kartais tiesiog reikėdavo 
pajudėti, priversti širdį plakti smarkiau, išspausti iš krūtinės ir ger- 
klės gilų atodūsį. 

Laiptai, dar aukščiau. Koridorius, jis kone bėgo. 

Paskui plačiai atlapojo langą, leisdamas drėgnam nuovados kiemo 
šalčiui pakeisti sausą šiltą orą kabinete. 

“ "Dubanko plėšikai elgėsi intymiai. Taip neturėtų būti. 

Vadas turi nurodinėti, tačiau kito grupės nario dvejonės jam 
pasirodė svarbesnės. 

Bronksas žinojo tą jausmą. 

Vienas aukštesnis, kitas - žemesnis. Plačiapetis ir dar nesuaugęs. 
Vyresnis ir jaunesnis. 

Intymumas. Pasitikėjimas. 

Ranka ant mikrofono ir raminantis balsas, stebėjimo kamerų įraše 
matyti, kaip pro banko duris jiedu žengė drauge. 

Bronksas atpažino jų ryšį. Tas žmogus buvo artimas. Vakare ap- 
kabinęs aiškino, kad viskas bus gerai, o vėliau naktį įsmuko į tėvų 
miegamąjį ir suvarė peilį tėvui tarp šonkaulių. Vyresnysis brolis, kuris 
šnabždėdamas ramino jį prieš pat žiaurumo aktą. 

Keliskart giliai įkvėpė pro atdarą langą. Dabar Jonas Bronksas 
suprato. 

Pirmąsyk nuo pat tyrimo pradžios jis šį tą išsiaiškino, ir beveidžiai 
nusikaltėliai ėmė įgauti kontūrus. 

Intymumas. Pasitikėjimas. 

Jiedu buvo broliai. 

PASTARĄJĄ SAVAITĘ ORAS pasikeitė. Prieš Kūčias sniegas ėmė 
tirpti, o Kalėdų rytą lijo be perstogės, ledui ir sniegui susimaišius su 
žvyru ir žeme, teko braidžioti per purvą. Jis ir norėjo pilkų Kalėdų, 
kelių be sniego. Orų prognozės žadėjo kelis laipsnius šilumos ir lietų. 
Jis tikėjosi, kad šitoks oras laikysis, tokiais keliais lengviau pabėgti 
po banko apiplėšimo. 

Keturis sumuštinius su sūriu ji suvyniojo į aliuminio foliją. Puo- 
delius, šaukštus, pieną ir cukraus indelį sudėjo į plastikinį maišelį. 
Pusryčiai ir pietūs, chili con carne su batonu. Pupelių ir mėsos troški- 
nį su raudonaisiais pipirais išvakarėse pagamino jis, kol Aneli tvarkė 
Kalėdų vaišių likučius šaldytuve. 

Leo stovėjo prie Kalėdoms išmoningai padabinto lango ir ste- 
bėjo pilkame rūke spįstančią aušrą. Du augalai ant palangės, tarp 
jų porceliano angelas - vienoje pusėje beveik nusilupę balti dažai, 
akis likusi tik viena - anksčiau Aneli tėvų namuose per Kalėdas jis 
stovėdavo virtuvėje šalia žydinčios puansetijos. Daiktų buvo visur. 
Virtuvėje prie šaldytuvo stovėjo pernelyg didelis plastikinis Kalėdų 
Senelis, keli mažesni - laiptinėje prie antro aukšto ir vienas svetainėje 
po egle. Papuošimus ji kiekvieną gruodį išimdavo iš dėžės su užrašu 
Kalėdų papuošimai - atsinešė tą dėžę į jo gyvenimą, buvo jai svarbi. 
Jis pastebėjo, kad jinai džiaugiasi, laukia, kai, išpakavusi nykštukus, 
ieškojo jiems tinkamos vietos. 

Aštriabriaunis porceliano angelas ir galybė plastikinių nykštukų. 

Tai tebuvo data, ne svarbesnė nei lapkričio ar spalio dvidešimt ket- 
Virtoji. Kad suprastų, jog laikas eina, jai reikėjo priminimo - Naujųjų 

metų, Velykų, vidurvasario ir kitų datų. Nes kažkas, nusavinęs ką. 
lendorių, manėsi galįs valdyti kitų gyvenimus. Svarbu tik tai, ką 
nusprendi ir vykdai pats. Metų ciklą sukurti reikia pačiam - tarkim, 
sausio antrąją įvykdyti pirmąjį trigubą apiplėšimą Švedijoje. Kitos 
dienos - vasario septynioliktoji, kovo vienuoliktoji ar balandžio 
šešioliktoji - buvo pasirinktos apiplėšimams ir todėl šį tą reiškė. 

Leo kilstelėjo porceliano angeliuką ir apvertęs pabandė įskaityti 
spaudą jo apačioje. Paskui pastatė į vietą. 

Lūkesčiai. 

Jie tokie trapūs. Jis buvo priverstas švelniai paaiškinti, kad šįmet 
tikros Kalėdų šventės nebus, užtat kaip reikiant atšvęs kitąmet - kaip 
šventė kaimynai kitapus tvoros, kuriuos sėdėdama prie virtuvės lango 
ji mėgo stebėti, būti drauge su jais per atstumą. Kūčių vakarą ji kelis 
kartus sėdėjo prie lango. Jie valgė kumpį, raudonųjų kopūstų salotas 
ir mėsos kukulaičius su bulvių apkepu. Jis įteikė dovaną tik jos sūnui, 
kurį jinai ketino artimiausiomis dienomis aplankyti. Jiedu net įžie- 
Donaldo filmukus ir Karlo Bertilo Jonsonso programą. Daugiau jis 
neištvėrė, nuėjo į Fantomo grotą pildyti dienoraščio. 

Nešinas plastikiniu maišeliu, jis žengė į drėgną ryto tamsą. Nuo 
purvino sniego sušlapo sunkūs batai. Garaže buvo kitaip. Sausoje 
lempų nutviekstoje patalpoje maloniai zirzė šildytuvas. Vincentas, 
Feliksas ir Jasperas, susėdę ant Vindzorų stiliaus kėdžių, laukė prie 
stalo iš knygų ir medžio plaušo plokštės. Ant stalo gulėjo išskleistas 
žemėlapis. 

— Kava ir sumuštiniai. 

Leo išdalijo kavos puodelius ir sumuštinius su sūriu. 

— Pieno? 

Per žemėlapį apytiesiai nubrėžtas raudonas brūkšnys prasidėjo 
Kronobergo rajone, centrinėje Stokholmo dalyje, kur buvo Švedijos 
policijos širdis, ir baigėsi už keturiasdešimties kilometrų - Esmu 
centre, kur vienas šalia kito veikė bankai. Brūkšnys kirto Stokholmo, 
Hudingės, Haningės ir Nineshamno apylinkes. Toks kelias buvo 

patina sąlyga atsikratyti persekiojančių pareigūnų ir pradingti iš 
nusikaltimo vietos. 

— Pirmas objektas. 

Dešimties kronų moneta Leo delne, padėjo ją raudonojo brūkšnio 
gale ant pilko kvadratėlio, reiškiančio tankiai gyvenamą vietą. 

- Antras objektas. 

Dar viena moneta atsidūrė ant pirmosios. 

— O čia, priešais objektų langus, - pabėgimo automobilis. 

Raudonas kaip ir brūkšnys modeliukas. 

- Čia tu, Feliksai. 

Maišelyje buvo ir kitų niekučių. Visiems pažįstama kartoninė dė- 
želė. Trys alyvuogių žalumo plastikiniai kareivėliai, kadaise stovėję 
ant grindų jų namuose Skugose. Poros centimetrų aukščio, o kvapas 
toks pat aitrus kaip anuomet. Amerikiečių kariai, mastelis 1:72. 

- Čia Vincentas, Jasperas. Čia pasirodau... aš. 

Jis atskyrė aukso spalvos monetas ir ant vienos jų pastatė paskutinį 
kareivėlį. 

— Pirmas objektas - Leo atidaro duris, antras objektas - Jasperas 
ir Vincentas atidaro duris. Be dešimt trys. 

Modeliukas iš „Dinky Toys“ kolekcijos - raudonas folksvagenas, 
burbulas, „vabalas“ - tebegulėjo dovanų dėželėje, kurios jie taip ir 
neišmetė. 

- Feliksas pasirūpins automobiliu, kaip ir Svedmiroj. 

— Ir kaip tada. 

Kambarys bute, kuriame dabar gyveno kiti. Modeliukas, kurį Leo 
nugvelbė Feliksui Skugoso „Žaislų ir pomėgių“ parduotuvėje. 

— Visai kaip tada, Feliksai. 

Didesnė dėžė su dar daugiau plastikinių figūrėlių, 1:72 mastelio, 
tokio paties aštraus kvapo kaip ir tada, kai jos buvo nudažytos rudai. 
Šių šalmai apvalesni ir kitokie ginklai nei amerikiečių. 

— Rusų kariai. 

Jis sustatė pilną saują kareivėlių brūkšnio pradžioje, šiek tiek 
tolėliau - mažesnę grupę. 

Farai. Visi iki vieno. Dauguma dirba... miesto policijoj. Taip pat 
keli čia, Hudingės policijos nuovadoj, ir čia, Handeno nuovadoj. O 
mažiausia jų čia... Nakos policijos nuovadoj. 

Pataisė, kad visi stovėtų tvarkingai. Tuomet lyg išskėtęs rankas 
milžinas lėtai nustūmė figūrėles ten, kur gatvės ir geležinkelio bėgiai 
susiliejo į viena, kur pilka dėmė žymėjo Stokholmo centrą. 

— Visi važiuos čia. Jie privalės visi susirinkti Centrinėj stoty. Kur 
mūsų nebus nė kvapo. 

- Kadangi čia, Centrinėje stotyje, mes padėsime tikrų tikriausią 
bombą. 

Iki šios akimirkos Vincentas kaip įprastai tylėjo. Dabar jis taip 
trinktelėjo kavos puodelį ant medžio plaušo plokštės, kad kareivėliai 
parvirto. 

— Vincentai, velniai... 

— Ar mes tapom teroristais? 

— Mes nesprogdinsim. Bet jie turi suprasti, kad bomba tikra. 

Leo sužėrė aplink Stokholmo centrą pabirusius kareivėlius į krūvą. 

- Pirmasis klaidinantis žingsnis - uždaryta Centrinė stotis. Kol 
farai susirinks ir bus užsiėmę detonavimu, tikroji bomba už ketu- 
riasdešimties kilometrų plėš banką. 

Negelbėjo. Vincentas demonstratyviai nustūmė pusę kareivėlių 
Gamlastano link, o likusiuosius - Kungsholmeno pusėn. 

— Kas toliau? Ką dar grasinsim susprogdinti? Pilį? Nuovadą? Ar 
ką nors didesnio? 

Truputį suirzęs ir šiek tiek išdidus Leo šypsojo Vincentui, kantriai 
vėl rikiuodamas kareivėlius Centrinės stoties teritorijoje. 

- Antra diversija - du raudoni automobiliai. 

„Vabalas“ ilgų ilgiausiai anuomet vienišas stovėjo ant lentynos virš 
Felikso lovos. Leo, suėmęs nykščiu ir smiliumi, nustūmė jį žemėla- 
piu - nuo bankų, per kaimus vinguriuojančių kelių link. 

- Naudosim automobilį, kurį visi pažįsta. Ir koks nors faras jį [45 

miesto pietuose... čia. 

Jis nustūmė automobiliuką nuo to kelio, kuriuo pasiekė didesnį 
kelią kitapus bankų, į Stokholmo magistralę, kuria jie nevažiuos. 

- Jis stovės čia. Manydami, kad pasukom šituo keliu, farai jį už- 
darys. 

— Nesuprantu. 

— Vincentai, tai... 

- Kai dviese sėdėjom automobilyje, davei man daugybę knygų 
sakydamas, kad plėšim bankus. 

- Taigi“? 

— Daryti bombą nėra tas pats kaip plėšti. 

— Vincentai? 

— Ką? 

- Jei pasidarysim bombą, naudosim ją ne sprogdinimui, OK? 

Vincentas daugiau nebestumdė kareivėlių. Bet jis nenukreipė 
žvilgsnio nei žemyn, nei tolyn. Jis žvelgė į vyresnįjį brolį. 

— Nesuprantu. 

- Vincentai, ar gali... 

- Nesuprantu, kam mums išvis daryti tą suknistą bombą. O pas- 
kui užspeisti save į kampą: pastatyti pabėgimo automobilį, kurį visi 
atpažįsta, pagrindiniame kelyje - puikiausiai matomoje vietoje! 

Vincentui nepaliaujamai reikalaujant atsakymo, Leo susierzinimas 
praėjo, bet jis vis dar buvo mažumėlę išdidus. 

— Automobilis stovi čia, ant didelio kelio. 

- Taip. 

- Ir tą kelią netrukus farai užtvers. 

- Taip. 

— O čia, už mašinytės, iš kitos pusės pasirodę farai užtvers kelią 
iš Nineshamno pusės. 

— Taip. 

- Tuomet mes būsime užspeisti. 

= Nė. 

— Taip, nes... 

Aiškindamas buvo patenkintas savimi. 

— Būtent šitaip jie galvos. Bct mes būsim čia, Vincentai, liksim 
vienam iš mažų keliukų ir plėšim trečiąjį banką. 

Jis padėjo trečią dešimties kronų monetą ant žemėlapio, palej 
keliuką dar mažesnėje Sorundos gyvenvietėje. 

- Aš vis dar nesuprantu. 

Didžiuodamasis iš maišelio ištraukė dar vieną automobiliuką. 

- Ar žinot, kiek užtrukau, kol jį radau? Aplaksčiau visas žaislų 
krautuves mieste - kol galiausiai radau antikvariate Ringo kelyje. 

Tiksli pabėgimo automobilio kopija - raudonas „Volkswagen 
1300“, „vabalas“. Pastatė jį prie ką tik padėtos monetos. 

- — Mes sėdėsim šiame automobilyje šalutiniam kely. 

Tuomet jis parodė į kitą žemėlapio pusę. 

— Tuo pačiu metu, apsupta kelio užtvarų, tokia pati mašina stovės 
pagrindiniam kely. 

Leo pasisuko į Vincentą, bet jis nebesipriešino. Šį rytą. 

— Burtai, brol. Liko keturios dienos. 

ANKŠTA. KASKART SUKDAMASIS Feliksas petimi atsitrenkdavo 
į duris. Net ir atstūmęs sėdynę, jungdamas pavaras, keliais stukte- 
lėdavo į prietaisų skydelį. Pakeitus pozą, vairas strigo tarp šlaunų. 

Mažai arklio galių. Vairuoti nelengva. Bet jie nusprendė: šįsyk tai 
turi būti toks automobilis, kurį visi atpažįsta. 

Sulaukęs, kol pakilo garažo vartai, įvažiavo vidun, priekiniai Ži- 
bintai nukrypo į darbastalį su milžinišku žemėlapiu, ant kurio šalia 
sukritusios kareivėlių kaugės rikiavosi trys dešimties kronų monetos 
ir du raudoni modeliukai. Jis nuleido vartus ir iš sieninės lentynos 
paėmė tuos pačius įrankius, kurių prireikdavo kaskart, jiems keičiant 
automobilį, - veržliaraktį, atbulinį plaktuką ir atsuktuvą. 

- Tokiu? 

Jasperas atsisėdo šalia Vincento ir Leo prie antrojo darbastalio 
patalpos gilumoje ir atidarė keturias kartonines dėžes, kuriose buvo 
keturi minkšti paketai, suvynioti į plastiko plėvelę. 

— Kaip tik tokiu. 

Dabar jis pakilo ir žengė artyn. 

— Suknistu „vabalu“? Feliksai, velniai griebtų, tie modeliukai — 
nejau nesupratai, kad Leo kalbėjo nerimtai. 

- Puiku, Jasperai. 

- Po velnių, negalim... 

— Labai gerai, Jasperai. Tu nė kruopelytės nenutuoki apie automo- 
bilius, bet šį atpažįsti ir gali įvardyti. Kaip ir kiekvienas Esmu praeivis. 

Tai buvo toks pat automobilis kaip miniatiūriniai modeliukai 
ant žemėlapio. Žinomiausias automobilis pasaulyje. Būtent šį jis 

išnuomojo iš gotlandiečių už Sioderteljės ir dabar ketino išnagrį- 
nėti: iš pradžių klūpomis išsukti duris, tuomet, įsitaisęs priekinėje 
sėdynėje, tą patį padaryti su uždegimo ir vairo spynelėmis, išrinkti 
daugybę kartų, kol galės grąžinti šį ir, nepalikdamas pėdsakų, per 
kelias sekundes pavogti kitus du. 

— Jis velnioniškai mažas, toks jau yra. Bet būtent dėl tokio auto- 
mobilio mes sutarėm. 

Vienoje rankoje laikydamas vieną iš dėžių, kitoje — į plastiką 
įvyniotą paketą, Leo pakilo nuo stalo ir atsistojo tarp Jaspero ir 
Felikso — prieš kelias savaites atsivėrusiam plyšy, kuriam nebuvo 
galima leisti plėstis. 

— Bet juk aš galėsiu sėdėti priekyje? Ar ne? 

Visi trys - nuo metro aštuoniasdešimt penkių iki metro devynias- 
dešimties - išsirikiavo prie švelnaus stogo linkio, nuožulniai besilei- 
džiančio virš užpakalinės sėdynės. Leo viena akimi mirktelėjo abiem, 
nutraukė tebesiliejantį Jaspero protestą ir ištiesė paketą Feliksui. 

— XL dydžio. 

Naujas juodas kombinezonas. Feliksas išlankstė ir papurtė priešais 
save - kombinezonas įsiterpė tarp vyrų kaip tuščias kūnas. 

— Ir šitie. 45 dydžio. 

Rudoji dėžė atiteko Jasperui - vos ją atidarius, pasklido aitrus 
odos kvapas. 

— Izraelio desantininkų batai. Keturios vienodo dydžio poros, ant 
padų - nė žymelės. Kriminalistikos ekspertai šliaužios, ieškodami 
pėdsakų, ir bandys padaryti atspaudus, bet visi bus vienodi. 

Feliksas užsitempė kombinezoną, Jasperas rišosi batus. 

Nauji ginklai. Nauji rūbai. Nauji automobiliai. 

Leo trinktelėjo ranka per raudoną alavo stogą. 

- Mums reikia dviejų tokios pačios markės, spalvos ir to paties 
modelio mašinų. Jasperas ieškos Hudingėje. Vincentas ir Feliksas — 
Skugose, Trongsunde ir Handenoje. Aš ir Aneli važiuosim į Faštą 
ir Hekarengeną. Jei to neužteks, kaip ir pirma, ieškosim šiauriau. 
Turim tris dienas. 

TAI BUVO PAPRASTAS prietaisas. Grynai mechaninis. Ilga, siaura 
metalinė dėžė, užpildyta vinimis, sraigtais, varžtais ir sprogmenimis 
m/46. Sprogdiklis prijungtas prie uždegiklio, ištempto per visą dėžės 
plotį. Paprasta grandininė reakcija. Nuo A prie B, o nuo šios - prie 
C. Atidarius dėžės sienelę, uždegiklis įžiebia sprogdiklį, ir metalinė 
dėžė išlekia į orą, žudydama kiekvieną pasitaikiusią gyvą būtybę. 

— Ar matei jį? 

Sėdėdamas ant garažo darbastalio, Leo kirpo lygiai dešimt cen- 
timetrų raudonos vielos. Vakar čia gulėjusių žemėlapio, dešimties 
kronų monetų ir plastikinių kareivėlių nebebuvo, juos sudegino - juk 
jau žinojo kaip, kur ir kada. 

- Ei, Feliksai! 

— Ką? 

—- Ar nematei Vincento? 

Feliksas padėjo medžio grąžtą ir paėmė metalo grąžtą, skylutė 
turėjo būti pačiame viršutinės plokštumos viduryje, dangtis slėpė 
vinis ir sprogmenis. 

- Jis pasirodys. 

- Kada? 

Leo prakišo vielą pro skylutę ir pritvirtino prie uždegiklio. 

- Feliksai, velniai griebtų, kada jis ateis? 

— Jau atėjo. 

Pasigirdo beldimas į garažo duris. 

Leo atidarė, vidun plūstelėjo šaltas grynas oras ir tolimas netylantis 
dundėjimas. 

— Be dvidešimt dvylika. Vėluoji. 

— Pragariškai nesisekė rasti taksi. 

Uždaręs ir užrakinęs duris, Leo apkabino jaunėlį. Paskui žingtelėjo 
atbulas ir garsiai švilptelėjo Vincentui - šis po striuke vilkėjo tamsų 
kostiumą ir baltus marškinius prasegta apykakle. 

— Kad tave kur, atrodai suaugęs. 

- Du tūkstančiai. Šiandien pirkau. 

Vincentas padavė atsineštą maišelį Leo ir nuėjo gilyn į garažą. 

— Ar tai... bomba? 

Leo ištuštino maišelį, sulankstė jį. Du buteliai „Bollinger“ šampa- 
no. Jiems kaip tik užteko vietos ant darbastalio šalia trijų šampano 
taurių. 

— Taip. 

— Aha, vadinasi, tokie ir esam. Teroristai. 

Vincentas spoksojo į tamsiai pilką dėžę ir Felikso rankas, nuo 
traškančios ritės klijuojančias sidabrinę lipniąją juostą. 

— Juk pro šalį gali eiti mama ir stabtelėti spintelėje pasidėti rankinės! 

— Maniau, jau aptarėme tai. 

— Tu jau, Leo. Bet aš dar ne. 

— Vincentai? 

- Ką? 

— Juk jau sakėm tau, ji neskirta žudyti. Darom ją tam, kad farai 
įsitikintų, jog mes nejuokaujam. Jie kiaurai permatys, jei bomba bus 
netikra. 

— Tik pagalvok... kas, jei ji sprogs. Vis tiek. 

— Ką pasakei? 

Leo pasilenkė visai arti. 

— Jei ji sprogs... Per klaidą. 

Buvo justi alkoholio kvapas. 

— Vincentai? Tu visai ne taksi ieškojai. 

Jis demonstratyviai keliskart uostelėjo. 

— Tu gėrei namie. 

Leo gaudė jaunėlio žvilgsnį, bet jam nepavyko. Šio akis prikaustė 
dėžė su raudona viela, kyšančia pro išgręžtą skylutę dangtelyje. 

- Vincentai, jei nori man ką nors pasakyti, tai ir sakyk. Nemalk 
šūdo. Mes broliai! Tau nereikia gurkšnoti namie prieš kalbant su 
manimi. 

- Aš jau sakiau. Manau, darom klaidą. 

— Kokią klaidą? 

- Tiesiog jaučiu, kad taip nedera. O jei dar sykį tai pajusiu... ne- 
bedalyvausiu. 

- Vincentai, paklausyk. 

Leo atvėrė dangtį, po kuriuo slypėjo keli sluoksniai vinių, varžtų 
ir sprogmenų. 

- Jei šitai nėra suaktyvinta... 

Smiliumi jis palietė uždegiklį. 

— ..ji nesprogs. 

Tuomet prijungė raudonosios vielos kilpelę prie kito uždegiklio 
galo. 

- Taigi, jei aš truputį patrauksiu, dar truputį čia... 

Jis taip ir padarė. 

- Jei nuspręsčiau aktyvinti... 

Jis stebėjo akių nuo vielos neatplėšiantį Vincentą. 

— „pakaktų vos prisiliesti ir mūsų neliktų nė kvapo. Bet tik tuomet, 
jei ištraukčiau saugiklį. 

Jis atsargiai atitraukė pirštą. 

- Štai kaip. Paklausyk. Pirma mes pranešim farams, kad Centri- 
nėje stotyje, spintelėje, yra bomba. Nuvažiavę ten, jie pamatys, kad ji 
tikra. Jie darys savo darbą, o mes - savo. Mes imsimės dviejų bankų 
Esmu ir vieno pakeliui namo - Sorundoje. Jie užtvers visą miestą, už 
penkiasdešimties kilometrų kelias valandas stovės jų vyrai. Niekas 
nenukentės, Vincentai. Niekas nežus. Nė rankinę spintelėn dedanti 
moteriškė. 

Feliksas rėželiu lipniosios juostos tiesiai pritaisė dagtį. Tuomet dėl 
Visa pikta atkirpo ir užklijavo dar gabalėlį. Jis stovėjo tarp dviejų bro- 
lių ir nesikišdamas klausėsi. Jam tai buvo pažįstama, nors anksčiau 
taip nėra buvę. Vincentas pasipriešino pirmą kartą, elgėsi visai kaip 
Jis pats. Ginčas baigėsi kaip įprastai. Jis puikiai pažinojo vyriausiąjį 

brolį, jo nebuvo įmanoma palenkti, jis įtikinėdavo su visa energiją 
ir jo nuomonės nebuvo įmanoma pakeisti. Taigi, jei kas nors kadą 
nors keisdavosi - tai tik aplink jį. Susitaikydavo. Arba ne. Veikdavo 
išvien. Arba atskirai. 

— Vadinasi sutarėm, ar ne? 

Vincentas vos pastebimai linktelėjo. 

— Puiku, Vincentai. Be dešimt dvylika, metas atidaryti šituos. 

Jis pačiupo striukę, suėmė taures ir butelius ir patraukė prie ga- 
ražo vartų. 

— Ne visai... Yra dar šis tas. 

"Feliksas palinko virš darbastalio lyg pabrėždamas, kad niekur 
neskuba. 

— Turiu omenyje, jei mūsų mažylis jau čia. 

Tuomet pasisuko į Vincentą. 

— Kas atidarė duris? 

Bet tas ničnieko nesuprato. 

— Vincentai, tada... kai atvažiavo tėvas. 

Leo žiūrėjo į Feliksą, kuris žvelgė į jį ir purtė galvą. 

— Kad tave kur, Feliksai, ar vėl kelsi šurmulį? Be aštuonių dvylika. 
Eime. 

Šįsyk galvą papurtė Feliksas. 

- Taip. Eisim. 

Jie iškasė kambarį ir pavertė jį Fantomo grota. Jie dvokė moliu ir 
purvu. Paskui susipyko, stovėdami prie betono maišyklės, svarsty- 
dami, kas gi tąsyk atidarė duris, kas įleido vyrą, kurio ten neturėjo 
būti. Pamažu abu suprato, kad kiekvienas šventai tikėjo duris atidaręs 
būtent pats. 

- Vincentai, kuris atidarė duris seniui, kai jis grįžo užmušti mamos“ 

— Ką jūs tauškiat? 

— Kai tėtį paleido iš kalėjimo, o mes buvom persikėlę į Faluną. Ir 
jis pas mus atvažiavo. 
atidarysiu.“ 

— Kuris iš mūsų atidarė duris, Vincentai? 

-— Feliksai, po velnių, jam juk buvo... šešeri. Ar dabar jis koks 
suknistas atpirkimo ožys? 

Vincentas žvelgė į brolius. 

- Septyneri. Man buvo septyneri. Kai jis ketino užmušti mamą. 

Feliksas taip pat kaip Leo apglėbė Vincento pečius. 

- Pamiršk, kad mes vyresni, pasakyk, ką matei. Aš ar Leo atidarė 
duris? 

Leo mostelėjo, rankoje laikydamas šampano taures ir laikrodį. 

- Būtent. Pasakyk, ką atsimeni. Feliksas nurims, ir mes galėsim 
eiti. 

„Jis ten stovėjo. Feliksas šalia, spausdamas rankeną. Leo buvo 
beišeinąs.“ 

- Bet... Nagi! Vincentai, ką matei? Aš ar Leo? 

„Jis pašoko. Bet nepasiekė. Trūko nedaug.“ 

- Aš. 

„Bet paskui jam pavyko, jis pasiekė pasukti užraktą.“ 

— Duris atidariau aš. 

Leo nusijuokė, negarsiai, nedžiugiai. 

— Diplomatiškas atsakymas. 

Feliksas nesijuokė. 

— Nagi, po velnių... Sakyk, kaip buvo, mes nepyksim, pažadu... 
Kuris, Vincentai? 

- Aš atidariau, atsimenu. Pasukau užraktą, nuspaudžiau rankeną 
ir atidariau duris. 

— Vadinasi, tikrai atidarei tu? 

- Taip. 

Felikso skruostai kaip visad įraudo. Jis įsitempė. Bandė suprasti, 
kaip nutiko, kad visi trys broliai stovėjo prie durų vienas šalia kito, 
O paskui buvo įsitikinęs, jog būtent jis atidarė duris. 

— O kur, velniai rautų, buvau aš? Ar manęs ten nebuvo? Leo buvo 
už nugaros, tu atidarei, o aš... galbūt sėdėjau virtuvėje ant kėdės? Ant 
puodo? Galbūt manęs visai nebuvo? Galbūt tai jūs ir spjovėte mamai 
į veidą? Ar ne? Kuris iš jūsų tai padarė? 

— Koks suknistas skirtumas? 

— Man svarbu. 

Dideliame garaže buvo visiškai tylu. 

Lauke vis smarkiau šaudė fejerverkai. 

— Tai padarei tu, tu spjovei. Bet šitai nesusiję, tai visai kas kita... 

Leo linktelėjo Feliksui. 

Tai nebesvarbu. 

Trys šampano taurės Leo rankoje ir trisdešimt sekundžių iki išmu- 
šant dvylika. Jis pakėlė garažo vartus, atverdamas naktį ir krentančių 
žvaigždžių audeklą. Dangų nušvietė spalvotos fejerverkų uodegos 
ir gėlės, pražystančios vien tam, kad bematant užgestų. Jis nutraukė 
aukso spalvos aliuminį nuo butelio kaklelio ir iššovė kamštį, tas 
nuskrido nežinia kur. 

— Į sveikatą. 

Trijose rankose laikomose taurėse kilo burbuliukai. 

— Už Getrigeną, už Faštą, už Svedmirą. 

Jis pakėlė savo taurę į žalią, raudoną, geltoną ir mėlyną dangų. 

— Už ateinančius metus, už Esmu, Rimbu, Kungserą ir Ularedą. 

Ginklų saugykla. Inkasatorių furgonas. Apiplėšimas. Dvigubas 
apiplėšimas. Trigubas apiplėšimas. 

Paskui viskas bus baigta, jie parduos ginklus farams, nusitrauks 
plėšikų kaukes ir pradings visiems laikams. 

— Bet visų pirma - Esmu. Už dviejų dienų. 


KITOKS SUNKUMAS - ANT peties vinys, varžtai, veržlės, sprogme- 
nys, po pažastimi ranka prilaikė kelioninio krepšio rankeną. Įprastais 
žingsniais pro žmones, valgančius dešreles, skaitančius vakarinius 
laikraščius ir nepaliaujamai stebinčius virš pagrindinio išėjimo visą 
sieną dengiančią elektroninę lentą. Nailoninis krepšys svėrė dešimt 
kilogramų, bet nešė jį taip, kad atrodytų lengvas - tarsi viduje būtų 
buvę drabužiai ir galbūt nedidelė kosmetinė, tai, ką keliautojai įprastai 
nešasi, eidami Centrinės stoties marmurinėmis grindimis. 

Tie judantys kūnai. Sostinės geležinkelio stotis - atskira erdvė, 
kur kalbama ypatinga kalba, vieta, kuri išskiria ir suveda, kur visi 
pasijunta lygūs. 

Bet nebuvo nė vieno panašaus į jį. Jis - užduotį atliekantis šešėlis. 

Surasti ir atidaryti saugojimo spintelę. Padėti krepšį. Užrakinti. 
Nueiti. 

Iki tos akimirkos privalėjo įsimaišyti į minią, atrodyti keliaująs iš 
Stokholmo ar ką tik čia atvykęs. Keleivis juoda kepuraite ir niekuo 
neišsiskiriančia žiemine striuke. Iš Vazos gatvės įžengęs pro suka- 
mąsias duris į didžiąją atvykimo salę, jis ėjo puslankiu tarp besibū- 
riuojančių žmonių ir bilietų kasų, stabtelėjo priešais tvarkaraščių 
lentą, paskui, apsaugininkų ir kamerų stebimas, turėjo įsimaišyti 
į minią - juk niekas negali pamatyti, kas sutrikdė traukinių iš visų 
Švedijos kampelių eismą. Nuo tvarkaraščių lentos jis pasuko eska- 
latorių link. Kaip retkarčiais užklystančiam keliautojui, jam reikėjo 
kelias valandas pailsėti nuo gremėzdiško krepšio, todėl atsistojo į 
laukiančiųjų prie spintelių eilę. 

Jis tikrai žinojo: trumpalaikio automobilių stovėjimo aikštelė prie pat 
„Sheraton“ viešbučio buvo vienintelė vieta prie Centrinės stoties, ku- 
rią siekė stebėjimo kameros. Leo matė, kaip Jasperas pradingo per 
pagrindinį įėjimą ir įsiliejo į keleivių jūrą. Kelias minutes pasėdėjo 
įmonės automobilyje veikiančiu varikliu. Paskui Jasperas vėl pasiro- 
dė. Jie ketino iš apleistos degalinės paimti Feliksą su Vincentu ir visi 
drauge vykti į pietus, kur gyvavo nedidelė bendruomenė - Esmu, o 
joje siena prie sienos įsikūrę du bankai. 

Mobilusis telefonas gulėjo toje pačioje kišenėje kaip ir sulankstomas 
metras ir vienas iš veržliarakčių. Suskambo. Visai neplanuotai. Tik 
šeši žmonės žinojo šį neregistruoto abonento numerį. Jasperas buvo 
greta, vadinasi, skambinti negalėjo. Feliksas ir Vincentas laukė, todėl 
nebūtų skambinę. Aneli išvykusi į namus Tumboje, be to, ji žinojo, kad 
skambinti nedera. Mama tokiu laiku miegodavo po naktinės pamainos. 

— Šįkart nepadėk ragelio. 

Ir tėtis... 

- Man reikia su tavim pasikalbėti. 

- Praeitą kartą sakiau, kad neturiu laiko. Dabar taip pat neturiu. 

Leo girdėjo jo nosinį kvėpavimą, atrodė, lyg oras būtų stabdęs 
svarbius žodžius. 

- Aš dėl voko, Leo. 

O gal jis bent kartą norėjo būti atsargesnis ir pats tuos žodžius 
sulaikė. 

- Nenoriu pyktis dėl tų suknistų pinigų. Bet aš ėmiau galvoti. Juk 
supranti? 

Intensyvus Vazos gatvės eismas. Balandžių pulkas ant Centrinės 
stoties stogo. Grupė japonų turistų su fotoaparatais ir vardų korte- 
lėmis ant kaklo prie „Sheraton“ įėjimo. Bet Jaspero dar nematyti. 

- Jei grąžini šitiek pinigų nemanydamas, kad privalai, vadinasi 
turi kur kas daugiau. Iš kur jie? Aš dažau ir meistrauju, gaunu juo- 
dais, bet tik ne tokias velnioniškas sumas. O jei tu turi šitiek, Le0.-- 
iš kažkur turėjai prasimanyti. 

- Tu nė velnio nežinai, kiek aš dirbu. 

- Ne, nežinau. 

- Ir gerai. Neketinu su tavimi apie tai kalbėti. 

- Turi įmonę, kurioje darbuojiesi su broliais... mano sūnumis! 
Jūs turit bendrą įmonę. Vadinasi, įpainioti ir broliai. Esi už juos 
atsakingas. Jei užsiimat nelegaliais dalykais - tai tavo atsakomybė, 
Leo! 

Tas prakeiktas kvėpavimas prie pat mikrofono, lyg senukas būtų 
dairęsis įsitikinti, kad niekas jo neklauso. 

- Jei turi problemų, Leo... 

- Jautiesi atsakingas? 

- Jei turi problemų, Leo... žinok, kad visada gali man pasakyti, 
esu ir anksčiau tau padėjęs. 

- Aš neturiu problemų. 

- Juk žinai, pragyvenau dvidešimt septyneriais metais daugiau 
nei tu, Leo. 

- Ar negirdėjai, ką sakiau? 

- Todėl turiu daugiau patirties, Leo, matau dalykus, kurių tu 
kartais nepastebi. 

- Žinai... 

— Ką* 

- Žinai, tėti? 

Vėl kvėpavimas nosimi, bet šįkart jis neiškvėpė oro, laukė. 

—- Ką? 

- Aš prisiimu atsakomybę. Jie manimi pasitiki. Štai kaip viskas 
veikia - jei prisiimi atsakomybę, užsitarnauji kitų pasitikėjimą. Dvi- 
dešimt septyneri metai? Velniai griebtų, kas tai? Laikas! Bet jei nieko 
nedarai, tai ir lieka tik laikas. Nesijaudink dėl Vincento, nesijaudink 
dėl Felikso. Jiems gerai su išdaviku. 

Pro Centrinės stoties pagrindinį įėjimą plūstančioje minioje jis 
dairėsi keliautojo su kepuraite ir žiemine striuke, kuris turėjo pasi- 
rodyti be krepšio. 

— O tavo suknistos pagalbos aš niekada neprašysiu. 

Saugyklos spintelė turi būti krūtinės aukštyje atvykimo salės vidury. 
je, kad policijos pareigūnai būtų priversti evakuoti visą stotį ir pasi- 
telkti robotą išminuotoją. Moteris dešinėje uždarė spintelę, pasuko 
raktą, ir moneta įkrito į metalinį dėklą. Ji jau pasitraukė, bet Jasperas 
dėl visa pikta dar minutėlę lukterėjo ir atidarė gretimą 326-ąją spin- 
telę. Aukštakulniams kaukšint marmuro grindiniu, jis atsargiai įkišo 
krepšį su beveik septyniais su puse begalvių vinių ir dviem su puse 
kilogramo sprogmenų. Paskutinis kumštelėjimas, ir krepšys atsidūrė 
spintelėje. Jis apsidairė minioje jo nematančių žmonių. Nematė nė 
tie, kurie labiausiai išsiskyrė. Tamsžalės beretės švieste švietė. Jam ne- 
pavyko uždaryti spintelės, rankos nutirpo, o širdis daužėsi kaip pašė- 
lusi. Trys auksiniai emblemos smaigaliai paeiliui žibino jam akis: už 
Drąsą, Galią ir Jėgą. Komandosai. Penketas trumpai kirptų vyrų ėjo 
į traukinį šiauriop. 

Jie eina pro šalį. Skusti jų pakaušiai, velnioniškai akyli žvilgsniai. 
Jie manęs nemato. Bet aš juos matau. 

Vienas kitam jie nesako nė žodžio. Juk kiekvieną suknistą dieną jie 
girdi, kad jiems nepridera, juk jie karinio laivyno ir jūrų pėstininkų 
saugumo pajėgos - rinktinis Švedijos dalinys. 

„Aš juk buvau vienas iš jų.“ 

Krepšys 326-ojoje spintelėje. Užtrauktukas ne iki galo užsegtas, 
likę dar pora centimetrų. Jasperas sugriebė liežuvėlį ir ketino už- 
traukti, bet pastebėjo kyšantį saugiklį - raudoną laido žiedelį. 

Nužygiavusiems kariškiams pakreiptos beretės tiko tobulai. 

Jis pajuto pasišlykštėjimą. Tik tiek. 

Pasišlykštėjimą žmonėmis, nenumanančiais, kad esama kitokių - 
kurie tave priima, kurie planuoja, užpuola, sprogdina, šaudo ir yra 
tikri draugai, broliai. Jis šlykštėjosi žmonėmis, nežinančiais, kodėl 
jis ten stovi. 

„Aš nebesu vienas iš jūsų.“ 

Pro prasegtą užtrauktuką kyštelėjo pirštą prie Žiedo. 

Saugiklis. 

Jei ištraukčiau. Jei pastumčiau krepšyje esančią dėžę keletą mi- 
Jimetrų. 

Prieš akimirką matytos ežiukų šukuosenos pranyko minioje, ka- 
riškiai virto niekuo neišsiskiriančiais keleiviais. 

„Esu vertas kur kas daugiau nei jūs.“ 

Jei taip ir padaryčiau, patraukčiau kilpelę, bomba sprogtų vos 
atidarius spintelę. Ar bent įsivaizduojat? 


Septynios minutės. Leo žvalgėsi pro automobilio langą į be atvangos 
judančius kūnus, bet tarp jų Jaspero nebuvo. 

Jis jau turėjo baigti. Patekti į stotį, surasti tuščią spintelę, padėti 
krepšį užtrunka tris keturias minutes, ne daugiau. 

Rankoje jis tebelaikė mobilųjį. 

Keletą metų jie nebuvo kalbėję. O štai dabar net du kartus per 
kelias savaites. Tas balsas kiaurai vėrė jo kaukolę, traukė smegenis, 
mėgino patekti vidun, pritaikęs kadaise naudotus raktus. 

Man nereikėjo ten važiuoti. 

Nereikėjo įsikišti keturiasdešimt trijų tūkstančių į kišenę, rodyti 
automobilio, nereikėjo kalbėti apie įmonę ir apie tai, su kuo dirbu. 

Man nereikėjo atverti mūsų gyvenimų durų. 

Pagaliau. Ana ten. Žmogus juoda kepuraite dideliais tvirtais žings- 
niais žygiavo pro pagrindinį Centrinės stoties įėjimą. Jasperas, be 
krepšio. 

- Užtrukai. 

— Norėjau būti tikras. 

- Tikras? 

— Kad niekas manęs nematė. 

Pajudėję iš stovėjimo aikštelės Centrinio tilto šešėlyje, jie atsidūrė 
šviesioje Vazos gatvėje po atviru dangumi. 

- Ar krepšys tinkamoj vietoj? 

- Krūtinės aukšty. 

Jasperas retai taip šypsodavosi. Toks veidas - ramus, besišypsantis — 
Leo kaskart primindavo atsitikimą su gumine lazda ir lūžusiu riešu. 

— Vos atidarę spintelę, jie supras, kad mes nejuokaujam. Kiekvienas 
prakeiktas miesto fariūkštis bus ten nusiųstas. 

— Gerai. 

— Juk tu ir norėjai, kad jie... suprastų? 

— Būtent to ir norėjau. 

Paskiri žmonės prie Centrinės stoties, automobiliui paliekant 
Vazos gatvę ir važiuojant ant tilto, užpakalinio vaizdo veidrodėlyję 
susiliejo į pilką mirguliuojančių taškelių masę. 

— Leo? 

— Ką? 

— Ačiū. 

— Ačiū? 

— Ačiū, kad manim pasitiki. 

Tilto kairėje pravažiavo Riksdago rūmus, dešinėje - Ridarholme- 
ną, o Senamiestis ir Slusenas liko tolumoje. 

- Jasperai? 

— Ką? 

— Saugos diržą. 

Jis ištraukė diržą. Įvažiavus į tunelį po Siodermalme, pasigirdo 
diržo spynos spragtelėjimas. 

— Trys minutės, OK? 

— Trys minutės. 

— Feliksas lauks prie automobilio, aš vienas pirmame objekte, o tu 
drauge su Vincentu - antrajame. 

Priešais važiavęs taksi automobilis smarkiai sulėtino greitį, lyg 
nebūtų tikras, kur važiuojąs. Pernelyg arti riedėjęs Leo stipriai nu- 
spaudė stabdžio pedalą ir persirikiavo į antrąją juostą kilti link 
Skanstulės tilto. 

— Vadinasi, būsi atsakingas už mano jaunėlį. 

- Žinau. 

— Negali leisti, kad jam kas nutiktų, supratai? Ničnieko. 

- Žinau. 

Jie ėmė kilti link Gulmaro aikštės žiedo, tuomet pasuko į apšepusių 
parduotuvių ribojamą pilkos aikštės pakraštį. Leo išleido Jasp€'2 

tolokai nuo telefono būdelės, o pats nuriedėjo laukti prie išvažiavimo 
netoli „7-Eleven' krautuvėlės. 


Prie ausies prisilietė šaltas telefono ragelis. 

- Policija. 

Burna prie pat mikrofono. 

- Ar girdi? 

- Klausau. 

- Šioje vietoje - Centrinės stoties atvykimo salėje, trys šimtai 
dvidešimt šeštoje spintelėje - padėta bomba. 

Moteriškas balsas sukluso, lūkuriavo, Jasperas girdėjo fone ai- 
dinčius balsus, žmonės vaikščiojo didžiojoje salėje policijos skubios 
pagalbos centre, jie buvo pasirengę išklausyti kitų pranešimų. 

- Kartoju. Centrinės stoties atvykimo salėje, spintelės numeris... 

Jo balsas skambėjo natūraliai, rimtai ir šiek tiek bauginamai. Jam 
patiko tas balsas. Puikiai tiko įrašui. 

- „trys... du... šeši... Trys šimtai dvidešimt šeši. Bomba sprogs 
lygiai penkioliktą valandą. Tai neatšaukiama. 

Smiliumi jis nuspaudė telefono liežuvėlį. Telefono būdelę užliejo 
elektroninė tyla. 

Jis išėjo laukan. 

Žingsniavo per aikštę mažumėlę gunktelėjęs, rankas giliai su- 
sibrukęs į striukės kišenes, link „7-Eleven“ krautuvėlės, kur laukė 
automobilis. Balsas, kuris jam patiko, buvo panašus į Leo - valdo- 
mas ir aiškus. Šūkautojai retai ką išgąsdina. Leo nedažnai keldavo 
balsą, o jei kartais pasitaikydavo, tai jau niekas nežinodavo, kas 
gali nutikti. 

Variklis veikė, kaip ir prieš tai jam įsitaisius keleivio sėdynėje, šalia 
ant kelių pasidėjęs policijos radiją sėdėjo Leo. 

- Atsakingas pareigūnas jau kelis kartus sušuko: „Grasinimas 
Sprogdinti Centrinėje stotyje.“ Jie jau pakeliui. 

Du laikrodžiai truputėlį veržė dešinį dilbį, bet kombinezono ranko. 
vės audinys turėjo būti pakištas po dirželiais. Laikrodis arčiau riešo 
senas, trumpomis bjauriomis raudonomis rodyklėmis, bet su naujų 
dirželiu, kaip ir anksčiau - šviesiai rudos odos. Kitą laikrodį nusi- 
pirko suaugęs - tai „Rolex“ šlifuoto plieno apyranke ir šviečiančią 
rodykle, galėjai girdėti jo sekundžių tiksėjimą. 

Pagal ranka prirašytą popierėlį Leo turi sekti šešių skirtingų veiks- 
mų laiką. 


I etapas. IZ Minučių. Fersirengimas. Automobilių keitimas du kartus. 


Atvykimas į bankus nr. I ir nr. 2. 


Mažiausiai rizikinga dalis. Nuo darbininkų drabužių iki plėšimo 
įrangos apleistoje degalinėje. Pirmasis vogtas mersedesas, kuriuo rei- 
kia nukakti devynis su puse kilometro iki antrojo automobilio - vog- 
to „vabalo“. 

Šiuo važiuoti du kilometrus iki Esmu centro. 


2 etapas. 3 Minutės. Dvigubas apiplėšimas. 
3 etapas. T minutės. Atvykimas į banką nr. 3. 


Rizikingiausia dalis. Jie bus apiplėšę du bankus. Nuvažiuos nejudriais 
keliukais tarp Esmu ir Sorundos vogtu „vabalu“, kurį matę liudytojai 
galės atpažinti, paskui persės į vogtą mersedesą. Bet tuo metu didžioji 
dalis policijos pajėgų bus susitelkusi už penkiasdešimties kilometrų 
Centrinėje Stokholmo stotyje. Ir tie keli netoliese buvę policininkai 
tada jau bus aptikę antrąjį „vabalą“, kurį rytą Feliksas paliko prie išva- 
Žiavimo priešingoje pusėje. 

4 etapas. 3 Minutės. Bankas nr. 3. 

5 etapas. G minutės. Fabėgimas. Persirengimas. Automobilio 


keitHmas. 

Rizika didelė, bet valdoma. Iš trečio banko atgal į pradinį tašką - ap- 
leistą degalinę, persirengti darbininkų drabužiais, iš vogto mersedeso 
persėsti į įmonės automobilį. Štai kam jis naudojo laikrodį raudona 
rodykle, iš viso — trisdešimt viena minutė nuo tapimo plėšikais iki 
užduoties pabaigos. Tai laikas vogtuose automobiliuose, naudojant 
vogtus ginklus, vilkint akivaizdžiai plėšikams skirtus drabužius. Tai 
laikas, kada juos buvo galima sučiupti. 


v0- oo 


etapo pabaigos, minutė iki antrojo etapo pradžios. Paskutinis kilo- 
metras iki Esmu centro. Vilos, sublokuoti namai, daugiabučiai. O to- 
lumoje matyti namo stogas, kurio pirmame aukšte esančioje virtuvėje 
sėdėjo vienišas žmogus, valgė svogūnus su kumpiu ir skambino tele- 
fonu, kuriuo jam nederėjo skambinti. 

Link Esmu važiavo automobilis, kurį visi žinojo ir galėjo atpažinti. 
Jo viduje - keturi vienodai apsivilkę plėšikai, priekyje įsitaisę Feliksas 
ir jis, gale - Vincentas ir Jasperas. 

Paskutinis posūkis pro biblioteką ir baseiną, ir jie įsuko į stovėjimo 
aikštelę priešais U formos prekybos centrą: maisto prekių parduo- 
tuvė kairėje, vidury - bankai, o pačiame krašte - kioskas, kuriame 
parduodamas sukamasis tabakas ir cigarečių popierėliai. 

— Pasilenk, pradedam. 

Ankšta. Pasilenkęs, atsilošęs ar pasisukęs į šoną jis įsiremia ir 
judesiai pasidaro smulkesni, nors pats ir nesumažėja. Kakta prie 
daiktadėžės rankenėlės, petys prie lango nuleidimo rankenėlės, al- 
kūnė remiasi į pavarų dėžę ir stovėjimo stabdį. Jis užsisegė neper- 
šaunamąją liemenę ir amunicijos dėtuvę, sunkus ginklas gulėjo ant 
šlaunų, tuomet užsismaukė slidinėjimo kaukę ir pasitaisė akių skyles. 

— Už dvidešimties sekundžių. 

Toldami nuo telefono būdelės Gulmaro aikštėje plentu į pietus, 
Jie stengėsi važiuoti nei per greitai, nei per lėtai. Įkalnėje prie „Glo- 
ben“ arenos pamatė pirmąjį policijos automobilį. Garsų pasaulyje 

jie sėdėjo tylomis. Iš automobilio radijo imtuvo prietaisų skydelyję 
sklido pirmosios naujienos. Radijas pradėjo žinių transliaciją: „Centrį. 
nė Stokholmo stotis buvo uždaryta dėl įtariamos sprogdinimo grėsmės“ - ir įš 
policijos radijo dažnių skaitytuvo ant Jaspero kelių pasigirdo įsakmus 
pareigūno balsas: „Sprogmenys patvirtinti“ - išminuotojų komandą 
patvirtino 326-ojoje spintelėje esant sprogmenų, atvykę patruliai 
evakavo žmones ir užtvėrė teritoriją, laikinai sustabdė regioninių ir 
nacionalinių traukinių eismą; išsirikiavo ilga traukinių eilė, keleiviai 
stoviniavo nesuprasdami, kodėl traukiniai sustojo. 

— Už penkiolikos sekundžių. 

"Viskas vyko pagal planą. Bet tėčio balsas lyg prakeiktas įsisuko 
galvoje ir tebesiurbė smegenis. 

„Jei turi problemų, Leo...“ 

Jo balso neturėjo ten būti, nes Leo taip buvo nusprendęs. 

„..-esu tau pagelbėjęs ir anksčiau.“ 

Man dvidešimt ketveri, nebe dešimt! Ką tu man padėsi - tai aš 
tau padėjau! 

Jis padidino greitį, negirdėdamas Jaspero, kuris kelissyk prašė su- 
lėtinti, nei policijos radijo, pranešančio, kad išminuotojai pasirengę 
atidaryti spintelę. 

Tu jau nebeturi sūnų! Bet aš turiu du brolius! 

Paskutinę dešimtį kilometrų prieš išsukdamas jis lėkė antrąja 
juosta, greičio rodyklė, pirma rodžiusi septyniasdešimt kilometrų 
per valandą, šoktelėjo iki šimto dešimties ir galop įsitvirtino ties 
šimtu keturiasdešimt. 

Tu susimovei! O man pavyko! 

Blauzda priešinosi, bet pėda nuspaudė akceleratoriaus pedalą. 
Viename kūne - du norai. 

Todėl nelįsk prie jų! Tai mūsų reikalas! 

Galiausiai Jasperas tvirtai sučiupo jo ranką ir garsiai sušuko. Le0 
staigiai pristabdė, kad nepravažiuotų keliuko. Akimirką jis prarado 
automobilio valdymą. Policijos radijas nuriedėjo nuo Jaspero kelių: 

- Už dešimties sekundžių. 

Per mišką, pro pievą ir pavienius ežerus vingiavo siauras keliukas. 
Čia jis važiavo lėčiau, pėda ir blauzda veikė išvien. Pro šoninius lan- 
gelius matėsi neseniai baltavę laukai - dabar jie buvo rudi, žemė ir 
zolė po savaitės atlydžio nuklotos nelygia purvina danga. Vienintelės 
tiesios atkarpos vidury stovėjo degalinė. Didįjį greitkelį perkėlus 
tolėliau, ji buvo uždaryta. Sulėtinęs įvažiavo į slaptavietę už namo - 
geltonos žaliuzės, siurblio matuoklis, teberodantis 76.40, - ir pastatė 
įmonės automobilį greta vogto mersedeso, kuriuo atvyko Feliksas ir 
Vincentas. 

Nuo surūdijusių metalinių durų jie replėmis nukirpo seną spyną 
ir pakeitė nauja. Viduje, ant nudrengto prekystalio, šalia praviro ka- 
sos aparato, susidėjo įrangą. Buvo girdėti tik vėjo sukamos „Caltex“ 
iškabos girgždesys. Tylėdami persirengė darbo drabužiais. Nepratar- 
damas nė žodžio, Leo padėjo Vincentui užsiveržti neperšaunamąją 
liemenę ant nuogos krūtinės, liesos ir plokščios, - jam prasidėjo lūžio 
metas, kai kūnas, užuot tempęsis aukštyn, ima augti į plotį. Jis veržė 
dirželius, kad liemenė tvirtai priglustų, atsitiktinei kulkai nevalia 
pro plyšį pažastyje pasiekti širdies. Staiga jis sustojo. Panašiai jam ką 
tik nutiko automobilyje, tik ten jis neatsargiai didino greitį, o dabar 
jo judesiai tapo lėti ir klejojantys, pernelyg smulkmeniški. Kad ir 
kiek bankų jie plėštų, kūnas, ant kurio dabar vilko neperšaunamąją 
liemenę, jam visad bus tas pats, kuris kadaise vilkėjo žalią žieminį 
kombinezoną ligi smakro užsegtu užtrauktuku, kad neprilįstų sniego. 
Tik kai Feliksas trečiąkart paklausęs neišgirdo atsakymo, Leo nustojo 
veržti liemenės dirželį. 

- Po penkių sekundžių. 

Lėtas alsavimas. 

Alkūnė vis tiek rėmėsi į pavarų svirtį, bet ant veido užsitraukus 
Juodą kaukę daiktadėžė jau mažiau spaudė kaktą. 

Automobilis atsargiai šoktelėjo ant šaligatvio ir nuriedėjo pas- 
kutinę kelio atkarpą aikšte link didelių iškabų ir vienas šalia kito 
įsikūrusių bankų. 

- Lygiai trys minutės. Abu vienu metu. Paskui susitinkam čia. 

Skyrius: Kriminalinė poli- 


cija 

Nusikaltimas: Plėšimas 
Liudytojas: Hansenas, Tumas 
Vieta: „Handels“ bankas, 


Esmu. 


Į vidų įlėkė juodą sli- 
dinėjimo kaukę užsitrau- 
kęs teroristas šaukdamas: 
„Gult! Visi ant žemės!“, 
paskui paleido kelis šū- 
vius į kameras, pritai- 
sytas prie lubų ir ant 
sienos. 


Hansenas stovėjo eilėje, 
moteris sušuko norinti 
lauk ir nuskubėjo prie 
durų. Plėšikas pačiupo ją 
už striukės. 


Moteris šaukė ir plėšikas 
pastūmė ją, kad gultųsi 
ant grindų, o banko dar- 
buotoja liepė jai nutilti 
ir nejudėti. 


Po akimirkos, kaip apibūu- 
dino Hansenas, jis atsi- 
stojo. Jis stebėjo, kaip 
plėšikas ir banko darbuo- 
toja nuėjo į saugyklą, o 
antrasis plėšikas, likęs 
stovėti prie lango, nusi- 
taikė į jį patį. 

Skyrius: Kriminalinė poli- 
cija 

Nusikaltimas: Plėšimas 
Liudytojas: Lind, Marit 
Vieta: SEB bankas, Esmu. 


Juodomis slidinėjimo kau- 
kėmis mūvintys du vyrai 
įbėgę ėmė šaukti: „Gult 
ant grindų!“, ir palei- 
do dvidešimt šūvių į dvi 
vaizdo kameras. 


Lind matė, kaip vienas iš 
plėšikų peršoko kasą ir 
paklausė: „Kur saugyklos 
raktai?“ 


Lind paėmė ant stalo gu- 
lėjusį raktą, nuspaudė 
vartų mygtuką ir atvėrė 
saugyklą. 


Plėšikams esant saugyklo- 
je, Lind išgirdo zvimbi- 
mą, Teiškiantį, jog ati- 
daromi grynųjų stalčiai. 
Jie paeiliui ištuštino 
tuos stalčius. Ją vėl 
paragino atsigulti ir J! 
pastebėjo, kad jie av! 
vienodais batais. 


Į saugyklos vienišasis 
1ėšikas išėjo nešinas 
peT petį permestu didžiu- 
1iu krepšiu. Išeidamas iš 
patalpos, jis pražings- 
niavo pro moterį. Hanse- 
nas pamena, kad ji buvo 


Garsus balsas pasakė: 
„Liko penkios sekundės, 
lekiam, lauk!“, ir plėši- 
kai dingo. Lind pridūrė, 
kad visą laiką ji girdėjo 
šūvius ir riksmus iš gre- 
timo banko. 


įšsigandusi ir nepaliovė 
šaukusi. 


Pasilikęs dešimt sekundžių atsargos, po šimto septyniasdešimties se- 
kundžių Leo išbėgo į žiemišką besniegį šaltį. Jį atsivijo moters klyks- 
mas, tas klyksmas užpildė banko erdvę ir nenutilo. Nors jis reikalavo, 
nors darbuotojai liepė jai laikytis tyliai, ji šaukė iš baimės ir siaubo - 
visai kaip kita moteris turėjo rėkti anuomet, kai per duris įsiveržęs 
vyras nepaliovė mušęs. 

Kodėl tąkart ji nerėkė? 

Šauksmas aidėjo sulig kiekvienu jo žingsniu. 

Į kiekvieną kamerą jis iššovė po šešis kartus. Liko aštuoni šoviniai. 

Leo pasitaisė perpetę, įmetė krepšį į bagažinę ir linktelėjo prie 
automobilio laukiančiam Feliksui. 

Tą akimirką viskas sustojo. 

Tiksliau - ne sustojo, bet apsupo jį, prisiartino prie jo, smelkte 
persmelkė jam galvą, pilvą, krūtinę. 

Visų pirma pro parduotuvės langą matė išsigandusius, bet ir susi- 
Žavėjusius žvilgsnius žmonių, stumiančių apypilnius maisto prekių 
vežimėlius. Paskui prie gatvės žibinto aikštės viduryje pririštas lo- 
jantis aviganis pražiotais nasrais metėsi į priekį. Žvilgsniai ir lojimas, 
moters akys ir šauksmas sukaustė jį, Leo sunkiai kvėpavo, nors anais 
kartais tokią akimirką, kai nereikėdavo galvoti ir jausti, o tik kontro- 
liuoti laiką ir vykdyti kiekvieną plano punktą, jį apimdavo ramybė. 

Ji rėkė be atvangos. 

Jai tereikėjo atsigulti ir tyliai gulėti. 

Jis buvo nusiteikęs, kad koks idiotas klientas ar darbuotojas 
ims vaidinti didvyrį, buvo nusiteikęs vietinių policijos pareigūnų 

pasirodymui - jam tereikėjo nusitaikyti ir šauti, kad įrodytų, kad 
yra pasirengęs panaudoti ginklą. Kartais įsivaizduodavo gyvybės 
ir mirties situacijas, kai pasirodo gerai ginkluoti Specialiojo būrio 
pareigūnai. 

Bet šitai, kad palūžusi moteris šaukė, bandydama apsisaugoti, kad 
norėjo ištrūkti, jam nebuvo atėję į galvą. 

- Dvi ir penkiasdešimt penkios! Penkiasdešimt šešios! 

Felikso balsas skambėjo šalia. 

- Penkiasdešimt aštuonios! Penkiasdešimt devynios! Lauk... lauk... 
lauk! 

Jasperas ir Vincentas išlėkė pro banko duris - jos buvo greta tų, 
pro kurias pats ką tik išbėgo, numetė pilnus krepšius į bagažinę ir 
klestelėjo ant užpakalinės sėdynės. Tą pačią akimirką Feliksas įšoko 
į automobilį ir, rengdamasis sprukti, nuspaudęs sankabą paleido 
variklį. 

Bet Leo nė nekrustelėdamas stovėjo kur stovėjęs. 

— Pirmas juodasis, trys minutės praėjo! 

Stovėjo aikštėje. Šalia automobilio. Negirdėdamas Felikso ragi- 
nimų. 

— Pirmas juodasis, laikas! 

Jis tebebuvo apsuptas. Jį spaudė žvilgsniai ir garsai. 

Po kaklu ant diržo kabėjo ginklas. 

Už banko langų šaukė moteris. 

Jis leidosi eiti atgal. 


Apsisaugoti norinti moteris ir smurtaujantis vyras. 

Visai kaip tada. Bet skirtumas didžiulis. Šis riksmas atstojo tą: 
kurio tuomet negirdėjo. 

Prieš antrąkart siekdamas durų, jis dirstelėjo į pastato stogą tO- 
lumoje. 


Neatleisdamas sankabos pedalo, Feliksas įspaudė akceleratorių 
ir garsiai sušuko: 

- Pirmas juodasis, laikas, velniai griebtų! 

Bet Leo nesustojo. 

Juodas jo pavidalas pradingo banko patalpose ir Feliksas nepa- 
matė, kad jis iškėlė ginklą. 


Tvirtai laikė jį savo rankose. Kai nusitaikė, kai šovė. 
Pirmą kartą, paskui dar sykį, šalia. 

Paskui darsyk, tarp pirmųjų dviejų, tik truputėlį žemiau. 
Pataikė tiksliai. 


Aštuoni šoviniai. Viskas. Jis nuleido ginklą. Kai šįsyk atidaręs duris 
žengė į lauką, nebebuvo nieko. 

Jo nebesupo, nespaudė. Niekas nešaukė. 

Buvo tylu. Visai kaip jis ir atsiminė. 

Jis negirdėjo, kaip šaukdamas iš tabako krautuvėlės kitapus aikštės 
išlėkė vaikas, negirdėjo pririšto šuns iškištu ilgu rausvu liežuviu ska- 
lijimo, negirdėjo ant prekybos centro stogo besileidžiančio paukščių 
būrio, nė savo paties batų brūžavimo žvyru ir asfaltu. 

Jis judėjo tyloje. 

Jis jautė tai, ką paprastai jausdavo pabaigoje, - ramybę ir taiką, 
sklindančią iš pat gelmės. 

14.57.30. 

Trejos durys atidaromos plastikinėmis kortelėmis, dvejos - raktu. 

Jonas Bronksas lėkė į garažą nušiurusiais nuovados koridoriais, 
tamsiais laiptais per geltonus plastiko kilimėlius ir pilkas betonines 
grindis, tolyn žalsvu koridoriumi. 

Prieš penkias minutes ir penkiolika sekundžių - 14.52.15 - komu- 
nalinio pagalbos centro operatorius, dirbantis vienoje iš pirmųjų eilių 
didžiojoje salėje, gavo pranešimą apie „Handels“ banko apiplėšimą 
Esmu centre. 

14.52.32 kitam, už poros rašomųjų stalų sėdinčiam operatoriui 
buvo pranešta apie kito - SEB - banko, taip pat esančio Esmu centre, 
apiplėšimą. 

14.53.17 į kabinetą nesibeldęs įvirto Karlstriomas pranešti, jog 
tai, ką jo namuose prieš vakarienę Šv. Liucijos dieną jiedu numatė, 
vyksta iš tikrųjų. Keturi plėšikai juodomis kaukėmis. Automatinė 
ugnis. Švedijos kariuomenės ginklai. Lygiai trys minutės. 

„Čia tavo darbas.“ 

Bronksas nestabtelėdamas bėgo požeminiu garažu, kuriame dvokė 
tepalais ir išmetamosiomis dujomis, o žiemą buvo nepakenčiamai 
šalta. Per pastaruosius tris mėnesius Stokholmo apylinkėse įvykdyti 
trys apiplėšimai, ir jis kiekvienąkart vykdavo į nusikaltimo vietą. 
„Spar“ bankas Uplando Vesbyje - trys vyrai, ginkluoti pistoletu if 
kirviu, atvažiavo opeliu, buvo sučiupti tą patį vakarą pogrindiniamė 
klube Vertahamnene. Prie Normalmės aikštės esantis „Fėrenings 
bankas - pistoletu ginkluotas vidutinio amžiaus vyras su visu grobiU 

puvo sulaikytas tėvų namuose, jo, vaiko, kambaryje, kur po lova slėpė 
ginklą. Inkasatorių furgonas pakeliui į pašto skyrių Tomtebudoje - 
du šautuvais ginkluoti vyrai, jie dar nebuvo sučiupti. 

Bet nė vienas iš tų nusikaltimų nekėlė panašaus jausmo kaip šis. 

„Tai jūs, dar niekad nebausti, neturintys ryšių su kriminaliniu 
pasauliu, puikiai išmanantys ir gerai ginkluoti, jūs niekad nepaliekate 
pėdsakų, kurie galėtų išjudinti tyrimą.“ 

Jis paleido variklį ir pravažiavo kriminalistikos ekspertų kabi- 
ną, kur prieš kelias savaites atrado neatitikimą. Žiauriausiam api- 
plėšimui Europos istorijoje besirengiantis nusikaltėlis atsisuko ir, 
ranka uždengęs prie kombinezono apykaklės prisegtą mikrofoną, 
sušnabždėjo. Į šalį nuslinko automatiniai garažo vartai ir jis ėmė 
kilti įkalnėn link nuleisto užkardo, saulės šviesos ir Fridhemsplano 
sankryžos eismo. 

Plėšikas šnabždėjo, saugojo kitą ir prisiėmė už jį atsakomybę. 

Pažįstamas jausmas tapo pirmąja ir kol kas vienintele užuomina, 
leidžiančia priartėti prie nusikaltėlių. 

Du broliai. 

Jie ir vėl smogė. Šįsyk lygiagrečiai užpuolė du bankus. 

Rizikavo dar smarkiau ir neketino sustoti. 

Sulig kiekvienu jūsų nusikaltimu aš vis labiau priartėju. 


Langai rasojo. 

Aplink Feliksą sėdintys vyrai tebemūvėjo juodąsias kaukes. 

Keturių suaugusių kūnų, uždarytų vabalo formos automobilyje, 
šiluma ėmė virsti ant langų limpančia pieniška migla. 

— Ką, velniai griebtų, darei? 

Feliksas nenuleido akių nuo kelio. Rankomis tvirtai laikė vairą. 
Pastovus aštuoniasdešimties kilometrų per valandą greitis. 

— Pats matei. 

— Ne, nemačiau! Ką, po velnių, darei? 

Leo taip pat spoksojo į priekį. Į medžius, kurių sulig mažėjančiais 
namais darėsi vis daugiau. 

Praėjo šimtas aštuoniasdešimi sekundžių. 

Jie baigė. Jasperas ir Vincentas baigė. 

O jis sustingo. Grįžo atgal. Ir iššovė aštuonis kartus. 

- Sėdi apsikarstęs sušiktais laikrodžiais, rodančiais šešis skirtingus 
laikus! Ir neužsičiaupdamas aiškini apie laiką! 

Automobiliui išsukus į siauresnį ir vis mąžtantį keliuką - gum. 
buotą, nelygią traktoriaus vėžę - Leo petys bakstelėjo Felikso petį. 
Keliai daužėsi į įrankių skydelį. Kai keliuko gale sustojo prie akmenų 
krūvos, po storu kombinezono audiniu žliaugė prakaitas. 

— Aš turėjau laiko. 

Buvo justi kiekvienas krustelėjimas. 

Vyrai išlipo iš automobilio ir, atidarę bagažinę, ištraukė tris pinigų 
pilnus krepšius. 

— Tu grįžai! 

Kitas automobilis - mersedesas - stovėjo šalia. 

— Grįžai į banką, pleškinai kaip išprotėjęs - rizikavai mūsų visų 
kailiu! 

Atidarę kitą bagažinę, jie sumetė krepšius, sušoko į vidų ir trak- 
toriaus vėže grįžo į plentą. 

— Juk sėdim čia, Feliksai. Už dviejų kilometrų nuo Esmu, kitam 
automobily, niekas mūsų nemato ir neseka. Jei ketini ir toliau inkšti, 
tai inkšk, kai grįšim namo. 

Leo pasisuko. 

— O dabar nusimaukit kaukes. 

Nutraukus kaukes, keturios vienodos beamžės galvos virto dvi- 
dešimtmečiais individais šlapiais prie kaktų prilipusiais plaukais. 
Priešais atriedančiame automobilyje sėdinti moteris ir vaikiškoje 
kėdelėje įtaisytas vaikas pravažiavo ničnieko neįtardami. 

Ant užpakalinės sėdynės sėdintis Jasperas palinkęs į priekį palietė 
Leo petį ir šnipštelėjo: 

— Front page. 

Feliksas truktelėjo atsilošdamas ir automobilis kirto vidurio liniją 
Jis anaiptol nešnabždėjo: 

- Tu gal užsikišk. 

Leo nenuleido žvilgsnio, ant kelių laikė ginklą ir paruoštą kaukę. 
Iki kito banko liko penki kilometrai. 


Automobilis priešais Jono Bronkso automobilį stovėjo. Ir automobi- 
lis prieš jį. Išsukęs iš eilės, užvažiavęs ant šaligatvio jis galėjo matyti 
visą Hantverkario gatvę, pilną nejudančių automobilių - jie priminė 
metalinę anglies dvideginiu alsuojančią gyvatę, užkėtusią kiekvieną 
laisvą kelio metrą iki Rotušės ir Centrinės stoties. 

Jis nuleido langą, pagraibė po sėdyne ir ištraukė burbulo pavi- 
dalo žibintą. Jo magnetas prikibo prie stogo, ir mėlynas švyturėlis 
ėmė suktis, tarp namų nuaidėjo sirena. Jis prasiskynė kelią buferiu, 
nustumdamas kitus, kirto ištisinę liniją ir ėmė vinguriuoti tarp at- 
skriejančių automobilių, bergždžiai bandančių rasti laisvą plyšelį. 

Stokholmo širdies pusiausvyra sutrikdyta. 

Keliai, gatvės, takai aplink Centrinę stotį arba uždaryti, arba virtę 
apylankomis. Iš ryšių radijo sklindantys balsai pranešė, kad Stok- 
holmo širdyje padėta bomba - nors pradžioje buvo manoma, kad 
tai - muliažas, atnaujinta informacija skelbė, jog bomba tikra. Ką tik 
atvyko išminuotojų būrys su šunimis ir nuotolinio valdymo robotu. 

— Važiuoju Esmu kryptimi. Kiek pareigūnų yra vietoje? 

Vienoje rankoje Jonas Bronksas laikė mikrofoną, kita spaudė vairą, 
įveikdamas staigius posūkius bandant prasibrauti pro Rotušę ir tokį 
patį užgrūstą Centrinį tiltą. 

- Vienas. 

— Vienas? 

— Dar vienas keliauja iš Nineshamno. 

— Du. Du patruliai. 

Trumpučiu Centriniu tiltu eismas vyko abiem betono rampos 
atitvertomis kryptimis, bet, nepaisant mėlyno žiburėlio ir sirenos, 
automobiliams traukiantis į šalį, jis vis tiek buvo priverstas sulėtinti. 

— Tiek teturime. 

Vėl pasigirdo atsakingo Nineshamno policijos pareigūno balsas. 

— Kol kas. 

— Negana! Mums reikia Specialiojo būrio, šunų, sraigtasparnių... 
po velnių, juk kalbame apie dviejų bankų apiplėšimą! 

Ties Senamiesčiu ir Slusenu, o toliau ir privažiavus Sioderledeno 
tunelį eismas pagaliau ėmė slopti. 

— Ar negirdėjote, ką sakiau? 

- Girdėjau. Kalbėsiu jūsų kalba: kas, velniai rautų, jūs esate? Ir kodėl čią 
važiuojate? 

- Jonas Bronksas, miesto policija. 

— Vardas man nieko nesako, tik žinau, kad keliauji į vietą, kur nė velnio 
neturėtum būti. 

'— Apiplėšimas Svedmiroje, inkasatorių užpuolimas Faštoje... ir 
šis — visur darbuojasi ta pati grupuotė. Žinau tai! Dirbu jau beveik 
tris mėnesius. 

Tunelyje automobilių buvo iš tiesų mažiau. 

Pamatęs šviesą ir ilgąjį tiltą tolumoje jis truputėlį padidino greitį. 

- Jie gerai ginkluoti ir nebijo naudoti ginklų. Du patruliai? Mums 
reikia pastiprinimo! 

— Nėra. 

— Ko nėra? 

- Aš jau bandžiau. Specialusis būrys, šunys, sraigtasparniai ir dauguma 
pareigūnų dirba teritorijoje, kurią neseniai palikai. Pats žinai, kodėl jie ten. Bet 
ten vyksta dar žmonių iš kitų rajonų. 

Dienos šviesa. Juhaneshuvo tiltas. Keistas vaizdas. Apačioje mėly- 
nas mirguliuojantis ledas, greta - ant tilto sustojęs metro traukinys. 
Negana to, tarp bėgių ir grindinio abiem kryptimis pilte pilasi tūks- 
tančiai pėsčiųjų: paltai, striukės, kojos sumišę liejasi draugėn - lyg 
keliaujantys vabzdžiai, du milžiniški šimtakojai, praradę viltį sulaukti 
kito traukinio. 

Kitame tilto gale - Gulmaro aikštė su platformomis, laiptais If 
aikšte. Ten dar daugiau sustojusių metro traukinių, daugybė žmonių 
spiečiasi į netvarkingas eiles prie skubiai atvykusių autobusų. Jis pa- 
siekė „Globen“ arenos kalvą ir Pietinį stadioną ir jau ketino padidinti 
greitį link tuštesnio greitkelio, kai radijo tylą nutraukė kitas balsas: 

- Sprogo! 

Nedažnai šitaip nutikdavo. Profesionalų balsai, diena iš dienos 
pendraujantys šiuo dažniu, ilgainiui tapdavo sunkiai atpažįstami — 
dėl tokių pačių akcentų, tokio paties garso, atsietumo. 

- Visas prakeiktas... nuneštas! Iš roboto liko tik laužas! 

Bet retkarčiais, kai nutikdavo kas netikėta, kai grėsmė ir pavojus 
tapdavo tikri, balsai skambėdavo nuoširdžiai. 


— Vienas mūsiškių... guli! 


Užsimaukšlinęs juodą gobtuvą, Vincentas sėdėjo prispaudęs kaktą 
prie ginklo vamzdžio, žvelgė pro langą į rudus laukus baltais lopais, 
į daiktais žaliuojančius apsnigtus miškus. Kaip paprastai, Leo uždėjo 
ranką Feliksui ant peties sakydamas, kad viskas bus gerai. Feliksas 
minės padangos ant pliko grindinio. Bet tą akimirką nutraukė balsas, 
perskrodęs policijos radiją kaip peilis, apie kurį retkarčiais kalbėdavo 
Feliksas ir Leo; apie tą peilį, perrėžusį Leo striukės rankovę ir petį, - 
Vincentas tada buvo pernelyg mažas, kad prisimintų tą įvykį. 

- Vienas mūsiškių... 

Staiga viskas pasikeitė. Jausmai. Žvilgsniai. Mintys. Kai išgąstingas, 
užguitas, įsiutęs policininko balsas pranešė apie bombos sprogimą ir 
tai, kad robotą išminuotoją valdęs pareigūnas buvo sužeistas spro- 
gimo bangos atnešto šrapnelio. 

— „guli! 

Paskui jis nutilo, nieko nepasakęs apie žuvusį ar išgyvenusį polici- 
ninką. Tik bežodis radijo ryšys iš įvykio vietos, kurioje buvę žmonės 
bandė suvokti. 

— Ji neturėjo sprogti! 

Vincentas, norėdamas pamatyti Leo veidą, reakciją, suprasti, ką 
Jis mano, linktelėjo į priekį ir atsišliejo į šoną. Bet tegalėjo matyti 
įsitempusį Leo kaklą. 

— Ar ne? Juk neturėjo, Leo, velniai griebtų, tu pažadėjai! 

Leo pasuko imtuvo rankenėlę ir monotoniškas pypsėjimas užtilo. 
Jie važiavo tiesiu keliu, kurio pakraštyje, palaukėje, stovėjo mėlynas 
ženklas, skelbiantis: „Sorunda 3“. Jau nebetoli. 

— Dabar mes nieko negalim padaryti. 

— Tik pamanyk: kas, jei jis mirė! 

— Vincentai! 

— Ką? 

— Mes nežinom, kas nutiko. Nežinom, kodėl bomba sprogo. Bet 
aš išsiaiškinsiu. Paskui. Kai baigsim kitam banke. 

Užsnigtame tvarte stovėjo traktorius su priekaba. Kelios apleistos 
fermos, vaikiški dviračiai, į sieną atremtos slidės. Poilsio aikštelėje 
sustojusio sunkvežimio vairuotojas šlapinosi už medžio. 

— Ar tu ištraukei saugiklį? 

Feliksas pasitaisė užpakalinio vaizdo veidrodėlį, gaudydamas ant 
gale sėdinčio Jaspero žvilgsnį, bet tas nusuko akis. 

— Ar tai tavo darbas? 

— Ką, po šimts, tu kalbi? 

— Pažiūrėk man į akis, Jasperai! Velniai rautų, ar tai tu suaktyvinai 
prakeiktą bombą? 


v.-)- oo 


v.0- oo) 


— Kurių velnių man tai daryti? 

Pasijudinęs Vincentas netyčia kumštelėjo jį. 

- Tas gulintis vyras gali būti miręs! 

- Ir ką, velniai griebtų, aš padariau? 

Feliksas teberiedėjo tokiu pačiu greičiu, vis žvilgčiojo pirmyn ir atgal. 

— Meluoji, Jasperai! Matau tai! 

Leo tylėjo. Iki dabar. 

- Atsiknisk! 

— Aš juk sėdėjau šalia, mačiau... 

- Po velnių, Feliksai, vairuok! 

Vincentas nebematė skirtumo tarp rudų baltais lopais laukų ir 0 
sniegu žaliuojančio miško, leidžiantis saulei vaizdas susiliejo. Bet 

užpakalinio vaizdo veidrodėlyje pasikeitusias Felikso akis jis matė. 
visi žinojo: Leo retai kelia balsą, bet dar rečiau Feliksas kaltina ką 
nors nežinodamas. Į kelią žvelgiančios Felikso akys dabar paskendo 
savyje, jį subarė Leo, bet tai buvo nesvarbu, nes niekas jų neatgrasys 
nuo planų. 

- Puiku, taip ir padarykim! 

Įvažiavimas į Sorundą. Gyvenvietėje vienas bankas, kuris pagal 
planą turėjo būti trečiasis taikinys. Feliksas nepasuko. 

- Ką, velniai... 

- Kaip ir sakei, Leo. Važiuojam namo ir išsiaiškinsim. 

- Šitas kelias... tu pravažiavai! 

Kelias buvo toks siauras, kad priešpriešiais atvažiuojantis automo- 
bilis, norint išvengti susidūrimo, turėjo pristabdyti. Bet privažiavęs 
kitą automobilį Feliksas nuspaudė akceleratoriaus pedalą ir pasiekė 
beveik šimto kilometrų per valandą greitį. 

- Apsisuk! 

- Jei norit tęsti, darykit tai be manęs! 

Raudonis iš Felikso kaklo išplito į viršų, į žandus ir smilkinius, 
Vincentas žinojo, ką tai reiškia: Feliksas įsitempė tvardydamas įniršį. 
Šitai matydamas jaunėlis turėjo sunerimti, bet krūtinę užliejo šiluma. 
„Jei dar sykį tai pajusiu, nebedalyvausiu.“ Jis kalbėjo rimtai. Ir vis 
tiek buvo ramus. Jei jie pranyktų kitame posūkyje ir žūtų avarijoje, 
Jei Centrinėje stotyje kritęs policijos pareigūnas jau miręs, jei bomba 
sprogo, nes kažkas to norėjo. Buvo nesvarbu. Pirmą sykį gyvenime 
Vincentas suprato, kaip Leo paskęsdavo savyje, nugrimzdavo į ra- 
mybę, kurioje neegzistavo laikas, nebuvo nei ateities, nei praeities, 
taigi jokio nerimo. Tik dabartis. Vienintelis dalykas, kurį jis galėjo 
padaryti sėdėdamas su broliais automobilyje. 


Šaudymas dviejuose bankuose. 

Stokholmo širdyje susprogdinta bomba. 

Jonas Bronksas plentu nuvažiavo trisdešimt kilometrų, jam liko 
dar dvidešimt, jis kirto paskutinį priemiestį ir per langą buvo matyti 

lik į plačias pievas ištįsęs kraštovaizdis, kur ne kur pertrauktas me- 
džių ruoželių. 

Pasak pirmojo į Esmu atvykusio patrulio, vienas iš plėšikų sugrįžo 
į banką - galėjo būti nutikę tai, ko jis seniai baiminosi, - galėjo būtį 
aukų. 

Pasak Centrinėje stotyje buvusio Specialiojo būrio vado, išmi- 
nuotojai patikrino, saugiklis buvo ištrauktas, bomba būtų sprogusi 
išimama iš spintelės, vieninteliu tikslu - sužeisti, žudyti. 

Du įvykiai, kuriuos skyrė devynios minutės, kažkaip buvo susiję. 

Saulėlydis sulig kiekvienu kilometru gesino dieną, liko vos dešimt 
kilometrų, nuvažiavus bus jau tamsu ir sunku susigaudyti. 

- Bronksai? 

Pasigirdo atsakingojo pareigūno iš Nineshamno balsas. 

Prieš kelias minutes jį tardęs pareigūnas dabar kalbėjo kolegiškai. 

- Kur tu? 

— Liko aštuoni kilometrai. 

- Bėglių automobilis. 

— Na? 

- Radome jį - raudoną folksvageną, registracijos numeris GZP 784. Jis stovi 
kelyje, kuriuo važiuoji, prie pat išvažiavimo. Už poros minučių pamatysi jį ir 
mūsų automobilį. 

Nusikaltimo vietoje tebuvo vienas patrulis. Dabar bus du. 

— Kada radote? 

- 15.09. 

Jonas Bronksas mąstė apie ratą. 

Paieškos ratą, kuris ilgainiui plėtėsi. Faštoje ir Svedmiroje jis staiga 
išsiplėtė ir tapo neaprėpiamas. 

— O užtvarai? 

Šįsyk jis kalbėjo lakoniškai. 

- Du patruliai iš Handeno užtvėrė greitkelį šiaurės kryptimi, vienas iš Ni- 
neshamno tveria pietų kryptimi - visą kelią palei krantą. Vyksta dar patrulių iš 
Hudingės ir Sioderteljės, jie pasirūpins sausuma vakaruose ir šiaurėje. 


Bronksas greitai skaičiavo. 

14.56 - tolksvagenas su keturiais kaukėtais vyrai dingsta iš nusi- 
kaltimo vietos. 

14.58 - automobilis pastatomas už trijų kilometrų. 

14.59 - nusikaltėliai tęsia kelionę kitu automobiliu. 

Pirmą kartą paieškos ratas nesiplėtė, jie buvo netoliese. 

Įvažiavimas į Esmu. Už poros šimtų metrų reta medžių siena — 
raudonas automobilis švieste švietė tarp plikų kamienų. 

Oras atšiauresnis nei Stokholmo centre. 

Šaltis žnaibė skruostus ir smakrą, surakino plikus pirštų sąnarius. 

Saugodamas likusius pėdsakus, Bronksas plačiu lanku nuėjo per 
sniegą prie palikto automobilio. Folksvagenas. „Vabalas“. Raudonas. 
Priekiu žvelgė į pušį, beveik rėmėsi į žievę. 

- Yra liudytojų? 

Ant viršutinės jaunuolio lūpos želiantis pūkas buvo bevirstąs 
ūsais, jis dėvėjo uniformą ir sveikindamasis ištiesė ne ką šiltesnę už 
jo paties ranką. 

- Niekas nematė jų atvykstant ar pajudant į kitą vietą. 

— O... šitas? 

- Esame visiškai tikri, kad jie važiavo šiuo automobiliu - modelį 
ir registracijos numerį patvirtino keletas liudytojų, mačiusių juos 
prie banko. 

Plokštelė pačioje apačioje, po bagažine. 

GZP 784. 

Bronksas žvilgtelėjo vidun pro keleivio durelių langą. Ant grindų 
alaus skardinė, šalia - mėsainio popierėlis, peleninėje - trys ketu- 
rios nuorūkos. Norėdamas prieiti kuo arčiau, jis pralindo tarp veik 
įsirėmusio medžio kamieno ir tankaus krūmokšnio. Čia buvo dar 
žvarbiau, įlūžus sniego plutelei, į žemaaulius batus prikrito sniego. 

Priartėjęs prie automobilio priekio, jis iškart tai pastebėjo, nors 
Žievė užstojo pusę mašinos numerio. 

BGY 397. 

Kitas registracijos numeris. 

Vieną matytum automobilio priekyje, kitą - žvelgdamas iš užpakalio. 


Automobilį stabdant įstrižai asfalto už neveikiančios degalinės, deši- 
nysis žibintas rėžėsi į surūdijusią geležį prie įėjimo, o dešinysis veid- 
rodėlis - į vandens čiaupą, styrantį iš fasado. 

Feliksas bėgo, nors niekada to nedarydavo, rankoje suspaustų 
žibintuvėliu švietė į kabančią durų spyną. 

— Feliksai! 

Leo jį pasivijo ir sučiupo jam Žastą. 

— Mes dar turim laiko! 

Prieš du kilometrus buvo išvažiavimas. Feliksas nesustojo ir nu- 
traukė jų planuotą trigubą apiplėšimą. 

— Mes turėjom laiko. Dabar nebeturim. Baigėsi. 

Leo truktelėjo stipriau, bet negalėjo priversti Felikso sustoti. 

— Dabar keliaujam į Sorundą. 

Grupuotės narys grįžo ir ėmė šaudyti. 

Kitas be bendrų žinios detonavo bombą. 

- Tokiu atveju darykit tai be manęs. 

Po pažastimi laikydamas žibintuvėlį, nukreipė šviesą į geležines 
duris ir pasuko raktą. 

— Ką, velniai griebtų, darai, Feliksai? 

Leo paleido brolio ranką, laikančią raktų ryšelį. 

- Būk geras, paleisk man ranką. Einu vidun persirengti, važiuosiu 
namo. 

Nušiurusi „Caltex“ iškaba prie degalų siurblio girgždėjo nenu- 
rimstančiame vėjyje. 

- Atgal į automobilį! Mums liko dar vienas bankas! 

- Nieko nebus. Tu iššvaistei dvidešimt sekundžių, grįždamas at- 
gal ir šaudydamas. Dviejuose bankuose susišlavėm tris kilogramus 
banknotų, šiandien pakaks. 

Du šešėliai prie metalo durų žibintuvėlio šviesoje. Tarp jų įsiterpus 
Jasperui, buvo jau trys. 

- Sugaišom kelias savaites, planuodami tą sušiktą apiplėšimą! 

Jis laikė kaukę rankoje, paskui užsimaukšlino ir užtempė ant veido: 

- Nagi, Feliksai, pasiimkim dar porą kilogramų! 

Rankoje laikydamas raktų ryšelį, Feliksas surado automobilio 
raktelį ir ištiesė jį. 

— Tuomet vairuosi tu. 

- Tu rimtai? Ketini nusiplauti? Juk mes dėl visko sutarėm. Mes 
sutarėm! 

— Mes taip pat tarėmės nesprogdinti bombos. 

Jis nukreipė žibintuvėlį į akis audinio plyšiuose. 

- Žinau, kad tai tavo darbas. 

Jasperas suko akis, pakėlė rankas lyg gindamasis. 

- Tu ničnieko nežinai. 

- Aš žinau, kad tai tu. 

Jis išmušė žibintuvėlį iš Felikso rankų ir šis nukritęs užgeso. 

- Aš su tuo nesitaikstysiu. Leo, aš... 

- Sraigtasparnis! 

Nė vienas jų negirdėjo Vincento. Nei kaip jis atidarė automobilio 
dureles, nei kaip priartėjo. 

- Jie taip sakė! 

Dabar jis stovėjo kitiems už nugarų, glėbyje laikydamas policijos 
radiją. 

- Jie gavo sraigtasparnį! 


- Bronksai! 

— Taip? 

- Gausi sraigtasparnį, kurio prašei. 

Pūtė vėjas, Jonas Bronksas prispaudė radijo mikrofoną prie 
skruosto, uždengė delnu, aukštos pušų viršūnės įnirtingai siūbavo. 
Jis stovėjo prie raudono folksvageno, kurio priekyje ir užpakalyje ka- 
bėjo skirtingos registracijos plokštelės. Į žemus pusbačius ant plonų 
kojinių prikritęs sniegas tirpdamas tekėjo sustirusiomis pėdomis. 

- Vienuoliktoji sraigtasparnių divizija nusprendė prisijungti savo noru. Šiuo 


Metu ji kyla iš Bergos. 

Atsakingasis pareigūnas iš Nineshamno vis dar bekūnis. Bet jo 
balsas jau pažįstamas ir skambėjo taip pat viltingai, kaip ir jautėsį 
Bronksas. 

- Išgirsi jį už kelių minučių, jis skrenda tavęs link, stebi teritoriją aplink 
magistralę. 

Sušalusios šlapios kojos. Atšiaurus, stingdantis vėjas. 

Jis juto tik viena - vis mažėjančio paieškos rato šilumą. 

- Puiku! Aš... | 

— Bronksai, palūkėk. 

- Taip? 

'- Gavau pranešimą... iš kolegos. 

— Na? 

Silpnai apšviestas atokiau stovinčių žibintų augo atžalynas. 

Ausinėse tvyrojo tyla, bet susikaupęs jis galėjo girdėti patyliukais 
kalbančius žmones, žingsnius, liečiamo mikrofono traškėjimą. 

- Tai... 

Prieš akimirką viltingai skambėjęs balsas dvejojo. 

— „galbūt skamba keistai. Bet... 

— Kas gi? 

- Rastas dar vienas bėglių automobilis. 

— Dar vienas? 

- Tokio paties modelio, su tokiu pačiu registracijos numeriu. Tik... kitapus 
gyvenvietės... kelkraštyje. 

— Aš nebesuprantu. 

- Raudonas „Volkswagen 1300“. GZP 784. Kelio gale, prie akmenų krūvos. 
Jis nutolęs nuo miesto tokiu pačiu atstumu į vakarus kaip pirmasis į rytus. 

Bronksas dirstelėjo į registracijos plokštelę automobilio užpaka- 
lyje. GZP 784. Tuomet nuėjo į priekį, darsyk įsispraudė tarp tankių 
pušų kamienų - BGY 397. 

Kilstelėjo mikrofoną prie burnos. 

- Ar kas nors ten dabar yra? 

- Taip. 

— Paprašyk apeiti automobilį. 

Kolegos tyliai kalbėjosi, bet ne su juo. Jis laukė. Kol traškesys I! 
balsai grįžo. 

- Jis dabar žiūri. 

„ Nair? 

— Priekyje kitas numeris. 

— BGY 3972 

- Taip. 

Jie pavogė du vienodus automobilius ir, sukeitę registracijos nu- 
merio plokšteles, turėjo du tokius pačius, bet su skirtingais numeriais 
priekyje ir užpakalyje - kad juos praneštų liudytojai. 

Vieną jų, rytuose arba vakaruose, jie pastatė prieš apiplėšimą. 

Vienas paieškos ratas staiga virto dviem. 

Dabar reikėjo padvigubinti atitvarus, uždaryti dvigubai daugiau 
teritorijų, padvigubinti policijos pajėgas. 

Jie nebežinojo, kuris automobilis buvo naudojamas pabėgimui ir 
paliktas, keturiems plėšikams persėdus į trečiąjį. 

- Bronksai? 

- Taip? 

- Ar galvoji tą patį kaip ir aš? 

— Mums reikia daugiau žmonių. 

- Bet daugiau nėra. Juk žinai, visi Centrinėje stotyje. 

Vėjas stiprėjo. Nors medžių viršūnės siūbavo ramiau. 

Jonas Bronksas apsidairė prietemoje, kuri netrukus visai užges. 

Jis suprato. Rotoriaus mentė. Tai ne stiprėjantis vėjas, o metalo 
ašmenys skrodė orą. 

Jis artinosi. 

- Sraigtasparnis! 

- Taip? 

- Jį reikia nukreipti kitur! Užuot žvalgius pakrantę ir magistrali- 
nius kelius, reikia skristi į šiaurės vakarus ir stebėti keliukus žemyne! 


Išgirdo tolumoj sukantis rotoriaus mentę. Artinantis sraigtasparniui 
sukimasis vis garsėjo. 

Leo pakėlė akis į dangų - jis turėjo būti juodas. 

Paieškos žibintai narstė tamsą virš medžių. 

Feliksai! Vincentai! 

Jie stovėjo prie užrakintų neveikiančios degalinės durų apleistame 
kelyje. Tebevilkėjo drabužius, su kuriais ką tik apiplėšė du bankus. 
Trys kilogramai banknotų. 

— Brezentą! 

Stokholmo policija turėjo du sraigtasparnius, ir jis manė juos 
būsiant ten, kur ir planavo, - netoli gresiančio bombos sprogimo. 

Bet tai karinis sraigtasparnis. Šito jis nesitikėjo. 

— Virš automobilių! 

Jei juos pastebėtų iš viršaus. Jei dabartinė jų padėtis būtų atskleis- 
ta. Jis turėjo tik vieną sprendimą. Atvira ugnis. Bet karinio modelio 
sraigtasparnis su balistiniais šarvais, neperšaunamomis plokštėmis, 
kurios apsaugo gyvybiškai svarbias dalis ir įgulą - tikimybė jį nu- 
mušti, kad įgula nepraneštų jų buvimo vietos, maža. 

Feliksas pribėgo prie įmonės automobilio ir, siekdamas sulanksty- 
to brezento, nustūmė sėdynę. Tuo metu Leo nubėgęs ištraukė keturis 
automatus, gulėjusius ant sėdynių ir grindų, vieną jų pats pasikabino 
ant kaklo, kitą ištiesė Jasperui. 

— Tu stebėk sraigtasparnį. 

Jasperas petimi įsirėmė į degalinės sieną, atsiklaupė ir atsuko 
taikiklį į šviesą. 

— Užtraukim automobilius brezentu! 

Jie išskleidė čežantį alyvuogių žalumo raukšlėtą plastiką; giliuose 
linkiuose glūdėję lygūs tarsi iš herbariumo rudi sausi lapai pažiro 
žemėn, broliams į skirtingas šalis tempiant keturių metrų pločio ir 
šešių ilgio uždangalą. 

— Sraigtasparnis prie įvažiavimo! 

Jasperas sušuko, bet jo žodžius nustelbė variklio triukšmas. 

— Už penkiolikos sekundžių mus pastebės! 

Stiprus truktelėjimas, ir žalia uždanga paslėpė abu automobilius. 

- Į degalinę, visi vidun! 

Leo nulėkė prie užrakintų durų. 

- Į vidų! 

Spynos raktas. 

Feliksas ieškojo kišenėse ant krūtinės, užpakalinėse ir priekinėse 
kišenėse, kelnių kišenėse. 

Jo nebuvo. 

Maži, aštrūs, pjaunantys metaliniai dantukai turėjo paliesti jo 
pirštų galus. 

Darsyk ėmė ieškoti. Tas prakeiktas pukšėjimas danguje, sušiktas 
šviesos spindėjimas, pradingęs raktas! 

Pirma jis laikė ryšulėlį, bet Leo čiupo jam už rankos, o Jasperas 
išmušė žibintuvėlį, ir tas nukritęs ant žemės užgeso. 

Jis laikė, norėdamas atrakinti, kai... 

Jis... 

- Nerandu rakto! 

- Feliksai, po velnių! 

- Nerandujjo! Bet replės yra automobilyje, po antrąja sėdyne, aš... 

- Neturim laiko! 

Tas velnioniškas dundėjimas. Prakeikta šviesa. 

- Ar reikia, Leo? 

Tarp jų parklupęs Jasperas buvo pasirengęs šauti. 

- Leo, aš laukiu. 

Ginklas iškeltas į viršų, į šviesą, kuri švysčiojo virš apsnigtos 
žemės. 

Jis stipriau įrėmė buožę. 

- Leo, aš laukiu! Duok nurodymus, ir aš šausiu! 

Leo delsė. Sraigtasparnio šviesa lyg ilga sidabrinė akis švytavo 
vos už kelių šimtų metrų. Jei jis įsakytų, Jasperas imtų šaudyti. Jei 
Jasperas suklystų, viskas būtų baigta. 

— Po automobiliais! 

Jis nubėgo prie brezento ir kilstelėjo kraštą lyg olos užuolaidą. 

- Vidun! 

Vincentas įlindo. Feliksas įlindo. 

— Tu taip pat! 

Jasperas atsistojęs nužirgliojo du žingsnius, glėbyje laikydamas 
ginklą, puolė ant žemės ir nusirideno. Leo suspėjo jam iš paskos, kol 
Sraigtasparnio žibintas varstė degalinę, asfaltą ir brezentą. 


343 


Pilvas prispaustas prie Žemės, nugara prie dujų išmetimo sistemos 
ir alyvos rinktuvės. 

Jis buvo čia pat. Virš jų. 

Besisukantis sraigtas spaudė orą žemyn, iš pradžių bruzgėjęs bre- 
zentas paskui ėmė neritmingai šokti. Prožektorius žvalgė aplink žalio 
atspalvio dėmę. 

Vaikinai gulėjo, kvėpavo tyloje. Leo pečiai tvirtai įsirėmę į Felikso, 

Jis žinojo, ką jaunėlis galvoja. 

Jei Feliksas nebūtų jo sustabdęs. Jei jie būtų apiplėšę trečią banką. 

Sraigtasparnis būtų užbėgęs už akių ir radęs juos. 


Akis, akis, nosis. 

Truputėlį žemiau - penkios skylės puslankiu viena šalia kitos. 

Burna. 

Šypsanti. 

Jonas Bronksas skaičiavo. Aštuoni šūviai stikle virš kasos. 

Jis stovėjo tuščiame banke, klientai ir darbuotojai buvo nuvesti 
į bibliotekos skaityklą, kitapus aikštės, kur ramu ir šilta, ten juos 
apklaus vietos pareigūnai. Jauna moteris išvežta į ligoninę. Ji tylėjo, 
nors kiti liudytojai teigė, kad ji be perstojo šaukusi. Jai išniro ranka, 
keliose vietose oda buvo nubrozdinta. Fiziniai sužeidimai netruks 
sugyti, bet šauksmas neužsimirš. 

Stebėjimo kameros ant grindų. Stiklo šukės. Kitame banke už 
sušaudytos sienos - taip pat. 

Trys minutės, dvigubas apiplėšimas, ir jie dingo automobiliu, kuris 
buvo rastas dviejose vietose. 

Kelių užtvėrimas neatnešė naudos. Karinis sraigtasparnis - taip 


pat. 
O jūs jau ištrūkote už paieškos rato ribų. 


Suvarpytas apsauginis stiklas priminė veidą. 
Net šitokie duomenys sužymėti atskiruose registruose. 

Bronksas priėjo arčiau, lėtai kilstelėjo ranką link aštuonių skylių. 

Akis. Akis. Nosis. Burna. 

Jis žvelgė į veidą, besispitrijantį jam į akis. 

Jis nemirksėjo, nejudino lūpų - veidas tuščiomis akimis ir nebylia 
burna, kuri niekada nesiliaus šypsojusi, o nosis įtaisyta pernelyg 
tiksliai viduryje. Nuo kulkų skylių stikle išsišakoję šimtai šukelių 
priminė raukšlėtą odą. 

Bronksas pasisuko prie įėjimo. 

Baigei. Išėjai. Tuomet apsigręžei ir šūvis po šūvio išpiešei šypsnį. 

Ženklas. 

Ką, velniai griebtų, tai reiškia? Kodėl šypsaisi? Nes tau darsyk 
pavyko pasprukti nepaliekant pėdsakų? Nes įvykdei pirmąjį dvigu- 
bą apiplėšimą Švedijos istorijoje? Nes kitą kartą imsiesi kažko dar 
didesnio? 

Jis žvelgė į veidą, o tas žvelgė į jį. 


Iki garažo ir iki namo atstumas toks pat. Lauke tamsu. Stovint atokiau 
buvo lengva sekti Vincentą ir Feliksą, kurie iš virtuvės nuėjo į svetai- 
nę, - kambaryje degė lempa, žydra šviesa sklido iš televizoriaus ekrano. 

Leo ir Jasperas tebestovėjo lauke. 

Vėjas gairino įkaitusius skruostus, ir kūnai pamažėle atsipalaidavo. 
Jie nusiėmė plėšikų kaukes, nusivilko kombinezonus, dabar garavo 
kita - prakaito - kaukė. 

Sraigtasparnio rotoriaus mentei nutilus ir prigesus šviesai, jie 
išlindo iš slėptuvės. Antrąsyk nukirpo spyną, persirengė ir nurūko. 
Feliksas sėdėjo priekyje, o bagažinėje spaudėsi Leo, Vincentas ir 
Jasperas - trys bėgliai tarp minkštų kyšančių ryšulių. 

Vienas kitam jie nepratarė nė žodžio. Juos atskyrė aštuoni šūviai 
į kasos atitvarą ir susprogdinta bomba. 

— Prisiekiu. 

Jasperas neramiai muistėsi priešais Leo. 

— Stovėjau priešais spintelę... kai uždariau, saugiklis buvo nepa- 
liestas. Leo! Aš prisiekiu! 

Pavakarys. Kitapus tvoros piko valandos vaizdas - darbą baigę 
žmonės skuba namo. 

— Aš sukonstravau bombą, Jasperai. 

Leo žvelgė į namą, Feliksas atsistojo, rankoje laikydamas nuoto- 
linio valdymo pultelį. 

— Aš braižiau ir konstravau. Ir Feliksas prisidėjo. Jis neklysta, 
Bomba negalėjo sprogti savaime. 

Jasperas papurtė galvą. 

— Po velnių, Leo... ar įsivaizduoji, kaip jaučiuosi? 

Sugniaužtu kumščiu jis keliskart stipriai trinktelėjo į krūtinę. 

“- Ar žinai? Tu netiki manimi! Skaudu! 

Feliksas įsitaisė ant sofos. Regis, tai Vincentas atsisėdo greta. 

— Tuomet paaiškink man. Kaip tai nutiko? Kaip ji galėjo sprogti? 

— Po velnių, iš kur man žinoti. Ne aš ją sukonstravau. 

Kumščiu darkart nebe taip tvirtai trinktelėjo į krūtinę. 

- Leo... prisiekiu! Dariau tik tai, ką turėjau. 

Skubra kelyje nerims, o gal net stiprės - dar keletą valandų žmo- 
nės keliaus namo. Bet jis jau grįžo. Koridoriumi nuėjo į svetainę, o 
Jasperas pradingo virtuvėje, prie šaldytuvo. 

Jis užlipo laiptais į antrą aukštą. Prie apvalaus stalo priešais te- 
levizorių sėdėjo Feliksas ir Vincentas. Pačiame viduryje, apsuptas 
taurių ir butelių, gulėjo policijos radijas. Jie sėdėjo visai kaip anąkart 
po apiplėšimo Svedmiroje, bet vis dėlto kitaip. Neskardėjo juokas, 
neskambėjo nekantrūs balsai. 

Iš didelių stiklų vaikinai gurkšnojo viskį, ne putojantį šampaną. 

- Įjunk policijos radiją. 

— Ne. 

- Feliksai, noriu sužinoti, apie ką kalbama. 

— Greitai rodys žinias. 

Leo klestelėjo į fotelį ir įsipylė per kelis pirštus viskio. 

- Nebezirzk, juk maišuose daugiau nei du milijonai kronų. 

Feliksas neatsakė, tik nukreipęs pultelį į televizorių padidino gars4. 

- Duok man, velniai griebtų. 

— Duok man? 

Feliksas laikė pusę stiklo viskio. Ištuštino jį. 

- Tu grįžai, nesilaikei plano ir... iššovei aštuonis prakeiktus šūvius? 

Feliksas perbraukė plaukus ranka ir nuleido galvą, jo akys, įsmeig- 
tos į brolį, skroste skrodė antakius. 

- Ar tu tai planavai... ar tai buvo suknistas įnoris? 

— Tai nebuvo suknistas įnoris. Tiesiog pamaniau, kad... tiktų. 

- Žinai, tai nė velnio man netiko! Jūs jau ėjot prie automobilio. 
Mes ketinom dingti. Aš pasukau vairą, o tu apsigręžei! 

Televizoriaus garsai pasikeitė, pasigirdo prislopinta žinių užsklan- 
dos melodija. 

— Ar galėčiau pagarsinti? 

Iš virtuvės pasirodė Jasperas, tarp pirštų kiekvienoje rankoje lai- 
kydamas po keturis butelius alaus. 

- Prasideda. 


„Šiandien, kelios minutės po trijų Centrinėje Stokholmo 
stotyje sprogo padėta bomba, policijos robotui bandant 


padaryti ją neveiksmingą.“ 


Toliausiai sėdėjęs Vincentas, norėdamas geriau matyti, palinko į priekį. 

Jis matė stambius sostinės geležinkelio stoties kadrus. 

Girdėjo duslų sprogimą. 

Skubotai nufilmuotas, drebantis priartintas vaizdas: iš įėjimo be- 
siveržiantys juodi dūmai kilo į viršų ir sklaidėsi. 

Bet tai buvo ne tie vaizdai, kuriuos jis norėjo matyti, kuriuos 
įsivaizdavo automobilyje, išgirdęs išgąstingą ir įtūžusį iš policijos 
radijo sklindantį balsą, pranešantį apie bombos sprogimą. Gulin- 
čio pareigūno vaizdas. Galbūt ant baltos paklodės ar juodo asfalto 
tekančio kraujo. Galbūt neštuvai ar skubantys greitosios pagalbos 
medikai. Ničnieko. Suknista naujienų laida rodė tik ant laiptų gulin- 
čias nuolaužas, atvykimo salę ir laukiamąjį, atitvarus ir ilgose eilėse 
išsirikiavusius laukiančiuosius. 

„Šrapnelio sužeistas policijos pareigūnas nuvežtas į Sabat- 


bergo ligoninę.“ 


Pagaliau. Greitosios medicinos pagalbos automobilis. 

Vincentas atsisuko į Leo. 

— Ką jis sakė? 

— Ką? 

— Ką sakė apie farą? 

— Buvo sužeistas. Nesunkiai. 

Vincentas susigūžęs susmuko. Policininkas gyvas. 

"Jis prajuko. Buvo taip keista. Visa tai, pastarieji mėnesiai, lyg tai 
nebūtų tiesa. Įvykiai priminė vieną tų filmų, kuriuos pažiūrėję mėg- 
davo aptarinėti. Apiplėšimas, padalytas scenomis. Bet dabar. Dabar 
jis suvokė, kad viskas vyko iš tiesų. Žinojo, kad jis prisidėjęs, bet 
visa tai buvo neįtikėtina. Tik kai viskas tapo pakankamai nejtikėti- 
na, atrodė, girdėjosi, dvelkė ir buvo justi - susiklostė į eilę įvykių, 
rodomų per televizorių. 

— Ar dabar esi patenkintas? 

Feliksas prisipylė pusę stiklo šviesaus single malt ir vėl ištuštino 
vienu mauku. 

— Ar didžiuojiesi, Jasperai? Bomba. Miesto centre. Gerai jautiesi? 

— Tai juk ne mano problema, kad tavo sukonstruota neturėjusi 
sprogti bomba sprogo. 

— Aš žinau, kad tai - tavo darbas! 

Feliksas pakilo, sugriebė Jasperą už marškinių ir truktelėjo. 

— Paleisk! 

Marškinių saga nukrito ant grindų. Įnirtingas šnopavimas. Jaspe- 
ras suėmė Felikso rankas, o šis dar stipriau įsikibo į atlapus. 

— Aš žinau, Jasperai! 

Jiedu spitrijo vienas į kitą, keisdamiesi adrenalinu, plūstančiu p0 
dviejų bankų apiplėšimo ir slapstymosi nuo sraigtasparnio rotoriaUuS 
mentės. 

— Sėskit, velniai rautų! 

Leo įbruko rankas tarp atstatytų krūtinių. 

- Ką, velniai rautų, darot? Sėskit! 

- Aš žinau, kad jis meluoja! 

- Sėsk! 

- Nesėdėsiu tame pačiame kambaryje kaip tas šunsnukis! 

Feliksas paleido Jaspero apykaklę, šis paleidęs draugo rankas ėmėsi 
segti dar likusias marškinių sagas. 

- Dabar patylėk, Feliksai. 

Leo žvelgė į jaunėlį brolį įraudusiu kaklu ir sukąstais žandikauliais. 

- Aš tikiu Jasperu. Jis prisiekė žiūrėdamas man į akis. 

- Vadinasi, tiki juo? 

- Tikiu. 

- Juo visiškai negalima pasitikėti, jis sugrūdo ginklo vamzdį in- 
kasatoriui į burną, pasilikęs šaudė Šiondalyje ir Svedmiroje ir, po 
velnių... šiandien... darosi per daug... ar ne, Leo? Aš nebepasitikiu 
juo, o mums būtina vienas kitu pasitikėti! 

Įtempti žandikauliai judėjo. Leo žinojo, ką tai reiškia. 

- Bet aš tikiu, jei Jasperas sako, kad to nedarė. 

- Tuomet ir tu gali eiti po velnių! 

Feliksas nuvertė fotelį ir nuėjo į koridorių. 

- Dabar visi paklausykit manęs - tai nebesvarbu. 

Prieš tris dienas pirmąsyk stebėdamas daromą bombą, Vincentas 
pasipriešino žmogui, išmokiusiam jį vaikščioti. 

Vincentas numanė, kad veikiausiai būtent jis užvirė košę. 

— Jau nebesvarbu, Feliksai. 

Vincentas ką tik stebėjo stambaus plano kadrus, dabar juos pakeitė 
greitosios pagalbos ir nesunkiai sužeisto pareigūno vaizdai. 

— Tai, kas nutiko šiandien. Niekas nežuvo. Vadinasi, tai nebesvarbu. 

Tai jis pradėjo. Galbūt tik jis galėjo ir užbaigti. 

- Spjaukim į tai. Niekada daugiau nekalbėkim. O jūs... liaukitės 
kivirčytis. 

Jis pažiūrėjo į tarpduryje sustojus; Feliksą, tuomet į Leo, statantį 
nuverstą fotelį, ir Jasperą, kuris pasidavė, negalėdamas susisegtį 
nesamų sagų. 

— Vincentas teisus. 

Leo bumbtelėjo į stalą, buteliai trinktelėjo į taures, šios į policijos 
ryšių imtuvą, ir jis pasisuko į televizorių, transliuojantį vaizdus iš 
Centrinės stoties, kuriuos paskui pakeitė kadrai iš nedidelio miestelio 
į pietus nuo Stokholmo - plaikstėsi policijos juostos ir prie suvarpytų 
bankų atviromis saugyklomis būriavosi smalsuoliai. 

— Tai nesvarbu. Vienintelis svarbus dalykas, kad visi drauge esame 
čia. O jie nežino, nei kas mes esame, nei ko imsimės kitą sykį. 


Juodas eržilas ir užsispyręs raitelis. Atsistojęs piestu stebi jį. 

„Vranac“ vyno butelio etiketė. 

Tai, ką mato kiti. Bet žirgas yra laisvas, neprijaukinamas, jis kyla, 
nori ištrūkti. Ivanas mato tai. Kol kiti geria nebrangų Juodkalnijos 
slyvų ir žemės skonio vyną. 

Ivanas sėdėjo ant medinio suolo prie virtuvės stalo apatiniame 
aukšte, kurį nuomojosi gražioje centrinėje Esmu dalyje. Taip leis- 
davo daugumą dienų - kartais atšalus turėdavo marias laiko. Jis 
tvirtai suėmė atsukamą kamštelį, tas trakštelėjęs atsipalaidavo. Supylė 
pusbutelį į prikaistuvį, įbėrė porą šaukštų cukraus, lėtai pamaišė, 
kad ištirptų, tuomet supylė gėrimą į apyšvarį kavos puodelį. Įprasta 
diena. Bet ne visai. Po pirmųjų dešimties bilietų, pirmojo butelio ir 
pirmųjų cigarečių skambino vyriausiajam sūnui. Antras pokalbis 
per trejus metus, bet, neturėdamas adresų knygelės, nebuvo tikras 
ar numeris teisingas. Numeris nepasikeitęs. O balsas kitoks. Jis 1rZ- 
liai atšovė neturįs laiko. Paskui tranzistorius transliavo ilgesnę ne! 
įprastai naujienų laidą apie Stokholmo centre saugojimo spintelėjė 
sprogusią bombą. Bomba miesto širdyje. Jis gyveno Švedijoje triš 
dešimtmečius, bet prisiminė tik vieną sprogdinimą prie Vakaru 
Vokietijos ambasados, galbūt dar vieną. Sprogdinama buvo dėl kitU 
priežasčių, kitose vietose - kurias manė palikęs užmarštyje. Tuomet 

dar dvidešimt „Keno“ loto bilietėlių, skaičių grupelių ir derinių sche- 
mos, kurias jis numatydavo kiekvieną vakarą prieš traukimą. Galbūt 
ištuštino dar pusbutelį, surūkė nemažai tabako ir tada Stokholmo 
radijas pranešė apie bankų apiplėšimą čia, Esmu, vos už penkių šimtų 
metrų nuo jo langų. 

Įprasta diena. Bet ne visai. 

Pirmasis šiltojo gėrimo gurkšnis. Aplink apvalią peleninę pabiręs 
tabakas, 0 ant pjaustymo lentelės - kiaulienos griežinėlis ir svogūnais 
atsiduodantis peilis. 

Piestu stovintis juodas eržilas. Jis prisiminė baltą žirgą, kurį trisde- 
šimt penkerių metų proga jam padovanojo aštuonmetis Leo. Baltas 
porcelianinis gulomis besiilsintis žirgas. Sūnus buvo matęs etiketę 
daugybę kartų, todėl manė, kad tėčiui patinka žirgai. 

Dar keli gurkšniai. Žemė ir slyvos. Ir kažkoks prieskonis. Nuo 
kaklo iki krūtinės užliejo šiluma. 

Apiplėšimas čia? Du apiplėšimai? Šūvių papliūpos? 

Nors langas visąlaik buvo praviras, jis negirdėjo šūvių. Puikiai 
žinojo tą garsą - jis visai kitoks nei fejerverkų sprogimai Naujųjų 
naktį, paleistas šūvis nutyla kur kas greičiau. Jis būtų girdėjęs, jei kas 
būtų šaudęs. Pasak radijo, paleista kelios dešimtys šūvių. 

Virš siauro šildytuvo vonioje kabėjo keturios kojinės, išsiskalbė 
rankomis. Vynas nuslopino kelio skausmą ir leido nejusti drėgmės, 
užsitempus jas ant kojų ir apsiavus nudrengtus batus. 

Prie skrybėlių lentynos kabėjo du švarkai. Jis rinkosi iš šviesiai ir 
tamsiai pilko. 

Šviesiai pilkas. 

Susikišus rankas į kišenes, audinys aptempė nugarą. Jis žengė į 
lauką ir nulipęs laiptais leidosi pro vartus. Vokas su pinigais vis dar 
trukdė susegti marškinių kišenę ant krūtinės. Nors ir patuštėjęs, jis vis 
tiek užėmė daug vietos. Kišenpinigiai. Iš keturiasdešimties tūkstančių 
liko dvidešimt devyni tūkstančiai penki šimtai. „Rolling“ tabakas, 
Cigarečių popierėliai, „Vranac“ vynas it nemažai „Keno“ bilietėlių. 

Jis žingsniavo apsnūdusia gatve pro vilas ir sublokuotus namus, 
Nusileidęs nuo kalvos, maždaug prie autobusų pastogės už bibliotekos 

išvydo pirmąjį policijos automobilį. Paskui pamatė aptvertą aikštę 
ir tamsiomis uniformomis vilkinčius farus su juokingomis kepurė. 
mis, jie sukinėjosi ir kalbėjosi su kiekvienu norinčiu po lempelėmis, 
vaizduojančiomis varveklius, Kalėdų Senelius ir ožkas. Prakeiktos 
Kalėdos. Apsirijimas. Storėjantys žmonės, kiaulių lavonai penėjo 
gyvąsias kiaules. Dirbtinis džiaugsmas, vaikų klyksmams atitariantis 
juokas. Bet pirmąkart papuošimai atliko kažkokią funkciją, apšvietė 
nusikaltimo vietą lyg sceną, šviesa krito ant svarbiais besijaučiančių 
žmonių veidų, jų pastebėjimai buvo ypatingi, tad akimirką jie ir 
patys buvo tapę ypatingi. Jis prisiartino prie patyliukais postringau- 
jančios minios, nors policijai pasakojimai nepasirodė pakankamai 
svarbūs, bet jie vis tiek kalbėjosi apie tai, kas nutiko ir ką jie matę: 
nevaldomai šaudydami vyrai juodomis kaukėmis jų mažą miestelį 
pavertė karo zona. 

Ivanas atsitiesė, jo galva buvo virš minios. Dabar aiškiau matė 
banko vitrinas ir viduje judančius žmones. 

Landūnas. 

Tai jis. Vienas jų. Ivanas buvo tuo tikras. 

Suskis faras, mojavęs pažymėjimu su suknista emblema prie jo 
namų ir mynęs Ivano Duvnjako slenkstį įtarinėdamas, kad jis lyg 
žiurkė šmirinėja po kitų namus. 

Jis prasispraudė pro smalsius žmones ir galėjo sekti banke besi- 
sukiojantį farą, žiūrinėjantį nukritusias kameras, išmėtytas kėdes ir 
išvartytus stalčius. Greta jo parklupusi moteris baltu kombinezonu 
ir guminėmis pirštinėmis rinko šovinių tūteles. Jis stovėjo, kol faras 
pagaliau atsisuko į jį stebinčius žmones. 

Turėtum mane atpažinti. Ieškojai manęs, provokavai. O dabar 
žvelgi, lyg manęs nė nebūtų. Atvykai į mano namus klausinėti apie 
suknistus apiplėšimus. Dėl kažkokios priežasties melavai. 

Faras nuėjo už kasos, kur, Ivano spėjimu, buvo saugykla. Staiga 
tapo aišku, į ką jis taip atidžiai žiūrėjo. 

Aštuoni šūviai į kasos atitvarą. 

Veidas. Dvi akys, nosis ir kreivas šypsnis. 

Sušiktas veidas tyčiojosi iš faro ir jo kolegų. 

Ivanas stovėjo popiečio prietemoje netoli banko langų ir žvelgė į 
veidą tarp stiklo šukių ir tuščių šovinių tūtelių. Jis stengėsi nugirsti 
smones dalijantis savo įspūdžiais, kurie jau ėmė kisti ir pūstis. Jis 
mąstė apie dalykų grupes, telkinius. Regis, nesusiję įvykiai kažkaip 
buvo susiję, kaip ir numerių kombinacijos „Keno“ bilietuose. Jis 
susimąstė apie farą, kišenėje gulintį voką, du bankus, apiplėštus už 
penkių šimtų metrų nuo jo namų, ir neužmirštamą pašaipų vypsnį, 
skirtą visiems, stovintiems lauke, taip pat ir jam. 

Jis prasibrovė pro susispietusius žmones, sulig kiekvienu žingsniu 
vis aiškiau jusdamas, kad kažkas jį stebi. Dvi įdubusios nemirksinčios 
akys įsmigo jam į nugarą. 


Anksčiau 


Antra dalis 


JIEDU TEBESTOVI NEJUDĖDAMI ankštame lifte, lempos šviesa 
rėžia akis. Veidrodžio lopinėlyje pačiame viršuje, kur užpurkštų dažų 
sluoksnis plonėlesnis, stebi vienas kitą. Leo vogčiomis dirsčioja į Mo- 
ros peilį, kurio kriaunas tėtis suspaudęs taip, kad pirštai net pabalę. 

„Jei jis atvertų lifto duris.“ 

- Tau pavyko, berniūkšti. 

„Jei jis liautųsi tarp nutepliotų grafičių gaudęs akių atspindį.“ 

- Parodei jam. 

„Bet jis daugiau niekada nebegrįš į šią akimirką, kai jaučiasi kaip 
niekada artimas tėčiui.“ 

— Pataikei į nosį. 

Tėčio balsas vis dar dreba, bet jis, kaip ir Leo, stengiasi nugurkti 
tą drebulį. 

- Galėjau tave prarasti. 

- Tėti? 

- Duris. 

- Žinai, tėti, viskas bus gerai. Aš viską suplanavau. Galop viskas 
taip ir vyko. Hasė ir prakeiktas suomis atsekė mane. Tu matei iš 
balkono. Kaip rėžiau jiems į nosį, štai taip, į patį vidurį. 

- Atidaryk duris. 

- Nejau nenori pamatyti? Štai taip, į patį... 

- Ar atidarysi suknistas lifto duris? 

— Jau? 

— Aha. 

Tėčio balsas skamba beveik įprastai. Nebedreba kaip pirma. 

Leo atveria lifto, paskui namų duris. 

Jis žino, čia tas pats penkių kambarių butas septintame aukštę 
Skugoso glūdumoje, iš kurio visai neseniai išėjo. 

Jis tai žino. Ir vis vien kambariai dingojasi mažesni. 

Per maži. Ankšti. 

Leo stovi sumažėjusiame prieškambaryje. Nuo tos akimirkos, 
kai jis paėmė Moros peilį iš tėčio darbo kelnių kišenės ir drauge sų 
Feliksu išėjo į mokyklą, sienos, regis, susitraukė. Atrodo, lyg dabar, 
vengdamas kliudyti lubas, turėtų vaikščioti pasilenkęs. Tėtis paprašo 
nusivilkti striukę ir marškinėlius. Berniukui vėsoka, nuo pilvo iki 
kaklo oda nueina pagaugais. Tėtis pirma peržvelgia rėžį striukės 
rankovėje ir skylę ties petimi. Paskui ima tyrinėti įdrėskimus ant 
sūnaus peties, virš raktikaulio; kraujas nustojęs tekėti, jis perbraukia 
pirštais krešulių gumbelius. 

— Man visai neskauda, tėti. Jie vos kliudė ir... 

Tėtis pradingsta virtuvėje, įžiebia viryklės degiklį, ir šiltame vyne 
ima tirpti cukrus. Jis atsisėda prie stalo ir prisipila pusę stiklinės. 

Leo stebi jo nugarą, nori atsisėsti greta, darkart parodyti neskaus- 
mingus įbrėžimus ir nurudusį kraujo krešulį. Jis žengia kadais tokiu 
ilgu koridoriumi, kuris pasidarė trumpas, ir sustoja prie pravirų 
durų - Vincentas ant grindų išrikiavęs visą būrį kareivėlių ir, palin- 
dęs po lova, iš dulkių kamuolių ištraukia naują teniso kamuoliuką. 
Paskui pasisuka į Leo ir šypteli. 

- Pažiūrėk, Leo, kokia bomba. Nuneša visus vienu smūgiu. 

Paskui, kai pusė jų lieka stovėti, mažylis darkart ima kamuoliuką 
ir sviedžia taip, kad krinta visi iki vieno. 

- Nukabinkim jį. 

Feliksas šnipšteli prisiartinęs už nugaros. 

- Nukabinkim bokso maišą, Leo. Eikim vidun ir užsidarykim duris. 

Feliksas nuneša trikoję taburetę į darbo kambario vidurį, užlipa 
ir pasistiebia, nesėkmingai bandydamas pasiekti kablį. 

- Čia vieta lempai, kurią tėtis nukabino. Jei ji būtų čia likusi kabėti; 
Kekonenas niekada nebūtų dūręs tau tėčio peiliu... ir tau niekuomet 
nebūtų grėsę žūti. 

- Feliksai, nieko nenutiko. Aš juos abu pamokiau. 

- Niekada nebus gerai. Girdi? Niekada! 

Feliksas mėgina dar kartą, pasilypėjęs ant taburetės, pasistiebęs, 
rankos dreba, - kablys visai netoli, tačiau be galo aukštai, jis dar kils- 
reli rankas, bet nukabinti čiužinio nepajėgia. Atsisėda ant taburetės 
ir prikanda lūpą - paprastai taip bando sutramdyti ašaras. 

- Liūdi? 

Jam tik septyneri. Būnant septynerių metų neįmanoma pasiekti 
prakeikto kablio ir nukabinti suknisto čiužinio. 

- Nea. 

Leo girdi, kaip Feliksas tardamas „ne“ įkvepia. 

Trumpas žodelytis, puselė tikrojo „ne“. 

„Nea.“ 

- Aš juk girdžiu. 

— Ne aš kaltas. O tas suknistas maišas ir kablys. 

Feliksas atsistoja ir smogia. Talžo čiužinį, kol pavargsta, tuomet dirs- 
teli į Leo, kuris suėmęs čiužinį kilsteli iki lubų, kilpa išslysta iš kablio 
ir buvęs bokso maišas bumbteli ant grindų. Paskui jis paima Felikso 
laikomą lempos gaubtą ir jau iš pirmo bandymo ji atsiduria vietoje. 

Jie išeina iš mažiausiojo kambario, kuris dabar taip susitraukė, 
kad bus nebeįmanoma dar kada nors į jį grįžti. 

Vincento kambaryje erdviau. Broliai susėda skirtinguose miestą 
vaizduojančio kilimo kampuose ir stebi rudo plastiko kareivėliais 
žaidžiantį jaunėlį. Abiejose rankose jis spaudžia po teniso kamuo- 
liuką ir sviedžia dvi bombas iškart. 

Jie ilgokai sėdi, kol per sienas išgirsta garsą „tuuut tut tut tut tut', 
kuris vis kartojasi — „tuuut tut tut tut tut“ - ir kartojasi - „tuuut tut 
tut tut tut“. Garsas sklinda iš mėlyno automobilio. 

- Ateikit! 

Vincentas akimirką palieka kareivėlius, lekia prie lango ir pasily- 
Pėja ant lego kaladėlių dėžės. 

— Leo! Feliksai! 

Apsupę jį vyresnieji žvilgteli pro langą. Prie dviaukščio namo 
Įėjimo garsiai trimituoja žydras ledų furgonas. Tame name gyvena 

Jasperas. Jo lėtis iš balkono mėto prezervatyvus, šie užkliūna dideli 
medžio šakose ir atrodo lyg balti lapai. Paskui žydrasis furgonas sų. 
stoja prie keturaukščio - prie Marijos, su kuria Leo kartą bandė glam. 
žytis, įėjimo. Po to stabteli prie šešiaaukščio - turkų Faruko, Emrės 
ir Bekiro laiptinės durų. Mašinėlei artinantis prie jų laiptinės durų, 
vėl pasigirsta trimitavimas. Čia jis ketina apsistoti ir laukti pirkėjų. 

— Vaikinai! 

Tas velnioniškas trimitavimas nuslopino jo žingsnius prieškam. 
baryje. 

— Mano vaikinai! 

Sunku nuspėti, ar tėtis piktas. Balsas atrodo taikus. Bet akys - ne, 

- Ledai, po paraliais!: Mano berniukams reikia suvalgyti ledų. 
Čiupkit striukes! 

Vincentas iš kambario lekia į prieškambarį, prie laiptinės durų. 
Feliksas dūlina iš paskos. Leo lieka stovėti, žvelgia į stovinčius po 
kojomis kareivėlius, rankose laikydamas teniso kamuoliukus, paga- 
liau šveičia juos ir išguldo visus kareivėlius. 

Tuomet eina padėti Vincentui apsiauti batus, kuriuos pats kadaise 
avėjo, ir apsivilkti Felikso taip mėgtą kombinezoną, užsagsto jį iki 
pat viršaus, užmaukšlina kepurę, kurią abu broliai buvo dėvėję. Tuo 
metu tėtis pilsto paskutinį butelį vyno į du gaiviųjų gėrimų butelius 
su juodomis vynuogėmis ant etikečių. 

Kai prieš valandėlę Leo su tėčiu stovėjo lifte, buvo beveik žiema. 
Bet jiems pravėrus laiptinės duris - jau pavasaris: paukščiai čiulba, 
sprogsta medžiai, šviečia saulė. Toje vietoje, kur neseniai gulėjo 
Moros peilis, dabar stovi ledų furgonas. 

— Berniukai, rinkitės! 

„Pirmasis smūgis į nosį.“ 

— Jūs renkatės, moka tėtis! 

„Jis nesitraukė ir tuomet, kai Kekonenas pakėlė aštrius ašmenis.“ 

- Bet rinkitės tik tuos, kurie ant pagaliuko. 

„Jis visą laiką stovėjo.“ 

- Tik tuos. 

Tėtis rankoje laiko šimtinę. Jis atrodo kitaip. Ne todėl, kad gėrė 
:„odojo vyno. Nors ir šypsodamas, jis dreba. Nors ir gurkšteli dar 
(ruputį iš vaisvandenių butelaičio. 

Tėtis dreba viduje. 

- Šitų. 

Berniukai renkasi. 

- Galbūt tų... 

Tiksliau, renkasi Vincentas. 

- Aha, šitų. 

Žalieji nepraplėštoje dėžutėje yra kriaušių skonio. 

— Vaikinai, dabar pasivaikščiosim. Laižysim ledus ir vaikščiosim! 

Tėtis aukštas, net ir lyginant su kitais tėčiais. Kai jis neša Vincentą 
ant pečių, berniukas sėdi tikrai aukštai. Leo pėdina šalia, Feliksas 
kelis žingsnius atsilieka. Kiekvienas rankoje nešasi žaliųjų ledų por- 
ciją, o tėtis gurkšnoja jau antrąjį vaisvandenių butelaitį. Jie kerta 
didžiąją stovėjimo aikštelę, eina link pievos ir futbolo aikštelės, kur 
naujutėlaičiai vartai aptraukti naujais tinklais, paskui pasuka į mišką 
prie įlankos, kur pokši trūkinėjantis ledas. 

JIE SUSĖDA PUSIASALY JE. O gal tai iškyšulys - pakrantė raižyta, 
nes nemažas sausumos rėžis išsikišęs į vandenį. Vienas ant kito su- 
krauti plokšti rieduliai. Dėlionė, kurios kibukai neatitinka. Čia auga 
tik pora medžių - neaukštos pušys prie šaknų, kur staiga ištirpus 
sniegui laikosi drėgmė, patamsėjusiais kamienais. 

Kitapus vandens, už beveik trijų šimtų metrų, plyti Drevikeno 
ežeras. Vasarą jis jau perplauks visą. Pernai vieną vakarą, kai vanduo 
stovėjo tykus, jis nusiyrė iki pusės. Ir jam būtų pavykę, buvo tuo tik- 
ras. Bet privalėjo grįžti pas laukiančius ant plokštakmenio Feliksą ir 
Vincentą, kurių garsūs šūksniai aidėjo tarp uolų. Leo turėjo skubėti, 
nes jie ką tik buvo valgę, o tuomet juk gali nuskęsti it plyta. Kartais 
jis svarstydavo, ar tikrai kaip plyta, juk ten taip gilu. 

Laivu užtruktų kokį pusvalandį ir atsidurtum Faštoje arba Šion- 
dalyje, kur gyveno močiutė su seneliu. Galbūt paūgėjęs nuplauks 
ir ten. Jei laikysis arčiau kranto, kur bangos žemesnės, ir nevalgys 
prieš pat lipdamas į vandenį, jei įsimes į maišelį sausų drabužių ir 
prisitaisys jį prie nugaros. 

Dar gurkšnelis. Tėtis sėdi po pušimi ir kliukina iš butelaičio. 
Kai tėtis darydavo ką garsiai, bent jau visi žinodavo, kur jis ir kaip 
nusiteikęs. 

Labiausiai pasijusdavo, kai jo nebūdavo girdėti, - įsitempdavo 
visas kūnas. Lašas po lašo ištuštėja ir antrasis butelis juodojo vyno, 
tėtis paguldo jį ant žemės ir paridena link ledo ir siaurojo plyšelio; 
kur ledas ištirpsta pirmiausia ir arčiausiai kranto jau matyti vanduo. 

— Paimkit ledų pagaliukus. 


362 


Tėtis žiūri į sūnus - Feliksą, Vincentą ir Leo, besidairantį pažemėje, 
tarp išgeibusios žolės, rudų lapų, išbarstytų pagaliukų. Jie suvalgė 
daugybę porcijų. Spustelėjus pilvą justi - kietas. 

— Surinkit visus! Paimkit ir prieikit arčiau. 

Jie suskaičiuoja vienuolika ir patraukia prie pušų, kur kiurkso tėtis. 

- Duokit man. 

Jie turi susėsti it trys indėnai aplink vadą. 

— Puiku. Dabar kiekvienas paimkit savo pagaliuką. 

- Savo? 

— Kad turėtumėt po vieną. 

Pasiėmę po pagaliuką berniukai atsisėda į savo indėnų vietas ir 
laukia. Girdėti tik vis garsesnis ir tankesnis traškėjimas, ledui bai- 
giant visai sueižėti. 

— Dabar sulaužykit juos. 

Jie girdi tėčio žodžius, bet jų nesupranta. 

- Per viduriuką. Sutraiškykit. 

Sulaužyti? Sutraiškyti? Suknistą ledų pagaliuką? 

— Leo! 

Tėčio balse girdėti nekantra, irzlumas, jis skamba nenuspėjamai. 

Įkvėpti, iškvėpti. 

Pagaliukas Leo rankose guli lyg tiltas. Sulenktas lūžta. 

Paprasčiausiai. 

Feliksas paseka Leo pavyzdžiu - abiem rankomis bando sulenkti 
pagaliuką, darsyk ir dar. 

— Feliksai! 

Feliksas spaudžia, nors įsirėžęs pagaliukas pjauna delną. Lūžta. 
Abiejose pusėse atsišauna po anteną. 

— Vincentai! 

Trimečio kūną kojos neša prie vandens, vėjas kedena retus plauke- 
lius, jis parklumpa prie kranto, tuomet grįžta nešinas vos apimamu 
akmeniu. Ledų pagaliukas atsiduria ant nelygaus uolos paviršiaus. 
Vaiko rankos aukštai virš galvos iškelia akmenį. Kelis kartus užsi- 
mojęs sviedžia akmenį. Vadas ir pora indėnų mažumėlę atsitraukia 
nuo pusės kilogramo akmens kritimo trajektorijos. 

Pagaliukas įlūžta, bent vienoje pusėje. 

— Na ir kaip? 

Jie vėl grįžta į ratelį, Leo ir Feliksas ištiesia po dvi pagalėlių dalis 

- Lūžo? 

— Aha. 

— Visiškai? 

— Taip. | 

- Puiku. O dabar, Leo, tu stipriausias, ateik čia ir paimk penkis 
pagalėlius. Sulaužyk juos vienu moju. 

— Rankomis? 

— Taip kaip prieš tai. 

Pažvelgia į tėtį - jis liovėsi drebėti. Tėtis kažkur lenkia, tik ne- 
žinia kur. 

Penketas pagaliukų. Delnuose kur kas platesnis tiltas. Leo įtempia 
pečius, rankas, pirštus. Ir laužia. 

Nepavyksta. 

Darsyk. 

Vis bandant sulenkti besipriešinančius pagaliukus, delnus nutvilko 
aštrus skausmas. 

Jis neįstengia. 

— Man... 

Jis nedrįsta pažvelgti tėčiui į akis. Tos akys prie prekybos centro 
stebėjo garbanių parazitą ir jo pakalikus, šūkčiojusius su alaus skar- 
dinėmis rankose. Galiausiai tėtis nuskalpavo jį Moros peiliu. 

— „nepavyks. 

Berniukas paleidžia penketą plonų ledų pagalėlių ir šie barkšteli 
ant akmens. 

Jam nepavyko. 

Jis užsimerkia. Ir pajunta tėčio rankas, jos nepiktos, tik vos VOS 
liečia sūnaus petį. 

— Čia, mano berniukai, mūsų šeima. Mūsų klanas. 

Tėtis surenka ledų pagaliukus ir vieną po kito pakelia berniukams 
prieš akis. 

- Šis pagaliukas - tai Vincentas. O čia - Feliksas. Čia - Leo. 
Mama. Tėtis. 

Ir susižeria juos į saują. 

— Klanas visad laikosi išvien. 

Pagaliukai guli didelėje jo saujoje. 

Vincentas. Feliksas. Leo. Mama. Tėtis. 

— Mes esam klanas. Jūs - mano klanas. 

Jis pamėgina perlaužti. Kelis kartus. Bet nepavyksta. Net jam. 

- Jei klano nariai laikosi išvien, jų neįmanoma palaužti. Mama 
kartais to nesupranta. Ji nelabai suvokia, ką reiškia vienybė. 

Jie susiburia arčiau, tėčio alsavimas dvelkia vynu iš vaisvandenių 
butelaičio. 

- Klanas yra nedidelis, bet nesunaikinamas. Klanui vadovauja 
lyderis, jis atsakingas, iki atsiranda kitas. Suprantat? 

Berniukai linkteli tėčiui. Daugiausia tėtis žiūri į Leo. 

— Ar tu supranti, Leo? 

Tėčio žvilgsnis panašus į matytąjį lifte. Tik geresnis. Ir tarp jų 
nėra veidrodžio. 

- Didžiausios kariuomenės bandė įveikti smulkius klanus, bet 
joms niekaip nepavyko, nes šeimos nariai visad gina vieni kitus! 

Tėtis žiūri į sūnus, o šie supranta, kad jis pasakė kažką svarbaus. 

Jie bando dalyvauti pokalbyje. 

- Kaip... indėnai? 

- Ne! Ne, ne, ne! Indėnų gentys - tai paprastos bendruomenės. Aš 
kalbu apie klanus, šeimos ryšius, kaip... Čingischanas. Arba kazokai. 

Tėtis atsistoja ant tvirtos uolos truputį svirduliuodamas - taip 
nutinka žmonėms išgėrus juodųjų vynuogių sulčių. 

— Kazokai neturi žemių... tik šeimą, giminę. Jie mobilūs, jiems 
nereikia pastovios vietos, todėl jie drauge gali traukti kur panorėję. 

Jis sukryžiuoja rankas ant krūtinės, apglėbdamas pečius, alkūnes 
atkiša priekin, pritupia ir ima šokinėti kaip varlė. Tiksliau, ne šoki- 
Nnėti - jis tūpčioja, atmeta tai vieną koją, tai kitą, dabar jis nepanašus 
į varlę, veikiau į žiogą, jis šoka, štai ką jis daro, tuomet uždainuoja, 

kartodamas tą palį Žodį, sunku suprasti, skamba panašiai į „kalin. 
ka“. Jis strakalioja, kol suklumpa, jis - nebe kazokas, didelis kūnas 
atbulas virsta ant uolos, susitrenkia galvą, bet garsiai prajunka, kaip 
retai juokdavosi. 
— Tikrų tikriausio klano nariai niekada vienas kito neskriaudžia. 
Po valandėlės jis vėl atsisėda. 
— Tikro klano nariai vienas kito neišduoda. 
Vyno tvaikas sumišo su prakaitu, sklindančiu nuo storų dailidės 
marškinių. 
- Tikro klano nariai visada vieni kitus saugo. 
"Leo žino, taip nėra. Bet dingojasi, lyg tėtis kalbėtų tik su juo. 
- Kitaip... vienas kitą praranda. 

JIEILGAI PRABU VO iškyšulyje, tėtis tai gulėjo, tai sėdėjo, valandėlę 
snaudė, gal tik tylomis nutolo, o gal tiesiog elgėsi kaip suaugėlis. Leo 
visad stebėdavosi, kad prieš akimirką šokęs ir dainavęs „kalinka“ 
buvo tas pats žmogus, tas pats tėtis, kuris staiga nugrimzdęs į savo 
mintis imdavo kalbėti Leo nesuprantamus dalykus. Visai ne todėl, 
kad kalba būtų buvusi nerišli, nors ji ir buvo nerišli, bet todėl, kad 
tėtis pasakodavo apie tuos laikus, kai pats dar vaikas atvyko į Švedi- 
ją, - štai ką jis pasakodavo žvelgdamas į ežero vandenį. 

Vorele jie žingsniuoja siauru miško takeliu. Popietė. Vėsu, todėl jis 
stipriau susisiaučia dygsniuotą striukę. Nors jie neskuba, Leo tenka 
pusę kelio nešti Vincentą, nes mažylio kojelės sustojo kaip įbestos ir 
jis prašydamas pakreipė galvelę. Tėtis eina pačiame gale vėl garsiai 
dainuodamas bežodę dainą, jis vėl tapo esamas, tyla nebegrįžo per 
visą pasivaikščiojimą: nei einant pro futbolo aikštelę, pievą, mokyklą, 
vartus. 

Jis visad turėdavo dar vieną butelį. 

Vietelė po plautuve, kur jis laikydavo vyną, buvo tuščia, bet už jos 
stovėta dar vieno butelio, jis visad ten būdavo, idant vyno niekada 
nepritrūktų. Tėtis paima jį ir patraukia į miegamąjį prigulti neklotoje 
lovoje. Prieš uždarydamas duris Leo lukteli, kol tėtis užmigs. Tuomet 
namuose pasidaro ramu ir, griaudint vangiam knarkimui, berniukai 
valandėlę atsipalaiduoja. 

Jie pakabina lauko drabužius ant trijų kabliukų prieškambary. Fe- 
liksas stovi ir pirštais vedžioja aplink skylę kairiajame striukės petyje, 
Paskui aplink skylę dešinėje rankovėje. Leo striukė. Didžiuoju pirštu 

ir smiliumi jis braukia per nubrizgusią medžiagą, baltasis užpildas, 
panašus į medvilnę, tik šiurkštesnis, jau belendąs lauk, pabando 
sugrūsti jį atgal. 

Jei jis pakreiptų striukę taip, kad skylė ant peties būtų į sieną, 
matytųsi skylė rankovėje. Jei nusuks šią, matysis skylė ant peties. 

Visai netrukus turi pasirodyti mama. 

Mamai nevalia pamatyti. 

Kol už uždarų durų girdėti trūkinėjantis tėčio knarkimas, Leo 
smunka į virtuvę, iš viršutinio spintelės stalčiaus ima lipniosios 
juostos ir atsiplėšia nedidelių gabalėlių suklijuoti skylėms, tačiau be- 
klijuojant šios dar išsiplečia. Feliksas suranda kelias adatas, bet kad ir 
kiek dėželių ir stiklinaičių tuštintų ant koridoriaus grindų, reikiamo 
siūlo neranda. Tuomet ant rašomojo stalo pasideda išspaustą klijų 
tūbelę, bet ši išdžiūvusi ir, nors jis dar bando sukti ją, kol paskausta 
ranką, nieko nebeišspaudžia. 

— Geruoju nesibaigs, Leo. 

— Pasuksim skylę... štai taip, į sieną. 

— Ji pamatys! 

— O šaliką... taip, ant viršaus. 

— Tu tai Žinai! 

Ji pamatys. Jis žino. 

- Tuomet... papasakosiu, kad įkliuvau erškėčiuose. 

— Ką, po paraliais... 

- Kad turkai, ar bent jau Farukas, nuspyrė futbolo kamuolį to- 
liausiai į erškėtyną. Pasilenkęs jo paimti, parkritau ir prikibę dygliai 
išplėšė dvi skyles. Supranti? 

Feliksas nemąstydamas laiko ranką ant skylės striukės petyje, ten 
telpa jau du pirštai. Jis keliskart papurto galva. 

- Ne, ne, ne. Aš nuspyriau kamuolį. Taip geriau. Norėjau išbandyti 
kaire, nors šiaip spardau dešine. 

Paskui grįžta mama. 

Berniukai tylomis sėdi virtuvėje, klauso. Jie girdi, kaip mama pa“ 
deda ant kėdės rankinę, ant grindų - maišelį su produktais, paskui 
pakabina paltą. 

Ji nuskuba nepastebėjusi. Nemato dūrių striukėje. 

Įžengia į virtuvę. Išgirdusi iš miegamojo aidintį tėčio knarkimą, 
paklausia, ką jie valgė priešpiečiams ir pietums. Leo nespėjus atsa- 
kyti, savo kambaryje buvęs Vincentas garsiai šūkteli: „Ledų!“ Bet 
Leo suskumba pridėti, jog vėliau jis iškepė blynų ir akimirką atrodo, 
kad mama patikėjo. 

- Blynų? 

Akylas jos žvilgsnis skrodžia virtuvę ieškodamas keptuvės, jos nėra 
ant viryklės ar indų džiovykloj, nėra nė lėkščių su braškių uogienės 
likučiais. 

Dabar Leo užbėga Vincentui už akių. 

- Taip. 

- Tikrai? 

- Taip. 

Ji retai susierzindavo, bet dabar neatlaikė. Knarkimas. Kaskart 
prasiveržęs neramus, trūkčiojantis, girtas knarkimas, užpildantis 
butą, atsispindėjo jos veide. 

- Aš suploviau indus ir sudėliojau į vietą. Viską. Keptuvę. Lėkštes. 

Ji atidaro spintelės dureles, bet ne tos, kur laikomos lėkštės ir kep- 
tuvės. Atidaro spintelę po plautuve, ištraukia šiukšliadėžę ir akimoju 
pastebi. Buteliai tušti. Vyno slėptuvė taip pat tuštutėlė. 

Mama suirzta. 

— Na gerai. 

Visai ne dėl Leo melo. 

- Ką norite valgyti pietums? 

Mama paliečia delnu jo skruostą. Jos oda visad labai švelni. 

- Ką manai? Kepam blynus? 

- Blynus. 

Berniukai padeda ištraukti miltus, kiaušinius, pieną ir druską. Ir 
nedidelį gabalėlį rūkytos tėčio kiaulienos, kurią jis storai riekdavo 
didžiuoju mėsos peiliu ir kirsdavo su svogūnais. 

Keps lietinius. 

- Kada tėtis nuėjo į miegamąjį? 

- Kai grįžom namo. 

— Namu“ 

— Taip. 

— Kur buvot? 

Buvom ledų. Buvom juodojo vyno. Laužyti ledų pagalėlių, kurie, 
laikydamiesi išvien kaip šeima, nelūžta. 

— Mokykloj. 

Ji atsargiai paliečia skruostą. 

— Kur buvot? | 

Žodis. Ir vėl taip nutinka. Žodis jau burnoj, bet jo neištaria. Štai 
kodėl jis skuodžia į prieškambarį vos suskambus durų skambučiui, 

"Jam reikia bet kokios dingsties, kad tik neliktų virtuvėje ir melu 
neatsakinėtų į mamos klausimus. 

— Ar tėtis arba mama namie? 

Jis niekada nėra matęs to vyro laiptinėje. 

— Kas jūs? 

Jis aukštas. Beveik kaip tėtis. Bet trumpaplaukis. Ir akys atrodo 
draugingos. 

— Ar yra mama arba tėtis? 

Neatrodo, kad jis norėtų ką parduoti. Tai ne sargas, atėjęs pa- 
siskųsti, kad jie laksto rūsyje ar kad stovėjimo aikštelėje išmuštos 
dvi lempos. Jis galėtų būti vienas tų, norinčių pakalbėti apie Jėzų ir 
parodyti nusmurgusio laikraščio skiautelę su spalvotu piešiniu, vaiz- 
duojančiu žaidžiančius su liūtu vaikus - bet tai ne komiksų piešinys. 

— Mama namie. 

Ne. Jis ne iš tų, kurie kalba apie Jėzų. Jo rankoje nėra laikraščio. 
Be to, paprastai jie vaikšto poromis. 

Kažkur giliai po šonkauliais ima mausti pilvą. 

Gerai, kad tėtis miega. 

Vyras laiptinėje neabejotinai nori pasikalbėti su tėčiu arba mama 
apie Leo, Felikso ar tėčio išdaigas. Geriau jau tėtis nepabustų. 

— Ačiū. 

Leo nuspūdina į virtuvę ir įsiklauso: tėtis tebeknarkia. Kalbėdamas 
su blynų tešlą plaktuvu maišančia mama, jis tyčia atsistoja nugar4 
į miegamąjį. 

— Kai kas nori su tavimi pasikalbėti. 

— Kas? 

Leo gūžteli pečiais. 

— Kažkas. 

Ji nusiplauna rankas šiltu vandeniu, nusišluosto į rankšluostėlį, 
kabantį ant orkaitės durelių, ir nueina durų link. 

— Sveiki. 

Vyras ištiesia prakaulią ranką: 

— Aš esu Hasės tėtis. 

„Hasės?“ 

Mama paspaudžia ranką. 

„Hasė ir Kekonenas?“ 

- O aš... 

„Ar tai jie nuskriaudė mano sūnų?“ 

— „Leo mama. Kaip gerai, kad užsukote. Aš pati ketinau su jumis 
susisiekti. 

Ilgšis linkteli ir atsidūsta. 

- Suprantu. Ir vertinu jūsų ketinimus. Nes tai... nepriimtina. 

Mama taip pat linktelėjusi atsidūsta, tuomet plačiau praveria duris. 

— Užeikite. Nekalbėkime laiptinėje. 

Įžengęs į vidų, Hasės tėtis atsistoja ant durų kilimėlio. Mama žiūri 
į prieškambarį jo akimis - tarsi čia būtų du atskiri prieškambariai. 
Jos siena. Ir Ivano. Jos pusėje kaba beržo tošies krepšelis ir Felikso 
dovanoti piešiniai. Prie Ivano sienos - ilgos senų įrankių eilės ir 
kardas, kurį jis kaskart pataisydavo taip, kad šis kabėtų pačiame 
viduryje. 

— Supraskite, atėjau čia ne kaltinti jūsų. 

Kalbėdamas su mama, jis linguoja pirmyn ir atgal, bandydamas 
atrodyti žemesnis. 

- Aš tenorėjau įsitikinti, kad pasikalbėsite su savo sūnumi. 

Mamos stovėsena pasikeičia, ji nebestovi svorį perkėlusi ant deši- 
nės kojos - dabar ji, tarsi pasirengusi pulti, vienodai remiasi abiem. 
Niekas nepastebi. Bet Leo puikiai ją pažįsta, jis žino: mama taip stovi 
įsitempusi. 

— Aš taip pat norėčiau įsitikinti, kad jūs pasikalbėsite su savo 
sūnumi. 

- Aš tai jau padariau. Mes šiandien turėjome marias laiko - ketu- 
rias valandas ligoninės priimamajame. 

— Priimamajame? 

— Taip, berniukai... 

- Šiandien? 

Jis tebežiūri į mamą iš viršaus. 

- Stiprus smūgis sutrupino kaulą. 

Mama, tvirtai stovėdama ant abiejų kojų, pasisuka į Leo, įsižiūrį 
į veidą - jis buvo smarkiai paburkęs, išmuštas tamsiai mėlynomis 
dėmėmis, bet patinimas jau beveik atslūgęs, o kraujosruvos pasidarė 
gelsvai rudos. Ji įdėmiai žiūri sūnų. Savaitės senumo įvykis virto šia 
diena ir pokalbio aplinkybės pasikeičia. „Tavo sūnus“ tapo „mano 
sūnumi. O „kažkokie sumušimai“ tapo „sutrupintais kaulais“. 

Leo nudelbė akis ir įsiklausė: knarkimas liovėsi. 

- Lūžo nosikaulis. 

— Suprantu, pati dirbu slauge. 

Berniukas girdi atsidarant miegamojo duris. 

- Jei nebūčiau buvęs namie ir laiku nuvežęs jo į ligoninę, galėjo 
likti žymė visam gyvenimui. 

Leo klausosi besiartinančių sunkių žingsnių. 

- Ligoninėje pakėlė nosį ir ištiesino pertvarą. 

Mama darsyk atsisuka į Leo. Bet pirma pastebi tėtį - žingsnių ji 
negirdėjo. Plaukai virš ausų susivėlę, kirpčiukai nubraukti atgal ir 
mažumėlį kilstelėti - taip jie sugula perbraukti nuvargusia ranka. 

- Aš... nemanau, kad gerai suprantu. Šiandien? Nosis? 

— Taip. 

- Tokiu atveju aš labai apgailestauju. Kaipmat pasikalbėsiu su Leo. 
Paskui aplankysime jus ir visi drauge išsiaiškinsime. Jūs, jūsų sūnus, 
aš ir mano sūnus. 

- Išsiaiškinsit? 

Sunkūs žingsniai. Tėtis. 

- Kad tave velniai, išsiaiškinsim! 

Tėtis praeina pro Leo, mamą ir sustoja tarp jos ir lankytojo. 

- Argi ne taip, Brit Mari? 

Vyras beeinąs, jau suėmęs pravirų durų rankeną, bet tėtis žingteli 
dar arčiau. 

- Tu niekur neisi. Užeik. Užeik! Mes juk turim išsiaiškint. 

Jis viena akimi mirkteli mamai. 

— O gal tau būtų maloniau, kad pakviestume vakarienės? Kaip, 
Brit Mari? Mes sulaukėme svečio. Hasės tėtis! Pietų! 

Ilgšis sumyšta - jis juk buvo beeinąs. 

- Nesivarginkite... Tai visai nebūtina, aš tenorėjau aptarti... 

Mama droviai šypteli jam. Bet tėčiui nesišypso. 

- Ivanai, mes su Hasės tėčiu jau pasikalbėjome. Galėsiu tau papa- 
sakoti vėliau, kai svečias išeis. 

Bet tėtis šypsosi. 

- Išsiaiškinot? Bet aš dar ne. Leo - ir mano sūnus. Taigi, užeik, 
Hasės tėti. 

Sučiupęs rankeną jis užtrenkia duris, Hasės tėtis lieka stovėti 
kur stovėjęs. Viena ranka tėtis mosteli virtuvės pusėn ir sudraudžia 
mamą, neleisdamas sekti paskui, o kita pamoja, kai vyras palinksta 
nusiauti: „Visai nebūtina, mes kaip tik ketinome tvarkytis.“ 

- Norėjai išsiaiškinti. 

Jie susėdo prie stalo. Tėtis užima savo vietą prie peleninės ir „Loto 
335“ bilietų, o Hasės tėtis prisėda ant mamos kėdės. 

- Taip. 

- Išsiaiškinti. Išsiaiškinti? Ką gi? Kad mūsų sūnūs susipešė? Ar 
kad mano dešimtmetis šįkart atsikirto tavo trylikiniui? Kad jie dabar 
atsiskaitę? 

Hasės tėtis dairosi mamos, bet jos ten nėra. 

— Atsiskaitę? Taip, jei jūs taip vadinate. Priešpiet mano sūnus grįžo 
namo gana rimtai sužalotas, jam sulaužyta nosis ir jis... 

- Palauk. 

Tėtis kilsteli ranką prieš pat Hasės tėčio veidą. Tuomet linkteli 
koridoriaus pusėn už durų pasislėpusiam berniukui. 

— Leo! 

Lco peržengia slenkstį. 

— Stok į vidurį virtuvės. 

Berniukas žingteli kelis žingsnius ir sustoja prie šaldytuvo. 

— Leo, sūnau, čia Hasės tėtis. Jis sako, kad mušei Hasę, kad užvožejį 
į nosį. 

Šaldytuvas burzgia, jis dažnai burgzdavo. 

— Ar tikrai taip buvo? 

Bet šitaip garsiai jis dar niekada neburzgė. 

— Ar tikrai į nosį, Leo? 

- Taip. 

- Vieną kartą? 

— Taip. 

Berniukas stovi prie šaldytuvo. Virtuvė dabar virtusi teismo sale, 
jį stebi prisiekusieji, pusė jų šypso, kita pusė - rimtai linkčioja. Besi- 
"Šypsančioji pusė kyšteli ranką į kelnių kišenę ir ištraukia banknotą. 

— Štai. 

Jis ištiesia Leo penkiasdešimtinę. 

- Kitąkart, norėdamas atsiskaityti, smogsi dukart ir gausi šimtinę. 

Penkiasdešimt tėčio kronų. Leo paėmė suglamžytą banknotą ir 
ėmė pirštais jį lyginti. 

— Dabar gali eiti pas brolius, Leo. 

Tėtis mirkteli Hasės tėčiui - kaip neseniai pamerkė mamai. 

- Taigi, dabar jie atsiskaitę. Tavo sūnus pirmas užpuolė maniškį. 
Todėl mano sūnus jam smogė. Kol kas jie atsiskaitę. 

Jis ima pieštuką ir prisitraukia artyn loto bilietus. 

— Bet mes dar neatsiskaitę. 

Jis ima paeiliui braukyti skaičius. 

— Atsibogini į mano namus ir kaltini mano sūnų. Nors tai tavo 
mažasis banditas užvirė šitą košę! Todėl, Hasės tėti, išsiaiškinti teks 
tau ir man. Prie šio stalo. Prisimink, ką tau pažadėsiu: nuo šios 
akimirkos, kai tavo mažasis banditas ką nors primuš, nesvarbu k4> 
kiekvienąkart aš susirasiu tave ir sumalsiu į miltus. Kiekvieną kartą- 
Kiekvieną kartą. Kiekvieną kartą. 

Hasės tėtis šokte pašoka nuo kėdės. 

— Grasinate man? 

Tėtis padeda pieštuką ir, kaip pratęs, įsispitrija atstatęs smakrą. 

— Maniau, galėsime pasikalbėti. 

— Mes ir kalbamės. Kol kas. 

Hasės tėtis stovi tylėdamas. Jo veidas raudonas kaip burokas. 

— Grasinate man. Juk suprantate, kad galiu jus apskųsti. Ar su- 
prantate“ 

Tėtis tyliai nusijuokia, ar bent taip atrodo. 

- Puiku. Taip ir padaryk. Apskųsk mane. 

Dabar jis juokiasi iš tiesų, šįkart jau garsiau. 

- Farai man padėkos. Padėkos! Nes sužinos, kas per vienas yra 
tavo banditas. 

Viskas vyksta taip greitai, kaip tąkart restorane, ant stalo stovint 
apelsinų gėrimui. Tėtis atsistoja ir čiumpa Hasės tėčio švarko atlapus, 
tuomet švysteli jį prie sienos, tarp burzgiančio šaldytuvo ir durų 
staktos. 

— Nepamiršk, ką tau sakiau, - kaskart, kai tavo banditas susimuš, 
aš sumušiu tave. Kiekvieną kartą! 

Tėčio balsas skamba garsiau, Vincento kambario durys atsiveria. 
Feliksas ir Vincentas dirsčioja pro tarpelį, kaip tėtis prispaudžia 
Hasės tėtį prie sienos. Po valandėlės šis sprunka koridoriumi prie 
laiptinės durų. 

- Viso gero, Hasės tėti. Perduok linkėjimus Hasei. Gerai rūpinkis 
jo nosimi, stipriai apkabink ir perduok labų dienų nuo Leo, Ivano 
sūnaus. 

Brit Mari nejudėdama stovi ant durų kilimėlio, už uždarų durų 
dar girdėti laiptinėje tolstantys žingsniai. Ji prastovėjo šitaip nuo 
tos akimirkos, kai vyras uždraudė pajudėti, o pats nusivedė lanky- 
toją prie virtuvės stalo. Kojos jai linko, kūnas bandė susmukti ant 
grindų, - taip nutinka, kai kojos nepajėgia priešintis girtai agresijai. 

Bet jai nepavyko susmukti, nes buvo nusprendusi stovėti tiesi. 

- Leo. Feliksai. Vincentai. Eikite į savo kambarius. 

- Kodėl gi jie turėtų eiti? 

— Nes noriu su tavimi pasikalbėti viena, Ivanai. 

— Tu? Ar Žinai, ką mūsų sūnus šiandien padarė? 

Subadyta striukė kaba prie sienos, užmesta plačiu šaliku. Mamą 
nebuvo pastebėjusi, bet dabar mato. Tėtis jai parodo. 

- Jis apsigynė. Apgynė mus ir mūsų garbę. 

Dabar skylė dar didesnė. Net tėčio pirštai lenda vidun. 

— Leo stovėjo vienas prieš atstatytą peilį. Mūsų labui. Gali kalbėti, 
Brit Mari. Taip ir padaryk! Bet tuomet kalbėk su mumis visais. Mes 
esam šeima. į 

Prieš savaitę ji matė sutinusią akį ir raudoną nuo sukrešusio kraujo 
skruostą. 

- Nagi, Brit Mari, ar supranti, ką tau sakau? 

Ji ką tik išgirdo apie nosikaulio lūžį. 

- Jei manai, kad tavo sūnus šiandien blogai pasielgė, taip jam ir 
pasakyk. Kad visi girdėtume. 

Dabar ji pastebi peilio paliktą dūrį sūnaus striukėje. 

— Ne Leo pasielgė blogai, Ivanai. 

Kojoms nevalia sulinkti, ji taip nusprendė. 

— Blogai pasielgei tu. 

— Aš? 

Tėtis paleidžia striukę. Bet Leo ranką tebelaiko. 

- Aš išmokiau sūnų gintis! 

— Kas nutiks, jei Hasės tėtis tave apskųs? 

Jis prisiartina. 

— Dėl ko? 

- Ivanai, tu jam grasinai. 

— Nėra jokių liudytojų. Ar ne taip? 

Jis žvelgia į mamą, į savo trejetą sūnų. 

- Ar kuris girdėjote, kaip grasinu Hasės tėčiui? Ar vienintelis faras 
šiam kambary yra mano Žmona? 

Jis ilgai stebeilija į vyriausiąjį sūnų. 

- Ar girdėjai, Leo? Ar girdėjai, kaip grasinu? 

Nenuleidžia akių, kol sulaukia atsakymo. 

— Ne, tėti, ničnieko negirdėjau. 

- Bet aš girdėjau, Ivanai. 

Mama stovi prie tėčio. Visai prie jo rankos. Bet jai tai nė motais. 

— Aš girdėjau, kaip jam grasinai. Galiu žodis žodin pakartoti, ką 
jam sakei. 

— Ketini mane įduoti? 

Jis kelia ranką vis aukščiau. 

- Įduoti? Ar tai nori pasakyti? 

Kol ši veik paliečia mamos veidą. 

— Tėti, ne! 

Feliksas šoka prie tėčio, prie mamos, prie rankos, drebančios 
priešais jos veidą. 

- Tėti, negalima! Tėti... 

Jis šaukia, tempia kelnių kišenes, kol pagaliau tėtis nuleidžia ranką. 

- Daugiau niekada neisi prieš mano šeimą. 

Regis, visi ima judėti. 

Leo mato, kaip perėjęs virtuvę tėtis įžengia į balkoną ir persi- 
sveria per turėklą. Kaip mama rankomis trina akis, eina į tualetą ir 
užsidariusi atsuka čiaupą. Feliksas seka jai įkandin, bando sučiupti, 
norėdamas patekti vidun beldžia į duris. Vincentas lekia į kambarį 
ir garsiai žliumbdamas ima svaidyti bombų kamuoliukus. 

Visi juda, niekas nestovi vietoje. 

Tik jis. 

Tik jis stovi, nekelia rankos, nešaukia ir neverkia. 

Dabar jis žino. 

Kad tėtis dreba. Susitraukusiame bute. 

Bet šįsyk jis dreba ir iš išorės, ir iš vidaus. 

TIESĄ SAKANT, JAI juk patiko tamsa - ilgos naktys slaugos na- 
muose tvyrančioje ramybėje, kai kažkas, valandėlę kosėjęs specialio- 
sios priežiūros kambaryje, turi būti apverstas arba kažkas, košmaro 
išbudintas, prašosi nuraminti - po galva pakišti pagalvę, švelniai 
apkabinti ar paduoti stiklinę vandens. Tamsa kitapus jų miegamojo 
lango visai kitokia, persekioja ją. Ji vartosi, galop įsitaiso ant dešinio 
šono ir stebi knarkiantį vyrą, vos per glamonei ar antausiui ištiestos 
rankos ilgį. Jo kakta šlapia, priegalvis permirkęs nuo prakaito. Po 
kelių valandų jis nubus, apimtas nerimo, pažvelgs į ją ir be žodžių 
mels atleidimo. 

Ji girdi žingsnius už miegamojo durų. 

Tikrai kažkas vaikšto. 

Paskui atsidaro ir užsidaro laiptinės durys. Ji atsisėda ant lovos 
krašto, susiranda po lova nuklydusias šlepetes su bumbulais ir išeina 
į koridorių. 

Tuščia. 

Virtuvė, svetainė, darbo kambarys, Vincento kambarys. Viskas 
kaip visada. Tuomet ji įžengia į Leo ir Felikso kambarį ir pastebi, 
kad viena lova tuščia. 

Ji lekia pro virtuvę į balkoną. Ji juk žino. Nulipus laiptais, išeinama 
pro duris. 

Regis, visas Skugoso priemiestis miega. Vartai uždaryti, nė šešėlis 
nepraslysta pro gatvės žibintus. 

Grįžusi į kambarį atsisėda ant tuščiosios lovos. Ant grindų guli 
lovatiesė, viena ant kitos sukrautos trys pagalvės. 

Feliksas. 

Tai jis šaukė, drausdamas tėčiui pakelti ranką prieš mamą, o pas- 
kui, apimtas panikos, beldė į užrakintas vonios duris. Jis pradingda- 
vo, kai žodžiai virsdavo grasinimais. Bet dar niekada nebuvo dingęs 
štai šitaip, vidury nakties. Galbūt todėl ją krečia drebulys, nors ir 
nėra labai šalta. Ji ilgai nepajunta ant dešiniojo peties uždėto delno. 

— Mama? 

Ji atsisuka. Berniukas nubudo. 

- Turėtum miegoti, brangusis. 

- Galiu jo paieškoti. 

Ji apglėbia sūnų. Berniukas auga. Dešimtmečio kūnas čia greit 
neišsiteks. 

- Turi miegoti, tai aš ir tėtis... 

- Aš žinau, kur jis. 

- Jis neišėjo pro vartus. 

- Žinau, jis išsmuko pro užpakalines duris. 

Vyriausiasis sūnus ima traukti ant kėdės sumestus drabužius - 
džinsus, megztinį, striukę, batus, - ir buto durys užsidarydamos 
tąnakt trinkteli antrą kartą. 

Ji stovi viena virtuvėje. Apskritas virtuvinis laikrodis tiksi pernelyg 
garsiai, kad ir kur ji būtų, visad girdi einant sekundes. Viryklė karšta, 
iš virdulio veržiasi tirštas garas, vanduo arbatai užverda per keturias 
su puse minutės. Ji pastumia peleninę ir loto bilietus, gurkšnoja 
arbatą žiūrėdama į kadais jai priklausiusių namų sienas. 

Vienoje lovoje, kankinamas nerimo, miega knarklys šlaputėle 
kakta. 

Kita lova tuščia, nes šeimininkas pabėgo. 

Dar kita - tuščia, nes jos šeimininkas ieško bėglio. 

Jos lova taip pat tuščia, nes dabar josios sunkios alkūnės ilsisi ant 
Virtuvinio stalo, mąstant, ar bėglys nenugirdo jos pokalbio telefonu 
su mama prieš pat vidurnaktį. Nors ji ir šnabždėjo, balsas skambėjo 
aiškiai - kaip apsisprendusios. 

MĖNULIS DAR NEPILNAS, bet trūksta nedaug. Giedrą naktį šviesa 
iš dangaus liejasi žemyn, dalis jos pakliūva ir už užpakalinės septyn- 
aukščio sienos Stokholmo priemiestyje. 

Leo įkvepia, iškvepia. Priešais jį status kauburys, kur jie mėgsta 
žaisti. Kauburys iškilęs tarp daugiaaukščių rajono ir miško - miškas 
kasmet vis retėjo, bet šiek tiek medžių ir samanų dar tebeaugo. 

Jis pasirengęs bėgti: kaip visada, nugara įsiremia į šiurkščią sie- 
ną, tuomet visu greičiu šauna į viršų, kojomis apčiuopia plyšius ir 
atsikišimus, kabindamasis į juos, kabarojasi aukštyn. Širdis daužyte 
daužosi į šonkaulius ir į kaklą. Įkvėpti, iškvėpti. Dar vienas plyšys, 
atsikišimas - ir jis jau viršuje. Uolingas šlaitas — tai gynybinė siena, 
pastatyta Pirmojo ar Antrojo pasaulinio karo metais. Čia, kur sie- 
nos stačios ir kampuotos, kur pilna olas primenančių ertmių, vaikai 
dažnai žaidžia. Leo greitai juda į priekį - lyg gyvatė tamsiame miško 
paklote. Mėnulis, pro medžių viršūnes spiginanti lempa, atsispindi 
sniego ploteliuose lyg veidrodžiuose. 

Jis žino, kad nuėjęs šimto metrų atkarpą, pasieks ertmę sienoje. 
Kažkas karo metu išrausė kvadratines duobes, dabar, žaisdami karą, 
apsiginklavę oriniais pistoletais, tose duobėse mėgsta slėptis berniu- 
kai - Leo, Feliksas, Buda ir Farukas. 

Įveikęs keturis šimtus metrų, jis priėjo giraitę, kur ant susisukusio 
medžio pasikorė Gregerso tėtis. Už šešių šimtų metrų jis ėjo atbraila; 
nuo kurios praeitą vasarą nukrito mažasis Bilis. Bilio mama turėjo 
nuosavą kirpyklą dešimtajame name, po to įvykio ją uždarė, nės 
mama visą laiką be tikslo slampinėjo po Skugosą. Leo dar prisiminė: 
kaip atrodė kūnas, bet buvo nusprendęs niekada apie tai nebegalvoti: 

— Feliksai? 

Ana ten. Prie uolos, panašios į bedugnę. 

- Brol! 

Jis žingteli artyn ir stabtelėjęs įsiklauso. 

- Ei! 

Jaunėlis sėdi ant paties krašto. 

- Feliksai, matau tave. 

Žengia dar žingsnį, taip arti, kaip tik drįsta. 

— Noriu būti vienas. 

- Tau negalima čia būti, Feliksai. Juk dabar vidurnaktis. Turi grįžti 
namo, į lovą. 

- Ne. 

- Mama atsibudo. Ji jaudinasi. 

—- Namo neisiu. 

Leo artinasi mažais, veik nepastebimais žingsneliais. 

Pagaliau priėjo. 

— Kodėl? 

Dar žingsnelis, mažulytis žingsnelis, ir jis gali nugarmėti nuo uolos 
krašto kaip mažasis Bilis. 

— Nes bus blogai. 

- Blogai? 

— Girdėjau mamą kalbant. 

— Na irė 

- Girdėjau, kaip ji sakė ketinanti dingti. 

Jis atsisėda. Ne per arti. Bet kone. 

- Ji nedings. 

- Aš taip girdėjau. 

Tamsa. Tyla. Kažkas trūkinėja, eižėja kaip ledas dieną. Tai vėjas 
grybščioja plikas šakas ir drėgnus lapus. 

— Ką tu girdėjai? 

- Kai jau gulėjom lovose, mama manė, kad miegam. Ji kalbėjo 
telefonu. 

- Ir ką? 

- Skambino močiutei. Ji kalbėjo tokiu balsu. 

Pilka uola šalta, Leo pajunta per skylę petyje besiskverbiančią žvarbą. 


381 


— Ti sakė... aš girdėjau, Leo... sakė daugiau nebegalinti. Pakartojo 
kelis kartus. 

— Ji ir anksčiau yra taip sakiusi. Ir visad grįždavo. 

— Aš girdėjau! Ji nebegrįš. Šį kartą nebegrįš. 

Traškėjimas darosi garsesnis, tankesnis. Vėjo gūsiai. Bet girdėti 
ir kitas garsas - kitapus miško senuoju Nineso keliu lekiančių auto- 
mobilių. Jis niekada nesusimąstė, kiek daug žmonių keliauja naktį. 

— Feliksai, juk šalta. 

- Ne. 

— Tu nepasiėmei nei kepurės, nei pirštinių. 

-— Todėl, kad nešalta. 

Leo ima ieškoti striukės kišenėse. Paprastai ten būdavo kepuraitė 
baltais, raudonais ir mėlynais dryželiais. 

Surado ir ištraukęs užmaukšlino Feliksui ant galvos. 

— Aštuoniasdešimt procentų kūno šilumos išeina per galvą. 

— Ką? 

- Taip tiesiog yra. 

Feliksas pasitaiso užsmukusią ant kaktos dryžuotąją kepurę. Jiedu 
sėdi greta ir žvelgia į ryškų mėnulio skritulį. 

— Turim eiti namo. 

— Ne. 

— Nebus geriau, jei liksi sėdėti čia. 

— Nebus geriau, jei grįšiu namo. 

Regis, automobilių dar daugiau. Padaugėjo sunkvežimių. Jų sklei- 
džiamas triukšmas kitoks. 

— Leo“ 

— Ką? 

— Galvoju apie tėtį. 

— Na? 

- Jis nieko nežino. 

- Tai ką? 

Felikso kojos karo nuo uolos krašto, jis sėdi nekeisdamas poz0S- 

— Ar turėtume jam pasakyti, kad mama ketina dingti? 

Dabar 


Trečia dalis 


JIS BE GALO mėgo šį metų laiką. Balandis. Bunda gyvybė, bun- 
da visas pasaulis, kviečia jį prisėsti tarp mėlynojų, ant samanotų 
akmenų, kaktą ir skruostus atstatyti užklydusiems aštriems saulės 
spinduliams, žaidžiantiems medžių viršūnėse. 

Jis atsišliejo į nudrengtą volvo, kurio surūdiję varžai vos laikėsi 
neiškritę. Daugybę metų čia juo atvažiuoja, atlaikys dar pavasarį. 
Jei pasiseks, galbūt ir vasarą. Bet tuomet jau viskas, pagaliau išdrįs 
nuvežęs į laužyną su juo atsisveikinti. 

Trumpas žvyrkelio galiukas nuo staigaus posūkio iš Senojo Sio- 
derteljės kelio iki užkardo. Ten jis kasvakar pasistato automobilį, 
užsidega cigaretę ir pagal darbo taisykles turi lukterėti penkias mi- 
nutes. Buvo jau beveik pamiršęs, kaip čia atrodo dieną. Ta pati vieta, 
bet ne visai. Tamsa ne tik saugo, bet ir slepia. 

Pusmečio patikrinimas. 

Po valandėlės trumpam pasideda cigaretę ant geltonai ir raudonai 
išmarginto užkardo, paskui ima kilti stačia įkalne link atviros žvyro 
aikštelės miško vidury. Bet šiandien jam nereikia švysčioti kišeniniu 
Žibintuvėliu aplink pilkas betono statinio sienas, jis bus ne vienas - jie 
ketino drauge atidaryti duris, suskaičiuoti medines dėžes ir palyginti 
su plastikinėje įmautėje ant virvelės kabančiu inventoriaus sąrašu: 
pirma eilė - 124 vnt. pistoletų kulkosvaidžių m/45, antra - 
92 vnt. automatų AK4, trečia - 5 vnt. KSP 58. 

Štai ir jie. Žalias furgonas su dviem uniformuotais Stokholmo 
karinės apygardos saugos tarnybos darbuotojais. Tvirtas rankos 
paspaudimas kaskart pernelyg užsitęsia. 

— Dar nemetei“ 

Dviejų skirtingų pulkų - K! ir II - atstovai linkteli jo kairės rankos 
pusėn - cigaretė netrukus susmilks iki filtro. 

- Arjums trukdo? 

— Ne... bet pamenu... tavo žmona... 

- Kas jums darbo, kada noriu, tada rūkau. 

Jis giliai įkvėpė. 

- Taip jau yra. Po velnių, koks skirtumas, ar žmogus keičiasi, ar ne, 

Jis užgesino nuorūką ten pat kaip ir vakar vakare, kaip ir kitais 
vakarais — tiesiai virš antrosios „t“ plokštelėje su užrašu „Speciali- 
zuotam transportui“. 

- OK. OK. Suprantu, ką turi omeny. Na... kur šiuo metu gyveni? 

Saugos darbuotojai šypsodavo retokai, toks buvo jų darbas. Bet 
dabar vienas jų šypsojosi. Taigi jis atsakė tuo pačiu. 

„ - Tikriausiai tame pačiame suknistame mažų butų rajone kaip 
ir tu. 

Antrasis, stovintis atokiau nuo šypsančio, tiksliau, rodančio veido 
išraišką, kolegos, žingtelėjo arčiau užkardo su spyna ant storo - ketu- 
riolikos milimetrų - plieno lyno. Tokios spynos yra prie įvažiavimo 
į kiekvieną ginklų saugyklą. 

Raktas netiko. 

Pareigūnas pabandė rakinti kitu. 

Ir trečiu. 

- Šitie... raktai.. nė vienas netinka. 

Jie ėmė apžiūrinėti raktus ir spyną. Jokių žymių. Nieko įtartino. 

Pareigūnas pabandė visus raktus paeiliui. 

— Regis, teks eiti pėsčiam. 

- Aš einu kas vakarą. Šimtas penkiasdešimt metrų pirmyn, šimtas 
penkiasdešimt atgal. Gera treniruotė - apeiti dešimt saugyklų. 

Jis perbraukė delnu per pilvą - šešiasdešimties ir vis dar lieknas - 
ir leidosi eiti. 

Abu pareigūnai pūškavo jam įkandin. Vyrai buvo jaunesni dvi- 
dešimčia metų, jų rankos paspaudimas stiprus. Bet vos po kelių 
minučių žygio mišku jie baisiai nuvargo. Paskutinę atkarpą įkalnė 

is turėjo sumažinti žingsnius, kad vyrai pernelyg neatsiliktų, bet vis 
tiek švokštimas pasidarė garsesnis. 

— Kasvakar apžiūriu sienas pašviesdamas žibintuvėliu. 

Nukreipęs ranką su įsivaizduojamu žibintuvėliu į sienas, jis pa- 
rodė, kaip paprastai iš lėto apeina vos pustrečio metro pločio kubą. 
Paskui sustojo priešais saugyklos duris. 

Pareigūnas rankoje laikė tą patį raktų ryšulėlį. Per kelias sekundes 
jis atrinko raktą ir įkišęs į spyną jį pasuko. 

- Bent šis tinka. 

Durys atsivėrė į vidų. Jis įžengė. Ir sustojo. 

- Viešpatie... 

Vyras žalia uniforma, stovėjęs saugyklos tarpduryje, dabar taip 
pat įėjo vidun. Ir tas sustojo kaip įkastas. 

- Kas... 

Sargas mindžikavo už vyrų plačių nugarų, bandydamas čia pro 
vieną, čia pro kitą pusę pamatyti, kas ten viduj. 

- „nutiko? 

Niekaip nepavyko. Vyrai jo negirdėjo. Bent jau jam neatsakė. 

Jis prasispraudė pro duris ir žvilgtelėjo pro tarpą tarp vyrų pečių. 

Dabar pamatė. 

Visai šalia slenksčio - didžiulė duobė, nuo vieno krašto iki kito — 
daugiau nei pusė metro. Viduje buvusi armatūra sukarpyta, atlenk- 
ta - priminė sulaužytą krūtinės ląstą. 

Vienas žaliai uniformuotas pagraibė ant viršutinės lentynos ar- 
čiausiai durų gulinčią medinę dėžę su užrašu „Kulkosvaidis 58“ abi- 
pus ir atkėlė dangtį - viduje tuščia. Paskui atidarė dar vieną. Tuščia. 
Trečią - tuščia. Ketvirta taip pat buvo tuščia. Kolega ėmė atidarinėti 
dėžes, sudėtas ant tolimosios sienos, - visos jos buvo tuščios. 

Dvidešimt keturios tuščios dėžės. 

- Viskas... viskas dingo! 

Dabar abu vyrai jau žvelgė į jį ir su juo kalbėjo. 

— Buvai čia... 

Jis mielai būtų užsirūkęs. 

— „kiekvieną vakarą. 


— Aš... 

— Kiekvieną vakarą! 

Sargas retai išsigąsdavo. Būnant tokio amžiaus mažai kas baugį. 
na. Bet dabar jis išsigando. Nesuprato. O tai, ko nesupranti, visag 
gąsdina. 

- Išorėje nebuvo jokių ženklų, patys matot! O vakar... 

— Po velnių, turėjai ką nors pastebėti! 

— Patys įėjot ir matėt, patys... 

- Kažkas pateko vidun ir susišlavė visus ginklus! Dingo dviejų 
kuopų ginkluotė! 

Sargas atsisėdo ant tuščios dėžės ir apsidairė ankštoje patalpoje, 
Dvidešimt keturios dėžės ir trys vyrai, daugiau niekas čia ir netilptų. 

— Tuomet tai nutiko... praėjusią naktį. Aš neturiu... 

Uniformuotasis vyras akmeniniu veidu parklupęs palinko virš 
skylės ir, nužėręs betono likučius ir žvyrą, pakasė toje vietoje, kur 
kažkas buvo kasęs anksčiau. Paskui suėmė atlenktą armatūros galą 
ir nykščiu nubraukė rūdis. 

— Kasta seniai. 

GAVO ILGESNĖS TRUKMĖS - trijų savaičių - statybų užsakymą. 
Taigi pavasaris prasidėjo gerai. 

Pustrečio kilometro nuo namų Tumboje jie ėmėsi ketvirtajame 
dešimtmetyje statyto namo šiltinimo ir fasado apdailos. Jis pateikė 
pasiūlymą kur kas menkesnei sumai nei kitos įmonės. Gabis sutiko, 
bet veikiausiai nesuprato, kodėl jie imasi tokio nepelningo darbo. 
Tačiau vaikinų tikslas buvo kitas - sulig kiekvienu apiplėšimu įvaizdis 
darėsi vis svarbesnis: juo labiau jiems reikėjo slėptis, juo nuosekliau 
jie turėjo elgtis - juk rizikavo prarasti vis daugiau. Darbas legalus, tad 
Leo stovi ant devynių metrų aukščio pastolių šalia Felikso ir baltai 
dažo stogo apdailą. Kiek žemiau ant pastolių Jasperas ir Vincentas 
plačiais teptukais geltonai dažo fasadą. 

- Feliksai? 

—- Ką? 

—- Ką manai? 

— Ar tai tikrai dabar svarbu? 

- Taip, noriu žinoti. Ar jie jau žino? 

Leo pasilenkė, tvirtai įsikibo plieninio vamzdžio ir išsliuogęs ėmė 
Pamažėle leistis pastoliais. Iš sunkvežimio iškėlė paskutinius dešimt 
litrų dažų, paleido variklį ir ėmė riedėti atbulomis. Išvažiuodamas 
stabtelėjo prie vartų ir apsidairė. Apraizgytas pastoliais pastatas 
atrodė lyg iš milžiniško plieninio konstruktoriaus, nepalyginamai 
didesnio nei tas plastikinis, su kuriuo žaisdavo Vincento kambaryje. 
Jis atpažino metodiškus Felikso judesius, šiam judant iš kairės į de- 
šinę. Vincentas dirbo kruopščiai, kartais pernelyg. Jasperui nebuvo 

leidžiama stovėti viršuje: jis per giliai įmerkdavo teptuką, privarvin- 
davo dažų ir blogiausia buvo ne tai, jog išterliodavo kitus, bet kad 
galėjai paslysti. Liko tik dažymas. Daugiausia savaitė. Tuomet visą 
laiką galės skirti kitam darbui - ne tokiam, kurį galėtum apskaitytį, 
tie pinigai pateks į Fantomo grotą. 

Vieną darbą vaikinai dirbo vilkėdami statybininkų apranga, kitą - 
plėšikų drabužiais. 

Įvaizdis ir šerdis. Išorė ir vidus. Prievolė ir džiaugsmas. Statišku- 
mas ir judėjimas pirmyn. 

Jis norėjo, kad būtų taip, ir nuo metų pradžios viskas ėjosi pagal 
planą. Vasarį buto renovacija Gamlastane - grindų šveitimas, lubų 
ir sienų dažymas - užtruko pusantros savaitės. Atskaičius išlaidas 
medžiagoms, uždirbo trisdešimt septynis tūkstančius kronų. Paskui 
stambesnis darbelis nedideliame Rimbu miestelyje, maždaug šešias- 
dešimt kilometrų į šiaurę nuo Stokholmo. Apiplėšimas kitoks nei 
ankstesni: vilkint džinsais ir pigiomis šviesiomis striukėmis, avint 
sportiniais batais su lipdėmis ir ant galvos užsitempus kojines - jos 
suspaudžia veidą neatpažįstamai. Su butaforiniais pistoletais, ne- 
iššaunant nė šūvio. Banke tik Leo ir Vincentas. Tapatybės keitimo 
eksperimentas, laužant įprastus scenarijus, suteikiant jų elgsenai 
ir veiksmams įvairovės, atnešė penkis šimtus penkiasdešimt šešis 
tūkstančius kronų. Kovą savaitę užtrukęs šildomų grindų įrengimas 
ir parketo klojimas rūsyje Elvšio mieste - dešimt tūkstančių kronų. 
Paskui jie ėmėsi darbelio Kungsere, miestelyje už šimto keturias- 
dešimties kilometrų į vakarus nuo Stokholmo. Praėjus trisdešimt 
keturioms minutėms po vienintelio gyvenvietės banko apiplėšimo, 
policija aptiko nusikaltėlių automobilį prie miško keliuko, bet ten 
pėdsakai nutrūko. Su kompasu ir žemėlapiu toliau tamsoje jie ėjo 
pėsčiomis link anksčiau išsikastos duobės, kurią uždengė folija ap- 
mušta medžio plaušo plokšte. Tą plokštę dar užbėrė žemėmis Ir 
apdėjo samanomis, kad jos visai nesimatytų ir kad ji saugotų nuo 
šalčio ir sraigtasparniuose įrengtų infraraudonųjų spindulių kamerų. 
Duobėje buvo maisto, miegmaišių ir stovyklautojų lovelės. Kitądien 
nubudę vaikinai nuėjo į degalinę, išsinuomojo automobilį ir, policija! 

„šalinus kelių užtvarus, grįžo namo. Aštuoni šimtai dvylika tūks- 
„ančių kronų, atskaičius išlaidas. 

Du bankai. Iš viso milijonas trys šimtai šešiasdešimt aštuoni tūks- 
rančiai kronų, skirtų finansuoti kitą, kol kas didžiausią apiplėšimą. 

Šalutiniai keliai iš Tumbos ir tunelis po E4 greitkeliu, o dešiniau — 
išsukimas į Senąjį Sioderteljės kelią. Netoli tos vietos, kur viskas 
prasidėjo. Leo jautė tai visu kūnu. Balandžio ketvirtoji. Apie šią dieną 
jis galvojo nuo tada, kai gulėjo prigludęs prie žemės ant samanų tarp 
mėlynojų. Nuo tos akimirkos, kai viskas pasikeitė. 

Visiems sužinojus tiesą, viskas turėjo darsyk pasikeisti. 

Policijai atidarius kesoną ir išvydus išsprogdintas grindis, bus 
rastas trūkstamas dėlionės kibukas, anksčiau nesusiejami apiplėšimai 
bus susieti. Tyrime aiškiai pasirodys grupuotė, turinti didesnį ginklų 
arsenalą nei visos kitos Švedijoje veikiančios nusikaltėlių grupuotės 
drauge sudėjus. 

Jis riedėjo per negyvus laukus. Saulė jau išdžiovinusi žiemos drėg- 
mę, griovyje kalasi jauna žolė, po kelių savaičių ji užgoš negyvą 
geltonį. 

Po plataus posūkio, už užrakinto užkardo - karinė teritorija. 

Leo mažumėlę sulėtino. Pamatė kasvakar stebimą automobilį, 
nudrengtą volvo, priklausantį pagyvenusiam prižiūrėtojui, kuris 
paprastai tamsoje supešdavo kelias cigaretes. Bet dabar jis išvydo 
dar vieną mašiną - autobusiuką su kariniais numeriais. 

Štai ta akimirka. 

Jie buvo čia. Atidarys duris, galbūt jau atidarė, pateks vidun, 
supras, kas nutiko, ir tai juos išgąsdins. Nepastebėtas dviejų šimtų 
dvidešimt vieno ginklo dingimas paliks policiją šoko būsenos ir po 
Paskutinio apiplėšimo jo pozicija derybose bus dar stipresnė. 

Leo sustabdė automobilį. Jis šito neplanavo. Jo rankos suktelėjo 
Vairą, jis norėjo išlipti, lėkti per kelią į miškus, dirstelėti į žvyro 
aikštelę, atsigulti į minkštą samanų patalą ir nematomas stebėti juos. 

Bet liko kur buvęs. Tvirtai sugniaužęs vairą. Nepaleis jo, niekur 
neis. 


Ėmė riedėti tolyn. 

Gerokai nuvažiavęs, pagaliau nebekankinamas pagundų, atsišliejo 
į sėdynės atlošą ir padidino greitį. 

Kelios minutės po dešimtos, dar daugybė laiko. 

Traukinys iš Faluno atvyks tik 10.37. 


PER TRIS MĖNESIUS šalyje įvykdyti trisdešimt šeši sunkūs nusi- 
kaltimai. Dvidešimt du bankų apiplėšimai, vienuolika inkasatorių 
furgonų užpuolimų, poros keityklų ir lombardo apiplėšimai. Nusi- 
kalstamumas labai išaugo, dėl to kalta jo ieškoma grupuotė. 

Jonas Bronksas stovėjo šviesiame koridoriuje. Į gilią užpakalinę 
kelnių kišenę įgrūdo ranką, susėmė smulkias monetas, suskaičiavo: 
penkios, dešimt, penkiolika, dvidešimt kronų - visad turėjo daugiau, 
nei manė. 

Nedidelėje šalyje per mėnesį įvykdyti dvylika bankų apiplėšimų 
rodė sunkią nesiliaujančią nerimo ir baimės karštinę - žmonės 
nesusigaudė, diena iš dienos visuomenė skendo vis gilyn į plėšimų 
pandemiją. Vasario viduryje policija ėmė lydėti inkasatorių furgonus, 
bet daugybės šalyje pasklidusių bankų apsaugoti buvo neįmanoma. 
Laukiant kito pranešimo, darbo užduotys sumažintos, o jį gavus 
prasidėdavo naujas tyrimas. 

Pirma kronos monetos. Paskui penkių kronų. Bronksas taikėsi į 
siaurą angą dešinėje, monetą po monetos sukišo į maisto automatą. 

Epidemijos prasideda nuo užkrato. Šįkart tai buvo aštuoni šūviai — 
besišypsantis veidelis stiklo atitvare. Jis vis dar neturėjo pėdsakų, tik 
gausybę tuščių tūtelių, kurių nepavyko susieti su ginklais, ir sužalotą 
žmonių psichiką, o ji neatsigaus niekad. 

„Smile“, šunsnuki.“ 


* Šypsokis. (Angl.) 


Pokyčius lydėjo sąmyšis - kaip kaskart įsivyravus naujam mąs. 
tymo modeliui, kai subyrėjusi senoji sistema užleidžia vietą naujai, 
Naująjį mąstymą akimirksniu perėmė visi nebijantys rizikuoti įr 
neturintys ko prarasti. Ketvertas kaukėtų banko plėšikų nepakeitė 
policijos taktikos saugant objektus, bet pakeitė nusikalstamojo 
pasaulio laikyseną - jis žavėjosi tuo prakeiktu šypsniu, skaitė laik. 
raščius ir klausė pranešimų per televiziją, grupuotė įkvėpė mėg- 
džioti, dar daugiau plėšti ir smurtauti. Susipriešinimas tarp mūsų 
ir jų aštrėjo. Smurtas iškreipė kriminalinio žemėlapio kompasą. 
Mums apsiginklavus, jūs apsiginkluosite dar labiau, ir taip be pa- 
baigos: Jei banko apiplėšimas būtų meno atmaina, galėtum sakyti, 
kad nusikalstamumo kartelė pakilo negrįžtamai, o ryšys tarp tų, 
iš kurių atimama, ir tų, kurie atima, niekada nebebus, koks buvęs. 
Bronksas buvo įsitikinęs: po dešimties ar dvidešimties metų tyrė- 
jai matys, kad dėl dabar vykdomos šios grupuotės veiklos bankai 
buvo priversti keisti pinigų srautų tvarkymą, o žiaurumas buvo 
tapęs vertybe. 

Jis paspaudė keturkampius mygtukus - skaičius vieną ir tris - ir 
lūkuriavo, kol metalinė spiralė išstūmė pirmąjį šokoladu glaistytą 
marcipaninį sausainį, įvyniotą į storą plastiką. Paskui dar vieną. 
Cukrus ir arbata dieną, pica išsinešti - vakare. Vos pradėjęs niekur 
nevedantį tyrimą ėmė gyventi šitaip. Ilgi betiksliai pasivaikščiojimai 
sostinės gatvėmis anksti ryte ir vėlai vakare, norint nusikratyti ne- 
rimo ir išeikvoti energijos perteklių. Paskui nukakdavo į nuovados 
treniruoklių salę, vienui vienas visame didžiajame pastate trečią 
valandą nakties darbuodavosi su svarmenimis, štangomis, bėgtakiais 
ir smūgiuodavo kriaušę, nenorėdamas rizikuoti susipliekti su žmo- 
nėmis. Dar pora penkių kronų monetų, dar vienas saldėsis. Nuplėšęs 
plastiką, susigrūdo į burną žalią marcipaną, aplietą šokoladu, ir nu- 
rijo. Nuo žalio marmalo burnoje pasidarė šleikštu, bet jis neturėjo 
pasirinkimo, privalėjo užpildyti tuščią vidų, turėjo pakeisti sulysusį; 
išblyškusį, prakaulų atvaizdą veidrodyje. 

Homogeniška, artimų narių grupuotė. Jokio ryšio su kriminaliniu 
pasauliu ir informatorių tinklu, su kuriuo nuolat dirbo Bronksas II 

jo kolegos. Keturi grupuotės nariai neturėjo įrašų policijos registre, 
todėl nepadarę klaidų galėjo išlikti beveidžiai. 

Nauja linoleumo danga blizgėjo ryškioje šviesoje, sklindančioje 
pro kabineto langą. Jį kamavo nerimas, jis buvo taip pervargęs, kad 
nė nesijautė apsnūdęs, tad nors tebuvo priešpietė, tądien jau antrą- 
kart išėjo pasivaikščioti. Šildė pavasario saulutė. Jis užsitraukė kiek 
per šiltos odinės striukės užtrauktuką - nespėjo, o gal neturėjo jėgų 
pasiimti iš pastogės lengvesnės. 

Pastarosiomis savaitėmis jį apėmė kitokio pobūdžio įniršis, tokio 
dar nebuvo pažinęs. Jo jaučiama panieka buvo susijusi su smalsumu 
ir susižavėjimu. Žvelgdavo į jį beveik kasdien po keletą sekundžių 
nespalvotame trūkčiojančiame stebėjimo kameros įraše. Vadas. Vy- 
ras, skaičiavęs šūvius, iššaudęs patyčių veidelį apsauginiame atitvare, 
naudojęs smurtą, kad gautų tai, ko atėjęs. Štai kas kėlė tąjį įniršį. Ne 
vien smurtas. Šiai jėgai buvo būdingas žaismingumas, kurio Bronksas 
negalėjo įminti. Vyras įraše elgėsi kaip vaikas suaugusiųjų pasaulyje, 
todėl jam sekėsi. Jis mąstė kitaip nei mes ir jam pavyko prasmukti 
pro mūsų kelių užkardas, lyg tai būtų buvęs tik triukas su stebuklinga 
dėžute, kadais gulėjusia po eglute, - policija žinojo, kaip elgtis su 
suaugusiais nusikaltėliais, tačiau jų taktika čia netiko. Išradingumas 
buvo masinantis, bet nemalonus. 

Būtų mielai žvilgtelėjęs į jo mintis, pasikalbėjęs su juo ir pamė- 
ginęs jį suprasti. 

Nusileidęs laiptais, jis praėjo pro ketverias užrakintas duris, joms 
atverti vis kaitaliojo plastikinį leidimą ir raktą, kol pagaliau pasiekė 
duris, vedančias į Kungsholmeno gatvę. Lauke buvo šviesiau, nei 
Bronksas tikėjosi, jis užsimerkė ir įkvėpė lengvo oro, tuomet ėmė 
žingsniuoti į centrą rytų kryptimi. 

Trisdešimt šeši bankų apiplėšimai palei ilgąją Švedijos sieną pa- 
sipylė po dvigubo apiplėšimo Esmu ir visus jis nuodugniai ištyrė. Jo 
dėmesį patraukė du. Vienas iki menkiausios detalės atitiko grupuotės 
veikimo būdą, o kitas buvo visai priešingas. 

Pirmasis apiplėšimas įvyko Kungsere, mažame miegūstame 
miestelyje, iki kurio automobiliu veik valanda. Nusikaltimas, regis, 

įvykdytas pagal jų vadovėlį. Vadą Bronksas praminė Didžiuoju Bro. 
liu, jis visuomet žengdavo pirmas ir iššaudavo į kamerą virš durų. 
Paskui jį žingsniuodavo Jaunėlis, visad ginkluotas pistoletu kulkos. 
vaidžiu, - jis peršokdavo per kasą arba sukdavo ratus tuštindamas 
kasas. Trečiasis eidavo Karys - pasirengęs šauti, lyg banko apiplė- 
šimas būtų taktinis mūšis patalpoje ir tame mūšyje jis atliktų spe- 
cialią užduotį. Karys turėdavo automatą AK4 ir jo užduotis būdavo 
sušaudyti antrąją kamerą prieš einant į saugyklą už kasų. Ketvirta. 
sis - Vairuotojas, kuris nugabendavo juos į vietą ir sergėdavo banką 
iš lauko, ir, anot liudytojų, meistriškai vairavo - be perdėtos skubos, 
rainiai įveikdamas posūkius. 

Perskaitęs antrojo apiplėšimo Rimbu, gyvenvietėje už keturiasde- 
šimt penkių minučių kelio į šiaurę nuo Stokholmo, liudytojų apklau- 
sas ir technines ataskaitas, Bronksas atidėjo šią bylą kaip nesusijusią. 
Banko patalpose buvo tik du vyrai. Vilkėjo džinsais ir striukėmis. 
Ant galvų mūvėjo pėdkelnes. Jie nesušaudė stebėjimo kamerų, taigi 
Bronksas galėjo stebėti visą apiplėšimą, matyti kiekvieną judesį nuo 
pradžios iki pabaigos. Jie elgėsi labai ramiai, buvo mandagūs su 
darbuotojais, nėsyk nešūktelėjo. Įžingsniavo vidun atstatę ginklus, 
susižėrė pinigus ir išvyko vogtu „Opel Kadett“ automobiliu. Šis nė- 
maž nepriminė ankstesniųjų apiplėšimų. Tačiau Sana, kaip ir pirma, 
atkreipė jo dėmesį į kadrus iš banko prieigų, ir jis vėl atsivertė aplan- 
ką. Vyras, mūvintis pėdkelnes ant galvos, atsisukęs į kolegą uždėjo 
ranką jam ant peties, kažką tarstelėjo, jie netrumpai žvelgė vienas į 
kitą. Didysis Brolis globojo ir vadovavo. Jaunėlis buvo globojamas 
ir klausė nurodymų. 

- Jonai! 

Prisimerkęs nuo stiprios saulės šviesos, Bronksas, jau artėdamas 
prie Šelės gatvės, išgirdo skubrius žingsnius. 

- Sustok! 

Karlstriomas jį vijosi. 

Jis niekada nebuvo matęs savo šefo bėgančio. Juolab tokioje vie- 
toje. 

Jiedu kasdien susitikdavo nuovados koridoriuose, kartkartėmis — 
nusikaltimo vietose; pietūs Liucijos dieną gražioje viloje, gražiajame 
Epelvikeno rajone buvo išimtis. 

- Šimtas dvidešimt keturi pistoletai kulkosvaidžiai m/45! 

Jonas Bronksas matė besiartinantį uždususį patenkintą Karlstrio- 
mą - šefas norėjo pranešti kažką svarbaus, ką žinojo tik jis, tai buvo 
jo akimirka. 

- Devyniasdešimt du automatai AK4! 

Pasakęs sakinį, jis gaudė kvapą, kad galėtų tęsti. 

- Ir penki 58 modelio kulkosvaidžiai! 

- Aha. 

— Nemažai, ar ne? 

- Priklauso nuo karo. 

- Ojei plėši inkasatorius ir bankus? 

Bronksas prieš valandėlę buvo išėjęs pasivaikščioti, norėdamas 
išeikvoti energiją. 

Dabar pasivaikščiojimo nebereikėjo. 

- Ar įsivaizduoji, Jonai? Iš viso - du šimtai dvidešimt vienas au- 
tomatinis ginklas. 

- Tiek jau supratau. 

— Kurių vieta kariniame ginklų kesone Butširkoje. Bet jų ten nėra! 
Jie buvo pavogti dar rudenį! 

Jonas Bronksas stovėjo nė nekrustelėdamas. 

Gyvenančiame savo gyvenimą, dainuojančiame didmiestyje aplink 
Jį zujo automobiliai ir žmonės, bet jis nematė ir negirdėjo nieko. 

Jis apsisuko ir leidosi eiti atgal. Nei ilgo, anei greito pasivaikščio- 
Jimo nebereikia, jis pasijuto ramus. 

JONAS BRONKSAS LABAI mėgo matematiką. Skaičių apsuptyje 
jausdavosi saugus, kad ir kokios aplinkybės, atsakymas visad būdavo 
toks pat. Išskyrus šį sykį. Ant jo stalo pusę metų gulėjusi lygtis buvo 
be atsakymo. 

X.Y-Z 


Lygtyje net trys nežinomieji, todėl jos nepavyko išspręsti. Vienas kin- 
tamasis kisdavo sulig kiekvienu nauju apiplėšimu. 

Bet netrukus, vos už kelių žingsnių tamsiu eglynu, galbūt bus 
rastas atsakymas. 

Jis subraižė dešinįjį savo automobilio šoną, sprausdamasis tarp 
mėlyno volvo, kuris panėšėjo į metalo laužą, kariniu registracijos 
numeriu pažymėto furgono ir trijų policijos automobilių - šešios 
transporto priemonės buvo pastatytos šonas prie šono. Du unitor- 
muoti policijos pareigūnai patikrino jo pažymėjimą. Pora žingsnių 
per pernykščius lapus ir samanas, pro užkardą su spyna, kuri tebe- 
kabėjo nepajudinta. 

Jis ėjo įkalnėn miško keliuku. Už kelių šimtų metrų kalvos viršū- 
nėje Žvyro aikštelė, kurioje knibždėjo žmonės: policijos pareigūnai, 
kariai žaliomis uniformomis, civiliai, kriminalistai baltais kombi- 
nezonais. Pagaliau jis išvydo mažą kubo formos namelį. Tai aplink 
jį visi būriavosi. 

Jis pasisveikino su kolegomis iš miesto policijos ir iš Hudingės, sU 
karinės saugumo tarnybos atstovais ir pagyvenusiu vyriškiu, kuris 
trenkė neseniai sutraukta cigarete ir prisistatė esąs sargas; jo išg4S“ 
tingos akys sekė Bronkso žingsnius namelio link. 

— Labas. 

Baltasis kombinezonas. Prie uždarų storo metalo durų klūpėjo ji. 

Ji girdėjo jį artinantis per žvyrą. Atsisuko. 

- Labas. 

Prie jos kojų žiojėjo didelė duobė. 

— Matei spyną ant užkardo? 

- Taip. 

— Nepažeista. Ar bent taip atrodo. Tikroji spyna buvo nuimta ir 
pakeista tikslia kopija, net pažymėta tuo pačiu serijos numeriu, raktas 
tinka, bet pasukti jo neįmanoma. 

— Tikrai? 

- Taip pat ir čia. Nematyti jokių pažeidimų. 

Sana linktelėjo civiliais drabužiais vilkinčiam vyrui baugščiomis 
akimis. 

- Anajis. 

— Matau. 

— Kiekvieną vakarą jis tikrindavo kesoną ir ničnieko nepastebėjo. 

Iš išorės. 

Jis atvėrė sunkias šarvuotas duris. 

Sana pasitraukė į šalį, leisdama Bronksui apsidairyti. 

Betoninėse grindyse žiojėjo didžiulė skylė. 

— Nusikaltėliai vidun įsigavo tuneliu. Jis buvo užverstas, mes dabar 
jį atkasėme. 

Ji įžengė į vidų, Bronksas nusekė paskui. Ankšta. Uždara. Jis mąstė 
apie savo vyresnįjį brolį. 

— Jie puikiai pasidarbavo. 

Alyvuogių žalumo dėžės, visos atidarytos ir viena ant kitos su- 
krautos palei sienas. 

Ant grindų, kur jos tebebuvo sveikos, didelėn krūvon sumesti 
dangčiai. 

AK4, m/45, KSP 58 - juodu, kampuotu šriftu. 

— Jie stengėsi paslėpti ir jiems pavyko. 

Kamera. Ir aštrūs nagai. Štai ką matė jis. 

Pastato vidus priminė kalėjimo belangę. Čia įsigauti neįmanoma. 
Bet nagai liudijo ką kita. Tie, išnirę pro grindis, atrodė būtent taip. 

Aštrūs nukarpytos armatūros galai Liesėsi aukštyn, bandė jį sučiupti 
ir nusitraukti žemyn. 

— Čia jie pradėjo. Nežinomas kintamasis - skaičius, kuris augo 
bėgant laikui. 

— Koks skaičius? 

Atsiklaupė prie duobės, prie kelių prilipo cemento ir dulkių. 

- Fašta. Svedmira ir Esmu. Rimbu ir Kungseras. 

— Koks skaičius, Jonai? 

— Nesvarbu, ar tai lipniu lapuku paslėpta kiaurymė vogto auto- 
mobilio durelėse, ar automatinių ginklų saugykla išsprogdintomis 
grindimis, - jie slepia, stengiasi, kad kuo ilgiau nebūtų pastebėta, ir, 
kai mes nusigauname į vietą... jų jau ir pėdos ataušusios. 

Jonas pasilenkęs palietė skylės kraštus ir dugną. Pradžių pradžia. 
Vėlais vakarais, ankstyvais rytais ir ilgais savaitgaliais jį kamavo 
jausmas - lyg gaudydamas jis vis atsilieka. Čiuopdamas drėgną žvyrą 
gilioj ertmėj jis tūžo, bet drauge žavėjosi. 

- Jei žmogus niekada nesėdėjęs už grotų, neturi ryšių su krimi- 
naliniu pasauliu, bet nusprendžia pats pradėti kriminalinę veiklą? 

Tamsioje patalpoje jam už nugaros mindžikavo ji. 

— Ką sakei? 

— Ką daryti, jei neturi ginklų ir neturi ryšių, iš kur jų prasimanyti“ 

- Niekada nesėdėjęs? Jonai, ar tu ką tik sakei tai, ką nugirdau? 

- Juos tereikia pasiimti iš saugyklos. 

— Buvai aplankyti jo? 

Jonas Bronksas neatsakė. Jam nė nereikėjo. Jiedu pažinojo vienas 
kitą taip gerai, kad nieko nebuvo įmanoma nuslėpti. 

Todėl jis darė išvadą, spėjo, kad nusikaltėliai buvo broliai. 

Ji matė tai Jono veide, jos akys pagavo nuoširdžiai džiugų jo 
žvilgsnį. 

Jiedu šyptelėjo vienas kitam. Ir jis išėjo spręsti neišsprendžiamos 
lygties su trimis nuolat besikeičiančiais kintamaisiais. 

Pagal techninius penkių žiaurių nusikaltimų tyrimus, grupuotė 
nenaudojo tų pačių ginklų antrąkart. Techniniai tyrimai niekaip 

neleido jų susieti, o sučiupus nusikaltėlius tebūtų įmanoma įrodyti 
kaltę dėl paskutinio. 


X.Y-Z 


Lygtis pagaliau galėjo būti išspręsta. 

Jie turėjo priėjimą prie dviejų šimtų dvidešimt vieno automatinio 
ginklo — tai kintamasis Z. 

Iki šiol jie naudojo keturis automatus AK4, tris kulkosvaidžius 
pistoletus ir vieną kulkosvaidį KSP 58, nors niekas nebuvo pranešęs 
apie ginklų vagystę - kintamasis X vis keitėsi, didėjo. 

Ir jei per vieną apiplėšimą ir toliau šaudys dviem ginklais, jie 
tebeturėjo užtektinai ginklų įvykdyti šimtą dešimt apiplėšimų - 
kintamasis Y. 

Nebent kas nors juos sustabdys. 


Gražios skliautuotos lubos. Kaskart atsidūręs erdvioje mūrinėje sa- 
lėje, jis pajusdavo begalybę, jį apimdavo jausmas, kad toji salė čia 
stovės amžinai, nors žinojo, kad vienądien ir ji išnyks. Leo žvilgsnis 
nuo lubų nuslydo sienomis iki Centrinės stoties grindų, penkiolika ar 
septyniolika metrų tolyn. Apgaubianti šviesa jį supantiems žmonėms 
suteikė prasmę, nors jie tik siuvo tarp traukinių, bilietų kasų, spaudos 
kioskų ir kavinių. 

Viename kampe elektroninėje lentoje švietė laikrodis, pranešantis 
traukinių atvykimo ir išvykimo laiką. 10.35. Dvi minutės. 

Jis nuėjo septintojo perono link, kur atvykdavo traukiniai iš šiau- 
rės, ir sustojo po stogeliu. Visad geriausiai jausdavosi erdviuose 
aidžiuose pastatuose, dažnai stabtelėdavo ir atlošęs galvą žiūrėdavo 
į viršų — kiti taip darydavo retai. Ir kaskart prisimindavo pirmąjį 
Sykį. Tuomet su mama apsilankė Stokholmo katedroje pažiūrėti į 
šventojo Jurgio ir drakono skulptūrą. Tačiau, pastebėjęs skliautus, 
Derniukas ėmė stiebtis ant pirštų galiukų, norėdamas juos paliesti, 
nors mama vis rodė didįjį pjedestalą su šventuoju Jurgiu spindinčiais 
šarvais, iškeltu kardu ir po arklio kanopomis riaumojančiu drakonu. 

Sustabdyta akimirka. Pricš pat pabaigą. Kai drakonas tebeturėjo 
menką galimybę išsirangęs sudraskyti arkliu ir šarvais prisidengusį 
ištižėlį. 

Stabilūs, nesugriaunami pastatai. Nė bomba 326-uoju numerių 
pažymėtoje spintelėje negalėjo nieko pakeisti, tokie statiniai stovį 
išdidūs, bombos jiems nė motais. 

Jis taip pat buvo sustabdęs akimirką. 

Buvo sustabdęs laiką čia, Centrinėje stotyje. Keliautojai laukė 
už atitvarų ir grotų, didelės Stokholmo apskrities policijos pajėgos 
stebėjo užtvarus ir robotus išminuotojus. Kai sistema sustojo prieš 
sprogimą ir po jo, akimirka tęsėsi kelias valandas. To sprogimo ne- 
turėjo būti. O dabar atrodė, lyg niekada ir nebuvę. Nė menkiausios 
užuominos apie septynis su puse kilogramo vinių ir varžtų, pažirusių 
per sprogimą. 

Jis buvo tikras, jog bomba sprogo ne dėl jo ar Felikso klaidos, 
bet nebuvo visiškai įsitikinęs, kad Jasperas neištraukė saugiklio. Vis 
dėlto neberizikavo užduodamas klausimą, į kurį būtų gavęs klaidingą 
atsakymą, o atotrūkis tarp Felikso ir Jaspero ir toliau būtų didėjęs. 
Stojęs tarp jų, privertė juos elgtis kaip profesionalus ir sumažino ga- 
limybę jiems likti akis į akį. Feliksas vairavo automobilį ir saugodavo 
prie banko langų, Jasperas šaudydavo į kameras ir įsakydavo banko 
personalui gulti ant grindų ar atidaryti saugyklą. 

Atotrūkis nebedidėjo. 

Septintas kelias. Perone keleivių minia. Stovėdamas atokiau, jis 
matė įriedantį ir sustojantį traukinį, galėjo stebėti, kaip atsivėrus 
durims išlipa keleiviai, nešini kelioniniais krepšiais ir vaikų veži- 
mėliais. Jis matė penkiasdešimtmetę moterį jau kiek papilkėjusiais 
ugniniais plaukais. Ir jos eigastis nebebuvo tokia lengva. Jis matė, 
kaip ji dairydamasi žvilgtelėjo į jį, bet artyn nėjo. 

Ji išsitraukė mobilųjį: 

— Kur tu? 

Šypsojosi laikydama telefoną. 

— Aš stoviu čia pat, priešais tave. 

— Nematau. 


Tarp mūsų žmonės. Bet aš juk čia, matau tave. O tu mane. 

— Pažvelk prieš save. 

— Nematau. 

- Štai. Aš moju. 

Jis iškėlė ranką, pagaliau ji pastebėjo ir nuleidusi telefoną ėmė eiti. 

Jiedu apsikabino. Paskui ji žingtelėjo atgal ir nužvelgė jį. 

- Viešpatie, kaip keista! Nepažinau tavęs. 

— Juk nesimatėm tik metus. 

- Tiksliau, pažinau tave, Leo, bet nemačiau tavęs. Lyg... būčiau 
ieškojusi kito žmogaus. Žmogaus, kuriuo dar neseniai buvai. 

— Motin. 

Jis darkart apkabino mamą, paskui ji vėl ėmė įdėmiai jį apžiūrinėti. 

- Tikrai, Leo, tu... pasikeitei. Esi didesnis. Lyg berniukas, kurio 
ieškojau... Tu vyresnis. 

- Aš esu vyresnis. 

- Nesakau, kad tai blogai. Tiesiog... nežinau. Gal kaltas laikas. 

Jis norėjo paimti jos krepšį, bet ji parodė galinti nešti pati ir jiedu 
leidosi žingsniuoti per Centrinę stotį automobilio link. Staiga ji sustojo. 

— Ar tai čia nutiko? 

Jie stovėjo atvykimo salės viduryje, priešais ilgą saugyklų eilę. 

- Kas? 

— Tas... sprogimas? 

- Taigi, Čia. 

— Mačiau per televizorių, plastiko juostos, chaosas ir traukinių 
laukiantys žmonės. 

Pažvelgusi į jį mama prisiminė besiplaikstančią baltą ir mėlyną 
plastiko juostą prie gerokai mažesnio namelio, po kitokio sprogimo. 
Rūsyje jos tėvas puldinėjo tarp augančių liepsnų, o įvykių sūkury pro 
langą į ją žvelgė įsibaiminęs dešimtmetis sūnus. 

- Prakeikti bepročiai! 

Ji uždėjo delną ant Leo rankos. 

- Šitaip rizikuoti kitų gyvybėmis! 


v0- oo 


ir nepasidavė, kol mama paleido rankeną. 

- Bepročiais pasisekė, mama. Niekas nežuvo. 

Įmonės automobilis stovėjo netoli išėjimo, kiek paėjėjus šaligatviu, 
už valytuvo kyšojo baudos lapelis. Jis suplėšė lapelį ir numetė ant 
asfalto, o mama apėjusi lanką išdidžiai linktelėjo rodydama užrašą 
ant durelių - statybos įmonė. 

— Tai tu sukūrei, Leo. Tik tu. Užsitikrinai darbą ne tik sau, bet ir 
Feliksui su Vincentu. 

Ji darsyk apkabino sūnų, šis apglėbė ją, bet laikė glėby ne taip ilgai 
kaip paprastai, veikiausiai todėl, kad rankoje laikė krepšį, kurį ketino 
padėti po krovininės dalies apdangalu. 

Jie važiavo per Stokholmą pietų kryptimi, tuo pačiu keliu, kaip 
jis buvo atvykęs. Greta sėdėjo mama. Jis valandėlę sudvejojo prie 
posūkio už Halundos, bet, persirikiavęs į dešinę, išsuko iš E4 greit- 
kelio į senesnį plentą: norėjo ir vėl pravažiuoti užkardą, sužinoti, ar 
jau išaiškėjo. 

Ten stovėjo mėlynas nudrengtas volvo ir kitas automobilis, su ka- 
riniais registracijos numeriais. Šalia jų - dar keturi farų automobiliai. 
Trys su skiriamaisiais ženklais ir vienas be jų. Paskui pastebėjo baltą 
ir mėlyną juostą, vadinasi, pradėtas ikiteisminis tyrimas. Stovėjo du 
apsaugininkai - uniformuoti ir ginkluoti pareigūnai. 

— Kažkas nutiko. 

Mama pastebėjo, kad jis vis dirsčioja ton pusėn, dabar ji pabarbeno 
į langą atkreipdama jo dėmesį. 

- Leo, matai? Juosta... visada reiškia, kad kažkas nutiko. 

Jis padidino greitį ir automobiliai, uniformos, net juosta užpaka- 
linio vaizdo veidrodėlyje išbluko. 

Jau išaiškėjo. 

Kad lengviausia patekti į ginklų saugyklą per grindis. 


Tebekvepėjo paraku. O gal jis tik įsivaizdavo, bandydamas darkart 
išgyventi neabejotinai stiprų sprogimą. 

Grindys išdraskytos. Armatūra sukarpyta. Lubose sprogimo pa- 
likta didžiulė juoda dėmė. 

- Einam. 

Sana skubiai žengė žvyro aikštele miško link, Bronksas nusekė jai 
įkandin, bet ne taip greitai, ji paėmė jam už dilbio ir truktelėjo artyn. 
- Po žvyru ir grindimis tunelis buvo iškastas prieš pusę metų. 

Ji linktelėjo juos supančių plikų medžių pusėn. 

- Ankstų rudenį. Iškart pradėjus kristi lapams. 

Pritūpusi palaukė, kol Jonas įsitaisys greta, paskui mostelėjo į kelis 
akmenis mėlynojuose. 

- Tie rieduliai. Rausdami tunelį vagys juos iškasė, atnešė čia ir 
numetė ant nukritusių lapų, paskui lapai krito ant akmenų. Supranti? 

Ant akmenų gulėjo šlapi irstantys lapai. Bet po rieduliais lapai 
sausi, nesuirę. 

— Ne visai. 

- Čia paprastojo uosio lapai, kurie pradeda kristi dar spalį. Riedu- 
liai numesti ant jų, o ant viršaus lapkritį nukrito beržų lapai. 

- Spalį įvykdytas pirmasis apiplėšimas Faštoje. 

Bronksas jautė jos ranką ant savosios. Nors seniausiai jos ten 
nebebuvo. Jis pasisuko į, regis, didėjantį žmonių sambūrį, bet ten 
buvo beveik vien policijos pareigūnai ir kariškiai. O kažkur, sam- 
būrio vidury, rūkė žmogus išgąstingomis akimis, trokštantis išnykti 
skradžiai žemę. 

— Ana tas, civilio drabužiais. 

- Taip. 

- Kas, sakei, jis yra? 
asmeniška. 

Bronksas praėjo uniformuotuosius ir ištiesęs ranką vyrui tarė: 

- Jonas Bronksas, miesto policija. Mes jau matėmės. 

- Juakimas Nilsenas, Stokholmo karinė apygarda. Žinau, ką gal- 
Vojate. 

Stovint taip arti, dar stipriau trenkė cigarečių dūmais. 

- Ir ką gi? 

— Kad turėjau pastebėti. Kodėl visą šį laiką ničnieko nemačiau. 

— Ar tikrai neturėjot pastebėti? 

- Papunkčiui laikiausi nurodymų. 

Jis nutilo. Įstrižai nuo miško artinosi dvi žmogystos. 

Moteris ir vyras, nešinas kamera. Bronksas pažinojo tą moterį. Ne. 
bloga žurnalistė. Veikiausiai sukorė ilgą kelią, aplenkdami užtvaruųs. 
Jai nederėtų čia būti, bent jau kol kas - dar per anksti. 

— Po slaptumo. 

— Prašau? 

- Visad atsiranda žmogus, norintis užsidirbti dešimt tūkstančių 
ir šnipštelėti paslaptėlę žurnalistams. 

Jie lukterėjo, kol žurnalistai mandagiai, bet ryžtingai buvo nuvyti 
šalin. 

— Kur visa tai? 

— Kas? 

— Du šimtai dvidešimt vienas automatinis ginklas. Kieno rankose 
jie atsidūrė? 

Bronksas krestelėjo galvą. 

— Nežinau, kieno. Bet žinau, kad tie žmonės ginklus jau naudojo. 

Sambūris didėjo. Stačia įkalne kilo dar keturi vyrai iš Nacionalinio 
tyrimų skyriaus ir saugumo departamento. Du kostiumuoti, kiti du 
vilkėjo uniformomis. 

Jie linktelėjo prižiūrėtojui, jau kiek aprimusiam, lyg šios akimirkos 
jis ir būtų laukęs. 

Jonas Bronksas paspaudė ranką tam žmogui, kurio darbo užduotis 
greitai tikriausiai bus pakeista, ir grįžo prie tuščios paraku atsiduo- 
dančios saugyklos. Dabar jis žinojo. Sprogimas įvyko tarp spalio 
ketvirtos ir devynioliktos - tarp paskutinės inventorizacijos dienos 
ir inkasatorių pagrobimo Faštoje. 

Beveik prieš šešis mėnesius. 

Kur, velniai griebtų, šitiek laiko galima slėpti ginklus, kurių pa- 
kaktų visam pulkui? 


Vartai atsivėrė lengviau nei įprastai, lyg jiems taip pat būtų buvę smal- 
su ir malonu. 

Vėlyvo priešpiečio šviesa užliejo erdvų garažą. Ant grindų matėsi 

tepalo dėmės, didysis darbo stalas, ant kurio jie kadaise pjaustė seifą, 

aminant bombą nuklotas vinių pilnais popieriniais maišeliais, po 
4žuolo bagetais - krūvelė įrankių. 

— Mes daug ką pirma išbandom patys. 

- Išbandot? 

— Konstrukcijas, modelius ir panašius dalykus. 

Ji didžiavosi. 

— Aš labai džiaugiuosi, kad tau sekasi. Kad rūpiniesi Vincentu ir 
Feliksu. 

Jis leido mamai pirmai eiti gatvės žibinto apšviestu taku, kuris, 
atrodė, niekada nesibaigs. 

— Visa tai priklauso tau, Leo? 

— Mums. 

— Jums. 

— Mums reikia daug erdvės, mama. Supranti, įmonė plečiasi. 

Ji stumtelėjo bagetus, paėmė plaktuką, pasukiojo rankose, paskui 
atsuktuvą, raktą ir galiausiai tai, kas gulėjo pačioje apačioje, - ciga- 
rečių pakelį. 

— Kas čia? 

— Juk matai. 

— Rūkai? 

— Kartais. 

— Bet Vincentas nerūko? 

Šypsodamas paglostė mamai skruostą. 

— Smagu tave matyti, mama. 

Asfaltuotu kiemu riedėjo automobilis, jie abu išgirdę pasitrau- 
kė. Įvažiavęs į garažą, sustojo greta jų; krovininėje dalyje gulėjo 
pora izoliacinės medžiagos pakuočių ir keli dešimties litrų dažų 
kibirai. 

— Dar vienas automobilis? 

— Juk sakiau. Mes plečiam veiklą. 

Išskėtęs rankas Feliksas šokte iššoko iš keleivio vietos. 

- Mamyt! 

Pagriebęs į didelį glėbį, jis pakėlė mamą ir dukart apsuko, nuo ją 
darbo drabužių byrėjo geltonos dažų dulkės. 

— Feliksai! 

Ji juokėsi, buvo be galo gera girdėti jos juoką, norėjosi jo klausytis 
nuolatos. 

Feliksas paleido mamą. Iš kitų automobilio durelių pasirodė jau. 
nėlis sūnus. 

- Ir Vincentas čia! 

Jį laikė apkabinusi kiek ilgėliau nei kitus. Buvo matyti, kad jam 
nesmagu, bet jis stengėsi nuslėpti tą nesmagumą šypsodamas. 

- Tu... toks išaugęs! 

— Juk man aštuoniolika. 

— Tau septyniolika. 

— Bet jau greitai. 

Nepaleisdama jo, mama žingtelėjo pusžingsnį atgal. 

— Vincentai, smirdi dūmais. 

—- Mama, rūkau aš. 

— Tu, Feliksai? 

— Taip. 

- Jūs slepiat. 

Buvo sunku įspėti, ar ji šypsojo nuoširdžiai. Feliksas nusprendė 
tikėti, jog taip ir yra. 

-— Kartais geriau, kai mamos žino ne viską, ar ne? 

Garažo vartai užsivėrė. Kieme švietė šilta pavasario saulė. Žings- 
niuodama apsikabinusi Feliksą, ji darėsi, galbūt tikėdamasi išvysti 
veją, bet nieko nesakė. 

- Kiek pabūsi? 

- Tik šiąnakt. 

— Mamytė 

- Išvažiuoju rytoj anksti ryte. Pas močiutę. Bet jūs galit vykti 
drauge. Visi kartu. Leo, ar toli iki Šiondalio? 

Jie lankėsi ten ne per seniausiai. Vienas jų pravažiavo senelių 
namelį užgrobtu inkasatorių automobiliu, kitas, pasirengęs šauti 
gulėjo ant aukšto kalno, trečias lūkuriavo pabėgimui skirtoje valtyjė 
prie maudyklos liepto. 

- Turbūt nepavyks, mama. Turime daug... na, Žinai. 

- Žinau. Jūs plečiate veiklą. Ar jau eisim vidun? 

Per virtuvės langą Aneli matė juos visus keturis drauge stovint 
atvirame garaže. Jie glėbesčiavosi ir juokėsi. Bendrystė. Mama, trys 
jos sūnūs, natūralus jų artimumo jausmas, neleidžiantis įsiterpti 
niekam kitam. 

Ji matė Leo pirmą Žygiuojant namo - atrodė lyg tėčio pavaduoto- 
jas, prisiėmęs visą atsakomybę. Paskui jį žengė Feliksas, kuris mamos 
akivaizdoj tapdavo keleriais metais jaunesnis, kaip dabar, - privertė 
ją nusijuokti; regis, jo vaidmens abiem reikėjo vienodai. O už jų 
Vincentas - kad ir kaip stengtųsi, visad jauniausias. 

Jai reikėjo žinoti. 

Atsidarė laukujės durys, ir Aneli pasisveikino su moterimi, kurios 
dar nebuvo spėjusi perprasti. Jos kalbėdavosi, bet ne rimčiau nei apie 
orą ir bites. Leo mama niekada nesakė, ką galvojanti, juolab nieko 
nesakydavo tiesiai. Ji priversdavo pačius ieškoti atsakymų, vis klausi- 
nėdavo ir Aneli kaskart jausdavosi kiaurai veriama, lyg nusikaltusi. Ir 
Leo kartais šitaip elgdavosi. Jų akys buvo tokios pat tiriančios ir, prieš 
atsakydami į klausimą, jiedu abu stengdavosi išsiaiškinti pašnekovo 
ketinimą, pasisaugoti ir nenudegti - lyg kiekvienas klausimas būtų 
reiškęs kažin ką daugiau. 

— Ar galėtum pasirūpinti mama ir aprodyti jai namus? 

Leo girdėjo svetainėje veikiantį televizorių. Jis norėjo eiti ten, 
įsitaisyti sofoje ir stebėti kadrus iš ginklų saugyklos. 

— Norėčiau, kad pirmąkart lankantis mamai tu eitum drauge. 

Jis taip ir padarė, stengėsi skubomis aprodyti namus, bet užtru- 
ko kur kas ilgiau nei manėsi, nes mama stabtelėdavo kiekviename 
kambaryje, norėdama kai ko paklausti, o Aneli skubriai atitardavo, 
kad tai, žinoma, laikinas būstas: „Žinau, Brit Mari, čia nelabai ko 
yra, bet po metų viskas atrodys geriau. Kai tik įmonė išsiplės, jie 
nusipirksią kur kas didesnį būstą. Paskutinis kambarys antrame 
aukšte, jų miegamasis, Leo pagaliau paliko moteris prie lango, pro 
kurį atsiveria vaizdas į kaimynų obelis ir veją, „Brit Mari, tokius 
dalykus planuoju ateityje.“ 

— Ar jau išaiškėjo? 

Feliksas ir Vincentas sėdėjo skirtinguose sofos galuose priešais 
televizorių, netrukus turėjo prasidėti speciali naujienų laida. 

— Taip. Pravažiavau pro šalį. Ten daugybė žmonių. 

Prasideda. Užsklanda. Vedėjas, sėdėjęs televizijos žinių laidoję 
dar jų vaikystėje, susitelkęs, abejingu veidu pranešė žinias - valiutų 
kursus ir mirtis. 


„Šiandien priešpiet pastebėta, kad karinio arsenalo saugyk- 
loje Butširkoje, beveik už dvidešimties kilometrų į pietus 
nuo Stokholmo, buvo įvykdyta didžiausia ginklų vagystė 


Švedijos istorijoje.“ 


Vienas kitas kadras iš Žvyro aikštelės miške, kurios viduryje - pilkas 
nameliukas. Kamera parodė vaizdą pro atviras duris, akinanti šviesa 
nušvietė uždarą patalpą. 

— Ar matėte... 

Judant nufilmuotas didelės duobės vaizdas kartkartėmis stokojo 
aiškumo, lyg į priekį palinkusi kamera su savimi į tamsą trauktų 
vaizdą. 

— „.kažkas aiškiai sugadino grindis. 

Leo šypsojo dviem broliams ir tuo pat metu mąstė, kaip gulėjo 
miške, stengdamasis išvengti žibintuvėlio šviesos, ir planavo netru- 
kus įgyvendinti tai, ko dar niekas nebuvo daręs. 

— O paskui kažkas... 

Kamera rodė žaliąsias medines dėžes. 

— „išplėšė visa, kas čia buvo sudėta. Ir niekas nepastebėjo. Iki 
šios dienos. 


„Pranešama, kad policija ieško karinę taktiką ir sprogmenų 


gamybą išmanančių nusikaltėlių pėdsakų.“ 
Leo vėl apėmė tas jausmas. Ramybė ir kažin kokia laimė. Kai vaizdus 
iš kesono vidaus pakeitė vaizdai dviejų policijos pareigūnų ir užra- 


kinto užkardo, šalia kurio stovėjo policijos automobiliai. 

- Tik pažvelk, Leo... Tai juk čia, važiavome pro šią vietą pakeliui 
namo! 

Mama. Jis nepastebėjo, kaip jinai atsidūrė kambaryje. 

- Juk sakiau! Kaskart plevėsuojant plastiko juostai kažkas būna 
nutikę! 

Ji atsisėdo ant sofos tarp dviejų jaunėlių. Feliksas pajuto, kaip jos 
petys atsirėmė į jojo, stebėjo kažką rodančias jos rankas. Bet ničnieko 
nesakė. Negalėjo. Tiesiog neįstengė. Berniukas, kuris visad privers- 
davo mamą juoktis. Dabar jis net neįsivaizdavo, ką turėtų pasakyti, 
ką padaryti, - ji juk nieko nenutuokė, bet pažvelgė į jį tarsi viską 
žinodama, tarsi prašydama papasakoti. Jos žvilgsnis atleisdavo viską, 
net spjūvį. Jam derėtų ką nors pasakyti. Jis čiupo nuotolinio valdy- 
mo pultelį ir nutildė garsą. Galbūt turėtų tai padaryti. Galbūt turėtų 
pažvelgti į ją ir pasakyti: „Mama, tai mes pavogėme visus ginklus, 
apie kuriuos kalbėjo per žinias, paskui apiplėšėme penkis bankus, 
oji galbūt pasilenktų jo apkabinti. 

- Feliksai? 

— Ką? 

— Kažkas negerai... Kas nutiko? 

Vėl vaizdai iš tuščios ginklų saugyklos. Visi jie, išskyrus mamą, 
žinojo, kad ginklai, turėję gulėti ten, buvo jiems po kojomis. 

- Galbūt turėčiau nutraukti darbą įmonėje. 

Mamai įžengus į kambarį, Leo sėdėjo nebylus. Bet dabar šoktelėjo. 

— Tu... ką? 

Feliksas nežiūrėjo į jį. Jis žvelgė į mamą. 

- Nemanau... Žinai, statybos nėra būtent tai, kuo norėčiau užsiimti. 

— Ne? 

— Norėčiau mokytis, mama. Manau, norėčiau pradėti studijuoti. 

Feliksas žinojo, ko Leo norėtų paklausti, jautė jo žvilgsnį, bet 

— Kaip smagu, Feliksai! Aišku, kad turėtum studijuoti. 

Ji apkabino sūnų ir pasisuko į Leo. 

- Ar ne tiesa, Leo? Skamba tikrai gerai! 


Garažas garaže. 

Pabeldęs Jonas Bronksas palaukė, kol Sana pakvies užeiti. 

Žurnalistai ir fotografai vienas po kito vyko užfiksuoti skylės 
grindyse, kai šią paliko uniformuotieji ir sargai. Nusileidus tamsai, 
valandėlę jis ten buvo vienas. Per dieną, praleistą žvyro aikštelėje 
miške, jam paaiškėjo, kad balandžio šiluma vakarais išsisklaido, ir 
buvo patenkintas, turėdamas storėlesnę striukę. 

— Tau nereikia belstis, Jonai. Užeik. 

— Tai „karinė grupuotė“. 

— Anksčiau niekada nesibelsdavai. 

— Nuo šiol taip juos vadiname. 

Kaskart nusikaltėliui ar grupuotei veikiant pagal modelį, kuris 
leido susieti su kitais įvykdytais nusikaltimais, nusikaltėliai gauda- 
vo pavadinimą, etiketę. Kariuomenės ginklai, amunicijos dėtuvės, 
kerziniai batai, tikslumas, ryšiai. Prieš kelias valandas išspausdinus 
pirmąsias ištuštinto kesono nuotraukas, pavadinimas tapo aiškus. 

— Tai plokštė, ant kurios jie konstravo bombą. 

Ant kriminalistikos ekspertų darbo stalo lyg suodina dėlionė 
gulėjo plastiko ir medžio drožlių plokštės skeveldros. 

- Sidabro spalvos lipnioji juosta. Medžio drožlių plokštė. Trotilas, 
pentilis ir heksogenas. 

Sana stumtelėjo kelias skeveldras ir šios sugulė norima tvarka. 

- Sprogmenys buvo išdėlioti į dvylika krūvelių ir sujungti pade- 
gamąja virvele. Norint išsprogdinti šešiasdešimties centimetrų skylę 
reikia beveik pusės kilogramo sprogstamosios medžiagos. 

- Pusės kilogramo? 

- Taip. 

- Turėjo velniškai sprogti. 

— Taip. 

- Ir niekas negirdėjo? 

- Plokštė gulėjo po žeme. Pastatas prislopino garsą. Be to, jie buvo 
miško vidury, aplink niekas negyvena. 

dienos atrodė pavargusios, nebebudrios. Ji pasiėmė ant kėdės atlošo 
kabantį švarkelį. 

— Galim dar pasišnekučiuoti, jei palydėsi mane. 

Jie žingsniavo nuovados koridoriais ir Bergo gatve, tuščiais rajo- 
nais, iš pradžių nepratardami nė žodžio. Kelios valandos iki vidur- 
nakčio, darėsi dar žvarbiau. 

— Didysis Brolis. 

Hantverkario gatvė buvo ramut ramutėlė, virš Rotušės plytėjo 
giedras nakties dangus. 

— Taip vadinu vadą. Netikiu įvaizdžiu, kuriamu per kiekvieną 
nusikaltimą, ypač dabar, kai viskas išaiškėjo. Analitinio, struktūriš- 
ko, tikslaus proto. Šaltas. Be abejo, jis toks ir yra. Bet drauge juos 
vienija visai ne karinė veikla, ji baigsis po pusmečio. Jų bendrystė 
nesibaigianti. Jis priklausomas, bet ne nuo alkoholio ar narkotinių 
medžiagų. Jis priklausomas nuo plėšimų. Ilgainiui jam reikia vis 
daugiau. Kad apimtų tas pats svaigulys, jam reikia nuolat plėšti. 
Planuodamas inkasatorių užpuolimą Faštoje, sėdėjo neįgaliojo ve- 
žimėlyje ir laukė jų pasirodant. Ir tuomet jam pakako. Kai sėdėjo 
prie banko Svedmiroje... jam pakako. Bet paskui reikėjo vis didesnės 
dozės. Todėl jis sumanė apiplėšti du bankus vienu metu: vieną jis, 
kitą - dar du bendrai. 

Hantverkario gatvė baigėsi, ir Bronksas linktelėjo rodydamas 
tilto virš Ridaro įlankos kraštą, Sana pritardama taip pat linkte- 
lėjo. 

— Kitąsyk jam reikės dar daugiau. Galbūt plėš daugiau bankų, 
galbūt daugiau šaudys, galbūt... norėdamas patirti kaifą, gaudyda- 
mas svaigulį... turės dar labiau pakelti kartelę. Tokią priklausomybę 
įveikti gali tik mirtis. 

Vanduo dešinėje buvo ramus, salynas ilsėjosi, laukdamas naujos 
dienos, bėgiai kairėje buvo tykūs. 

— Didysis Brolis? 

— Taip. 

— Priklausomybę įveikia mirtis? 


413 


Jonas stabtelėjo prie suolelio tilto vidury ir, atsirėmęs į jį, stebėjo 
pakeleivę. Jinai pažinojo jį geriau nei kas kitas. Galbūt niekas taip 
nepažinojo. O gal tik manėsi jį pažįstanti. 

— Žinau, ką manai. Bet viskas ne taip paprasta. 

— Ir tu tai Žinai? 

— Jei manai, kad bandau savo vyresniojo brolio veidą suteiktį 
kitam, klysti. Jų paskatos skirtingos. 

— Iš kur žinai? Du vyresnieji broliai, naudojantys jėgą. 

— Bet šįkart... jis tai daro dėl asmeninės naudos. 

— Vadinasi, tavo brolis nužudė dėl kitų. Ar tai bandai pasakyti? 

— Sana? 

— Ką? 

— Kartais aš nė velnio nesuprantu, ką tu šneki. 

Tylomis jiedu praėjo Ridarholmeno rajoną, negyvenamoje miesto 
"dalyje stūksojo puikūs pastatai, žingsniavo Sluseno link, priešais svei- 
kindamiesi kilo Siodermalmės rajono kontūrai. Pakilo laiptais prie 
viešbučio. Atsivėrė nuostabus nakties miegui besiruošiančio miesto 
vaizdas. Kadaise abu stovėjo ten stebėdami Stokholmą, patį pirmą 
kartą atėję iš kitos pusės, buvo taip pat tamsu, o didžiulis miestas 
nušviestas gatvės žibintų ir langų. 

— Kartą mes matėmės. 

Stovėdami greta, jie žvelgė į stogus ir siauras gatveles. Visą dieną 
jos balsas nebeskambėjo mechaniškai. 

— Ką* 

— Ar žinai, Jonai? Kungo gatvėje. 
davo galėsianti į jį žiūrėti. 

— Mačiau tave iš tolo. 

„O aš mačiau tave.“ 

- Vasarą. Gal prieš porą metų, net nežinau. Buvo šeštadienis. Mies“ 
te gausybė žmonių. Kai priartėjau, bandžiau sugauti tavo žvilgsDb 
Jonai, o tu nusukai akis. 

„Tu matei mane. O aš nusprendžiau nusisukti.“ 

Jis jau dešimt metų diena iš dienos įsivaizdavo šį pokalbį. Keletą 
kartų kasdien. Visą tą laiką negalėjo jos pamiršti nei keldamas, nei 
guldamas. Jis svajojo apie galimybę paaiškinti, kodėl tą ketvirtadienį 
paprašė jos išeiti prieš jam sugrįžtant namo. Norėjo jai papasakoti 
apie panikos priepuolį, ištikusį vos jam prisiminus, kad jos namie 
nebėra, apie tai, kaip turėjo kovote kovoti dėl kiekvieno atokvėpio. 
Apie siaubingus žingsnius tarp plikų namų sienų, apie tai, kaip pas- 
kui gulėjęs ant grindų koridoriuje besidaužančia širdimi, be proto 
išsigandęs, dvi dienas praleidęs ligoninėje, kur jam buvo daroma 
elektrokardiograma, - prieš sugrįžtant namo, į gyvenimą, kuris 
vėliau pasirodė tuščias. 

Dešimt metų kasdien, ir štai ji stovėjo priešais jį, taip arti, kad veik 
galėjo ją paliesti. Akimirka galėjo baigtis vos jam pajudėjus. Todėl 
ji pasilenkė ir pabučiavo jį, o jis pabučiavo ją tik pagaliau supratęs, 
kas vyksta. 

Jis verkė. 

Apkabinęs ją, verkė ir negalėjo sustoti. Nors jis neverkė net per 
tėčio laidotuves - neįmanoma verkti neatleidus. 

- Aš irgi tave mačiau. 

— Ką? 

- Anąkart. Kungo gatvėje. Mačiau tave, bet... 

— Matei mane? 

- Taip. O dabar... 

— Ką? 

- Pastebėjai mane, bet apsimetei nematąs? 

Jam pasirodė, kad galbūt dabar būtų metas paklausinėti apie jos 
dabartinį gyvenimą. 

- Apsimetei, Jonai? Kaip ir anuomet, kai gyvenome kartu. 

Jam derėtų paklausti apie jos seseris. Ir namą, kurį norėjo pirkti, 
įdomu, ar taip ir padarė. Kodėl ji ėmėsi darbo miesto policijoje. Ir 
apie jos artimą Žmogų. 

- Ar atsimeni, Jonai... prisimink paskutinį kartą! 

„Ji šaukė.“ 

— Ne. Nepamenu. 

Ji šaukė: „Tu be proto žiaurus.“ Ji darkart sušuko: „Tu be proto 
žiaurus!, uždarė duris ir pradingo. 

— Nejau net neprisimeni, kodėl liepei man išeiti? 

Jis stovėjo apgaubtas nakties ir verkė. 

Būtų pats metas visko išklausinėti. Jie juk kalbėjosi. 

- Nepameni, kodėl sudėjai mano daiktus į prakeiktą IKEA krepšį? 

Taip ir reikėtų padaryti. 

— Tu... nė kiek nepasikeitei! Tu vis dar toks pats, Jonai, kaip tuo 
metu, tik tu savęs neprisimeni. Tavęs vis dar neįmanoma pasiekti. 

Ji neverkė - tai jis nepaliovė verkęs. Bet ji nuėjo stotelės ir taksi 
link. Šįsyk jis neatsisuko, nenorėjo matyti išnykstant jos šešėlio. 


Jam nepatiko kiemas. Bet ne dėl to, dėl ko jo nemėgo Aneli, - jam 
nereikėjo nei vejos, nei obelų. Jam nepatiko, nes buvo nelygus, atro- 
dė, lyg klojėjai dirbo nekaip, o jis nemėgo, jei žmonės nesistengdavo 
atlikti darbą kuo geriau. 

Leo stovėjo prie lango ir žvelgė, kaip duobelėse kaupiasi lietaus 
vanduo. Paskui paleidęs žvilgsnį pamatė savo atvaizdą lange, pa- 
stebėjo ir ją, sėdinčią ant lovos krašto jam už nugaros. Mama vilki 
naktiniais marškiniais, visai kitokiais nei Aneli. Mama nurinko 
pagalvėles ir sukrovė ant languotų grindų. 

Jis užtraukė ritinines užuolaidas ir atsisuko, ji kaip tik suėmė rėmą 
ketindama išskleisti perlenktą spyruoklinį čiužinį, bet Leo švelniai 
ją nustūmė. | 

— Leisk man, tai ne visai paprasta. 

Viena ranka spustelėjo vieną kraštą, kita ranka, suėmęs už audek- 
linės kilpos, truktelėjo kitą kraštą. Čiužinys pasidavė, Leo jį ištiesė: 
Lova stovėjo ant keturių kvadratų - dviejų baltų ir dviejų juodų, = 
tokie patys kvadratai slėpė ir seifą, atsiveriantį į ginklų sandėlį. Paskui 
jis atrišo antklodę laikančius dirželius ir keliskart perbraukė rank: 
tiesindamas audinį. 

— Na kam tu... 

Mama šypsojo. 

— Leo... tu visad buvai labai atsargus. 

Ji prisėdo ant ką tik Leo išlyginto užkloto. 

— Kaip puiku, kad turite kambarį svečiams. 

- O, kad būtum mačiusi, kaip jis atrodė prieš remontą. 

- Taigi... naujai dažytos sienos. Ar ne? Ir grindys... ir jas išklojai? 

- Ne aš, Vincentas. 

Jis atsisėdo greta mamos, ji paėmė jo ranką. 

- Tiesą sakant, Leo, aš to tikėjausi. 

— Ko tikėjaisi? 

— Kai atėjęs Vincentas pasakė, kad kraustysis į Stokholmą gyventi 
su tavimi, tikėjausi, kad pasirūpinsi juo. 

Mama glostė sūnaus ranką. Nors jausmas buvo pažįstamas, jį krėtė 
šiurpas. Leo pasijuto panašiai kaip priešpiet, kai, jiems žingsniuojant 
per Centrinę stotį, ji sustojo bombos sprogimo vietoje ir kai pakeliui 
namo jie pravažiavo baltai ir mėlynai marguojančias atitvarų juostas 
prie įvažiavimo į karinę saugyklą. 

- Žinai, mama... 
visad verčia žmones jaustis nepatogiai. 

— „Vincentas pats savimi pasirūpina. 

- Žinau, kad taip nėra. Bent ne visai. Tu visad juo rūpindavaisi. 
Ir Feliksu. Net manimi ir tėčiu. 

Jis papurtė galvą. 

— Mama. 

Pertarė lyg nenorėdamas daugiau klausytis. 

— Leo, jei nebūtum įsikišęs, aš būčiau mirusi. Jis nebūtų sustojęs 
mušti. 

Ji matė. Bet nekreipė dėmesio. Manė, kad jis sutrikęs. 

— Aš taip tavimi didžiuojuosi. Tu atsakingas. Visad prisiimi at- 
sakomybę. 

— Mama, baik. 

Dabar ji suėmė abi jo rankas. 

- Tau pavyko tai, kas nepavyko jam. Įkūrei įmonę, kuri, užuot 
bankrutavusi, plečiasi, duodi darbo broliams. Atstoji jiems tėtį. Ar... 
pradžioje jis buvo panašus į tave. Rūpestingas. Mylintis. 

Ji nutilo. Kai vėl prabilo, jos balsas buvo sutvirtėjęs. 

- Labiausiai esi panašus į mane. Ar žinai tai? Mes įstengiame daug, 
tu ir aš, Leo. Galbūt to nepastebi iš pirmo žvilgsnio, bet mums tai 
būdinga. 

Ji žvelgė į jį, bet jis nusuko akis, juk netrukus jinai permatys jį 
kiaurai, pastebės, kad tai, ką ji manėsi įžvelgianti kaip kaltę, tėrą 
gėda. Taigi jis nusišypsojęs apkabino ją. 

— Labanakt, mama. 

Jis girdėjo, kaip -ji įsliuogė po švaria antklode, nesidairydamas 
užgesino šviesą ir koridoriumi nupėdino į virtuvę. Jo atspindys lange, 
neapšviestoje patalpoje, buvo kur kas ryškesnis. 

„Jos kvėpavimas išsilygino. Mama užmigo. 

Ji miegojo ant sofos-lovos virš ginklų, apie kurių dingimą visądien 
sukosi naujienų pranešimai. 

Ji manė mieganti kambaryje, kurio grindis klojo jaunėlis sūnus. 

Manė, kad jos vyresnėlis vadovauja statybos įmonei, užtikrinančiai 
"darbus visiems. Ji tikėjo tuo, kuo jis norėjo, kad ji tikėtų. Ji net matė 
tai, ką jis norėjo, kad matytų kiti. 

Ir vis tiek atrodė neteisinga. 

Jis žvelgė į savo atspindį lange. Ji manė, jog jis panašus į ją, nes 
imasi atsakomybės. 

Jis iškvėpė. Lėtai. Pagaliau rasotame stikle vaizdas dingo. 

Tik vienas. Dar vienas, ir tai bus didžiausias jų darbas. Trigubas 
apiplėšimas. Penkiolika milijonų kronų. Paskui jis atsisveikins su gin- 
klais ir Feliksas galės imtis mokslų. Paskui jis vėl galės būti panašus į 
mamą. Jei tai bus paskutinis apiplėšimas, niekas niekada neišaiškins. 


418 


PRASIDĖJUS PROGRAMAI, ANT kavos stalelio turėjo būti tvarka, 
padėtas tik bloknotas. Visiškai naujas, baltut baltutėliais, nepri- 
rašytais puslapiais. Buvo įsimaišęs Jensono lentynoje tarp vokų ir 
pieštukų, nusipirko jį drauge su laikraščiais. Jis niekada neskaitydavo 
naujienų tokiame ploname popieriuje, bet pastarąją savaitę ketvirtą 
valandą kasdien žygiuodavo į centrą dviejų rytinių ir dviejų vakaro 
laikraščių, dabar jie gulėjo krūvoje ant sofos. 

Priešais jį ant stalelio padėtas tik bloknotas. Jis ketino pasižymėti 
naujienas. Pjaustymo lentelė, peilis, peleninė, svogūno gabalėlis, 
vynas, net tabako trupiniai nurinkti, raudoni vyno žiedai nuvalyti. 

Ivanas padėjo automatinį pieštuką ant pirmo švaraus bloknoto 
puslapio, atsilošė sofoje. Ji įdubusi, tad įsmuko pernelyg giliai, strėnos 
siekė atramą. Sėdėjo kaip hamake, jautė spaudimą apatinėje nugaros 
dalyje, nes šiandien nebuvo gėręs nė lašo. Palinko į priekį, įsirėmė 
alkūnėmis į kelius, stengdamasis pasaugoti stuburo išvaržą. Taip jis 
sėdėdavo laukdamas kamuoliukų ridenimo. Kamuoliukai sukosi 
ratu, krito žemyn ir staiga įstrigdavo skaidriame vamzdelyje. 

Jis pasilenkė į priekį, nors šiandien bilietų nebuvo pažymėjęs. 
Rodė kitą, svarbesnę, laidą, kuriai stebėti reikėjo viso jo dėmesio. 

Jis prisitraukė laikraščių krūvą artėliau ir ėmė vartyti nesuprasda- 
mas, kodėl tai daro. Juk jau buvo perskaitęs kiekvieną straipsnį po ke- 
lis kartus. Buvo įsiminęs spausdintas žinias. Bet šios laidos jis laukė, 
tokiose programose parodydavo naujus laikraščiuose dar neaprašytų 
Nusikaltimų vaizdus - tą informaciją, kurią policija nuspręsdavo 

pranešti, lyg farai manytų, kad daro kažką svarbaus, nors iš tiesų 
sėdėdavo televizijos užkulisiuose ir apsimesdavo dirbą. 

Laukti dar dvidešimt minučių. Norėjo būti tikras, kad nepraleis 
pradžios. Du reklaminiai intarpai, kurie turėjo įtikinti, kad gyve- 
nimo spalvos priklauso nuo perkamų šūdniekių, tarp jų - pabaiga 
serialo, kurį rodo jau dešimt metų, bet jo aktoriai nėmaž nesensta ir 
kiekvienos serijos pabaigoje, aidint garso takelio juokui, jie sėdi ant 
panašios į jojo sofos. 

Dar viena cigaretė. Pirštų galiukais atsargiai ėmė sukti stiprų, aštrų 
tabaką į ploną popierėlį, pagaliau cigaretė buvo tinkama prisidegti, 
galėjo įtraukti pirmąjį dūmą. O paskui darsyk perbraukė stalą drėgna 
šluoste, jis turėjo būti švarut švarutėlis. 

Jis nesijaudino. Visai ne todėl vartė laikraščius. 

Nekantravo. Lyg graužiamas iš vidaus, jis negalėjo nustygti. Iš 
„marškinių kišenės traukiami skaitymo akiniai užkliuvo už voko, 
kuriame buvo devyniolika tūkstančių kronų penkšimtėmis kupiū- 
romis. Vokas nebebuvo toks išsipūtęs kaip tą rudens dieną, kai Leo 
pasirodė po ketverių metų ir įdavė keturiasdešimt tris tūkstančius, 
lyg tai tebūtų „Monopolio“ pinigai ir jis turėtų jų begales. Jis sumo- 
kėjo skolą, kurios nė nepripažino. 

Ivanas ištraukė priešpaskutinį laikraštį su juodai vilkinčio plėši- 
ko, besitaikančio ginklu, nuotrauka. Ivanas stovėjo prie kasos ICA 
parduotuvėje, priešais jį buvo trys žmonės. Eilė judėjo be galo lėtai, 
keista, kodėl nedirbo bent pora kasų. Kasininkė prie juodos slenkan- 
čios juostos dirbo atsainiai. Laukiant jo žvilgsnį prikaustė laikraščių 
stendas, kur švietė žodžiai KARINĖ GRUPUOTĖ. 

Kai atėjo jo eilė, galėjo pamatyti daugiau - iš karinės saugyklos jie 
pavogė galybę ginklų ir, anot straipsnio, apiplėšė inkasatorių furgoną 
Faštoje, banką Svedmiroje ir dar porą gretimų bankų. 

Stovėdamas eilėje, jis prisiminė pašaipų šypsnį, iššaudytą banko 
langelyje. Žmonės nepaliovė kalbėję apie tai, ką matė, - tarpusavyjė 
nederantys įvykiai iš tiesų buvo susiję, kaip skaičių kombinacijos 
„Keno“ žaidime. Nors niekada nepirkdavo laikraščių, padėjo ketU“ 
ris prie tuzino kiaušinių, žaliosios paprikos ir maišelio migdoliniU 


pandelių. Skaitė apie vadinamosios karinės grupuotės įvykdytą api- 
plėšimą prie Šiondalio paplūdimio, kur neįgaliųjų vasarvietėje kele- 
rius metus dirbo Brit Mari; dar du apiplėšimai įvykdyti vos už penkių 
šimtų Metrų nuo jo namų. 

Šiondalis. Jos vietos. Policijos informacijoje teigiama esant mažai 
tikėtina, kad nusikaltėlis gali pažinoti kažką netoliese. 

Esmu. Mano apylinkės. Laikraščiuose aprašomas brutalumas ir 
aštuoni veidelį suformavę šūviai. 

Jis dar nežinojo. 

Bet jungtis aiškėjo, skaitant laikraščius, ryškėjo veiksmų modelis. 
Jis nebesuko galvos dėl žodžių ir vis labiau domėjosi dviem nespalvo- 
tomis nuotraukomis, besikartojančiomis visuose laikraščiuose, - vie- 
nas jų, vadinamas vadu, taikosi, o kitas, išlipęs iš automobilio, vienui 
vienas eina į banką. Nuotraukos neryškios, bet tai nelabai svarbu. 
Platūs pečiai. Akys iš kaukės, regis, žiūri į jį. Ir burna - siauros lūpos 
sučiauptos į brūkšnį, visai kaip jo paties. 

Ivanas pataisė bloknotą ir paėmė pieštuką. 

Prasideda. 

Specialus pranešimas. Užsklanda rodė farus, jie be juokingų ke- 
purių - negalėjo būti su jomis studijoje. Anot televizijos programos 
laikraščiuose, visa laida turėjo būti skirta „karinei grupuotei“. Turėjo 
būti nušviesti skirtingi aspektai, visos detalės, tikintis rasti atsakymą. 

Jis spustelėjo pieštuką, pasidėjo bloknotą šalia ir stebėjo laidos ve- 
dėją, stovintį priešais farus. Jie kalbėjo apie didžiausią ginklų vagystę 
istorijoje ir šešis sunkius apiplėšimus, su kuriais siejama grupuotė. 

Šeši apiplėšimai? Taip ir užsirašė: Šeši apiplėšimai. Laikraščiai 
rašė tik apie keturis. Vaizdai iš suvarpytų banko patalpų. Stiklo šukės 
ant grindų ir atviros saugyklos durys. 

Inkasatorių furgonas Faštoje. „Handels bankas Svedmiroje, 
„Handels“ ir SEB bankai Esmu miestelyje, SEB ir „Spar“ bankai 
Rimbu ir SEB bankas Kungsere. 

Jis vėl užsirašė. Nauja informacija. Kimbu. Kungseras. 

Paskui kelių sekundžių Centrinės Stokholmo stoties panorama. 
Bombos sprogimas. Išsigandę žmonės grumdėsi už aukštos tvoros. 

Jis padėjo pieštuką. Vėl jį paėmė. Buvo tikras. Niekas apic tai nčiasę 
ir nekalbėjo, kad tai gali būti susiję su jais. 

Laidos vedėjas nusigręžė nuo kameros ir pasisuko link aukšto 
stalo, kur stovėjo vienas taras. Jie tebekalbėjo apie sprogimą. Dvigubą 
apiplėšimą už Ivano langų ir bombą, kuri sprogo tą pačią dieną ir 
galbūt buvo susijusi. 

Bomba? 

Jam buvo neaišku, bet užsirašė: „Bomba.“ Jis nesuprato. Suprato 
ginklus. Ir apiplėšimus. Bet ne sprogdinimą. Žodis „bomba“ nederėjo 
jokiame veiksmų modelyje. 

Vedėjas atsisukęs žvelgė tiesiai į kamerą. 

Dabar jis kalbėjo apie grupuotės narius. Ir kad jie turėjo karinių 
žinių. Kad jie buvo sportiški, kalbėjo normine švedų kalba ir grei- 
čiausiai anksčiau nebuvo bausti. 

Norminė šv. 

+ Nebausti. 

O paskui parodė visai naujus vaizdus. Filmuotus. 

Tai buvo anksčiau nerodyti skirtingų stebėjimo kamerų užfiksuoti 
vaizdai prieš pat jas iššaudant. Vos kelių sekundžių nuotrupos, fil- 
muota iš viršaus. Aiškiai buvo matomas vadas - metro aštuoniasde- 
šimt penkių ar metro devyniasdešimties centimetrų ūgio, sveriantis 
aštuoniasdešimt ar aštuoniasdešimt penkis kilogramus. 

Šįkart jis ne padėjo rašiklį, bet numetė jį. Girdėjo, kaip šis per stalą 
nusirideno ant grindų. Ūgis. Svoris. Informacija, kurios jis nežinojo. 
Visi duomenys nauji. Štai tam jis ir nusipirko bloknotą. 

Bet jam nereikėjo nė rašyti. 

Jis matė. Nors tai tebuvo kelių sekundžių įrašai. 

Šablonas. Tai, kas atsikartoja visur, - varomoji milijonų ląstelių 
jėga: nuo smulkiausių rankų ir kojų judesių, net unikaliųjų delnų II 
pirštų linijų. 

Ivanas pasiėmė vyno butelį, kuris nepaliestas stovėjo ant grindų 
prie jo kojų. 

Atsuko jį ir gėrė, kol užteko kvapo. 

Jis jau žinojo. 


MIGLA. EGLĖS. ŽVYRAS. 

Įvažiavus kelis kilometrus gilyn į Halando mišką plytėjo aikštelė 
apsisukti. 

Feliksas atsitiesė, dirbti taip susilenkus nebuvo patogu, užtruko 
kur kas ilgiau, nei planavo. Žirkles laikė dešine ranka. Centimetras 
po centimetro automobilio stoge iškirpo apvalią angą. 

Paskutinis dalykas, kurį reikėjo paruošti. 

Ir kai baigs, vienu metu imsis vykdyti tris bankų apiplėšimus. 

Dažytas metalas priešinosi, lyg nežinotų, jog nėra gyvas. Jis pada- 
rė pusę darbo. Iškirpo pusę skritulio stebyklai, kurioje stovėdamas 
ketino eiti sargybą. 

Palei 153-iąjį kelią driekėsi miško pakraštys. Kita Švedijos pusė — 
iš Stokholmo važiuojant pietvakarių kryptimi nuo rytų iki vakarų 
pakrantės. 

Pasimatymo vieta - taip ją pavadino. Čia jie praleido jau beveik 
parą. Įvykdyti paskutinio apiplėšimo automobiliu važiavo kone šešias 
valandas. 

Žirklės slystelėjo, Feliksas įsipjovė į aštrią briauną, nusikeikė ir vėl 
ėmėsi automobilio stogo - pusskritulis pamažėle apvalėjo. 

Jie atvyko vakar popietę, įsirengė stovyklavietę už kelių kilometrų 
nuo nedidelės Ularedo gyvenvietės. Vos keli tūkstančiai gyventojų ir 
didžiausias prekybos centras šalyje, į kurį švedai leisdavosi lyg į piligri- 
minę kelionę. Ypač tokiomis savaitėmis kaip ši - prieš Velykas. Laisvas 
laikas, vienas iš metų komercijos pikų. Toje pačioje aikštės pusėje greta 
prekybos centro įsikūrę trys bankai pilnut pilnutėlėmis saugyklomis. 

Turistiniai gultai ir micgmaišiai, sausas maistas, vanduo ant dujinės 
viryklės. Pirmiausia padaryti paskutinius automobilio, kuriuo atvyko, 
patobulinimus, įrengti slaptą sienelę nedideliame sunkvežimyje, kurį 
išsinuomojo prieš savaitę. Teisėtai išnuomotas, taigi po apiplėšimo juo 
galės pravažiuoti galimus kelių užtvarus. Paskui, sutirštėjus tamsai, jie 
nukako į artimiausią miestą - Varberbą - pavogti automobilio, kurį 
naudos nusikaltimo metu ir kurio stogą dabar kirpo. 

Grįžę atgal jie pasikeisdami numigo po kelias valandas. Leo nemi- 
go visai. Balti taškeliai rašalo mėlynumo danguje virš garuojančios 
žemės. Bet ne tai neleido jam sudėti bluosto. Žvaigždės juk visad 
spindėjo. Nerimas buvo kitoks. 

Miške be galo tylu. Visą naktį. Tik kažkur tolumoje retkarčiais 
pasigirsdavo šunų skalijimas. Regis, netoliese būta veislyno. 

Žadintuvas 05.00. Pusryčiams kava iš termoso ir sumuštiniai, 
atsivežti iš Stokholmo. 

Dieną pradėjo, prisipildydami degalų. Niekada nepasitikėdavo 
benzino kiekiu vogtame automobilyje, taigi supylė keturis iš Stok- 
holmo atsivežtus kanistrus. Susėdo ant sustumtų gultų, lyg paveikslų 
reprodukcijas išsitiesė žemėlapius ir ėmė kartotis trijų lygiagrečiai 
vykdomų apiplėšimų schemas. Leo vienas turėjo plėšti banką nr. I, 
Vincentas ir Jasperas - banką nr. 2 ir visi susitikę banke nr. 3 apiplėšti 
ir šį. Visos operacijos metu Felikso užduotis bus stebėti atvykstančius 
ir išvykstančius žmones iš angos, kuri ir buvo paskutinė pasirengimo 
dalis ir kurią jis buvo bebaigiąs - iškirpo beveik visą skritulį, furgono 
stoge žiojėjo didžiulė skylė. 

- Vincentai, ar galėtum padėti? 

Jaunėlis nustūmė girgždančias dureles į šoną ir, pasilypėjęs ant 
sėdynės, stumtelėjo atsipalaidavusį metalo lakštą. Dvi rankos iš 
apačios, dvi iš viršaus. Drauge jie atvėrė besispyriojančią ertmę Ir 
numetė apvalų metalo lakštą į griovį. 

Kakta tekėjo prakaitas, ėmė graužti akis. Feliksas atsisėdo ant au- 
tomobilio stogo, kojas nukorė angon. Vincentas iki pusės išlindo pro 
nelygų metalo kraštą. Jo akys atrodė pavargusios ar susirūpinusios 
ir tai atsispindėjo veide. 

— Feliksai? 

— Ką? 

— Viskas nueis šuniui ant uodegos. 

Susirūpinusios akys. 

- Girdi? 

Nerimas Vincentui neleido apsnūsti. 

— Feliksai? Aš tai jaučiu visu kūnu. 

Jo mintys. Bet pasakė jas garsiai. 

— Dar niekada anksčiau taip nesijaučiau. 

— Kol prie vairo sėdėsiu aš, Vincentai, viskas pavyks kuo puikiau- 
siai. Ar ne? 

Jis norėjo taip manyti. Bet nė pats netikėjo. 

Paskutinis sykis. 

Štai kur link jie keliavo. 

Trijų bankų apiplėšimas tinkamu metu. Dešimt, galbūt penkiolika 
ar dvidešimt milijonų. Tuomet turėsim pakankamai. 

Jų tikslas - turėti pakankamai pinigų. Ir padaryti tai, ko dar nie- 
kam nebuvo pavykę. 

— Paskutinis kartas, Vincentai. Paskui dingsim. Ir niekas niekada 
daugiau nė žodžio neišgirs apie „karinę grupuotę“. 

Leo išvyniojo kilimėlį prie miškelio, Jasperas padalijo šovinių 
dėtuves į tris specialiai pasiūtas liemenes ir vieną krepšį. Feliksas pro 
angą stryktelėjo į automobilį, laikydamasis Vincento peties, peržengė 
sėdynes ir klestelėjo prie vairo. 

Metas. 


Šviesa čia buvo kitokia. Miške ji dingojosi prigesinta, žalesnė. Bet, 
sėdint automobilyje, įstrižai priešais bankus, pro išpjautą angą be- 
siskverbianti šviesa Feliksui atrodė ypatinga. Nedidelės gyvenvietės 
vaizdas buvo ryškus, o visas automobilio vidus švieste švietė. Toje 
šviesoje jis tarsi pirmąkart pamatė kulkosvaidį. Bent taip jam pa- 
sirodė. Tikrai, ginklas pusę metų gulėjo saugykloje ir jisai nebuvo 
prie jo prisilietęs. Vienuolikos kilogramų mechanizmas jo rankose, 

o ant šonų kaba diržai su šoviniais, parengtais sumalti į šipulius kę. 
lyje pasipainiojusią kliūtį. Štai dėl ko pajuto skirtumą. Per kitus apį. 
plėšimus, pasidėjęs ant kelių automatą, jis laukdavo mažame nepas. 
tebimame pabėgimo automobilyje. Šįsyk jų automobilis panėšėjo 
baltąjį ryklį. Jis išlankstė trikojį, įsirangė, stengdamasis kaip reikiant 
suimti gremėzdišką ginklą, ir iškišo galvą pro išpjautą skylę. Šaud. 
menys ant krūtinės sužvangėjo lyg grandinė, tildydamas prispaudė 
juos dilbiu. 

Jis mąstė apie karą. Apie naujienų reportažą per televizijos kanalą, 
pasakojantį apie pasislėpusį už kalnelio partizaną, kuris iššaudė visus 
kaimo gyventojus. O dabar iškišęs galvą per skylę jis pats žvalgėsi po 
kaimą, metalo vamzdžiu sekė paprastos švedų gyvenvietės žmones 
aikštėje. Netrukus jie pastebės jį ir pasijus kaip reportažo herojai - 
juk jie pamatys kažką neįtikimo. 

Išlindęs jis pasuko ginklą laikrodžio kryptimi nuo devintos iki 
trečios valandos. Jis visiškai kontroliavo kelią kairėje, iš kur jie ne- 
seniai atvyko, teritoriją priekyje, kur neseniai išleido tris kaukėtus 
plėšikus, ir dešinę pusę, kur prieš tris minutes jie dingo. 

Televizijos reportažas apie karą. Tai, ką jis matė iš savo vietos, buvo 
trys televizoriai, transliuojantys skirtingus kanalus. Trys keturkam- 
piai vienodo dydžio ekranai, pažymėti skirtingų bankų emblemomis, 
iš vidaus apšviesti elektros, kiek švelnesnės geltonos šviesos, tokios, 
kokia sklinda iš televizoriaus. Trys skirtingos scenos. Televizorius 
kairėje - „Spar“ bankas, tame banke vienišas juoda kauke mūvintis 
vyras, Leo, žengia už kasininkės, laiko krepšį ir krauna pinigus iš 
kasų, kurias vieną po kitos tuština darbuotoja. Televizorius vidu- 
ryje —- SEB bankas, jame du kaukėti vyrai, Vincentas ir Jasperas 
šis apeina kasas, o jaunėlis prie saugyklos sienos laiko į darbuotojo 
nugarą įremtą ginklą. Televizorius dešinėje - „Handels“, šį banką 
jie drauge ketino plėšti paskutinį; darbuotojai, pastebėję automobilį 
su kariniu ginklu, lekia prie durų, o paskui saugodamiesi gula an! 
grindų už medinių stalų. 

Televizoriaus ekranai. Štai kaip tai atrodė. Taip jis visa tai ĮS! 
vaizdavo. Svedmiroje, Rimbu ir Kungsere tebuvo vienas ekranas 

Esmu - du. Čia buvo trys, rodantys nerealų vaizdą, kurį suplanavo 
ir kuriam vadovavo jo vyresnysis brolis. 

Ir staiga visa tapo tikra. 

Pirmą kartą. 

Lygiagrečiai transliuojami filmai įgavo naujos netikėtos prasmės. 
Naujos replikos, naujos scenos, veikėjai, kurie nesilaikė scenarijaus. 
Trys iliuziją sudaužę intarpai. Jau nebepavyko vaizduotis, kad tai 
pramanai ir televizijos reportažai. Žmonės buvo tikri. Jie lipo iš 
automobilių. O jei jie buvo tikri, vaidinasi, pažeidžiami. Ir jis stovi 
čia su tikru kulkosvaidžiu, kuris paleidžia aštuonis šimtus mirtinų 
šūvių per minutę. 

Pirmiausia iš savo automobilio išlipo pagyvenęs medžiotojas ka- 
mufliažo striuke ir kepuraite su atšvaitais. Viduje, keleivio vietoje, 
sėdėjo jo žmona. Jis atidarė automobilio bagažinę ir ištraukė dėklą, 
kuriame tilpo penki medžiokliniai ginklai. Paskui, nusitaikęs į Fe- 
liksą, ėmė tvirtu žingsniu artintis prie kulkosvaidžio. 

— Ką, po velnių, darai? 

Feliksas nutaikė į jį karinį ginklą. 

— Eik iš čia, dink! 

Bet senukas tebestovėjo, ryžtingai žvelgė į vamzdį. Užtaisė ginklą. 
Jis arba senukas. Jis neturėjo pasirinkimo. Jie taikėsi vienas į kitą 
ir Feliksas žinojo, kad vyras netrukus iššaus. Staiga iš automobilio 
iššoko žmona ir šaukdama nutempė vyrą už striukės. 

— Prašau tavęs, baik, Bengtai, grįžk vidun, važiuojam! 

Jie buvo taip arti. Ir tai vyko iš tikrųjų. 

Paskui banko darbuotoja kyštelėjo dažų ampulę į Leo krepšį ir ji 
sutrūko jiems sprunkant iš banko - televizoriaus ekrano. Pro krep- 
šio kraštus ėmė virsti tiršti raudoni dūmai, visi pinigai nusidažė. Jis 
niekada nebuvo matęs Leo tokio, juolab svarbiausią akimirką, kai 
svarbu laikytis ramiai, - Leo visiškai pašėlo. Apsisuko. Lyg viesulas 
nulėkė prie durų. O atidaręs ėmė staugti: 

— Velniai griebtų, perspėjau nekišti jokių suknistų dažų! 

Paskui pasipylė šūviai, vyriausiasis brolis stovėjo raudonuo- 
se dūmuose ir apimtas įniršio nevaldomai šaudė aplink, visai 

nekontroliuodamas banko patalpų. Iš automobilio buvo sunku pa. 
matyti, ar kas nors sužeistas. Jam atrodė, kad ne. Bet senukas sų 
medžiotojo ginklu priėjo taip arti, kad veik buvo matyti jo poros, 
Juste jautė realybę. 

O dar jaunėlis Vincentas. 

Prie trečiojo banko Vincentas atsidūrė pirmas. Durys buvo užrą. 
kintos, tad išdaužęs banko langą ginklo buože, įsmuko vidun. Paliepė 
žmonėms gulti, ir visi pakluso. Išskyrus vieną pagyvenusią moterį. Jį 
žengė prie jo ištiesusi ranką, lyg ko prašydama, galbūt išleisti. Vin- 
centas ne taip išsiaiškino jos gestą. Atsisukdamas jis užtaisė ginklą, 
bet akimoju suprato, kad ji nepavojinga. Jos maldavimas buvo girdėti 
net automobilyje. 

— Nešauk, meldžiu, nešauk! 

Tik vienas spustelėjimas, ir jaunėlis būtų nužudęs žmogų. 

Realybė dar niekada nebuvo tokia tikra kaip dabar, kai matė Vin- 
centą stovintį nuleistu ginklu ir mėginantį suprasti, kas galėjo nutikti. 

Paskui trys lygiagretūs filmai vėl sukosi kaip suplanuoti. 

Plėšikai paliko trečiąjį banką pro aštriabriaunę skylę sudaužytame 
televizoriaus ekrane, nuskubėjo prie automobilio, nusviedė krepšius 
ir užtrenkė šonines dureles, o tuo metu jis išmontavo karo mašiną, 
atsisėdo priekinėje sėdynėje ir pasileido vinguriuodamas tarp pro 
šalį skriejančių automobilių, kurie sustoję sustingdavo iš baimės 
kelkraštyje. 


Vincento spėjimu, siauroku plentu jie lėkė šimtu dvidešimties kilo- 
metrų per valandą greičiu. Pro angą košė žvarbus vėjas, stogas barš- 
kėjo. 

Prieš akis toks vaizdas: Leo įsiutęs abiem rankom maišo raudonų 
banknotų pilną krepšį. Vaizdas jo paties viduje: ištiesta pagyvenusi0s 
moters ranka. 

Pirma jis suprato tai kaip grasinimą. Taip arti. Vincentas tebejautė 
įsitempusį pirštą glėbiant gaiduką, prieš įsižiūrint į jos raukšlėtą veida 
ir žilus plaukus, prieš išgirstant jos prašymą išleisti. 

- Velniai! Velniai griebtų! Du milijonai! Ir viskas raudona! 

Ji buvo drąsi. Taip jis manė. Moteris priėjo prie kaukėto plėšiko. Ne 
mažiau drąsi buvo ir kasininkė, nepaisydama savo baimės ji pasielgė, 
kaip mokyta, - tarp banknotų įmetė dažų ampulę. 

- Prakeikta ragana, visi pinigai nudažyti! 

Leo nesiliovė šaukęs. Vincentas žvelgė į medžių viršūnes pro iš- 
pjautą angą. Miškas pasidarė tankesnis. Nuvažiavo porą kilometrų 
nuo gyvenvietės ir iki miško keliuko, kur Feliksas pasuks, liko antra 
tiek. 

— O kiek jūs turit? 

Bandant kalbėti tyliau Leo balsas lūžinėjo. 

— Kiek? 

- Nežinau. 

- Jasperai, spėk, velniai rautų! 

- Daugių daugiausia... keturi šimtai. Iš viso. Pirmojo banko sau- 
gykla buvo visiškai tuščia. 

Blogas atsakymas. 

Krepšys, Leo sviestas per automobilio ilgį, atsimušė rikošetu. 

- Utėlėti keturi šimtai! 

Medžių viršūnės nebeatrodė tokios tankios, Vincentas galėjo iš- 
skirti pavienius vainikus. Jie pristabdė, išvažiavo iš plento ir, Feliksui 
vėl spustelėjus, mašinos dugnas ėmė bumbsėti į kelio nelygumus. 

Iki tamsios slėptuvės už sienelės nebetoli. 

Miško keliukas išsitiesė ir ėmė kilti neaukšton įkalnėn. Auto- 
mobilyje kažkas dunkstelėjo pirmąsyk. Vincentas išgirdo ir pajuto. 
Stiprokas smūgis. Antras smūgis buvo dar stipresnis, lyg kas būtų 
kirtęs lazda. 

Tai prasidėjo pristabdžius. Jis tikrai tą žinojo. 

Užgesus varikliui apėmė keistas jausmas. 

- Jam... galas! Jis visiškai nereaguoja! 

Įkalnėj Feliksas užtraukė stovėjimo stabdį ir iššoko laukan. 

Su žibintuvėliu rankoje suklupęs ant Žemės jis nušliaužė po užge- 
Susiu automobiliu, kurio ieškojo visi pareigūnai Halando apylinkėse. 

— Leo, nutrūko degalų vamzdelis. 

— Tikrai? 

— Taip. 

- Pirma ta suknista dažų ampulė, o paskui šitai! Velniai griebtų, vel. 
niai... griebtų! Gausim stumti šitą laužą į viršų, paskui nuridensim kuo 
toliau. O paskui pėsčiomis. Vėluojam mažiausiai dvidešimt minučių! 

Aštuonetas jaunų rankų stūmė sunkų automobilį. Sulig kiekvienų 
metru jie prarasdavo dar šiek tiek laiko. Užstūmus viršun, Feliksas 
įšoko į vidų ir ėmė vairuoti. Po poros šimtų metrų automobilis su. 
stojo miške. Du kilometrai iki vietos. Vaikinai leidosi bėgti. 

Sunkvežimis stovėjo ten pat, kur jį prieš valandėlę paliko, - apsi- 
sukimo aikštelės pakraštyje, tarp medžių ir akmenų. Jei kas atsidan- 
ginęs smalsaudamas būtų atidaręs dureles, būtų pamatęs tą patį, ką 
dabar atlapoję užpakalines dureles matė Vincentas, Leo ir Jasperas. 
Šiurkščios, purios izoliacinės medžiagos pakai. Prasispraudė pro juos 
į vidų, prie vairuotojo kabiną skiriančios sienelės, ją atkabino. Iliuzi- 
ja. Už nuimamos sienelės buvo slėptuvė, kurią sumontavę praėjusią 
savaitę laikė namų garaže Tumboje. Joje jie ketino tūnoti važiuodami 
į Geteborgą, kur turėjo darkart pakeisti transporto priemonę. 

— Vėluojam dvidešimt minučių. 

Policijos pareigūnai turėjo sočiai laiko užtverti kelius. 

— Pabelsk dukart, Feliksai. 

Feliksas buvo beveik pasirengęs, persivilkęs darbiniais drabužiais. 
Jis vairuos. 

- Pabelsk du kartus, ir mes užtaisysim ginklus. OK? 

Sunkvežimio vairuotojas, gabenantis didžiulius izoliacinės me- 
džiagos pakus į statybvietę, linktelėjo ir pasitaisė veidrodėlį. 

Toje ankštybėje buvo aklinai tamsu. 


Iš miško keliuko jie iššoko ant asfalto. Jis pajuto. Įprastas greitis. Tai 
jis irgi jautė. 

Ankštoje slėptuvėje Vincentas sėdėjo prigludęs prie Leo, veik 
užgriuvęs ant jo. Jasperas taip pat arti kitoje pusėje. Tamsu, nors | 

akį durk. Tamsa regėjosi gyva, organiška, kaip audinys, nusidriekęs 
nuo sienelės iki vairuotojo kabinos, kur sėdėjo Feliksas. 

Vincentas jautė trumpus, gilius Leo atodūsius, šiltą jo iškvepiamą 
orą ant savo skruosto. 

Kaskart automobiliui stabtelėjus, jie gerte gerdavo tamsą, sunkve- 
žimio trūkčiojimas nuvilnydavo krūtinėje. 

Bet šįkart buvo kitaip. 

Tai nebuvo švelnus stabtelėjimas, kurį netrukus pakeičia pagrei- 
tėjimas. Feliksas iš tiesų sustojo. Vincentas liovėsi jutęs bangavimą, 
greičio vilnis jo krūtinėje prispaudė kūną prie sienos. Jis troško 
prasiskverbti į šviesą, kur sėdėjo Feliksas. 

Pasigirdo beldimas. Paskui dar vienas. 

Jis jautė, kaip Leo pasisuko, siekdamas ginklo, tuomet pasilenkė 
Jasperas ir abu užtaisė ginklus; šalia nuaidėjo spragtelėjimai, ir Vin- 
centas suprato, kad šios akimirkos laukė visą naktį ir dieną. 

„Feliksai? Kas yra? Viskas nueis velniop.“ 

Jis žinojo, kaip atrodo užtvertas kelias. Du policijos automobiliai 
su besisukančia mėlyna šviesele. 

Keturi uniformuoti pareigūnai. Vienas jų, laikantis plastikinį žen- 
klą su užrašu „Policija“, mostelėjo automobiliui sustoti. 

Feliksas taip pat nebuvo sudėjęs bluosto. Jis niekam neprasitarė, 
bet Vincentas matė, jis pastebėdavo tokius dalykus. Trisdešimt va- 
landų be miego, o dabar jis vienas sėdėjo išnuomoto automobilio 
priekyje, kelkraštyje pakeliui į Halandą. 

Jam reikėjo susikaupti. Pasverti kiekvieną Žodį. 

Langas nusileido. Pro ploną sieną buvo gerai girdėti. 

- Ar galėčiau pamatyti jūsų vairuotojo pažymėjimą? 

Tai ne pagyvenusio žmogaus balsas. Vos vyresnio nei Leo. Paskui 
stojo tyla, Feliksas išsitraukė piniginę iš kišenės ant krūtinės ir pa- 
davė, ko prašomas. 

- Iš kur važiuojate ir kokia kryptimi? 

— Iš kur? 

— Kur buvot? 

- Ar kas nutiko? 

Vėl tyla. Galbut policininkas žiūrinėjo pažymėjimą. O jo kolegos 
stovėjo kiek atokiau. 

— Klausiau, kur buvote ir kur vykstate. 

— Važiuoju į vasarnamį Tilesande. Pakrantė, baltas smėlis, be proto 
gražu. Nuomoju jį, po mėnesio atvyks pirmieji svečiai iš Stokholmo - 
velniškai gerai moka. Ketinau apšiltinti vieną kambarį, medžiagos 
guli gale. | 

— Prašom išlipti iš automobilio. 

Durelės atsivėrė. Feliksui stojant ant žemės pasigirdo dunkstelė. 
jimas. 

- Prašau atidaryti krovininę dalį, kad galėtume patikrinti. 

Žingsniai palei sunkvežimio šoną. Jis atpažino Felikso eigastį. Pa- 
reigūnas lengvesnis, minkščiau dėliojo pėdas, galbūt buvo žemesnis. 

Paskui atidarė ir atlapojo dureles. Dabar policininkas galėjo žvilg- 
telėti vidun. Pro plyšelį tarp slaptosios sienos ir krovininės dalies 
lubų įspindo šviesa. Buvo matyti judantis policijos pareigūno šešėlis. 

Vincentas sulaikė kvapą, užsimerkė. Taip nesimatė plyšelio ir čia 
pat vaikščiojančio pareigūno. Jis stengėsi susikaupęs sekti Feliksą, 
kuris, sustojęs kiek tolėliau, kalbėjo galbūt su kitu pareigūnu. Jis turi 
klausyti jo balso. Lemiamos jo kalbos. 

„Klausykis užsimerkęs.“ 

O užsimerkęs matė jos žilus plaukus, raukšles lyg medžio metų rie- 
ves. Ji turbūt išmintinga, juk seni žmonės paprastai būna išmintingi, 
ji panaši į išmintingą, ištiesta jos ranka drebėjo, bet akys neatrodė 
baugščios. 

Izoliacinės medžiagos pakai buvo nustumti į šalį. Greta besisle- 
piančiųjų čežėjo stumdomų pakuočių plastikas. Pareigūnas stovėjo 
visai šalia. Jo striukė užkibo už suraižytos sienelės. 

Galėjo nutikti bet kas. Bet kurią akimirką. Dėl nieko negalėjai 
būti tikras, išskyrus tai, kad, jei policininkas juos rastų, Jasperas imtų 
šaudyti. Ir Leo. Bet pats jis nė nebuvo užtaisęs ginklo. Dar nebuvo. 

Kažkas atsirėmė į slaptąją sienelę. Vienas iš pareigūnų. Pro plyšelį 
viršuje šviesos pateko daugiau. Leo ir Feliksas įrengė slaptavietę, J!“ 

nedarydavo klaidų. O kas, jei šįsyk suklydo? Kas, jei nuo kūno svorio 
sienelė išvirstų? 

- Ko jūs ieškote? 

- Įvykdytas apiplėšimas. 

— Apiplėšimas? 

„Eik šalin.“ 

- Banko apiplėšimas. Ir ne vieno, o trijų. 

„Pasitrauk nuo sienelės. Nagi.“ 

- Kaip nusibodo. 

Vincentas matė, kaip Feliksas gūžtelėjo pečiais ir papurtė galvą. 

- Turiu omenyje... kodėl tie kvailiai nedirba kaip visi kiti. 

Šviesos sumažėjo. Pareigūnas nebesirėmė į sienelę. Regis, jis at- 
sitraukė. Buvo girdėti, kaip jam braunantis prie durelių uniforma 
čežina izoliacijos pakuotes. 

Pareigūnas nušoko žemyn. Durelės užsivėrė. 

Vėl apgaubė tamsa, gyva, kaip ir prieš tai. Žingsniai lauke, Vincen- 
tas girdėjo Feliksą sakant, kad jie šauniai dirba. Bet jis susipainiojo. 
Susimaišė. Per kelias minutes pasaulis prieš jo akis pažiro į milijonus 
šukių. Dabar jis klijavo jas. Tik ne į buvusias vietas, nes atrodytų, lyg 
ničnieko nebūtų nutikę. 

Feliksas paleido sunkvežimio variklį. 

„Šukės jau niekada nebeatsidurs ankstesnėje vietoje.“ 

Buvo tuo įsitikinęs. Tai vienintelis dalykas, kuriuo jis buvo tikras. 
Jis jautė, kaip didėjantis greitis užpildo krūtinę. 

VINCENTAS GĖRĖ TAIP lėtai, kad skystis stikle iš pradžių sušilo, 
o paskui ir visai išsivadėjo. Mažus gurkšnelius jis ilgai laikė burnoje, 
stengėsi neapsvaigti. Čia jokiu būdu negalima. Po nemigo nakties jis 
keliskart buvo beužmingąs, dabar jam teliko susikaupimo ir baimės 
trupinėliai. Dar valandėlę. Laukė kelionė namo, šešiavietėje kupė 
ištirps trigubo apiplėšimo vaizdai, bėgių dundėjimas netrukus jį visai 
užliūliuos. Prieš akis kilo tas pats vaizdas - akimirka, kai iš plėšiko 
jis vos nevirto žudiku. Vienintelis žvilgsnis, perrėžęs tikrovę į dvi 
aiškias galimybes. 

Jis sriūbtelėjo mažą gurkšnelį ir prieš nurydamas ilgai laikė skystį 
burnoje. Gėrė nedaug, neskubėdamas. 

Jis žvelgė pro langą į Geteborgo geležinkelio stoties barą. 

Jasperas. 

Nors nemiegojęs, jis spyruokliuodamas žengė nuo spaudos kiosko 
kitapus, glėbdamas laikraščius su panašiomis antraštėmis: Trigubas 
apiplėšimas, Karlnė grupuotė. Kadre, kurį prieš pat šūvį pagavo 
stebėjimo kamera, buvo matyti juoda kauke paslėptas jo veidas. Jas- 
peras buvo smarkiai įraudęs, įsitempęs. Nusviedė laikraščius ant stalo 
ir patraukė prie baro trečio bokalo alaus. Ir trečios „Jigermeistėr 
taurelės, atsinešęs ją kaipmat išlenkė. 

- Ar matei? Nauji laikraščiai! 

- Iki išvykimo liko dešimt minučių. 

- Trys suknisti bankai, Vincentai! Tik pamanyk, kokie bepročiai! 

Jis laikė laikraščius ir garsiai kalbėjo. Apsidairė aplink, norėdamas 
sulaukti aplinkinių dėmesio. 

- Liaukis, Jasperai. 

Vincentas elgėsi priešingai - susigūžęs kalbėjo tyliai, veik pa- 
žnabždomis. 

- Ar girdi - liaukis. 

Jasperas nusijuokė - nuo daug paskubomis išgerto alkoholio juo- 
kas skambėjo kimiai, nevienodai, paskui numetė vieną iš laikraščių 
ant stalo ir bakstelėjo pirštu į didelę nuotrauką. 

— Ar matei tą vaikiną? 

Nesiliovė šūkauti. Šypsodamas mirktelėjo viena akimi. 

- Jis netgi ginklą laiko teisingai! 

- Lauke yra policijos! Mačiau juos. Keli vaikšto stoty! Ir jie... 
Liaukis, velniai griebtų! 

Vincentas dar labiau susigūžė. Jis nenorėjo sėdėti drauge su Jas- 
peru. Norėjo kalbėtis su broliais, su Leo, kuris važiavo sunkveži- 
miu kažkur E4 greitkelyje, ir Feliksu, kuris netrukus turėjo kilti iš 
Landveterio oro uosto ir po keturiasdešimt penkių minučių atvyks 
į Stokholmą. Jam reikėjo brolių čia ir dabar. 

- Žinai... visi apie tai kalba. Kaip manai, apie ką skaito ta ragana? 
O senukas, kuris vogčiomis į kavą šliūkštelėjo „Smirnoft“ degti- 
nės, - manai, jis nematė reportažų per televiziją? Nieko keista, kad ir 
mes apie tai kalbam. Būtų keisčiau, jei nekalbėtume! Atsipalaiduok, 
broliuk. 

Leo automobilyje, Feliksas - lėktuve, o Vincentas su Jasperu - 
traukinyje. Jie nutarė išsiskirstyti, kad nesukeltų įtarimo. Paskutinis 
apiplėšimo etapas. Štai kodėl jis sėdėjo su žmogumi, kuris būtent 
tai ir darė - kėlė įtarimą, provokuodamas aplink sėjo agresiją, lyg 
bandydamas nusikratyti įkyrių minčių apie apiplėšimą. 

- Ar matei Leo akis, kai jis suprato, kad daugiau nei pusė nusidažė? 
Aš mačiau. Kaipmat supratau, kas nutiko. Aš ir Leo... mudu viską 
suplanavom. Bet kasininkė įmetė dažų į krepšį! Visus nudažytus 
pinigus turėsim sudeginti. 

- Jasperai, užčiaupk srėbtuvę. 

— Bet mes būtume susišlavę kur kas daugiau, broliuk, jei nebūtum 
it liurbis pliauškęs su darbuotojais! Plėšikas neturi su jais terliotis! 
Galėjom pričiupti dar bent porą milijonų! 

„Broliuk.“ 

Provokacijos, kone tiesioginė agresija. 

„Terliotis.“ 

Jam reikėjo ištrūkti, todėl atsistojo, paėmė po stalu gulėjusį krepšį, 
pasikabino ant peties. Užčiuopė stūmoklį. Krepšys su ginklu, šiek 
tiek pinigų ir dešimčia skardinių alaus. Vincentas patraukė perono 
ir traukinio į Stokholmą link, bet Jasperas jį atsivijo. 

— Nesiterlioti su personalu, broliuk. 

— Aš juk gavau raktus, ar ne? 

Jis įgėlė darsyk. Jam reikėjo patylėti, atsakymas tik kurstė pokalbį. 

— Gavai? Raktus reikia pasiimti. Prispaudi vamzdį prie kaktos, ir 
jie tavo saujoj. 

Jis negalėjo atsispirti. Bet tik vieną kartą. Viskas. Kad ir kiek tas 
suknistas idiotas bidzentų šalia, kvosdamas atsakymo, jam tereikėjo 
nešti per petį permestą krepšį, žiūrėti į stovintį traukinį, įsitaisyti 
„ant sėdynių ir tris valandas numigti. Ir nė už ką neatsakyti Jasperui. 

— Ar žinai, kad esam įmonė? Leo viską paaiškino, esam tikrų 
tikriausia firma. Tokiu atveju, Leo yra... jam priklauso įmonė, jis - 
generalinis direktorius, aš - skyriaus vadovas, o tu, Vincentai, tik 
smulkus stažuotojas, praktikantas, todėl ir terliojiesi su darbuotojais. 
Leo tai žino. Mano pareiga būti griežtam. Toks ir esu. Kietas. Ne toks 
kaip tu, broliuk. 
kinį ir nužingsniavo siauru koridoriumi, krepšį laikydamas už nu- 
garos, - nenorėjo, kad prasilenkiant pistoletas kulkosvaidis įsiremtų 
į kitą keleivį. Kiekviename vagone tik po vieną kupė, o jųjų buvo 
pačiame traukinio gale. Jis atitraukė užuolaidas, uždarė duris ir 
padėjęs krepšį ant lentynos bagažui, išsidrėbė ant trijų sėdynių. 
Užsitraukė ant galvos striukę. 

Lyg pulsuojanti lopšinė jo kūne dusliai bumbsėjo bėgių sandūros: 
o prieš akis ritmingai lėkė spalvų ir šviesos mirksniai. Bet nepagulėjo 
nė dešimties minučių. Pirma pasirodė kontrolierius, paskui Jasperaš 
pasilypėjo ant sėdynės ir, traukdamas krepšį, koja bakstelėjo ViN“ 
centui į šoną, kieta plienu kaustyta bato nosis pataikė į šonkaulius: 

— Nori“ 

Padėjęs krepšį ant grindų, Jasperas išsitraukė alaus skardinę ir 
smiliumi truktelėjo metalinį žiedą. Alaus purslų užtiško Vincentui 
ant veido. 

— Prašau, neatidarinėk atsukęs į mane! 

Jasperas dar pasirausė krepšyje: sulankstyta ginklo buožė ir plasti- 
ko maišeliai su raudonais banknotais pačiame viršuje. Ištraukęs dar 
vieną skardinę, ištiesė Vincentui, bet šis tik papurtė galvą. 

— Ką blogo esu tau padaręs, kad taip manęs nemėgsti? Ką, broliuk? 

— Mes - ne broliai, po velnių, liaukis vadinęs mane broliuku! 

Jis ir vėl atsakė. Ir Jasperas patenkintas priėmė atsakymą, agresija 
sukėlė dar daugiau agresijos. Bet galva dingojosi be galo sunki, snau- 
dulys nepaleido iš savo glėbio ir darėsi vis sunkiau aiškiai galvoti. 

- Vadinsiu tave kaip panorėjęs. Esi mažiausias, ar ne? Štai kodėl 
nė velnio nežinai, ką Leo ir aš veikėme anksčiau, kai tebuvai apsi- 
snarglėjęs šunytis. 

Vincentas papurtė galvą, lyg bandydamas pabusti. Jis norėjo mąs- 
tyti aiškiai, bet sausos akys lipte lipo, o kiekvienas prie kaklo prisilie- 
tęs plaukas atrodė įsielektrinęs. Nuovargis nepasidavė, bandydamas 
palaužti apsnūdusį kūną. 

— Kiekvieno apiplėšimo metu, broliuk... Leo žengia pirmas, aš 
paskutinis, o tu esi saugiausioj vietoj - vidury. Mes saugom tave, taip 
nusprendėm drauge su Leo. 

Jasperas spustelėjo tuščią skardinę, nestipriai, bet taip, kad ji er- 
zinamai trakštelėjo ir vėl išsipūtė. 

— Mes paleidžiam galybę šūvių, bet visad turim atsargos, jei reik- 
tų šauti į išdygusius farus. Ar niekada nesusimąstei, broliuk, iš kur 
atsiranda šaudmenys? 

Spusčioti skardinę. Suspausti, atleisti. Sekundinės rodyklės tiksė- 
Jimas. Jasperas pakėlė ją arčiau Vincento ausies. 

— Jei tu bent žinotum, kiek esu dėl tavęs padaręs, Vincentai. Kiek- 
Vieną dieną, šešerius metus. O tu drybsai čia šitaip sušiktai nusiteikęs. 
Velniai griebtų! 

Jis stengėsi provokuoti. Vincentas tai žinojo, jautė. 

- Šešerius metus... Apie ką, po velnių, tu kalbi? 

- Apie ką kalbu? Kaip manai, iš kur atsirado sprogmenys, pentilis, 
kuriuos naudojom išsprogdinti grindis ginklų saugykloj? | 

Vincentas atsistojo. Skaudėjo visą kūną - tiek išorę, tiek vidų. Jis 
tenorėjo miegoti. Jei akys būtų galėjusios spręsti, jis jau būtų įkišęs 
galvą į tamsą po sėdyne. 

— Pirmas karinę tarnybą atliko Leo. Paskui aš. 

Bet, regis, dabar jėgos grįžo ir jis ėmė klausytis. 

— Paskutinės pratybos, broliuk. Viskas prasideda, kai pasirodo ve]. 
nioniškas sunkvežimis, pilnas užplombuotų dėžių, ir sustoja apsnig- 
toje šalikelėje. Ginklai. Sprogmenys. Amunicija. Praeina kiek laiko, 
ir jau neįmanoma suprasti, kas yra, o ko trūksta. Leo tai žinojo ir aš 
žinojau. Baigus pratybas, viskas išvežama. 

Prieš akimirką paviršiuje kilęs erzelis, kutenęs odą ir galvą, lyg 
maži kirminėliai įsirausė gilyn. Juo garsiau tas suknistas idiotas kal- 
bėjo, tuo tvirčiau jis jautė, kad jie daugiau niekada nebeplėš drauge. 

— O paskui, broliuk, naktį, kai stovėjom poste, - tą patį darė Leo 
dvejais metais anksčiau, - turėjome juodų šiukšlių maišų. Per tris 
valandas sniege nukrapštėm dėžių plombas, susirinkom šovinius, 
pentilį, rankines granatas ir vėl užlipinom plombas. Prieš grįždami 
juodus maišus užkasėm. 

Kirminėliai pasklido po kūną ir ėmė slinkti gilyn, besidaužančios 
širdies link. Daugiau nieko nebuvo, tik Jaspero burna, kuri nepaliovė 
kalbėjusi apie karines pratybas ir Leo, lyg Leo būtų buvęs Jasperas, 
o Jasperas būtų Leo. 

- Ir mes juk žinojome, kad pratybas užbaigs nuodugnus patikri- 
nimas, aukštyn kojom apversiantis visą suknistą pulką. 

„Lyg Leo būtų buvęs Jasperas, o Jasperas būtų Leo.“ 

- Sakau tiesiai šviesiai, broliuk, verčia viską lyg per kratą. 

„Tu man ne brolis.“ 

- Bet nieko nerado. Ničnieko, broliuk. 

„Tu - ne Leo.“ 

- Paskui pulkas išžygiavo. Bet mes išsinuomojom automobilį 
nuvykę į Švedijos geležinkelių krovinių priėmimo skyrių nusipir“ 
kom dėžių, supakavom, ką užkasę, ir išsiuntėm sau. Įsėdę į traukiN! 

grįžom namo, o paskui nuvažiavom į Švedijos geležinkelių krovinių 
pristatymo skyrių ir viską paėmėm. Įsivaizduoji, broliuk? Mes, aš ir 
Leo, planavom tai šešerius metus. 

Vincentas nebesuprato žodžių, tematė bjaurią švarplę tarp Jaspero 
dantų ir lūpas, judančias aukštyn ir žemyn. 

- Žinai, keista... Nors tu esi jo broliukas, aš jį pažįstu geriau. Vos 
įžengiam į banką, tarp mūsų užsimezga ryšys, kurio nėra tarp ju- 
dviejų, - iškart žinom, ką kitas darys. 

Vincentas staiga pakilo, atsistojo vidury linguojančio vagono prie- 
šais krutančias lūpas. Pasielgė taip vedamas noro vožti, atsikratyti 
pavargusiame kūne tebeslypinčių jėgų. 

— Aš ir Leo. Mudu įstengiam nuveikti bet ką. Sustabdėm visas 
policijos pajėgas su mažulyte bombiūkšte. Tik įsivaizduok, ką galim 
padaryti kitą kartą. 

Vincentas netrenkė. 

— Tu ištraukei bombos saugiklį, Jasperai! 

Bet jautė, kaip pirštų galiukai sminga į delną. Nesąmoningai su- 
gniaužė abu kumščius. 

- Žinau! Žinau, kad tai - tavo darbas! Kaip ir Feliksas, žinojau 
visą laiką! 

Jasperas papurtė galvą - kaip kaskart. 

Bet paskui, regis apsigalvojo. Nusišypsojo. 

- Žinojau, kad policija siųs robotą. 

— Vadinasi... tai tikrai tu? 

— Išmanau tokius dalykus - nieko rimta negalėjo nutikti. 

— Tai tu ištraukei saugiklį! Juk išsigynei! 

— Niekas nežuvo, ar ne? 

— Tu melavai! Melavai Leo! Jis pasitikėjo tavimi! Bet tu to nesu- 
prasi, nes esi... vienišas, neturi brolių! 

Traukiniui paklūstant bėgių linkiams, Vincentas siūbavo. Sugniau- 
žes, bet nepaleidęs į darbą kumščių. Jis nesimušė. Tiesiog tuščiai žiū- 
rėjo, nieko netardamas. Atsisėdo, ištiesė nubalusius krumplius ir pa- 
galiau kupė stojo tyla. Palengvėjo. Jis tiesiai šviesiai pasakė, ką galvoja. 

— Vadinasi, esu... vienišas? 

— Taip. 

Jaspero žvilgsnis tebebuvo tuščias. Jis atsegė krepšį išsitraukt; 
dar vienos skardinės alaus. Bet ištraukė ką kita. Tai buvo pistoletas 
kulkosvaidis. 

- Ir neturiu... brolių? 

— Nė vieno. 

Jasperas atstatė ginklą ir pirštais perbraukė vamzdį. 

- Broliuk, ar žinai, ką galėčiau dabar padaryti? Kai ką, ką gali 
padaryti... vienas. Be brolių. 

- Padėk jį į krepšį. 

Užuot paklausęs, Jasperas užtaisė ginklą. 

— Vadinasi, nežinai, broliuk? Pamėgink spėti, nagi. 

Jis pakilo iš vietos. Viskas vyko be galo greitai, Vincentas nespėjo 
nė suvokti. Jasperas priklaupęs ant vieno kelio įrėmė ginklą. Vamzdis 
spaudė smilkinį, ir Vincentas pamažėle slinko atbulas, kol atsirėmė 
galva. 

— Tuomet paaiškinsiu tau, broliuk. Paklausyk manęs. Su šituo, 
jauti, galiu padaryti, ką panorėjęs. 

Dar niekada anksčiau Vincentas nebuvo taip arti mirties. Bent 
taip jam atrodė. 

— Jasperai? 

— Ką* 

— Po velnių, tu... 

Jis apiplėšė devynis bankus, šaudė automatiniu ginklu tarp žmo- 
nių, bet nebuvo patyręs mirties baimės. Nebuvo tikras, ar jautė ją Ir 
dabar. Jis suprato, kad šįsyk pats virto inkasatoriumi ar kasininke, jie 
apsikeitė vietomis. Bet nebuvo tikras, ar tai - negalėti įkvėpti esant 
gyvam - ir buvo mirties baimė. 

— Jasperai, privalai... 

- Negirdžiu tavęs. 

— „negali... 

— Kažko norėjai, broliuk? O gal jautiesi... vienišas? 

Jasperui įrėmus vamzdį stipriau, vamzdžio briauna įpjovė odą; 
ėmė bėgti kraujas. 


440 


— Aš nemelavau Leo, supranti“ 

Jis laikė ginklą. Už kupė durų pasigirdo žingsniai tualeto ar res- 
;orano vagono link, kažkas nusijuokė, garsiai šnekučiavosi už plonų 
sienų. 

- Supranti, broliuk? 

Vincentas nebuvo tikras, ar tai jis pajudino galvą, - kūnas juk ne- 
sukrutėjo. Jis iš tiesų pabandė linktelėti ir turbūt Jasperas tai suprato, 
nes ramiai kaip pirma iškėlė ginklą, taip pat ramiai padėjo jį atgal į 
krepšį ir užsegė užtrauktuką. 

Kitapus durų pasigirdo dar daugiau žingsnių. Daugiau balsų. 

Vincentas sėdėjo nė nekrustelėdamas. 

Devyni apiplėšimai. Jis nesitikėjo, kad tai bus taip paprasta. Paimti 
tai, ko nori, kai rankose laikai ginklą. 


MODERNUS KALĖJIMO LANGAS. Plačios grotos - keturi gele- 
žies strypai horizontaliai, trys - vertikaliai. O tarp jų - maži šviesos 
plyšeliai, laisvė. 

Žvyro aikštelėje ant suolo sėdinti grupelė kalinių rūkė žvarbiame 
balandžio vėjyje. Trumpas atokvėpis nuo spausdinimo mašinų ir 
konvejerio juostos kalėjimo dirbtuvėse. Pjaustyti lentas ir gaminti 
kvadratinius skydus - tai jų kasdienis darbas, už kurį mokama vie- 
nuolika kronų per valandą. Aplink - septynių metrų aukščio bespalvė 
mūro siena. Jie vilkėjo standžias, netinkančias jų kūnams striukes, Jo- 
nui Bronksui jos priminė kalinių iš senų filmų apie gulagą drabužius. 

Čia jūs atsidursite. Bankų plėšikai ir karinių ginklų vagys. 

Jis apsidairė. Nors gyveno vienas, niekada nesijautė vienišas. Iš- 
skyrus čia. Žmogus niekada taip aiškiai nejuto beprasmybės, kaip 
būdamas lankymo kameroje. Atkirstas. Lankymas kalėjime nebuvo 
susijęs su džiaugsmu - tik su kontrole ir saugumu. Laikas kameroje, 
kurioje stovėjo polietilenu uždengta pasidulkinimo lova ir praustuvė, 
gremžiama kiekvieno iš varvančio čiaupo kaptelėjusio lašo. 

Skambutis. Džeržgiantis metalinis garsas, primenantis vieno buto 
durų skambutį. Tame bute jie gyveno kartu viename kambaryje, ko! 
jam suėjo keturiolika. Lovos stovėjo be galo arti. Nors nė vienas iš 
jo bendraamžių negyveno su kuo nors drauge, tai neatrodė keista. 
Pasigirdo prižiūrėtojo kišenėje graibomo raktų ryšelio žvangėjimas: 
o paskui dukart mašinaliai pasisuko raktas ir, išslydus sklendėms, 
atsivėrė kaustytos durys. 

Guminės šlepetės ir mėlyni šortai. Balti marškinėliai trumpomis 
rankovėmis su kalėjimo emblema vienoje krūtinės pusėje. Ir apsau- 
ginis, žengiantis puse žingsnio atokiau. 

Samas tapo augalotesnis. Augantis pyktis virto raumenimis. Abe- 
jingas be gyvybės veidas, uždaras lyg lankymo kamera, nieko - nei 
ateities, anei praeities - netrokštančios akys. Visų sunkiausia. Gy- 
venti dabartimi, jos nepatiriant. 

Čia jūs sėdėsite. Čia jums vieta. 

O čia tu, kuris vadovauji ir šaudai į kameras. Kai būsi atlikęs di- 
džiąją bausmės dalį. 

Durys užsidarė. Jonas jautėsi toks pat vienišas kaip ir prieš aki- 
mirką. Nors dabar jie buvo dviese. 

- Iš anksto pranešei, kad atvyksi. 

- Taip, aš... 

- Bet ir šį kartą neatsinešiau nieko prie kavos. Tu čia juk ne ap- 
lankyti manęs atvažiavai. 

Abu jie atsišliejo į priešingas sienas. Labiau nutolti buvo neįma- 
noma. 

- Išgėriau du puodelius pakeliui. 

Jonas atitraukė kėdę ir atsisėdo. 

— Kai aną kartą buvau čia, jie buvo apiplėšę šarvuotą furgoną ir 
banką. 

Samas nieko neatsakė, tai juk nebuvo klausimas. 

- Dabar jie yra apiplėšę furgoną ir aštuonis bankus, susprogdinę 
bombą Centrinėje stotyje ir savo žinioje laiko du šimtus automatinių 
ginklų. 

Bet atrodė, lyg jis šypsotų. 

- Po paraliais, regis, jie visai neprasti... kaip ten juos vadinate, 
broli... „karine grupuote“? 

Jonas atrėmė alkūnes ant stalo, ne mažiau klibančio nei kėdė. 

- Čia sėdi keturi šimtai šešiasdešimt trys nuteistieji ilgam laisvės 
atėmimui. Praėjus aštuoniolikai metų, Samai, pažįsti visus. O šie 
Pažįsta kitus. 

Atrodė, lyg jo brolis stipriau įsirėmė į sieną, mažame lankymo 
kambaryje norėdamas išlaikyti kuo didesnį atstumą. 

— Klausyk... jau esam apie tai kalbėję, ar ne? Net jei žinočiau, 
nekalbėčiau apie tai su faru. 

- Bet dabar viskas kitaip. Samai, velniop bankus, jei manai, kad tą; 
nesvarbu. Prieš šiai grupuotei pradedant šaudyti kaip papuola, buvo 
pavogti trylika automatinių karinių ginklų. Dabar jų pavogta tiek, 
kad užtektų aprūpinti visas kriminalines grupuotes, su kuriomis tų 
kasdien sėdi prie bendro stalo. Kiekvienas norintis būti gangsterių, 
netrukus galės lakstyti su karo ginklu. Ir tuomet sušaudytos kameros 
bus niekniekis - daugybė niekuo dėtų žmonių gali pasitaikyti jų ke- 
lyje, ir net tiems, kurie nenori kalbėti su faru, tai nebeatrodys gerai. 
Juk bus sužeistųjų ir aukų. 

Ironiška šypsenėlė dingo, žvilgsnis šiek tiek sušvelnėjo. Praradęs 
budrumą, Samas stebėjo brolį, bent akimirką klausėsi. 

- Samai, niekada nesusitaikysiu, jei skriaudžiami nekaltieji. 

Tik akimirką. 

— Nesuprantu, kodėl tu taip užstrigai. 

- Juk jau sakiau. Niekada nesusitaikysiu, jei kas nors spręs savo 
problemas, naudodamas daugiau jėgos, nei būtina. 

Apie tai jie niekada nebuvo šnekėję. 

— Vadinasi, tu to nesupranti. 

— Nesuprantu, kai smurtas tampa priemone. 

— Priemone? 

- Kai inkasatorius rodo savo vaikų nuotraukas, bet į jo burną tik 
dar giliau sugrūdamas ginklas, tikintis gauti tai, ko nori. 

- Klausyk... jis - inkasatorius. Rinkdamasis tokį darbą, žmogus 
žino, kad rizikuoja. Šarvuoti furgonai tampa taikiniais. 

- O kasininkė perrėžtu skruostu, gulinti ant grindų? Ji daugiau 
niekada neužmigs be tabletės. Kad būtum matęs jos akis, jos atrodė 
kaip mamos akys anksčiau. 

Pagaliau Samas nuo sienos žingtelėjo prie stalo, kur jau sėdėjo 
Jonas. Kai jis suspaudė kėdės atlošą lyg bandydamas jį sutraiškyto 
išsišovusių kraujagyslių tinklas ant jo dilbių priminė žemėlapį. 

- Klausyk... ji - kasininkė. Pati pasirinko šitą darbą. Žinojo, kad 
pankus kartais plėšia. 

Kai buvo nuteistas kalėti iki gyvos galvos, Samas nebuvo nusikal- 
tėlis. Toks jis tapo šiapus sienų. 

- Vadinasi... manai, kad jie elgiasi teisingai? 

- Aš čia sėdžiu aštuoniolika metų, kam rūpi, ką aš manau? 

Jam paleidus kėdės atlošą, rankos atgavo įprastą spalvą. 

- Sėdi ant suknistos lankytojo kėdės. O aš sėdžiu čia. Susitaikyk 
su tuo. Tu pasirinkai laikyti jo ranką, o aš - atsikirsti. Susitaikyk! 

Jonas atpažino ankstesnįjį Samo žvilgsnį. 

Žvilgsnis be ironijos, paniekos, neapykantos, kaltės. 

- Man liepta kartą per savaitę lankytis pas suknistą psichotera- 
peutą. Kad kažkoks idiotas galėtų paaiškinti, jog nudūriau tėvą dėl 
blogos vaikystės. Kad tai... ne mano kaltė. 

Jo brolis stovėjo atokiau. Dabar atsisėdo priešais. 

- Po velnių. Aš pats nusprendžiau nudurti prakeiktąjį. Tai aš sė- 
džiu čia. Kalbėti apie tai - tas pats, kaip kalbėti apie sušiktą kasečių 
grotuvą, nuolat kartojantį tą patį. 

Gyslotosios rankos ilsėjosi ant stalo. 

- Vaikas, Jonai, įsimena, įsirašo, sugeria, kopijuoja ir saugo. Viską. 
Bet kaip. O kasečių grotuvas nemąsto, tik atkuria. 

Jonas įsivaizdavo, kaip jis paliečia tas rankas, uždeda ant jų savąją. 

Daug metų jie neprisilietė vienas prie kito. 

— Tik tuir aš galim būti kaip jis. Arba nebūti. Jis tebėra tarp mūsų, 
kad ir ką tu ar aš darytume. Ir joks suknistas psichoterapeutas nieko 
nepakeis. Susitaikyk su tuo. 

— Atvykau čia ne kalbėti apie jį. 

- Ne, atvykai norėdamas, kad aš būčiau tavo skundikas. 

Jis nepalietė brolio. Prisiminė, kaip, vos vos palietus Samui petį 
praėjusį kartą, tas kone atšoko, lyg Jonas būtų trenkęs. 

- Girdėjau, kad sėdėjai prie jo. 

- O tu sėdi čia, Samai. 

— Laikei... jo ranką. 

— Turi žinoti, kas jie. 

Mama sakė. Sėdėjai prie neštuvų ir laikei jo ranką. To prakeiktą 
mušeikos ranką. 

- Privalai žinoti, Samai. Juk ką nors girdėjai. Vardą. Ginklų slėp. 
tuvę. Visad atsiranda kas nors, kas prasitaria. Tu - mano brolis, juk 
supranti, viskas liks tik tarp mūsų. 

— Laikei jo ranką. Bet ateini čia, brol, manydamas, kad lakstysių 
po kameras klausinėdamas tavo vardu? 

Samas spustelėjo mygtuką sienoje, kviesdamas prižiūrėtoją. 

— Lankymas baigtas. 

— Jau? 

- Jau. 

Kaip ir praeitą sykį. Net ir prabėgus keliems mėnesiams, šešias- 
dešimt minučių buvo per daug. 

Stojo tyla. 

Jiedu vengė vienas kito. Pagaliau Jonas nebesusitvardė, turėjo ką 
nors pasakyti. 

— Jie broliai. 

Vienatvės jausmas šitame suknistame kambaryje. 

— Plėšikai broliai, bent du iš jų. 

Stovint drauge, laukiant, kol vienas jų bus užrakintas, jausmas 
sustiprėjo. 

— Esu tuo tikras, mačiau, kaip jie juda, kaip elgiasi. 


»v-- 


vu - 


beprieiną laiptus, vedančius link ilgo koridoriaus, Samas atsisuko. 

- Jonai? Nebeatvažiuok, - jis kalbėjo ne visai garsiai, veikiau pri- 
slopintu balsu, bet kiekvienas žodis buvo aiškiai girdėti. - Daugiau 
nebenoriu tavęs matyti. 

LEO IŠTRAUKĖ PENKIS varvančius penkių šimtų kronų bankno- 
tus iš dubens. Atsargiai, abiem rankomis. Nunešė juos prie virvelių, 
įtemptų tarp garažo sienų. 

Džiaustė juos ant virvelės; šlapias popierius nusvirdavo, išdžiūvę 
banknotai virsdavo standžia U raide ir kiekvieną reikėjo išlyginti 
lygintuvu. 

Skalbinių virvelės skersai išilgai per visą garažą, o ant jų - įvairių 
nominalų banknotai. Lyg antrosios lubos. 

Plastiko maišelis, kurį jis sudegino prieš penkiolika valandų, buvo 
besvoris. Pilnas vertę praradusių popierėlių. Tad uždaręs garažo duris 
juos paleido pelenais. 

Jie negalėjo darkart prarasti vertės. 

Jis gerai suprato, kas tai buvo - daugiau nei du milijonai raudonai 
nudažytų tikrų tikriausių, bet netinkamų naudoti pinigų. Nerado 
sprendimo. Pyktis, įniršis, kad kasininkė sugriovė trigubo apiplėšimo 
planus, įmesdama dažų ampulę, užgniaužė jo kūrybinį mąstymą ir 
raudoni banknotai tebuvo maži beverčiai popierėliai. 

Pradėjo nuo penkšimtės, ištiesino ją. Raudoni dažai lyg žaizda ant 
mirusio karaliaus veido. Nenaudojamas. Patrynė popierėlį - dažai 
nenusivalė. Buvo įsitikinęs, kad teks sudeginti juos kaip šlamštą. 

Paskui žvilgtelėjo į nykštį. Ant odos likęs plonas raudonų dažų 
sluoksnis. 

Vieno komponento dažai. 

Statybinės žinios - vieno komponento dažai nesureagavę su kitu 
komponentu, todėl nėra ilgaamžiai. Jo darbas. Dažai ir paviršiai. 

Dviejų komponentų dažai skirti smarkiai dėvimiems paviršiams, 
veikiamiems ryškios saulės šviesos arba cheminių medžiagų. 

Jis nedrįso galvoti apie du milijonus, dar nedrįso, bet atidarė metą. 
linę spintelę su degiais skysčiais ir, ištraukęs plastikinį benzeno butelį, 
užlašino kelis lašus ant banknoto. Raudona spalva kaipmat dingo. 
Bet vos po kelių sekundžių spaudos dažai taip pat išbluko. Vadinasi, 
gali pavykti. Raudonus dažus iš tiesų buvo įmanoma pašalinti. Dabar 
svarbiausia rasti tinkamą tirpiklį. 

Renolis. Metanolis. Denatūruotas spiritas. Jis eksperimentavo net 
su acto rūgštimi, bet galop pastebėjo, kad geriausiai tinka grynas 
acetonas. Kaip ir benzenas, jis pašalino dažus ir ultravioletinį apsau- 
ginį antspaudą. Bet kur kas lėčiau. Svarbu laikas. Reikėjo išsiaiškinti 
tikslų sekundžių kiekį. Jis ėmėsi bandyti su mažos vertės banknotais: 
dvidešimtinėmis, kartais - penkiasdešimtinėmis. 

Tinkamas laikas. Ir tinkamas acetono ir vandens santykis dubenyje. 

Acetono buvo galima rasti bet kurioje suknistoje parduotuvėje! 
Jis prisakė Aneli nuvažiuoti automobiliu ir nupirkti penkiasdešimt 
litrų. Mažais kiekiais - porą dešimčių čia, porą ten, skirtingose par- 
duotuvėse. Tuo metu jis maišė, matavo, svėrė. 

Ir pagaliau jam pavyko. 

Sugadinęs šimtą keturiasdešimt tūkstančių keturis šimtus kronų, 
jis tinkamai išplovė pirmąjį banknotą. 

Acetonas, vanduo, laikas. Ir du milijonai nudažytų banknotų taps 
švarūs. 

Kabinant paskutinę penkšimtę ant skalbinių virvės virš darbasta- 
lio, kažkas pabeldė į duris 

— Leo, čia dvokia... lyg dažų gamykloje. 

Tai buvo Vincentas ir Feliksas. 

— Turi atidaryti langą, taip negerai. 

Guminės Leo pirštinės buvo ištepliotos, jo krūtinė ir rankos šla- 
pios, įprastiems pasisveikinimo apsikabinimams buvo ne laikas. 

— Aš išsprendžiau, įsivaizduojat? Įveikiau! | 

Ant darbastalio gulėjo kupetos raudonų pinigų. Trys metalinia! 
dubenys iki pusės pripilti skysčio. 


448 


- Pirmoji vonelė - grynas acetonas. 

Geltonomis pirštinėmis čiupo banknotų šūsnį. 

- Penkšimtės. Dvidešimt vienu kartu. 

Raudonis tirpo lyg karamelės dažai, o Leo sekė laiką. 

Penkios sekundės. Paskui jis skubiai perdėjo popierėlius į kitą 
dubenį. 

- Acetonas, perpus maišytas su vandeniu. Čia jie gulės dešimt 
sekundžių. 

Skysčiui nusidažius švelniai rožine spalva, paskutinis banknotas 
jau buvo perkeltas į paskutinį dubenį. 

- Švarus vanduo stabilizuoja. Trys minutės. 

Tylomis jie laukė, stebėdami vandenyje mirkstantį užrašą „Nacio- 
nalinis Švedijos bankas“, skaičius 500 ir ilgaplaukio vyro su skrybėle 
atvaizdą - karaliaus Karolio XI, kuris septynioliktame amžiuje įsakė 
kai kuriose pietų Švedijos parapijose išžudyti visus karinei tarnybai 
tinkamo amžiaus vyrus. Viskas liko išsaugota. Išžvejojęs banknotą, 
Leo ištiesė jį ant delno. 

— Matot? Raudonis dingo. Spaudos dažai nepažeisti. 

Jis sukabino paskutiniame dubenyje plaukiojusius banknotus. 
Varvančius, sunkius persvėrė per skalbinių virvelę. 

— Ar Jasperas su jumis“ 

Vincentas stovėjo už jo. Leo jautė, kažkodėl jo balsas skambėjo 
neramiai. 

— Ne. 

— Ar jis atvažiuos“ 

— Kodėl turėtų atvažiuoti? 

— Kas nutiko? 

— Nieko. 

Nieko? 

Tas balsas, veidas - turėjo dar kažkas nutikti. 

Jis ketino paklausinėti vėliau. 

Žingsnis atgal. Gražus vaizdas. Ne todėl, kad patalpoje buvo dau- 
gybė kabančių pinigų, o todėl, kad jam pavyko. Niekam nevalia 

nuspręsti, kada jam metas sustoti. Net tuos sprendimą kainavusiųs 
šimtą keturiolika rausvų tūkstančių, kurie dabar gulėjo kibire, netgi 
juos buvo galima panaudoti. 

Ne parduotuvėje. Yra kitų būdų. 

— Anuos sugadinau bandydamas, bet jie tiks atsiskaityti automąa. 
tinėse degalinėse. Jau išbandžiau. Turėsim suplanuoti, kur pilsim 
degalus, ir stengsimės tai daryti vis kitoje vietoje. 

— Čia tiesiog šūdini pinigai. 

— Visai ne. 

Feliksas pamaišė ranka kibirą pakitusios spalvos pinigų, kurie 
daugeliui buvo didesni nei kelių mėnesių atlyginimas. 

— Kaip kvaila, jei, grįžę į rinką, jie atsidurs faro rankose. 

- Visai ne. 

— Ne* 

„ — Velniai griebtų, jie turi suprasti, kad ir kiek mėgintų mus su- 
stabdyti, jiems nepavyks. Mūsų nesustabdys nė dažai. 

Jis nusijuokė kažkaip krizendamas. Acetono garai lyg plastiko 
plėvele smegenis aptraukė mieguistumu, ir jis veik užmiršo kibias 
mintis apie ne visai pasisekusį trigubą apiplėšimą. 

- Vadinasi, velnias Jasperas nė neatvažiuos? 

Feliksas klausė Leo, bet šnairavo į Vincentą. 

Leo nusitraukė gumines pirštines. 

— Kodėl nesiliaujat apie jį tauškę? Kas nutiko? Jo nėra. Nepasiro- 
dys. Patenkinti? 

- Ne, aš nepatenkintas. Ir Vincentas nepatenkintas. Bet aišku. 
Kodėl tas sušiktas kvailys turėtų pasirodyti? Jį kankina velnioniškos 
pagirios, juk visą kelionę namo be perstojo gėrė. 

— Gėrė“ 

- Taip. 

- Buvo... girtas kaip šlepetė? 

- Taip. 

Leo pasisuko į Vincentą. 

— Vincentai, tikrai? 

— Taip. 

— Tarp kitų keleivių? 

- Taip. 

- Velniai griebtų, mes geriam čia! Pabaigę. Ne žmonėse. Mūsų 
neturi pastebėti. 

- Jį pastebėjo. Ar ne, Vincentai? 

Buvo aišku. Už Felikso žodžių slypėjo besiveržiantis spaudimas. 

— Ar ne, Vincentai“ 

Vincentas nežiūrėjo nei į Leo, nei į Feliksą. Jis žvelgė priešais. 

- Nežinau, apie ką tu kalbi. Atsiknisk. 

Leo palaukė. Daugiau neišgirdo nė žodžio. Jis žinojo išgirsiąs 
vėliau. 

Jis išpylė dubenis į plautuvę ir juos išplovė. Paskui vėl pripylė to 
paties: gryno acetono - į pirmąjį, acetono, perpus atskiesto vande- 
niu, - į vidurinį ir švaraus vandens - į paskutinį. 

— Mąsčiau apie kitą apiplėšimą. 

- Kitą apiplėšimą. 

- Mh. 

- Šis turėjo būti paskutinis. Trigubas. Ir viskas. 

Leo vėl užsimovė geltonąsias pirštines ir suėmė šūsnį raudonų 
banknotų. 

— Bet gavom mažiau, nei tikėjomės. Ar ne, Feliksai? Su tiek, kiek yra 
čia ir ginklų sandėlyje, visoms išlaidoms užteks ilgiausiai porą metų. 

— Tuomet dirbsim, kaip ir visi. 

Kartais Feliksas tapdavo kandus, ir tai sugurindavo brolio gynybą. 
Paprastai jam pavykdavo sukurstyti nesantaiką. 

- To mums neprireiks. Kadangi pakartosim paskutinį. 

— Ką... pakartosim? 

Bet šį kartą Leo paprasčiausiai neturėjo laiko ginčytis. 

— Apiplėšimą Ularede. Niekas to nėra daręs. Darsyk imsimės tų 
pačių bankų, visų trijų. Repriza. Mes jau padarėm visas klaidas ir jų 
nebekartosim. Susišluosim nuo dešimties iki penkiolikos milijonų! 

Pirmasis mirkymas. Dešimt penkšimčių ir dešimt šimtinių. 

— Aš nejuokauju. Viskas jau suplanuota. Po kelių mėnesių. Joks 
policininkas visoje Švedijoje to nesitiki. Tuos pačius sušiktus bankus! 

Penkios sekundės. Banknotai atsidūrė kitam dubeny. 

- Leo? 

— Ką? 

— Mus sustabdė policija. 

— Ir tu puikiai išsisukai, Feliksai! 

— Ojei jie būtų nustūmę sienelę? Jei, patraukę izoliacijos pakus, 
būtų supratę, kad sienelė butaforinė? 

- Jie to nepadarė. 

— Bet kas, jei būtų padarę? 

— Būčiau peršovęs koją. 

- Jei būtum prašovęs, jei jie... 

— Feliksai, velniai griebtų, mes plėšiam bankus, esam ginkluoti, 
turim šaudmenų, jei jie išsitrauktų ginklus... kas nors gali žūti, ir aš 
pasirūpinsiu, kad tai nebūtų nė vienas iš mūsų. 

Dešimt sekundžių nusitęsė iki dvylikos. Leo primiršo stebėti laiką. 

— Ojei mums - tau, man arba Vincentui - kas nors nutiktų? 

- Tuomet užimtume ligoninę. Arba pagrobtume gydytoją. 

- Leo? 

Trečiasis dubuo. Vėl buvo marios laiko. 

— Leo, po velnių, ar acetonas visai apsuko tau galvą? 

— Prieš kiekvieną apiplėšimą aš surandu netoliese gyvenančių 
chirurgų adresus. 

— Chirurgų? 

- Jei kuris iš mūsų būtų pašautas, negalėtume paprasčiausiai va- 
žiuoti į priimamąjį, ar ne? Vadinasi, turėtume patys ką nors atsiga- 
benti. Nuvažiuotume į ligoninę, pagrobtume gydytoją, pasiimtumė 
jo namuose esančius gydymui reikalingus dalykus. Automobilyje 
visuomet būna adata, siūlas ir antiseptiko nuplauti žaizdoms. 

Banknotai stabilizuoti. Puikiai. Ir vėl. Jis ištiesė dubenį arčiau 
stovėjusiam Feliksui. 

— Nori pakabinti? 

— Leo? 

— Ką? 

- Esam čia ne tam, kad džiaustyčiau pinigus. Mes pasitraukia" 

Leo ištiesė dubenį Vincentui, bet jis, kaip ir Feliksas, papurtė galvą. 

Tuomet, kaip ir pirma, padžiovė banknotus pats. 

- Ką nori pasakyti? Pasitraukiat? 

- Tiesiog pasitraukiam. 

— Ką tu kalbi, Feliksai? 

- Sakau, kad... kai veikėm pirmą kartą, gulėjau ant kalno. Tamsoj, 
niekas manęs nematė. Anksčiau kaip reikiant nė nebuvau laikęs 
ginklo. Jums pravažiavus, taikiausi į automobilį, riedantį iš paskos, 
gniaužiau gaiduką. Buvau benusprendžiąs nušauti du žmones, kurie 
tiesiog važiavo netinkamu keliu. 

— Bet to nepadarei. 

- O dabar... automobilyje išpjautu stogu laikiau visai kitą gin- 
klą - sušiktą kulkosvaidį! Vidury dienos! Visi mane matė. Buvau 
pasirengęs šauti į bet ką, kas pasimaišys kelyje. 

- Bet to nepadarei. 

— O mūsų jaunėlis Vincentas? Jis vos nenušovė tetulės, kuri teno- 
rėjo pagalbos! Mūsų broliukas! 

- Jis to nepadarė. 

— Aš pasiekiau ribą, net Vincentas ją pasiekė. Tokiu atveju kitas 
žingsnis... yra ją peržengti. Jei farai būtų nusprendę kaip reikiant 
apsižvalgyti ir būtų radę jus... Ar bent įsivaizduoji? 

— Feliksai, pažvelk į mane. Pakartok: „Jie to nepadarė.“ 

- Mūsų sėkmė baigėsi. Po velnių, kulka jau seniai paleista. Vieną- 
dien ji pataikys, Leo. Kliudys juos. Arba mus. 

Rankoje Leo tebelaikė keturis šlapius banknotus, bet Vincentas 
užstojo jam kelią. 

- Leo, paklausyk Felikso. 

Banknotai varvėjo. 

- Arba manęs. Mes... aš ir Feliksas, kraustomės į Geteborgą. 

Vincentas retai tokiomis akimis žvelgdavo į Leo. 

— Per tarpininką išsinuomojom butą. 

Jis laukė, ką Vincentas dar pasakys. Bet toliau kalbėjo Feliksas. 

— Automobiliu važiavai į Stokholmą. Vincentas traukinyje sė- 
dėjo su tuo kvailiu, apie kurį su tavimi norėsiu pasikalbėti vėliau, 

nesvarbu, ką tu sakysi, Vincentai. O aš turėjau skristi iš Landveterio 
oro uosto. Taip ir padariau, bet pirma pasikeičiau bilietą. Laikraštyje 
Goteborgs-Posten radau kelis butų nuomos tarpininkų skelbimus. 
Velnioniškai brangu, jie tikisi trijų mėnesių nuomos avansu, bet butai 
mieste. Man regis, Vazastane. O gal rajonas vadinamas Vazastadenu. 
Du kambariai, kiekvienam savas, ir virtuvė. 

Vanduo nuo batų tiško ant grindų, ėmė kauptis balutės. Leo pa- 
džiovė paskutinius banknotus. 

— Man nusispjaut, kiek ten kambarių. 

Baigęs jis. galėjo nusisukti. 

- Ir... ką gi jūs veiksite Geteborge? 

- Mokysimės. Aš pasirinkau keletą kursų Čalmerse“. Vincentas 
mokysis gimnazijoje. 

— Juk kalbi nerimtai? 

— Mes kraustysimės savaitgalį. 

- Arjūs abu juokaujat? Tyčiojatės iš manęs? 

- Kalbam rimtai. Dabar gali padaryti tai, ką žadėjai. 

— Ką padaryti? 

— Mums baigus, žadėjai parduoti ginklus. Atsikratysi to mėšlo ir 
turėsi pakankamai pinigų. 

Leo kaklas liepsnojo kaip ir brolių skruostai. 

- Bet mes turim pabaigti drauge! 

- Dabar bus kitaip. 

- Jūs... negalit veikti man už nugaros! Ar taip mes elgiamės? Mes 
juk pasitikim vienas kitu, viską papasakojam. Nė žodžiu neprasitarę, 
viską nusprendžiat man už nugaros. Ir tuomet pasakot! Kai aš nega- 
liu... kai nė neturiu paskutinės galimybės. 

- Jei būtum žinojęs, tai niekuomet nebūtų įvykę. 

- Būtum tarsi... pastojęs kelią. Įtikinęs mus. 

- Pastojęs kelią? 

- Taip. 


*  Čalmerso technologijų universitetas. 

- Pastojęs? Tuomet eikit, velniai griebtų. Paskubėkit! Veikit už 
nugaros! Kodėl stovit? Juk turit daugybę darbo, ar ne? O aš turiu 
išskalbti dar milijoną. 

Dar viena šūsnis banknotų. Penkiasdešimtinės ir dvidešimtinės. 
Per metalinių dubenų tarškėjimą jis negirdėjo, kaip broliams išėjus 
užsivėrė durys. 


ANELI LAIKĖ TELEFONĄ kairėje, o cigaretę dešinėje rankoje. 
Buvo malonu kalbėti lauke, į veidą spiginant saulei, o atsišliejus į 
namo sieną neužpūtė nė vėjelis. Paskui stodavo skardi, kankinanti 
tuštuma. Kaskart baigus kalbėti. Lyg būtų atsiradę daugybė vietos. 
Bet eiti nebuvo kur. 

Ji taip jo ilgėjosi. 

Dūmai nugrimzdo gilyn į pilvą, užpildydami tuštumą, tuomet ji 
nurimo, žinojo: jei tik galėtų kantriai laukti, galop viskas baigtųsi gerai. 
Visai kaip pirmąją dieną Sioderšiukhiuseto ligoninėje, kai, sutrūkus 
prie sienos kabėjusiai trapiai deguonies žarnai, nepažįstama pribu- 
vėja lėkė ligoninės koridoriumi, glėbyje laikydama nekvėpuojantį jos 
sūnų - plaučiuose tebebuvo vandens. Tos prakeiktos minutės, kai ji 
manė, kad vaikelis mirė. Tąkart ji taip pat rūkė ligoninės balkone, prie 
labai panašios peleninės, kupinos šimtų nuorūkų, styrančių lyg nu- 
pjauti grybkočiai. Nikotinas ir dervos grimzdo gilyn, ir ramybė grįžo. 

Sebastijanas jai buvo viskas. Bet jinai jį atidavė. Dabar jie triskart 
per savaitę kalbėdavo telefonu ir matydavosi kas antrą savaitgalį. 

Ji sutiko gerokai jaunesnį - dvidešimt vienų metų - vyrą, kuris jai 
tapo tuo, kuo niekada nebuvo Sebastijano tėtis ir ko ji visad troško. 
Energingas, beprotiškas, stiprus - tai buvo žmogus, išpildantis kitų 
svajones. 

Paskui į balkoną atėjo pribuvėja. Sebastijanas pirmą sykį suriko, 
įkvėpė, vandens plaučiuose nebebuvo. Vakare jis gulėjo šalia j05 
plastikinėje deguonies pilnoje dėžutėje. Ji žiūrėjo į jį ir buvo tikra, 

Ji buvo moteris, atsisakiusi savo sūnaus dėl naujo vyro. Ji įsimylėjo. 
Ir dabar tebebuvo įsimylėjusi. Po metų kitų viskas bus kaip buvę, ji, 
kaip ir anksčiau, gyvens su Sebastijanu. Kai viskas bus baigta. Kai 
vaikinai gaus tai, ko norėję. Tuomet Aneli vėl galės jį auginti, pasiimti 
į šeimą. Dabar jai reikėjo kantriai laukti. 

- Labas. 

Ji buvo užsimerkusi priešais pavasario saulę. Atmerkus akis vaiz- 
das raibo. Moteris iš gretimo namo stovėjo prie tinklinės tvoros ir 
žvelgė į ją. Ant žolės tolėliau buvo vaikas. Jos niekada nebuvo kalbė- 
jusios, rudenį ir žiemą praleido skirtingose tvoros pusėse: čia plytėjo 
asfaltas, kitapus - vešėjo obelys. Pro langą Aneli dažnai stebėdavo 
moterį, vaikštinėjančią, grėbiančią lapus ar mažajam mėtančią didelį 
geltoną kamuolį. 

Visai kaip ji ir Sebastijanas. Kadais. Ir kaip bus paskui. 

- Labas. 

Aneli užgesino cigaretę į bato padą ir žengė prie tvoros, o tuo metu 
moteris pakėlė vaiką ir laikė jį ant rankų taip arti, kad Aneli būtų 
galėjusi paglostyti jo skruostą - tarp metalinių kvadratėlių prakištų 
ranką iki alkūnės. 

— Mano vardas Stina. 

— Aneli. 

- Žinai... mačiau jus, gyvenate čia jau netrumpai. Pamaniau, jei 
jau esam artimiausi kaimynai... galbūt norėtumėt ateiti vakarienės? 

Kartais reikia visai nedaug, kad viskas pasirodytų kitaip. Dabar 
taip nutiko. Asfaltas, tinklinė tvora ir spygliuota viela neužstojo 
vaizdo. Ten stovėjo moteris, norinti duoti jai kasdienybės. Galbūt 
tapti drauge, su kuria būtų galima aptarti visa, apie ką paprastai 
kalbasi draugės. Aneli nereikėjo nė įtraukti dūmų - ir taip tvyrojo 
ramybė. Paskui, po valandėlės, atrodė, jog ims šokti. Niekas jos čia 
neįkalino. Visai ne. Tai buvo jos sprendimas gyventi šitame mažame 
nameliūkštyje, ji norėjo būti kuo arčiau jo ir buvo pasirengusi laukti 
jų bendro gyvenimo. Bet tuo metu! Ji nė nesitikėjo, kad tai įmanoma! 
„Labas, kuo užsiima tavo vyras, aha, jis - mokytojas, o mano vyras 
plėšia bankus.“ Bet tai buvo įmanoma. Niekas nežinojo. Niekas 

nematė. Leo buvo statybininkas. O ji galėjo būti menininkė. Arba 
bedarbė. Arba nedarbinga, dėl bėdų su nugara, tokie dalykai greitai 
nepraeina. Vakarienė. O paskui retkarčiais susitiktų kavutės. Galbūt 
prižiūrėtų jos vaiką. Kasdienybė. 

Aneli lėkte nulėkė į vidų. Atplėšė duris, nubėgo į virtuvę ir apsivijo 
Leo kaklą, kava tykštelėjo ant stalo, bet jai buvo nė motais, ji dar 
smarkiau jį apkabino. 

- Eisim vakarienės! 

Leo žiūrėjo į ją. Jo mintys klaidžiojo kitur. 

- Ten! Matai moterį ant vejos? Eisim ten penktadienį. 

— Vakarienės? 

— Taip. 

- Aneli... man nerūpi kaimynai su vežimėliais ir šuniukais. Aš čia 
dėl kitos priežasties... Ar bent žinai jų vardus? 

- Jos vardas Stina, sūnaus - Lukas, o vyro... 

'- Man nerūpi, kokie jų vardai. 

Jis žinojo, kad liūdina ją. Bet jo kryptis buvo kita - jis ketino 
baigti, o ne pradėti. 

— Jie mus pakvietė. Tu juk visą laiką leidi garaže! Man reikia pa- 
bendrauti su žmonėmis! 

— Aneli, pažiūrėk į mane. Eik pas tą prakeiktą mieląją kaimynę 
Stiną. Toks jos vardas? Stina tikrai supras. Kai baigsiu tai, ką privalau 
padaryti, galbūt galėsim pagalvoti apie vakarienę ar dar kokį menk- 
niekį, kuris man visai nerūpi. 

Aneli jį paleido. Iki šiol laikė apglėbusi jo kaklą. 

Ji žvelgė į žmogų prie virtuvės stalo, sėdintį nugara į ją, bet jai 
dingojosi, kad jis tebesėdi greta jos automobilyje pakeliui į Faštą. 
Jis sėdėjo greta ir jie niekada anksčiau nebuvo plėšę bankų. Ji 
vairavo, jis buvo persirengęs arabu, ji sustojo tarp dviejų žibintų, 
pataisė grimą ir jo kreivokus ūsus, kurie bučiuojantis badė. Ji 
mąstė, kad būtent tuomet buvo peržengta riba, kurią peržengus 
nebegali grįžti. 

— Manai, turiu dabar pas ją nueiti? Ir ką pasakyti? Kad negalim 
ateiti anksčiau nei kitą penktadienį, nes mano vyras turi išspręsti 

problemą - jo broliai nebenori drauge plėšti bankų? Tavo broliai... 
suknisti broliai, viskas sukasi tik apie juos! 

Tikėdama, kad geriau veikti drauge ir žinoti, ji peržengė ribą. Bet 
baimė, užuot sumažėjusi, tik padidėjo - kaskart jiems sėkmingai 
rizikuojant, ji žinojo, kad jie rizikuos ir toliau. 

- Ar nesupranti? Aš nebeturiu draugų. Su niekuo nebendrauju. 

— Ar tai mano kaltė? 

— Negaliu nieko pasikviesti. Negaliu pasikviesti nė savo sūnaus. 

Jis nesuprato baimės. Jis niekad jos nejausdavo kaip kiti. Niekada 
nebijojo. Ar neleido sau bijoti. Kartą vidury Sergelio aikštės jai iš 
akių dingo Sebastijanas. Mažylis stovėjo šalia ir staiga dingo. Kaip 
trumpai tetrunka visiškai išnykti. Kaip greitai prarandamas laiko ir 
erdvės suvokimas. Ji drebėjo, bėgiojo aplink šaukdama, įsivaizdavo, 
kad kažkur Sebastijanas yra visiškai vienas, o gal pateko tarp zujančių 
automobilių arba kažkas už rankos jį vedasi tolyn. Vienas vienintelis 
vaizdas sukosi jos galvoje - kad matė sūnų paskutinį kartą. 

— Aš nuolat galvoju apie tave, Leo! Visą laiką! Kasdien! Darau 
dalykus, kurių galbūt nenoriu. Ir viskas dėl tavęs! 

Leo elgėsi kitaip. Po valandėlės jis sugriebė ją ir liepė eiti į tą pusę: 
„Aš eisiu šiton, po penkių minučių susitinkame ir vėl pasiskirstysim.“ 
Užuot leidęs baimei užkariauti erdvę ir laiką, pavertė ją veiksmu - 
ieškojimą pavertė savo dabartimi. Taip jis elgėsi visuomet. Įprastas 
gyvenimas jam tebuvo fasadas, greičiausiai todėl jis nematė reikalo 
vakarieniauti su kaimynais. Jis įžvelgė kasdienybės praktinę pusę, bet 
nejautė tos praktinės pusės poreikio, nes paprasčiausiai neturėjo jai 
vietos, kaip anąkart nusprendė neturįs vietos baimei. 

— Aš niekad neverčiau tavęs. 

— Dabar noriu, kad padarytum tai dėl manęs! 

— Jei nenori ko nors daryti, tiesiog pasakyk, Aneli. Jei tau netin- 
ka - nedaryk. Kaip kad aš neisiu vakarienės. 

— Jei bent būtum paklausęs manęs, ar aš noriu gyventi šitame 
name? Nekenčiu šito bjauraus mūro ir suknisto barako, kur jūs 
kiauras dienas treniruojatės apiplėšimams, ir... 

Ji ašarodavo nedažnai, bet dabar verkė. Pyktis išsiveržė ašaromis. 

- Tu jau buvai apsisprendęs gyventi čia! Norėjai to, nes tai tiko 
tau, ne mums! Ta sušikta grota svečių kambaryje, kur trenkia ginklų 
tepalu, ir ta prakeikta virtuvė, kur jūs-dažniau rengiate susirinkimus, 
nei mes drauge vakarieniaujame! Vienintelis geras dalykas šiame na- 
meliūkštyje yra ta tvora, už kurios gyvena normali šeima, pakvietusi 
mus vakarienės todėl, kad nori susipažinti. Mus! Argi nesupranti! 

Ji verkė, stovėdama priešais Leo, jisai turėjo ją guosti. Bet negalėjo. 
Dabar negalėjo. Feliksas išsikraustė į Geteborgą. Vincentas taip pat 
buvo pakeliui. Pro vartus netrukus turėjo pasirodyti Jasperas. 

Po valandėlės teliks tik ta vakarienė. 

Tuomėt ir paguos ją. 

Jis pakštelėjo Aneli į kaktą ir išėjo. Moteris tebebuvo savo sode. 
Jai pakėlus akis, jų žvilgsniai trumpam susitiko, ir Leo linktelėjo, nes 
taip elgiasi kaimynai. 

Jis lėtai pėdino į garažą, kur pakvietė ateiti Jasperą. Čia, užrakinęs 
vaitus, jis norėjo likti su juo akis į akį. 

Užbaigti. 

Kartais privalai. Kas nors pribaigs tave arba tu užbaigsi pirmas. 

„Jei kada sutiksiu tą kvailį.“ 

Paskutinis dalykas, kurį pasakė Feliksas prieš išeidamas, lyg per- 
leisdamas savo įniršį vyresnėliui. Jiedu stovėjo kieme, Vincentas 
nuėjęs pas Aneli atsisveikinti, ir Feliksas pašnabždomis pasakojo 
tai, ką Vincentas buvo uždraudęs pasakoti. Jis pasakojo apie kelionę 
traukiniu ir krepšyje gulėjusį pistoletą kulkosvaidį. 

„Jei kada sutiksiu tą kvailį, užmušiu.“ 

Atsikratęs pykčio, Feliksas išėjo. Dabar jį nešiojo Leo. Ir netrukus 
pats jo atsikratys. 

Iš apatinės lentynos jis paėmė įrankių dėžę. Ištraukęs kaištį atvertė 
dangtį. Tarp plaktukų ir atsuktuvų gulėjo gabalėlis aliumininio pa- 
kloto. Duslintuvas. Sukonstravęs dešimtį, kiekvieną išbandęs, ilgą 
laiką manė, jog garsą geriausiai slopina izoliacija. Paskui pabandė 
suplėšyti stovyklautojo lovą, ant kurios gulėjo naktį prieš Ularedo 
apiplėšimą. Jis apsuko vamzdį ilga aliumininio pakloto juosta. Ne- 
buvo tobula, bet pakako, kad už garažo sienų šūvio nebūtų girdėti. 

Tuomet padėjo ginklą ant darbastalio. Ir laukė. Netrukus turėjo 
pasigirsti beldimas į garažo vartus. 

Praėjo valandėlė. Štai. Pradžioje dvejojant, paskui tvirčiau. 

Leo pakėlė vartus. 

Jasperas atrodė pavargęs. Nusikamavęs. Jis nusišypsojo lyg atsi- 
prašinėdamas, bet pats nesuprasdamas, kodėl atsiprašinėja. 

— Norėjai... su manimi pasikalbėti? 

- Užeik. 

Neužtikrinta, atgailaujanti šypsena tebešmėsčiojo jo veide. Jis 
užėjo, ir Leo tylomis pavymui uždarė vartus. 

— Velniškai gerai, kad tau pavyko išplauti dažus, Leo. 

Jasperas žengė gilyn ir sustojo po skalbinių virvelėmis, ištempto- 
mis tarp sienų per visą plotį. Ant atokiausios virvelės, ištemptos vos 
dešimt centimetrų nuo sienos, suposi sausi banknotai. 

— Leo... kaip, po velnių, tau pavyko išplauti? Tu ir tai išsprendei! 

Jasperas iškėlė rankas prie siūbuojančių penkšimčių, prajuko lyg 
kutenamas, atsiprašinėjančią šypseną pakeitė meilikavimas. Jausda- 
masis neužtikrintai, kartais taip elgdavosi. 

— Leo, tu - prakeiktas genijus, gali... 

— Paėmei dešimt tūkstančių. Švariųjų. 

— Taip, bet... 

— Papasakok, kaip tai daroma. Kaip iššvaistyti dešimt tūkstančių 
per keturias dienas. 

Regis, Jasperas atsikvėpė. Galbūt jis pasikvietė dėl pinigų? 

— Kaip? Leo, po velnių, nejau pamiršai? Nagi... pasikvieti merginą 
į barą, prieš tai išgeri, vien čia - trys šimtai kronų, paskui užsisakot 
užkandžių, pagrindinį patiekalą, butelį vyno ir... tūkstantis per dieną, 
jei... paskui naktinis klubas. Taksi. Ir... 

— Gerai. Tuomet gali pasiimti dar. 

Ištiesė tuščią maišelį Jasperui. 

— Rinkis, velniai griebtų! Jie tavo, visi. 

Skalbinių virvelės su mataruojančiais virš galvos banknotais. Jas- 
peras iškėlė rankas, jau nebe taip džiaugsmingai. 

— Imti... viską? 

- Tai tavo dalis. 

— Mano... dalis? 

— Kai viską išdalijam keturiems. 

— O kaipgi kitas kartas? Reikės pinigų, jei ketinam... 

Šįsyk jo nenutraukė, jis nutilo pats. 

Žvelgė į tai, ką rankose laikė Leo. 

AK4. Bet keista buvo kas kita, tai, kas buvo ant vamzdžio. Užvy- 
niotas pakloto rėžis. | 

— Po paraliais... Nesiliovei? 

— Ne. 

- Aliuminio paklotas? 

— Veikia. Jei šaučiau čia, niekas neišgirstų, nė artimiausi kaimynai. 

- Šauti? 

— Na, jeigu šaučiau. 

— Čia? 

Leo linktelėjo link lentų po skalbinių virvėmis. 

— Galiu parodyti. Vieną šūvį. 

Jis nusitaikė ir iššovė. Namudinis duslintuvas nuslopino kurti- 
namą garsą. 

-— Velniai griebtų, Leo... veikia! Visai kaip... pinigų plovimas. Ir 
šitai išsprendei! 

Leo nuleido ranką su ginklu vamzdžiu žemyn. 

- Žinau, kad tai tu ištraukei saugiklį. 

- Saugiklį? 

— Kalbu apie bombą, Jasperai! 

Atsiprašinėjanti bereikšmė šypsena. 

— Ne... ne, Leo... 

- Esu visiškai tikras. 

- Tikras? Leo? Kaip gali būti tikras, Leo? Juk žinai... 

— Aš ją sukonstravau. Ir, kaip jau sakei, aš nuploviau dažus, pa- 
dariau duslintuvą. Ir ginklų saugyklą. Ir slėptuvę. Manai, galėčiau 
sukonstruoti pavojingą bombą ir pasiųsti į Centrinę stotį vieną iš 
jūsų? Pirma melavai. O dabar įžeidinėji mane. 

Leo mažumėlę kilstelėjo ginklą, bet vamzdis tebebuvo nukreiptas 
žemyn. 

- Leo, aš pamaniau... maniau... po velnių, Leo, supranti, kad... 

Jasperas pats nutraukė kalbą. Bet Leo linktelėjo: „Tęsk, po velnių, 
noriu išgirsti. 

— „na, maniau... galėtume sukelti daugiau chaoso ir sumaišties, 
jei kaip reikiant panaudotume tai, ką turim. Ar ne? Daugiau galios, 
nei reikia, Leo! Tu juk... 

— Ar norėtum man dar ką nors papasakoti? 

Jasperas šnairuodamas žvilgčiojo į Leo kairę ranką, kurioje laikė 
penkių kilogramų ir trijų šimtų gramų užtaisytą ginklą. Dėtuvė su 
dvidešimčia šovinių. 

Ir aplink vamzdį užvyniotas duslintuvas. 

— Dar ką nors? 

- Taip. Kas nutiko traukinyje iš Geteborgo. 

— Nieko ypatingo neįvyko. 

Laisvoji Leo ranka visu sunkumu telžė į veidą, lyg į nepasirengusį 
aštuoniasdešimt penkių kilogramų kūną kas būtų tvojęs kastuvu. 
Smūgis, kuriame buvo daugiau pažeminimo nei skausmo. Sutrikęs 
Jasperas apsisuko, lyg jo sąnariai ir raumenys būtų nuslopinę reflek- 
sus ir instinktus. Taip nutinka, kai nesupranti, kas vyksta, kai puola 
žmogus, kuriuo pasitiki. 

Ranka ir pečiais atsirėmęs į sieną, jis atsistojo. Netvirtoms kojoms 
dar neatgavus pusiausvyros, skruostas gavo kitą smūgį. Jis parkrito, 
pakaušiu stipriai trinktelėdamas į grindis. 

- Pažeminimas, Jasperai? Manai, tai labai kieta? Ką? 

Jo akys. Gulėdamas jis vengė žiūrėti į viršų. Tose akyse viskas 
buvo matyti - sąmyšis, nusivylimas, neapykanta, liūdesys. Atrodė 
lyg žvėris, pasirengęs pulti, bet vis tiek neprisidengęs gerklės. 

Leo lūkuriavo, kol Jasperas atsistos antrąsyk. Tuomet pakėlė ginklą. 
Apsuko. Ir ištiesė jį Jasperui, o tas gerai nesuprasdamas paėmė. Nesu- 
prato nė tuomet, kai suėmęs vamzdį Leo nukreipė jį sau į kaktą ir pri- 
spaudė prie smilkinio, kuriame ūžte ūžė iš diafragmos kylantis pyktis. 

- Tu pažeminai Vincentą! Mano broliuką! 

Jasperas laikė ginklą, bet, kai Leo, suėmęs jo dešinę plaštaką, pra- 
skėtė pirštus ir nustūmė smilių ant gaiduko, rankos pačios norėjo 
jį paleisti. 

— Baik, Leo! Liaukis! 

Leo darkart skėlė per raudoną skruostą. 

— Grasindamas mano broliui, grasini ir man! 

Jis prispaudė kaktą prie vamzdžio ir žingtelėjo į priekį, priversda- 
mas Jasperą atsitraukti atgal. 

— Pažemindamas mano brolį, pažemini mane! 

Jaspero nugara atsirėmė į sieną. Tarp jų veidų kabėjo išdžiūvę 
banknotai. 

- Jei ketini jį nužudyti, pirma turėsi nudėti mane! 

Žvilgsnis, kuriame ką tik maišėsi nusivylimas, neapykanta ir sutri- 
kimas, pasikeitė. Jį permainė kažkas, kylantis iš gelmių. Leo niekada 
nebuvo matęs tokio žvilgsnio. 

- Atleisk. 

Jaspero akys buvo kupinos baimės. 

— Leo... atleisk. 

Jie ilgai stovėjo vienas priešais kitą. 

Leo pasitraukė nuo vamzdžio. 

— Dabar susirink savo pinigus. Ir eik sau. 

Ištraukęs ginklą iš mėšlungio surakintų Jaspero rankų, pakėlė 
saugiklį. 

- Leo... Leo... atleisk! Daugiau niekad! Tai daugiau nepasikartos... 

Paskutinis smūgis jau nebe delnu. Jasperas neparkrito, slystelėjęs 
atsirėmė į sieną. 

- Prisiekiu... tu, velniai griebtų... 

Ant lūpų pasirodė su seilėmis sumišusio kraujo siūlelis. 

— „daugiau niekada niekada, Leo! 

- Tau išėjus, tai, ką žinome vienas apie kitą, liks tarp šių sienų. 

Jis laukė, kol užsidarys garažo vartai. Vėl buvo vienas. 

Viskas galėjo baigtis. 

Bet ne dabar. Tik ne jam. Dar ne. 

Juk jis buvo vienas prieš visus. 

Banke du milijonai kronų buvo nudažyti raudonai, ir jis tapo 
pirmuoju plėšiku, kuris išplovė dažus. Du broliai pranešė daugiau 
nebeplėšią, ir jis liepė jiems eiti savais keliais. Jaspero smilius gniau- 
žė gaiduką, ir Leo prispaudė pistoletą kulkosvaidį sau prie kaktos, 
ragindamas jį šauti. 

Kad ir kas nutiktų, buvo nesvarbu. 

Jis prieš visus, prieš kiekvieną policijos pareigūną. Jis metė iššūkį 
visai policijos sistemai ir ketino nugalėti - dabar buvo jo eilė priversti 
juos klausytis ir duoti jam atsakymą, kurio jis norėjo. 

Leo beveik lėkte nulėkė per garažą, jautėsi kaip tą akimirką, kai 
delnu trenkė žmogui, grasinusiam jo jaunėliui, kaip tuomet, kai krau- 
jas tekėjo to nelabojo žandikauliu. Jis ruošėsi įgyvendinti paskutinę 
plano dalį, jie turi jam sumokėti daugiau, nei atnešė visi apiplėšimai 
drauge sudėjus. 

Taip ir neišpakuotos daiktų dėžės sukrautos garažo gale. Pačiame 
viršuje gulėjo rudas krepšys, atsinešė jį ant darbastalio, atidarė ir 
ištraukė pilką sunkią „Facit“ rašomąją mašinėlę. 

Smiliumi be tikslo ėmė spusčioti klavišus, norėdamas įsitikinti, 
ar veikia, ar metalinės raidelės siekia cilindrą. Lentynoje buvo šva- 
raus popieriaus ir vokų su sąskaitų ruošiniais. Jis įkišo vieną lapą 
ir patiesino kraštą. Tuomet pačiame viduryje ėmė spausdinti: Leo 
Duvnjakas Leo Duvnjakas Leo Duvnjakas, o keliomis eilutėmis 
žemiau: Ana Karin Ana Karin Ana Karin. 

Jis ir įsivaizdavo šitaip sėdėsiąs. Bet dar ne dabar, juk turėjo įvykti 
didysis finalas. 

Jis nemanė vienas sėdėsiąs prie rašomosios mašinėlės. 

Galbūt a, v ir brūkšnys mažumėlę juodesni nei kitos raidės, o n ir 
k - blankesnės, bet dar įskaitomos. 

Jis apytikriai žinojo, kiek vertas kiekvienas ginklas juodojoje rin- 
koje - pasaulyje, su kuriuo jis neturėjo ryšių. Leo buvo numatęs 
kitą pirkėją, nežinantį, kad jis neturi ryšių su kriminaliniu pasauliu, 
todėl pasirengusį mokėti visai kitus pinigus ir nenorintį rizikuoti, 

kad naujais automatiniais ginklais būtų aprūpintos visos didesnės 
Švedijos nusikaltėlių grupuotės. 

Jis žinojo, kam adresuoti laišką - keliskart buvo girdėjęs tą Žmogų 
per televizorių kalbant apie „karinės grupuotės“ siautėjimą ir matęs 
jo nuotraukas laikraščiuose. Paskui ketino suvynioti alyva suteptus 
ginklus ir užkasti pirmuosius siūlomų gaminių pavyzdžius. Sandoriui 
būtinas abipusis pasitikėjimas. 

Net ir tuomet, kai buvo kalbama apie privatų asmenį ir visos 
valstybės policiją. 

Leo ištraukė popierių ir suglamžęs išmetė į šiukšlių dėžę. 

Paskui paėmė naują baltą lapą ir įkišęs patikrino, ar jis kaip rei- 
kiant prispaustas prie volelio. 

Pirmasis laiškas. Pirmieji nurodymai. 

JONAS BRONKSAS NIEKUOMET neužmiršdavo nieko svarbaus. 
Tiesiog negalėdavo užmiršti - nei žmonių, nei tyrimų. Ar kažko su 
tuo susijusio. Tai galėjo būti turtas - niekada nepamiršti, neatsitrauk- 
ti, kiekvienam žingsnyje justi nenurimstantį variklį. Tačiau kaupti, 
nešiotis ir niekada nepaleisti - galėjo būti ir tikras pragaras. 

Bet dabar jis buvo bepaleidžiąs. Ėjo savaitė po savaitės, mėnuo po 
mėnesio, o jis ničnieko nežinojo. 

Nieko nebuvo. 

Jie įvykdė didžiausią ginklų vagystę istorijoje - pradangino du 
šimtus dvidešimt vieną automatinį ginklą, paslėpė juos, o jis nė ne- 
nutuokė, kaip, kur ir kas. Jis teturėjo keturiasdešimt vieno puslapio 
pranešimą. 


Prekė: Šautuvas Prekė: Šautuvas Prekė: Šautuvas Prekė: Šautuvas Prekė: Šautuvas 
Modelis: AK4 Modelis: AK4 Modelis: AK4 Modelis: AK4 Modelis: AK4 
Nr. 11237 Nr. 10042 Nr. 11534 Nr. 12621 Nr. 10668 


Sulig kiekvienu banko plėšimu jie tobulėjo, įvykdė pirmuosius dvigu- 
bą ir trigubą apiplėšimus, o jis vis tiek nenumanė, kaip, kur ir kas. Jis 
teturėjo tris tūkstančius šimtą devynis puslapių ikiteisminio tyrimo 
medžiagos ir beveik tokio paties dydžio techninių protokolų kauges. 


Skyrius: kriminalinė policija Skyrius: kriminalinė policija Skyrius: kriminalinė policija 


Liudytojas: Ingemaras Lundas Nusikaltimas: apiplėšimas Nusikaltimas: apiplėšimas 
Vieta: „Bpar“ bankas Ularede Ularede 
Liudytojas: Ulfas Heino Liudytojas: Lena Arnesen 
Vieta: SEB bankas Vieta: „Handels“ bankas 

Jis jau daugybę kartų ketino pranešti Karlstriomui daugiau nebegalįs. 
Bet kaskart koridoriuje apsigręždavo. Jie buvo kažkur ten. Kol bus 
įsitikinę esą neprieinami, nesiliaus. 

Bet šįsyk jis tikrai apsisprendė. 

Jis neketino pasiduoti, tik, bandydamas gauti naujos energijos, 
ketino imtis ir kitų bylų. 

- Labas. 

Pirma pakilęs jis vėl atsisėdo. 

- Labas. 
bedvasiu žvilgsniu. Bet ir neprasitarė apie tai, apie ką mąstė vos ją 
išvydęs, - pasivaikščiojimą ir bučinį, kurie galėjo tapti nauja pradžia. 

— Turi laiko? 

Jis linktelėjo, ir ji prisėdo priešais ant užklijuotos kartotinės dė- 
žės. Pastaruoju metu ateidavo kartą per savaitę ir kaskart atnešdavo 
naujų techninių ataskaitų puslapių. Dabar ji laikė porą įmaučių ir 
rudą voką, kuriuos padėjo ant rašomojo stalo. 

— Laiškas gulėjo tavo pašto dėžutėje. O čia - keturiolika tūkstančių 
keturi šimtai kronų. 

Ji stumtelėjo voką į šalį ir susitelkė į viršutinę įmautę su pinigais. 
100 ir 500 nominalų kupiūros buvo švelniai rožinės. 

— Gavom juos iš automatinių degalinių. Nepanaudojami parduo- 
tuvėje, bet automatai nejaučia skirtumo. 

Bronksui dažnai pasitaikydavo nudažytų pinigų, jie būdavo ryškiai 
raudoni. Bet šie kitokie. 

- Esu įsitikinusi, kad šiuos banknotus plėšikai išsinešė krepšyje iš 
„Spar“ banko Ularede. Išanalizavome raudonus dažus, jie sutampa su 
kitomis banke likusiomis ampulėmis, kurias, leidus Švedijos centri- 
niam bankui, išbandėme su nenaudojamais banknotais. O raudonieji 
dažai, Jonai, pagaminti to paties gamintojo, pristatyti tuo pačiu metu. 

Trys ar keturi dokumentai. Kaip visad, ji aiškiai, tvarkingai apra- 
šydavo tyrimus ir rezultatus. 

— Bet juo toliau, juo įdomiau. Ant kiekvieno banknoto radau 
acetono pėdsakų. Pinigai paprasčiausiai išskalbti stipriomis chemi- 
nėmis medžiagomis! Ar bent įsivaizduoji? Niekada apie tai nebuvau 
girdėjusi. Paprasčiausias acetonas! Kaipgi jie susiprotėjo? Pamėginau 
pati. Tinkamas acetono ir vandens mišinys... Jonai, nieko nebematyti, 
raudona spalva nusiplovė! 

Bronksas ištraukė pinigus iš antrosios įmautės, peržiūrėjo juos, 
pačiupinėjo. Tikri. Atrodė normalūs. 

- Pinigus tavo rankose prieš kelias dienas aš pati nudažiau. Dabar 
jie niekuo nesiskiria. Jei plėšikams pavyko išgauti tinkamą mišinį ir 
išplauti dažus... tuomet jie gavo beveik visą laimikį. Ir bankai turės 
keisti darbo tvarką. Darsyk. 

Kaip ir kaskart, baigusi ji buvo beišeinanti. Lyg niekur nieko. 

— Sana? 

Ji sustojo tarpduryje. 

— Taip? 

— Gal norėtum... pasivaikščioti? Išgerti alaus? 

- Ne. 

— Ne? O kaipgi... anąkart? 

— Anąkart? 

— Juk žinai, ką turiu omenyje. 

— Tai tebuvo bučinys. 

— Tai nebuvo tik bučinys. 

- Jonai, kartais tokie dalykai nereiškia nieko daugiau. 

Ji sugrįžo vis labiau raustančiais skruostais - taip nutikdavo, jai 
bandant pasitelkti visas vidines jėgas. 

— Jonai? 

Šitaip ji atrodė, prisipažinusi jį mylinti. 

Taip ji atrodė, kai Jonas paprašė ją išeiti. 

— Taip? 

— Savaime suprantama, aš taip pat apie tave galvoju. Galvojau apie 
tave visus tuos metus. Bet dabar, kai mes vėl susitikome, dirbame 
kartu... kaip priversti tave suprasti, kad... tai tėra prisiminimai, aš 
Žinau tai. Tu tebesi toks pats, koks buvai tada. Anksčiau to nežinojau. 

Dabar atrodo, lyg niekada tavęs nepažinojau, lyg mūsų nė nebuvo, 
aš ničnieko nepamenu! Ar mes drauge gyvenom? Ar laikėm vienas 
kitą apglėbę, pusryčiavom, konstravom baldus... ar mes juokėmės ir 
verkėm drauge? Tu esi lyg... nuotrauka, Jonai. Ar supranti, ką sakau? 
Kartais žvelgdama į seną savo nuotrauką manau, kad ten - kitas 
žmogus, nebe aš. Aš nežinau, ką ji mąsto, aš jos nepažįstu. Ir kaskart, 
matydama tave, vis stipriau šitai jaučiu. Tu esi kažkas, ko iš tiesų nėra. 
Buvo gera tave vėl sutikti. Nes dabar aš niekada apie tave nebegalvoju. 

Jos skruostų raudonis iš tiesų kilo iš vidaus. Jis buvo tikras. 

- Galėtum galvoti... ar tai iš tiesų nutiko? Ar gulėjau su ja vienoje 
lovoje? Ar mūsų abiejų vardai buvo ant bendrų durų? Neįmanoma 
išrėžti to, kas nutiko, ir paprasčiausiai... tęsti, Jonai. Laikas keičiasi. 
Viskas keičiasi. Išskyrus tuos prakeiktus atsiminimus. 

Jos rankos mažumėlę drebėjo. Regis, dabar jau buvo išsiliejusi. 

„- Pasivaikščiojimas? Bučinys? Tai nutiko neplanuotai. Taip tie- 
siog... atsitiko. Supranti? Dabar baik. Pats tai iš mūsų atėmei. Mes dar 
nebuvom pasirengę. Ką, velniai rautų, reiškia pora metų? Jei būtum 
palaukęs, kol jausmai iš tiesų išblės... nesiilgėtum manęs. Tuomet 
būtum galėjęs mane paleisti bet kurią dieną! 

Ji žiūrėjo į jį. Jis žiūrėjo į ją. Jis nebegalėjo ilgiau kęsti. 

— Baik, Jonai. Kaip... suknistos lankytojų kėdės tavo kabinete. 
Dėžės, kurios tavo spintoje užėmė daugiau vietos nei mano daiktai. 

Ji žengė prie dviejų neišpakuotų kartono dėžių, atrodė, lyg ketina 
joms vožti, bet to nepadarė. 

— Tos suknistos dėžės... kaip ir aš... kaip mes - tai, ko tu niekaip 
nepamiršti. Būk geras, Jonai, paleisk! Atpalaiduok nuo visko! Aš su 
kai kuo gyvenu. Einu namo pas žmogų, kuris yra čia ir dabar. 

Jis dar ilgai sėdėjo toje pačioje vietoje. Ant stalo gulėjo išplauti 
švelnios rožinės spalvos banknotai. Keturiasdešimt vieno puslapio 
ilgio pranešimas apie pavogtus ginklus viename stalo gale, trijų 
tūkstančių šimto puslapių ikiteisminio tyrimo medžiaga - kitame. 

Kiek tolėliau - rudas vokas, kurį atnešė Sana. 

Jonas Bronksas sudribo į kėdę, atsispyręs į stalo koją, nuskriejo 
atbulas ir atsitrenkė į sieną. 

Jam nėmaž nerūpėjo išplauti pinigai, ikiteisminis tyrimas ar pašto 
dėžutėje gulintys laiškai. Jam nerūpėjo ir tai, kad dabar ji su kažkuo 
gyveno. Nuo darbo policijos nuovadoje pradžios jis pirmą kartą 
norėjo išeiti, kol lauke nesutemę ir neatšalę, tokiu metu, kai dar ne- 
leisdavo sau išeiti. Jis išjungė stalinę lempelę ir lempą, kurios šviesa 
krito ant plastikinių įmaučių. Pinigai jose dabar dingojosi ne tokie 
rausvi, o tekstas ant voko - juodesnis. Jis jau buvo žengęs žingsnį, 
bet staiga sustojo. ASMENIŠKAI . Šitaip užrašyta ant voko. Apačioje 
jo vardas: Detektyvui Jonui Bronksui. 

Asmeniškai. 

Šioje prakeiktoje nuovadoje nebuvo ničnieko asmeniško. 

Jis kyštelėjo smilių į plyšelį, kur klijai nebuvo gerai sulipę, ir stai- 
giai praplėšė. 

Ėmė skaityti. 


Brangus pone Bronksai, 


susisiekę su, pagal jūsų skaičiavimą, 
dvidešimčia šalies pavojingiausių kriminalinių 
grupuočių ir sulaukę didelio susidomėjimo mūsų 
siūloma preke, kviečiame ir Jus dalyvauti 
sandoryje. 


Taigi mes maloniai Jums siūlome pirkti šią 
įrangą. 


Automatas AK4 — 124 vnt. 
Kulkosvaidis pistoletas m/45 - 92 vnt. 
Kulkosvaidis m/58 - 5 vnt. 


Viršutiniame rašomojo stalo stalčiuje Bronksas ėmė ieškoti guminių 


pirštinių. Radęs užsimovė. Derėjo jas mūvėti nuo pat pradžių. Paskui 
toliau skaitė laišką, kokio nesitikėjo kada skaitysiąs. 

Štai keletas detalių iš puikios reklaminės 
kampanijos, apie kurią žinome tik mes ir Jūs. 


Svedmira, lapkričio 12 d. Pistoletu 
kulkosvaidžiu m/45 septynis kartus iš apačios 


iššauta į kampinę stebėjimo kamerą, ištuštinta 
tik viršutinė dėtuvė. 


Esmu, vasario 1 d. Naudoti du identiški 
pabėgimo automobiliai. Dėl laiko stokos 
„Handels“ banke neištuštintas vienas seifas. 


Prakeikti pusė metų, diena iš dienos jis ieškojo, medžiojo, net gyveno 
su grupuote, kurią žiniasklaida, o galop ir policija praminė karine. Jie 
nepalikdavo nė menkiausio pėdsako ar gyvybės ženklo. Ir štai šitai — 
tiesioginis kontaktas su tyrėju. 


Prekės pavyzdį galite rasti pagal šiuos 
nurodymus. 


Senasis Sioderteljės kelias. 

Sustokite prie užkardo. Atsisukite į užkardą 
veidu. Eikite septynis metrus į dešinę. Eikite 
takeliu trisdešimt penkis metrus įkalnėn. 
Kalvos viršūnėje pamatysite penkių akmenų krūvą 
ir jauną eglaitę. 


Pavyzdžius rasite po eglaite. 


Pagarbiai. Ana Karin 
Bronksas skubiai pasižymėjo kelio nuorodas bloknote, laišką ir voką 


atsargiai įkišo į įmautę. 
Apiplėšimų Svedmiroje ir Esmu detalės. Parduodami ginklai. 

Vos prieš valandėlę jis buvo nusprendęs, kad viskas baigta. Bet dar 
ne. Jis nebeketino paleisti bylos ar prašyti Karlstriomo leisti dirbti 
ir su kitomis bylomis. 

Jiems susisiekus, Bronksas ir toliau visą savo laiką ketino skirti 
tik šiam tyrimui. 

Juk jie buvo laisvėje. 

Jis nenurims, kol plėšikai nebus sučiupti. 


PIRMIAUSIA JONAS BRONKSAS pagalvojo apie išgąstingas jo 
akis tą dieną, kai buvo aptikta ginklų vagystė. Jo akys sekiojo Joną, 
atsiprašinėjo, stengėsi pasisemti jėgų iš pašalinio žmogaus, kuris 
galbūt teisė ne taip griežtai. 

Dabar jos buvo kitokios, spinduliavo stiprybę. 

Ilgainiui viskas susitvarko. 

— Puiku, kad galėjote taip greitai atvykti. 

— Praradus darbą, atsiranda daug laiko. 

Sargas Juakimas Nilsenas, stovėdamas prie raudonai ir geltonai 
išmarginto užkardo, rūkė. 

— Bet ne tai blogiausia. 

Įtraukęs apsidairė. 

— Blogiausia... kad jie mane visą laiką stebėjo. Ne tik tą vakarą, 
veikiausiai jie stebėjo kelias savaites. Matė, kaip baigiu rūkyti. Į 
kurią ženklo vietą užgesinu nuorūką. Kiek užtrunku užlipti šimto 
penkiasdešimt metrų stačia įkalne. Kaip alsuoju. 

Dar vienas dūmas. 

— Kažkas tave stebi, kas vakarą tyrinėja, tau nė nežinant. 

— Nuveskite mane ten. 

Bronksas laikė bloknotą, kuriame buvo pasižymėjęs kelią. 

— Kodėl? 

— Mažumėlę pakasinėsime. 

— Kasinėsime? 

— Taip. 

Sargas truktelėjo pečiais ir ėmė žingsniuoti septynis metrus miško 
pusėn. 

- Ir kai jie viską išsiaiškino, Bronksai, ėmė veikti. 

Inspektorius sustojęs perskaitė tolesnes nuorodas. 

- Trisdešimt penki metrai. Žinau, kur einame. Nedidelė įkalnė. 

Minkštas keliukas vedė juos gilyn į miško gūdumą. 

- Jie žino, kaip aš judu, kada ir kur link einu. Prisitaikė apiplėšti 
taip, kad kitą vakarą aš nieko nepastebėčiau. 

Baugštumo nelikę nė kvapo. Vien nesiliaujantys apmąstymai. 
Nors ir nepatyrė tiesioginės prievartos, šitai jį persekios visą gy- 
venimą. 

Peršokę nuvirtusį kamieną, susižavėję sužiuro į išgąsdintą elnią, 
sukluso išgirdę pelėdos ūbavimą 

- Čia. 

Pakilimas nebuvo didelis. Bet gulėjo penki akmenys ir augo jauna 
eglaitė. Bronksas išlankstė kastuvą ir pakrapštė samanas. Atėjo eilė 
jam veikti ir kalbėti, nelaukiant atsakymo. 

— Mąstau apie vartų spyną. 

Žemė buvo puri. Kažkas neseniai kasė. 

- Įsigauti vidun, išsprogdinus grindis. 

Smarkiai grybštelėjus kastuvu, jis kažką palietė, regis, metalą. 

— Paslėpti visus pėdsakus. Niekam negirdint ir nematant pervežti 
toną ginklų. 

Iš striukės kišenės Bronksas išsitraukė naują porą guminių piršti- 
nių ir atsiklaupė. Įkišo pirštus į purią žemę ir apčiuopė juodą polie- 
tileną - maždaug dvidešimt kilogramų sveriantį maišą. 

- Jie viską darė be klaidų. Iki šiol. 

Kitoje kišenėje buvo peilis, jį ištraukęs Bronksas aštriais ašmeni- 
mis prapjovė kelis plastiko sluoksnius, paskui plėšė rankomis, kol 
pasimatė turinys. 

- Nes dabar jie susisiekė su manimi, jų bylą tiriančiu detektyvu. 

Guminėmis pirštinėmis perbraukė viršutinį objektą. Gerai sutep- 
tas pistoletas kulkosvaidis. 

- Jie nori derėtis lyg niekur nieko. Grupuotė pasikeitė. Viskas 
keičiasi. 

Jis padavė ginklą sargui ir iš duobės iškėlė kitą. 

- Jie paprasčiausiai nusprendė nebeplėšti bankų. 


Jis manė, kad jų bus daugiau. Kad faras, pavarde Bronksas, pasikvies 
daugiau farų, gal net kokį kriminalistikos ekspertą. 

Leo pasitaisė žiūronus ir pasislinko į šoną, norėdamas geriau 
matyti. Platūs pušų kamienai užstojo kasančius vyrus. Jis patogiai 
gulėjo minkštose samanose aukščiausioje miško vietoje, užstotas 
krūmų ir dviejų didelių akmenų. Atidžiai parinko abi vietas - užkasti 
ginklams ir saugiai pasislėpti pačiam. Tiksliai nurodė kelią, idant 
nebūtų nemalonių netikėtumų. 

Bronksas. Ir vėžiažmogis. Jis galbūt vienintelis, pažįstantis apylin- 
kes ne prasčiau nei pats Leo, bet atrodė nuvarytas kaip ir jo automo- 
bilis. Šį žmogų pakeitė jo išgyvenimai. O Bronksas dešimčia, galbūt 
penkiolika metų vyresnis nei jis pats. Trisdešimt penkerių ar ketu- 
riasdešimties. Jo žingsniai energingi, veikiausiai anksčiau sportavo. 
Drabužiai visai kaip jo paties - džinsai, odinė striukė ir pusbačiai - 
tipiškas civilis. Jis nebuvo apsirengęs vaikščioti miške ar kasti duobes. 

Jis žinojo, kad vykdamas čia rizikuoja. Gulėdamas su žiūronais už 
keturių šimtų metrų ir stebėdamas farą, kurį buvo matęs per žinias 
ir kuris turbūt geriausiai išmanė apie devynis „karinės grupuotės 
įvykdytus plėšimus. 

Bet jis jautėsi ramus. Nematomas stebėjo, kaip faras iškasė ginklus. 
Netrukus jis skaitys tolesnius nurodymus, kurie tebuvo dar viena 
sandorio dalis. 


Trys automatai AK4 ir du pistoletai kulkosvaidžiai. Visi kruopščiai 
sutepti ir suvynioti į plastiko plėvelę. 

Atkasęs Jonas Bronksas išėmė viską iš duobės po jauna eglaitė 
kalvelės viršūnėje. Jis dar nežinojo, ar tai buvo rimta, ar jis tapo 
pokšto auka. 

— Kažkas čia yra. 

Išpakavęs paskutinį ginklą sargas jį apvertė. Prie gaiduko skliau- 
telio buvo pririšta virvutė, o prie jos - vokas. Tokio paties dydžio, 
užrašytas tuo pačiu šriftu, kaip ir pirmasis. Tik čia pripaišyta gėlyčių 
ir raudona širdele apjuosta adresato pavardė. 

Bronksas atplėšė ir ėmė skaityti. 


Brangus pone Bronksai, 


džiaugiuosi, kad susidomėjote mūsų ginklais. 
Atsižvelgiant į mūsų prekės paklausą, nustatėme 
25 milijonų Švedijos kronų kainą. 

Jūsų sutikimo lauksime išspausdinto gegužės 

4 dieną laikraštyje Dagens Nyheter asmeninių 
žinučių skiltyje. 


Ilgesingai - Ana Karin 


— Ana Karin. 

- Prašau? 

— Jie turi net humoro jausmą. 

- Humoro? 

- Vakar praradau seną draugę. Matyt, ką tik įgijau naują. 

Sargas nesuprato, apie ką kalba Bronksas, bet daugiau nebeklau- 
to čia ir atvyko. 

— Modeliai atitinka. 
juos Bronkso bloknote. 

- Šitas... 11413. 

Tai nebuvo pokštas. 

- Bronksai, visi penki iš ginklų saugyklos. 

Jonas Bronksas apsidairė. Neapleido keistas jausmas, kad yra 
stebimas. Jis darkart apėjo lanku, bet nieko daugiau, be medžių ir 
pelėdos, nepastebėjo. 

- Viskas sutampa. 

Dagens Nyheter. Asmeninė žinutė. 

Jis jau buvo apsisprendęs. 

Atsakymo Ana Karin nesulauks. 

— Prašau? 

Jei jie nejuokavo, ir vėl apie save primins. Juo daugiau kartų jie tai 
darys, tuo geriau jam pavyks juos pažinti. 

- Iki šiol jis nėkart nesuklydo. O dabar susisiekė, pasirašė vardu. 
Tas, kuris pasirašo vardu, praranda žiedinę sankryžą, vedančią į kitą 
tokią pačią, atkerta sau kelius. 

Jiedu baigė ir leidosi eiti takeliu žemyn užkardo link. 

— Na ir puiku. 

- Puiku? 

— Kad nesuprantate. Taip man geriau. Beje, norėčiau, kad kol kas 
šis susitikimas liktų tarp mūsų. 

Sargas laikė ginklus. 

— Kur jį padėti? 

Bronksas atidarė automobilio bagažinę. 

— Ten. Tik tarp mūsų? 

Sargas šypsodamas linktelėjo. 

— Kaip jau sakiau, esu atleistas ir neturiu niekam atsiskaityti. 

ILGASIS KRIMINALISTŲ DARBO stalas laboratorijoje buvo klote 
nuklotas įvairių rašomųjų mašinėlių nuotraukomis. Žingsniuodama 
pirmyn atgal Sana rodė nuotraukas. 

- Aš ištyriau tiek laišką, tiek voką. Nėra abejonės, jog abu užrašyti 
ta pačia mašinėle. Tarpas tarp ženklų - du ir dvidešimt penkios šim- 
tosios milimetro, „Elite“ šriftas, rašyta naudojant audinio juostelę. 

Bronksas prisėdo ant vienos iš medinių kėdžių, primenančių bu- 
vusias vyresnių klasių chemijos kabinete, ir įsistebeilijo į ją. Tiksliau, 
į jos žastą. Ten, beveik prie peties, mažutėlytė tatuiruotė, kurios 
anksčiau ji neturėjo. 

- O šriftas... būdingiausias šitoms. Matai, Jonai? Spausdinimo 
mašinėlė „Facit T2', pagaminta septintajame dešimtmetyje. Kartais 
„Elite“ šriftas pasitaiko ir kitų gamintojų mašinėlėse - „Halda“ ir 
„Rheinmetall“. Bet, jei manome, kad laiškas rašytas Švedijoje... vei- 
kiausiai tai bus „Facit“. 

Ji buvo išsitatuiravusi vardą. Bronksas tuo nė kiek neabejojo. Jis 
bergždžiai mėgino įskaityti, kas tas žmogus, esantis čia ir dabar. 

— Mašinėlė daug naudota. Kelios raidės labai nusitrynusios. Kla- 
višų kirčiai gana lygūs, bet dažnai spausdinta du kartus. 

Ji iškėlė pilkos gremėzdiškos spausdinimo mašinėlės nuotraukas 
ir laikė pakankamai ilgai, kad jis spėtų įsidėmėti. Bronksas nemėgo 
rašyti mašinėle ar ranka, bet puikiai jautė vibravimą klavišui siekiant 
velenėlį, girdėjo skambutį pranešant, jog metas pradėti kitą eilutę. 

- Paskui išnagrinėjau pašto ženklą ir voką. Žmogus, kuris rašė 
laišką, buvo apdairus ir nenaudojo seilių, pašto ženklą prilipino 
suvilgęs vandeniu. 

Bronksas linktelėjo. Jis nieko kito ir nesitikėjo. 

— Šiam kartui viskas, Jonai. 

Baigusi ji ėmė rinkti nuotraukas. 

— Beveik viskas. 

Jis ištiesė jai laišką su raudona širdele ir subtiliomis gėlytėmis. 

— Gavau dar vieną laišką. Nuo savo naujosios... merginos. Norė- 
čiau, kad žvilgtelėtum į jį. 

Akimirką Sana atrodė sutrikusi. 

— Ana Karin. Taip ji prisistato. 

Lyg nebūtų tikra, ar Jonas jos nemausto. 

— Tuomet rekomenduoju tau elgtis su ja geriau, nei elgeisi su 
manimi. 

Ji nusišypsojo. 

— Beje, Ana Karin skamba išradingai. 

— Galbūt. 

"— Ar žinai, kad kai kurie pulkai taip vadina AK4? Ana Karin. 

Sana suprato, kad jis nežinojo. 

— Bet kodėl gi nepasiėmei ir manęs, Jonai? Neištyriau vietos. Kodėl 
neprasitarei, kad ketini vykti? 

— Nenorėjau, kad viskas būtų pernelyg formalu. Popieriuje. Kol 
kas. 

— O Karlstriomas? 

- Jis taip pat nežino. 

— Bet, po velnių, Jonai... 

— Jie reikalauja dvidešimt penkių milijonų kronų. Jie apimti des- 
peracijos. Jei tai kaip nors išaiškėtų, mano padėtis susilpnėtų, ir jie 
įgytų pranašumo. 

— Jonai... 

— Aš jam papasakosiu. Netrukus. 

Palikęs rašomųjų mašinėlių nuotraukas ir tatuiruotę ant rankos, 
jau žengė koridoriumi, bet staiga prie pat medžiagų tyrimo labora- 
torijos apsisuko. 

— Beje, rizika yra gana didelė. 

— Ką? 

— Kad elgsiuosi su Ana Karin, kaip elgiausi su tavimi. 

KAIP IR BEGALES kartų, pradėjo nuo to, kad šviežiu žvilgsniu 
apžvelgė žemėlapį, išskleistą ant darbastalio garaže. Būtent tada, 
būtent ten prasidėdavo žaidimas, išlaisvinantis nuo rimtumo, lei- 
džiantis apžvelgti skirtingas vietas iš viršaus, lyg milžinui pamatyti, 
įsiminti įvairias apylinkių ypatybes, rasti pranašumų ir susieti visa 
tai mintyse. 

Jam visad patiko žemėlapiuose vaizduojamas pasaulis - geometri- 
nės formos, tikslumas. Jis matydavo, kas jam palanku, nujautė, kaip 
tai atrodė, dar prieš atvykdamas galėjo vaikščioti slėniais ir kalvomis. 

Kaip vaikščioja dabar. 

Jis pateko į žemėlapio tašką už šimto keturiasdešimties kilometrų 
šiaurės vakarų kryptimi nuo Stokholmo, į miškingas apylinkes tarp 
dviejų nedidukų miestelių - Salos ir Avestos. Simboliai virto trijų 
matmenų tikrove, miško garsų ir šviesų pasauliu. Aplink nė gyvos 
dvasios. Prieš pusvalandį plaukdamas nedidele pripučiama valtimi, 
pakeliui į vietelę, kuri, regis, buvo tokia pat graži kaip ir žemėlapyje, 
matė porą apgriuvusių vasarnamių. Stovėjo mažutėje proskynoje, kur 
policija turės perduoti dvidešimt penkis milijonus kronų. 

Leo kalė vinis į medžio žievę. Jos smigo lengviau, nei tikėjosi, - tie- 
siog smego žievėn. Žingtelėjo atgal, į minkštas samanas, ir dirstelėjo 
įsulankstytą skardinę dėžę su varžtais ir plastikiniais sprogmenimis, 
apvyniotais ruda izoliacine juosta, su styrančiu laido galeliu. 

Keli šimtai gramų metalo nuolaužų ir sprogmenų. Garaže paga- 
mino penkiolika minų, laikė jas Fantomo slaptavietėje. 


Jis darsyk apsidairė. Medžiai jį supo nei per tankiai, nei per retai. 
Iš sraigtasparnio turi matytis, kai jis iššaus signalinę blykstę, ir lėtai 
besileidžianti švieselė turi nuvesti pilotą link keturių švieselių, ku- 
rias jis išdėlios ant žemės - būtent toje vietoje turėtų būti nuleistas 
krepšys su pinigais. 

Pinigų perdavimo operacijos metu policijai nevalia žinoti, nei 
kur, nei kada tai vyks. Farai privalo laukti paskutinio laiško su nu- 
rodymais, todėl atsako suplanuoti negalės. Jis čia atvyko sudėlioti 
perdavimo nurodymų - tik kai savo rankose laikys dvidešimt penkis 
milijonus kronų, jie galės prieiti prie ginklų. 

Sraigtasparnis turi sukti ratus dviejų šimtų kilometrų spinduliu 
pagal duotas koordinates. Jis nubraižė trajektoriją žemėlapyje. Du 
susikirtimai - pradinis taškas Stokholme ir apsisukimas Avestoje. 
Žiedą sudarė penki šalutiniai oro uostai, kur būtų galima papildyti 
sraigtasparnio degalų atsargas. Jis ketino parinkti išvykimo laiką 
ir skrydžio laiką, taip būtų tikras, kada sraigtasparnis praskris jo 
buvimo vietą. 
uždegiklį ant saugiklio ir atsisuko sprogimo kryptimi - atžalyno ir 
pavienių beržų link. 

Jie neturi žinoti, kur ir kada. Bet jis manė, kad kiekvienas suknis- 
tas faras Vidurio Švedijoje budės. Tą akimirką, kai rodydamas kelią 
sraigtasparniui į naktinį dangų jis iššaus raudoną blyksnį, jie visi 
bus mobilizuoti. 

Pro medžių lapiją spįstantys saulės spinduliai žibino permato- 
mą valą, kurį jis atsargiai vijo aplink uždegiklį. Mina paruošta. Jis 
traukėsi atbulas, pamažėle vyniodamas virvelę. Už dešimties metrų 
sustojęs pririšo. 

Vienas. Tris dienas. Jis miegojo po atviru dangumi miegmaišyje. 
Nebuvo nieko, su kuo galėtų pasikalbėti ar drauge pasijuokti. Nebuvo 
brolių, su kuriais galėtų pasidalyti įtampą. 

Jis pririšo valą, uždegiklis priešinosi lyg ant masalo užkibusi žuvis. 


Rytoj išeis laikraštis. Atsakymas. Priešas įgavo veidą ir vardą - 
kasdieniškai atrodąs vyras vardu Jonas Bronksas turėtų keliomis 
eilutėmis išreikšti ilgesį Anai Karin. 

Jis buvo įsitikinęs gausiąs atsakymą. Žinojo, kaip bijomasi to, 
kad gali būti apginkluoti kiti nusikaltėliai. Bet buvo ir kita medalio 
pusė - jis pats. 

Jie padarys viską, kad tik jį sučiuptų. Todėl ruošėsi viskam. 

Turėjo būti pasirengęs atremti bet kokius policijos atsakomuosius 
veiksmus. Penkiolika minų - kad niekas negalėtų prie jo prisiartinti - 
tinkamai išdėliotos gali nušluoti kelis šimtus vyrų. 

Policija mes geriausius savo išteklius - elitines kovos su terorizmu 
pajėgas. Dvidešimt išmuštruotų Jasperų. 

Jaspero lėlių. 

Ir visus juos Leo gali įveikti valo raizginiu. 

Jis užsinėrė ir švelniai truktelėjo prie pušies pritvirtintos ban- 
domosios minos valą. Sprogimas buvo milžiniškas - išardė miško 
paklotę, net laukymėje augantys beržai girgždėdami nulinko prie 
žemės. Kur kas stipresnis, nei jis tikėjosi. 

Dabar viskas priklauso nuo tavęs, Bronksai. Ramybė ar chaosas. 

Leo paskutinį kartą apžvelgė neaprėpiamą mišką - ką tik šios pla- 
tybės prarijo sprogimą, bet aplink vėl aidėjo paukščių čiulbėjimas, 
pūtė švelnus vėjelis. Čia jis daugiau nebegalėjo nieko padaryti, bent 
dabar metas vykti namo ir persivilkti kamufliažą į džinsus, striukę ir 
marškinius su rusvomis kavos dėmelėmis; buvo pastebėjęs šitokių dė- 
mių ant naktinės pamainos taksi vairuotojų uniforminių marškinių. 

Jis leidosi eiti per tuščią laukymę arčiau žmonių, kurie niekada 
nemiega, tikėdamasis sulaukti atsakymo asmeninių skelbimų skiltyje. 

KETVIRTĄ VALANDĄ RYTO sostinė giliausiai nugrimzdusi į 
poilsį - naktiniai barų lankytojai vyksta namo, o rytiniai priemiesčių 
keleiviai dar tebeguli lovose. Bet tik ne čia, taksi aikštelėje Gulmaro 
aikštės pakraštyje. Garsūs pokalbiai, kava plastikiniuose puodeliuose, 
pajuodę pirštai, verčiantys pirmuosius rytinius laikraščius. 

„Leo prisėdo ant kažkokios sofos kampe ir ant viso pušinio stalelio 
išskleidė Dagens Nyheter puslapius. Jo nedomino nei kultūros skil- 
tis, nei naujienų ar sporto puslapiai. Ieškojo tik skelbimų. Skubriai 
permetė akimis automobilių, nekilnojamojo turto ir parduodamų 
vaikiškų vežimėlių skelbimus. Palinkęs virš laikraščio suuodė šviežios 
spaudos kvapą. Štai. ŽINUTĖS. Kiek žemiau - asmeninės. Inger, au- 
ginanti vaikus Fani ir Miją, kuo greičiau susisiekite su manimi. Anita. Šiandien 
tebuvo du skelbimai. „Lauksiu tavęs prie kelto. B.“ Moteris, vardu Anita. 
Ir kažkas, norintis susitikti prie kelto. 

Ir viskas. Viskas! 

Perlenkęs suplėšė laikraštį. 

Nebėra brolių. Nebėra grupės. Daugiau nebebus apiplėšimų. Tik 
Aneli nekenčiamas namas, kurio rūsyje - šimtai ginklų. 

O tas prakeiktasis nė neatsakė! 

Iš kavinės pro juodai vilkinčius „Taxi Stockholm“ ir „Taxi Kurir“ 
vairuotojus jis lėkė į aušrą. Oras po kelių valandų sušils. Aikštėje 
stovėjo telefono būdelė, iš kurios jie skambino pranešti apie bombą. 
Manė, kad daugiau neteks iš jos skambinti. Žengė į stiklinę kabiną, 
surinko mobiliojo numerį. Šeši signalai. Tuomet jo skambutis buvo 

peradresuotas į balso pašto dėžutę. Jis darsyk surinko numerį. Dar 
šeši pyptelėjimai. 

Ir dar šeši. 

— Alio?.. 

— Aš dėl prekių pavyzdžių. 

— Ką? 

- Arjų nepakako? 

Šunsnukis. Žinutės nebuvo. 

— Kas... kalba? 

Nuogas iš miegų pakirdusio žmogaus balsas. 

- Alio, kas... 

— Tavo gyvenimo moteris. 

Jonas Bronksas atsisėdo ant lovos krašto, nuleido kojas ant šaltų 
grindų ir žengė prie lango, norėdamas įsitikinti, kad niekas jo nestebi. 

— Kas? 

— Tavo vienintelė Ana Karin. 

Vyro balsas. Nesenas, bet sunkiai nuspėjamo amžiaus. Nei perne- 
lyg aukštas, nei pernelyg žemas, vidutinis registras. 

— Ko tu nori, Ana Karinė 

- Šiandienos laikraštyje nebuvo tavo skelbimo. 

— Neieškau moterų pagal skelbimus. 

Bronksas pasitraukė nuo lango, nuskubėjo į koridorių, iš vidinės 
švarko kišenės išsiėmė magnetofoną ir atsargiai prijungė laidą prie 
telefono. 

— Jei jūs nepirksit, jei nepašalinsit ginklų iš rinkos... tai padarys 
kiti. 

— Aš iškasiau pavyzdžius. Ištyriau. Išsiaiškinau, kad tai - ginklai, 
pavogti iš Getrigeno saugyklos, esančios už kokių dešimties kilome- 
trų į pietus nuo Stokholmo. Bet tai neįrodo, kad tai tu juos pavogei. 

- Jei jūs nepirksit, mūsų prekė atsidurs kitų rankose. Kurie galbūt... 
nėra tokie disciplinuoti kaip mano mažoji grupelė. Žinai, turiu ome- 
nyje tas organizuotas nusikaltėlių grupuotes, apie kurias jūs nuolat 
kalbate. Iki krūminių dantų ginkluotus „Hells Angels“ būrius. 

— Tai neįrodo, kad turi ginklus. 

— Neįrodo? 

— Neįrodo. 

- Bet tai, kad pakeičiau užkardo spyną kita tokia pačia, turinčia 
tokį patį serijos numerį, įrodo. Kad mačiau inventorizacijos sąra- 
šą, pasirašytą spalio ketvirtąją, kuris turėjo kabėti dar pusmetį; aš 
taip puikiai paslėpiau pėdsakus, kad nė nudrengtu mėlynu volvo 
važinėjantis šešiasdešimtmetis sargas ničnieko nepastebėjo. Ar 
nori sužinoti daugiau detalių, kurias gali žinoti tik ginklus turintis 
žmogus? 

Bronksas išsitiesė, norėdamas pamatyti tiksintį virtuvinį laikrodį. 
Dešimt po keturių. Lovon nebegrįš. 

— Vadinasi, tai - tu? Vadas? Tokiu atveju, Ana Karin, noriu suži- 
noti vieną dalyką. 

- Turi dvidešimt keturias valandas. 

— Noriu sužinoti... kodėl tai darai? 

— Turi dvidešimt keturias valandas apsispręsti. 

— Ar tikrai, Ana Karin? Ar iš tiesų nusprendei daugiau nenaudoti 
tų ginklų? 

— Dvidešimt penki milijonai kronų. 

— Ana Karin, brangute... tu velniškai suklydai. Tau nereikėjo su 
manimi susisiekti. Verčiau būtum užkasusi visus tuos ginklus lauke, 
nuskandinusi juos ežere, bet ne susisiekusi su manimi. Jei būtum vis- 
ką metusi ir gyvenusi iš to, ką ligi šiol pavogei, gal ir būtum išsisukusi. 

Iš plautuvės čiaupo purkščiojo drungnas vanduo. Bronksas leido 
jam bėgti, laukė atitekant šalto. 

— Beje, jei tavo vardas Ana Karin... 

— Ką, velniai griebtų, tu darai? 

— Pilu vandenį į stiklinę. Jei tavo vardas Ana Karin, kuo vardu 
tavo brolis? 

Jis išgėrė, darkart pripildė stiklinę ir nugėrė iki pusės. 

- Tavo brolis. Na, žinai, tas, kuris drauge plėšia bankus. 

— Atsakymo lauksiu dvidešimt keturias valandas. Skelbimų skilty- 
je. Toje pačioje vietoje. Jis turi prasidėti žodžiais „Brangi Ana Karin“. 

- Aš taip pat turiu brolį. Žinau, kaip broliai žvelgia vienas į kitą. 
Matau tai net nespalvotuose stebėjimo kamerų kadruose. Tu... vyres- 
nysis. Šnabždantis jaunėliui, kuris pirmą sykį turės nukreipti ginklą 
į gyvus žmones. 

— O kitoje eilutėje: „Ilgiuosi tavęs, noriu ir toliau susitikinėti.“ 

Pakirdus iš miego, pavasario rytą nuogam dar buvo žvarboka, 
todėl Bronksas užsitempė ant kėdės atkaltės kabėjusį pilką džemperį 
su gobtuvu. 

- Žinai, Ana Karin, man nepatinka prievarta. Smurtas. 

- Sulaukusi jūsų atsakymo, atsakys Ana Karin. Nauju skelbimu. 
Bus duoti nauji nurodymai, būtini geriems santykiams palaikyti, 
informuosiu, kaip turite sumokėti ir kaip pristatysime prekes. 

— Ar žinai, kodėl? Todėl, kad užaugau apsuptas smurto. Žinau, 
kaip jis veikia, - vaikai pasirenka viena iš dviejų: jo nekęsti arba jį 
naudoti. Ar ne? 

- Dvidešimt keturias valandas. 

- Dvidešimt keturios valandos - pernelyg trumpas laikas. 

- Tiek laiko jūs turit. 

— Tuomet nieko iš mūsų negausi. Man reikia laiko susitarti su 
Nacionalinės policijos vadovu. 

Jonas Bronksas žingsniavo nedideliame bute klausydamas tylos. 
Tai nebuvo tyla padėjus ragelį, jis aiškiai girdėjo gatvės triukšmą ir 
lygų kvėpavimą - vyras kitame laido gale mąstė, galbūt svarstė viską 
iš naujo. 

- OK. 

Balsas ragelyje gilesnis, tartis aiškesnė. 

— Po savaitės. Gegužės vienuoliktą. Dagens Nyheter. Jei nebenorėsi 
susitikinėti su Ana Karin... prasivers tikras pragaras. 

Paskui iš tiesų stojo tyla. Vyras padėjo ragelį. 

JONAS BRONKSAS NUSIŽIOVAVO. Jis iš tiesų nebegrįžo į lovą. 
Basomis stovėdamas ant šaltų medinių grindų virtuvėje, išgėrė puo- 
delį arbatos ir patraukė pasivaikščioti palei Pietinę Melarstrando 
pakrantę, apsukti ratą aplink Longholmeno salą. 

Nutaręs neduoti skelbimo apie ilgesį Anai Karin ir elgtis su ja kaip 
kadais elgėsi su Sana, jis priėmė teisingą sprendimą. Planas veikė. 
Geriau, nei jis tikėjosi. Jis iššaukė balsą, pirmąsyk pavyko užmegzti 
tiesioginį kontaktą. 

Dabar jis turėjo savaitę kitam sprendimui. 

Štai kodėl stovėjo milžiniškame policijos nuovados garaže ir laukė. 
Drėgmė, dulkės. Bet atėjo metas pasikalbėti su šefu. Jis nenorėjo nei 
darkart vykti į jo namus, nei laukti, kol šefas įsitaisys savo kabinete 
tyrimų skyriuje. 

Jų laukė kitoks pokalbis. O Karlstriomas turėjo pasirodyti ne- 
trukus. Jo šefas laikėsi ypatingos dienotvarkės - galbūt taip jautėsi 
saugus, o galbūt buvo tapęs savo susikurto įvaizdžio įkaitu. Kasdien 
jis nuveždavo jaunėlę į darželį, paskui vyresnėlę į mokyklą ir galiau- 
siai žmoną - į darbą, kelias valandas tęsdavosi jo atsisveikinimas su 
šeima, į kurią jis jau po kelių valandų grįždavo. Jis įriedėjo į garažą, 
pasuko savo įpraston vieton, kur prie sienos pritaisytoje žalvario 
plokštelėje užrašyta: „Inspektorius Karlstriomas . Jis niekada nepa- 
sirodydavo anksčiau nei 8.15, niekada vėliau nei 8.45. 

Jonas Bronksas nesislėpė, visai ne, bet Karlstriomas vis tiek nepa- 
stebėjo jo, laukiančio prie masyvios kolonos. Jis krūptelėjo, kai, vos 

sustabdžius automobilį, Bronksas atidarė dureles ir įsitaisė keleivio 
sėdynėje. 

— Susisiekiau su Didžiuoju Broliu. Jis skambino šiąnakt. 

Karlstriomas užgesino variklį ir, prieš atsisukdamas į naująjį ke- 
leivį, pasistengė prabilti įprastu balsu. 

- Šiąnakt? 

— Taip. 

Bronksas užtruko dešimt minučių, aiškindamas šefui apie mašin- 
raščiu spausdintą laišką rudajame voke, ginklų pavyzdžius ir naująjį 
laišką su raudona širdele, paskui perėjo prie neišspausdintos žinutės 
skelbimų skiltyje ir pokalbio telefonu. 

Dar minutės prireikė Karlstriomui prabilti. 

— Kada tiksliai, sakei, iškasei penkis ginklus? 

— Prieš aštuonias dienas. 

— Aštuonias dienas? 

— Taip. 

- Ir... dabar įšoki į šefo automobilį, nusprendęs apie tai papasakoti? 

— Norėjau būti tikras. 

— Tikras. 

— Kaip tu reaguosi. Jei būčiau papasakojęs... būtų įpainiota daugiau 
tyrėjų, daugiau norų, nuomonių ir tikslų. Nebūtume nieko pasiekę. 
Supranti? Dabar jie susisiekė asmeniškai su manimi. Tai liečia tik 
mudu, jis derasi su manimi. 

Inspektorius Karlstriomas žvelgė į pilką mūrą ir lentelę, skelbian- 
čią, jog tai - vieta jo automobiliui. 

— Aha. Kodėl dabar manai, kad galiu būti naudingas? Ką turėčiau 
padaryti, ko pats nebeįstengi? 

Dvidešimt penki milijonai kronų. 

Štai kas buvo svarbiausia šią savaitę. 

Apsispręsti. 

— Ar girdėjai, ką sakiau, Jonai? 

Sumokėti. Padėti Didžiajam Broliui atsikratyti ginklų. Užtikrinti, 
kad žiauriausi bankų plėšikai istorijoje daugiau to nebedarytų. Ir 

tapti tuo pareigūnu, kuris po daugybės medžioklės mėnesių leidžia 
jiems atsitraukti, dingti visiems laikams, Skandinavijos istorijoje 
išlikti beveidžiais nusikaltėliais. 

Šefas bakstelėjo jį alkūne. 

- Ei, kam tau manęs prisireikė? 

Arba nemokėti. Toliau spausti Didįjį Brolį daryti tai, ką jis iš 
tiesų išmano, - plėšti bankus, žaloti žmones. Ir tebeturėti galimybę 
jį sučiupti. į 

— Man reikia kai ko, ką gali gauti tik nuolatinę automobilio sto- 
vėjimo vietą turintys asmenys. 

— Nesuprantu. 

— Man reikia dvidešimt penkių milijonų kronų grynaisiais. 

DEVINTAS AUKŠTAS. TELEFONINIŲ pokalbių analizės skyrius 
įsikūręs tame pačiame aukšte kaip ir Nacionalinė policijos valdyba. Jis 
pakilo liftu iš garažo į pirmą aukštą ir kelias minutes žingsniavo mies- 
to policijos koridoriais, tuomet darsyk liftu pakilo į devintą aukštą. 


„Tai neįrodo, kad turi likusius ginklus.“ - „Neįrodo?“ - „Neįrodo.“ 


Pasikalbėjęs su Karlstriomu, Jonas Bronksas ilgokai tūnojo savo 
kabinete, klausydamas naktinio pokalbio, Didžiojo Brolio balso, bet, 
negalėdamas išpešti nieko daugiau, nusprendė pasitarti su ekspertu. 

— Galime nustatyti, kad jis skambino iš čia. 

Kaskart, kai tyrimo metu prireikdavo pagalbos kabinete, kuriame 
analizuojami įeinantys ir išeinantys skambučiai, jau daugybę metų 
Bronksas čia rasdavo sėdintį pagyvenusį gunktelėjusį vyrą. Šįkart 
jam nereikėjo prokuroro leidimo klausytis pokalbių, jis pats atsinešė 
įrašą ir vyras maloniai sutiko nutraukti savo darbą. 

— Taksofonas Gulmaro aikštėje. 

Šviesos diodas blyksėjo elektroninio žemėlapio viduryje. 

— Skambinta iš tos pačios vietos, kaip ir pranešti apie sprogmenį. 

Skambinusysis sąmoningai pasirinko šį taksofoną. Jis žinojo, kad 
pokalbis bus įrašomas ir tikrinamas. Ir tai tik liudijo, kas jis ir ką 
sugeba. 

— Pokalbis truko keturias minutes ir penkiasdešimt keturias sekun- 
des. Skambinta iš Gulmaro aikštės į... Hegalindo 38. Tavo... namai? 

Vyras rodė kitą žibantį diodą, nuo pirmojo į šiaurės vakarus. 
Bronksas patvirtindamas linktelėjo. 

„Vadinasi, tai - tu? Vadas? Tokiu atveju, Ana Karin, noriu sužinoti vieną 


dalyką.“ 
-— Puiku, Bronksai. Esi jam griežtas, tavo būdas veikia. 
„Ar tikrai, Ana Karin? Ar iš tiesų nusprendei daugiau nenaudoti tų ginklų?“ 
- Provokuoji ir jis leidžiasi provokuojamas, čia... 


„Beje, jei tavo vardas Ana Karin...“ - „Ką, velniai griebtų, tu darai?“ - „Pilu 


vandenį į stiklinę. Jei tavo vardas Ana Karin, kuo vardu tavo brolis?“ 


- „„klausdamas, kuo vardu jo brolis. Nustebinai jį, jis nesugebėjo 
staigiai atsakyti, delsė, dabar jau tu kreipi pokalbį. Jei būtum sukly- 
dęs, jis būtų atsakęs. Jei neturėtų brolio, atsakytų akimoju, kaip ir tu, 
kalbėtų beveik ironiškai, erzintų. Pokalbio pradžioje jis ramus, regis, 
mano, kad tai smagu, įdomu, bet tu kažką atradai... 


„Tavo brolis. Na, žinai, tas, kuris drauge plėšia bankus.“ 


— ...O čia jau nebe linksma, jis vengia atsakymo, bando susikaupti, 
daro pauzes, bando susigaudyti, kartodamas tą patį. Susikaupęs vėl 
ima kalbėti šiurkščiai, konkrečiai - nori įsitikinti, kad tebedalyvauji 
pokalbyje apie dvidešimt penkis milijonus kronų. 

Telefoninių pokalbių analizės skyriaus detektyvas spustelėjęs myg- 
tuką klaviatūros viršuje sustabdė elektronines linijas, kompiuterio 
ekrane vaizduojančias porą balsų. 

— Bronksai? 

— Ką? 

Jis nusiėmė ausines, tai buvo ženklas, kad daugiau skirti laiko 
nebegali. 

— Jei jis paskambintų darsyk, noriu, kad tęstum pokalbį. Juo ilgiau 
užtruksite, tuo sunkiau jam bus apsimetinėti, pakeisti balso toną, 
dialektą. Nepertraukinėk pernelyg dažnai. Leisk jam išsišnekėti, 
atsiskleisti. Po šitiek laiko... dabar mini jam ant kulnų. 

VISKAS PRASIDEDA NUO įsitikinimo. Šis netrukus sukelia ge- 
riausiai atpažįstamą jausmą - baimę. Jo niekas nebaugino. Beveik 
visada garsas pasigirsdavo akimirka vėliau, įsibrovęs imdavo viršų, 
kaip traukinio švilpukas ar oro pavojaus sirena. Panika, bet drauge 
su ja ir įtarimas, nors jis buvo pačiame epicentre. 

Tai ne švilpukas. Ir ne oro pavojaus sirena. Tai iš toli ataidintis 
balsas, bet toks pat stiprus. 

— Tu - ne mano tėtis. 

Tai sako Ivanas, žvelgdamas jėgą spinduliuojančiomis akimis. 

— Ar girdi, tu - ne mano tėtis. 

Jam nevalia taip sakyti. Ypač savo sūnui. Tai neteisinga. Bet jis dar 
kartą pakartoja. Leo jaučia pilve kylantį pasišlykštėjimą, verčiantį 
jį pastebėti, kad ničnieko, ką jis įsivaizdavo, nėra. Štai kodėl Ivanas 
pasikeitė. Tamsūs jo plaukai virto netvarkinga veik angeliškai šviesių 
plaukų kupeta, o akys degė smalsumu. 

— Tu - ne mano tėtis! 

Taip kalbėjo ne suknistas angelas. Tai žmogus, žmogutis. 

Pasišlykštėjimas ir baimė virto susierzinimu, jis norėjo miegoti, 
jam reikėjo miego, jo neturėjo žadinti snarglius, kuris sąmyšio aki- 
mirką tarp miego ir realybės pasirodo esąs Ivanas. Penkios dienos 
planuojant, bandant susiorientuoti miške, ieškant pabėgimo kelių ir 
įrengiant savadarbes minas. Trys valandos miego kasnakt. O dabar 
jam reikėjo kažką pasakyti žmogučiui maža burnele, kvepiančia 
jogurtu ir Kalė ikrais. 

— Tu - ne mano tėtis. 


- Ne... bet galbūt galiu būti atsarginis tėtis. 

- Nea! 

— Taip! Taip vadinama, kai susitinkama kartą per pusę metų, 
mažasis chuligane! 

Sebastijanas papurtęs galvą nusijuokė, jo garbanos susivėlė. Pa- 
kėlęs berniuką Leo užsimetė ant peties. 

— Ar mama tau nesakė, kad pažadinęs Leo - Liūtą Karalių, negausi 
košės? 

— Nekenčiu košės! 

Jie nulipo laiptais, nupėdino į virtuvę, Sebastijanas juokėsi ir 
garsiai šaukė nenorįs, nenorįs košės. Leo pasodino jį ant kėdės, bet 
berniukas nurūko į koridorių ir pasislėpė už Leo striukės, apsimes- 
damas bijąs ant stalo padėtos košės. 

— Sebastijanai? 

„Aneli jau sėdėjo prie stalo, gėrė kavą ir rūkė. 

— Dabar paklausyk mamos, vyruti, privalai apsirengti. Kuo grei- 
čiau apsirengsi, tuo greičiau eisim. 

Ji užgesino cigaretę į apypilnę peleninę, tuomet prisidegė kitą ir 
žvilgtelėjo į Leo. 

— Kas nutiko? 

— Nieko. 

— Aš juk matau, Leo, kažkas nutiko. 

— Norėčiau tik puodelio kavos, tuomet viskas bus gerai. 

Kavinuke kaip tik buvo tiek kavos, paskutiniai jos lašai nutekėjo 
porcelianinio puodelio krašteliu. 

— Mes truputėlį skubam, apsirenk. 

— Ar atsiuntei chuliganą, kad mane pažadintų? 

— Man nepatinka, kad jį taip vadini. 

— Man nepatinka, kad rūkai viduje. 

Jis žengė prie Aneli, paėmė cigaretę iš jos burnos ir išmetė ją pro 
pravirą langą. 

— Ypač nepatinka dabar - ar tau tikrai reikia rūkyti, juk Sebasti- 
janas atvyksta labai retai. 

Jis atvėrė ir antrąjį langą. 

- Ir dar... aš turbūt negalėsiu šiandien vykti drauge. 

Aneli atrodė tokia nusivylusi, kaip jis ir tikėjosi. Žvilgtelėjusi į 
koridorių sušnabždėjo: 

— Juk mes susitarėm. Jis jau rengiasi. 

— Sorry. 

— Ar kas nutiko? Namo grįžai labai vėlai. Ir vėl. Kur buvai? Ką 
rezgi? 

- Dirbau. 

— Tuomet kodėl negali važiuoti kartu? 

— Todėl, kad privalau dirbti. 

— Dirbti? Ar supranti, kaip jį nuvilsi? 

— Po velnių... juk jis - tavo sūnus, jam nusispjaut, ar aš būsiu. 

Leo kyštelėjo ranką į kelnių kišenę ir ištraukė tūkstantį kronų iš 
tų, kurias pasiėmė pats vienas „Spar“ banke Ularede. 

— Aš negaliu važiuoti kartu. 

Apsirengęs Sebastijanas stovėjo prie laukujų durų, jo akys švytėjo 
iš susijaudinimo. Leo suėmė mažą jo rankutę ir įkišo banknotą. 

— Bet jūs smagiai praleiskit laiką. 

Aneli neatrodė patenkinta. Ir stengėsi tai nuslėpti. Leo poelgis 
buvo kone įžeidus, jis retai priversdavo ją šitaip jaustis. 

- Šitiek užteks visom sumautoms karuselėms, mažyli! 

Leo ranka pašiaušė šviesias berniuko garbanas, Sebastijanas įsi- 
spitrijo į delne gulintį tūkstantį kronų. 

— Važiuoti... visomis? 

— Argi ne puiku? Visą dieną gali daryti, ką panorėjęs, ir joks su- 
augęs nuoboda tau nesukliudys. 

Aneli žvilgsnis degte degino Leo kaklą, o Sebastijanas nė nesu- 
prasdamas linktelėjo. Ji darkart sušnabždėjo: 

— Mes buvom sutarę. 

— Iškilo nesklandumų. Darbe. 

Iškėlusi rankas ji palinksėjo abiejų rankų smiliais ir didžiaisiais 
pirštais. 


* Atsiprašau. (Angl.) 

- Kokiame „darbe“? 

Leo negalėjo pakęsti, kai ji rodydavo šį ženklą, ir Aneli tai žinojo. 
Tą ženklą naudojo visi prakeikti idiotai, nežinantys, ką nori pasakyti, 
todėl bandantys sustiprinti mintį kvailu gestu. 

- „Darbas“, kuris leis sumokėti už „namą“, kurio „nori“. 

Jis niekada anksčiau nebuvo rodęs to suknisto kabučių ženklo. 
Dabar tai padarė triskart viename sakinyje ir daugiau nedarys niekad. 
Negelbėjo, jis tebebuvo ne mažiau susierzinęs kaip ir anksčiau, tomis 
naktimis ir dienomis po pokalbio su faru. 


„Jei tavo vardas Ana Karin...“ 
Tas prakeiktasis žinojo tai, ko negalėjo žinoti. 
„„„„kuo vardu tavo brolis?“ 


Nors Leo nė žodžiu neprasitarė, Bronksas privertė jį išsiduoti. Jis iš- 
davė savo brolius, patvirtino tai, ko suknistas faras negalėjo žinoti, ir 
jei jį kada sučiuptų, sučiups ir jo brolius. 

Leo girdėjo trinktelint duris, ji neatsisveikino. Tuomet jis persi- 
vilko darbo drabužiais, buvo svarbu atrodyti kasdieniškai. 

Dar puodelis kavos. 

Leo jautė, kaip irzulys pamažėle atslūgsta. Tas prakeiktas detek- 
tyvas buvo toks pat kaip ir kitas storas faras prie valgomojo stalo, 
kuriam dūrė pieštuku į ranką, - nė vaikas neturi sėdėti tylomis prie 
stalo ir būti verčiamas sakyti tai, ko kiti iš jo tikisi. 

Tai, ko negauni, reikia pasiimti. 

Atkovoti. 

Ir daugiau nebepaleisti. 

POLICIJOS NUOVADOS VALGYKLOJ buvo nemažai žmonių. 
Drauge sėdintys žmonės, laisvu laiku ne itin turėdami apie ką šne- 
kučiuoti, kalbėjosi apie vienintelį bendrą dalyką - darbą. Jonas 
Bronksas vengė čia valgyti, vykdant tyrimą įprasti klausimai prie 
ilgų vienodų stalų keldavo įtampą. O dabar, pasiėmęs puodelį šilto 
vandens iš aparato, jis neketino nei kramtyti, nei ryti, tik norėjo pri- 
imti sunkiausią karjeroje sprendimą, su kuriuo prieš savaitę susidūrė. 

Karlstriomas sėdėjo prie nediduko stalelio prie lango į kiemą. 
Dešine ranka laikė šakutę, o kaire vartė šūsnį dokumentų. Bronksas 
niekada nebuvo šito matęs. Paprastai jo šefas maistui skirdavo visą 
dėmesį. 

- Labas. 

Lėkštėje gulėjo pergruzdintos bulvytės ir kietos mėsos gabalas. 
Patiekalas taip pat nepriminė Karlstriomo stiliaus. Jis pakėlė akis 
nuo popierių krūvos ir užgėrė kąsnį lediniu vandeniu - bent tai buvo 
būdinga: šefas niekada nekalbėdavo pilna burna. 

— Jonai, puiku, kad atėjai. 

Karlstriomas nusivalė lūpas servetėle. Bronksas prisėdo. 

- Parengta. Už mano rašomojo stalo stovi juodas krepšys. Dvide- 
šimt penki milijonai kronų. Grynaisiais. Banknotai nenauji. 

Už kelių stalų pasigirdo vieningas skubiosios pagalbos skambučių 
centro darbuotojų juokas. Regis, jie jautė palengvėjimą, valandėlę 
išvengdami skambučių. 

— Nuo šios akimirkos turi viską, ko reikia sandoriui. Ginklai už 
pinigus. Bet to negana. 

- Negana“ 

- Buvau priverstas suderinti tai su Nacionalinės policijos vadovu 
ir teisingumo ministru. Jų netenkina ginklų pašalinimas iš rinkos. 
Jie tikisi, kad sučiupsime nusikaltėlius. 

- Ko, velniai griebtų, jie mano, noriu aš? 

- Ginklų. Ir suėmimo. Supranti? Be to, aš turiu žinoti apie kiek- 
vieną žingsnį. 

- Žinoma. Apie kiekvieną žingsnį. 

— Taigi noriu žinoti, kada, kur ir kaip įvyks apsikeitimas. 

- Dar neaišku. Bet mes bendraujam. 

— Tuomet, kai jie praneš savo reikalavimus ir paaiškins, kaip vis- 
kas vyks, turėsi pateikti savo reikalavimus. Idant galėtume planuoti 
atsaką. 

— Nesu tikras, kad viskas eisis būtent taip. 

„Bronksas stebėjo Karlstriomą. Per dešimtmetį darbo drauge jiedu 
gerai pažino vienas kitą. Bent jau tokius, kokie būna čia, nuovadoje. 
Jis matė, kad Karlstriomas krypsta kita linkme. 

— Dar ir kaip eisis, Jonai. Svarbu viską tinkamai suplanuoti. 

- Jie gali sprogdinti, šaudyti. Jie nevengia naudoti jėgos. Visuomet 
veikia pagal planą. Perdavimo metu padarę klaidą... rizikuosime 
žmonių gyvybėmis. 

— Būtent todėl ir privalome juos sučiupti. 

— Jeigu jie išskers mūsų kolegas ir sugebės pasprukti, mes vis tiek 
nesužinosime, kas jie tokie! Jie nematomi ir yra pasirengę imtis bet 
ko, kad ir liktų nematomi. 

Dabar Karlstriomas ėmė tyrinėti savo pašnekovą. Jo veido spalva 
pasikeitė. Bronkso šefas buvo vienas tų, kurie retai pykta. Bet dabar 
jis buvo beprarandąs savitvardą, kurią ugdė tol, kol ši tapo jo asme- 
nybės dalimi. 

— Jonai? 

— Ką€ 

- Tu puikiai žinai, kaip tai veikia. Pasitikėjimas ateina su laiku. 
Toks pasitikėjimas, kuris leidžia prašyti paslaugų. Bet viskam yra 
ribos. Štai kodėl privalai rinktis, kada tuo pasitikėjimu naudotis. 


498 


Dabar aš tuo pasinaudojau. Gavau dvidešimt penkis milijonus, ne- 
žadėdamas jų atsiimti, rizikuodamas, kad keletas sušiktų nusikaltėlių 
šantažuos valstybę ir galiausiai tai išaiškės... aukščiausi šalies parei- 
gūnai sutiko, pasitikėjo manimi. Išnaudojau vieną iš savo turėtų kelių 
šansų. Po paraliais, Jonai, nepaleisk mano darbo vėjais! 

Bronksas palinko virš stalo su nebaigtu valgyti patiekalu. 

- Karlstriomai, jie neturi pažinčių. Žinau tai. Jie neturi nusikals- 
tamos praeities ir jei jie mėgintų parduoti ginklus... mūsų informa- 
toriai juos susektų. To jie nedarys. Ne todėl, kad bijo, bet todėl, kad 
jie pernelyg protingi. 

— Esi tuo visiškai tikras? 

— Esu tikras tik tuo, jog versdami juos toliau plėšti, padidinsime 
galimybę kada nors juos sučiupti. Jei nieko nepranešime, neaiškinsi- 
me norį pirkti ginklus... jie pasiduos desperacijai, Karlstriomai. Turės 
darsyk plėšti. Desperacijos apimtas žmogus atsiskleidžia. 

Karlstriomas dar patiesino tvarkingai sudėtus įrankius. Pirma 
prastas maistas. O paskui šitai. 

— Ar ilgai... velnias, Jonai, ar ilgai... mąstei apie tai? Apie šį spren- 
dimą? Galimybę nemokėti? 

- Nuo pirmojo laiško. 

- Ir vis tiek leidai man be reikalo suktis ir maldauti pinigų! 

— Ne be reikalo. Noriu žinoti, kad pinigai iš tiesų yra. Nenoriu 
meluoti Didžiajam Broliui, jam nevalia nė akimirką suabejoti, jis 
turi girdėti mano balse, kad kuo tikriausi dvidešimt penki milijonai 
kronų guli ant mano stalo, turi pamatyti jų nuotrauką. 

Pasirengęs pakilti, Bronksas atstūmė kėdę. 

- Ir... jei aš klystu. Jeigu. Panaudosiu juos. Jei tai bus paskuti- 
nis šansas. Vienintelė galimybė užtikrinti, kad viskas nenueitų 
perniek. 

Tada pakilo eiti. Karlstriomas išsitiesė ir suėmė ranką Bronksui 
kaip anuomet, per kitus pietus. 

— Jonai? 

— Taip? 

— Ar tau įdomu, ką aš manau? 

Bronksas linktelėjo, jis klausė, stengdamasis atsikratyti noro iš- 
silaisvinti. 

- Aš tikiu, kad galime juos sučiupti vykdant sandorį. Turime dau- 
giau išteklių nei jie. Bet visų svarbiausia - užbaigti šį mėšlą. Parodyti 
žmonėms, kad sučiupome juos ne atsitiktinai, ne todėl, kad netyčia 
pasisekė. O paskui... sumažės bankų apiplėšimų, sumažės ir aukų. 

Karlstriomas jo nepaleido. Visai kaip tada. 

— Dar kai kas. 

Bronksas jautėsi taip pat nepatogiai kaip ir tąkart. 

— Kai visa tai baigsis... noriu, kad pailsėtum. Supratai? 

Susidūręs su šitokiu artimumo jausmu, norėdavo ištrūkti. 

- Žinoma. 

— Ar tikrai, Jonai? Jokių bylų. Atostogos. 

— Paskui. Kai viskas bus baigta. Bet prieš tai turiu kai ką padaryti. 
Pavyzdžiui, pirmą kartą gyvenime parašyti asmeninį skelbimą. 

APARATE „MELITTA“ DAR tebėra vandens, kava dar neišvirė. 
Bet ilgai netruks. 

Aneli miegojo, Sebastijanas irgi. Šešiamečio viešnagės savaitę Leo 
beveik nebuvo namie. Kartkartėmis kelias valandas. Jis žinojo, kad 
Aneli nusivylusi - jos sūnus retai lankydavosi antruosiuose savo 
namuose. Bet ji turėtų suprasti. Jis ir tai Žinojo. 

Kai viskas pasibaigs. 

Skystis baigė vangiai varvėti. Tą akimirką jis išgirdo spragtelint 
atidaromą ir uždaromą pašto dėžutę, metalas sukaukšėjo gražioje 
šiltoje gegužės aušroje. Jis prisipylė didelį porceliano puodelį kavos 
ir pastatė jį ant stalo. Beveik po minutės grįžo į virtuvę, gurkštelėjo 
vidutiniškai skrudintos kavos ir atsivertęs laikraštį ėmė atidžiai skai- 
tyti asmeninius skelbimus. 

Visi jo planai vedė į šią akimirką. Keli žingsniai vartų ir pašto 
dėžutės link prieš prasidedant pabaigai. Vėliau tą pačią dieną jis ke- 
tino išsiųsti paskutinį laišką farams su nurodymais dėl apsikeitimo. 

Paskui viskas baigsis. 

Leo atidarė pašto dėžutę dar triukšmingiau. Jis buvo nusprendęs 
iškart nežiūrėti, norėjo atsiversti prie stalo, gerdamas pirmąjį kavos 
puodelį. Nepavyko. Kaip nepavyko ir tąkart, po ginklų saugyklos 
grindis atvėrusio sprogimo, kai buvo nusprendęs penkias minutes 
gulėti miško tyloje. Neįstengė susitvardyti nei tąkart, nei dabar. 

Visas planavimas, pasirengimas vedė prie atsakymo trisdešimt 
šeštame ar septintame laikraščio, kurį jis gniaužte gniaužė, puslapyje. 

Atvertė per vidurį. 

Trisdešimt septintas puslapis. 

Leo nebegrįžo namo gerti ant stalo paliktos kavos, panoro sėsti į 
automobilį ir auštant dienai važiuoti. 

Jis nekentė to suskio faro. 


Jonas Bronksas nemiegojo. Nė nebandė. Lova tebebuvo paklota, mie- 
gamojo durys uždarytos. 

Trys puodeliai kavos virtuvėje prie stalo, nors jis nė negerdavo 
kavos. Bet kartus juodas skystis tiko laukimo naktims. 

Pasigirdo ant atversto laikraščio gulinčio telefono skambėjimas. 
Trisdešimt septintas puslapis, asmeniniai skelbimai. Jam skaitant 
telefonas darsyk suskambo. Ir darsyk. 


Asmeninės 
„Ana Karin, aš nėmaž tavęs netrokštu ir nenoriu 


daugiau su tavimi susitikti.“ 


Jis stebėjo telefoną, skambantį ketvirtą, penktą kartą. Bronksas skai- 
čiavo sekundes, kaip vaikystėje, plykstelėjus žaibui, skaičiuojamas lai- 
kas iki duslaus griaustinio dundėjimo. 

Septynios sekundės. Paskui telefonas darkart suskambo. 

— Labas... Ana Karin. 

— Tu velnioniškai suklydai. 

Štai kaip skambėjo spaudžiamo žmogaus balsas. Jis nebuvo nei 
galingas, anei spigus, nebuvo girdėti nei menkiausio akcento, nei 
dialekto. Balsas priklausė juodam kaukėtam vyrui, kurį jis buvo 
matęs daugybę kartų. 

— Tai tu taip manai. 

— Paklausyk manęs, sušiktas... 

— Daug žmonių? Aplink tave Gulmaro aikštėje? Galiu atsiųsti 
patrulį, jei nori. 

- Mes kalbėjom jau penkiolika sekundžių. Dar po trisdešimties aš 
padėsiu ragelį ir tau nepavyks manęs susekti. Bet turi spėti suvokti 

viena - valstybės ginklus atidavęs į nusikaltėlių rankas, tu ką tik 
pradėjai suknistą karą. 

Bronksas mėgino perprasti garsus. Visiška tyla. Arba nekalbėda- 
mas jis uždengdavo ragelį, arba šįsyk jis buvo taksofono būdelėje, 
kuri bent šiuo metu yra ramioje vietoje. 

— Didysis Broli... tu kaip ir aš Žinai, kad to nebus. Ar ne? Tu nesi 
baustas. Bet tuo pat metu esi turbūt pavojingiausias mano sutiktas 
bankų plėšikas. Tai susiję, nes tu gerai mąstai. Būtent todėl nebandysi 
ieškoti ryšių su kitais nusikaltėliais. 

— Užčiaupk srėbtuvę ir paklausyk, tu sušiktas idiote! Man ne- 
reikalingi ryšiai, kad ginklai atsidurtų kitų rankose! Man tereikia 
iškasti kelias dėžes ir nusiųsti raudonomis širdelėmis pažymėtus 
laiškus su kelio nuorodomis. Galbūt tau pažįstama? Keturiasdešimt 
automatinių ginklų kiekvienoje dėžėje - viena pateks „Hells Angels“, 
banditams jugoslavams, kita - priemiesčių prietrankoms... ir už tai 
būsi atsakingas tik tu, nes nenorėjai perpirkti to, ką aš pavogiau. 

— Žinai, dabar ant mano stalo nuovadoje guli krepšys su dvidešimt 
penkiais milijonais kronų apyvartoje buvusių kupiūrų. Tavo pinigai. 
Kuriuos ketinau iškeisti. Jei nebūčiau nusprendęs ant visko nusispjauti. 

Stojo tyla. 

— Didysis Broli, tu sugebi tik viena - plėšti bankus. Ir vėl imsi 
plėšti. Ir vėl! Ar girdi, Ana Karin! Tu ir vėl plėši, šikniau! 

Staiga balsas grįžo. 

— Bronksai... Jonai... pamiršai vieną smulkmeną. Tu nežinai, kas 
aš, kaip atrodau. Bet aš žinau, kas esi tu ir kaip tu atrodai. 

Tyla dabar buvo kitokia. Begarsė. Bronksas padėjo ragelį. Susi- 
griebė, kad pokalbio metu buvo atsistojęs. 

Dabar teliko laukti kito Didžiojo Brolio ėjimo. 


Rytas tebebuvo ankstyvas - kai Leo automobilis įriedėjo į kiemą, 
laikrodis rodė beveik aštuonias. Jis išgėrė kavos vienoje iš kelių ati- 
darytų kavinių ir porą valandų be tikslo, vien ieškodamas ramybės, 
važinėjo po pietinius priemiesčius. 

Išlipęs iš automobilio, nuėjo į garažą. Neslūgstantis irzulys dar 
labiau sustiprėjo, išgirdus kamuolio bumbsėjimą. Jau atsikėlęs Sebas- 
tijanas vaizdavo profesionalą futbolininką, spardė kamuolį į garažo 
vartus, komentuodamas kiekvieną veiksmą išgalvota anglų kalba. 

- Labas, atsarginis tėti. Kur trauki? 

- Ar neturėtum miegoti? 

— Nori pažaisti? Man trūksta vartininko. 

Leo atidarė prie vartų esančias duris. 

- Sebastijanai, eik pas mamą. 

Šešiametis berniukas netikėtai stipriai dešine spyrė kamuolį, ga- 
ražo vartai sudrebėjo. 

- Ji tik visąlaik miega. Miega ir miega. 

Leo ranka sugavo pliuškų kamuolį, pamėtėjo ir kreivai nuspyrė 
per asfaltuotą kiemą namo pusėn. 

- Žaisk ten. 

Metęs nusivylusį žvilgsnį, Sebastijanas nusivijo kamuolį, o atsar- 
ginis tėtis įžengė į garažą ir uždegęs šviesą uždarė duris. 

Rašomoji mašinėlė tebestovėjo savo vietoje, po darbastaliu. Jis 
pakėlė ir pasistatė ją į tą pačią vietą kaip pirma. 

Laišką užbaigė „linkėjimais nuo Anos Karin“. 

Paskui viskas ėjosi greitai. Keli skubrūs žingsnių sienos link, kur 
atremtas į spintą stovėjo kūjis. Leo užsimojo virš galvos. 

Sulig kiekvienu smūgiu, palydimu iš gerklės besiveržiančiu bal- 
singu šūksniu, jis triuškino grakščiuosius klavišus. 

— Ką darai? 

Atvėręs duris, vaikiščias žvilgtelėjo į vidų. 

— Eik iš čia! 

— Man įdomu, ką darai. 

— Nagi! 

Leo nesustojo darbavęsis net įsmukus Sebastijanui, kirtis po kirčio 
daužė, kol mašinėlė virto metalo ir plastiko nuolaužomis. Daugiau nie- 
kada jos nenaudos! Joks suknistas faras negalės susieti jos su kažkokiais 
šantažo laiškais! Tam, kuris šitai sumanė, Jonui Bronksui, Leo tenorėjo 
tik apsunkinti gyvenimą, darkart jį sumauti, išnykti jam iš panosės. 

PRIEŠ SEPTYNIS MĖNESIUS vokas su aštuoniasdešimt šešiais 
penkių šimtų kronų banknotais buvo baltut baltutėlis. Nuolat 
atidarinėjamas ir uždarinėjamas nykščiu jis patamsėjo. Liko tik 
keturi banknotai - du tūkstančiai kronų. Pačiame voko nugarėlės 
viduryje vos beįskaitomai užrašyta: Sulbu centvaS, kiek žemiau: 
Tumba. Po kelerių metų tylos Leo susirado jį namuose, stovėdamas 
už durų mojavo storu voku. Vos vyriausiasis sūnus dingo iš akių 
juodu įmonės automobiliu, Ivanas lėkte įlėkė į namą ir, susiradęs 
po loterijos bilietais gulėjusį pieštuką, pasižymėjo tai, ką norėjo 
prisiminti. „Ką tik baigiau didelį statinį Tumboje, Sulbu centrą. 
Septyni šimtai kvadratinių metrų. Prekybos patalpos.“ Jis jau tuomet 
jautė, keturiasdešimt trys tūkstančiai juk ne šiaip popiergaliai, kurie, 
pasak Leo, atliko gerai užbaigus darbą. „Trisdešimt penki tūkstančiai, 
kuriuos, manei, esu tau skolingas. Ir penki tūkstančiai delspinigių. 
Ir dar trys tūkstančiai. Po vieną už kiekvieną šonkaulį.“ Jis pavartė 
voką priešais ant stalo stovinčią plastikinę alaus stiklinaitę - tokią 
pat geltoną kaip kėdė, ant kurios sėdėjo. Įstrižai už nugaros nuo 
picos krosnies tvoskė karštis, bildėdama ližė pašovė tešlos blyną ir 
po septynių minučių ištraukė iškepusį, suskrudusiais krašteliais ir 
viduryje išsilydžiusiu sūriu. 

Jis dar mažumėlę gurkštelėjo iš stiklinaitės, bet ne per daug, išėjęs 
po valandėlės turėjo būti aštraus proto. 

Ivanas dar labiau pasuko galvą į lango pusę. Judrus kelias skendo 
ankstyvos vasaros kaitroje - jį supo šiluma, iš nugaros ir prieš akis. 

Jis jautė, keturiasdešimt trys tūkstančiai buvo ne tokie. 

Dukart skambino norėdamas pasikalbėti, paklausti sūnaus, ar jis 
neįsipainiojęs į netinkamą veiklą, bet atsakymo nesulaukė. Dar visai 
neseniai buvo bent menkiausia tikimybė, kad nuojauta jį apgavo. 
Tačiau ūmus, storas vyras, primenantis tirpstančius ledus ant paga- 
liuko, privertė jį susimąstyti. Jis išgėrė alų ir pakilęs nuo geltonosios 
plastikinės kėdės išėjo iš picerijos. Po daugybės bandymų Ivanas 
pagaliau prisiskambino darbų vykdytojui vardu Gabis, atsakingam, 
kaip buvo parašyta ant voko, už Sulbu prekybos centro - suknistos 
mėlynos metalinės dėžės - statybą. Ivanas prisistatė esąs stalius, 
turintis nuosavą įmonę; gavęs pasiūlymą dirbti su statybininku Leo 
Duvnjaku, ieškąs apie jį atsiliepimų. 

Pokalbis prasidėjo gerai. 

Ūmusis darbų vykdytojas spigiu balsu patikino samdęs Leo firmą 
kaip subrangovą, vadinasi, Leo versija teisinga - pinigai voke uždirb- 
ti, o jojo spėlionės tėra vaizduotės padarinys. 

Bet taip nebuvo. 

Išgėręs pusę bokalo, darbų vykdytojas atlėgo ir davė jam patari- 
mą - būti atidžiam priimant pasiūlymą. „Būsiu su tavimi atviras. Jis 
tau netinka. Jis numuša kainas. Tai apsimoka man, perkančiam jo 
paslaugas, bet tik ne tau... jų įkainiai patys žemiausi, net neįsivaiz- 
duoju, kaip jie išgyvena. Dabar Ivanas žinojo. Jo spėlionės pasitvir- 
tino. Darbų vykdytojas Gabis pats neįtardamas pasakė tai, ką Ivanas 
jau seniai nujautė, - vyras, kurį jis atpažino televizoriaus ekrane, 
kaukėtasis plėšikas, tikrai buvo jo vyriausiasis sūnus. 

Kitoje plataus kelio pusėje stovėjo mažas nameliukas su dideliu 
garažu. 

Darbų vykdytojas pasakė. 

Ten gyveno Leo. Taip arti. 

Išgėręs alų, Ivanas padėjo penkiasdešimt kronų ant stalo. Viskas 
bus, kaip jis manė, kaip dingojosi bemiegėmis naktimis, kai vynas im- 
davo darytis šlykštus. Pradžioje jis ir Leo sudarys branduolį, puikiai 
perpras vienas kitą, tėvas ir sūnus dirbs mažoje įmonėje, kuri pamažu 
plėsis. Vėliau jis išspręs savo nesutarimus su Feliksu, pamažėle pažins 
labiausiai atitolusį Vincentą, drauge šnekučiuodamiesi leis vakarus. 

Visi keturi. Dirbti ir kurti šeimos verslą. Klanas. 

Jis leidosi eiti. Skersai kelio. Link keisto nameliuko su tvora, pa- 
čiame viršuje apraizgyta spygliuotos vielos spirale, - vaizdas labiau 
priminė tvirtovę nei namus. 

Pirma jie pagrobė inkasatorių furgoną, paskui įvykdė kelis bankų 
apiplėšimus. Daugiausia jis mintijo apie paskutinį - trigubą apiplėši- 
mą. Jis buvo žiauriausias. Ant automobilio stogo pritaisytas kulkos- 
vaidis. Artilerijos ugnis. Jų naguose buvo visi nedidukės gyvenvietės 
žmonės, 0 tuo metu farai tūnojo saugiu atstumu. 

Ivanas čiulptelėjo marškinių kišenę. Nieko neužčiuopė - bus pa- 
miršęs voką picerijoje. Darkart ranka palietė kišenę. Šįsyk užčiuopė. 
Jis ten gulėjo. Ploname popieriuje prie pat krūtinės buvo pinigai, jie 
visąlaik priminė apie paskutinį susitikimą su vyriausiuoju sūnumi. 
Kelis mėnesius vokas buvo prigludęs prie pat širdies. 

Jis nejautė. 

Jis nervinosi, tik pradžioje nesuvokė, kodėl. Bet staiga suprato. 

Jis jaudinosi prieš susitikdamas Leo, nors susitikimai su žmonėmis 
jam niekad nekeldavo jaudulio. 

Jis kirto judrų kelią, įsuko į kur kas ramesnį keliuką, einantį pro 
didingą medinį namą. Buvo šilta. Nuo tarpumenčiu tekančio pra- 
kaito drėko marškiniai. Jis prašlepsėjo pro namą, žengė pro kalėjimo 
vartus primenančius vartelius, vedančius į tuščią asfaltuotą kiemą, 
kur stūksojo pro picerijos langą matytas didysis garažas ir mažasis 
nameliukas. 

Įžengė į kiemą. Kažkas netikusiai pasidarbavo - asfaltas nelygus, 
klapsėjo jam po kojomis. 

Jis traukė prie namo, bet eidamas pro garažą pastebėjo, kad var- 
tai pakelti. Prie besisukančios betono maišyklės kažkas stovėjo. Tą 
nugarą jis pažinojo. Matė ją juodais rūbais televizoriaus ekrane savo 
svetainėje. 

- Leo“ 

Jis apsižvalgė tamsiame garaže. Betono maišyklė sustojo ir žmogus 
atsisuko. 

Ten buvo jis. 

Per ketverius su puse metų jie buvo susitikę tik kartelį. Niekada 
nesimatė čia. Bet jo sūnus neatrodė nustebęs, lyg būtų jo laukęs. 

— Labas, tėti. 

— Leo, mums reikia pasikalbėti. 

Sūnus atrodė gerokai vyresnis nei aną sykį. Nors nepraėjo nė 
metai. Bet jis įvykdė devynis sunkius apiplėšimus. 

- Žinoma. Kalbėk. | 

— Ar galėtume eiti vidun? 

Ivanas linktelėjo namo, kuriame niekada nebuvo buvęs, pusėn. Leo 
nuspaudus mygtuką vartai ėmė leistis žemyn. Ivanas guviai žingtelėjo 
vidun, nes vartai už nugaros akimoju užsivėrė. 

— Šitaip tiks? 

Ivanas užčiuopė voką. Tebegulėjo kur pirma. 

— Leo? 

„— Ką? 

— Tu ir aš esame susiję. 

Ivanas glostė marškinių kišenę jam vienam tegirdimu ritmu. 

— Todėl tarp mūsų nėra paslapčių. 

Jis lukterėjo, tikėdamasis atsakymo, bet nieko neišgirdęs tęsė. 

— Supranti... žinau, kad tai tavo darbas. 

— Koks... darbas? 

— Tavo ir brolių. 

— Ką gi tu Žinai apie mane ir brolius? 

Žodžiai atrodė svetimi. Jis neįsivaizdavo, kad kada nors jam bus 
nelengva dėstyti savo nuomonę. Kad bus taip velnioniškai sunku, 
žvelgiant sūnui į akis, pasakyti, ką manėsi žinąs, paprasčiausiai iš- 
dėstyti viską ir laukti jo reakcijos. 

— Kad tu ir tavo broliai yra, kaip tie suskiai vadina... „karinė 
grupuotė“. 

Jis nesulaukė jokios reakcijos. Leo veidas buvo tuščias. 

— Nesvarbu, kad mūvi tą suknistą kaukę. Matau ją kiaurai. Matau 
kiaurai tave. Pažįstu tavo judesius, Leo, po velnių, aš tavo tėtis. 

— Tu ničnieko nežinai apie mane, juo labiau apie mano brolius. 

— Manai, pavyks mane apmauti? Gali apgauti farus, bet ne mane! 

Tas prakeiktas tuščias veidas nesikeitė. 

- Žinai, tėti, jei manai, kad tai aš, Feliksas ir Vincentas... jei taip 
manai, įduok mus. 

Jis pats nesuprato, kas nutiko, kad jo nerimas staiga dingo. 

— Ką? 

Jam nereikėjo daugiau ranka čiuopti krūtinės. 

— Eik į nuovadą, tėti, įduok mus - papasakok manąs, jog tavo 
sūnūs ir yra „karinė grupuotė“. 

Ant suoliuko stovėjo paties sukalta medinė dėžė. Didumo sulig 
bananų pakuote. Leo paėmė plastikinį kibirą ir supylė jo turinį į 
dėžę. Ant kažkokio, kaip iš pradžių pasirodė, juodo cilindro. Paskui 
pamatė kyšant ilgus metalo strypelius su rašmenimis, Ivanas atpažino 
veidrodinį a raidės atspindį. 

Sumaitota rašomoji mašinėlė. 

— Pasielk taip pat - įduok mane, kaip tvirtini, jog padariau aš. 

Betono maišyklės rateliai girgždėjo. Leo nustūmė ją prie suoliuko, 
pavertė prie medinės dėžės ir pilka masė prarijo kadais vieno daikto 
dalis. 

— Mes susiję vienas su kitu, neturim paslapčių, kaip sakei tąkart, 
kai aiškinai man, kiek benzino reikia pilti į butelį. Ar ne, tėvai? 

Spustelėjęs mygtuką ant sienos, Leo pakėlė vartus ir išėjo į lauką. Ga- 
ražo vartai antrąsyk nusileido už prakaituotų Ivano marškinių nugaros. 

— Aš niekada nelėkčiau pas farus. Tu tai Žinai. 

Leo leidosi eiti namo link, Ivanas neatsilikdamas skubiai sekė iš 
paskos. 

— Leo? 

Jis ėjo nesigręždamas. 

— Leo, paklausyk. 

Nosies tiesumu. 

— Nebedaryk to. 

- Jei tau reikia mano pagalbos, Leo, tik pasakyk. Mes galim dirbti 
drauge. Kartu statyti. Pamirškim praeitį ir žvelkim pirmyn. 

Staiga jis sustojo ir atsisuko į tėtį. 


— Nori man padėti“ 

Atsistojęs ant prieangio laiptelio atidarė mažojo mūrinuko duris 
ir neatsisukęs tarė: 

— Išeik, kaip atėjęs. 


Anksčiau 


Trečia dalis 


JI GULI ŠALIA. Jo plaukų kvapas vilnija, atitardamas ramiam al- 
savimui, ji stebi, kaip verčiasi nuogas kūnas. Paliečia jo skruostą, 
paglosto, pabučiuoja. 

Vincento skruostas. Oda, dar tik trejus metus jaučianti šaltį, vėją 
ir saulę, tebėra lygi ir švelni. 

Pirma ji atsigula į tuščią Felikso lovą. Tai jis šaukė, matydamas 
iškeltą tėvo ranką, bandė perrėkti iš čiaupo tekantį vandenį, beldė 
į užrakintas vonios duris, o galop, išsmukęs iš miegamojo, išbėgo į 
tamsą. Paskui gulasi į Leo lovelę. Į tą pačią tamsą išėjęs dešimties 
metų berniukas valandėlei tapo suaugęs, „Aš žinau, kur jis.“ 

Vincento lova ją ramina, ne, ji neužmiega, bet širdis ima plakti tykiau. 

Ji guli, įkišusi nosį į jo plaukučius. Atsidaro laiptinės durys. 

Ten jiedu. 

Jiedu. 

Ji jaučiasi kaip ir kaskart, kai dingęs kažkas didingesnis už ją pa- 
čią, kažkas, ką ji buvo beprarandanti, sugrįžta. Ji skraido. Dainuoja. 
Juokiasi. Ne, ji to nedaro, bet apima toks jausmas. 

Ji atsargiai pakelia galvą nuo Vincento priegalvio, mažais judesiais 
išsiridenusi iš lovos, uždaro duris, paskui, priėjusi prie miegamojo 
durų, patikrina, ar nenutilo trūkčiojantis knarkimas. Leo ir Feliksas. 
Mylimi sūnūs. Ji paeiliui apkabina juos ankštame prieškambaryje. 
Feliksas prisispaudžia ir šnabždėdamas apseilėja jai ausį. 

- Žinau, kad rengiesi dingti. 

Feliksas kalba pusbalsiu, išgirsta ir Leo. 

— O aš žinau, kad tai netiesa, ar ne taip, mama? 

Ji apglėbia abu berniukus. 

- Viskas bus gerai. 

- Bet... žinau, kad kalbėjai su močiute. Aš girdėjau. Kada, mama? 
Kada dingsi? 

Ji žvelgia į sūnus, į akis, kurios primena josios akis. 

— Jums reikės į mokyklą. 

- Kada? 

Vėl apglėbia jį. 

- Ašjuk tebesu čia, Feliksai. Ar ne taip? Bėkit praustis. Aš paruošiu 
pusryčius. Jums tuojau reikės eiti. 

Baltos duonos suvožtiniai su dviem sūrio griežinėliais. Abudu 
gauna po trikampį „Sunkist“ kriaušių sulčių pakelį. Leo nė nespėja 
papasakoti apie gynybinę sieną, pilnatį ir jaunėlį, kojas nukorusį nuo 
uolos; apie kojas, kurios nenorėjo keliauti namo; apie dvejones, ar 
nederėtų papasakoti tėčiui, kad mama ketina dingti. 

Jiems nuėjus į liftą, ji atidaro prieškambario spintą. Joje šviesiai 
rudos odos krepšys, pusiau prikimštas kojinių, kelnaičių, suknelių, 
kelnių ir marškinių - tuos drabužius sukrovė praeitą sykį nuspren- 
dusi bėgti. Tada apsigalvojo. Nešdama krepšį su dalimi gyvenimo ji 
pėdina į Vincento kambarį. Kiek telpa, prigrūda jo daiktų. Tuomet iš- 
girsta virtuvėje tekant vandenį. Ivanas atsibudo. Ji sustoja kaip įbesta. 

Dzingteli plautuvėn statoma stiklinė. Jis patraukia atgal į miega- 
mąjį ir girgžtelėjusios durys užsitrenkia. 

Ji laukia įtempusi klausą. 

Jo nėra nei koridoriuje, nei virtuvėje. Ji išsmunka iš kambario 
su ruduoju krepšiu, numeta jį prie batų dėžės, tuomet grįžta į Vin- 
cento kambarį, paima glėbin miegantį berniuką ir atsargiai tipena 
prieškambarin. 

Kyšteli ranką į striukės kišenę. Automobilio raktelių nėra... Jie 
guli virtuvėje ant stalo. 

Glėbyje spausdama Vincentą, nuskuba į virtuvę, batai mažumėlę 
girgžda. Raktai guli prie pat peleninės, pačiupusi juos apsisuka eiti 
lauk. 


— Kas čia? 

Tarpduryje stovi Ivanas su ruduoju krepšiu. 

— Ką, velniai griebtų, aš laikau? 

Kažką šnabždėdamas, jis apverčia ir iškrato krepšį. Tarp prieškam- 
bario ir virtuvės pačiame krūvos viršuje guli baltas apatinukas. Ivanas 
pasilenkia, pakelia jį suėmęs nykščiu ir smiliumi, lyg būtų purvinas, 
tuomet numeta sau už nugaros nebežiūrėdamas, kas guli po juo. 

— Kur ketini keliauti su mano sūnumi? 

Raudoni marškinėliai, 98 centimetrų dydžio. Trejų metų berniuko 
dydžio. 

— Nuneši sūnų į kambarį ir paguldysi į lovą jo neprižadindama. 
Nešk. Ar supratai, Brit Mari? 

Vis dar kažką šnabždėdamas jis stovi ant slenksčio, jo kūnas 
užpildo durų angą. Ji žengia tiesiog į jį, jis mažumėlę pasitraukia ir 
moteris prasispraudžia pro šalį. Eina į kambarį, paguldo berniuką 
į lovą, užkloja rankas ir kojas. Taisant pagalvę jis neramiai kruta. 

Ji parklumpa prieškambary. 

Paskiausiai sugrūda kelnaites ir žaliąją suknelę geltonais dryželiais 
aplink rankoves ir, tvirtai laikydama krepšį, žengia laiptinės durų link. 

— Kur eini? 

Jis nuskuba pavymui, aplenkia ją, atsisuka ir, jai bandant atidaryti 
duris, sustoja ant kilimėlio prie durų. 

— Brangioji? 

Jis atmeta rankas, glėbys platesnis nei josios, - toks, kuris pačiupęs 
sudrasko. 

— Dabar grįšim į virtuvę, susėsim ant mūsų kėdžių prie bendro 
stalo. Viską nusipirkom drauge. 

Sudrasko. 

- Pasikalbėsim. Tik truputį. 

— Nėra apie ką kalbėti. 

— Mums reikia pasikalbėti, Brit Mari, tau ir man. 

— Ar negirdi, Ivanai? Nesupranti, ką sakau? Mes nebeturim apie 
ką kalbėti. 

Pakelia ranką kaip vakar vakarą, ji dreba priešais Brit Mari veidą. 

— Nebeturim? 

Jis priartėja. 

— Mes turim tris sūnus... Ar ne? Tris nuostabius sūnus! Man sekasi 
darbe. Tau taip pat sekasi. Mes... Brit Mari, čia viskas mūsų, mes čia 
gyvenam. 

Šiurkštus delnas perbraukia jai skruostą. 

— Tai tu nesupranti, ką aš sakau. Brit Mari, brangioji! Man, mums, 
svarbu, kad mūsų sūnūs galėtų apsiginti. 

Jis atgalia ranka švelniau paliečia kitą skruostą. 

— Ko tu iš tikrųjų nori? Nesuprantu. Brangioji? Ką nori, kad pa- 
daryčiau? Ką nori pakeisti? 

Nubraukia kirpčiukus, kurie gražiai krinta ant jos kaktos, taip 
geriau liesti veidą. 

— Kodėl nori... viską sugriauti? 

— Griaunu ne aš, Ivanai. 

„Ilgus plaukus, kirpčiukus užkiša už ausies, pataiso - gražu, kai 
matosi visas kaušelis. 

— Vakar truputį... gerokai peržengiau ribas. Bet tu juk žinai. Ar 
ne? Supranti, kodėl taip nutiko. Aš myliu sūnus. Myliu Leo. Myliu... 
mūsų sūnų. 

Jo balsas pasikeitė - tebekalbėjo pašnibždomis, bet jau švokšdamas. 

— Aš velniškai supykau! Už mūsų durų stovėjo Hasės tėtis ir aiš- 
kino. Kad turim atsiprašyti! Juk supranti, brangioji, aš susinervinu. 
Brangioji? 

Jis glosto jai skruostus, pataiso kirpčiukus, smiliumi liečia jai 
veidą, perbraukia lūpas. 

— Kitąsyk aš nusiraminsiu. Susitvardysiu. Taip ir bus, pažadu. 

Ji žvelgia į vyrą. 

— Aš... 

Kiek tvirčiau suspaudžia rudojo odinio krepšio rankeną. 

— „einu. 

— Kaip tai eini? 

Ji atrakina laiptinės duris. 

— Kas tuomet? Kas bus, jei išeisi? Kas nutiks mano šeimai? Mano 
berniukams? 

— Per vėlu. 

- Brangioji, aš... 

— Einu, Ivanai. Turi suprasti. 

Ką tik glamonėjo, šnabždėjo, bet staiga jo balsas pasikeičia. Čiupęs 
žmonai už rankos, atitraukia ją nuo durų rankenos ir pratrūksta. 

— Manai galinti eiti? Taip manai, ar ne? Ką, velniai griebtų, pasi- 
ėmei išeidama? Nieko! Ničnieko negausi! 

Viena ranka užlaužia jai ranką ir prispaudžia prie sienos, o kita 
rausiasi jos striukės kišenėse. 

— Kas čia? Po velnių! 

Jai prieš akis švysteli automobilio rakteliai. 

— Negausi sušikto automobilio. Supratai! Namie tau niekas ne- 
priklauso! Niekas! 

Kitoje kišenėje guli šviesios odos piniginė, jis išima banknotus, 
paskui išberia monetas. 

— Ničnieko! Tai ne tavo pinigai! 

— Pusė mano. 

— Čia tau niekas nepriklauso. 

- Pusė automobilio priklauso man. Pusė pinigų. 

Prieškambaris. Čia visad buvo du prieškambariai. Jos siena. Jo sie- 
na. Apsilankiusieji tai kaipmat pastebėdavo. Jos pusėje stovi didžiulis 
veidrodis pušiniu rėmu, kaba beržo tošies krepšelis pirštinėms, greta - 
du paveikslai, tiksliau piešiniai, kuriuos padovanojo Feliksas, ir jai tie 
piešiniai pasirodė tokie gražūs, kad teko įrėminti. Jo pusėje ilgomis 
eilėmis rikiuojasi įrankiai, seni įrankiai, medinės lazdos, plaktukai, 
vilnos žirklės, pora pjūklų žvilgančiomis rankenomis ir garbingoje 
vietoje viduryje - kardas, ne įrankis, bet daiktas, turintis istoriją. 

Ivanas paleidžia moterį, ir ji mažumėlę atsipalaiduoja. Jis lekia prie 
savo sienos, nukabina kardą, delne spausdamas tvirtą auksinę ranke- 
ną traukia žvilgantį vienašmenį kardą iš mėlyno aksomo makšties. 

— Pusė? 

Kardo ašmenys švysteli kaip prieš akimirką automobilio raktelis, 
Ivanas atkiša jį į priekį, sušvytruoja aukštyn žemyn. 

— Sakei, per pusę? 

Beržo tošies krepšys. Ašmenys per skrodžia jį pusiau, ir dvi krepšio 
dalys nukrinta jiems po kojų, pabyra dvi poros pirštinių ir kepuraitė. 

— Taip ir padarykim. Jei išeini... pasidalykim viską. 

Atkišęs kardą, jis puola Vincento miegamojo pusėn. 

— Pusę. 

Ji vis dar nesupranta. Bet jausmas nemalonus. Ji lekia vyrui iš 
paskos. 

- Pasidalysim. Viską. 

Nutraukęs antklodėlę, sviedžia ją ant grindų. Nuogas trimetis 
berniukas nusiridena ant šono ir susiriečia, kasydamasis skruostą, 
nosį, paskui nusižiovauja. 

- Viską. 

Nuogi lenkti ašmenys pakimba virš berniuko kūno. Virš Vincento. 

— Eik, Brit Mari. Priversk mane viską padalyti. 

Ji jaučia sunkų, neritmišką vyro alsavimą, pažįsta su agresija su- 
mišusią baimę. 

„- Gabaliukas tau. Gabaliukas man. 

— Tu šnabždi. 

— Viską padalykim, Brit Mari, kaip tik nori, tau rinktis. 

— Tu šnabždi, Ivanai. 

Jis dreba, prakaituoja, ašmenys liečia nuogą odą. 

— Kodėl taip darai, kodėl šnabždi, Ivanai? 

„Šnabždi, nes nenori jo pažadinti. Užsimojęs perrėžti vaiką į dvi 
dalis nesivargina šnabždėti.“ 

— Tai tu, pamatęs peilį, basomis leidaisi laiptais, bijodamas prarasti 
mūsų sūnų. 

Ji nebežiūri į Vincentą, nemato, kaip tas nusižiovavęs apsiverčia 
ant kito šono. Ji žiūri į menkesnįjį. 

— Ne, Ivanai. 

— Nepadarysi to, Ivanai. 

- Žinau, kad myli jį, Ivanai. 

Stebi menkesnįjį. Kaip jis dar smarkiau prakaituoja, dreba, mažu- 
mėlę atleidžia gniaužtus. 

Išeidama nežiūri į jį. Palieka kambarį, butą, daugiaaukštį. Ji ne- 
girdi, kaip jis dar žingteli pavymui, ašmenys barkšteli ant grindų. Jis 
verkia taip, kaip verkia niekada neverkiantys žmonės. 

MOKYKLOS KIEMAS TUŠČIAS. Bent ta pusė, kurioje yra jis. 
Pradinės ir vidurinės mokyklos kiemas, iš jo atsiverdavo geriausias 
vaizdas. 

Leo sėdi prie ketvirtaklasių mūro sienos, ant vieno iš ilgųjų suolų 
be atkaltės. Burnoje tirpsta keletas želė avietėlių ir kietesnieji — 
žindukai, tie limpa prie krūminių dantų. Jis ima ieškoti maišelyje 
geltonojo saldainėlio - vos įsimetus į burną, jis rūgštus, bet po 
akimirkos pasidaro saldus, paskui sūrus, jį galima kramtyti ilgai 
lyg kiškio spirą. 

Pastarosiomis savaitėmis jis nuolat čia ateina pasižvalgyti, lyg 
indėnas nuo kalno viršūnės stebi apačioje plytintį slėnį. Ten vyres- 
nėlių kiemas. Beveik pačiame viduryje - vėliavos stiebas ir rūkykla. 
Atrodo kaip visada. Grupelė be viršutinių drabužių, nors pučiantis 
vėjas dar sustiprina kovo žvarbą. Septintokai - trys mergaitės ir tiek 
pat berniukų. Nė vieno nepažįsta. Atpažįsta, bet nepažįsta. Puiku, jau 
kurį laiką nėra pastebėjęs porelės, iš tiesų tai jos ir dairosi. 

Hasės ir Kekoneno. 

Dabar jis žino, Hasė turi beveik tokį pat aukštą tėtį, tik kiek lai- 
besnį, jo judesiai ne tokie sunkūs. 

Leo svarsto, ar Hasės tėtis tebedreba. Jo paties tėtis nustojo drebėti 
tik tuomet, kai pasirodė Hasės tėtis. Jis priėjo prie pat Hasės tėčio 
ir šis, perėmęs drebėjimą, išėjo. Drebant taip nutinka. Drebulys 
perleidžiamas kitam. 

Taip jis prasideda. 

Šlykščiai erzinantis skambutis atkakliai nesiliauna. 

Jis nusibraukia plytų dulkes nuo striukės nugaros. Nors ir greitai 
žingsniuodamas, vos spėja. 

- Feliksai! 

Pirmokų durys atsiverdamos vos netrenkia į nosį, ir jaunėlis išlekia 
nieko nematydamas ir negirdėdamas. 

- Feliksai! Sustok! 

Berniukai žvilgteli vienas į kitą, kiek užtrunka, kol akys susitinka, 
tuomet Feliksas vėl leidžiasi bėgti per mokyklos kiemą, per gatvę, 
į kitą pusę. 

Feliksas greitas, bet ne toks greitas, kad Leo nespėtų kartu. Jie 
kerta stovėjimo aikštelės kampą. 

— Ji vis dar čia. 

Jis prisiartina prie tėvų balto ir raudono dodžo, numeta sportinį 
krepšį, užšoka ant automobilio ir, dirstelėjęs pro priekinį langą, 
nušoka žemėn. 

- Juk būtų išvažiavusi mašina, taip? 

Dabar jis pirmąsyk žvilgteli į vyresnįjį brolį. Dabar jis turi laiko. 
Laukia pritariamo linktelėjimo, sakančio, kad būtent taip ir yra, 
mama būtų paėmusi automobilį. 

— Imk, ką tik nori. 

Saldainių maišelis. Žindukai, kiškių spiros, rūgštelės, želė avietėlės, 
žiurkikės, keturi dideli zefyrai. Leo ištiesia jį. 

Bet nelinkteli. 

Nuspyręs suknistą sportinį krepšį, Feliksas vėl leidžiasi bėgti, pro 
erškėčių krūmus, asfaltuotu keliuku prie durų, šoka į liftą. Leo kyšteli 
ranką tarp beužsidarančių lifto durų ir sustabdo bekylantį. 

— Imk. Ką tik nori. Pirkau už tėčio penkiasdešimtinę, kurią gavau 
už suknežintą nosį. 

Mažumėlę šypsodamas, Leo suvaidina, kad kerta Feliksui į nosį 
ir ištiesia saldainius. 

— Feliksai? 

Pilnas saldainių maišelis. O jis nė nežvilgteli. 

— Ką tik nori. 

Berniukai išlipa iš lifto, įžengia pro namų duris ir Feliksas, kaip 
ką tik prie automobilio, sustojęs priešais skrybėlių lentyną ima 

naršyti, šokčioti. Juodųjų mamos batelių nėra. Nėra ir jos palto, 
pirštinių, kelionėje į Alandus pirkto storojo šaliko, kuriuo apsi- 
gobdavo galvą. 

— Mama! 

Virtuvėje pilna nešvarių indų, prie viryklės praimtas cukraus pake- 
lis ir tušti buteliai. Miegamajame lovos neklotos, žaliuzės užtrauktos. 

— Mama! 

Darbo kambaryje nedega popierinė lempa. Felikso ir Leo kam- 
bariai atrodo įprastai. 

— Mama! 

Vincento kambarys. Ant žaidimų kilimėlio sutūpę tėtis ir Vin- 
centas. Tarp išrikiuotų kareivėlių ir lego kaladėlių kaugių. Jie kažką 
stato. Vienoje rankoje tėtis laiko cigaretę, kita vis duoda Vincentui 
kaladėles, o šis ant kvadratinės plokštės dėlioja jas ilga eile. 

— Berniukai? 

Ilga tėčio ranka perskrodžia tirštą cigarečių dūmą, atskirdama 
porą kubų, tarp kurių atsiradusį gryną orą kaipmat užgožia dūmai. 

— Užeikit, berniukai. Sėskit. Čia, prie manęs. 

— Kur mama? 

- Sėskit. 

— Noriu žinoti. 

— Pasakysiu, kai atsisėsi, Feliksai. 

Užsimojęs kita ranka, jis nušluoja dar stovinčius kareivėlius, ir ant 
lego plokštės stovintį namelį. 

- Čia jos nėra. 

— Kur? 

— Namie jos nebėra. 

— Kur, tėti? 

— Nežinau. 

— Kur mama? 

- Slepiasi. 

Raumeningomis rankomis jis apsiveja berniukų kaklus. Taip elg- 
davosi tik išgėręs raudonojo vyno su cukrumi. 

— Nežinau kur. Kaip manai, kur ji slepiasi? Ar ji sakė ką nors prieš 
jums išeinant į mokyklą? Taip? Jums? 

Feliksas nusuka galvą, nudelbęs žvilgsnį į žaidimų kilimėlį ir savo 
pėdas. 

- Feliksai? Žinai ką nors? 

Feliksas, raminęs tėtį ir beldęs į vonios duris. 

— Negali man meluoti, Feliksai. Juk žinai. Niekada nepavyks pa- 
meluoti tėčiui. Aš matau, kad tu kažką žinai. 

Pirmosios ašaros. 

- Neverk, Feliksai, bent jau dabar. 

Tai ir yra blogiausia. 

— Pažvelk į mane, Feliksai. Ji išdavė. Mama mus išdavė. 

Nors ir nevalia, ašaros pilasi pačios. 

— Ji išėjo. Supranti? Tuomet mes neverkiame. Verkti turėtų ji. 
Dabar papasakok. Paskui parsivešime ją. Tu, aš, Leo ir Vincentas -— 
drauge. 

-Ji... 

Leo nepasiruošęs, todėl labiausiai nustebina pats save. Jis nė ne- 
suprato, kad turėtų kalbėti. 

— ...pas... 

Bet kai Feliksas šitaip sėdi. 

— „močiutę. 

Ir neįstengdamas atlaikyti nuduria akis. 

— Pas senelius. 


AUTOMOBILIS STABTELI. VĖL ima riedėti. Ir darsyk sustoja. 

Tėčio pėdos spaudžia stabdžio, akceleratoriaus ir vėl stabdžio 
pedalus, jis garsiai burnoja pernelyg mažus pedalus, o vangi pavarų 
svirtis čia užsikabina, čia praslysta. Įsitaisęs priekinėje sėdynėje, tėtis 
erzėja, juda nekoordinuotai. Jis nuvažiuoja, pamiršęs Vincentą, tas 
lieka stovėti aikštelėje. Taip pat chaotiškai, nekoordinuotai juda po 
valandėlės supratęs, kodėl abu spėję įšokti į automobilį sūnūs šaukė 
sustoti. Paskubomis ima riedėti atgalios. Paskui niekas nekalba - žo- 
džiai dar padidintų riziką priartėti prie kelkraščio ar įsukti į prieš- 
priešinio eismo juostą. Kada panorėjęs, Leo gali pajusti nesmagumą 
tos popietės, kai tėtis nuriedėjo trisdešimt kilometrų iki Sioderteljės 
automobiliu be padangų. Taip pat nakties išgąstį, kai priešpaskutinis 
jų turėtas automobilis vertėsi nuo kalno netoli prekybos centro ir 
nusileido ant stogo - tuomet Leo manė, jog tėtis žuvęs. Šįkart Leo 
tyli automobiliui slysčiojant į šalis. Sustojęs prie Faštos aikštėje 
esančios didėlesnės „Systemet parduotuvės, tėtis primena broliams 
laikytis tylos. Grįžęs tėtis atkemša butelį su juodu eržilu. Berniukai 
tyli visą neilgą kelią - tiltas virš Nineso kelio, pro kalną, kuris atrodė 
puikus stebėjimo postas indėnams, tuomet žemyn, kitapus niekada 
nesibaigsiančio kalno, o prie pat ženklo, skelbiančio gyvenvietės 
pavadinimą - Didysis Šiondalis, į dešinę. 

Štai. Pagaliau jie atvažiavo. Leo yra tikras. 

Tėtis nuleidžia langą, vėjas pūsteli tiesiai į veidą. Ištuštinęs butelį, 
išmeta jį pro langą, pataiko į kelio ženklą, butelis skimbteli, ir garsas 
nuaidi. Leo užmerkia akis. Šalia sėdintis tėtis spokso į tuščią butelį 

aukštoje žolėje, už jo užsimerkę Feliksas ir Vincentas, o tolėliau, 
jo manymu, už kokių dvidešimt penkių metrų, - eilė nameliukų 
su sodais ir mažais langeliais, papuoštais nėrinių užuolaidomis ir 
gėlių vazonėliais. Beveik pačiame viduryje, už jo mėgstamos trijų 
trumpučių eilių aviečių gyvatvorės - močiutės ir senelio namas. Už 
šių durų ant jo niekuomet nešaukiama, štai kodėl jis aiškiai girdi 
patraukiamą kėdę ir perjungiamas radijo stotis iš P1 į P2, namuose 
kvepia žvakėmis ir šluostėse prikibusiais trupiniais. 

Tarp tėčio kojų, prie akceleratoriaus pedalo guli plastikinis mai- 
šelis, jame - dar vienas butelis. Atsukęs tą butelį, tėtis gurkšteli tris 
keturis penkis šešis gurkšnius. 

— Ojei ji negrįš kartu? 

Septyni aštuoni devyni gurkšniai. 

— Tuomet žinai, ką turi daryti. 

Jis kreipia užpakalinio vaizdo veidrodėlį žemyn ir į kairę, kol jame 
pamato, ką norėjęs, - užpakalinę sėdynę, Feliksą. 

- Šito Leo negali padaryti. Supranti? Jis per didelis. Ir Vincentas 
negali. Jis per mažas. Tai tavo darbas. 

Felikso akys sutinka tėčio akis, žvelgia į jas, pagaliau nebeatlaikęs 
berniukas nusigręžia. 

— Pažvelk į mane. 

Jei žiūrės į automobilio kilimėlį, nebegirdės, ką jis sako. 

— Feliksai? 

Tėtis laukia atsisukęs. Pagaliau Feliksas pakelia akis nuo kilimėlio 
iki atlošo, paskui iki kaklo atramos ir iki tėčio akių. 

— Pažvelgsi į ją. Kaip aš žiūriu į tave. Ir darsyk užduosi tą patį 
klausimą. Taip daroma. Visada suteikiamas paskutinis šansas. O 
paskui, Feliksai... prieik. Ir padaryk taip. 

Tėtis spragteli pirštais - nykščio pagalvėle brūkšteli didįjį pirštą - 
niekas nesugeba spragsėti garsiau už jį. 

— Jei šitaip nepadarysi, ji nesupras, kad mes priklausom vienas 
kitam. 

Jis pasisuka į keleivio sėdynę. 

— Ar ne taip, Leo? 

Leo nejuda, nieko neatsako. 

— Ar ne taip, Leo? 

Nepasiduodančios akys. Niekada, niekada nepasiduodančios. Pa- 
galiau Leo linkteli. 

Dešimt vienuolika dvylika gurkšnių. Tėtis atidaro automobilio 
dureles ir išlipa. 

Po kombinezonu jis vilki dailidės marškinius, vienoje kišenėje 
styro raudona Moros peilio rankena, kitoje - sulankstomas metras, 
rudi batai slysčioja, einant per gatvę. Jis mosteli ranka berniukams, 
kad jie neatsiliktų. Eina per griovį į sodelį, pro aukštas vešlias vyšnias, 
į kurių viršūnes karstydavosi Leo, pro įėjimo tarpą retoje aviečių 
gyvatvorėje. 

- Aš liksiu čia. 

Tėtis įsikimba trapių aviečių šakelių, vos jam susverdėjus, jos lūžta. 

- Ojjūs eikit. 

Vincentas ima ieškoti Leo rankos. Feliksas gūžteli. 

— Leo? Feliksai? Vincentai? Eikit. Darykit, kaip sutarėm. 

Baltas namas. Penki laipteliai iki prieangio ir medinių durų su 
mažyčiu banguoto stiklo langeliu, pro kurį menkai matyti, o po juo 
senelio prisukta plona metalinė, regis, ausinė plokštelė, su užrašu 
„Akselsonai“. Tokia anksčiau buvo mamos pavardė. Skambutis ma- 
lonesnis nei dauguma kitų, du pasikartojantys garsai, visai ne toks 
kaip jų namuose ar smegenis skrodžiantis garsas mokykloje. 

Niekas neatidaro. Vincentas tvirtai laikosi jo rankos. Jos čia nėra! 
Feliksas tankiai alsuoja jam į kaklą. Jos čia nėra! 

Leo lekia laiptais žemyn, visi skuodžia žemyn, bet prie avietyno 
stovintis tėtis pamoja, liepdamas grįžti. 

Niekas neatidaro. Skambutis. Niekas neatidaro. Be paliovos skam- 
ba du garsai... 

Kažkas rakina duris. Senelis. Jo akys liūdnos. Dažnai tokios bū- 
davo. 

— Ar mama... čia? 

Senelis dairosi, nežiūri į berniukus. 

— Kur tėtis? 

Jis žengia į lauką. 

- Jis automobilyje, seneli. 

Išeidamas laukan uždaro duris. 

- Automobilyje? 

- Mes norim pasikalbėti su mama. 

Darsyk apsižvalgęs, senelis šnipšteli. 

- Įeikit. 

- Lauke. Mes taip norim. Prašau, seneli. 

Senelis nesupranta. Jie ir patys nesupranta. Jis žvelgia į vyriausiąjį, 
į Leo, kuris prisiverčia pasakyti tai, ką norėjo tėtis. Tuomet pažiūri į 
vyresnėlio ranką laikantį Vincentą - priėjęs taip arti, jis atrodo visai 
mažulytis. Paskui pažiūri į kiek atokiau stovintį Feliksą, stebeilijantį 
po kojomis, abi rankas susibrukusį į džemperio kišenę ant pilvo. 

- Lauke? 

— Seneli? 

"Senelis nežiūri į vaikus, žvalgosi aplink. 

— Būk geras. 

— Lauke. Gerai. Lukterkit. 

Įėjęs jis rūpestingai uždaro duris. Laikas eina labai lėtai. Valanda. 
Kita. 

Leo žvilgteli į laikrodį šlykščiomis raudonomis rodyklėmis. 

Regis, laukia dvi valandas. Iš tiesų - dvi minutes. 

Ir jis išgirsta. 

Kažkas atsargiai lipa laiptais iš kambario rūsyje, ten stovi plati 
lova, kurioje retkarčiais miegodavo trise. Laiptų pakopos slidžios, 
lipant atrodo, lyg būtų tuščiavidurės. 

Mama. Ji šypso, matyti, kad laiminga, bet tuo pat metu bijo. 

Ji elgiasi kaip senelis - žengusi žingsnį, ima dairytis. 

— Jo čia nėra, mama. 

Ji laiko juos apkabinusi. 

— Mama“ 

Susikaupęs Leo ketina sakyti, kaip lieptas tėčio. Tuomet atsikratys 
to gumulo gerklėje. 

— Ką? 

— Grįžk namo. 

Ji papurto galvą, šviesūs kirpčiukai užkrinta ant kaktos ir ant akių. 

- Negaliu. 

— Prašau. 

— Dar negaliu. Viskas bus gerai. Vėliau. 

— Prašau, prašau, būk gera, mama. 

— Leo, paklausyk manęs. Viskas bus gerai. Gyvensit su manimi. 
Už poros dienų. Supranti? 

Tūpomis ji laiko apglėbusi Leo ir Vincentą ir nepaleidžia. Feliksas 
stovi atsitraukęs, mama jo nepasiekia. Jis vienintelis, kuris gali tai 
padaryti, kai Leo per didelis, o Vincentas per mažas, ir jis pribėga 
prie rankas ištiesusios mamos, krenkšteli, įsmeigia į ją akis. 

Ir spjauna. 

Verkia, spjauna dar kartą. 

Šiltos seilės, ilgai kauptos burnoje, teka jos kakta, skruostais ir 
ima varvėti ant kaklo. 

Jis stovi priešais mamą užsimerkęs, drebėdamas ir verkdamas. Ji 
apkabina Feliksą. Jis dusyk apspjovė ją, o ji vis tiek apkabina. Ber- 
niukas ištrūksta, kuo toliau nuo mamos, kurios skruostais ir smakru 
bėga seilės. Jis girdi, kad Leo ir Vincentas seka jam iš paskos - jau- 
nėlis avi batus kaukšinčiais padais. Kitapus kelio, po ženklu, stovi 
automobilis, o jo lange - tėčio veidas. 

FELIKSAS IŠSPJAUNA PASKUTINĮ seilių lašą, tuomet atidaro 
automobilio dureles ir įsitaiso savo vietoje ant užpakalinės sėdynės. 
Laukia, kol su Vincentu ant kelių atsisės Leo. 

— Ką ji sakė? 

Gurkšnis iš butelio. Penkioliktas? Devynioliktas? Paskutinių jie 
nebeskaičiuoja. Dar vienas. Ir jis atsisuka. 

— Ji kažką sakė? 

- Ji... 

— Aš klausiau Felikso. 

Seilės. Jų kaupiasi vis daugiau. Visa burna pilna. 

- Feliksai? 

- Ne. 

— Ji nieko... nesakė? 

Sunku kalbėti, kai susikaupia šitiek seilių. Bet jis prabyla. 

— Ne. 

— Ničnieko? 

Jis papurto galva. 

— Velniai griebtų, ji turėjo... 

— Ji mane apkabino. 

Nuryja seiles. Palengvėja. 

— Paskui mama mane pakabino. Stipriai. 

NAKTIS. BENT JAM taip atrodo. Kiekvieną kartą nubudus, laikas 
atrodo nuskriejęs. | 

Nėra nei ritininių užuolaidų, nei žaliuzių. 

Jie pratę užtraukti langus septintajame aukšte, kad niekas jų ne- 
matytų. 

Žiemą, arba dabar, pavasarėjant, dangus tamsesnis, juodesnis, 
gulėdamas lovoje, gali žiūrėti į šviesą danguje - žvaigždes ir pilną 
mėnulį, regis, esi arčiau jų, lyg pro atvirą langą ištiesęs ranką galėtum 
juos paliesti. 

Feliksui patinka žiūrėti į dangų. Bet jis nepatinka sau pats. 

Jam nepatinka čia gulėti neįstengiant užmigti. Jam nepatinka 
prakaituoti ir kvėpuoti tankiai, įtraukiant per mažai oro. Mažiausiai 
jam patinka keistos mamos rankos, kurios laiko apglėbusios, sunku 
įsipatoginti, kai jos kliudo. Jos lipnios. Ar rankos turi lipti? Jam nepa- 
vyksta jų nusikratyti, nors iš pradžių mėgino daužyti, paskui draskė 
nagais. Tai ji turėjo taip elgtis. Mušti. Draskytis. Jis darsyk spjovė jai 
į veidą, atsikrenkštė ir spjovė. O ji tik laikė glėbyje. Ji turėjo muštis! 
Dabar jis muša mamą. Jos rankas. Ir pataiko į savo kūną. Kerta iš 
visų jėgų, bet nieko nejaučia, galbūt todėl, kad miega. 

Jį prižadina iš virtuvės sklindantys balsai. Tėtis kalba taip, kad 
sunku suprasti, ką sako. Leo kartais atsako pavieniais žodžiais. 

Jis darsyk jai trenkia. Stipriau. Plėšia jos dilbius abiejų nykščių 
nagais, šįkart aštriausiai. Mamos rankos nepaleidžia, jis kerta dar 
stipriau, ir ji nebeišlaiko, jam pavyksta išsilaisvinti, pasprukti po lova, 
grindimis nuropoti į koridorių ir pažiūrėti sustojus prie slenksčio. 

Atsukęs nugarą tėtis sėdi anl savo kėdės. Leo, pasisukęs kairiu 
šonu, ant savo kėdės. Dega visos šviesos, net ir ryškioji lempa virš 
viryklės ir plautuvės - ta lempa, išdrįsus į ją pažvelgti, spigina akis. 

Tėtis. Leo. Šviesos. Vidurnaktį. Bet keista visai kas kita. 

Keisčiausia tai, kas stovi ant stalo. 

Pačiame vidury - vėmalų žalumo benzino kanistras su spynele. 
O priešais - dvi nugertos vyno taurės. Šalia jų plastikinis piltuvėlis 
ir žiebtuvėlis. į 

Dar niekada nebuvo matęs šių daiktų ant stalo, bent jau kartu 
padėtų. Jis prisliuogia arčiau. Alkūnėmis remdamasis į slenkstį, ieško 
geresnio žiūros taško. 

Tuomet tėtis pakyla. Ir eina. 

Link jo. 

Feliksas atšoka į koridoriaus tamsą, prisispaudžia prie pat sienos 
ir sulaiko kvėpavimą. Tėtis nepastebėjęs pražingsniuoja pro šalį. 

- Leo. 

Feliksas ištiesia viršutinę kūno dalį, ištempia kaklą. Tėčio ir ma- 
mos miegamajame, gilumoje, mamos lovos galvūgalyje, tėtis paima 
pagalvę ir nutraukia jos užvalkalą. 

— Leo, piltuvėlį. Ar klausai manęs? 

Užvalkalą - jo kampe išsiuvinėti mamos inicialai - tėtis prispau- 
džia prie nosies ir giliai uosdamas nė nepastebi, kad kažkas guli 
tamsoje ir jį stebi. 

— Įkišim šitą į butelio kaklelį. Grūsk, kol lįs. 

Grįžtant į virtuvę tėtis didelėmis pėdomis kone užlipa ant Felik- 
so. Paskui jis pastumia butelį ir plačiais, tik jam būdingais mostais 
rodo Leo. 

— Darydavom taip, kai buvau mažas. Ne su buteliais. Su žąsimis. 
Aš, mano broliai ir seserys, kišdavome maistą į prakeiktus siau- 
rus jų paukštiškus kaklus, kol jos pasidarydavo didelės, riebios ir 
skanios. 

Feliksas bumpteli į slenkstį abiem alkūnėmis. Girdėti visame bute. 

Jis sulaiko kvapą kaip ir pirma. Tėtis turėtų atsisukti. Bet neatsi- 
suka. Nors ir aidi. 


— Tu to nežinai, Leo. Nežinai tokių dalykų. Bet aš žinau ir tau pa- 
sakoju, štai ką darau, kad jau prieš keturis tūkstančius metų - Leo, 
ar girdi, ką sakau, - žydų laikais, jie pirmieji ėmė auginti žąsis. Jie 
buvo vergai. Dirbo kažkokiam faraonui Egipte, kuriam taip patiko 
žąsų kepenėlės... kad jie buvo priversti greitai nušerti tas žąsiūkštes. 
Supranti? Tuomet jie pradėjo grūsti maistą. Grūdo ir grūdo. Ilgoko- 
mis lazdomis. Girdi? Nes tas faraonas norėjo jų vis daugiau. 

Aidėjo. Feliksas išgirdo. Bent jau galvoje. 

— O paskui, Leo, buvo tas ispanas. Bent jau manau, kad jis buvo 
ispanas ir kad jis kažkur tebėra. Jis mylėjo savo žąsis, kalbėdavo su 
jomis, duodavo joms vaisių, tikrų tikriausių vaisių iš savo sodo. Ro- 
jus žąsims! Kalbėdavo su jomis kaip su gėlelėmis. Bet geriausia bus 
dabar, paklausyk. Kiekvieną rudenį jo prakeiktos žąsys ima kvaksėti. 
Kva kva kva! Tada skrendančios žąsys sustoja, viskas vyksta iš tiesų, 
Leo. Jos nusileidžia žemyn ir lieka žąsų rojuje. 

Tėtis apgraibomis suranda dangtelį, rankos dreba jį sukant ir 
keliant kanistrą prie butelio, galiausiai atremia kanistrą į piltuvėlio 
kraštelį. 

- Jis duoda meilės. Visai kaip aš. Jis sukūręs klaną. Ir ten... norisi 
likti. 

Pasklinda benzino kvapas. 

- Laikyk šitą, Leo... tvirtai laikyk butelį, abiem rankomis. 

Leo laiko butelį, kurio etiketėje pavaizduotas piestu stovintis er- 
žilas. Tėtis vis žvilgčioja, kiek pripilta. 

— Negalima pilti daugiau nei pusę. Tai svarbu. 

Pastato žaliąjį kanistrą ant stalo. Tėtis patenkintas, vyno butelyje - 
pakankamai benzino. Jis darsyk pauosto mamos pagalvės užvalkalą - 
jo alsavimo pilna virtuvė - ir tvirtai suėmęs atplėšia lygias, plačias 
minkštos medžiagos skiautes. 

- Pusbutelis benzino ir štai tokio dydžio skudurai. 

Tėtis ima lankstyti medžiagėlę į keturkampį, kurio vidury mamos 
inicialai, tuomet grūda jį, kol pasiekia skystį. 

— Siauri sušikti paukščių kakleliai. Dar pagrūsk. Žąsų pragaras 
neturėtų prieštarauti. 

Tėtis ilgokai spusčioja medžiagą, kol ši įmirksta. Iš butelio kyšo 
medžiaginės gėlės žiedlapis. 

— Ar supranti? Visuomet iki galo. Jei tai padarysi, jei uždegsi... 

Rodydamas jis plačiai mosikuoja, paskui pasigirsta sprogimą pri- 
menantis garsas. 

— „sprogs per anksti. Kai medžiaga dega, laikyk tvirtai, nepakreipk 
butelio. Tuomet sviesk į priekį, atsivėdėk visa ranka, iš peties, lyg 
ketindamas smogti. | 

Tėtis dukart apsuka virtuvės stalą, tiesia ranką su buteliu, smakras 
ir apatinė lūpa atkišti, šnypščia, kaip šnypšdavo išgėręs ne namie. 

— Mes - visai ne Akselsonai. 

Nusiplauna benzinu trenkiančias rankas, paskui surūko cigaretę 
be filtro ir atsuka kitą butelį. Šį ketina išgerti. 

— Ar supranti? Niekada nebūsi prakeiktas Akselsonas! 

„Jis geria daugiau ir godžiau nei paprastai. 

— Yra taip... Klausai manęs, Leo? Buvo taip. Kai sutikau tavo mamą, 
visai jos nenorėjau. Aišku, ji buvo graži, bet taip jai ir sakiau. Būtent 
taip. „Nenoriu tavęs, - tariau, - meilė tėra nusivylimas.“ 

Rankoje laikydamas uždegtą cigaretę, tėtis praeina visai pro Fe- 
liksą, nešinas ką tik atsuktu buteliu, o kitoje rankoje - benzinu, ir 
sustoja prie skrybėlių lentynos. 

— Ar žinai, ką ji atsakė, Leo? Ar klausai manęs, kaip klausei, kai 
aiškinau, ką turi padaryti? Ji sakė, kartoju žodis žodin... „Aš niekada 
tavęs neišduosiu, Ivanai.“ 

Ant kabliuko kaba striukė, ant durų kilimėlio padėti batai. 

- Žodis žodin! Būtent taip ir pasakė, Leo, o aš paklausiau: „Kaip 
aš galiu būti tikras? Ar žinai, ką ji man atsakė tada? Ar žinai? 

Nuo kito kabliuko nukabina Leo švarkelį, numeta jį ant virtuvės 
stalo sūnui, tebesėdinčiam savo kėdėje. 

— Ji pasakė, kartoju žodis žodin: „Jei išduosiu tave, Ivanai, galėsi 
mane nužudyti.“ 

LEO SKAIČIUOJA SEKUNDES. Šešios sekundės staigaus lėtėjimo, 
kai jis atleido greičio pedalą ir pavara ėmė trūkčioti, dvylika sekun- 
džių - iki automobilio, kurį tėtis apšaukė važiuojant per lėtai, ir 
posūkio, kuris buvo staigesnis nei tėčio atmintyje, devynios sekundės 
iki iš užnugario pasigirdusio pypsėjimo ir staigaus kito automobilio 
išsukimo iš priešinės juostos. 

Automobilis sustoja toje pačioje vietoje kaip ir popiet. Net tamsoje 
jis matė suplotą kaminą ant senelių namo, kuris atrodė toks mažas 
po vyšnių šakomis, jį užstojo užžėlęs avietynas. Nesikalbėdami jie 
sėdi greta, stebeilija, lyg pasilypėję žvelgtų žemyn. 

Ant kelių guli maišelis. 

Nelabai sunkus, bet Leo sėdi suakmenėjęs - buteliai turi stovėti 
statūs. 

Blogiausia buvo kvapas. Benzino garai smelkiasi į nosį, į smegenis. 
Anksčiau jis nežinojo, kas yra Molotovo kokteilis. 

— Kad ir kas dabar nutiktų, Leo. 

Dabar dreba jis. Tėtis užkrėtė, kaip prieš tai buvo užkrėtęs Hasės 
tėtį. 

— Kad ir kas dabar nutiktų, Leo, žinok, kad myliu tave. 

Jis labai bijo drebėjimo. 

— Tėti? 

— Ką? 

— Ar tikrai reikia? 

Jis nėkart nemirkteli. Ima kone mausti po vyzdžiais. 

— Taip. 

- Bet jeigu... 

- Pirma pasikalbėsim su ja. 

— ...ji nenorės? Kalbėti. 

- Tuomet spręsti jai, tai ji nuspręs, ko mums imtis. 

Atidaręs dureles, tėtis žengia pirmą žingsnį kreivai, susverdėja, 
bet, įsikabinęs užpakalinio vaizdo veidrodėlio, atgauna pusiausvyrą. 
Jis lūkuriuoja, kol išlips Leo. 

Berniukas nejuda. 

Jis spokso į laikrodžio ciferblatą su šlykščiomis rodyklėmis. Še- 
šiolika minučių ir dvidešimt keturios sekundės po pirmos. Jis žino, 
kad skaičiuodamas laiką įveiki nuovargį. 

Jis visada taip darydavo varžydamasis su Feliksu, kai lėkdavo laip- 
tais, rankose spausdamas reklamines skrajutes, - vydamas nuovargį, 
skaičiuodavo sekundes. 

* Tėtis nieko nesako, jam ir nereikia sakyti, tik ištiesęs ranką laukia, 
kol spausdamas prie krūtinės maišelį išlipa Leo. Jis neprisiminė, kad 
tėčio ranka būtų buvusi tokia raukšlėta, nelaikė jos šitiek metų. 

Kelias iki namo atrodo ilgas. Tėtis eina taip pat, kaip ir vairuo- 
ja - trūkčiodamas, kliuvinėdamas, klūpčiodamas, - rėžiasi į didelį 
akmenį, pasuka kita kryptimi. Pagaliau jie prieina užpakalines duris. 
Nakties tamsoje jie stovi prie durų avietyne, kuriuo senelis itin di- 
džiuojasi: avietės čia auga didesnės nei kitur, skaisčiau raudonos, - 
senovinė saldi veislė. 

— Brit Mari. 

Tėtis paima jį už rankos, bandydamas nuvyti tylą. Bet tamsos 
nenuvysi. 

— Brit Mari! 

Leo pasuka kairę ranką į stiprią lauko lempos šviesą ir dirsteli į 
laikrodį, į šlykščiąsias rodykles. Devyniolika minučių ir penkiasde- 
šimt dvi sekundės po pirmos. Kai name įsižiebia pirmoji šviesa, jis 
žvilgteri darsyk. Močiutės ir senelio miegamasis. Pasižiūri vėl, kai 
nušvinta svetainė, užsidega toršeras su gėlėtu gaubtu, kurį galima 
pakreipti link fotelio arba sofos. 

- Dink! 

Senelis atidaro langą. Jie žiūri vienas į kitą. 

- Ivanai, dabar vidurys nakties, tiesiog eik šalin! 

Paskui Leo ir senelis žvelgia vienas į kitą. 

- Brit Mari! 

Leo nudelbia akis. 

- Išeik į lauką, Brit Mari! Tavo vieta ne čia! 

Jam smalsu, ar ir senelis nuleido akis, ar dar tebebando sugauti 
Leo žvilgsnį. 

— Aš iškviesiu policiją, Ivanai. 

- Tu? Prakeiktas Akselsonas? 

- Jei nedingsi! 

— Brit Mari važiuos su manimi. Jos vieta namie, su šeima. 

— Dabar uždarysiu langą. Jei nedingsi... skambinsiu policijai. Girdi, 
Ivanai? Skambinsiu policijai. 

Senelis uždaro langą, užgesina šviesą. Pirmąkart tėtis paleidžia 
Leo ranką ir iškelia kumštį namo link, seneliui pavymui. 

- Brit Mari! Nesislapstyk kaip Akselson! Išeik! Grįžk į šeimą! Pas 
vaikus! Pas mane! 

Langas uždarytas, namas skendi tamsoje. Tėtis suima maišelį, kurį 
Leo spaudžia prie krūtinės, trukteli iš Leo glėbio ir išima iš jo butelį. 

— Išeik arba degsi! Visas šūdas degs! 

Tėtis ištiesia butelį Leo. Rankos, Leo rankos, jos tiesiog kaba, 
berniukas neįstengia jų pajudinti. 

— Taikyk į rūsio langą, Leo. 

Rankos nejuda. Jis nepaima butelio su benzinu. Jis nežiūri į tėtį, 
žvelgia žemyn, į žemę ir žolę. 

- Išrūkysim ją. Supranti? 

Jis ištraukia iš kišenės žiebtuvėlį, prikiša ugnį prie benzine įmirku- 
sio audinio, sugrūsto į butelio kaklelį, primenantį prakeiktus plonus 
paukštiškus žąsų kaklus. 

Medžiaginės gėlės vainiklapis pagelsta, pasidaro oranžinis. 

— Brit Mari! Tau rinktis! Tai tavo sprendimas! Tai... 

Tėčio judesiai. 

Tokie lėti, kaip būna žinant, kad įsimins amžinai, nors tie judesiai 
liejasi su plikų vyšnių šakų siūbavimu. 

Tokie greiti, kaip būna žinant, kad jų neįmanoma suprasti, numa- 
tyti, sustabdyti. Atsuktas petys, puspilnis benzino butelis, degantys 
žiedlapiai. Judesius sekti sunku, kaip ir Moros peilį, restorane rėžiantį 
plaukus. 

Tėtis pataiko į rūsio langą - ten kambaryje stovi lova, kurioje 
miegodavo berniukai, kai atvykę aplankyti nenorėdavo grįžti namo. 
Užtruko beveik minutę, kol sudužus stiklui, - Leo tikras, nes skai- 
čiuoja sekundes, - ugnis kaip reikiant įsiplieskia. Duslus garsas. 
Žemos liepsnos auga, plečiasi ir viską paskandina. 

Tėtis nebešaukia. Nieko nebeplanuoja. Jis net nedreba. 

Visas kambarys šviečia. Bet kitokia šviesa nei lempos - šiltesne. 
Ugnis praryja abi kėdes, lovą ir dar kažką, ko jis nemato. 

Tuomet atsidaro rūsio durys. 

Senelis užmeta didelį kilimą ant liepsnų, paskui dar vieną, močiutė 
ir mama neša žalią ir mėlyną plastikinius kibirus ir pila vandenį. 

— Jau eisim, Leo. 

Viduje jie vis laksto. Pirmyn, atgal, į skalbyklą, pila vandenį į 
kibirus. 

— Einam. 

Dvi bjaurios rodyklės. Praėjo keturios minutės ir keturiasdešimt 
keturios sekundės nuo tada, kai išlipo iš automobilio ir pasiekė 
avietyną, į kurį dabar įvirto tėtis, paskui praėjo medinius stulpus su 
ištiestomis virvelėmis, į kurias įkliuvęs tėtis apsibraižė skruostą ir 
smakrą. Nedaug. Per tiek laiko beveik nieko negali nutikti. 

Jiems tolstant automobiliu, Leo nepramerkia akių. Kelias sukasi 
į kitą pusę. Kelionė atrodo ilga, nors ir žino, kad taip nėra, tik koks 
dešimt kilometrų, bet dingojasi, lyg jie keliautų į kitą Švedijos kraštą. 

TĖČIUI SUSTOJUS, JIS atsimerkia ir akimoju pastebi. 

Policijos automobilis. 

Prie uždarų durų. Juodas ir baltas. Sustojo įstrižai prie daugia- 
aukščio, aiškiai matyti po gatvės žibintu. 

Jis dar niekada nematė policijos automobilio taip arti aštuntojo 
Valhorno Kelio gatvės namo. 

Paprastai sustoję kiek atokiau arba stovėjimo aikštelėje, pareigū- 
nai ateidavo pėsčiomis. Bet niekada nėra buvę taip arti, nėra stovėję 
įstrižai durų, lyg mėgintų užkirsti kelią. 

— Viskas bus gerai. 

Leo sėdi tėčiui už nugaros, bet dar slinkteli į šalį ir susigūžia. 

— Mes juk esam šeima, ar ne? Jei laikysimės išvien, viskas bus gerai. 
Leo? Ar supranti, ką tau pasakiau? 

Policijos automobilio durelės atsidaro vienu metu. Jų du. Vyresnis 
už tėtį vyras ir jaunesnė moteris; berniukas retai matydavo polici- 
ninkes moteris. Jiedu žengia tiesiai automobilio link, prie tėčio, ir 
to, kas slepiasi už jo nugaros. 

— Ivanas Duvnjakas? 

Jų balsai aiškiai girdėti net per uždarą automobilio langą. Jie 
barkšteli, liepdami tėčiui nuleisti stiklą. 

— Taip? 

— Vyksite su mumis. 

— Ką, velniai griebtų, norit pasakyti? 

— Puikiai žinote. 

Tėtis papurto galvą, stengdamasis kalbėti suprantamai, jis nebe- 
murma, raiškiai judina lūpas. 

— Ne, nenutuokiu. 

Tuomet pasisuka užpakalinės sėdynės pusėn. 

— Ar tu žinai, Leo? | 

Pareigūnai pamato berniuką. 

— Sūnau, ar tu supranti, apie ką jie kalba? 

Tėčiui smarkiai pasilenkus, alkoholiu tvoskia taip stipriai kaip ir 
benzinu nuo rankos ir dūmais nuo striukės rankovės. 

Jie žvelgia į jį. 

— Ne, tėti. Net neįsivaizduoju. 

Vyresnysis policininkas linkteli Leo pusėn. 

— Ivanai, automobilyje yra vaikas. 

Moteris apsuka ratą. Ji laiko antrankius. 

— Eikite su mumis. Nesipriešindamas. 

Jie lūkuriuoja. Praslinkus amžinybei, tėtis gūžteli pečiais. 

— Leo? 

„— Ką? 

— Eik namo ir pasirūpink broliais. 

— Tėti, aš... 

— Nagi! Eik namo. Pasirūpink broliais. 

Antrankius laikanti pareigūnė atidaro dureles ir tėtis ištiesia ran- 
kas iškeltais delnais. Uniformuotieji policininkai žingsniuoja abipus 
tėčio prie užpakalinės policijos automobilio sėdynės. Juodai ir baltai 
mašinai tolstant, tėtis atsisuka ir jiedu gana ilgai žvelgia vienas į kitą. 

Leo atsargiai pasuka durų rankeną, nusiauna batus ir nedegdamas 
šviesos įsmunka vidun. Vincentas guli lovoje kojomis galvūgalyje, — 
kartkarčiais jis taip gulėdavo, - kažką nesuprantamai tarsteli, bet 
neprabunda. Nubunda Feliksas. O gal jis jau buvo pakirdęs. 

Sunku paaiškinti - ypač nakties vidury, - kad mama nebegrįš. O 
paskui reikia pridurti, kad tėtis taip pat nebegrįš. Feliksas klausosi 
Leo pasakojimo, o, vos jam baigus, suskamba telefonas. Mama. Ji 
teiraujasi, ar visi namie, išgirdusi Leo atsakymą, sako apsigalvojusi 
ir netrukus grįšianti. Tuoj pat. 

Jis nuskuba į virtuvę, atidaro apatinį stalčių ir suranda du popie- 
rinius maišus. 

„Tuojau grįš mama, tuomet virtuvės stalas turi atrodyti kaip vir- 
tuvės stalas.“ 

Benzino kanistras. Pagalvės užvalkalo liekanos. Du vyno buteliai. 

Nuorūkos, loto bilietai, cukraus maišelis. 

Viską sukrovęs į popierinius maišelius, pastato juos po plautuve. 

„Dingus kanistrui, medžiagoms ir buteliams, stalas ir jis vėl atrodo 
įprastai, jiems nė nereikės apie tai kalbėti.“ 

Jis nuvalo stalą, antrąsyk nubraukia drėgna šluoste, išplauna pri- 
kaistuvį, pauosto ir darkart skalauja, kol vyno nelieka nė kvapo. Visai 
prieš pat pasirodant mamai. Krūtinę ir pilvą užlieja geras jausmas. 
Jis jau buvo bežengiąs artyn, bet pamato du svetimus žmones. 

- Leo? 

Mama neapsisprendžia, kur turėtų žiūrėti. Jai reikia žvelgti į visus 
vienu metu. 

— Čia... policijos pareigūnai. 

Tai - ne klausimas. Štai kodėl Leo nieko neatsako. 

- Ar supranti? Jie nori apžiūrėti mūsų butą. O paskui... norės 
šnektelėti. Su tavimi. 

„Mūsų bute būnam tik mes.“ 

— Aš pavargęs. 

„Čia gyvena tik Vincentas, Feliksas, mama, tėtis ir aš.“ 

- Suprantu, vaikine. Užtruks tik valandėlę. 

„Kitiems čia ne vieta.“ 

- Paskui jie išeis. Girdi, Leo? 

Kur pažvelgsi, visur jie. Koridoriuje, virtuvėje, Vincento kamba- 
ryje, jo ir Vincento kambaryje, mamos ir tėčio kambaryje, darbo 
kambaryje, svetainėje, net tualete ir balkone. Darinėja spinteles, 
stalčius, spintos duris, kiloja batus, kareivėlius, paveikslus ir gėlių va- 
zonėlius. Jie apžiūrinėja bokso treniruotėms skirtą namudinį smėlio 
maišą, virš ilgos senovinių įrankių eilės iš mėlyno aksomo makščių 
nerūpestingai stirksančią aukso rankeną. Paskui atidaro spintelę po 
plautuve, kilsteli popierinius maišus su medžiagos skuteliais, nuplėš- 
tais nuo mama tebekvepiančio pagalvės užvalkalo. 

- Labas, Leo. 

Didesnysis pareigūnas mėgina šypsotis vaikui. 

- Kaip tavo mama sakė, dirbu policijoje. Ir noriu su tavimi šnek- 
telėti. Neilgai, tik valandėlę. 

Leo niekada nebuvo matęs policijos pareigūno be uniformos. Šis 
vilki ilgą paltą, visai kaip tėčio, tik šviesų. Rodo į virtuvinį stalą, kurį 
jis ką tik nuvalė ir išblizgino šluoste. 

— Nieko baisaus. Tu nesi kaltas dėl šio vakaro įvykių. Aš tik užduo- 
siu kelis klausimus. Noriu sužinoti, kas nutiko, kai išvažiavai su tėčiu. 

Jis ištraukia kėdę, ant kurios sėdėdavo tėtis, ir atsisėdęs pasiruošia 
nediduką bloknotą su spirale ir pieštuką. 

- Papasakok, Leo. Jūs sėdėjote automobilyje. Tėtis vairavo. Kur 
jūs važiavote? 

- Nenoriu pasakoti. 

- Kodėl gi? 

- Todėl, kad nenoriu. 

- Pasistenk. 

- Todėl, kad nenoriu. 

„- Leo? Noriu su tavimi pasikalbėti. 

- Todėl, kad nenoriu. 

Leo dirsteli į grindis, prakeiktas faras iš koridoriaus grįžta nešinas 
jo striuke. Pūkine striuke. Padeda ją ant blizgančio virtuvės stalo. 

— Smirdi dūmais. Užuodi? 

„Čia mūsų.“ 

— Popieriniame maišelyje po plautuve stovi benzino kanistras. Ki- 
tame maišelyje - tušti raudonojo vyno buteliai, o tarp jų - skudurai. 

„Ne jūsų.“ 

— Ar žinai, kas išeina sudėjus visa tai? 

„Čia mes gyvename.“ 

— Ar žinai, ką tavo tėtis gamino? 

„Ne jūs.“ 

— Molotovo kokteilį. Taip jis vadinamas. Pilnas benzino butelis. 
Sudužęs dega, plečiasi, žeidžia ir žudo. Tokios padegamosios bombos 
naudojamos kare. 

„Mes esam klanas.“ 

— Tavo senelis matė tave ir tavo tėtį prie degančio namo. Močiutė 
taip pat matė. Ir mama. Ir dar penketas kaimynų. Visi matė tave ir tėtį. 

„Klanas laikosi išvien.“ 

— Senelis matė tavo rankose maišelį. O paskui? Ar tai tu... metei? 
Ar metė tėtis“? 

„Klano neįmanoma išskirti.“ 

- Leo? 

„Kad ir kas nutiktų.“ 

— Noriu, kad paklausytum manęs. 

„Tikro klano nariai niekada vienas kito neskriaudžia.“ 

— Tavo mama galėjo žūti. Ir močiutė. Ir senelis. Visi galėjo žūti. 

„Tikro klano nariai niekada vienas kito neišduoda.“ 

— Pažvelk į mane, Leo. Ar supranti, kad tavo tėčio poelgis labai 
rimtas? 

„Tikro klano nariai visad gina vienas kitą, visada.“ 

— Tau nereikia rūpintis tėčiu - jis suklydo. Tai jis turėtų tavimi 
rūpintis. 

— Aš - ne pagaliukas! 

Žodžiai išsprūsta netikėtai. 

— Ar girdi, ką sakau! Aš - ne toks! 

— Papasakok. Ką darė tėtis. Dėl mamos, dėl brolių. Leo. Pasikal- 
bėkime. 

Jis nepagalvojo apie tai, kad mama verkia. Gal ji tik dabar pradėjo 
verkti? Stovi už nugaros, berniukas nemato jos akių, bet jis girdi - mama 
nebijo to, kas nutiko ar dar gali nutikti. Tai nukreipta prieš jį, jos sūnus 
stovi priešais policijos pareigūną civiliniais drabužiais, ir atsakinėja į 
klausimus, į kuriuos niekas kitas negali atsakyti, - štai dėl ko tos ašaros. 

— Aš nesu prakeiktas pagaliukas, kurį gali palaužti! 

Pieštukas guli ant bloknoto. 

Apimtas baimės ir įniršio, Leo palinksta prie stalo ir čiumpa pieštuką. 
Dešimtmetis smeigia pilką pieštuko šerdį į augaloto vyro dešinę ranką. 

Ir išbėga. Pavymui aidi garsi policininko dejonė, mama bando 
berniuką sučiupti, o su kasdieniais drabužiais vilkinčiais kitais parei- 
gūnais jis kone susiduria koridoriuje. Leo užsirakina iš vidaus. Kam- 
baryje miega Vincentas, Feliksas sėdi ant grindų prie lego kaugės. 

— Leonardai! 

Jis girdi į duris beldžiant mamą. 

— lučtuojau išeik! Ar girdi? Privalai papasakoti. 

Sunku suprasti, kaip Vincentas gali miegoti šitaip bildant durims. 

— Atidaryk! 

Ir kad Feliksas sėdi tarp šimtų lego kaladėlių. 

— Leo? Daryk, kaip liepia mama. Pasuk raktą ir atidaryk duris. 

Kitas balsas. Vyras. Augalotasis pareigūnas. 

— Ar taijo darbas? 

Feliksas šnibžda rodydamas į duris. 

— Ar tai jis... 

Šaukia vyras, kuriam skauda ranką. 

Dar daugiau balsų. Daugiau bildėjimo. Bet jis negirdi. Apsispren- 
dęs jis nebegirdi. Kartais jis taip darydavo - užsirakindavo savo 
kambaryje. Kambarys pasidarė dar mažesnis, bet priklauso tik jam, 
jo kūnas, viskas, ko reikia, yra viduje. 

— Leo? Ar supranti, kad norėdami galime atidaryti kitu būdu? Leo? 
Tavo mama to nenori, todėl atidaryk dabar pat! 

Atsibunda jaunėlis. Susivėlęs, pavargusiomis akimis. 

Pakėlęs mažylį, Leo žingsniuoja pirmyn atgal tarp durų ir lango. 

— Vincentai, jų nėra. 

Jis sustoja prie bildančių durų, kur tebešūkčiojama atidaryti duris 
ir išeiti. 

— Jų nėra. 

Iš akių išsilakstė miegai, jis žvelgia į brolį ir klausosi. 

— Ar girdi, mažyli? 

— Taip. 

— Jų nėra. Eisim... tiesiai per juos. 

Trimečio berniuko akys bando suprasti. Šypso. 

— Kiaurai juos? 

— Kiaurai. 

Už durų tebestovi mama ir du policininkai. Kažkur kitur du pa- 
reigūnai veža tėtį. 

Užrakintame kambaryje vyriausiasis brolis, glėbyje laikydamas 
jaunėlį, nepaliaujamai suka ratus po kambarį. 

Dar niekada jis nesijautė toks ramus kaip dabar. Su Feliksu ir 
Vincentu. Čia jis gali nuspręsti, kas tikra, o kas ne. 

Dabar 


Ketvirta dalis 


TRYS VALANDOS TRAUKINIU iš Stokholmo į vakarus per šalį, 
besirengiančią Kalėdų šventei. 

Per penkis šimtus kilometrų gruodis pakeitė rūbą: Melareno ežerą 
aptraukęs ledas, sostinėje speigas, ir žmonės skuba nudelbę į žemę 
akis, o geteborgiečiai tebevaikšto vilkėdami rudeninėmis striukėmis. 

Kungsporto aikštėje jis nusipirko mineralinio vandens ir dešrainį 
iš užkandinės priešais Valando meno mokyklą, ten jis ketino išsukti 
iš prospekto ir kirsti bėgius link Vazos parko. Tuomet jau nebetoli 
iki Eriko Dahlbergo gatvės. Iki jų. Jo brolių. Jiems išsikrausčius, 
nė karto nesimatė. Rudenį jis pernelyg to nejautė, nes buvo nu- 
sprendęs nejausti, bet dabar jį užplūdo emocijos. Lūkesčiai. Kai jau 
buvo netoliese. Du jaunesnieji jo broliai gyveno gražiame trečiojo 
dešimtmečio name. 

Jis juk ketino palikti juos ramybėje. Suteikti jiems erdvės. Ir vis 
dėlto atrodė, lyg broliai būtų jį atstūmę. Jie nuolat bendravo. Vieni 
kitų nesmerkė, nestojo skersai kelio, jiems nereikėjo prašyti pagalbos. 
Dabar jie kalbėdavosi du, daugiausia - tris kartus per mėnesį. For- 
malūs pašnekesiai apie orą ir taksi kainas, kartkarčiais šnektelėdavo 
apie matytą naują filmą, kurį kiti privalo pamatyti. Jie nė žodžiu 
neužsimindavo apie nutrūkusį ginklų sandėrį. Jis negalėjo to pakęsti. 
Jie elgėsi taip, kaip mama bendravo su savo šeima. Šitaip kalbėdavo 
žmonės, neturį nieko bendra. 

Adresas buvo teisingas. Durų kodas. Lentoje prie durų virš kažko- 
kios kitos pavardės priklijuotas lapelis su jų vardu. Trečias aukštas. 
Lindas. Pavardė žmogaus, jau porą metų gyvenančio Briuselyje. 

Jis paspaudė skambutį. Tuo pat metu dėl visa pikta pabeldė. Dar 
neatsidarius durims, jis atpažino Felikso žingsnius. 

Plaukai užaugo. Anksčiau jis visad kirpdavosi trumpai. Bet jam 
tiko. Jiedu apsikabino ant slenksčio kaip anksčiau. 

— Alkanas? 

Kvepėjo maistu. Jis nusekė paskui Feliksą ankštu koridoriumi į vir- 
tuvę, kur prie šaldytuvo stovėjo Vincentas. Jis atrodė vyresnis. Dau- 
giau nei trimis praėjusiais mėnesiais. Stipresnis. Jis ėjo, judėjo kaip 
vyras. Jo žvilgsnis tebebuvo toks pats įdėmus, tik dar skvarbesnis. 
Apsikabino. Galbūt atstumas ir šaltis tebuvo jo vaizduotės vaisius. 

— Taigi... visi šie daiktai ne jūsų? 

— Ne. 

Jis niekada nebuvo matęs šio stalo. Nei kėdžių. Mikrobangų kros- 
nelė, skrudintuvas, radijas - viskas svetima. Salvadoro Dali repro- 
dukcija ant sienos. Leo svarstė, ar jie bent žinojo, kas jis. 

Visai kaip vaikystėje. Kai paveldėdavot mano drabužius. 

— Išsinuomojom per agentą. Viskas čia buvo. Baldai, virtuvės 
įrankiai. Net šampūno. Bet mamai patiko. 

— Sakė čia buvusi. 

Puodas ant viryklės. Faršo padažas. Valgyti gamino Feliksas. 

- Sakė, jums gerai sekasi. Tau - kursai universitete. Ji be galo di- 
džiavosi Vincentu, sakė, kad jau baigi pirmuosius gimnazijos metus 
Komvukse“. 

Buvo nerimastingas. Ir jam prastai sekėsi tai nuslėpti. Jis matė, 
kad Feliksas tai pastebėjo. 

— Tau reiktų pamatyti jo pažymius. Visi kontroliniai įvertinti pui- 
kiai. Jam aštuoniolika, Leo, mūsų jaunėlis gali tapti, kuo panorėjęs. 

Feliksas mirktelėjo droviai šypsančiam Vincentui, bent tai nepa- 
sikeitė. Tuomet išdėliojo lėkštes, taures ir pastatė butelį vyno. 

Vynas žmogui, spinduliuojančiam nerimą. Aiškus ženklas. 

- Ar ilgai pabūsi? 

- Traukinys išvažiuoja po keturių valandų. 

Suaugusiųjų lavinimo įstaiga. 

— Po keturių valandų“ O aš maniau, kad atvykai pasisvečiuoti. 

Leo nieko neatsakė. „Užsispyręs šiknius broliukas, dedasi esąs pra- 
našesnis. Bet jis čia atvyko taisyti žalos, ne dar labiau griauti santykių. 

- Paprasčiausias apiplėšimas užtikrinti finansavimą. Viskas pa- 
rengta. Nedidelis bankas Hebyje. Diena prieš Kūčias. Apie milijoną. 

Padažas buvo beveik gatavas. Ant kitos kaitvietės virė vanduo. 

— Tuomet turėsim pakankamai pinigų pasirengti didesniam api- 
plėšimui. Po to galėsit mokytis, ko panorėję. 

— Mes tai jau darom. 

Feliksas atplėšė spagečių pakelį ir subėrė į puodą. 

— Maniau, žinai. Kad jau mokomės tai, ko norim. 

- Man jūsų reikia. 

— Mes metėm šį reikalą, Leo. 

Leo buvo nusprendęs išlikti ramus. Bet neilgai teištvėrė. Kiek per 
stipriai trinktelėjo per stalą, porcelianiniai indai ir įrankiai šoktelėjo 
į viršų. 

— Manai... būsi normalus todėl, kad lankai mokyklą? Todėl, kad 
sėdi ant sušiktos medinės kėdės prie sušikto medinio suolo? 

Vyno taurė sklidina. 

— Mokausi ne tam, kad tapčiau normalus, mokausi, kad įgyčiau 
išsilavinimą. 

Leo gurkštelėjo nedaug, vynas buvo pigus. 

— O tu, Vincentai? 

Jaunėlis nusuko akis. 

- Vincentai, velniai griebtų! 

— Taip buvo lengviau. Supranti? Veikti drauge, nei likti vienam. 
Jei viskas nueitų velniop. 

Leo nenuoširdžiai nusijuokė. Tuomet dar gurkštelėjo vyno. 

— Velniop? Vincentai, niekas neina velniop. Niekada. Eikš, prisėsk. 

Vincentas taip ir padarė, atsisėdo ant kėdės priešais. 

— O jeigu? 

— Taip negali nutikti. 

- Jei vėl atsidurtume tokioje vietoje, už policijos užtvarų? Kas, jei 
policija supras, kad tai tavo, mūsų, darbas? 

Dar gurkšnelis. Nors vyno butelis neatrodė pigus, skonis buvo 
kaip pigaus. 

— Ar tai tu įsivaizduoji? 

— Nejau negirdi, ką sakau! 

Spagečių šiaudeliai nesipriešindami susmuko puode. Feliksas kiek 
per stipriai maišė juos plastikine šakute. 

— Po velnių, Leo, privalai suprasti tai, ką jis bando tau pasakyti! 

— Jis? Ar tu? į 

Bevaliai makaronai net neplaukė - nuskendo jam vis sukant ša- 
kute. 

— OK. OK, Leo. Kodėl tu tai darai? 

— Ką? 

— Kodėl plėši bankus? 

— Plėšiu, kad taptume finansiškai nepriklausomi. 

- Turi ginklų. Parduok juos. Juk ruošeisi. 

— Buvau viską parengęs - susisiekiau su faru, parengiau vietą per- 
davimui, sukonstravau penkiolika sušiktų pėstininkų minų. Viskas 
buvo sutvarkyta. Dvidešimt penki milijonai kronų gulėjo ant faro 
stalo. 

Jis nutilo. 

— Irė.. 

— Tuomet jis ėmė provokuoti. Sąmoningai. Bandė išmušti mane iš 
pusiausvyros. Parašiau devynis laiškus. Faras atsakė penkiais asme- 
niniais skelbimais. Bet aš supratau, kad jis tik bandė paspęsti man 
spąstus. Nė nemanė man mokėti. Štai tuomet nutraukiau visus ryšius. 

Feliksas klausėsi. Jo veido išraiška nesikeitė. 

— OK, tuomet paklausiu dar sykį. Kodėl tai darai? Kodėl plėši? 

— Kodėl aš plėšiu? O aš maniau, kad ir tu tai darai? Ar akys mane 
apgavo, Feliksai? Nejau nebuvai drauge? Ir jei buvai drauge, kodėl 
tai darei? 

— Po velnių, juk tai Vincentas ir bandė paaiškinti! Lengviau veik- 
ti kartu! Jei viskas nueitų velniop, žinočiau. Tas nerimas, kurio tu 
nejauti, bet aš ir Vincentas jaučiam. Tu vienintelis tiki, kad viskas 
nenueis velniop. 

— Todėl, kad taip ir bus. 

— Sakei, daugiau niekada nebendrausi su tėčiu. Ir tuomet aš jau- 
čiausi ramus. 

Vanduo iš puodo bėgo pro kiaurasamtį. Kylantys garai švelniai 
apgaubė įsitempusį Felikso veidą. 

- Bet tu vis nesiliauji! Matau tai. Po velnių, daraisi visai kaip... jis! 

Švelnumo neliko nė kvapo. Lyg nė nebūtų buvę. 

— Nieko daugiau nelieka. Tik kitas apiplėšimas. Ir dar kitas. Spaudi 
mus su Vincentu visai kaip Ivanas spaudė tave. 

- Ką tu pliauški? 

— Tu pavirtai juo. Aš tiksliai žinau, kada taip nutiko. Tiksliai! 
Tada... kai jis vos neužmušė mamos. Kai užšokai jam ant nugaros, ji 
pabėgo, o jis liovėsi. Tuomet jūs žvelgėt vienas į kitą, puikiai pame- 
nu, juk stovėjau šalia, jūs žvelgėt vienas kitam į akis ir tu tiesiog... 
perėmei. 

- Nurimk. 

— O paskui? Ar pameni, kas vyko paskui? Tu neprisimeni, tiesa? 
Nepameni, kaip sulaukei, kol jis nueis į automobilį, ir nusinešęs 
grindų kibirą išvalei kraują laiptinėje? Baigęs grįžai ir pažiūrėjai į 
mane ir į Vincentą. Tuomet mes tiesiog žinojom. Pro duris įžengęs 
žmogus tave užvaldė būtent tą akimirką. 

- Jau baigei? 

— Ne. Nebaigsiu, kol nesuprasi. Sakei, nepriklausomi. Stovėjai prie 
lango ir žvalgeisi po Skugosą kartodamas, kad joks šiknius negalės 
mūsų išskirti. Bet viskas nutiko priešingai. Šitie bankų plėšimai pa- 
vertė mus tik dar labiau priklausomais vienus nuo kitų. Tau tai taip 
pat svarbu kaip ir seniokui. Laikytis drauge. Laikytis išvien! Galbūt 
mums reiktų palaužyti ledų pagaliukų? 

— Ar jau baigei? 

Leo žvelgė į stovinčius ant stalo puodus. Visai tokie kaip ir vy- 
nas - pigus šlamštas. 

— Tai ne aš panašus į Ivaną. Tai tu, Feliksai. Vis kartoji ir kartoji, 
kaip jo nekenti. Tai tu užstrigai. Kartoji tokias pat nesąmones kaip 
ir jis. Jis niekada nesugebėtų pasiekti to, ką darau aš! 

Bet jis vis vien ėmė krauti maistą į lėkštes, ant baltų makaronų 
kaugių užpylė rudojo padažo. Sau, Feliksui ir Vincentui. 

— Darkart, Vincentai. Jei yra, kaip sako Feliksas... 

Jis uždėjo ranką ant Vincento rankos. 

— „„tuomet šįkart turėtume veikti kartu! Jei taip... lengviau. O ne 
sėdėti virtuvėje ir nerimauti dieną prieš Kūčias. 

- Jau pakaks, Leo. Nejau nematai, kad jis nenori! 

— Ką, po velnių, tu išmanai? Dabar kalbu su Vincentu. 

— Žinau, kad jis nenori! Jaučiu tai! 

- Na labas, Feliksai! Tu jauti? 

Puodas su padažu stovėjo tarp jų. Staiga Feliksas čiupo jį ir sviedė 
į sieną. Pritiško pilni kampai. 

— Tas, kuris prieš savo valią spjovė motinai į veidą, jaučia! Tas, 
kuris niekada nedarys nieko prieš savo valią! 

Šiltas padažas tekėjo balta siena ir tokiais pat baltais Leo marš- 
kiniais. 

— Kalbėk už save, Feliksai. Aš kalbu apie Vincentą. 

Jis spoksojo į lėkštę, į rudą ir baltą maistą. Dabar Vincentas pakėlė 
akis. 

— Galbūt galėtume liautis? 

Dabar jis uždėjo ranką ant Leo rankos. 

— Ar tu galėtum baigti? 

Mažoje šlykščioje dėtuvėje stalo kampe buvo servetėlių. Leo su- 
sišlavė jas visas ir sugniaužęs nuvalė drabužiais tekančią masę. 

— Ir kas tuomet? Sėdėti prie sušikto medinio stalo ir apsimesti, 
kad esame normalūs? 

Jie niekada nekliudė vienas kitam. Niekada nereikėjo kito prašyti. 

— Būk geras. 

Bet šįsyk jis prašė. 

— Meldžiu. Ar esu kada nors jūsų prašęs? Ar esu? Bet dabar aš 
prašau. Prašau jūsų. Dar sykį. Paskutinį. 

Jis žvelgė į ilgaplaukį broliuką ir kitą, išryškėjusiais veido bruožais. 

— Prašau. 

Jis žiūrėjo į vieną, paskui į kitą. Ir neatpažino jų. 

— Feliksai? 

Atsakymo nesulaukė. 

— Vincentai“ 

Atsakymo nesulaukė. 

— Meldžiu jūsų. 

Feliksas žvelgė jam į akis. Vincentas spoksojo į lėkštę ant stalo. 
Tyla. 

Neprimenanti jokios kitos tylos. 

- Ką gi. Padarysiu tai vienas. Jei neturiu šeimos, padarysiu vienas. 


KARTAIS NAKTYS NESIBAIGIA. Kartais muša prakaitas, kartais 
muša prakaitas ir krečia šaltis, pabundi kas dešimt minučių, idant 
vėl panirtum į naują nerišlų, nesibaigiantį sapną. 

Tai buvo tokia naktis. Vėl. Gavus neigiamą atsakymą iš dviejų ar- 
timiausiųjų tokios naktys kartojosi visą savaitę. Susitikęs su broliais 
jų suknistame bute Geteborge jis iš tikrųjų suprato. Šešias naktis ta 
velnioniška vienatvė gulėjo šalia, tarp jo ir Aneli. Lyg jie būtų mirę. 
Nė tuomet taip nesijaustų - juk jis suprastų, kodėl jų nėra drauge. 
Jei būtų pasakę, kad jo nekenčia, taip nesijaustų. Bet jie gyveno. 
Tebemylėjo jį ne mažiau, nei jisai mylėjo juos. Ir vis tiek neketino 
tęsti. Du tokie artimi broliai dabar buvo be galo toli. 

Leo nusitraukė prakaitu permirkusią antklodę nuo nugaros, nu- 
sileido laiptais ir nuėjo į virtuvę. Nors termometras rodė aštuonis 
raudonus brūkšnelius žemiau nulio, atlapojo langą, atsuko veidą 
šalčiui ir kvėpavo, kvėpavo. Jis mėgino perverti švytintį durklą per 
kaukolę, tarp smegenų pusrutulių, bet šįsyk tai negelbėjo. Šiomis 
naktimis negelbėjo. Jau po vidurnakčio jis užsitempė treningą ir 
leidosi valandėlę pabėgioti tarp užtemusių priemiesčio namų, bet lyg 
užkeiktas - nenuvargo pakankamai, kad galėtų užmigti. Jį tebepylė 
prakaitas, sapnus keitė nubudimai ir kiekvieną naktį jis žingsniuo- 
davo po šaltą namą, vis bandydavo įleisti žvarbos. 

Jį persekiojo atkaklus Felikso žvilgsnis. Nepalenkiama jo nuomonė 
kalbant apie Ivaną. Po velnių, aš juk ne Ivanas! Tai Feliksas toks. O 
Vincentas... turėtų manimi pasitikėti. 

Šaltas oras. Ir ištuštėję keliai. Jis galėjo susitelkti ir kaip visad 
atsakymo ieškoti savo viduje. 

Pastarosiomis paromis jis vis kartojosi tris kertinius visų apiplė- 
šimų akmenis. Planavimas. Puolimas. Ir svarbiausia —- pabėgimas, 
plėšiko virsmas kitu žmogumi. 

Viena dalis visad tokia pati - puolimas. Jiems nė karto nepavyko 
pasiekti tikslo. Iš dešimties milijonų, buvusių šarvuotame furgone, 
gavo tik milijoną. Kaskart seifuose ir saugyklose buvo daugiau pi- 
nigų, nei jie tikėdavosi. Leo manė, dvigubo apiplėšimo metu jiems 
pavyks pričiupti bent aštuonis milijonus, bet pavyko išpešti tik tris, 
o trigubo apiplėšimo metu iš jo tikėtųsi penkiolikos milijonų galų 
gale gavo tik du, ir tų pačių didžioji dalis buvo sulieta prakeiktais 
raudonais dažais. 

Jis nubraukė šviežią sniegą nuo lango atbrailos ir suspaudė jį 
saujoje - maloni vėsa virto vandeniu. 

Jis juk turėjo savą kalendorių. Dienos, kurių kiti nelaikė svarbio- 
mis, datos, kurias jis pats nusprendė užpildyti, suteikti joms prasmę. 
Jis sukūrė savo kalendorinius metus - apiplėšimų seriją, kuri turėjo 
atnešti trisdešimt milijonų kronų. Investavus į legalią veiklą ir išplo- 
vus, pinigai užtikrintų trijų brolių ateitį. 

Jis užvėrė langą, nusišluostė ranką virtuviniu rankšluosčiu ir 
koridoriumi nužingsniavo į svečių kambarį. Po įvykdytų devynių 
apiplėšimų šunsnukis faras, pavarde Bronksas, nėmaž nenutuokė, 
kas jie. Vadinasi, jei jis ir toliau parinktų tinkamą datą, tiksliai su- 
planuotų ir pabėgtų tinkamai, anksčiau ar vėliau puolimas atneštų 
didžiausią grąžą. 

Dešimtasis. 

Mažas miestelis netoli Stokholmo. 

Kūčių išvakarės - atlyginimo mokėjimo diena. 

Tai nebus „karinės grupuotės“ darbas. 

Nes grupuotės nebebuvo, daugiau niekada nebus puolimų, dau- 
giau niekas nė eilute neužsimins apie ją. Šešėliai pradingsta. Ir įgyja 
naują formą. Būtent tokiam atvejui jis rengėsi banke Rimbu. Ki- 
tokiam nei ankstesni plėšimai - vilkint džinsus ir šviesią striukę, 
sportinius batelius su lipdėmis, ant galvos užsimaukšlinus juodas 
pėdkelnes ir neiššovus nė šūvio. Tąkart jie mokėsi to, kas vieną- 
dien turėjo praversti: pakeisti tapatybę ir atsisakyti įprasto veikimo 

modelio. Dabar tai buvo būtina, tapo svarbu tą akimirką, kai du 
broliai atsisakė bendradarbiauti, taigi tolesnių vyriausiojo brolio 
veiksmų nebuvo galima sieti su jais. 

Jis nuėmė grindų dangos kvadratus, truktelėjo dangtį ir atidarė 
seifą, stebėjo, kaip aksominė nugarėlė grimzta tamson. Nusileidęs 
žemyn, įžiebė lemputę virš eilėmis išrikiuotų automatinių ginklų. 

Lentynoje prie neperšaunamųjų liemenių gulėjo juodas sportinis 
krepšys. 

Trigubas apiplėšimas atnešė du milijonus šimtą trisdešimt septynis 
tūkstančius kronų. 

Du šimtai dvidešimt septyni tūkstančiai padengė įvairias išlaidas. 

Šimto devyniasdešimt penkių tūkstančių nepavyko išplauti. Liku- 
sieji buvo išdalyti į keturias krūvas - po keturis šimtus dvidešimt aš- 
tuonis tūkstančius septynis šimtus penkiasdešimt kronų kiekvienam. 

Jo krūva gerokai sumažėjusi. Liko septyniasdešimt penki tūkstan- 
čiai. Banknotai vos dengė krepšio dugną. 

Leo atsegė užtrauktuką ir susižėrė dešimt tūkstančių įvairių ku- 
piūrų - pinigus ketino duoti Aneli. Kalėdinės dovanos, vaišės, eglutė 
ir lempelės - ji rado tokias pačias kaip kaimynų obelyje. 

Dar dešimt tūkstančių jam pačiam. Liko penkiasdešimt penki 
tūkstančiai. 

Jis užsegė krepšį ir atsisėdo ant betono, jam už nugaros stovėjo 
paskutinis AK4. Skęsdamas akinamoje lempos šviesoje, įsiklausė į 
siurblio grumėjimą po basomis kojomis. 

Anga viršuje išeina į įprastą kambarį. Jei jis išliptų ir visiems lai- 
kams uždarytų saugyklos duris, niekas niekada nesužinotų. 

Žingsniai šaltu juodu ir baltu linoleumu. Jos žingsniai. Ji jau sto- 
vėjo viršuje, lempa nušvietė jos kelius, tik tiek jis tematė. 

— Leo? 

— Ką? 

— Ką veiki? 

Aneli atsitūpė. Vilkėdama plonyčius naktinukus ji šalo. 

- Grįžk. Eime gulti. Pasistenk pamiegoti. 

— Penkiolika milijonų. 

Ji iš tiesų klausė. 

— Tiek turėjom gauti iš trigubo apiplėšimo. O turim beveik... nieko. 

Ji susigūžė. Basomis kojomis stengdamasi išsilaikyti ant siaurų 
skersinių, ji nusileido žemyn ir šiltai paglostė Leo skruostą, nors 
pati stingo iš šalčio. 

- Žinai? 

Juos supo eilės tvarkingai išrikiuotų ginklų, lyg milžiniškos sienose 
įstrigusios fosilijos. 

Jis grasino atiduoti ginklus pavojingiausiems Švedijos nusikaltė- 
liams, kad jų veikla taptų efektyvesnė. Bet susilaikė. Jam nerūpėjo 
nei jie, nei prakeiktasis faras, kuriam grasino. 

— Leo, aš myliu tave. Aš vienintelė apie tave žinau viską. 

Aneli įsitaisė jam ant kelių, ji iš tiesų šalo, basų kojų pirštus sten- 
gėsi pakelti nuo grindų, trynė vienus į kitus. 

— Žinau, ką tau reiškia Feliksas ir Vincentas. Žinau. Bet dėl mūsų 
aš palikau sūnų. Tu privalai paleisti savo brolius. Dėl mūsų. 

Aneli žvelgė į jį, į taip arti esančias jo akis. Sutikusi švytintį žmogų, 
pamilo jį. Dabar jis nebešvytėjo. 

— Žinau, kad rūpinaisi jais. Bet brolis neturi atstoti tėvo. 

Ji pabučiavo Leo, o jis žvelgė į ją. Regis, jis švytėjo, seniai šitaip ne- 
buvo, bet dabar ji buvo tikra, kad pastebėjo jį švytint bent kruopelytę. 

— Kas nutiko? 

- Tu. 

— Ką? 

— Manai, galėtum vairuoti pabėgimo automobilį? 

Ji ne iš karto išgirdo. 

— Ar galėtum? 

— Ką? 

— Vairuoti pabėgimo automobilį? 

Dabar ji išgirdo. 

— Aš? 

- Tu. 

Ji padėjo jiems nusigrimuoti ir pavėžėjo iki pirmojo apiplėšimo 
vietos. Paskui ji turėjo pasitraukti, važiuoti namo, laukti nedaly- 
vaudama. 

Dabar jis norėjo, kad ji iš tikrųjų veiktų drauge. 

Kaip ir Feliksas, ji turėjo vairuoti pabėgimo automobilį. 

Ji pabučiavo jį. 

— Aš? 

- Taip. Tu. Aš nejuokauju. Tu velniškai puikiai vairuoji. 

Ji susigūžė jo glėbyje, gluste prigludo prie jo odos, juokdamasi 
bučiavo jį. 


Ankstyvas rytas, buvo dar tamsu, žibintai tebešvietė gatvėse tarp šeš- 
tajame dešimtmetyje statytų triaukščių Bagarmoseno daugiabučių. 

Jis nusekė paskui į Aneli į miegamąjį antrame aukšte, atsigulė į 
lovą, kuri nebeatrodė sudrėkusi nuo prakaito. Jinai laikė jį apkabinu- 
si, kol jis užmigo. Miegojo tris valandas. Atrodė, lyg būtų išsimiego- 
jęs, kūnas vėl klausė, jis galėjo mąstyti, judėti lengvai ir sklandžiai, 
skubėti į priekį. 

Jis sąmoningai pastatė automobilį kiek atokiau. Pro belapį krūmą, 
apleistą žaidimų aikštelę atėjo prie užpakalinio namo įėjimo. Leo 
nenorėjo, kad Jasperas jį pastebėtų, juk žinojo, kaip jis dirsčiojo pro 
virtuvės langą, kaskart priekinėje aikštelėje sustojus automobiliui, 
pasirengęs sprukti, jei prisiartintų farai. 

Jis surinko keturženklį durų kodą. Tikėjosi, kad šis nebus pakeis- 
tas. Pasigirdo duslus spragtelėjimas, jis įžengė į laiptinę ir prilaiky- 
damas uždarė duris. 

Jasperas buvo smulkiai suplanavęs pabėgimą. Priešais namą, kitoje 
stovėjimo aikštelės pusėje buvo Nakos rezervatas, viena didžiausių 
miškingų teritorijų Stokholmo apylinkėse. Kiek tolėliau, tarp dvie- 
jų didelių akmenų jis užkasė plastikinį indą su viskuo, ko tik gali 
prireikti, - su džinsais, batais, apatiniais, neperpučiama striuke, 
medžiokliniu peiliu, grynaisiais, pasu ir prieš trejus metus Ameri- 
koje pirktu „Beretta“ firmos pistoletu, kurį parsisiųsdino dalimis. 
Bet dabar jam nereikėjo bėgti, ginkluotis ir slėptis. Abu prisiminė 
Jasperą parvertusį stiprų antausį, parblokštas jis gulėjo ant grindų 
ir spoksojo apimtas neapykantos, nusivylimo, sąmyšio ir liūdesio - 
akyse visi jausmai, lyg pasirengusio pulti gyvūno. 

Žalios dusinančios laiptinės sienos. Jis atsargiai nusigavo iki durų 
ir paspaudė skambutį. 

Nė garso. Visoje laiptinėje tylu. Bet jis buvo tikras, kad durų akutė 
aptemo. 

Jis beldė be perstogės. 

Pagaliau pakilo pašto angos sklendė. 

— Ko nori? 

— Pasikalbėti. 

— Apie ką? 

— Atidaryk, velniai griebtų. 

Tyla. Ilgą valandėlę. 

Tuomet per grandinėlės ilgį durys prasivėrė. 

— Ištiesk rankas. 

Jaspero akys šmėkštelėjo tarp durų ir staktarėmio, jo žvilgsnis ne- 
buvo baugštus, bet neužtikrintas. Leo ištiesė delnus. Paskui pasigirdo 
grandinėlės barškėjimas, ir durys atsilapojo. 

Jis mūvėjo rudas kelnes su kantu. Smėlio spalvos marškinius. Buvo 
nusiskutęs, tvarkingai nusikirpęs. Septintą ryte Jasperas paprastai 
būdavo panašus į neklotą lovą. Veikiausiai Leo ir tikėjosi išvysti 
palūžusį, sutrikusį žmogų, bet ne įraudusius skruostus. 

Tačiau neužtikrintumas tebebuvo matyti. Jis laikė dešinę ranką 
už nugaros, lyg norėdamas parodyti, kad kažką slepia prispaudęs 
prie dilbio. 

Pasirengęs perrėžti gerklę. Pasirengęs subadyti. 

Leo žengė į vidų, ir Jasperas kaipmat žingtelėjo atbulas, stengda- 
mas išlaikyti tokį patį atstumą - pakankamai arti, idant galėtų pulti, 
bet pakankamai toli, kad nebūtų užpultas. 

— Tau nereikia manęs bijoti. 

Galvos krestelėjimas. Vienintelis Jaspero atsakymas. 

— Jasperai, mesk tą šūdą, kurį slepi už rankos. 

— Mesti? Leo, tu ir aš... 

Jasperas nurijo seiles išdžiūvusia gerkle. 

— „žinom gerokai per daug. 

— Bet tau nereikia manęs bijoti. 

— Ne? O kaipgi ginklų saugykla? Devyni bankų apiplėšimai? Cen- 
trinė stotis“ 

Žingsnis į priekį. Viskas kaip pirma. Jasperas žingtelėjo platų 
žingsnį atgal. 

— Galbūt atėjai čia... apsivalyti. Galbūt tu ir tavo broliai nuspren- 
dėte baigti savo veiklą. Manai, nesuprantu, kad tokiu atveju tiesiog... 
išrūkčiau per kaminą? Kaip pora kerzų? 

Leo ketino žengti dar žingsnį, bet Jasperas iškėlė kairę ranką. 

— Nesiartink. 

- Tau nereikia peilio, padėk jį. 

- Pasikabink striukę. 

Jie abu tebestovėjo, laikydamiesi atstumo. Leo nusivilko odinę 
striukę ir pakėlė ją, pasukiojo ją į priekį ir atgal, jis nieko neslėpė. 

- Paskui batus. 

Leo pasilenkęs atsirišo raištelius, pakėlė batus ir padėjo ant džio- 
vyklos, šalia blizgančių, kaip naujų, juodų paramilitarinių batų poros. 

Visai tokie, kokius Leo sudegino. Tik šių metų modelis. 

- Ar dabar galėčiau gauti puodelį kavos? 

- Tik tuomet, kai atsiraitosi klešnes. 

Padaręs, kaip lieptas, Leo plačiai atmetė rankas į šalis. 

- Žiūrėk... tik kojinės ir plaukuotos blauzdos. O dabar kavos? 

Neužtikrintumas tebebuvo justi. Jasperas žvelgė į jį tylėdamas, lyg 
negalėtų apsispręsti, subadyti ar perrėžti gerklę. 

- Po velnių, Jasperai... jei norėčiau tavęs atsikratyti, nedaryčiau 
to tavo bute. Kaip manai? 

Dar valandėlė. Tuomet jis linktelėjo, ištraukė iš už nugaros deši- 
nėje rankoje laikomą ilgą aštrų virtuvinį peilį. Trumpas koridorius, 
vedantis į virtuvę. Jis užmetė akį į svetainę - altoriaus nebebuvo. 
Žalioji beretė. Paskutinėse Norlando jėgerių pratybose daryta unifor- 
muoto Jaspero nuotrauka dingusi. Nebėra vadovėlių, durtuvo - jokių 
svarbių daiktų. Liko tik stalas su tuščia vaza ir žvakidė be žvakių. 

Virtuvėje Jasperas pripildė kavos filtrą. Leo atsisėdo. 

- OK. Ko atvažiavai? 

— Norėjau pamatyti, kaip gyveni. 

— Kaip gyvenu? 

Jasperas nusišypsojo, tiksliau nusiviepė. Ir Leo pirmąkart paste- 
bėjo kitapus stalo ant kėdės atlošo kabančią striukę, kaip ir kelnės, 
rudos medžiagos. Ant dešinės rankovės išsiuvinėta emblema slėpėsi 
raukšlėje. 

— Ką tu vilki? Ir kas, velniai rautų, ten kaba? 

Leo linktelėjo į kėdės atlošą, uniformos striukę su įmonės pavadi- 
nimu, kurio buvo matyti pirmosios trys raidės „Sec“. Jis jau žinojo, 
kaip atrodo visas žodis, įspėjo raukšlėje pasislėpusį pavadinimą. 
Kurių galų šitokia striukė kaba ant Jaspero virtuvinės kėdės? 

— Ji mano. 

Leo pirma dirstelėjo į striukę, paskui į Jasperą. 

- Tavo? 

— Taip. Juk buvau išmestas iš darbo, ar ne? 

— Ok... tokiu atveju... ką tu ten darai? 

— Ok... tokiu atveju... ką tu čia darai? 

Jasperas atsuko nugarą ir kažką padarė švilpiančiam, dundančiam 
kavinukui. Jis nebebuvo neramus. 

— Esu čia todėl, kad man tavęs reikia. 

Jis atsisuko kiek per skubiai. 

- Reikia manęs? 

— Taip. Plėšime dešimtąjį. 

Buvo akivaizdu. Kūnas atsipalaidavo. Visiškai. Ką tik tarpusi grės- 
mė išgaravo. O drauge su ja ir priešiškumas, įtarumas. 

Po septynerių ilgesio kupinų mėnesių jie buvo čia. Drauge. 

— Dešimtąjį? 

— Dešimtąjį. 

Lengviausia paleisti besiveržiantį septynių mėnesių ilgesį plačiai 
nusišypsant. 

— Maniau, jau niekada nebeprašysi. 

Jis pripylė du puodelius kvepiančios stiprios kavos. 

- Taigi... pradėkim iš naujo. Kuo, velniai rautų, tu užsiimi? 

Ant kėdės atlošo kabėjo uniformos striukė. Dabar buvo matyti 
visos raidės. „Securitas“. Didžiausia Švedijos saugos tarnyba. 

- Išjungiu kaukiančias signalizacijas, tiriu sudužusius mokyklų 
langus ir išlaužtas parduotuvių duris, važinėju po pramoninius ra- 
jonus... na, maždaug. 

Jis atidarė šaldytuvą, išėmė pieno pakelį ir pakėlęs kelis centimet- 
rus virš Leo puodelio pripylė. 

- Ar to tu dabar nori? 

Vyrai gurkštelėjo kavos, atrodė visai geriama. 

- Kalba apie mus visą laiką. Ten. Biure. 

Jasperas vis dar plačiai šypsojo, ilgesys pamažėle dingo. 

- „Karinė grupuotė“. Taip jie kalba. Kur jie taikys kitąsyk? Į banką? 
Inkasatorių furgoną? Į stotį? Aš tik klausau. 

Jis laikėsi išdidžiai. Lengva buvo jį įsivaizduoti kavutės metu spir- 
gantį, bet negalintį išsiduoti. 

- Po kelių mėnesių aš pats vairuosiu furgoną. Mąsčiau, kas, jei 
mane apiplėš? 

Jis mostelėjo į ant kėdės kabančią striukę. 

- Yra du variantai. Pirmasis - darysiu, kaip liepiamas, jei matysiu, 
jog plėšikai žino, ką daro. Antrasis - jei jie mėgėjai... nugalėsiu juos. 
Leo, įsivaizduok, surietęs porą plėšikų, tapčiau dienos didvyriu, apie 
mane rašytų Aftonbladet", ir niekas neįsivaizduotų, kad aš pats būčiau 
galėjęs dėvėti kaukę. 

— Yra ir trečias variantas. 

— Nagi“ 

- Ką darytum matydamas, jog tai aš? 

— Tu? 

- Jei aš ir būčiau tas plėšikas? 

— Po velnių... nusirengčiau nuogai. Atsigulčiau. Galėtum daryti, 
ką panorėjęs. Elgčiausi, kaip liepiamas. 

Juokas. Iš pat širdies gelmių. 

- Bet kol kas tai neįmanoma, dar neįmanoma. Supranti, Leo? Dar 
anksti, privalau užsitarnauti pasitikėjimą, įsidirbti, tapti sistemos 
dalimi. Tuomet galėsiu vairuoti furgoną. 


* Vienas didžiausių Švedijos laikraščių. 

Leo ištuštino puodelį, dar niekada nebuvo baigęs gerti kavos 
Jaspero namuose. 

- Puiku. Tuomet pirma imsimės dešimtojo. Paskui galėsim pla- 
nuoti šitai. Tu ir aš. 

Vos prieš kelias valandas jis vienas sėdėjo ginklų sandėlyje. Dabar 
jau turėjo vairuotoją. Ir sąjungininką, galintį jam iš paskos žengti į 
banką. 

— O broliai? Ką jie apie tai mano? 

— Nieko. Jie nedalyvaus. 

— Vadinasi... dabar esam tik tu ir aš? 

— Ne. Mūsų daugiau. Turim vairuotoją. 

— Kas jis? 

— Aptarsim vėliau. 

— Tik trys? 

— Yra dar vienas. 


Puikiai pažįstami, galvoje įsirėžę keliai: kelias savaites jie suko ratus — 
Feliksas stengėsi įsidėmėti kiekvieną naują posūkį, kiekvieną vairo 
judesį, Leo sėdėjo keleivio sėdynėje lygindamas tai, ką matė už lango, 
ir ant kelių gulintį 1:50 000 mastelio vaizdą. 

Anuomet. Drauge planuojant pabėgimą. Anuomet, kai plėšė kartu. 

Jis beveik atvyko, riedėjo paskutinį kilometrą nuosavų namų 
gyvenvietėje su priemiestinių traukinių stotele ir nedidele prekyb- 
viete - miestelio širdimi, žmonių susitikimo vieta. 

Per porą dienų viskas apsivertė aukštyn kojom. Nuo apsilankymo 
Geteborge ir nutolusių Felikso ir Vincento iki visai priešingo apsi- 
lankymo persigandusio, darbą radusio Jaspero namuose, kurio metu 
atsivėrė naujos durys. 

Jis nutraukė ryšį su Jasperu, kuris melavo jam į akis apie bombą, 
o vėliau įrėmė užtaisytą ginklą į jaunėlio Vincento kaktą, su Jasperu, 
kuris leidosi užvaldomas smurto ir sugriovė jo pasitikėjimą. Leo 
užmezgė naują ryšį su Jasperu, vilkinčiu „Securitas“ uniformą. Jis 
buvo bepakeičiąs darbą - pradėjęs nuo patrulio ekipažo, vykstančio 

įsijungus signalizacijai, ketino tapti furgono, gabenančio pinigus iš 
Švedijos centrinio banko ir į jį, vairuotoju. 

Jis sėdėjo prie to virtuvės stalo, kur kadais stovėjo nušveisti batai, 
su kuriais Jasperas skyrėsi lyg su bendrą tikslą turinčiais draugais. 
Pirma - nedidelis apiplėšimas prieš Kalėdas, kuris turėtų padengti 
kito apiplėšimo - kitąmet prieš Kalėdas - išlaidas. Objektas - Centri- 
nio banko būstinė. Vieta - požeminis garažas po didžiausiu prekybos 
centru Stokholme. Tikslas - kasdien kalėdinės prekybos atnešami 
nuo keturiasdešimties iki penkiasdešimties milijonų kronų. Prekybos 
širdis ir kraujotakos sistema patirs infarktą. Su Jaspero pagalba tai, 
kas atrodė neįgyvendinama, tapo įmanoma. Šitokia suma būtų puiki 
pabaiga, galbūt jam pavyktų sutelkti brolius paskutiniam kartui. 

Po metų. 

Didžiausias apiplėšimas Švedijos istorijoje. Ir viskas bus baigta 
visiems laikams. 

Jis sustabdė automobilį prie vartų. Praeitą sykį kieme gulėjo lapų 
šūsnis, dabar jų nebebuvo. Sušalusi žolė traškėjo po batais, ledo kris- 
talai badė skruostus, žėrėdami ryto saulėje, sukosi aplinkui. Tąkart 
jo neįsileido, pasitiko prie durų, jis atidavė voką su aštuoniasdešimt 
šešiais penkių šimtų kronų banknotais ir nuėjo. Šįkart svarbu patekti 
vidun, pasikalbėti namuose niekam negirdint. 

— Ar tėvas namie“ 

Jis linktelėjo vyrui, po pažastimi pasibrukusiam laikraštį, kuris 
klūpomis ant sniego, regis, apžiūrinėjo tvorą. 

— Leo“ 

Jis atsistojo ir nusiėmė akinius. 

- Leo, šimtas metų. Nedažnai užsuki aplankyti tėčio. 

Leo žengė prie namo savininko Stivo, gyvenančio didesniame 
žalios retos tvoros statiniai buvo įlaužti per vidurį. 

— Ar yra“ 

— Kas? 

- Viduje? 

- Manau, kad taip. Juk jo automobilis čia. 

Senasis geltonas sabas universalas atrodė dar prasčiau. Stovėjo 
toje pačioje vietoje kaip praeitąsyk, tik įstrižai. Stivas papurtė galvą 
ir pasikasė kaklą. Kažkas jį slėgė, judesiai nebuvo spontaniški, atrodė, 
lyg juos skatintų mintys. Mosikavo rankomis ir sunkiai dūsavo sulig 
kiekvienu krustelėjimu. 

— Jis įvažiavo. 

Vangumas peraugo į susierzinimą. Stivas demonstratyviai dirstelėjo 
į Ivano automobilį, atsiduso, tuomet žvilgtelėjo į tvorą, darsyk atsiduso 
ir parodė ryškias padangų žymes vejoje, prie pat sulaužytų statinių. 

— Tiesiai į tvorą. 

— O dabar jis namie? 

— Jis viduj, bet manęs neįsileidžia, neatsako į beldimą. 

- Puiku. Žinosiu. Pamėginsiu pats pabelsti. 

Stivas nesiklausė, įsitraukęs judino statinį, lyg šis būtų klibantis 
dantis. 

- Tavo tėvas kartais gali būti... tikra rakštis. Bet tokio jo dar nieka- 
da nemačiau. Tik tūno užsirakinęs viduje. Jis visad laiku sumokėdavo 
nuomą. Dabar nė to nepadarė. 

Jis mažumėlę palenkė lentelę, truktelėjo, ir ta liko jo rankoje. 

- Be to, jis skolinosi iš manęs. 

Leo žvilgtelėjo į apatinį namo aukštą. Visi langai tamsūs - iš vidaus 
ant karnizų užmesti užklotai ir antklodės. Kaip per karą. 

— Kada matei jį paskutinįsyk? 

- Vakar, kai grįžo iš „Systemet“. Bandžiau pasikalbėti, bet jis už- 
trenkė duris man prieš nosį... vairavo išgėręs... stengiausi nuoširdžiai 
pasikalbėti. 

- Arjis nesakė nieko... keisto? 

— Keisto“ 

- Kas jam neduoda ramybės. Ko nors nežinąs ar negalįs apie tai 
kalbėti... jūs juk pasišnekate? 

Stivas gūžtelėjo pečiais. 

— Ne. Nieko. Jis nesakė nė žodžio. Tiksliau, vienintelis dalykas, 
kurį sakė, cituoju: „Eik ir iškrušk kaktusą , jei to nepadarysiu, toliau 
cituoju: „Sukišiu jį tau į šikną.“ 

Žalias lentgalis gulėjo ant žemės. Jis nulaužė kelis styrančius ši- 
pulius, tada pakėlė nuolaužą. 

— Turiu atsarginį raktą, bet nedrįstu eiti į vidų. Nesuprask manęs 
klaidingai, man patinka Ivanas, jis gali būti rakštis, jo būdas velnio- 
niškas, bet jis dažnai kalba protingai ir šmaikščiai ir, Leo... dabar aš jo 
neatpažįstu, atvirai kalbant, man šiek tiek neramu ir truputėlį baisu. 
Jis grėsmingas, nebuvo toks anksčiau, bent su manimi. Nesuprantu, 
kas nutiko. 

Leo linktelėjo. Jis suprato, kas nutiko. 

Tėtis sprendė savo problemas, kaip buvo pratęs. Užuot kalbėjęs, 
jis gėrė ir kėlė vaidus. Leo apėmęs nerimas vėl išgaravo. 

— Palik tai man. Kiek jis tau skolingas? 

Pirmąsyk Stivas mažumėlę atsipalaidavo. 

— Nuoma. Ir delspinigiai. Iš viso - aštuoni tūkstančiai. 

Leo ištraukė piniginę iš užpakalinės kelnių kišenės, suskaičiavo 
šešis tūkstančius penkių šimtų kronų kupiūromis. 

- Likusius du gausi per savaitę. Aš sutaisysiu tvorą. OK? 

Atsipalaidavo net Stivo veidas, jis jau buvo betiesiąs ranką, tačiau 
Leo patraukė pinigus. 

— Bet aš norėčiau gauti atsarginį raktą. 

Leo įkišo raktą į spyną ir pasuko. Tamsu. Ilgai nevėdintoje patalpoje 
sklandė įprasti tėvo kvapai. Leo įžiebė lempą. Ant grindų mėtėsi laik- 
raščių skiautės. Ant stalo gulėjo sulamdyti „Keno“ bilietai, suplėšytos 
maisto pakuotės, nuluptas svogūnas, žirklės, sukarpyti laikraščiai, 
klijai, tušti vyno buteliai - Leo suskaičiavo jų keturiolika. Ant sofos 
numestas kažkas juodas - storas aplankas nutrintos juodos odos 
viršeliais. Iškarpos. Jis ėmė vartyti, prisėdo. Lapas po lapo, iškarpa po 
iškarpos - straipsniai apie nusikaltėlius - „karinę grupuotę“. Stiklo 
duženų, kaukėto jo veido ir aštuonių šūvių į kasos langą nuotraukos. 

„Sušiktas iškarpų aplankas.“ 

Tėtis tikrai turėjo įrodymų. Jis ne spėjo, o žinojo. Surinko straips- 
nius, kuriuose rašoma apie jo sūnus, kad galėtų dar kartą juos per- 
skaityti. 

Lyg didžiuodamasis. 


564 


Nebuvo tikras, ar anksčiau jis kada nors didžiavosi. Pajuto ne- 
smagumą, ne tik krūtinėje, bet ir pilve. Užvertė aplanką ir nuėjo 
prie uždarytų durų. 

Ivanas Duvnjakas gulėjo tamsoje. Nė krust. Prisiartinęs prie lovos 
krašto, Leo pridėjo pirštą tėvui prie burnos. Pajutęs silpną kvėpavimą, 
uždengė delnu nosį ir burną. Iš gerklės išsiveržęs atsargus gergždimas 
peraugo į aršų knarkimą. Jo tėtis buvo gyvas. Dabar jis apsivertė, 
suurzgė ir miegodamas užsimojo tarsi kūju. 

- Tėti. 

Leo suėmė petį ir krestelėjo. 

— Tėti! 

Didysis kūnas lėtai ėmė verstis. Akių neatmerkė. 

— Pabudome ir kelkimės! 

Tingiai atsivertęs Ivanas bandė sugauti šviesą ir realybę, kuri 
neseniai buvo tamsi ir tiršta. 

— Pažvelk į mane! Tėti! 

Tuomet jis atmerkė akis, bet tik vos vos. 

— Leo? 

Ivanas stipriai įsikibo ištiestos Leo rankos ir sunkiai kėlėsi, paga- 
liau basos kojos pasiekė grindis. 

— Kaip, velniai griebtų... tu čia patekai? 

— Ką tu darai, tėvai? Vaidijiesi su namo savininku, išgėręs įvažiuoji 
į tvorą, siunti jį velniop, gąsdini. Kas, jei jis būtų iškvietęs policiją? 
Kas, jei šunpalaikiai būtų atvažiavę? Čia! Guli it nusiplojęs jūrų 
vėplys, o Stivas paduoda raktą farams ir šie, įžengę į vidų, apsidairę 
šioje kiaulidėje, randa... šitai. 

Jis nušveitė juodąjį aplanką Ivanui ant kelių. 

- Žingsnis nuo tavęs iki manęs ne itin platus, ar ne? Jei jie rastų 
šitą, ar nesupranti... trijų sūnų tėvo namuose! „Patikrinkime juos.“ 

Ivanas pažiūrėjo į iškarpų aplanką. Nenumetė, atsargiai perdėjo 
jį ant lovos. 

— Tavo suknistos kvailystės pakištų mane, Feliksą ir Vincentą! 
Įduotum savo sūnus! Tavo sušiktas gėrimas ir velnioniškas išsišoki- 
mas viską sugadintų darsyk! 

Jis nutraukė abu apklotus ir atitraukė užuolaidas. Daugiau šviesos. 
Ivanas nunarino galvą, regis, bandydamas jos išvengti. 

- Pažvelk į mane, tėvai. Ir paklausyk. Atvažiavau čia... pasiūlyti 
darbo. 

- Aš turiu darbą. 

— Nesąmonės. Aš ką tik kieme Stivui sumokėjau šešis tūkstančius. 
Jis sakė, kad iš tikrųjų esi jam skolingas daugiau. 

Jis delsė. Pagaliau pavargusios akys apsiprato su dienos šviesa, 
nustojo mirksėti. 

- Darbo pasiūlymas. Man trūksta rankų. 

Ivanui teberaibo akyse. Atsistojęs jis tyliai iškėblino iš kambario. 

- Tu - bailys. Tau neužteks vyriškumo. 

Leo nusekė iš paskos. 

- Turi nuskęsti vyne, kad išdrįstum į močiutės namus sviesti 
Molotovo kokteilį. 

— Taip. Galbūt. Bet aš neišduodu. 

- Aš neišdaviau tavęs! 

- Tu... 

— Man buvo dešimt. Ir tai... jau nebegalioja. Taigi liaukis. 

Laikraščių skiautės ant grindų. Maisto likučiai ant stalo. 

Tėvo paveikslas. 

- Jei nesiliausi, Leo, tave persekios kaip žvėrį. 

Žvelgdamas į sūnų, Ivanas perbraukė rankomis miego sutaršytus 
plaukus. 

— Ar girdi, Leo! Jie nepaliks tavęs ramybėje! Vieni farai sėdi auto- 
mobilyje, bet kiti turi tokius pačius ginklus kaip ir tu. 

Balse negirdėti stačiokiško sarkazmo, jis kalbėjo rimtai. 

- Jie laukia, kol tu suklysi, o tuomet... paleis kulką. Nejau nesu- 
pranti? Negali jų nugalėti - tiesiog negali. 

- Aš tai padarysiu. Su tavim ar be tavęs. 

Jo tėvas atsisėdo ant susidėvėjusios sofos. Atrodė kone mažas. 

- Vadinasi, tavo pezalai niekur neveda. Aš tenoriu išgirsti, taip 
arba ne. 

Ivanas išsitempė. Iš tiesų. 

— Jums reikia manęs? 

— Prisijungsi? 

— Jums reikia manęs, ar ne? 

— Mums reikia tavęs. 

Mums reikia tavęs. Leo pasakė. Mums reikia tavęs. Štai kaip jis 
atsakė į tiesų klausimą. 

Trims sūnums jo reikėjo. 

— Prisijungsiu. 

Leo linktelėjo, tuomet nutraukė ant virtuvės lango kabantį storąjį 
apklotą ir ryškioje šviesoje ėmė šokti dulkės. 

— Nuo šios akimirkos nė lašo. 


JIS NEPRISIMINĖ, KADA paskutinįsyk pats buvo vyniojęs dovaną. 
Ar išvis yra tai daręs? Tai ji naktimis sukraudavo kalėdines dovanas, 
kol trys sūnūs, kupini vilčių, miegojo. 

Ivanas pakėlė didžiulę dėžę, pasvėrė rankoje, spėdamas, jog ši sve- 
ria ne daugiau nei penkiasdešimt gramų. Raudonas blizgus popierius, 
auksinis kaspinėlis. Pačiame stalo vidury gulėjo žirklės. Jis perbraukė 
aštria jų briauna plastikinę juostelę - šitaip juk darydavo Brit Mari, 
ir kaspinėlis sušokdavo smulkiomis garbanėlėmis, kurias sukaišiojus 
išeidavo prasiskleidęs rododendro žiedas. Šįkart kaspinėlis neatrodė 
taip. Kad ir kiek jis braukė žirklėmis, kad ir kaip rišo, išeidavo tik 
išsikerojęs dygliuotas krūmokšnis. 

Kortelė turėjo pūpsoti viršuje, pačiame centre, greta auksinio krū- 
mokšnio. Primygęs popierėlį, pamėgino rašyti jame mėlynu rašikliu, 
bet šio rašalą kaipmat netyčia nubraukė. Paėmė ryškesnį juodąjį. 

Linksmų Kalėdų linki Ivanas. 

Jis pakilo nuo stalo virtuvėje ir nunešė paketą - ne penkiasdešimt, 
daugių daugiausia dvidešimt penkis gramus - ankštuoju koridoriumi 
ir padėjo prie laukujų durų šalia kitų. 

Tuščias paketas. Tuščia Kalėdų dovana šalia kitų tuščių dėželių. 

Jis netrukus ketino eiti paimti dar vieno paketo, bet stabtelėjo. 
Drebulys įsismarkavo. Turėjo palaukti, kol mažumėlę aprims, niekam 
nevalia pastebėti. 

Naktį bus prasčiau. Dar blogiau bus rytoj. Išvalyti kūną nuo alko- 
holio - lyg išvaryti viduje apsigyvenusį žmogų, kuris puikiai įsikūręs 
nė už ką nenorėjo pasitraukti. 

Šįryt jis drebėjo mažiau. Stovėjo vonioje savo namuose, padėjo 
skustuvą į praustuvę, perbraukė ranka stangrią nuskustą odą: lyg 
ant jo veido būtų užtempta per maža kaukė. Šis atvaizdas pasitiko 
jį veidrodyje. Štai kodėl jo akys atrodė pasruvusios ir mažos, lyg 
slėptųsi. Jis nenorėjo matyti pražilusių smilkinių, banguotų plaukų ir 
nosies, didesnės nei anuomet, kai atvyko į Švediją; jis žinojo - nosis 
ir ausys auga visą gyvenimą. 

Kūną gėlė vis žemiau. Be perstogės. Bjaurūs diegliai varstė pilvą ir 
šoną, kur jis manėsi esant kepenis, ir kiek arčiau nugaros, kur turėtų 
būti inkstai. Jis nežinojo, kiek laiko dieną ir naktį gėrė vyną, bet su- 
vokė, kad užtruks mažiausiai tris dienas, kol nervai grįš į ankstesnę 
būklę. Su prakeiktais diegliais jis galėjo gyventi. 

Bet sklaidantis nuodams ir pro sausą odą besiveržiant nervams, 
mintis apie banko apiplėšimą jį gąsdino. 

Buvo viena išeitis. Gerti. Nedaug, tik tiek, kad tas viduje tūnantis 
velnias išsinešdintų pamažu, nekeldamas bangų. Suvaldyti nerimą. 
Po taurę vyno kas valandą. Niekas nė nesuuostų. 

Bet juk jis pažadėjo. Pažadėjo vyriausiajam savo sūnui negerti nė 
lašo. Todėl paliko skustuvą praustuvėj ir išėjo iš vonios, neprieidamas 
prie puspilnio butelio, stovinčio ant pjaustymo lentelės. Dilgčiojant 
šonui, nuėjo tiesiai į miegamąjį, kur gulėjo nutrintas rudos odos ke- 
lioninis krepšys ne mažiau nudilusiomis rankenomis, įsidėjo džinsus, 
porą naujų trumpikių, dvi poras kojinių, dvejus marškinius ir pilkąjį 
išeiginį kostiumą. Jis juk nežinojo, kas nutiks vėliau, nė dabar to 
nežinojo. Galbūt jis galės likti Leo namuose. Galbūt jie drauge švęs 
Kalėdas. Ivanas, Leo, Feliksas ir Vincentas. Pirma drauge plėš banką. 
O paskui švęs Kalėdas. 

Jis ištiesė rankas - jos nebedrebėjo. Pataisė padėtą ant kitų tuščiąjį 
paketą ir grįžo į virtuvę, prie stalo su dovanų popieriumi, kaspinu, 
lipniąja juostele ir dedikacinių kortelių. 

— O šita, tėvai, ar žinai kam ji skirta? 

Leo sėdėjo priešais Aneli, jiems prieš akis gulėjo supakuotos 
dėžės. 

- L-I-N-K-S-M-Ų K-A-L-Ė-D-Ų T-Ė-ČC-I-U-1... 


569 


Leo garsiai diktavo, tušinuku raitydamas raides ant neįmantrios 
dovanų kortelės. 

— .L-I-N-K-I T-A-V-O S-U-N-U-S L-E-O. 

Tuščia dėžutė buvo kur kas mažesnė nei ta, kurią jis pats nunešė į 
koridorių, Leo įmetė ją į rudą džiuto maišą prie kitų mažųjų paketų. 

- Laiminga šeima, tėti. 

Nauja dėželė. Dovanų popieriaus lakštas. 

- Užsiima tuo, ką paprastai daro laimingos šeimos, - krauna do- 
vanas ir švenčia Kalėdas su artimaisiais. Juk niekada to nesitikėjai? 

Rankos ant stalo. Jos virpėjo, bet nebuvo matyti. Priešais stovėjo 
stiklinė šalto vandens, čiupo ją ir išgėrė nė neapsilaistęs. 

Jis paliko savo būstą apatiniame namo aukšte Esmu ir išvyko į namą 
Tumboje, kuriame kartą buvo lankęsis, nors ne iš tikrųjų - tąkart 
jis tik atkulniavo iš picerijos, kirtęs judrų kelią, išsakė, ką jaučiąs, ir 
jam nė nebuvo leista įžengti vidun. Dabar jis atriedėjo automobiliu, 
pastatė jį prie nediduko įvažiavimo, už spygliuota viela apraizgytos 
tvoros. Perėjo nelygųjį asfaltą, nešinas kelioniniu krepšiu; niekas 
neliepė jam apsisukti. Pabeldė į duris, virš kurių kabėjo švelniai 
tilindžiuojantys varpeliai. Duris atidarė Leo, Ivanas padėjo krepšį ir 
koridoriuje pasikabino juodąjį paltą. Jis pajuto Leo prisilietimą ant 
peties, it pasisveikinimą, akimirką susvyravo svarstydamas, ar jam 
nederėtų apkabinti sūnaus, bet apsigalvojo. Kelią pastojo niūniuojanti 
moteris. Ji stovėjo priešais, kartodama iš garsiakalbių sklindančias Ka- 
lėdų dainas. Ivanas nenumanė, kad jo vyresnėlis gyvena su moterimi. 
Jis ištiesė ranką, pasisveikino su moterimi, vardu Aneli, kuri kalbėjo, 
kad jis labai laukiamas, o paskui nusivedė jį apžiūrėti Kalėdoms pa- 
puoštų namų. Visuose kambariuose skardėjo „Jingle Bells“, garaže 
suskambo „We Wish You a Merry Christmas . Paskui jie gėrė kavutę 
ir valgė geltonas bandeles, skambant jau „Dean Martin ir „Winter 
Wonderland“. Kad ji taip pat susijusi, Ivanas suprato tik jiems gerai 
kitą dieną. Leo stoviniavo prie sofos-lovos lūkuriuodamas. Drauge jie 
aprodė požeminį kambarį - seifą aksomine nugarėle, kuriai nusileidus 
atsiveria įėjimas. Nulipęs žemyn, jis matė ginklus, kurių, kaip žinojo iš 

televizijos naujienų pranešimų, trūksta kariuomenės saugykloje, bel, 
tiesą sakant, jo akį patraukė kas kita - klausinėjo kaip statybininkas 
statybininko, štai kodėl užtruko taip ilgai. Išmani konstrukcija. Pa- 
talpoje įbetonuotas seifas ir pompa, sauganti nuo senojo ežero, ir visa 
tai valdoma iš paslėptos elektros dėžutės. Jis perbraukė pirštais, tyri- 
nėdamas techninius sprendimus, tuomet pažvelgė į sūnų ir akimirką 
pasijuto ramus. Leo elgėsi šiltai. Vėl drauge. Tėvas ir sūnus. Ivanas 
jau tuomet norėjo paklausti: „Kada pasirodys Feliksas ir Vincentas?“ 

Paskutinis tuščias paketas maiše. Kaspinėlio garbanos pavyko 
beveik gerai, galbūt priminė ne rododendro žiedą, bet ir ne krū- 
mokšnį - veikiau laukinių alyvų kerą. Pradėjus pakuoti, už virtuvės 
lango buvo tamsu, bet vis blykčiojo pralekiančių automobilių švie- 
sos, dabar jų jau seniai nebuvo matyti, tik pavienės mašinos kartais 
nutraukdavo tylą. 

Visi drauge surinko dėžes ir popierius. Kai stalas jau buvo šva- 
rutėlis, Leo užtraukė žaliuzes ir išvyniojo tokį didelį žemėlapį, kad 
jis lyg staltiesė nukaro ant stalo kraštų. Ivanas pamėgino jį įskaityti, 
suprasti, kur jie smogs rytoj, - Leo juk dar apie tai nekalbėjo, - bet 
matė tik žalius, miškus žyminčius, plotus ir kažkiek geltonų - dir- 
bamų laukų. Po valandėlės išvydo porą nedidelių pilkų - miestų — 
lopinėlių. Viduryje, Uplando provincijoje, buvo Hebis, kiek kairiau, 
Vestamanlando provincijoje, - Sala. Jie ketino traukti į vieną iš tų 
nedidukų miestelių, apie kuriuos jis buvo girdėjęs, bet niekada ne- 
buvo juose lankęsis. Jo spėjimu, miestelis nuo Stokholmo nutolęs 
šimtą, šimtą dešimt ar šimtą dvidešimt kilometrų į šiaurės vakarus. 

Žemėlapiu uždengtas virtuvinis stalas ir dvi tuščios kėdės. Jų dar 
nebuvo. Bet tuojau pasirodys. 

Tuomet pasigirdo beldimas. 

Ne, ne tuojau. Dabar. Jie jau atvyko. 

Ivanas jautė, kaip įsitempė, kaip įkvėpęs sulaikė orą krūtinėje, 
širdis ėmė daužytis, lyg po visų tų metų jis būtų persigalvojęs ir 
nėmaž nenorėtų jų matyti. 

Jis liko sėdėti supdamasis ant savo kėdės, o Leo nuėjo jų pasitikti. 
Pasigirdo nulenkiama durų rankena, sutilindžiavo varpeliai, kaip 

prieš porą valandų atvykus jam. Paskui kažkas nusijuokė ir pliaukš- 
telėjo per nugarą. 

„Jie apsikabina. Mano sūnūs.“ 

„Kad tave kur, kaip norėčiau išgerti.“ 

Kažką sububeno, bet jis nenugirdo. Balsas skambėjo kaip dvide- 
šimtmečio, tik skaidresnis, nei jis įsivaizdavo, nepriminė nei jo, nei 
Leo balso. 

Dabar dar kažką pasakė. Ivanas stengėsi įsiklausyti. Ar tai Felik- 
sas? Ar Vincentas? Juk jis jau visai didelis? Jis suprato nežinąs, kaip 
dabar skamba jų balsai. 

Ivanas nuėjo į koridorių. Ir išvydo kažką kitą. Juk Feliksas negali 
šitaip atrodyti. Jis tamsesnis, į tėtį, o šis vaikinas nė per nago juodymą 
nebuvo į jį panašus. Bet juk tai ir ne Vincentas. Ivanas jį prisiminė, 
nors miglotai. 

- Sveiki... aš Jasperas. 

Net rankos nepriminė jo sūnų - jų plaštakos buvo kur kas stam- 
besnės, o ši smulki, tiesiog paskendo jo delne. 

- Ivanas. 

- Žinau. Aš taip pat užaugau Skugose, retkarčiais lankydavausi 
jūsų namuose, nepamenat? 

Ivanas papurtė galvą. 

- Ašjus atsimenu... po velnių, jūs picerijoje nurėžėt plaukus vai- 
kinui, o paskui vieną po kito juos sudorojot. 

Vaikinas, kurio rankos kitokios nei jo sūnų, nužingsniavo į vir- 
tuvę - akivaizdu, jis jau buvęs čia, sveikinantis su Aneli jo balsas 
skambėjo pakiliai: „Labas, Aneli, tik pažiūrėk, kas atėjo.“ Ji nusi- 
juokė, bet nenuoširdžiai, buvo girdėti, kad ji nusijuokė dėl to, jog 
taip dera. 

Ivanas liko stovėti koridoriuje, dar nenorėjo eiti. Galbūt dar kas 
nors pasirodys? Jis paskutinįsyk dirstelėjo į Leo uždarytas duris, 
tuomet įsižiūrėjo pro siaurą langelį. 

Ne, daugiau niekas neatėjo. 

— Ar tas bus kartu? 

— Jis buvo kartu nuo pradžių. 

Ant virtuvinio stalo tebegulėjo žemėlapis. Žali ir geltoni miškus ir 
laukus žymintys plotai ir pilkieji - miestai. Leo paėmė dvi dešimties 
kronų monetas ir padėjo jas ant plotelio, vadinamo Hebiu. 

- Bankas yra... čia. O čia, maždaug už kilometro... policijos nuo- 
vada, kur ne daugiau nei pusę savaitės dirba vienas ar du farai. Kūčių 
išvakarės... tokiu metu jie bus pakeliui namo. 

Leo bilstelėjo kita moneta į žemėlapį ant stalo. 

— Girdi, tėti? Stovėsi čia, prie banko, puikiai matomas. Visi besi- 
artinantys turi žinoti, kad mes ginkluoti. 

Leo pirštu nustūmė nuovadą žyminčią auksinę dešimtinę banko link. 

- Farų čia nebus. Bet jeigu jie vis dėlto pasirodytų, tavo darbas - 
priversti juos atsitraukti. Pirmasis šūvis į orą. Jei to nepakaks, šauk 
virš jų. Jei ir to bus negana, šaudyk, kiek tinkamas, į automobilio 
variklį. Jei ir tuomet jie nesupras, privalėsi saugotis pats ir saugoti 
pabėgimo automobilyje sėdėsiančią Aneli. Pažvelk į mane, tėti! Jei 
reikės šauti, taikykis į kūną. 

Prie dviejų dešimties kronų monetų prisijungė didėlesnė sidabrinė 
penkių kronų moneta, Leo padėjo ją ant žemėlapio už kelių kilometrų 
į šiaurę, prie kelio, kertančio žaliąjį - miško - plotą. 

- Pirmuoju automobiliu iš banko važiuosim čia. 
kėdės. Jie neatvyko. 

— Tėti, ar klausai? Paslėpsim automobilį ir bėgsim mišku... čia. 
Du šimtus metrų... kur stovės antrasis automobilis su dovanomis 
ir Kalėdų vaišėmis. Iš vogto automobilio persėsim į išnuomotą. 
Persirengsim šventiniais drabužiais, atrodysim kaip laiminga šeima, 
drauge vykstanti namo švęsti Kalėdų. 

— Ar būsim tik mes? Mes... keturiese? 

- Bankas tik vienas. Mums nereikia daugiau žmonių. 

— O kurgi Feliksas? Kur Vincentas? 

Jis kelis kartus dirstelėjo į tuščias kėdes, paskui į tylintį Leo, po 
akimirkos bandė pažvelgti į tą, vardu Jasperas, ir moterį, vardu Aneli. 
Nė vienas neatsakė. Jie nė nebandė. 

— Pažvelk, tėti. 

Suvyniotas į rankšluostį, krepšyje ant grindų gulėjo ginklas. Ki- 
toks, nei prieš trisdešimt metų kariuomenėje turėjo jis, bet veikimo 
principas tas pats. Leo ėmė jį ardyti. 

- Buožė. Uoksas. O čia, tėti... mechanizmas, jame... spyna. Pasuk 
ketvirtį apskritimo ir ištrauk. Dabar tavo eilė. Surink tą šūdniekį. 
Paskui pakalbėsim apie naudojimą. 

Priešais jį ant stalo atsidūrė keturios dalys. Jis nenorėjo jų liesti, 
nenorėjo surinkti, jam prisilietus, dalys virstų veikiančiu, žudyti 
skirtu ginklu. Jis suprato, kuo užsiima jo sūnūs, bet pernelyg nesuko 
galvos. Tai jis skriaudė žmones. 

— Tėti, turi išmokti surinkti ir išardyti ginklą. Visai kaip tąkart, kai 
mokei mane smūgiuoti visu kūnu, ar prisimeni? Kaip aš treniravausi 
muštis, kol smūgis tapo mano dalimi? 

Tvirtai įsikibo į džinsus - paleidus būtų matyti, kad rankos tirta. 
Jis tyrė dalis, po valandėlės įtaisė varžtą ir suktelėjo, pasigirdo trakš- 
telėjimas. Jis jautė, kad apsupę stalą visi jį stebėjo. Jis toliau dėliojo, 
sukinėjo geležėles, bet staiga stojo dvejonė. Dvejojo ne jie - jie tik 
kad tai - beprotybė. 

— Po vieną... tėti. 

Leo uždėjo ranką ant jo rankos. Jie seniai šitaip nebuvo prisilietę 
vienas prie kito... jis buvo pamiršęs. 

— Ramiai, susikaupk, po vieną. Pirmiausia - suk. 

Jis pasuko. Kartą. Du. Tris... sukibo! Jo rankos drebėjo, tikrai 
drebėjo, bet jam kuo puikiausiai pavyko tai nuslėpti. 

- Puiku. Dabar imkis likusių. 

Mechanizmas. Uoksas. Buožė. Žingsnis po žingsnio, kol ginklas 
buvo surinktas. 

- Susikaupk, tėti. Privalai iki rytdienos išmokti, tai svarbu. Neno- 
riu matyti, kaip paleidi kulką ir ši pataiko per klaidą. 

Leo paėmė ginklą iš Ivano rankų. 

- Dėl saugumo sklendė visuomet turi būti ties S. Jei pasirody- 
tų farai, šaudytume pavieniais šūviais. Sklendė ties P. Ne A - tai 


automatinė ugnis, dvidešimt šūvių per dvi sekundes, neturėsi nė 
menkiausio supratimo, kur jie lekia. 

Kurį laiką Jasperas stebėjo atsistojęs atokiau. Dabar jis basomis 
kojomis tvirtai žingtelėjo į priekį, perėmė ginklą iš Leo rankų, pri- 
tūpęs užėmė šaudymo poziciją tarp virtuvinio stalo ir viryklės ir 
nusitaikė į nuleistas žaliuzes. 

- Žinote, Ivanai, pažvelkite į mane. Taikykitės ir kvėpuokite šau- 
damas - prisiminkite, idant išvengtumėte atatrankos, būtina visu 
kūnu prisispausti prie stūmoklio. Juk nenorim, kad susižalotumėt 
petį. 

Jasperas nuleido saugiklį ir gal kiek per smarkiai kryptelėjo galva. 

- Ar galit pakartoti mano judesius? Parodykit man. 

Automatas gulėjo ant Ivano kelių it irklas, nes jo sūnų vietoje esan- 
tis snarglius jį taip padėjo. O dabar snarglius mėgino jam nurodinėti, 
norėjo, kad jis atsistotų kaip lepšis ir taikytųsi. 

- Kuo, sakei, esi vardu? 

- Jasperas. Aš... 

- Ar buvai picerijoje, kai aš pastačiau į vietą per daug pliauškiantį 
veltėdį? 

— Ne, bet... 

- Maniusį, kad jis gali man aiškinti, kaip turiu elgtis? 

Ivanas atsisėdo ir pakėlęs akis žvelgė į Jasperą, paskui linktelėjo 
rodydamas kitapus stalo. 

- Leo buvo ten. Ir dabar jis kalba su manimi. 

Jau tuomet, kai Jasperas žengė į priekį ir paėmęs ginklą ėmė aiš- 
kinti, Leo suprato, kas netrukus nutiks. Jis matė: Jasperas suprato, 
kaip jam nedera elgtis. Bet nebuvo tikras, ar Ivanas suprato rytdienos 
veiksmų rimtumą. 

— Tėti? 

- Taip. 

— Apsivilk. Noriu, kad eitum su manimi. 

— Ką darysim? 

- Paimsim automobilį. 

Ivanas ir vėl stovėjo prie prieškambaryje sudėtų dovanų. Negalėjo 
apsispręsti, kas jį erzino labiausiai. Iš vidaus krečiantys nervai ar 
netylanti Kalėdų muzika. 

Apsivilkęs paltą be pamušalo, apsiavęs kiek per plonus batus, jis 
lūkuriavo. Aneli jam pamojo nuo viršutinio laipto. 

- Gal galėtumėte ateiti? 

Ji stovėjo svetainėje prie eglutės, laikydama elektrinę girliandą ir 
lempelė po lempelės atsargiai vyniojo ją ant eglės šakų. 

- Aš su batais. 

- Nieko tokio. 

Jis padarė kaip prašomas ir netrukus stovėjo šalia Aneli, vertinan- 
čiu žvilgsniu apžiūrinėjančios eglutę. Jiedu viską matė skirtingai. Ji 
atrodė patenkinta, vėl niūniavo, perkabino sidabrinius žaisliukus. Jis 
tematė vargšą medį, išrautą iš savo miško, įgrūstą į stovą ir perkrautą 
žaisliukų. 

- Šitie... tikri. 

Ji kilstelėjo kelis paketėlius, pakištus po apatinėmis tankesnėmis 
šakomis, ir ėmė skaityti dovanų korteles. 

- Dauguma jų Sebastijanui. 

Šie paketėliai įvynioti į tą patį popierių kaip ir tuštieji. Čia skam- 
bėjo tos pačios Kalėdų dainos. 

- Jis mano sūnus, atvyks Kūčioms. Švęs su mumis. 

Ant palangės gulėjo žvaigždė. Štai kodėl Aneli jį pasikvietė. 

— Nepasiekiu. 

Ji padavė žvaigždę Ivanui. 

- Ar galėtumėte? 

Smaugianti Kalėdų muzika. Sidabriniai bumbulai ant spygliuotų 
šakų. Jis paėmė žvaigždę ir užmovė ant eglės viršūnės. 

- Puiku. Gražu! 

Ji atrodė patenkinta, ant viršūnės pūpsanti žvaigždė reiškė, kad 
eglutė jau papuošta. 

Ivanas matė tik perpuoštą medį. 

- Ačiū, Ivanai. Gal galėtumėte man padėti susitvarkyti ir su tais 
apačioje? 

Koridoriuje gulintys maišai su tuščiais paketais. 

— Juos reikia nunešti į automobilį. 

Jis paėmė po lengvutėlį dovanų maišą į abi rankas ir nunešė juos 
į Vestbergoje išnuomotą automobilį. Kažkokios japonų markės, tu- 
rėjo atrodyti įprastai. Už jo žengė Aneli, nešina trečiuoju maišu. Ji 
atidarė bagažinę. 

— Pusė turi likti čia, kad rytoj, vos atidarius dureles, būtų matyti. 
Bus beveik trys valandos, ne visai sutemę ir, jei jos gulės čia ir ant 
užpakalinės sėdynės, bus matyti pro langą. Pilnas dovanų automo- 
bilis ir aš prie vairo. Tai mano mintis. 

Ji atrodė tokia pat išdidi, kaip ir vertindama eglę. Sudėjo paketą 
po paketo. Buvo šalta, Ivanas tirtėjo, Aneli svarstant, mėlyna ar žalia 
dėžė turėtų gulėti ant auksinės. Ji dėstė dėžes nuo sėdynės arčiau 
lango ir nuo lango į bagažinę. 

— Ką darai? 

— Turi gražiai atrodyti. 

— Jau dabar gražu. 

Pro juos praėjo Leo, nešinas krepšiu ant peties. 

— Dabar važiuosim tavo automobiliu, tėti. 

Jis nužingsniavo asfaltu link stovinčio už vartų automobilio, pri- 
krauto įrankių ir teptukų. 

- Tas... Jasperas. 

— Taip? 

— Kas jis per vienas? 

— Vienas seniausių mano draugų. Neatsimeni jo? 

Ivanas surado raktus juodojo palto kišenėje. 

— Pasitiki juo? 

— Atsiprašau? 

Atidarę dureles jiedu įsitaisė, raktelis atsidūrė spynelėje. 

— Ar pasitikiu juo? 

— Taip. 

- Žinai... Jasperas niekada nedvejoja. Jis daro tai, ką liepiu. Jei rytoj 
nutiktų kas nors nenumatyto, jei mus sustabdys, jei prisiartins... jis 
nepabūgs. 

Pro virtuvės langą Aneli stebėjo Leo ir Ivano nugaras, laukdama, kad 
Leo atsisuks ir jų žvilgsniai susitiks - tai jau tapę jos gyvenimo dalimi, 
bet jis neatsisuko, ir ji atpažino jo susikaupimą, judesius - kaskart 
apiplėšimo išvakarėse jis vaikščiodavo paskendęs savo mintyse, pa- 
saulyje, į kurį neįsileisdavo nieko. Ji taip pat matė kai ką kita - du 
tokio paties ūgio vyrus, tėvą ir sūnų. Ji niekada nebuvo mačiusi jų 
drauge, dabar jie žingsniavo petys į petį, gaubiami natūralaus artimu- 
mo, apie kurį, regis, jiedu nė patys nežinojo. 

Svetainėje buvo pernelyg tamsu. Aneli stumtelėjo kištuką į elektros 
lizdą, ir girlianda nušvito. Ji parklupo prie medžio - tankios neby- 
rančios sidabrinės eglaitės. Simetriška. Atvykus anksti ir pasirengus 
pakloti daugiau, galima nusipirkti tobulą medelį. Aneli mažumėlę 
pataisė porą po tankiausia šaka gulėjusių dėželių. Labai stengėsi su- 
rimuoti dovanų kortelių užrašus, bet šie vis tiek neskambėjo tobulai. 
Ji svarstė, ar sūnus nudžiugs - plėšiant dovanas jo veidas visad tap- 
davo susikaupęs, kupinas vilčių. Jiedu jau seniai nėra šventę Kalėdų 
drauge, bet šįsyk, paslėpus pabėgimo automobilį, pinigus, išrinkus 
ginklus, ji turėjo spėti pasiimti sūnų. Ji tikriausiai net spės iškepti 
kumpį, paruošti silkę su žaliųjų citrinų sultimis, šviežiomis kalen- 
dromis, cukrumi, petražolėmis ir actu. Silkė pernakt turės pastovėti 
šaldytuve, papuoš ją žaliųjų citrinų žievelėmis. Jie turėjo kaip pridera 
švęsti Kalėdas, kaip šeima, tik Leo, Sebastijanas ir ji. 

Paskutinis paketas. Signalinis trimitas jo dviračiui. Ledo ritulio 
šalmas su išpieštomis liepsnomis, būtent tokio jis ir norėjo. Ji ėmė 
dėlioti dovanas ant ilgojo žurnalinio staliuko. Popierius, kaspinas, 
lipnioji juosta. Šios dėžės turėjo būti pilnos. 

— O ko tu norėtum Kalėdoms? 

Jasperas. Ji negirdėjo, kaip jis atėjo. Regis, jis smukte įsmuko. 

— Kaip? 

— Aš pagalvojau... spėčiau nuvažiuoti į „Ahlėns““. Prieš uždarant. 
Tokiu metu juk dirba iki devynių. 


+ 


Prekybos centrų tinklas Švedijoje. 

— Galbūt. 

— Nei šis, nei tas būnant čia nieko tau nepadovanoti. 

Ant stalo paklotas popierius, ant krašto prilipdyta lipniosios juos- 
telės gabaliukų. Staiga Aneli liovėsi pakavusi dovanas. 

— Ką tu sakei? 

- Jei būsiu čia, privalau... 

— Neliksi čia. Mes drauge plėšim banką. Paskui išsiskirstysim švęsti. 

— Leo manęs klausė. Ar norėčiau. Ir aš sutikau. Taigi būsim visi. 
Didesnė šeima. 

Jis įsitaisė fotelyje, kuriame sėdėdavo Feliksas. 

— Ne. Ne. Tu neliksi. 

Jis mažumėlę pasisupo, kaip supdavosi Feliksas. 

- Galvojau, tai galėtų būti nauja pradžia. Ar ne? 

— Ar negirdėjai, ką sakiau! Tu neliksi. 

— Aš manau, spėju, galėtume susišluoti kokį milijoną. O paskui... 
galėsim tęsti. 

Ji neatsakė. 

— Kaip manai, Aneli? 

Ji nežiūrėjo į Jasperą, bet vis tiek kreivokai pakavo dovaną. 

— Kaip aš manau? Kad tu ničnieko nesupratai. Nešvęsi Kalėdų su 
mumis, nesi šeimos narys. Tu... tu tik prakeiktas kareiviūkštis! Tik 
šeimininkui pašvilpus pagalį nešiojantis šuva. 

Ji nuplėšė popierių, ėmė pakuoti dovaną iš naujo, bet jai visai 
nesisekė. 

— Nejau nesupranti, kad nesi sumautas brolis! Sėdi Felikso vietoje, 
bet nesi tikras brolis! 

Ji žvelgė į žmogų, pasirengusį bet kur paleisti automato ugnį. 
Užgautas jis galėjo užpulti, sužeisti. Bet jis liko sėdėti. Žvelgė į ją. Ir 
vėl ėmė suptis. 

— Žinai... pažįstu Leo kur kas seniau nei tu. Jis niekada neleistų - ir 
niekada neleis - tokiai kaip tu stoti skersai kelio! Leo turi brolių. Tu 
tai žinai. Po velnių, kuo puikiausiai Žinai. 

Jis uždėjo delną ant krūtinės, sugniaužė kumštį ir keliskart dunks- 
telėjo. 

— Leo turi brolių. 

Tuomet jis atsistojo, nuėjo laiptų link, bet pusiaukelėje sustojo. 

— Beje, tu teisi. 

Jis atsistojo lyg išgirdęs komandą „ramiai“. 

- Aš - kareivis. Velniškai puikus kareivis. O puikus kareivis tiks- 
liai žino, ką daro, - kaip kad aš žinau, ką darysiu rytoj. Ar supranti? 

Jis atidavė pagarbą, ranka mostelėdamas prie kaktos. 

- Aš nesu silpnoji grandis. Tu vairuosi automobilį. Kiek bankų 
esi plėšusi? Kas, jei rytoj mus sustabdys, Aneli? Jei faras mostels 
lazdele? Ką tuomet sakysi - „Pareigūne, ar tai girtumo matuoklis“? 
Jei taip... kad tave kur. 

Jis nusileido laiptais žemyn, patraukė į ginklų sandėlį, už kurį 
buvo atsakingas. 


Tarp retų žibintų tirštoje tamsoje jie riedėjo į pietus, iš Tumbos į Sio- 
dertelję, kur iš šiluminės jėgainės kaminų virto dūmų kamuoliai, iš 
toli nakties šaltyje panašūs į pūkuotus cukraus vatos debesis. Pirma 
jie ketino pastatyti automobilį prie naujo prekybos centro, kuris tebe- 
buvo atidarytas, o paskui nueiti pėsčiųjų ir dviračių taku, vinguriuo- 
jančiu tarp gyvenamųjų namų. Ivano apykaklė pakelta, kišenėse - su- 
gniaužti kumščiai, iš burnos virto garas. Jis stiro iš šalčio, ir šalta jam 
buvo dėl kelių priežasčių. Leo pasirinko jį, ne Jasperą: liko per mažai 
laiko, kad būtų galima rizikuoti paliekant jį vieną su spintelėje padėtu 
alkoholiu, kol sūnus vagia automobilį. Jiems ardant ginklus, tai tapo 
akivaizdu - jis privalėjo pasikalbėti su juo, kol dar nevėlu. 

Pirma automobilis, paskui pokalbis. 

Žalioji teritorija - tokia, kur vaikai paprastai nuo tėvų slepia 
daiktus, - šalia stovėjimo aikštelės buvo tuštut tuštutėlė. Nė gyvos 
dvasios. Vakaro nerimas nieko neišginė pasivaikščioti, niekas neve- 
džiojo šuns. 

- Prisidek cigaretę. Jei ką pamatysi, užgesink. 

Ivanas sužvejojo suglamžytą tabako pakelį ir ėmė sukti cigaretę, 
o Leo nuėjo prie numatyto automobilio. Senesnio modelio tamsiai 

mėlynas „Ford Scorpio“ turėjo nuvežti juos iš banko iki tos vietos, 
kur pakeis automobilį. 

Ilga sulenkta viela jam atstojo pagalį. Leo įkišo vielą pro lango 
rėmą, pasilenkęs pajudino ir pakraipė, kol ji atsidūrė reikiamoje 
vietoje. Vienas truktelėjimas, ir jis jau viduj. Veržliarakčiu nuėmė 
rakto skylutės dangtelį, plaktuku išmušė užraktą ir atsuktuvu paleido 
variklį. 

Nuriedėjo degančios cigaretės link. 


Tekstilinės pirštinės. Blizginimo audinys. Jasperas nušluostė šovinį, 
įstūmė į dėtuvę, paskui kitą ir dar kitą. Pagaliau dėtuvė užpildyta, nu- 
šluostęs ją padėjo prie kitų. Šešiolikos dėtuvių krūva, švarut švarutėlė, 
be pirštų atspaudų. Jis pats visad nešdavosi aštuonias, Leo norėjo še- 
šių, o Ivanui šįsyk teks pora. 

Jis atsišliejo į drėgną sieną. Mėgo čia tūnoti, kai seifas praviras ir 
stovi kopėčios, vienui vienas susikaupęs daryti, ką geriausiai išmanė, 
ko reikėjo Leo ir nuo ko priklauso kiekvienas apiplėšimas. Be ginklų 
nebūtų jokio puolimo, nekiltų baimė ir chaosas, nestotų tris minutes 
trunkantis paralyžius. 

Paskui imsimės Centrinio Švedijos banko. 

Jasperas kasdien mąstė apie kitą kartą, planavo jį drauge su Leo. 

Keturiasdešimt, galbūt penkiasdešimt milijonų. 

Tūnoti apačioje. Ir galvoti. Tai jį apramino. Ne visai, irzulys, lenkęs 
jį vienu žingsniu, baksnojęs į nugarą ir riaumojęs ant jo, nedingo, 
bet sumažėjo, apmalšo. „Prakeiktas kareiviūkštis.“ Aneli nė velnio 
nenutuokė, ką jie sumanę daryti po metų! Nė velnio! „Ne brolis.“ Ji 
buvo lyg tiksinti bomba, Jasperas jautė ir norėjo rėkte išrėkti tai Leo. 
Ji viską žinojo, galėjo bet kurią akimirką prabilti ir viską sugadinti! 
Jis norėjo perspėti Leo, bet negalėjo, tai skambėtų netinkamai. Visų 
labiausiai jis norėjo įremti vamzdį jai į kaktą ir paaiškinti, kad, jei 
nesiliaus tauškusi, dings visam laikui. Bet jis neketino pakartoti 
klaidos, kurią padarė su Vincentu. Nenorinčio mokytis išmokyti 
nepavyks. Vis dėlto jis buvo teisus. Juk tai jis ginklų saugykloje 

blizgino pirštų atspaudus, ne Vincentas. Veikiausiai paaiškės, jog 
neklydo ir dėl Aneli. 

Jis dirstelėjo į laikrodį. Netrukus jie turėtų pasirodyti. 

Automatinių ginklų eilės. Daugiau niekur nebuvo šiam prilygs- 
tančio kambario. O ten, ant viršutinės lentynos, pilkšvai žalioje 
medinėje dėžėje gulėjo kai kas, ko jie dar nebuvo naudoję, tik jis ir 
Leo težino, kaip laikyti tokį ginklą. Dabar atėjo metas. Jis kilstelėjo 
dangtį. Apvalios. Aptakios it kiaušiniai. Tilpo saujoje kaip nulietos. 
Kiekvienoje styrojo kaištukas, skiriantis sąmyšį nuo pragaro. Ran- 
kinės granatos. Jų susiveikė per paskutines pratybas. Rytoj jis turės 
tris. Vien norėdamas apsidrausti. Bet Leo nesakys nė žodžio. 

Šaižiai pyptelėjo mobilusis. Leo ir Ivanas baigė. Vogtu automobiliu 
riedėjo šiaurės kryptimi. 

Dėžę su granatomis Jasperas padėjo atgal ant viršutinės lentynos. 

Metas eiti. Iki rytojaus jų neprireiks. 


Jie riedėjo pro Sioderteljės, Nikvarno ir Mariefredo priemiesčius, 
įsmeigę žvilgsnius į kelią. Tik kai pravažiavo Strengnesą ir išsuko į 
55-ąjį kelią, Leo žvilgtelėjo į tėtį. 

- Įstengsi? 

Jis privalėjo pakalbėti. Geresnės akimirkos nebus. Vienui vieni, 
akis į akį automobilyje. 

- Ką turi galvoje? 

- Ar įstengsi negerti“ 

Jis norėjo išvysti ankstesnę stiprybę. Beribę galią, su kuria augo ir 
kurią pažinojo, su kuria rengėsi susidurti dar prieš jį paleidžiant iš ka- 
lėjimo. Dabar buvo sudėtingiau. Šio žmogaus jis nepažinojo taip gerai. 
Jo tėvas nebebuvo toks lengvai perprantamas. Šiokią tokią užuominą 
išvydo ginklų sandėlyje, Jasperui elgiantis taip, lyg vilkėtų uniformą 
žmogaus, nekenčiančio uniformų, akivaizdoje. Bet to negana. Jis priva- 
lėjo žinoti, ar tai tebebuvo tas pats žmogus, visu kūnu smūgiavęs į nosį. 

— Tu stovėsi prie banko, tėti. Jei pasirodytų farai, pirmas turėsi su 
jais susidurti. Ar tau pavyks? 

- Šausiu, jei reikės. 

— Nusitaikysi ir šausi? 

- Po velnių, juk žinau, kaip veikia šautuvas! 

Tėtis vis kėlė balsą. Kol kas skambėjo gerai. 

Tylomis jie riedėjo senąja Švedija, kur kiekvienoje sankryžoje 
stirkso runakmeniai ir bronzos amžiaus kapai. Pravažiavo Arnio salą, 
kur kelias vasaras nuomojosi vasarnamį anuomet, kai buvo šeima; 
per Julstos tiltą, paskui Enšiopingą nuo E18 greitkelio skiriančią žie- 
dinę sankryžą. Paskutinius dešimt kilometrų riedėjo 70-uoju keliu. Jo 
tėtis pakėlė balsą - geras Ženklas, bet to negana. Trūko dar žingsnio 
įsitikinti, ar Ivanas, kurio jam reikėjo, dar tebėra gyvas. 

- Esi tikras, kad ryt įstengsi, tėti? 

- Atstok. 

- Vadinasi, man šiąnakt nereikės slėpti alkoholio? 

Ivanas sugniaužė kumščius, Leo matė. Paliko juos gulėti ant kelių. 

- Po velnių, Leo... bandai man nurodinėti? Ar tai manaisi darąs? 
Elgiesi kaip tikras vadas? 

— Tu neatsakai. Apie butelį, tėti. Butelį! Privalau žinoti. Ar mėginsi 
tai nuplauti? 

- Jei esi tikras vadas, kurgi tavo broliai? 

Tokį tėtį jis pažinojo, bet tik truputėlį. 

— Tėvai... ar todėl sutikai? 

Tokią agresiją jis norėjo pamatyti. Kad ji dar gyva, pasirodo ins- 
tinktyviai. Jis norėjo įsitikinti, kad tėtis išmoko ją valdyti, nukreipti 
kur tinkamas. 

— Ar todėl esi čia? Manei, kad plėšim drauge kaip didelė prakeikta 
šeima... Po velnių, ar nesupranti? Jei Feliksas ir Vincentas būtų čia, 
man nereikėtų prašyti tokio kaip tu, tėvai. 
mintys, dabar buvo giedros ir juodos - toks žvilgsnis bet kurią 
akimirką gali virsti smūgiu. Leo įsižiūrėjo į jo rankas, jos nė kiek 
nedrebėjo. 

— O, velnias. Taigi... kodėl jų nėra? 

Tėvas atpalaidavo rankas. Balsas tapo žemesnis. 

— Kodėl jų nėra su tavimi? Su vadu? 

- Jie nenorėjo. Tiesiog nenorėjo, tėti. 

- Arjūs, mano sūnūs, priešai? Juk mokiau jus laikytis išvien. 

Tai tebebuvo jame. Ir jis mokėjo valdyti. O jei jis pats galėjo val- 
dytis, Leo taip pat galės valdyti jį. 

Rytoj tėvas privalo susikaupti. 

- Ne, jie tiesiog nenorėjo. Nenorinčių nepriversi. Kadaise išmokau, 
kad iš to nieko gera neišeina. Kaip manai? 

Jiedu žvelgė vienas į kitą. Tėvas ir sūnus. Anuomet jiedu buvo 
ten. Dabar čia. 

- Aš neverčiu ir tavęs. Jei negali, tėvai, sakyk dabar. 

Paskutinis išvažiavimas. Kelias siaurėjo, posūkiai ribojo vaizdą. 
Šimtas dešimt kilometrų. Jie beveik atvyko. 

- Leo? 

Ditbami laukai už lango virto beforme tamsa. 

—- Ką? 

- Tikrai ketini tai daryti? 

O priekyje matyti pirmieji mažaaukščių pastatų žiburiai - nuo- 
mojami individualūs namai Hebio miestelyje. 

- Turiu omenyje... su jais? Su apsimetėliu medžiotoju? Pajacu, ma- 
nančiu, kad mes ruošiamės užimti Rusiją? Ir moterimi, kuo gražiau 
dėliojančia tuščias dėžes ant užpakalinės sėdynės? Ar ji bent sugeba 
vairuoti? O tu, Leo? Ar tikrai viską apmąstei? 

— Viską. Problema tik viena - tu. Dėl tavęs rizikuojam. 

— Tai beprotybė, Leo! 

- Devyni bankų apiplėšimai. Aš žinau, ką darau. 

Staiga Ivanui viskas pasidarė aišku. Gerai pažįstami, bendrą pra- 
eitį turintys Žmonės, kurių santykius grindė žinojimas, pakluso 
atsakingam žmogui, kad ir kas jis būtų. Tas žmogus visuomet buvo 
jis. Bet šioje suknistoje, jiems nė nepriklausančioje mašinoje, pro 
atdarą langą švilpiant ir žilas bangas plaikstant stingdančiam vėjui, 
tai buvo vyriausias jo sūnus. 

— Ar matai, tėti? 

Gyvenvietė mažesnė nei ta, kurioje gyvena jis. lokiu metu ji 
visiškai užtemusi, tik prie nedidukės autobusų stoties švietė dar vei- 
kiantis kioskas, besiruošiąs baigti darbo dieną, picerija ir kebabinė ir 
vaizdajuosčių parduotuvė, jos vitrinoje ranka rašytas užrašas skelbė, 
kad ji veiks dar valandą. Ilgo, šviesaus, iščiustinto pastato gale buvo 
bankas, įspraustas tarp lažybų punkto ir odontologo kabineto. 

— Tai ten tu stovėsi rytoj, prie rudų medinių skersinių, rėminančių 
įėjimą. 

Jiedu lėtai riedėjo artyn. 

— Ar supranti? Iš tiesų turėsi ten stovėti, tėti. Ar manai, kad tai... 
beprotybė? 

Tiek ir tebuvo tos gyvenvietės. Vienintelė gatvė. Pirma ji ėjo per 
mažesnį, namų ir pramoninių objektų rajoną, paskui pro kelias 
parduotuves ir kelis daugiabučius, o jos pabaigoje ant kalvos stovėjo 
graži balta bažnyčia. 

Toliau vingiavo plentas. 

Keli kilometrai į šiaurę giria, paskui staigus posūkis ir keli kilometrai 
į vakarus. Kiek pavažiavus į dešinę, stūksojo tvora su dviem eilėmis 
pašto dėžučių. Vasarotojų susitikimų vieta. Leo sulėtino, asfaltuotas 
kelias perėjo į žvyrkelį. Jiedu pravažiavo porą didesnių daržinių ir 
pastogėje augte įaugusį traktorių. Įprasta stovėjimo vieta tarp tankių 
medžių kamienų, ten jie turėjo sustoti. Jis išlipo ir pasuko miško link, 
paskui grįžo nešinas glėbiu eglišakių. Paskui dar vienu. Netrukus už- 
dengė visą automobilį. Svarbiausia užkloti dešinę automobilio pusę ir 
į kelią atsuktą galą. Tuomet vyrai leidosi eiti per tamsų mišką. 

— Tuo pačiu keliu eisim rytoj. Už dviejų šimtų metrų stovi kitas 
automobilis. 

Plika žemė. Taip tamsu būna tik vėlų žiemos vakarą neužsnigtoje 
miško tankmėje. Švytėjo bevardžių žvaigždžių taškeliai, apsupę de- 
gantį pusmėnulį. 

Leo pažvelgė į tėtį, bet tamsoje bruožų nebuvo matyti, tik gir- 
dėjosi sunkus alsavimas, nesportiškam kūnui skinantis kelią tarp 
įkyrių šakų. 

- Tėvai? 

Klausimą jis buvo uždavęs dar automobilyje, kai jiedu riedėjo 
pro banką. 

— Ką? 

- Pasakyk dabar. 

— Ką pasakyti? 

Leo sustojo, sustojo ir tėtis. Paskendę tamsoje jiedu stovėjo vos per 
ištiestą ranką. Blykstelėjo tėvo akys, o gal Leo tik pasirodė. 

— Noriu pergalvoti. Pasakyk dabar, tik tarp mūsų. Jei negali to 
daryti - suprasiu, bet noriu žinoti dabar, ne per pusryčius. 

Abu išgirdo žvyrkeliu gurgždant padangas. Paskui išvydo tarp 
medžių kamienų šmėžuojančius žibintus. Automobilis, Tumboje 
stovėjęs prie įėjimo, prikimštas tuščių spalvotų paketėlių. 

Paprastas klausimas. Ivanas vis tylėjo. Ilgiau nebelaukęs, Leo 
leidosi eiti link Jaspero, sėdinčio prie vairo. 

- Leo? 

Lenkiant kelią užstojančias šakas, Ivanas jį sustabdė. 

- Leo, pažvelk į mane. 

Tarp veidų atsidūrė sunki, dygliuota eglės šaka. 

- Nagi, pažvelk. 

Ivanas nulenkė ją ir nulaužė. 

- Aš - tavo tėtis. Susitvarkysiu. Girdi? 

Valandėlę jie stovėjo tarp tvirtakamienių medžių, žvelgdami vie- 
nas į kitą; pakankamai prisiartinus buvo įmanoma išskirti bent jau 
veido kontūrus. 

Įgyvendinti planą. Drauge. 

Ivanas turėjo visas reikiamas savybes, Leo matė tai jo veide, gir- 
dėjo balse. Tą akimirką, kai konfliktas tapdavo neišvengiamas, jį 
užliedavo ramybė. 

Jis jautėsi užtikrintas, kai kiti sutrikdavo. 

Dabar jie važiuos namo, pavalgys ir išsimiegos. 

Vos už kelių valandų jie atsidurs toje pačioje vietoje, kur kalėdi- 
nių dovanų automobilį pakeis eglišakiais užklota mašina. Prasidės 
apiplėšimas. 

VOS GIRDIMAS ŠVELNUS beldimas į duris. Bet kažkaip jis nuvil- 
nija per namus ir priverčia gyventojus suklusti, stabtelėti ir pasiruošti. 
Aneli stovėjo prie stalo ir storai raikė duoną sumuštiniams, šalia 
jos Ivanas smulkiai pjaustė agurkus ir pomidorus naktipiečių salo- 
toms - energijos šaltinis banko plėšikams. Tuo metu Jasperas alyvavo 
rytdienos įrankius, o Leo tįsojo viename iš fotelių svetainėje, stalą 
užklojęs žemėlapiu, rinkdamasis galimus pabėgimo kelius. 

Visi sukluso, stabtelėjo, pasirengė. 

Jokiam šunsnukiui čia ne vieta, juo labiau naktį prieš apiplėšimą. 

Leo nusliūkino prie miegamojo lango, praskleidė žaliuzes, bet įėji- 
mo nesimatė. Tuomet nusileido žemyn ir viena ranka prilaikydamas 
akutės dangtelį pamėgino pažvelgti į lauką. 

Darkart bilstelėjo į duris. 

Su dviem pistoletais kulkosvaidžiais glėbyje iš ginklų sandėlio 
pasirodė Jasperas, ištiesė vieną Leo, bet jis padėjo ginklą ant lentynos 
ir uždengė striuke, tuomet drauge su visais nutipeno į virtuvę. 

Leo šnipštelėjo tėčiui. 

— Eik į viršų. Pasiimk Aneli. 

Lukterėjęs, kol jie pradingo laiptų viršuje, atidarė duris. 

— Ar čia yra mažų vaikų? 

Tie du. Čia. Priešais jį. 

— Ar yra? 

Jis nusišypsojo, atsipalaidavo. 

— Įeikit. 

Leo apkabino brolius - Feliksą ir Vincentą. Broliai grįžo. 

Užeikit, velniai griebtų! 

Iš virtuvės, vis dar su ginklu, prisiartino Jasperas. 

— Štai... visa šeima kartu! 

Vincentas žvilgtelėjo į jį, prieš akis iškilo kelionė traukiniu ir į 
kaktą įremtas ginklo vamzdis. 

„Tu nesi šitos šeimos narys.“ 

Viršuje pasirodė Aneli. O užjos - Ivanas. 

- Ką, velniai griebtų..: čia daro jis? 

Atidaręs duris, Leo pamatė malonius, atsipalaidavusius veidus. 
Dabar jų neliko nė kvapo. Vincentas įstengė nepastebėti Jaspero, bet 
Feliksas akimirką susigūžė iš įtūžio. 

- Juk aišku, ką jis čia veikia. 

— Nė velnio! 

- Kai kas nusiplovė. Kai kas išsikraustė į suknistą Geteborgą. 
Kažkas privalo užimti laisvą vietą. Ar ne? 

Ivanas buvo stabtelėjęs per vidurį laiptų. Dabar ėmė leistis žemyn. 

— Mano vaikinai. 

Sulig kiekvienu žingsniu, jo šypsena darėsi vis platesnė. 

- Seniai... Vincentai, kaip tu užaugai... o Feliksas... matai, Leo, jie čia! 

Mažulytis koridorius atrodė be galo ankštas. Leo pasijuto spau- 
džiamas iš abiejų pusių. Už nugaros stovėjo nekantraujantis pasi- 
sveikinti su sūnumis tėtis, o priešais - du jaunesnieji broliai, kurie 
to nėmaž nenorėjo. 

— Norim su tavimi šnektelėti. Aš ir Vincentas. Akis į akį. 

Feliksas žvelgė į Leo, šis linktelėjo ginklų sandėlio link. Jie įėjo į 
kambarį ir uždarė duris. 

- Žinau, ką manai. 

- Aš nieko nemanau. 

- Bet mes pasikeitėm, Leo. Mes čia atvykom ne plėšti. 

Džinsinio švarkelio vidinėje kišenėje Feliksas turėjo voką. 

- Štai. Septyniasdešimt tūkstančių. Jei tau striuka su pinigais. Jei 
dėl to plėši. 

Leo žvelgė į baltą voką: pro neužsičiaupiantį plyšį buvo matyti 
pinigai. Kelios keistos minutės. Atvėręs voką, jis pamatė tai, ko la- 
biausiai ilgėjosi, pamatė tai, ką norėjo matyti, - ryšį. 

- Paimk, Leo. Tiek mums liko. Jei tau reikia pinigų. Spjauk ant to 
suknisto apiplėšimo! 

Dabar jis suprato. 

-— Atvyksti čia, Feliksai, lyg koks dovanas dalijantis Kalėdų Senelis. 

Ryšio nebuvo. 

— Feliksai, velniai griebtų! O kas paskui? 

— Paskui? 

— Septyniasdešimt tūkstančių. Jų pakaks keliems mėnesiams. 

— O paskui? Jei norėsi, mes grįšim. Jei tik panorėsi. Juk tebeturim 
įmonę. Tikrų tikriausią statybos įmonę. Galim užsiimti kuo ir anks- 
čiau. Drauge galim statyti namus. 

Vokas tebekabėjo ore tarp jų. 

— Vincentai? 

Leo žvelgė į jaunėlį. 

— Ar vis dar sutinki su juo? 

— Nežinau. 

— Nežinai? 

— Nežinau. 

Leo mažumėlę kryptelėjo galvą, nusišypsojo. 

- Bet juk Žinai, Vincentai, tu neįstengi sėdėti namie ir nerimauti. 
Metas apsispręsti. Vyksim rytoj. 

Feliksas paleido voką, kurio niekas nenorėjo, ir jis šleptelėjo ant 
grindų. 

— Vadinasi, drauge plėšit banką? Tikrai? Jūs... keturi? 

— Taip. 

— Vokas tavo, Leo. Aš išeinu. Atvykau čia ne plėšti - atvykau, kad tu 
to nedarytum. Daugiau niekada neklausk. Nei manęs, nei Vincento. 

Jis nuėjo prie durų, atidarė jas, bet atsigręžė. 

— Vincentai, išvažiuoju rytoj iš pat ryto. Bilietai jau nupirkti. Jei 
nori važiuoti drauge, turi mano numerį. 

— Palauk! 

Ivanas pakilo nuo virtuvinės kėdės, lyg būtų stebėjęs, laukęs. 

Feliksas nesustojo. 

— Palauk, noriu su tavimi pasikalbėti! 

Jis čiupo Feliksui už rankos. 

- Paleisk, velniai griebtų! 

- Išklausyk mane, juk nesimatėm... 

- Išklausyti? Tave? Juk plėši banką su savo sūnumi! 

Ivanas paleido įsitempusią sūnaus ranką. 

- Feliksai, berniuk. Esu čia tam, kad susitikčiau su jumis. Tavimi. 
Leo. Vincentu. Maniau... dirbsim kartu. Visi. 

— Prašau? 

Juos skyrė vos metras, stovėjo pakankamai arti, kad Feliksas pa- 
justų: tėvo alsavimas buvo kitoks, jis nedvelkė alkoholiu. 

- Manai, norėčiau plėšti banką... su tavimi? Ar manai, kad norė- 
čiau būti su tavimi viename kambaryje? Po to, ką privertei padaryti 
mamai? Tu tuo tiki? Gali eiti po velnių! 

- Ar kada nors tai pamirši, Feliksai, pyksti visai ne ant manęs... 
pyksti ant to žmogaus, kurį pažinojai būdamas mažas, ir tuomet jis 
buvo ne ką vyresnis nei Leo dabar. Pamiršk tai. Pažvelk į mane, aš - 
nebe tas pats, turi atleisti. 

- Turiu... atleisti? Ar gali pasakyti vieną dalyką - kas atidarė pra- 
keiktas duris, kai atvažiavai sumalti motinos veido? Aš? Vincentas? 
O gal Leo? Ar prisimeni? Ar ir tai turėčiau pamiršti? 

Jis žingtelėjo arčiau tėvo. 

- OK. OK! Pamiršiu! 

Atsikrenkštė rinkdamas seiles. 

- Pamiršiu! Dabar pat! 

Tuomet spjovė. 

Pataikė kiek aukštėliau nei praeitą sykį, ne į skruostą ir kaklą kaip 
mamai, bet seilės nutekėjo beveik taip pat. 

- Ką čia darot, velniai griebtų! 

Leo atlėkė iš šoninio kambario. Viena ranka ėmė stumti tėvo, 
kita - brolio krūtinę į priešingas puses. 

— Dabar išeik, Feliksai. 

Vincentas tebestovėjo. Vienas. Žiūrėjo, kaip tėtis marškinių ran- 
kove nusivalė seiles, o Feliksas atidarė laukujes duris. 

- Palauk! 

Jis puolė į koridorių, pro tėvą, pro Leo. 

— Einu kartu. 

IVANAS GULĖJO VALANDĖLĘE, galbūt dvi, kol staiga suprato, kas 
tai. Kvapas. Štai kas jį dirgino. Jis sklido nuo pagalvės. Ivanas atsisėdo 
ir prisikišo pagalvę prie nosies. Tikrai, tai jis. Jis nuvilko nenorintį 
pasiduoti užvalkalą ir pakaitomis uodė audinį ir jo viduje buvusį 
lengvą pūkų priegalvį. Jis buvo tikras, kad įkyrus kvapas sklinda nuo 
pagalvės. Jis buvo be galo pažįstamas, nešė mintis į praeitį. Jis mąstė 
apie Feliksą ir Vincentą, kurie turėtų būti čia, apie viršuje gulintį 
Leo, paskui susimąstė apie ją; nedažnai apie ją galvodavo, bet šiuose 
namuose mintys apie ją nuolat sukosi jo galvoje. 

Pagalvės užvalkalas kvepėjo Brit Mari, jis nesuprato, kodėl taip yra. 

Ar ir ji čia miegojo“ 

Atgal į praeitį. Jis tebebuvo ten. Išdavikas. O ji sukosi aplink, 
išduotas Ivanas ir vėl sėdėjo ant kitos lovos krašto - kalėjimo kame- 
roje, praėjus vos kelioms dienoms nuo mesto Molotovo kokteilio. 
Išdavikas. Policininkas atrakino duris raktu, kabėjusiu ant žiedo jo 
dešinėje, jis įžengė nekviestas, norėjo pasikalbėti. 

Pasikalbėti? 

Ivanas nenorėjo kalbėti. 

Lyg užkeiktas faras nesitraukė, reikalaudamas atsakymo. 


— Kaip... galėjai pasiimti savo sūnų? 

- Apie ką tu kalbi? 

— Sakau, kad tavo sūnui dešimt, o tu pasiėmei jį va- 
žiuodamas sudeginti žmonos. Jo mamos. 

— Dabar nenoriu su tavim kalbėti. 

- Žinai, tavo Leo atrodo geras vaikinas, jis... 

— Nenoriu su tavim kalbėti. Neprivalau. Sėdžiu kame- 
roje, bet kada noriu kalbėti, sprendžiu pats. Taigi 
išeik. Nešdinkis! 

— Neprivalai su manimi kalbėti. Tavo sūnus jau viską 
papasakojo. Kaip gaminai bombą. Kaip nusivedei jį į 
automobilį, sustojai šalikelėje, kaip praėjote avie- 
čių krūmus, kaip stovėjai žiovaudamas prieš mesdamas 
Molotovo kokteilį pro rūsio langą. 

— Aš nemečiau jokios bombos. O mano sūnus niekada 
nepasakotų. 

— Šįkart jis papasakojo. Viskas praėjo ramiai, jis 
atvyko laisva valia kartu su mama. Praleidau su juo 
daugiau nei valandą prie jūsų virtuvės stalo. 

— Vadinasi, faras privertė mano sūnų sėdėti su juo 
valandą ir išduoti mane? 

— Taip. 

— Taigi viskas praėjo ramiai? Tuomet kas, po velnių, 
"nutiko tavo rankai? Mano sūnus niekada nekalbėtų. Mano 
šeimoje nėra skundikų. 

— Nejau nesupranti, jis kalbėjo, nes turėjo apie tai 
kalbėti. Esi jo tėtis, Ivanai, papasakok, kas nutiko, 
dėl jo. Idant jam nereikėtų vienam nešti kaltės. 


— Nešdinkis, velniai griebtų, lauk, lauk! 


Tas prakeiktas kvapas, neatsikratė jo nė sudraskęs užvalkalą ir išme- 
tęs jį pro langą. Jis išėjo į koridorių, tamsų ir šaltą. Viduje buvo taip 
pat tamsu kaip ir lauke, ten švietė tik lempelė kaimyninio namo prie- 
angyje. Jis šmirinėjo sūnaus namuose kaip vaikas, o kvapas vis sukosi 
ir sukosi aplink, kol, apsvaigus galvai, jis paslydo ir į praustuvę susi- 
trenkė klubą ir koją. Jis nenorėjo čia būti, norėjo grįžti į ankstesnius 
laikus, be praeities, pamiršus tai, kas vertė kitus spjaudyti į veidus. 
„Dėl tavęs rizikuojam.“ Jis žengė greta Leo, įsilaužę į pabėgimo auto- 
mobilį, jiedu nuvarė jį į mašinų keitimo vietą, tuomet sūnus pažvelgė 
į jį ir ėmė kaltinti jiems dar nė nepradėjus. „Apie butelį, tėti. Butelį! 
Privalau žinoti. Ar mėginsi tai nuplauti?“ Rizika? Rizikinga yra suktis 
kito galvoje. Rizikinga išduoti kitą. Keturiasdešimt aštuonias valan- 
das jis negėrė nė lašo, jo rankos drebėjo, keliskart jis vos neapsivėmė, 

bet susilaikė, nors žinojo, kad kampinėje spintelėje stovi viskio bute- 
lis. Karštis virto šaltkrėčiu, namas nebebuvo šaltas. Įsitaisęs ant sofos 
virtuvėje, jis žvarbo iš vidaus. Galbūt šalia viskio dar stovi butelaitis 
vyno. Šalo ir degė vienu metu. Nė lašo burnoje neturėjo. Jis prigulė ir 
užsimojęs tvieskė į orą, nes ore zvimbė ir zvimbė, ir zvimbė. 


JASPERAS. ATSISĖDO ANT sofos. Suirzęs. Ne todėl, kad sofos 
pagalvėlės nepatogios, antklodė per sunki ar per retas žaliuzes spįsta 
šviesa. Nerimą kėlė visai ne tai. Jei būtų reikėję, juk ir nuogas ant 
plikų grindų atsigultų. Tai ji neleido jam užmigti. Aneli. Silpnoji 
grandis. Tik jis tai suprato. Spaudimas išryškina silpnumą, spau- 
džiama ji sudužtų lyg porcelianinis kiaušinis. Į šipulius. Dešimt 
minučių tardymo kameroje, ir ji imtų veblenti it mažas vaikas. Jam 
buvo gaila Leo. Jis įstrigo su ja, niekada negalės nutraukti santykių. 
Ji visad žinos, ko griebtis. Eiti į policiją. Arba prasitarti draugei ar 
nepažįstamam žmogui bare, ir policija jau beldžia į duris. Jis žinojo, 
kas jų lauktų tokiu atveju. Bausmė ligi gyvos galvos. Bomba. Pro- 
kuroras nepamirštų pabrėžti grėsmės visuomenei ir sunkinančių 
nusikaltimo aplinkybių. 

Jai prasitarus. Bausmė iki gyvos galvos. 

Visų pirma Aneli įduotų jį, niekada jo nemėgo, Jasperas jautė tai 
nuo pat pirmo jų susitikimo. Juodajame klube Handene. Ji sėdėjo 
viena, gėrė rausvus cava vyno burbuliukus, buvo velnioniškai graži, 
jis tikrai matė jos įgimtą grožį. Jie kalbėjo bare - jis, Leo ir Aneli. Jis 
matė, kaip ji juokiasi, kaip jos lūpos šnabžda Leo į ausį, vis arčiau 
sulig kiekviena taure. Du žmonės raibuliuojant sienoms, griaudint 
muzikai, o jo lyg nebuvę. 

Jasperas matė tai jos akyse. Ji prišauks bėdą - jis manė tąkart. 

Jis buvo teisus nuo pat pradžių, turėjo perspėti Leo. 

JAU KELIAS VALANDAS Leo jautė ją nemiegant, jautė prigludu- 
sią odą. Ji sukinėjosi ir vartėsi, lyg aštrūs dantys jos galvoje griežė 
mintys, suglebusiomis rankomis ji vėlė antklodę. Jis suprato, Aneli 
stengėsi įsivaizduoti dar nematytų įvykių seką - ji buvo atsakinga 
už trijų kaukėtų plėšikų pabėgimą automobiliu, tolyn nuo sukrėstų 
banko darbuotojų, ką tik davusių pavojaus signalą. Jie turėjo laikytis 
atokiai nuo mėlynų šviesų, mirgančių ant vietinių, o galbūt ir Salos, 
Enšiopingo bei Upsalos policijos automobilių. Ji - ne Feliksas, nė 
vienas iš jų jo neatstos, ji neturi to stabilumo, reikalingo išsėdėti tris 
minutes prie vairo, kol tuštinamos banko saugyklos, o paskui ramiai 
nepastebėtiems palikti nusikaltimo vietą, bet taip pat ir greitai, kad 
nebūtų sekami. Pasitraukus Feliksui, prie banko durų turėjo budėti 
dviese. Jo mergina turėjo vairuoti, o tėtis pasipriešinti galimiems 
užpuolikams. Viduje jis apsikeitė vaidmenimis su Jasperu. Leo turėjo 
žengti už stiklinių užtvarų, susišluoti pinigus iš kasų ir saugyklos, 
o tuo metu Jasperas užtikrins, kad klientai ir darbuotojai nesikeltų 
nuo grindų. 

Aštri alkūnė įsirėmė į šonkaulius, paskui į nugarą. Jos ranka blaš- 
kėsi teritorijoje tarp miego ir būdravimo. Leo atsargiai suėmė ją, 
perbraukė pirštais, pagalvėlėmis jausdamas švelnią odą. 

- Aneli? Nebegalvok daugiau. 

Ji atsisuko, akys ryškiai švietė miegamojo tamsoje. Pabučiavo jai 
kaktą ir skruostą. 

— Kad ir ką darytum ar galvotum, trečia valanda vis tiek ateis. 

— Aš nesinervinu, jei tu apie tai kalbi. 

— Manau, kad nerviniesi. Pasistenk užmigti. 

„Leo niekam neleis stoti skersai kelio! Leo turi brolių. Tu tai žinai.“ 

Ji šnabždėjo. Bet kiekvienas žodis buvo aiškiai girdėti. 

— Taip sakė Jasperas. 

Jos akys švytėjo lyg pora žibintų. 

- Ir jis mano... kad liks čia viskam pasibaigus. 

Žibintai tebešvietė jos veide. 

- Bet aš taip nemanau. Negaliu jo pakęsti. 

- Aneli, juk jaudiniesi, vartais visai ne dėl jo. Tai dėl rytdienos. 
Suprantu, kad bijai. 

Ji pasirėmė alkūnėmis. 

- Ar nesupratai, Leo? Paklausyk - aš nebijau. Aš manau, bus sma- 
gu dalyvauti, o ne sėdėti namie prie radijo, klausant, tu gyvas ar ne. 
O paskui... bus ne ką blogiau išvengti tavo brolių ir jo! 

Aneli darkart bakstelėjo jam beveik į tą pačią vietą tarp šonkaulių, 
ne per stipriai, bet šįsyk sąmoningai. 

— Man nepatinka tik tai, kad pasitiki psichu, miegančiu ana ten 
ant sofos. 

Leo žvelgė į ją, į švytinčias akis, ant alkūnių parimusį kūną, regis, 
pasirengusį lėkti pirmyn. Ji neatrodė išsigandusi. 

- Taip jau yra, Aneli. Rytoj veiksim drauge. Todėl renkuosi pa- 
sitikėti Jasperu. Visai kaip renkuosi pasitikėti tavimi ir tėčiu. Nes 
privalau. OK? Dabar miegok. 

Leo nusirideno prie lovos krašto, nuleido kojas ant šaltų grindų. 

Jam reikėjo rasti ramybę, kurios čia nebuvo nė kvapo. Jis užklo- 
jo Aneli, lukterėjo, kol jos alsavimas mažumėlę aprimo. Atsargiai 
uždarė miegamojo duris ir jau žengė laiptų link, bet pastebėjo jį. 
Ant sofos. Nubudusį. Ant žurnalinio staliuko priešais gulėjo keturi 
automatiniai ginklai. 

- Jasperai, ką, po velnių, darai? 

— Ruošiu ginklus. 

- Tu jau tai darei. Viskas parengta. Dabar turi pamiegoti. 

Jasperas tebesėdėjo. Buvo akivaizdu, jis norėjo kažką pasakyti - jis 
prisimerkė kaip paprastai tokiu atveju. 

— Rytoj snigs. Kaip reikiant. 

— Mačiau. Bet pradės snigti po pietų - kai mes jau važiuosim 
namo. Dabar atsigulk. 

Jasperas padėjo ginklą, kurį ką tik sutepė. 

— O kas, jei mus sustabdys, Leo? Jei faras tiesiog išdygs? Ar mąstei 
apie tai? Ar ji susitvarkys? 

— Susitvarkys? 

- Aš ja nepasitikiu. Jei... 

- Jasperai, rytoj veiksim drauge. Todėl renkuosi pasitikėti ja. Kaip 
renkuosi pasitikėti tavimi ir tėčiu. Privalau. OK? Dabar miegok. 

Iš pradžių Aneli. Dabar Jasperas. Dukart per penkias minutes. Tik jis 
juos laikė suvienijęs. Taip buvo ir esant Feliksui su Vincentu, bet dabar 
tapo dar akivaizdžiau. Stengdamasis išvengti girgždėjimo, Leo leidosi 
laiptais, laikydamasis kuo arčiau sienos, peršoko vidurinį laiptą, kuris 
girgždėdavo taip garsiai, jog, regis, lūš. Svečių kambaryje buvo tylu, 
veikiausiai tėtis gulėjo ramiai, bet dėl šventos ramybės užvėrė duris. 
Patraukė į virtuvę. Prie šaldytuvo. Gurkštelėjo apelsinų sulčių tiesiai iš 
kartoninio pakelio. Sukirto gabalėlį kumpio. Išgėrė pusstiklinę vandens 
iš čiaupo - tas ėmė tekėti tik keliskart purkštelėjęs. 

Aneli, Jasperas ir jis pats nemiegojo. Tik tėtis, dėl kurio jis labiau- 
siai jaudinosi, miegojo. 

Leo išgėrė dar pusę stiklinės vandens. 

Tuomet nupėdino į koridorių ir, jau dėdamas koją ant pirmojo 
girgždančio laipto, už nugaros išgirdo balsą, sklindantį iš virtuvės, 
kurioje ką tik buvo. 

— Leo? 

Jis stabtelėjo. Ar tai tėčio balsas? Jei taip, šįsyk jis skambėjo kitaip 
nei įprastai. 

— Ar galėtum sekundėlei ateiti? 

Tai tikrai buvo tėčio balsas. Jis skambėjo neįprastai ne todėl, kad 
tėtis šnabždėjo ar buvo užkimęs, kažkas kita... jo balse buvo girdėti 
maldavimas. Tėvas niekada nieko neprašydavo, tik išdėstydavo, ko 
norįs. Pirma jis meldė Felikso prie laukujų durų, ir sulaukė spjūvio 
į veidą, dabar jis vėl maldavo ir Leo tai atrodė nemalonu. 

- Tėvai, ką čia veiki? Turėtum miegoti. 

Tamsoje jo buvo nepastebėjęs. Vienomis trumpikėmis tėtis gulėjo 
virtuvėje ant sofos. 

Leo sustojo tarpduryje ir pamatė tirtantį kūną. 

- Prisėsk šalia manęs, Leo. Tik akimirkai. Noriu kai ką pasakyti. 

Leo taip ir padarė, įėjęs klestelėjo ant sofos krašto, Ivanas atsisėdo 
greta. Vienas šalia kito. Du peržiem išblyškę kūnai. Vienas kraujas. 
Bendra kilmė. Kiek vyresnis nei dvidešimties Leo, ką tik pradėjęs 
savo kelionę, ir beveik dvigubai už jį vyresnis Ivanas, kurio kelionė 
jau baigta. 

- Aš... 

Dilbiai tebebuvo galingi, bet pilvas atsikišęs, krūtinė įdubusi, 
pečiai susiaurėję. 

- „„galbūt aš ne visuomet elgiausi tinkamai. 

Greta sėdėdamas Leo klausė. 

- Kai tu ir broliai buvot maži. 

- Darei, ką galėjai, tėvai. Nei daugiau, nei mažiau. 

- Bet Leo... tai nebuvo teisinga. 

- Baik. 

- Galėjau... 

- Dabar man nusispjaut. Daugiau nenoriu girdėti. 

- Leo, man svarbu pasakyti. Tu buvai tik vaikas. 

- Tik vaikas? 

- Tik vaikas, Leo. Žinau, kad tu nenorėjai. 

— Ko nenorėjau? 

- Išduoti. 

- Išduoti? Ar mes vėl pradėsim? 

— Ne, bet... 

— Dabar paklausyk! Kartą ir visiems laikams! Aš neišdaviau! Mes 
ne tokie. Mes... taip nedarom! Net tuomet, kai tėtis bando užmušti 
mamą, visi prisiimam kaltę. Todėl sakau, kad tai aš atidariau duris, 
Feliksas sako, kad tai jo darbas, o Vincentas mano, kad jis. Štai kokie 
iš mūsų išdavikai! 

— Leo... tu... aš... aš nepykstu ant tavęs, jau nebe, juk matei. Felik- 
sas... o aš nieko nedariau. Feliksas spjovė man į veidą, bet aš nepa- 
kėliau rankos. Apspjauti žmogų - didžiausias įžeidimas! Jei kas nors 
būtų taip... būčiau sudraskęs tą velnio išperą! Bet ne savo sūnų. Aš 
to nepadariau. 

Kalbėdamas jis nesąmoningai visąlaik masažavo dešinės plaštakos 
krumplius. Kai kurie jų nebuvo išsišovę - taip pasidarė dėl nuolatinio 
smūgiavimo. 

— Viskas išsispręs, tiesa? Feliksas mane supras. Ir jis. Kai viskas 
baigsis, Leo, mes ir vėl būsime šeima. 

- Baik! Daugiau niekada man nekalbėk apie vaikystę. 

— Aš suklydau. Tuomet. 

- Atsiknisk! 

— Bet, Leo, kodėl tu nenori... aš tik noriu... 

Leo leidosi eiti, tolyn, kuo toliau nuo žodžių, kurių jis neįstengė 
klausyti. 

— Durys nebuvo užrakintos! 

Name tapo visiškai tylu. Kažkokia ramybė. Anksčiau nebuvo to 
pastebėjęs. Nuėjo link laiptų, tik tada suprato, ką tėtis pasakė. 

— Durys, Leo. Tada. Kai aš... ir tavo mama... ten, Falune. Durys 
nebuvo užrakintos. Pats nulenkiau rankeną ir įėjau. Praėjau pro 
Feliksą, Vincentą ir tave. 

Leo prisėdo ant pirmojo laipto. Šis sugirgždėjo. Kaip visada. 

- Jei Feliksas turėjo šitai omeny. Ir tu pats ką tik kalbėjai apie tai. 
Nė vienas iš jūsų neatidarė. Girdi, Leo? 

JIS SAUGOJO DURIS su dideliu rudomis medinėmis grotelėmis 
pridengtu stiklu viduryje. Įėjimą į banką, kuriame ką tik pasirodė 
plėšikai. O jis buvo vienas jų. 

Jis įtikinėjo save, kad taip yra. Jau beveik dvidešimt sekundžių. 
Bet viskas atrodė netikra. 

Jis nebijojo. Nesinervino. Neleido sau nervintis, paprasčiausiai 
negalėjo sau to leisti - juk viduje, užsimaukšlinęs juodą kaukę, 
vaikščiojo vyriausias jo sūnus su užtaisytu automatu. Vis dėlto kažką 
juto. Tas jausmas neapleido visą dieną. Nors nuolat vijo jį šalin, dabar 
jau nebejįstengė. Atrodė, lyg tas jausmas stovi greta ir stebi jį, kaip jis 
pats - banką. Gėda. Vienintelis jausmas. Gėdydavosi jis nedažnai. 
Bet tuos kelis kartus jausmas buvo stiprus. Prakeiktas gėdos jausmas 
lipte prilipo prie nugaros, mažais piršteliais kasėsi gilyn tarpumen- 
tin ir neleido smogti jai į veidą darsyk. Prakeiktas gėdos jausmas jį 
buvo apėmęs, kai kitas - mažesnis - veidas, pastojęs kelią, privertė 
ją paleisti, ir ji bėgo, slysčiodama jos pačios iškruvintomis grindimis. 
Visą dieną piršteliai gremžė nugarą, bet laikas sustojęs, visas pasaulis 
supras, kad jie plėšė banką, o jam už nugaros buvo jo paties sūnus. 

Be dešimt trys. Žemę aplinkui padengė birus sniegas, jis slopino 
garsus kitapus jo kaukės. Vos prieš pusvalandį asfaltas buvo sausas, o 
kraštovaizdis pilkas. Dabar jis matė pėdsakus sniege, du takus abipus 
automobilio nuo durelių iki banko: Leo, jo paties ir to Jaspero. Viduje 
jie turėjo užtrukti tris minutes. Liko dvi su puse. Jei ir toliau šitaip 
snigs, jiems grįžtant į automobilį, kerzų žymės bus pranykusios. 

Jis laikė ginklą nukreiptą į gatvę ir į netoliese įsikūrusias par- 
duotuvėles. Žvilgtelėjo per petį ir išvydo viduryje stovinčio Jaspero 

nugarą ir vyriausiąjį savo sūnų, Žengiantį pro vešlų augalą gilyn už 
kasų. Priekyje, prie vairo, po kita kauke slėpėsi Aneli. 

Jie kėlėsi anksti, bet jis nesijautė pernelyg pavargęs net po šaltkrė- 
čio nakties, praleistos ant sofos virtuvėje. Tačiau rytą kąsnis nelindo 
burnon. Teišgėrė puodelį juodos kavos. Jau tuomet laikas tekėjo pro 
sustingusį kūną. Jis nepratarė nė žodžio, prie pusryčių stalo retai 
kalbėdavo. Net jei šįryt būtų mėginęs, nebūtų pavykę. Leo sėdėjo 
paskendęs savo mintyse, nepasiekiamas, tikrino turimos įrangos 
sąrašą, tuo metu Jasperas ėmėsi dar kartą peržiūrėti amuniciją ir 
ginklus, o Aneli vedžiojo pirštu smulkaus žemėlapio keliais, karto- 
damasi pabėgimo kelius, kuriuos jau ir taip žinojo. 

Jie sudėjo daiktus pabėgimo automobilyje, bagažinėje po dova- 
nomis paslėpė ginklus, o po dovanėlėmis palei užpakalinį langą — 
drabužius. 

Paskui per valandą nuriedėjo beveik šimtą dešimt kilometrų 
tuo pačiu keliu kaip išvakarėse, pastatė dovanų pilną išnuomotą 
automobilį toje vietoje, iš kur jiedu vakar jį paėmė, ir nužingsniavo 
trumpą atkarpą tankiu mišku - šįkart jie skubėjo į kitą pusę dienos 
šviesoje ir matė vieni kitus - iki vogto automobilio, paslėpto po egli- 
šakių krūva. Jie persirengė. Sprendžiant iš kvapo, jis gavo nenaują 
balaklavą, kažkas ją buvo dėvėjęs - Feliksas ar Vincentas. Kai jis 
paėmė ginklą ir krepšelį su dviem pilnomis dėtuvėmis, laikas ėmė 
srūti, o kūnas ir mintys sustingo. Snaigės leidosi ir tirpo ant odos. 
Jis segėjo laikrodį, nors niekada jo nebuvo nešiojęs. Senas laikrodis 
raudonomis rodyklėmis, prisiminė - kadaise jį segėjo Leo. 

Jis sėdėjo ant užpakalinės sėdynės Leo užnugaryje, šalia Jaspero. 
Jiems pasiekus nedidelę gyvenvietę, sulig kiekviena sekunde, lyg 
ant automobilio lango krintančia snieguole, laikrodis artėjo prie be 
dešimties minučių trijų. Vakare čia buvo visiškai tamsu, dabar šviesu, 
bet žmonių vis tiek nematyti. Laidojimo salė, įrankių parduotuvė, 
kirpykla ir neskubantis autobusas, laukiantis pavėlavusio keleivio - 
šis bėgo mojuodamas rankomis. Kitame gale - balta bažnyčia, žy- 
minti kelio pabaigą ir pabėgimo pradžią. 

Jis darsyk žvilgtelėjo į laikrodį. Keturiasdešimt penkios sekundės. 
Jiedu apsikeitė vietomis, dabar jis stovėjo iškėlęs ginklą, o Leo buvo 

saugykloje. Laikas užšalo, bet jo mintys judėjo šviesos greičiu - gėda, 
į nugarą įsikabinę pirštai ir noras dingti, kaip reikiant gurkštelėti 
raudonojo vyno ir daugiau niekada nežiūrėti sūnums į akis, nestovėti 
čia, kur dabar stovėjo. 


Jis pažvelgė per petį. Tėtis tebestovėjo prie įėjimo durų, pasirengęs 
šauti. | 

Atsilaikė. Atliko, ką privalėjo. Nesuklydo, pasitikėdamas juo. 

Šešiasdešimt sekundžių. 

Leo laukė prie užrakintos saugyklos, kol skyriaus vadovas dre- 
bančiomis rankomis įkiš raktą. Ką tik prie grindų prispaustu veidu 
gulėjęs vyras buvo tėčio amžiaus, tik liesesnis. Netreniruotas kūnas, 
pirštai kaip pagaliukai. Kilo noras paprašyti jį nurimti. Atidaromos 
kodinės spynos garsai visai kitokie, ji pasidavė nenoriai. Pagaliau 
iš gelžbetonio rėmo slenkantys stūmokliai giliai atsiduso, ir durys 
atvėrė visa, kas gulėjo ant lentynų. 

Jis buvo beveik pamiršęs, koks tai jausmas. 

Įžengti į patalpą. Priversti klientus ir darbuotojus kristi ant grindų. 
Šimtą aštuoniasdešimt sekundžių patalpą valdė jie. Stovint priešais 
saugyklos duris gauti patvirtinimą, jog planai ir skaičiavimai buvo 
teisingi. 

Buvo pamiršęs, koks tai jausmas, ir šįkart - be Felikso ir Vincen- 
to - tas jausmas buvo dar stipresnis. Drauge su anuo, stovinčiu lauke. 
Su juo niekada šitaip nesijautė. O gal vis dėlto vienąsyk. Kai drauge 
treniravosi ir planavo, kai planas buvo puikus ir teliko smogti į nosį, 
o tėtis stovėjo balkone - visai kaip dabar prie durų. 

Vienui vienas saugykloje. Ant lentynų pinigų paketai. Kur kas 
daugiau, nei turėtų būti. Šimtinės dešimties tūkstančių ryšulėliuose, 
penkšimtės - penkiasdešimties tūkstančių, o tūkstančio kronų bank- 
notai - šimto tūkstančių. 

Viskas gulėjo priešais jį. Pinigai neperkelti į naktinę saugyklą. 

Liepdamas saugyklos duris atrakinusiam banko darbuotojui priei- 
ti arčiau ir atsisėsti nugara į sieną, kad galėtų visą laiką jį stebėti, Leo 

išgirdo savo balsą. Jaudulys, balso stygų virpėjimas, galvoje ir širdyje 
ūžiančios prieštaringos mintys: ar tai, ką jis matė, gali būti tiesa, ar 
iš tiesų šitokio mažo banko lentynose gali gulėti tiek daug pinigų. 

Jis pasitaisė ant peties kabantį krepšį ir lyg į pražiodytą burną ėmė 
kimšti pinigų ryšelius - tik jokių prakeiktų dažų ampulių. Greitai 
suskaičiavo. Mažiausiai trys su puse milijono kronų! Daugiau nei jie 
gavo per dvigubą ar net trigubą apiplėšimą. Mažame bankiūkštyje 
nedidelėje nusmurgusioje gyvenvietėje, su sargybą einančiu tėčiu ir 
vairuotoja Aneli. 


Kažkokia moteris sakė, kad per policijos radiją paskelbta apie ban- 
ko apiplėšimą Hebyje, paskui kažkas kitas - taip pat moteris - pasa- 
kė, kad iš Salos gyvenvietės išsiųstas patrulių automobilis. Moterys 
kalbėjo, bet žodžiai jos nepasiekė. Ji juk turėjo aiškų vaizdą, tiksliai 
žinojo, ką turinti daryti. Jos negąsdino besiartinantys policininkai, 
juk ji turėjo tuo pačiu įsimintu, išmoktu ir pastarąją savaitę dukart 
važiuotu keliu su keleivio sėdynėje įsitaisiusiu Leo grįžti atgal. Jos ne- 
gąsdino nė sniegas, ant priekinio stiklo virstantis valytuvų braukiamu 
tekančiu vandeniu ir visiškai užklojęs kelią. Aplink besislepiantys ir 
viską stebintys žmonės liudys nė nenutuokdami, kad prie vairo sė- 
dėjo moteris. Tai, kas svarbu, buvo papunkčiui įtraukta į planą, kurį 
jiedu sukūrė drauge su Leo. Tik jie abu - ji ir jis, daugiau niekas. 

Galbūt todėl ji pirma pastebėjo Leo, nors nuo banko jie žengė visi 
drauge. Leo nešė krepšį, jis atrodė gerokai prikimštas. 

Užsitrenkus automobilio durelėms, ji darė tai, ką privalėjo. Antra 
pavara nuriedėjo plačiu šaligatviu į gatvę, prie bažnyčios su juodu 
bokštu padidino greitį. Pasuko į dešinę. Paskui, beveik išsyk vėl 
pasukusi į dešinę, iššoko į didesnį gyvenvietę juosiantį kelią. Švel- 
nus snygis vos per kelias minutes virto pūga, lengvos snaigės įgijo 
aštrius spygliukus. Bet ji laikėsi tvirtai - mokėjo kiekvieną posūkį ir 
nepaliaudama greitėjo. 

- Trys milijonai! 

Jis sušuko jau kelis kartus. 

— Daugiau nei trys milijonai! 

Balsas įgijęs jėgos. Ji niekada nebuvo girdėjusi šitokio Leo balso: 
užkimusio, lūžinėjančio. Jis buvo labai laimingas. Net nuo užpa- 
kalinės sėdynės skardintis Jaspero juokas buvo malonus. Ji nėmaž 
nesijaudino dėl prastėjančio matomumo - juk žinojo, kur važiuoti. 
Ten, prie pašto dėžių, į kairę. Ji net įjungė posūkio signalą ir sukike- 
no pati sau: ką tik apiplėšimo metu naudotas vogtas automobilis, o 
ji... mirksi. Ji prajuko garsiau, jiems sukant į kairę, į apsnigtą žvyr- 
kelį. O paskui, vien todėl, kad Leo atrodė toks laimingas, ji darkart 
mirktelėjo įvažiuodama į siaurutėlį miško keliuką, kur tevaikščiojo 
vienas kitas elnias ir gal koks kiškis. Rodydama dešinįjį posūkį, ji 
pasuko į savaime susiformavusią stovėjimo kišenėlę tarp tankių eglių 
kamienų. Išlipę iš automobilio, jie pakliuvo į pūgos siautulį. Jiems 
reikia pakeisti išvaizdą - plėšikų drabužius į šventinius, paskui porą 
šimtų metrų skubėti mišku, kaip Leo ir Ivanas darė išvakarėse, o visi 
drauge - beveik prieš valandą. Jiems pavyko. Jai pavyko. Netrukus 
atsuktuvą ji pakeis rakteliu išnuomoto automobilio, kuriame pri- 
krauta elegantiškame popieriuje įvyniotų paketų. Iš kažkam kitam 
priklausančio pirmojo pabėgimo automobilio persės į pilną kalėdinių 
dovanų antrąjį pabėgimo automobilį, priklausantį laimingai šeimai. 
Ji susirado Leo ranką, jiems bėgant tvirtai spaudė ją. 

KALĖDOS. 

Čia, miesto policijos tyrimų skyriaus koridoriuose? Iš virtuvėlės 
sklido gliogo', kavos ir kalėdinių pyragų kvapai. Tarp kavos ir ska- 
nėstų automatų net pastatyta bjauri plastikinė eglaitė - kažkas gaišo 
laiką, rinkdamas ir puošdamas netikrą medį, kuris paskui bus su- 
glaustas it skėtis ir tik po vienuolikos su puse mėnesio vėl ištrauktas. 

Jonas Bronksas tebesėdėjo kabinete. Jis šventėje nedalyvavo. Niekada 
nešventė artėjančių Kūčių, tai buvo šeimų reikalas. Net anuomet jie 
beveik nešvęsdavo. Kelis kartus šią dieną jis praleido lankymo kameroje 
prie suklypusio stalo, ant kurio garavo šiltas marmurinis keksas. Bet tai 
buvo labai seniai. Tuomet Samas iškepė pyragą ir užplikė kavos - taip 
susitikimams ruošdavosi nuteistieji iki gyvos galvos. Jiedviem nereikėjo 
kalbėtis - tik kramtyti minkštą pyragą, lyg tai būtų eilinė diena. 
trumpas mirgančias eilutes. 

Pranešimas. 

Gautas vos prieš kelias minutes. Nedidelė gyvenvietė už šimto 
dešimties kilometrų. Salos policija jau pakeliui. Upsalos policija taip 
pat. Tie policijos darbuotojai turėjo tikrą priežastį išvengti gliogo 
gurkšnojimo. 

Bronksas atsiduso. 

Vykdomų tyrimų kalnai ramiausiai gulėjo ant rašomojo stalo. 
Lakios snaigės, vaikydamosi viena kitą, sukosi Kronobergo nuovados 
vidiniame kieme. 


*  Skandinaviškas karšto vyno su prieskoniais gėrimas. 

Visuomet atsirasdavo tokių, kurie leisdavo sau pasiimti, ko įsigei- 
dę, naudodami smurtą, o tokią dieną tai darė jo darbą svarbų, leido 
pasilikti nuovadoje bent valandėle ilgiau. 

— Pranešimas“ 

— Taip? 

Karlstriomo balsas automobilio metalo ir stiklo gausmo fone, 
dygliuotoms padangoms riedant asfaltu. 

— Ar matei“ | 

Jo šefas jau buvo pakeliui namo. Bent jau atsiliepė. 

— Jonai? 

- Ką? 

— Rytoj Kūčios. 

Jis girdėjo, kad, Karlstriomui sumažinus greitį, kažkas susierzinęs 
kiek per ilgai spaudė signalą. Jonas spėjo, jog tai šefui iš paskos va- 
žiuojąnčio automobilio vairuotojas. 

— Hebyje? Jonai, nė nežinau, kur jis. Kažkur Upsalos lėne. Bet 
žinau, kur link suki. Nemanyk, kad tai priežastis neiti namo. Tai ne 
mūsų darbas. 

Spaudžiančiųjų signalą buvo daugiau, mažiausiai trys, girdėjosi 
skirtingo aukščio garsai — kaip ir Karlstriomas, visi vyko į namus 
Epelvikene vakariniam džino su toniku stiklui. 

- Jonai, nejau tu kalbi rimtai? Kas plėšia banką Kūčių išvakarėse? 
Žmogus, nesilaikantis jokių tradicijų. 

Garsas trūkinėjo. Karlstriomas paėmė telefoną į kitą ranką arba 
padėjo į kitą vietą. 

- Lukterėk, užsidėsiu akinius. 

Vėl pasigirdo traškėjimas. Jonas Bronksas svarstė, ar jo šefas su- 
stojo ar, paleidęs vairą, lėtai riedėjo, nagrinėdamas automobilio 
kompiuterio ekraną. 

Garsėjantis pypsėjimas reiškė antra. 

— Du. Du patruliai jau vietoje. Dar vienas netoliese. Tai gali matyti 
savo ekrane. Šimtas dešimt kilometrų, Jonai. Leisk jiems spręsti savo 
problemas. 

BALTA SIENA. 

Gruodžio tamsybės nebelikę. Prieblandoje snyguriavo, paskui, 
važiuojant iš banko, prasidėjo pūga, snigo baltais aštriais dygliais, o 
dabar juos apsupo siautulinga, milžiniška balta siena ir stojo visai ki- 
tokia tamsa. Valytuvų gumos desperatiškai brūžavo stiklą, Aneli dar 
sumažino greitį, planuotieji devyniasdešimt kilometrų per valandą 
virto septyniasdešimčia, o netrukus vos penkiasdešimčia. 

Jie bėgo mišku, jis laikė jos ranką, jie persirengė, paleido tuščių 
dovanėlių pilno automobilio variklį ir iš tankių eglių kamienų ap- 
suptos stovėjimo kišenaitės išsuko į siaurutėlį žvyrkelį - kur ne kur 
prie jo rymojo daržinės ir traktoriai, - tuomet išsuko į platesnį plen- 
tą. Jie nieko nebematė - išskyrus trumpą akimirksnį tarp valytuvų 
švytravimo. Pagal jo skaičiavimus, jie turėjo spėti nuvažiuoti beveik 
dešimt kilometrų. Bet įveikė ne daugiau nei porą kilometrų keliu, 
kurio kraštai virtę didelėmis pusnimis. 

Aneli darsyk sulėtino - priešais slinko kiti automobiliai. 

Du, o gal daugiau. Lenkti neįmanoma. Abu bandymai nepavyko, 
ji buvo priversta grįžti atgal. Matėsi vos per metrą kitą, iš priekio 
atvažiuojančios mašinos išnirdavo tik pasiekusios šoninį langą. 

Bet ji atrodė rami, bent kol kas. Švelnūs vairo sūkiai, nuolatiniai 
stabdžio spūsčiojimai, greičio didinimas, perjungiamos pavaros. 
Leo paglostė jai skruostą, ji nusišypsojo, stengdamasi suvaldyti ne- 
valdomą automobilį. 

Jis pakreipė užpakalinio vaizdo veidrodėlį. Už jo sėdintis Jasperas, 
palinkęs virš ginklų dėžės, skaičiavo šovinius ir dėtuves. Už Aneli 

sėdėjo Ivanas, kairįjį kumštį tvirtai įspaudęs dešinės delne, krumpliai 
pabalę. Prakaitas nuo plaukų sruvo blyškia oda. Braukė jį ne itin 
švaria nosine, kurią visad nešiodavosi kišenėje. 

Abstinencija. 

Tėtis tai išgyveno ir anksčiau - kaskart dėl kokios nors priežasties 
nusprendęs nebegerti. Bet šitaip dar nėra buvę. Bėgant po banko 
plėšimo. 

- Tėvai? 

Automobilyje tamsu, priešais šėtoniška sniego siena. Bet jis aiškiai 
matė tėtį, tamsoje žiburiavo jo akys. Jisai matė jį kiaurai. Matė tai, ką 
niekino ir ko nenorėjo matyti. Akis žmogaus, kuris, sutalžęs mamą, 
paliko jį atsakingą ir tūnojo automobilyje prie įėjimo, laukdamas 
policijos. 

Jis nekentė tų akių. Pirma kirsti. Paskui pasiduoti. Tai neturėjo 
prasmės. 

— Taip? 

- Jei užmigtum, tėvai, būtų lengviau. Atsilošk. Užtruksim ilgiau 
nei planuota, bet po pusantros valandos būsim namie. 

Štai tuomet jie pastebėjo ją. 

Tiesą sakant, jis jau kurį laiką stebėjo porą stipriau šviečiančių 
priekinių žibintų, kurie varstė pūgą. Bet kol jie nepriartėjo prie pat, 
jis nesuprato, kas tai. 

Uniforma vilkintis vienišas vairuotojas įsistebeilijęs į priekį. 

O ant automobilio šono aštuonios didžiosios raidės, raibuliuojan- 
čios sniege, bet vis tiek pakankamai ryškios. 

POLICIJA. 

Jie jau čia. 

— Jasperai. 

— Mačiau. 

- Paruošk ginklą. Žiūrėk, kad su tėvu pradingtumėt po dovanomis. 

Automobilis pravažiavo nosies tiesumu. Regis, nieko nepastebėjo. 

— Aneli? 

Tarp blauzdų, ant grindų po pirštinių skyreliu, gulėjo krepšys. 
Pilnut pilnutėlis banknotų. 

- Šypsokis. Vairuok ir šypsokis. Mes - laiminga šeima. 

Vienas policininkas. Barzdotas, trumpais plaukais. Maždaug pen- 
kiasdešimties. Riedėdamas Hebio link jis žvalgėsi į priekį ir galiausiai 
buvo prarytas snygio. 

Jasperas ir Ivanas vėl atsiteisė. Ant kelių, ant grindų, palei užpa- 
kalinį langą gulėjo kalėdinės dovanos. Jau valandėlę Ivaną pylė pra- 
kaitas, jis gniaužė kumščius. Dabar jis užsimerkė. Ankštoje sėdynėje 
šalia sėdintis Jasperas atsegė ginklų krepšį, pistoletas įsliuogė atgal. 
Akimirką sustingo. 

— Ivanai“ 

Užtrauktukas tebebuvo prasegtas, Jaspero judesiai vangūs. 

- Taip? 

— Nemiegi? 

- Ne. 

— Kur tavo dėtuvės? 

— Dabar mums jų nereikia. 

- Tik noriu žinoti, kad jos ten, kur ir priklauso! Tai mano darbas. 

Žmogus, greta kurio sėdėjo, Ivanui nepatiko. Bet prakaituodamas 
ir drebėdamas iš vidaus jis padarė, kaip prašomas, - ėmė ieškoti 
nedidelio krepšelio, turėjusio kabėti papilvėje. 

Jo ten nebuvo. 

— Jų... nėra. 

— Kaip nėra? 

- Jos... kitam automobily. Liko gulėti ten. 

- Liko? 

— Taip. 

- Pabėgimo automobilyje? 

— Taip. 

Pradžioje Leo klausėsi neįdėmiai. Dabar jis atsisuko. 

— Tėvai? Po paraliais, tėvai! 

— Ką? 

— Ar laikei jas? 

— Taip. 

- Plikomis rankomis? 


609 


— Manau... kad taip. Kai dėjau persirenginėdamas. 

— Apsisuk, Aneli! 

Jasperas palinko į priekį, pritildė balsą, lyg Ivanas ir Aneli negir- 
dėtų. 

- Leo, negalim dabar apsisukti. Juk supranti? Negalim grįžti, kur 
palikom. Farai jau ten! 

— Suktis ar ne? - 

Aneli tebelaikė pusiausvyrą. Bet jos judesiai tapo staigesni. 

— Suktis? 

— Leo,.paklausyk. 

Dabar Jasperas šnabždėjo. 

- Suprantu, nenori palikti pėdsakų. Bet neverta. Mūsų nėra jo- 
kiuose registruose. 

- Yra. 

— Nė vieno iš mūsų. Todėl... 

— Tėvas. 

— Ką? 

— Tai jo pirštų atspaudai. Jis yra policijos registruose. 


LEO ĮLĖKĖ į patį baltosios sienos vidurį, giliu sniegu užklotu mišku 
skubėjo link automobilio, kurį neseniai paliko uždangstęs eglišakiais. 
Nubraukė šakas, atidarė dureles, kur sėdėjo tėtis, ir ėmė ieškoti ant 
sėdynės, durų kišenaitėse, ant lentynėlės palei užpakalinį langą. Dė- 
tuvių nebuvo. Keturpėsčias įlindęs vidun, jis ėmė čiuopti vairuotojo 
sėdynę, keleivio sėdynę, įrankių skyrelį. Tuomet grindis. Plonomis 
odos pirštinėmis užtemptomis rankomis decimetras po decimetro 
veltui naršė tamsoje. 

Liko paskutinė vieta. Po sėdynėmis. Jis prisispaudęs išsitempė. 

Štai ten, pačiame viduryje po priekine vairuotojo sėdyne, gulėjo 
pilvo diržas. Ištraukęs jį Leo prasegė. Dvi dėtuvės. Ir policijos regis- 
truose esantys tėčio pirštų atspaudai. 

Jis neturėjo pasirinkimo. 

Jie greitai apsisuko pūgoje ir žvyrkeliu leidosi atgal, iš kur atva- 
žiavę. Įsuko į miško keliuką, link stovėjimo kišenaitės. 

Dabar jie ten laukė. Jasperas, Aneli ir jo tėtis. Jis smarkiai alsuo- 
damas bėgo, širdis, varinėdama kraują, skausmingai daužėsi. 

Paskui važiavo tylėdami. Jie juk žinojo - apylinkėse jau sukinėjosi 
policijos automobilis. 

Jie darsyk riedėjo prakeiktu miško keliuku. Pro suknistas daržines, 
to prakeikto plento link. 

Jie vėl važiavo reikiama kryptimi. Galbūt mažumėlę nuslopo vėjas. 
Galbūt todėl jis ir pastebėjo. Tuomet, kai žvilgtelėjo į užpakalinio 
vaizdo veidrodėlį. 


Tas pats policijos automobilis. Tas pats uniformuotas pareigūnas, 
kuris netrukus supras, jog jau matė šį automobilį siaučiančioje pūgoje 
vos prieš kelias minutes, tuoj po apiplėšimo, vos už kelių kilometrų 
nuo banko. 

Leo palietė Aneli ranką. 

— Už mūsų. Jis ten. Važiuok įprastai. 

Jis vėl dirstelėjo į užpakalinio vaizdo veidrodėlį - patrulis buvo 
čia pat, toliausiai už dvidešimt penkių metrų. 

— Važiuok tuo pačiu greičiu, laikykis atstumo. Jam nevalia priartėti. 

Jis matė, kad ir ji dirsčioja į veidrodėlį. 

— Susitelk tik į kelią, Aneli. Jasperai, paduok man ginklą. 

Iš dėžės ištraukęs ginklą, Jasperas prakišo tarp sėdynių, Leo per- 
ėmęs pasidėjo jį ant šlaunų. 

— Leo? 

Nuo tada, kai Jasperas pastebėjo, jog trūksta dviejų dėtuvių, tėtis 
nepratarė nė žodžio. 

Dabar jis įsikibo kaklo atramos ir visu kūnu prisitraukė, burna 
atsidūrė prie Leo ausies. 

— Sūnau? 

— Ką? 

— Ką planuoji daryti? 

— Užbaigti mėšlą, kurį užvirei. 

Leo užtaisė ant kelių gulintį ginklą. 

— Už dviejų šimtų metrų, Aneli. Yra kelias į dešinę. Gana platus, 
asfaltuotas. Įsuk ten. Jei faras vytųsi, sustosi, kai pasakysiu. 

Ivanas tebesėdėjo įsikibęs į Leo sėdynę, stengdamasis išlaikyti 
pusiausvyrą. 

— Leo, ginklas? 

— Ką? 

— Po paraliais... tu... 

— Nieko nenutiks. Jei jis nuvažiuos. 

Tinkamu metu parodžiusi posūkio signalą, Aneli sulėtino ir pa- 
suko į dešinę. 


Leo kvėpavo ramiai, kaip kaskart ruošdamasis. Įkvėpė, leisdamas 
orui nugrimzti į pilvą, ilgai sulaikęs kvapą iškvėpė. Lėtai alsuodamas 
stebėjo užpakalinio vaizdo veidrodėlį. Posūkis tolo - penki, dešimt, 
penkiolika metrų. Staiga lyg apsisprendęs plėšrūnas iššoko policijos 
automobilis, vos regimas tirštame snygyje. 

- Stok. 

Aneli ėmė stabdyti, padangos slydo, ji perjungė pavarą ir mažais 
judesėliais ištiesino vairą. Pagaliau jie visiškai sustojo. Leo atšovė 
dureles, rankose laikydamas ginklą. 


Jonas Bronksas kabinete kompiuterio ekrane ir ryšių radijuje sekė 
banko apiplėšimo eigą. Pro duris žingsniavo paskutiniai kolegos, 
pralinksmėję nuo išgerto gliogo, linkėdami linksmų Kalėdų. Atsaky- 
damas jiems šypsena, apsimetė esąs užsiėmęs. „Jonai, nejau tu kalbi 
rimtai? Kas plėšia banką Kūčių išvakarėse? Žmogus, nesilaikantis jo- 
kių tradicijų.“ Jo šefas kalbėjo apie banko plėšikus, bet galvoje turėjo 
ir jį, abu tai puikiai žinojo. „Nemanyk, kad tai priežastis neiti namo.“ 
Jie žinojo, kad žmogus, nesilaikantis jokių tradicijų, lieka darbe ir ste- 
bi įvykius, kurie tą akimirką atrodo svarbūs. 

Nusikaltimo vietoje jau buvo trys patruliai. Ketvirtasis artinosi 
iš Upsalos. O automobiliu sprukę plėšikai, kurie, pasak liudytojų 
parodymų, buvo trys arba keturi, neseniai buvo pastebėti šiaurės 
rytų kryptimi, šalutiniame kelyje vasarnamių gyvenvietėje Skurkebu, 
tarp Hebio ir Salos. 

Jis pasimasažavo maudžiančias strėnas ir žiovaudamas pavaikš- 
čiojo tarp lango ir rašomojo stalo. 

Puodelis arbatos. Gerkle tekantis karštas vanduo visad paža- 
dindavo. Pagaliau išsiskirsčius gliogo ragautojams, jis patraukė į 
ištuštėjusią virtuvėlę užsiplikyti dar vieno puodelio, bet stabtelėjo 
tarpduryje. 

Pirma pasigirdo šaižus radijo pyptelėjimas. Paskui nekantrus 
kolegos balsas. 

„Matau juos! Automobilis! Keli keleiviai!“ 
Patrulis iš Upsalos. Vienas pareigūnas. 
„Vejuosi juos!“ 


Jonas Bronksas priėjo arčiau prie rašomojo stalo ir radijo. 
Už kelių metrų. Arba šimto dešimties kilometrų. 


„Jie suka! Sustoja. Jie... aš stoju!“ 
Stabdantis automobilis. 
„Kažkas... lipa iš keleivio pusės!“ 


Pakeliui iš Upsalos važiuojantis kolega pastebėjo bėglių automobilį, 
apsisuko, ėmė ieškoti ir vėl jį pamatęs leidosi persekioti. Dabar jis 
pats buvo persekiojamas. 


„Ginklas! Jis ginkluotas! Ir jis taikosi... į mane, jis... šauna!“ 


Sūkuriuojantis sniegas. Bet Leo aiškiai matė uniformą. Iškėlęs ginklą 
jis laukė, kol atsidarė vairuotojo durelės. 

Pirštas apglėbė gaiduką. 

Jis lūkuriavo, bet niekas neišlipo. Uniformuotasis žmogus sėdėjo 
kur sėdėjęs. 

Taigi jis šovė. 

Pavieniai šūviai. Pirmas šūvis į variklį. Antras. Ir trečias. 

Vienišasis policininkas išlėkė iš automobilio, puolė ant žemės ir 
nusirideno į prisnigtą griovį. 

Dar keturi šūviai - visi į variklį. Šis automobilis jų nebepersekios. 

Grįždamas į savo vietą šalia Aneli, atidžiai stebėjo griovį. 

- Važiuok. 

Padėtis pasikeitė. Pro policijos automobilį grįžti atgal į pradinį 
pabėgimo kelią buvo nebeįmanoma. 

— Kurė 


— Tiesiai. 

Leo suprato esąs negyvenamų vasarnamių rajone. Jis dar nežinojo, 
kaip iš čia dingti. Bet netrukus susigaudys. Išeitis visuomet yra. 


Vienišojo pareigūno balsas nutilo. Klausant ant stalo stovinčio radijo 
buvo nesunku suprasti, kas nutiko. 

Atsivėrė automobilio durelės - jis išlipo. Žingtelėjo sniege, bandė 
bėgti. Dunkstelėjimas - jis metėsi į saugesnę vietelę. 

Paskui pasigirdo dar keturi šūviai. Vienas po kito. Pavieniai. 

Stojo tyla, girdėti vien vėjo švilpimas. 

Tik tiek. 


„Jie nuvažiavo.“ 
Jis gyvas. Jo nė nekliudė - balse nebuvo girdėti skausmo. 
„Tiesiai.“ 


Bet buvo girdėti, kad jis tebegulėjo, veikiausiai kelkraštyje, taip pat 
akivaizdu, kad tardamas žodžius jis bandė suvokti, kas nutiko. 


„Jis... tiesiog išlipo. Ramiai. Apsisprendęs. Buvau tikras, kad mirsiu.“ 
Visai tikėtina. 
„Jam šaudant į automobilį ir variklį, mačiau, kad tai - AK4.“ 


Vos stabtelėjus prie durų Bronksą apėmė nerimas, kuris klausant 
radijo kaipmat virto kažkuo kitu. „Karinė ginkluotė. Trys minutės. 
Prieš uždarant.“ Pasigirdus šūviams, nerimo neliko nė lašo. Tai jie. 
Liko tik galia, energija, net džiugesys. Tai jie! Jis išskubėjo į kori- 
dorių, šįsyk į priešingą pusę, prie laiptų į garažą, link automobilio. 
Daugiau nei pusę metų jie nerodė jokių gyvybės ženklų. Ir štai. Keli 
laiškai, kelios Žinutės laikraščio skelbimų skiltyje - staiga bendravi- 
mas baigėsi, ir Bronksas ėmė dvejoti. Galbūt jis suklydo, pervertino 
Didįjį Brolį. Nepaisant aplinkinių patarimų ir vis didėjančios tyrimo 
komandos, lūžis neįvyko. Pavasarį pakeitė vasara, atėjo ruduo, jis 
manėsi pastebįs nors ir bežodį, bet iškalbingą Karlstriomo žvilgsnį, 
lyg dešimties metų pasitikėjimas būtų ėmęs byrėti. 

Kūčių išvakarės. Regis, visi stokholmiečiai parėjo namo. Ištuštė- 
jusios gatvės, kiekviename bute žybsinčios eglutės. Vos per kelias 
minutes dideliu greičiu pervažiavo Alviko tiltą - jis judėjo E18 
greitkelio link. 

— Čia Bronksas. 

— Girdžiu. 

Aš neklydau. Nepervertinau Didžiojo Brolio. 

— Aš pakeliui. 

— Prašiau tavęs važiuoti namo. 

Karlstriomas. Apsuptas Kalėdų muzikos ir vaikų klegesio. Jonas 
Bronksas prisiminė praeitas Kalėdas, apsilankymą gražiajame name 
puikioje vietoje, kai prašė leisti visą laiką skirti naujos bankų plėšikų 
grupuotės tyrimui, apsilankymą, pasibaigusį vakariene prie tikro 
šeimos stalo. 

Tai buvo prieš metus. O jis vis dar dirbo su jais. 

— Aš automobilyje pakeliui į Hebį, šiuo metu važiuoju pro Rinkebį. 

- Jonai, velniai griebtų... 

— Tai jie. 

-— Jie? 

— Jie. 

Privažiavus Rotebru sankryžą, užsidegė raudonas šviesoforo sig- 
nalas. Karlstriomas tylėdamas delsė. Paskui nukreipė telefoną į kam- 
bario pusę, buvo puikiai girdėti muzika. 

- Ar girdi, Jonai? 

Senovinis gramofonas. Vinilą rėžianti adatėlė. 

„Im dreaming of a white Christmas.“ 

— Kalėdų muzika, Jonai. Kumpis. Gliogas. 

— Man reikia Specialiojo būrio kovai su terorizmu. 

- Jonai? 

- Žinau, kad tai jie. 

- Pasak liudytojų, vyras, ėjęs sargybą prie durų, galėjo būti kur kas 
vyresnis nei kiti, buvo lėtesnis, judėjo vangiai, nerangiai, palyginti 
su kitais, buvusiais banke. 

— Tai jie. 

— Anksčiau niekada nebūta senio. Ar ne? 

— Lenartai? 

Niekada per dešimt metų jis nebuvo kreipęsis į Karlstriomą vardu. 

- Ką? 

— Dar niekada nebuvome taip arti. Bet kolegoms Hebyje reikia 
pastiprinimo. Jie jau apšaudė vieną automobilį. 

Pagaliau „I'm Dreaming of a White Christmas“ nutilo. 

Dabar skambėjo kita muzika, taip pat pažįstama. 

— Jonai? Neskambinsiu policijos viršininkui tokiu metu ir nepra- 
šysiu Specialiojo būrio. 

„Frosty the Snowman“. 

Tikrai. Laimingų vaikų choras dainavo linksmą kalėdinę dainelę. 

— Likus dienai iki Kūčių. Ar bet kurią kitą dieną, jei tai ne mūsų 
teritorija ir jei nebus jokios užuominos, jog tai jų darbas. 


- Aneli, greičiau! 

— Nesu čia važiavusi. Mes mokėmės... 

- Greičiau! Turim dingti, kol neužtvėrė kelių! 

Snaigės zujo, šoko žibintų šviesoje vidury tamsaus miško. 

Leo išlankstė žemėlapį ant kelių, uždengdamas ginklą, ir ėmė 
pirštu vesti važiuojamu keliu. Automobiliui stipriai šliūžtelėjus į 
šoną, jo petys ir galva tvoskė į langą. 

- Leo, nežinau, kur esam, aš... 

— Tiesiog nesustok! 

Ji paklausė, vairavo, bet mintys buvo kitur - jos liko prie septy- 
niomis kulkomis suvarpyto policijos automobilio. 

Jie šaudė. Šaudantieji patys gali būti pašauti. 

— Pravažiavus tuos suknistus vasarnamius bus išsukimas į plentą. 
Keturi kilometrai. Tik važiuok, kaip sakau! 

Ji juk žinojo. Kad ginklai gali būti naudojami iš tiesų. Bet neleido 
sau apie tai galvoti. 

— Aneli? 


Dabar ji privalėjo. Nes ginklai jau buvo panaudoti. 

- Aneli, sustok! 

Ginklai skirti žudyti. 

— Sustok! Vairuosiu aš! 

Dabar ji išgirdo. Leo šaukė. Jis šaukė sustoti. Čia? Miško vidury? 
Kodėl ji turėtų paklusti? Jis darsyk sušuko. Stok. Ji žvilgtelėjo į už- 
pakalinio vaizdo veidrodėlį, ar nepamatysianti peršauto policijos 
automobilio, nors jis negalėjo vytis. Leo ištiesė žemėlapį Jasperui, 
ant užpakalinės sėdynės sėdintis Ivanas kažką murmėjo. Posūkis 
buvo visai arti ir vairas praslydo rankose. 

— Suk! 

Viskas vienu metu. 

— Suk, velniai rautų! 

Per vėlu. Ji visu kūnu nuspaudė stabdžio pedalą, automobilis ėmė 
slysti. Viena tona - variklis, metalas ir keturi ratai - bejėgiškai nusly- 
do į griovį, pakrypo ant šono ir vėl nusileido, išspausdama sunkų prie 
lango suslėgto sniego atodūsį. Ten jie ir sustojo. Automobilio viduje 
niekas nepasikeitė. Tik tyla pasidarė apčiuopiama - ji patvirtino, kad 
nutiko neįmanoma. Pabėgimo automobilio nebebuvo. 

Leo stumtelėjo dureles, bet jas prispaudė pusnis. Jis pasisuko 
nugara į prietaisų skydelį, keliskart spirtelėjo, sulig kiekvienu spyriu 
durelės vėrėsi vis plačiau. Išsliuogęs lauk, ligi kelių suklimpo sniege. 

— Jasperai, paimk ginklus. Tėti, tu imsi pinigus. Visi lauk! 

Paeiliui jie išslinko į pūgą. Jasperas lyg kuprinę ant pečių užsinėrė 
ginklų krepšį, Ivanas glėbyje laikė tris su puse milijono kronų. Aneli 
iš nosies tekėjo kraujas. 

- Štai. Imk. 

Ivano nosinė. Ji nusišluostė, paskui nubraukė sniegu. 

— Sebastijanas? Leo? 

- Eikš. 

— Ką aš pasakysiu? Ką... juk jis atvažiuos rytoj. 

- Aneli, pažvelk į mane. Dabar mes pakeliui, keliaujam namo. 

- Juk jis atvyks. Švęsim Kalėdas. Mes... kurie šaudė į žmones. 

Ji tvirčiau apsigaubė lengvu paltuku, išlipo iš griovio ir sustojo prie 
kelio. Tuo metu Leo atidarė bagažinę, išsviedė rūpestingai suvyniotą 

paketą ant sniego, išplėšė krepšį su striukėmis ir kelnėmis, vilkėtomis 
apiplėšimo metu. 

— Bus šalta. 

Viena striukė Aneli, nors ji nė nemanė imti, kita - Jasperui, kuris 
kaipmat apsivilko šią ant savosios, ir dar viena - Ivanui, kuris pa- 
čiupęs sviedė ją į sniegą, jam nebuvo šalta. 

— Trys kilometrai. Jei eisim mišku. Link kelio kitapus. Joks vietinis 
faras neišdrįs mesti iššūkio mūsų ginklams, o pastiprinimas užtruks 
dar devyniasdešimt minučių. Turim išlaikyti atotrūkį. 

Tebesnigo, bet prasisklaidžiusi baltoji snieguolių siena veikiau 
priminė lėtai banguojančią lengvą uždangą. Buvo lengviau matyti. 
Lengviau būti pastebėtam. 

- Aš nenoriu. 

Jie leidosi klampoti lauku į pamiškės pusę. Bet Aneli, nugrimzdusi 
į gilią pusnį, sustojo. 

- Leo? 

- Po paraliais, Aneli! 

— Aš nenoriu. Niekada nenorėjau. Noriu... namo. 

- Kelkis! 

Ji sėdėjo sniege. Ir verkė. 

- Atsakiau „taip“. Į klausimą, kurio tu nė neuždavei. Ir dabar aš... čia. 

Jis paėmė ją už rankos, ištraukė iš pusnies, bet paleista Aneli vėl 
susmuko. 

— Aneli! 

— Aš nenoriu. 

— Nebegalim stovėti! 

— Aš sutikau. Nors tu nė neprašei! 

Ji buvo apsisprendusi. Sėdės čia. Ir lauks. 

— Juk sakiau, Leo! 

Jasperas sugrįžo. 

— Juk sakiau, kad ji - silpnoji grandis! 

Atvira laukymė miško tamsoje. Du automatais ginkluoti vyrai. O 
tarp jų — iki pusės sniege įklimpusi moteris. 

- Ji kalbės! Ji mus įduos! Leo, negalim čia jos palikti gyvos! 

Leo sučiupo jį ir prisitraukė. 

— Ką, po velniais, nori daryti? 

- Jie paims ją ir ji mus įduos, vieną po kito! Visus! Ir tavo brolius! 

— Vadinasi... nori ją nušauti? Ką? Ar tai bandai pasakyti? 

— Taip. 

Paskui pabučiavo ją. Ir pradingo miške, o ji pranyko baltybėje. 
Žvelgdama į Leo, ji paaiškino apsisprendusi laukti jų pasirodant. 
Buvo keista, bet kartais tiesiog Žinai, kad matai žmogų paskutinį sykį. 


Feliksas stumtelėjo desertinę lėkštelę, pusiau išgertą alaus stiklinę ir 
vieną iš matematikos vadovėlių, kurių buvo visur paskleidęs. Vin- 
centas pastatė visų mažiausią - dviejų dešimčių centimetrų aukš- 
čio.- plastikinę eglaitę ant virtuvės stalo kaip vazoninę gėlę. Tai buvo 
pirmosios Kalėdos atskirai. Bent taip jam atrodė, negalėjo prisiminti 
Kalėdų šventadienių be vyriausiojo Leo - jis visad švęsdavo drauge. 
Dabar jo nebuvo. Arba, tiksliau, nebuvo jų. Juk tai jie persikėlė į kitą 
Švedijos kraštą. Išsinuomojo dviejų kambarių butelį su virtuve. Per- 
sikėlė ar pabėgo. Pabėgimas galbūt tebuvo geografijos požiūriu, bet 
kartais tai būna vienintelė išeitis. 

Jis pastūmė eglaitę arčiau stalo krašto. Dirbtinė Kalėdų dvasia, 
iliuzija, kad jų namai niekuo nesiskiria nuo kitų - taip būdavo visuo- 
met, kiek tik jis prisimena. Visuomet per daug netikra ir visuomet 
sužlugdavo dėl tėvo šūksnių, reikalavimų ir kvailybės. Suknistas 
ant virtuvės stalo stovintis plastikinis medelis būtent toks, kokios 
Kalėdos buvo visad jų namuose, - mažulytis. 

Jam turėtų būti ramu. Vakaras naujojo, be praeities gyvenimo. Vos 
už kelių metrų fotelyje įsitaisęs jaunėlis žiūrėjo televizorių, abiejose 
rankose laikydamas po nuotolinio valdymo pultelį, jis naršė televi- 
zijos ir radijo programose. 

Jam turėjo būti ramu. Tačiau būtent ramybės jis ir nejautė. 

- Išjunk. Viską. 

— Privalau. 

— Nenoriu žinoti. Išjunk, velniai griebtų! 

Šitaip Vincentas sėdėjo nuo pat pietų. Šešias valandas. Stebėjo 
kiekvieną žinių pranešimą, galiausiai ėmė veržtis nerimas. 

- Vincentai? 

— Ką? 

— Išjunk! 

Vincentas juk žinojo, jis ir pats žinojo. 

Leo, Jasperas, Aneli, tėtis. 

Jie tikrai tai darys. Girdėjo Leo balse, matė jame, jo eigastyje, 
judesiuose. 


„Prieš valandėlę Hebyje apiplėšę „Spar“ banką vyrai paspruko 


ir tebėra laisvėje.“ 


- Išjunk! 
— Neišjungsiu. 
— Nenoriu žinoti! Po velnių, juk esu čia. Geteborge! Manęs ten nėra! 


„Policija praneša aptikusi vyrus ir aptvėrusi mišką, kur, manoma, 


jie yra.“ 


Jis prisėdo prie plastikinės eglutės, stovinčios ant stalo, ir išgėrė likusį 
alų. Drungnas. Jautė iš Vincento porų, burnos, nosies besiveržiantį 
nerimą, Feliksas prisiminė vienintelį kartą jautęs mirusio žmogaus 
smarsą, kai kaimynas ilgai išgulėjo už uždarų durų, - štai koks tai 
buvo kvapas. Vincento nerimas peraugo į baimę, trenkiančią mirtimi. 


„Policija įspėja visuomenę ir ragina likti viduje.“ 


Nebegalėdamas tverti, jis kone įvirto į svetainę, išplėšė pultelius iš 
Vincento rankų, pirma išjungė televizorių, o paskui nutilo ir rim- 
tieji radijo balsai. Vincentas nustebęs pažvelgė į jį, tuomet čiupo 
ant žurnalinio stalelio gulėjusį mobilųjį ir surinko vieną iš vos kelių 
išsaugotų numerių. 

— Neskambink! 

Per vėlu. Pasigirdo signalas. Feliksas matė tai Vincento veide. 
Viltis. Kol žinios dar nebuvo patvirtintos. Panašiai kaip lavoniškas 
kaimyno kvapas. Kol niekas nežinojo apie jo mirtį, jis tebebuvo gyvas. 

Dabar jie ničnieko nežinojo. Taigi gal tai visai ne jie plėšė, bėgo, šau- 
dė. Dar tebebuvo kitų galimybių. Tai galėjo būti kiti. Kiti, nusitaikę 
į Hebį ir smogę būtent tą dieną. Jie nežinojo, nebuvo užtikrinti, tai 
galėjo... Sveiki, jūs paskambinote Leo ir Aneli, dabar negalime at- 
siliepti, bet... paskui pasigirdo ilgasis pyptelėjimas ir Vincentas jau 
buvo beketinąs palikti žinutę, bet padėjo ragelį. 

Dabar jie žinojo. 

Kaip ir pultelius, Feliksas griebė telefoną, šveitė į sieną, visur 
pažiro dalys. 

— Jis negalėjo atsispirti! Jam reikėjo tęsti, nors mes atsikraustėm 
čia... prakeikimas, šūdas, Vincentai! 

Jis nuspyrė plastikines mobiliojo nuolaužas, trenkė delnu į sieną, į 
durų staktą. Vincentas dar smarkiau pradviso. Jis įpuolė į virtuvę, kur 
kampe po kėde buvo išdėliotos dovanos - po dvi kiekvienam, - pailgi 
stačiakampiai ne itin standžiai paties suvynioti į dovanų popierių. 

— Ši buvo skirta... tau. 

Jis ištiesė paketą Vincentui, šis atrišo jį, popierius ir kaspinas nu- 
krito ant grindų. Dėžė. O joje - viskio butelis. Single malt. Feliksas 
atnešė porą švarių stiklų ir pripylė sklidinus. Jiedu išgėrė ligi dugno. 

- Jis nepasiduos. 

Vincentas vėl pripylė, jie vėl išgėrė. 

— Ar supranti, Feliksai? Galėjau ten būti! 

Jis verkė, iš pradžių ramiai, paskui įsismarkavo. 

— Ten galėjau būti aš, Feliksai... po velnių! 

Jis nebedvokė, nesiliaujančios ašaros jį nuplovė. 

— Ar supranti? Jis niekad nepasiduos gyvas. 


Sniegas iki kelių. Šaltis skverbėsi pro batus, striukes, odą. Vėjas virto 
audra, čaižė, medžiojo, stūmė, niekino, varžėsi. 

„Eisiu kiaurai.“ 

Tie šunsnukiai daugiau niekada neprisiartins, niekada nekvos 
atsakymų, nebels į duris. 

„Kiaurai.“ 

Tolyn. Tolyn. Tolyn. 

Pirmas Leo, Jasperas paskutinis, tarp jų Ivanas žingsniavo Leo 
pramintais pėdsakais. Įtemptas kvėpavimas, kišenėse stipriai su- 
gniaužti kumščiai, ant žilų plaukų užsmauktas kapišonas. Dvidešimt 
minučių. Pusiaukelė. Kai atsivėrė didėlesnė laukymė, eiti pasidarė 
lengviau. Kertant įstrižai galima laimėti laiko, atsiplėšti nuo perse- 
kiotojo. Bet pirmutinis žengęs Leo ėmė smukti. Staiga. Iki pusiaujo, 
iki krūtinės. Tai nebuvo laukymė. Tai - pelkę dengiantis plonas ledas. 
Stingdantis vanduo prasisunkė per kelnių audinį, po striuke, batai 
smego į dumblą. 

- Leo! 

Trumpais žingsneliais Ivanas prislinko kuo arčiau, paėmė Leo už 
rankos ir ėmė traukti. Sūnus įklimpo. Pasilenkė ir vėl tempė, batų pa- 
dai įsikirto į slidų paviršių. Ledas trakštelėjo. Viena koja murktelėjo 
į juodą vandenį, kita liko ant ledo krašto. Bandė traukti iš visų jėgų. 
Tuomet kupstas, į kurį jis įsitvėręs laikėsi, staiga praskydo. 

Ištrūkę iš liūno, jiedu nusirideno ant žemės, gulėjo greta vienas 
kito. Ivano plaučiuose pamažėle ėmė kauptis kosulys. 

- Leo, negali šitaip eiti toliau. Nušalsi. 

Neigiama temperatūra. Čaižantis vėjas. Ir iki krūtinės dumblinas 
ir šlapias sūnus. Netrukus jo drabužiai pavirs į ledą. 

— Pažvelk į mane, Leo! 

- Po galais, jie seka mus! Privalom išlaikyti atotrūkį! 

Jis leidosi eiti, nežiūrėdamas nei į tėtį, nei į Jasperą. 

„Tolyn. Tolyn. Tolyn.“ 

Pasivijęs Ivanas sučiupo jį už striukės. 

- Nejau negirdi, Leo! Nesupranti? Jei šitaip eisi, sušalsi! Turi iš- 
džiūti! Kitaip bus nebesvarbu, kiek spėsi nueiti! 

Išsilaisvinęs Leo vėl leidosi eiti. 

„Tolyn. Tolyn. Tolyn.“ 

Pabėgėjęs Ivanas vėl jį pasivijo. 

— Netoliese stovi vasarnamiai! Kitapus... laukymės, matai? O ten, 
giliau miške, ir dar vienas! 

- Eik, velniai griebtų! 

— Pateksim vidun. Išdžiovinsim tavo drabužius. Paskui eisim toliau. 

Ivanas rodė miško pusėn. 

Namas ne itin didelis. Raudonos dailylentės, balta apdaila. Ap- 
suptas eglių. Eilinis švediškas namelis. 

- Jei neišdžiūsi... tokiu oru, pažvelk į mane, Leo... gali mirti. 


Jonas Bronksas pastatė automobilį prie nedidelės aikštės, kur buvo 
įsikūręs bankas ir tolėliau - parduotuvė. Nedidelė gyvenvietė galėjo 
būti Esmu arba Ularedas, Rimbu arba Kungseras: keli tūkstančiai gy- 
ventojų, parduotuvės, bankas, biblioteka centre - viskas vienoje vie- 
toje. Jie ir čia, rinkdamiesi vietą, pasielgė metodiškai: ribotos policijos 
pajėgos, lengvas privažiavimas ir išvažiavimas. 

Ir kita buvo panašu. 

Aplink teritoriją bangavo juosta, nuo smalsuolių atitvėrusi kvad- 
ratinį plotelį prie banko. Juo arčiau, juo daugiau sumišusių, išsi- 
gandusių, verkšlenančių žmonių. Viduje - sušaudytos stebėjimo 
kameros ir atviros saugyklos durys. Jį pasitiko uniformuotas policijos 
pareigūnas, ką tik baigęs apklausą. 

— Turėsiu paprašyti... 

— Jonas Bronksas, miesto policija, Stokholmas. 

Išsitraukė tokį pat kaip ir jo pažymėjimą. 

— Bronksas? 

- Taip. 

— Mano pavardė Rydenas, dirbu Hebio policijoje. Gerokai nutolai 
nuo namų. 

- Žinau. 

— Čia jau esama patrulių iš Hebio, Salos ir Upsalos. 

- Žinau ir tai. Man regis, žinau, ką jūs gaudot. 

Po penkiolikos minučių Bronksas kalbėjo su kasininkėmis ir 
klientais, kurie buvo banke, kai į vidų įžengę du kaukėti vyrai pa- 
liepė gulti ant grindų. Jis paėmė Švedijos kariniams automatiniams 
ginklams skirtų šovinių tūteles. Stebėjimo kamerų nufilmuotoje 

aštuonių sekundžių atkarpoje pamatė ir vadą, ir šaulį, kuriuos vadino 
Didžiuoju Broliu ir Kareiviu. 

Tai buvo jie. Nors tik dviese ir be juodųjų kombinezonų. 

Bet tai buvo jie. 

Visą ilgiau nei metus trunkančios medžioklės laiką jie dar niekada 
nebuvo buvę taip arti. 

Vietos policijos nuovada įsikūrusi prie įvažiavimo į gyvenvietę, 
pakeliui į aikštę Bronksas jos nė nepastebėjo. Kuklus mūrinis pastatas 
priminė nuosavą namą, bet, kaip ir kur kas didesnė nuovada Stok- 
holme, buvo išpuošta Kalėdų Seneliais ir girliandomis, net ir čia ant 
stalo stovėjo pustortis ir nugerti kavos puodeliai - kavutę nutraukė 
banko apiplėšimas. 

Rydenas pakvietė į vidų, jie praėjo tardymo kambarį ir ten sėdinčią 
bereikšmiu žvilgsniu spoksančią moterį - maždaug trisdešimties 
metų, šviesiaplaukė, ant pečių užsimetusi pledą, rankose laikė karš- 
tą puodelį ir klausė pareigūnės užduodamų klausimų. Iš pradžių 
klausėsi neatsakydama, o kai pagaliau prabilo, atsakymas skambėjo 
miglotai, lyg ji būtų šoko būsenos. 

— Kaip jie atrodė? 

— Nežinau. 

— Nežinote* 

— Jie juk... mūvėjo kaukes. 

Bronksas stovėjo atokiau, moters nematė. 

— Kas ji? 

Rydenas nusisuko nugara į tardymo kambarį ir pritildė balsą. 

— Radome ją ant žvyrkelio Skurkebyje - vasaros gyvenvietėje 
pakeliui į Salą. Plėšikai pagrobė jos automobilį. Pasimetusi ji zujo 
pūgoje, mes vos jos nesuvažinėjome. 

Užgrobė jos automobilį? Ši grupuotė nevažiuoja nepatikrintais 
automobiliais. Atidžiai atsirinktus automobilius jie sustato tokiose 
vietose, kurių persekiotojas nė nenumano turįs tikrinti. Bronksas 
norėjo grįžti į tardymo kambarį ir pats su ja pasikalbėti. Netrukus 
taip ir padarys. 

Ant sienos priešais kabėjo keturių kvadratinių metrų dydžio že- 
mėlapis, pačiame viduryje - Hebis. Pareigūnas pavarde Rydenas 
pirštinėta ranka nuo aikštę žyminčio keturkampio nuvedė keliu šiau- 
riop, už kelių kilometrų sankryžoje pakeitė kryptį ir pirštų galiukais 
nužingsniavo šalutiniu keliu vakarų kryptimi. 

- Čia, pamiškėje, ji suko ratus. Jie privertė ją sustoti, įsileisti juos 
ir važiuoti. Ji išsigando, buvo slidu. Radome jos automobilį griovyje, 
tarp išmėtytų kalėdinių dovanų. Nuo automobilio sniege vedė ryškūs 
pėdsakai. Trys poros. Tiesiai į mišką. Lengvai sekami. 

— O pirmasis automobilis? 

- Ieškome. 

Bronksas vis dar norėjo įeiti į vidų ir nutraukti apklausą. 

- Jie privertė ją vairuoti? 

- Taip. 

- Išnuomotas automobilis? Pilnas dovanų? 

- Ji keliavo pas gimines. 

— Kieno vardu išnuomotas? Kokias dovanas ji vežė? 

Rydenas atidarė kito kabineto duris. Jo kolega apklausė pagy- 
venusią porą - jiedu skersai aikštės stūmė vežimėlį su maistu, tuo 
metu plėšikų automobilis atbulomis privažiavo prie banko vitrinos. 
Rydenas įėjo į vidų, įsiterpė į apklausą ir grįžo pas Bronksą. 

— Žinosim už dešimties minučių. 

- O ten“ 

Jonas Bronksas atsisuko į kabinetą, kuriame sėdėjo moteris. 

- Ar galiu paklausyti? 


Ginklo buože Leo pramušė durų langelį. Įkišo ranką pro aštrias stiklo 
šukes. Pasiekė rankeną anapus durų ir suktelėjo į kairę. Atidarius du- 
ris siūbtelėjo skersvėjis ir durys trinktelėjo į staktą. 

Šaltasis prieangis. Užuovėja. 

Po skrybėlių lentyna buvo jungiklis. 

Bet lempa neįsižiebė. 

- Tėvai, paieškok saugiklio. 

Paprastai įrengta virtuvė. Sofa, stalas ir pora kėdžių. Ankšta, bet 
ketvertui vietos užtenka. Virš nedidelės plautuvės senovinė nuo- 
žulni spintelė be rankenėlių, su slankiojamosiomis durelėmis. Šalia 
ketaus krosnelės - tošies krepšys su senais laikraščiais, malkomis ir 
degtukų dėžutė. 

- Jasperai, lauke mačiau telefono liniją. Paieškok telefono ir ko- 
mutatoriaus lizdo. 

Šalia virtuvės - du nedidukai kambariai. Svetainė ir miegamasis. 

Jasperas apieškojo spintas, komodos stalčius, krepšelius ant grin- 
dų, o tuo metu Leo atidarė krosnelės dureles ir ėmė kišti laikraščius, 
skaleles ir kelias stambesnes pliauskas. 

Iš koridoriaus pasigirdo dundėjimas. Tėtis rado saugiklių dėžutę 
ir pagrindinį saugiklį. 

Ilgas degtukas. Laikraščio lapai suliepsnojo, ėmė spragsėti malkos. 

- Štai, Leo. Gulėjo koridoriuje. Gali mautis abejas. Bet neradau 
batų. 

Tėtis padavė jam darbo ir treningo kelnes ir prisėdo prie seno 
pušinio stalo. Pastūmė dubenį su rudeninių kriaušių mumijomis ir, į 
jo vietą patiesęs plonytį cigarečių popierėlį, užbėrė kelis paskutinius 
tabako trupinius. Užteks vos porai suktinių. O jis surūkydavo dvide- 
šimt kasdien. Dabar reikėjo labiau nei bet kada. Nebent atsikimštų 
ką kita. Tai, kas stovėjo ant plytelėmis išklotos lentynos tarp viryklės 
ir plautuvės. Keturi buteliai. Švediška degtinė, kanadietiškas viskis, 
baltasis Pietų Afrikos vynas, o kitas - graikiškas, kažkoks rudas 
saldus, kurį buvo gėręs anksčiau. 

- Leo, turi nusiauti batus. Išsidžiovinti. Prieš išeidamas. 

- Turėjom devyniasdešimt minučių. Iš viso. Čia galim praleisti 
tik pusę. 

- Spėsi išsidžiovinti. Kitaip nušalsi! Gausi gangreną. Paskui reikės 
amputuoti, žinau tai, kur gyvenau... ten. Pirma pradeda juoduoti, 
pūti kojų pirštai, paskui... jei neužkerti kelio, mirtis kyla viršun, Leo. 

- Gangrena. 

Jis padarė, kaip tėtis sakė, atsirišo užvarsčius, nusiavė batus ir pa- 
dėjo juos ant kaistančio ketaus. Paskui persimovė tėvo iš koridoriaus 
atneštas kelnes, jos buvo per trumpos ir per ankštos. 

— Tėvai, kaip, velniai griebtų, gali tokiu metu kalbėti apie gan- 
greną“ 

Ivanas pastatė savo batus greta Leo, užsidegė ką tik susuktą ci- 
garetę, giliai įkvėpė ir išpūtė vinguriuojantį dūmų debesėlį. Paskui, 
paėmęs vieną iš neatkimštų butelių, nusuko dangtelį. 

— Tėvai, velniai griebtų! Ar manai, kad tai gera mintis? 

Jis padavė butelį Leo. 

— Degtinė. Gurkštelk, tau bus į naudą, kraujas ims tekėti. 

Leo išgėrė. Tiesiai iš butelio. Jautė, kad tėtis visą laiką stebėjo jį. 
Nenuleido akių, vos jiems įžengus į namą. O gal nuo pelkės. O gal nuo 
tada, kai susižvalgė banke - jis žingsniuodamas saugyklos link atsisu- 
ko tą pat akimirką kaip ir prie įėjimo stovėjęs tėtis. Tai atrodė keista, 
lyg būtų teisiamas, lyg būtų mažas, o suaugusysis jį būtų vertinęs. 

— Tėvai“ 

— Ką? 

— Ką, po paraliais, darai? 

— Nieko. 

— Nesąmonė, tu šitaip į mane žiūri! 

— Kaip? 

— Na taip. 

Ivanas nusuko žvilgsnį nuo sūnaus, kad netrikdytų. 

— Leo, mes... tu... greičiausiai turėtum viską pergalvoti. 

— Pergalvoti? 

— Kartais reikia susitaikyti. 

Jis ką tik buvo užsukęs kamštelį. Dabar vėl atkimšęs pastatė butelį 
ant stalo prie tabako draiskanų ir kretančių tėvo rankų. 

— Ką, velniai rautų... kalbi? Ką, velniai rautų, kalbi! Aš niekada 
nepasiduodu! Tai tu pasiduodi, tėti! Ar ir dabar nori pasiduoti? Ar 
todėl ir norėjai atsidanginti į šitą prakeiktą namą? Tuomet gerk, po 
velnių! Gerk! 

Komodos ir spintos stalčiai jau prieš valandėlę liovėsi dundėję. 

Svetainėje ir miegamajame tapo tylu. Pagaliau tarpduryje po pa- 
žastimi pasibrukęs telefoną pasirodė Jasperas. 

- Radau. Gulėjo ant lentynos vonioje. O komutatorius - kampe 
prie radijo. 

Ant krosnelės padžiauti batai dar nebuvo sausi, tik pradžiūvę. 
Priešais tėtį stovėjo butelis, pagaliau stambios tirtančios rankos ėmė 
jį ir užsuko. 

Jis pats nuėjo į svetainę, kur kampe gulėjo komutatoriaus lizdas. 


Tardymo kambaryje Bronksas klausėsi pečius apsigobusios moters, 
kuri kiekvieną klausimą bandydavo atremti neaiškiu, painiu atsaky- 
mu. Po kelių minučių tapo visiškai akivaizdu: ji nebuvo sutrikusi, tik 
apsimetinėjo. Ir sekėsi jai nekaip. 

— Aš turiu porą klausimų. Kaip manote, galėčiau įsiterpti? 

Jaunesnis kolega gūžtelėjo pečiais, Bronksas suprato jį sakant: 
„Daryk ką tinkamas, aš noriu keliauti namo valgyti Kalėdų kumpio.“ 
Jis atsisėdo ant vienintelės laisvos kėdės ir pasisveikino. 

— Bronksas, Stokholmo miesto policija. 

Jos laiba ranka buvo šalta. 

— Aneli. 

Moteris nesisveikino, tik laikė atkišusi ranką. 

— Valandėlę klausiau jūsų. Pasakojote keliavusi pas gimines, tuo 
pačiu keliu kaip ir visada. Ir staiga išdygo jie. Kaukėti plėšikai. Kelio 
vidury. Jiems prireikė jūsų automobilio. Teisingai? 

— Taip. 

— Jie jums grasino“ 

„Jie nevažiuoja nežinomais automobiliais.“ 

— Taip. 

— Su ginklais? 

„Jie atidžiai pasirenka ir patys pastato mašinas.“ 

— Taip. 

— Tuomet jie norėjo, kad juos pavėžėtumėte? 

„Jie neįtrauktų tokios silpnos, išsigandusios, įsitempusios vairuo- 
tojos į savo pabėgimo planą. Jei man nebūtų pavykę. Jei nebūčiau 
privertęs Didžiojo Brolio desperatiškai rizikuoti ir suklysti.“ 

— Taip. 

Jonas Bronksas paėmė šaltą, negyvą jos ranką antrąsyk - dėkoda- 
mas - ir išėjęs ėmė ieškoti laisvo kabineto. Bet iš šalies atrodžiusioj 
nedidukėj nuovadoj visai nebuvo vietos. Dviejuose kabinetuose šiuo 
metu buvo apklausiami liudytojai, vos keli kabinetai ir juose tarny- 
bon iškviesti darbuotojai, tuščia buvo tik virtuvėlėje. Norėdamas 
kalbėti netrukdomas, Bronksas uždarė duris, laukdamas, kol bus su- 
jungtas, pačiupo kelis ant Kalėdų užkandžių stalo likusius krekerius. 

Džiaugsminga muzika. Išgirdo ją, šefui dar nespėjus prie burnos 
pridėti telefono. 

— Jonai? 

— Taip. 

- Kūčios vis dar bus rytoj. 

— Aš Hebyje. 

Karlstriomas nepadėjo ragelio. Ne todėl buvo tylu. Juk Kalėdų 
dainos tebeskambėjo. 

- Jonai, ar žinai kaip ruošiama tikroji kalėdinė muma'? Klasikinė 
muma. Žinai? 

— Trys minutės. Paskutinę dieną. Karinė ginkluotė. Artilerijos 
ugnis. 

- Imi šalto sasafrų alaus ir... 

- Tai Žinojau važiuodamas. 

— „du butelius vidutinio stiprumo alaus ir... 
karinių šovinių tūteles, kalbėjau su liudytojais. 

— ..„butelį porterio. Ir sumaišai. 

— Manau, tau derėtų važiuoti namo ir pabandyti, Jonai. Jei nežinai, 
kur eiti, ir tau reikia priežasties pasijusti kažko dalimi, negaliu padėti. 
Bet galiu įsakyti tau nedirbti. 


Populiarus Kalėdų vaišių alkoholinis gėrimas. 

Jie - šefas ir detektyvas - dirbo tame pačiame koridoriuje dešimtį 
metų. Jie pažinojo vienas kitą. Nors drauge ir nepažinojo. Bet Bronk- 
sas neprisiminė, kad kalbėdamas su šefu bent kartą būtų pakėlęs 
balsą - tai ne jo būdui, taip pat ir ne Karlstriomo. Jam ėmus šaukti 
uždarytoje virtuvėlėje, abu nustebo. 

- Karlstriomai, mes drauge matėme devynių kitų apiplėšimų 
vaizdo įrašus! Gyvenau jais daugiau nei metus! Žinau, kad tai jų 
darbas! O šįsyk, Karlstriomai, jie pirmą sykį šaudė į mūsiškį - į 
policijos pareigūną - jie įsitempę, mes minam ant kulnų... jie čia, 
sakiau jau anksčiau - jie naudoja ginklus kaip darbo įrankius, o 
jėgos naudojimas - koks sušiktas amatas! Jei prisiartinsime prie jų 
be pastiprinimo... viskas nueis šuniui ant uodegos! 

Bronksas šaukė, kol ėmė perštėti gerklę, paskutinius žodžius išrėkė 
užkimęs. Buvo užmiršęs, kad šitaip nutinka. 

— Lukterėk. 

Bronksas girdėjo, kaip, padėjęs telefoną, Karlstriomas pirma nu- 
pėdino link muzikos, kuri akimirką pagarsėjusi visai nutilo. Paskui 
užlipo laiptais į kambarį, kuriame dirbdavo ir iš kurio atsivėrė vaizdas 
į Stokholmo pakrantę. 

- Jonai? 

— Taip? 

— Esi tuo tikras? 

— Esu tikras. Tai jų darbas. Jie ginkluoti automatais ir nepabijos 
jų naudoti. Nenoriu, kad aplink sukiotųsi Hebio ar Salos policija. 
Nenoriu manyti žuvusių kolegų. Man reikia Specialiojo būrio kovai 
su terorizmu. 

Tyla. Nebebuvo girdėti velnioniškos Kalėdų muzikos. Tik Karls- 
triomo alsavimas. 

— Susisieksiu su policijos viršininku ir paprašysiu. 

— Aš tai jau padariau. 

— Tu jau... tai padarei? 

— Pakeliui. 

- Kiekviena minutė gali kainuoti gyvybę. Jie jau skuba čia. Tenorė- 
jau, kad pats prieitum tą pačią išvadą. Atrodytų nekaip, jei detektyvas 

imtųsi tokios iniciatyvos be vadovybės leidimo. Taigi aš sakiau, jog 
leidimą gavau. 


Plastikinė eglutė tebestovėjo ant stalo lyg vazoninė gėlė. Vincento 
dovana buvo išgerta veik iki dugno. Kelios prakeiktos minutės virto 
prakeikta valanda. 


„Šiandien prieš pat penkioliktą valandą, nevaldomai šaudę 


banke Hebyje, vakarų Uplande, nusikaltėliai tebėra laisvėje.“ 


Prislėgtas, užsispeitęs sofoje, Vincentas rankose laikė du pultelius ir 
vis šokinėjo tarp televizijos ir radijo naujienų transliacijų. O Feliksas 
žingsniavo pirmyn ir atgal tarp užtrauktų žaliuzių susitraukusiame 
bute - dviejų kambarių ir virtuvės butas virto septynių kvadratinių 
metrų kamera. 


„Nusikaltėliai automatiniu ginklu apšaudė persekiojantį patrulį, 


todėl į įvykio vietą atvyko Specialusis būrys kovai su terorizmu.“ 


Apšaudytas patrulis. Specialusis būrys kovai su terorizmu. 

Feliksas susipylė butelyje likusį skystį ir išgėrė. Belangė. Štai koks 
tai buvo jausmas. 

Liko dar vienas butelis. Antroji dovana Vincentui. Šio jis nė ne- 
manė dovanoti. Pats atsisukęs, vėl pripylė pusę stiklo - šio butelio 
turėjo užtekti ilgiau. Tuomet suskambo fiksuotojo ryšio telefonas. 

- Labas. 

„Jo balsas.“ 

- Tai aš. 

„Tu gyvas. Ar jūs visi gyvi? 

- Kaip... Feliksai, kaip jūs? 

„Jie tave medžioja. Iš kur skambini?“ 

- Ar girdi, Feliksai? 

- Girdžiu. 

Nebuvo girdėti traškesio, ryšys netrūkinėjo. Kita linija. 

- Tik norėjau... su jumis pasikalbėti. 

— Arjis su tavimi“ 

— Jis? 

— Ivanas. 

— Taip. 

Buvo girdėti, kad kažkas juda. Galbūt Ivanas. O gal Jasperas. 

— Jei viskas nueis niekais, Feliksai. 

- Jie jau vietoje. 

— Noriu, kad jūs su Vincentu dingtumėte. 

— Specialusis būrys. Jie jau vietoje. Taip sakė per žinias. 

— Visai ne. 

— Taip pranešė. Specialusis būrys kovai su terorizmu. 

- Tai neįmanoma. Jų transportavimo laikas pernelyg ilgas. 

- Ar girdi, ką sakau, Leo! Nekrėsk kvailysčių! 

— Pakartosiu darsyk. Jei viskas nueis niekais, Feliksai. Tuomet turit 
išsinešdinti iš buto. Pradingti. Kur akys mato. 

— Kodėl? 

— Jūs neturit kentėti dėl mano darbų. 

— Ne. 

— Kaip ne? 

— Mes nebėgsim. 

Vincentas suprato, kad tai ne šiaip sau pokalbis. Jis pritildė radiją 
ir televizorių. Ir išgirdo. Leo kalbėjo garsiai ir įnirtingai. 

— Kodėl tu turi būti toks prakeiktas užsispyrėlis, Feliksai! Nors 
kartą paklausyk manęs neatsikalbinėdamas! 

— Aš nebeplėšiu bankų. Taigi nesislapstau po kitų apiplėšimų. 
Liksiu čia, su Vincentu. Mes liksim čia. 

Dabar greta stovėjo Vincentas, pasilenkė prie siauro plyšelio tarp 
ausies ir telefono ragelio. 

— Nori kalbėti su Vincentu? 

Jis nebaigė klausimo, nesulaukė atsakymo, Vincentas išplėšė te- 
lefoną. 

— Leo? 

— Ką? 

Jaunėlis stipriai prispaudė ragelį prie burnos, bandė ištarti tai, ką 
kiti jam kartojo šitieką kartų. 

— Leo... paklausyk... eisim kiaurai juos. 

Už penkių šimtų kilometrų. 

— Ar ne taip, Leo? 

Tame pačiame kambaryje. 

— Taip. Kiaurai, Vincentai. 

Už durų, kurias patys užtrenkė. 

— Vincentai... Feliksas nepasiduoda. Tu privalai išklausyti. Jei 
viskas baigsis blogai, jei... turit savimi pasirūpinti. Supratai? Turi 
užbaigti, kaip nori. Kad ir ką pasirinktum, Vincentai, tai bus teisinga. 
Girdi? Kad ir kas nutiktų... tavo sprendimas bus tinkamas. 

Ant stalo stovėjo mažulytė plastikinė eglaitė. 

Anksčiau jos nepastebėjo. Veikiausiai ją nupirko Feliksas. 

Jam visai nepatiko Kalėdos. 

- Leo? 

- Kai 

— Turėjau ten būti. 

— Ne, broliuk... neturėjai. 


Bronksas stovėjo priešais sieną, ant kurios kabėjo labai panašus žemė- 
lapis. Riebus juodas rašalo kryžius žymėjo vietą, kurioje tuščių dovanų 
dėžių prikištas Aneli Erikson vardu išnuomotas automobilis nulėkė į 
griovį. Iš ten miškingomis vietovėmis, kone pusmetrio gylio pusnimis, 
bėgliai nešdinosi pėsti, Bronkso spėjimu, trijų ar keturių kilometrų 
per valandą greičiu. Jis dirstelėjo į laikrodį, suskaičiavo ir žymekliu 
šešių kilometrų spinduliu apibrėžė apskritimą. Paieškos ratas nespėjo 
pernelyg išsiplėsti. O su pastiprinimu jis netrukus dar susitrauks. 

- Grįžtu atgal. O kai baigsiu... susisiekite su prokuroru. Ta moteris 
turi būti suimta ir sulaikyta. Nežinau kaip, bet ji yra įsipainiojusi. 

Lukterėjęs, kol Rydenas supras, grįžo į tardymo kabinetą, kur 
tebesėdėjo apsimetinėjanti moteris. 

- Aneli? 


Ji žvelgė ne į stalą, o į grindis. 

- Aneli, pažvelkite į mane, noriu su jumis pasikalbėti - noriu, kad 
papasakotumėt viską, ką žinote. Jei nesutiksite to padaryti, viskas 
gali baigtis velniškai prastai. 

— Ką viską? 

— Viską, ką žinote. Apie tuos, automobilyje. Banko plėšikus. Noriu 
sužinoti jų vardus. Ar įmanoma su jais susisiekti. Kokius turi ginklus. 
Manau, tai svarbu. Jei jums rūpi dar kada nors juos išvysti. 

Ji pirmą sykį pažvelgė į jį nuoširdžiai, ne tuo apsimestu žvilgsniu. 

— Aneli... kaip jie ginkluoti? 

Žvilgsnis neilgas, bet įdėmus. Ji žinojo, ką jis kalba. Ji žinojo, ką 
sugeba vyrai, bėgantys miške. 

— Norėdami juos apsaugoti, privalome žinoti tikrąją grėsmę. 

Ir jai buvo baisu. 

— Nejau nesuprantate, Aneli? Mes privalome žinoti. Kad galėtu- 
mėm sulaikyti juos gyvus. 


— Apsiaukit. 

— Leo, po paraliais, tu... 

— Užsičiaupk, tėti! Privalom išlaikyti atotrūkį! Jasperai, čiupk 
gėrimus, maistą, po velnių, imk, ką rasi! 

— O kaipgi Specialusis būrys, Leo, sūnau, paklausyk, turi... 

— Tai tu turi klausyti! Prie mūsų neprisiartins joks šunsnukis! 
Niekada! 

Audra ir vėjas nurimo. Virš medžių viršūnių nedrąsiai spingsėjo 
žvaigždės. Naktis bus rami. Lengva atsekti pėdsakus. Bet lengviau 
ir judėti pirmyn - tolyn nuo persekiotojų. 

Leo užsitraukė batus, striukę, neperšaunamąją liemenę ir sugriebė 
ginklus. 

Jis kažką išvydo. Neaiškiai, lyg fragmentą, kurį įsiminęs bandai 
susieti, pats gerai nesuprasdamas. Kartais pajunti, lyg būtum tai 
išgyvenęs anksčiau. 

Tik šį kartą buvo atvirkščiai. 

Tąkart jis stebėjo pasislėpęs tamsoje. Šįkart kažkas kilas tamsoje 
stebėjo jį patį. Pirma kairėje pro virtuvės langą - dingojosi lyg prie 
medžio atgijęs šešėlis krustelėjo. Paskui virtuvės lango dešinėje 
pasirodė, lyg kitas būtų prasmukęs už medžio kamieno; šešėlio 
veidas iki pusės juodas, jis žinojo, kad taip retai būna. Atsigulęs ant 
grindų, prišliaužė prie lango, norėdamas geriau įsižiūrėti. Išvydo 
ginkluotus kaip ir jis pats šešėlius plačiu lanku supant namą. Jis iš 
tiesų suprato - įvykiai buvo neįtikėtinai pažįstami, lyg viskas vyktų 
tuo pačiu metu. 

— Jie čia! 

Jis pasisuko į Ivaną, įsitaisiusį ant fotelio svetainėje, ir Jasperą, 
virtuvės spintelėse ieškantį ko nors valgoma, ką būtų galima susidėti 
į ginklų dėžę. 

— Jie jau čia! 

Ivanas liko sėdėti lyg įbestas; paralyžiuotas, pasidavęs, atšlijo į 
atkaltę. O Jasperas pirma puolė prie lango, norėdamas pamatyti tai, 
ką jau matęs Leo, paskui šoko prie kabančios ant sofos porankio 
striukės. Nusinešė ją į virtuvę ir iš vidinės kišenės ištraukė rankinę 
granatą. 

- Be kaukės negalima. 

Paskui dar vieną. 

- Ar suprantat? 

Ir dar vieną. 

- Po to, ką padarė mūsų grupė, lengvai nepasiduosim. Mes lengvai 
nepasiduosim. 

Išdėliojo jas eilute ant virtuvinio stalo, patiesino, tarpeliai tarp jų 
turėjo būti lygūs. 

- Rytoj. Laikraščiuose. Mes neatsidursim pirmuosiuose pusla- 
piuose be kaukių! Velniai griebtų, jie negalės badyti į mus pirštais: 
„Pažvelk, čia tie, kurie plėšė bankus ir sprogdino Centrinėje stotyje.“ 
Neleisim tiesiog stovėti ir spoksoti: „A, tai štai kaip jie atrodo.“ 

Trys rankinės granatos. Ir dėtuvės. Jis išdėliojo krepšio turinį 
eilute po granatomis. 

- Sakyk, ką daryti, Leo. Padarysiu bet ką. Juk žinai - bet ką! Ne- 
galime mirti kaip nevykėliai plėšikai ar sėdėti suknistose kamerose 
skirtinguose kalėjimuose! Leo? Juk tuomet nebeliks grupės! 

Tuomet užsitaisė ginklą, nukreipė į naktį, pasirengęs iššaudyti 
šešėlius. 

- Po velnių, nurimk. 

Ivanas nebesėdėjo sustingęs, atsišliejęs fotelyje. Jis pakilo ir nuėjo 
prie išdėlioto ginklų arsenalo. 

- Jei nori mirti, šiandien tau tikrai pasiseks, pažadu. Bet mūsų yra 
daugiau, prakeiktas kvaily! Taigi baik mojuoti ginklu! 

- Jasperas. Toks mano vardas! Tu gali taukšti, puikiai tai sugebi, 
ir anuomet tai darei. Gali net užvažiuoti į nosį. Bet nė velnio nesu- 
sitvarkai su savo įranga! Tavo kaltė, kad esam čia! 

Jis sėdėjo prie rankinių granatų, vienišas kaip ir vakare ginklų 
sandėly, kai nusprendė jas paimti. Lyg būtų žinojęs. Kad moters, 
kuria nepasitikėjo, ir šūkaujančio vyro nepakaks. 

- Jie grupuojasi! Ar supranti, kad jie daro tai, ką mes darėm ilgiau 
nei metus, be tavęs, nusenęs kalės vaike! Grupuojasi! Idant smogtų! 
Todėl mojuosiu ginklu, kiek panorėjęs, - kas nors jau dabar stebi mane 
taikiklyje! Aš jaučiu! Negalim jų įžiūrėti, bet žinau, kad jie guli ten! 

Jasperas. Ir tėtis. Leo nušliaužė ir atsisėdo tarp jų. 

- Leo, nejau leisi šitam apsimetėliui medžiotojui... ką darysim? 

Tėčio balse vėl pasigirdo maldavimo gaidelė. Leo neatsakė. Jis pasi- 
suko prie krosnelės, į veidą sklido šiluma. Vos per ištiestą ranką ant vir- 
tuvės grindų gulėjo krepšys. Atsegė jį, įkišo ranką ir suėmė du ryšelius. 

— Juose... beveik trisdešimt procentų medvilnės. Audinys. Ar 
žinojai, tėvai“ 

Ryšelis šimtinių, kitas - penkių šimtų kronų banknotų. 

— Toks popierius tvirtesnis. Sunkiau plyšta. Ar žinai, kaip išsiaiš- 
kinau? 

Jis tvirtai suspaudė pinigus rankoje. 

— Išploviau juos. Tiesą sakant, visai nemažai. Jie nusidažė, taip 
nutinka sudužus ampulei. Ploviau acetonu ir vandeniu. Juos reikėjo 

išdžiovinti. lūkstančiai kronų džiovyklėje. Paskui supratau, kad juos 
reikia džiauti kaip skalbinius ant virvių. 

Truktelėjo mažytes kvadratinės krosnelės dureles. 

Raudonai oranžinė liepsna. Traškėjimas. 

- Jie susitraukė. Įsivaizduoji, tėvai? Suknista medžiaga susitraukė 
ir jie tapo per maži net automatinėms degalinėms. Anksčiau neži- 
nojau, kad piniguose esama tekstilės. 

Krosnies durelės atidaromos girgžtelėjo kaip ir pirma, ir Leo su- 
grūdo į liepsnas šimtinių paketėlį. 

— Ką, velniai griebtų, darai! 

Jasperas šaukė ne iš pykčio, veikiau iš nuostabos. 

- Ar mes pasiduosim? Ar tai... nesuprantu, Leo, negalim jiems 
leisti mūsų sučiupti! 

--Prisėsk ant grindų. Pats sakei, į tave taikosi. 

Tuomet jis sukišo antrąjį ryšelį - penkšimtes. Jos suliepsnojo ir 
ėmė spragsėti kaip popierius. 

- Leo, puiku, kad sudegini visus pinigus. 

Dabar ir Ivanas sėdėjo ant grindų, ugnis degė veido lygyje. 

— Nes kartais, Leo, sūnau, reikia susitaikyti. 

Stipri kaitra lyg lukštu apgaubė kaktą, akių vokus, skruostus ir lūpas. 

— Susitaikyti? Jie negaus tų prakeiktų pinigų. 

Leo vėl kyštelėjo ranką į krepšį, paskui ir kitą, giliai. 

Šeši ryšeliai. Vien penkšimtės. 

— Nei pinigų. Nei manęs. 

Už dailių geležies durelių buvo grūste prigrūsta, pailgoje suodinoje 
ertmėje, kurioje turėjo tilpti pora nedidelių pliauskų, ugnis rijo viską. 
Jis sustūmė ryšelius ir užsuko dureles paprastu varžtu. 

- Jie nesučiups manęs. Supranti, tėvai? Manęs nesučiups. Taigi arba 
pasiėmęs ginklą stovėsi prie sienos. Arba išeisi pro duris. Tuomet jie 
pasirūpins tavimi lauke, juk žinai, ar ne? Kaip visuomet. Nuo šios 
akimirkos, tėvai... kiekvienas elgsis, kaip išmano. 

Liepsnojančių tūkstančių kronų šiluma nėmaž nesiskiria nuo 
pliauskos. Bet liepsnų liežuviai grybščioja greičiau, popierius ir 
audinys nelaiko jų kaip sausuolis. 

Visiška tyla. Ivanas atsisėdo svetainėje prie kampinio stalo, supa- 
mo dviejų sienų, jo rankos drebėjo, sukant tabako liekanas į paskuti- 
nę cigaretę. Leo toliau grūdo pinigų ryšulėlius, o šie virto karštomis 
anglimis. Aplink šliaužiojo Jasperas, bandė dirstelėti pro langus, 
sekė šešėlių judesius ir nustatė automatinės ugnies režimą. Nuo šios 
akimirkos kiekvienas elgsis, kaip išmano. 


Jonas Bronksas ir anksčiau buvo matęs šį žvilgsnį. 

Tu. Arba aš. 

Kažkur iš vidaus. Iš pačios širdies. Iš krūtinės, per kaklą, per akis. 
Vidinė jėga tampa valia veikti išorėje. 

Tu. Arba aš. 

Bet tai nebuvo tos pačios akys. Jos priklausė laukiančiajam už 
užuolaidų vasarnamyje su balta apdaila, vyrui, kaskart žvilgtelda- 
vusiam į stebėjimo kameras prieš šaudant. Tas žvilgsnis, kurį dabar 
sugavo Bronksas, priklausė kitai pusei, jo paties pusei. Nors abu 
žvilgsnius vedė ta pati iš vidaus kylanti jėga ir abu juos slėpė juodoji 
kaukė. 

Bet ne vien tai. 

Auliniai kerzai, kombinezonai, neperšaunamosios liemenės. Šal- 
mai, apsauginiai akiniai, nedegios pirštinės. 

Pasklidę sniege, Specialiojo būrio kariai, ginkluoti automatiniais 
ir snaiperių šautuvais, prisidengė plačiais eglių kamienais. 

Paieškos plotas pagaliau sumažėjo. 

Bronkso prašymu keturios sunkios transporto priemonės išriedėjo 
iš būstinės ir po penkiasdešimt septynių minučių pasirodė už poros 
kilometrų į šiaurės vakarus nuo miestelio. Mašinos perdirbtos ir 
sustiprintos taip, kad priminė nedidelius tankus. Tuo metu pėdsekiai 
sekė jų keliu nuo gulinčio tuščių kalėdinių dovanų pilno pabėgimo 
automobilio, per griovį, laukus ir miškus. Kvapas sustiprėjo priėjus 
pelkę, kur bent vienam iš jų įlūžus pro ledą, juos apėmė nerimas, 
baimė ir pyktis. Nuo ten jie judėjo porą šimtų metrų iki netoliese 
stovinčio namelio, kurį dabar supo specialiosios pajėgos. Pėdsakai 

ligi pat durų. Šešios kojos - trys poros - dabar jis žinojo, kad jos 
priklauso tėvui, sūnui ir vaikystės draugui, ginkluotiems švediškais 
AK4 automatais ir turintiems gausybę šaudmenų. Pagaliau apsime- 
tinėjusi moteris prakalbo, pasakė tikslų dėtuvių skaičių ir tai, jog jie 
vilkėjo namuose siūtas liemenes. 

— Spėk - kiek liko laiko? 

Šešiolika specialiai apmokytų elitinių policijos pareigūnų. Septy- 
nioliktas - kovos su terorizmu būrio vadovas - prieš pat akis. 

— Mes neskubame. 

— Pėdsekiai suskaičiavo, kad jie tūno ten jau trisdešimt minučių. 

- Lauksime. Tinkamos akimirkos. 
atviruką. Taip atrodė. Ramybė. Nušviesta trobelė minkšto sniego pa- 
tale, apsnigti latakai ir vaismedžiai, iš mūrinio kamino virsta tirštas 
dūmas. , 

Tai nebuvo atvirukas. 

Ginkluotas nusikaltėlis, kuris pakeliui čia nedvejodamas šaudė į 
policijos pareigūną, uždegė šviesą, veikiausiai virtuvėje. Per dešimtį 
sunkių apiplėšimų tarp gyvų Žmonių jis paleido daugiau šūvių nei 
bet kas kitas Švedijos nusikalstamos veiklos istorijoje. 

Specialiojo būrio vadas paskambino jiems kartą. 

Dabar jis darsyk rinko fiksuotojo ryšio telefono numerį, kurį 
nesunkiai atsekė. 

Pro lango duženas buvo girdėti skambutis. 

Mėgins įtikinti juos išeiti laisva valia, iškėlus rankas virš galvos. 
Monotoniškas signalas niekam neatsakius galop nutilo. 

Tai buvo atsakymas. Visos lempos užgeso tą pačią akimirką. 

Jie nepasiduos. 

TRYS SU PUSE milijono kronų yra mažiau nei galėtum manyti. Jų 
nė nepakanka prikimšti sportinį krepšį. O ryšelį po ryšelio kišant 
į spragsinčias oranžines liepsnas, banknotai virsta pelenais ir išvis 
nebeužima vietos. 

Paskutiniai pinigai - dvidešimtinės - ką tik užgeso visai tamsiame 
name. 

Neliko nė žiburio virtuvėje, tik krosnelėje tebesiplaikstė liepsnelės. 

— Leo? 

Ivanas gulėjo ant grindų svetainėje. 

- Žinai? 

Sūnus praėjo pro jo galvą taip arti, kad jis būtų galėjęs pasiekti 
jo batus. 

— Aš... mums reikia pasikalbėti, Leo. 

— Būk geras, Leo. Nagi, paklausyk manęs. 

Sulinkęs, įsitempęs, jis atsargiai atkabino abi lango sąvaras ir jomis 
nužėrė sniegą nuo atbrailos. 

Kelių centimetrų plyšys. Jų kelias laukan. 

— Žinau, ką darai. Leo? 

Ivanas pakilo ant kelių ir atsistojo greta sūnaus. 

— Nedaryk to. 

Blausi šviesa lauke. Speige. Išsibarsčiusios žvaigždės, siaurėjantis 
pusmėnulis. Jis matė lange keturių akių atspindžius. Lyg jie būtų 
stebėję vienas kitą pro siaurą ruoželį grafičiais išterliotame veidro- 
dyje kylančiame lifte. Basomis jis lėkė iš septinto aukšto, vejamas 
minties, kad jį prarado. 

— Leo... nedaryk to. 

Keturių akių atspindžiai lange. Leo matė akis taip pat aiškiai. Jis 
žinojo, ką mato kitoje poroje. 

Dvejonę. 

- Jie naudos ašarines dujas, tėvai. Šitaip jie pradeda. 

Ta pati dvejonė, kurią matė, tėvui stovint vienomis trumpikėmis 
prie kūrenamos krosnelės, - jo kelnės juk taip pat permirkusios. 

— Jie mus nustebins. Jie mano, kad nustebins. Štai tuomet mes 
nustebinsim juos. 

Apatiniai nebebuvo aptempti, blyškūs keliai dingojosi per dideli, 
netinkamai pritaisyti prie sunykusių šlaunų raumenų. 

- Būtent tuomet mes iššoksime. Čia. Pro langą. 

Kitas kūnas, senesnis, silpnesnis nei tas, ant kurio Leo tąkart 
pakibo kambaryje. O jis vis smūgiavo ir smūgiavo; vienintelį kartą 
apkabinęs įvertino jo galią. 

— Tik tuo metu turėsim akimirksnį, maždaug kaip po pirmųjų 
šūvių banke, tėvai, kai žinom, kad galim veikti. Tuomet ir smogsim. 
Tuomet pulsim juos. 

Jis kabėjo apsivijęs jo kaklą, traukdamas jį šalin. Nedaryk to. Kūnas 
nebebuvo tas pats - jau nusidėvėjęs, jėgos išsekusios. 

- Tik tuo metu. Jei tą akimirką nieko nedarysim, bus per vėlu. 
Mes nebeištrūksim. 

Dvejonė. Štai ką jis matė. Taip dvejoja tik bejėgiai. 

— Turim granatų, tėvai, - kai atskries ašarinės dujos, panaudosim 
dvi. Jie to nesitiki. Tu ir aš bėgsim pirmi, o Jasperas sulaikys juos šau- 
dydamas, kiek tik reikės. Mes rasim saugią vietelę ir darysim tą patį, 
kol ištrūks Jasperas. Šaudmenų turim pakankamai. Įstengsi, tėvai? 

Leo nebebuvo susilenkęs, bet tebestovėjo prie pat sienos. 

- Ar įstengsi? Juk gali, tėvai, šokti ir kirsti, šokti aplink lokį. Jis 
didesnis, bet mes galim laimėti, įveikti jį, jei šoksim ir smūgiuosim 
tinkamai. Ar ne? 

Ivanas taip pat atsitiesė. Juk norėjo suimti sūnaus pečius, stipriai 
juos laikyti, sukrėsti, šaukti, kol išgirs. Tik Leo balsas, jis užaugo su 
savo balsu, tai jie abu girdėjo. 

— Jei apšoksim. Galim laimėti. Jei smogsim ana tiems, lauke, kai 
jie tikėsis permanę mus. Užsimauk kaukę, tėti, pasirenk! 

— Laimėti? 

Ivanas jo nelaikė, tai būtų baigęsi katastrofa. Jis nešaukė. Bet pa- 
galiau jam pavyko prabilti, ir tai buvo jo balsas. 

— Kodėl sudeginai pinigus, jei manai galįs išsisukti? 

Sūnus tebestovėjo. Prisiglaudęs prie sienos. Jei jis atsistotų taip 
pat, visai greta, tuomet klausytų. 

— Nejau iš tiesų nesupranti, Leo? Jei pasipriešinsim jiems ginklais, 
tuomet viskas nueis velniop. Viskas pajuos. Ims pūti. Mirtis ims plisti 
į viršų. Ir aš kalbu ne apie gangreną. 

- Ana tas, apsimetėlis šaulys, jis zuja aplink kartodamas „be kau- 
kės“ ir „pirmasis puslapis“! Leo? Po paraliais, kaip gali klausyti to 
šūdo? Ar nori, kad Feliksas ir Vincentas pamatytų tavo lavoną pir- 
majame puslapyje? 

— Velniai griebtų, kada jie tau parūpo? Užsimauk prakeiktą kaukę! 

Juodas audinys aptempė Leo veidą. Jo veido bruožų nebuvo matyti. 

— Juk sakiau! Daugiau niekada ten nesėdėsiu! Prie suknisto stalo, 
priešais farą! Niekada! Užsimauk kaukę, tėvai! Kitaip paliksiu tave čia! 

Sūnus buvo beišeinąs. Lauk. Tolyn. Ivanas buvo tuo tikras. 

Sūnus nebeklausė. Nebebuvo ką pasakyti. 

O ta jėga, iš kitų laikų, kai vyras, vardu Ivanas, turėjo tris sūnus, 
ta jėga, kad ir kiek jos likę, dabar visiškai apleido, dingo, jis įstengė 
tik atsišlieti į sieną, kurios paskirtis - saugoti. 

— Leo? 

Ir ėmė lėtai smukti. 

— Žinau... neišdavei manęs. 

„Išdavikas.“ 

— Visąlaik žinojau. 

„Išdavikas.“ 

- Kalbu rimtai, Leo. Kad neišdavei manęs. Žinau, kad policija me- 
lavo. Kad tu nieko nesakei. Mačiau jo tvarstį, kai atėjo į mano kamerą. 

Juoda kaukė. Ir užtaisytas ginklas rankose. 

Tai buvo nesvarbu. 

Leo liovėsi rengęsis kovai. Suveikė. Kol jam pavyks išlaikyti jo 
dėmesį, tol jis liks gyvas. 

- Tuomet kodėl, po velnių, nieko nesakei? 

— Maniau, kad taip geriausia. 

— Geriausia? 

- Taip. 

- Kaip, po velnių... pirma viską sumali į šipulius, paskui pasiduodi 
ir lauki atvykstančios policijos. O paskui... apkaltini mane! 

Striukė šiugždėdama slydo siena. Dabar tėvas žvelgė į jį iš savo 
taško atlošęs galvą, sėdėdamas ant grindų. 

— Neatsikabinai. Išdavikas. Tos velnioniškos priekabės! Ir šitai... 
buvo geriausia? 

Jis priešais tėtį. 

Ir jie, lauke, besirengiantys puolimui. 

Ir Jasperas, šliaužiojantis ant grindų už nugaros, su viena iš ranki- 
nių granatų, pirštą užkišęs už žiedo. Jis nusigavo iki antrojo svetainės 
lango. 

- Leo, jei nedingsim dabar, žūsim! 

- Palauk. 

Jis matė, kaip Jasperas į šalį nutraukė užuolaidą ir kyštelėjęs galvą 
apsižvalgė. 

— Matau juos! Turim nešdintis! Jie bet kurią akimirką suvarpys 
mūsų galvas! 

— Užsičiaupk! 

- Dabar, Leo! Kol dar nevėlu! 

- Jasperai, užčiaupk srėbtuvę! Nejau nematai, kalbu su tėvu! 

Jis jau buvo užtaisęs ginklą. 

- Šitaip... geriausia? Tėvai? Geriausia? 

Pakėlė jį. 

— Turėčiau tave nušauti! Ne juos! Tave! 

Leo kvėpavo, tvirtai laikė ginklą, jautėsi be galo ramus ir viduje 
tvyrojo malonus jausmas. Nedrebėjo. Nei jis, nei tėtis. 

Štai tuomet dužo pirmasis langas. 

Jie pasirinko virtuvę. 

Besisukanti, ridinėjanti, šokinėjanti ašarinių dujų Ltūlelė pasklei- 
dė baltą debesį, iš virtuvės jis atsklendė į svetainę. Visi trys puolė į 
miegamąjį, bet, sudužus kitam langui, į vidų pateko dar viena ir ėmė 
suktis. Susidūrus dviem debesims, dujos virto lavina. 

— Ant Žemės! 

Leo puolė ant grindų, Ivanas parkrito šalia, o Jasperas liko stovėti 
su juoda kauke iškirptomis skylėmis. 

— Po velnių, gulk! Jasperai, turi... 

Paskutinių žodžių nebesigirdėjo, jie nuskendo trijų šūvių triukš- 
me kažkur už baltojo debesies. Toje šviesoje kraujas atrodė kur kas 
raudonesnis - jis spėjo tai pagalvoti. Jaspero kraujas krito ant jo, 
lipte prie jo prilipo. 

Tuomet mėšlungiškai ėmė trūkčioti vokai. 

Dujoms pažeidus kanalus ir gleivinę, ašaros veržte veržėsi. 

— Meskite ginklus! 

Duslūs balsai iš dujokaukių virš jo, pačiame dujų debesy. Jie šaukė. 

— Po velnių, nejudėk ir neliesk ginklų! 

Jis apako. Nieko nematė. Graužė liežuvį, krūtinė išsipūtė lyg ba- 
lionas, kurį būtina susprogdinti, jis ėmė vemti. Kažkas jį parbloškė, 
šaukė, prispaudė prie žemės. Kažkas kitas surakino kojas ir keliskart 
spyrė į šoną. Kažkas laikė jo rankas. Juk žinojo, kaip veikia ašarinės 
dujos, tikriausiai dėl tų dujų viskas atrodė taip keistai, jis negalėjo 
kvėpuoti, negalėjo mąstyti. Bet jį laikanti ranka buvo pažįstama, di- 
džiulė, su amžinomis nuospaudomis. Tos nenatūraliai besiveržiančios 
ašaros. Šitaip visad buvo tarp jų. Jo skruostas, prispaustas prie grindų. 
Rankas užlaužus ant nugaros, į riešus įsirėžė metalo antrankiai. 

Jis nespėjo. Tėvas kalbėjo ir kalbėjo, tyčia tempė, išmušė jį iš pu- 
siausvyros, išdavikas, jis nespėjo pasprukti. 

Akimoju tai tapo tikra. Tai, ko negalėjo nutikti. Niekada nemąstė 
apie galimybę būti sučiuptam. 

Bet dabar tai nutiko. 

KALĖDŲ RYTAS. GALBŪT aušra. O gal naktis. Jonas Bronksas 
nė nenutuokė. 

Jis žinojo, kad lauke tamsu ir visa sostinė miega. Vienišas detekty- 
vas savo kabinete spoksojo į apklijuotą kartoninę dėžę, pro praviras 
duris matyti tylus koridorius. Jautėsi visai kitaip, nei turėtų. Nors 
keturiolika mėnesių užtrukęs tyrimas, mintys, erzelis, medžioklė, 
neviltis, pyktis, net neapykanta buvo baigti. Net žinodamas, kad visa 
grupuotė vos už kelių šimtų metrų, Kronobergo kalėjimo kamerose, 
Bronksas kamerų įrašuose tebestebėjo Didįjį Brolį, jo akis kaukės 
skylėse. Kaip prieš pat nusikaltimą atsisukęs kuždėdavo, o paskui kuo 
ramiausiai įvairiais automatiniais ginklais paleisdavo šimtus šūvių 
tarp Žmonių, kurie, nors ir nesužeisti fiziškai, likdavo sužlugdyti iš 
vidaus. Nors Kareivis, kurį inkasatorius apibūdino kaip desperatišką, 
bet išmanantį ginklus, ir kurio kelnės sukištos į išblizgintus aulus, 
buvo gabenamas į Karolinskos ligoninės intensyviosios priežiūros 
skyrių. Nors po pirminės apklausos Hebyje Jaunėlis ir Vairuotojas 
buvo rasti bute Geteborgo centre ir jų namus apsupo detektyvai ir 
Specialusis būrys. Net ir kiti du, niekada nefigūravę tyrime, - pa- 
gyvenęs banko duris sergėjęs vyras ir vaidinanti moteris, vairavusi 
tuščių paketų sklidiną automobilį, - net ir jie naktį leido atskirose 
kalėjimo kamerose. Jis - Upsalos kalėjime, ji - Kronobergo kalėjimo 
moterų skyriuje, aukštu žemiau už Didįjį Brolį. 

Nors dabar žinojo, kad tai buvo šeima. 

Trys broliai. Vaikystės draugas. Mergina. Ir tėtis. 

Visa šeima. 

Turėtų krykštauti, juoktis, kelti taurę. Bet to nedarė. Keturiolika 
mėnesių - ir nieko. 

Jis sėdėjo ir spoksojo į apklijuotą kartoninę dėžę, negalėdamas 
suprasti. 

Galbūt turėjo daugiau niekada jai neskambinti. Jei šis jausmas 
kilo dėl to. 

Tai atrodė teisinga. 

Jis išlipo iš sniegu užversto automobilio, stovėjusio prie nedidelės 
policijos nuovados Hebyje. Pasiėmė kastuvą nuo laukujų durų prie 
policijos įėjimo, nukasė sniegą nuo gatvės šaligatvio link, paskui 
pirštais nubraukė sniegą nuo automobilio stogo, lango ir kapoto, 
nugremžė šerkšną - įsikandęs stiklo, šerkšnas neketino pasiduoti. 
Lėta kelionė atgal sniego sukeltame chaose. Privažiavęs Enšiopingą 
paskambino pirmą kartą. Jiedu buvo ilgai nekalbėję. Pastaraisiais 
mėnesiais matėsi kolegų apsuptyje prie kvadratinio stalo posėdžių 
salėje arba skubriai pasisveikindavo koridoriuje traukdami kas kur. 
Paskambinęs jis padėjo ragelį, išgirdęs vos vieną signalą. Po keliasde- 
šimties kilometrų, tarp Bolstos ir Kungsengeno, paskambino darsyk. 
Padėjo ragelį vos jai atsiliepus. Dar po kokių dešimties kilometrų, 
Jakobsberge, keturis kartus pyptelėjus pasigirdo jos aštrus balsas. Jis 
tylėdamas rankoje laikė telefoną. 

— Jonai? 

Jis tylėjo. 

— Matau, kad tai tu. 

Tebelaikė telefoną prie skruosto ir ausies. 

- Jonai, ką darai? 

Spaudė jį tvirtai. 

- Jonai, žinai... 

— Baigta. 

Sanos balsas pasikeitė, nebeskambėjo taip atžariai. 

- Baigta? Aš taip ilgai bandžiau tai paaiškinti! Ak, kokia aš lai- 
minga, palengvėjo, kad supratai, Jonai... 

- Ne, turiu omenyje... baigta su jais. 

— Atsiprašau“ 

- Pričiupome juos. Šįvakar. Hebyje. Tai jie. Trys broliai ir vaikystės 
draugas. Jauniausiajam ką tik suėjo aštuoniolika. Nė vienas nebaus- 
tas. Medžiojome Švediją aukštyn kojom apvertusią snarglių grupelę. 
Keturiolika mėnesių, ir viskas baigta. 

Valandėlę stojo tyla, nė vienas nežinojo, ką sakyti. Buvo girdėti 
du gyvenimai. Ji atpažino važiuojančio automobilio burzgimą. Jis 
girdėjo namuose šurmuliuojančius balsus, ją supo žmonės. 

Vaikai. Galbūt mažumėlę apsiverkę. Galbūt sakantys „mama“. 

— Jonai? 

— Ar turi... ar ten vaikai? 

- Prižadinai mus. 

— Ar turi? Vaikų? 

- Du. Mergaitę, jai ketveri. Ir berniuką, netrukus bus dveji. 

- Niekada neminėjai. 

— Kodėl turėčiau minėti? 

Šurmulys tapo aiškesnis, lyg ji būtų pakreipusi telefono mikrofoną 
prižadintų vaikų balsų pusėn. 

- Jonai? 

Ji sakė ieškojusi pabaigos. Nes jai jos reikėjo. Jis nesuprato, jog 
būna tokių pabaigų. 

— Taip“ 

- Mes... Kūčios. Naktis. Už kelių valandų... turiu... 

— Linksmų Kalėdų. 

- Žinai, Jonai... 

- Tik tiek. Linksmų Kalėdų. 

Jis priartėjo prie miesto. Sniegas tebedribo jam važiuojant aplink- 
keliu pro Solną ir Šiaurinės kapines, pro taip pat apsnigtą kapą. 

Žmogaus, kuriam mirus apie jį galvodavo daugiau nei esant gyvam. 

Pro sostinę, kuri netrukus nubus, šeimos liks šiltuose namuose su 
dovanomis. Jis vyko į nuovadą, tokią pat tuščią, kaip ir prieš valandą, 
kai jis atvyko. 

Visa šeima. Ir jos pabaiga. 

Jis įžengė į kabinetą ir nustūmė aplankų šūsnį į šalį. Tyrimo doku- 
mentai netrukus taps įkalčiais prasidėsiančiame teisme. Keturiuose 

tūkstančiuose puslapių aprašyti devynių bankų ir inkasatorių fur- 
gono apiplėšimai, dviejų šimtų dvidešimt vieno automatinio ginklo 
vagystė, bandymas šantažuoti šalies policiją ir bombos sprogdinimas 
Centrinėje Stokholmo stotyje. Dabar jis ketino imtis kito ikiteisminio 
tyrimo dokumentų. Aplankas gulėjo užklijuotoje kartono dėžėje taip 
ilgai, kad ši jau buvo virtusi lankytojų kėde. 

Iš stalčiaus išėmęs žirkles, perrėžė lipniąją juostą, kuria kelissyk 
buvo apsukta dėžė. Atlenkė kraštelius. Ir išėjo. 

Koridoriumi jis patraukė į virtuvėlę gliogo likučių ir paskutinių 
imbierinių sausainėlių krepšelyje. 

Tuomet grįžo į kabinetą. 

Neramiai suko ratus aplink pravirą dėžę. 

Šeima. Pabaiga. 

Ir Samas kalėjime už dviejų šimtų trisdešimties kilometrų, iš 
lankymo kameros žengiantis tarp dviejų prižiūrėtojų, atsisukęs su- 
šnabždėjo: „Daugiau niekada nebenoriu tavęs matyti.“ 

Būtent tuomet Jonas Bronksas apsisprendė. Jis priėjo prie pra- 
viros dėžės, kraštai styrojo į viršų lyg kilti pasirengę kieti kartono 
sparnai. Stora popierių šūsnis glūdėjo po tuščiais aplankais ir senais 
kalendoriais, kuriuos jis kažkodėl saugojo. Kitas tyrimas. Prieš aš- 
tuoniolika metų jis tapo kito teismo posėdžio skirtos bausmės - iki 
gyvos galvos - pagrindu. 

Dabar jis gulėjo ant stalo. 

Jis jau paskambino Sanai. Ji turi du vaikus. Jis nė nežinojo, kur 
šiuo metu gyvena mama. O paskambinti Samui neįmanoma - tai 
juk dėl jo viskas ir užvirė. 

Jis suėmė kietą aplanką ir atvertė pirmąjį puslapį. 

VIETA: Stokholmas. SKYRIUS: smurtinių nusikaltimų. 
NUSIKALTIMAS: nužudymas. 


Visus tuos metus. Nuo paauglio iki vidutinio amžiaus vyro. Ir jis 
niekada nė nepalietė šio aplanko. 

Iš tiesų pirmieji puslapiai priminė bet kurį kitą tyrimą, prie kurio 
jam yra tekę dirbti. Pirma - pranešimas. Tuomet - gynėjų sąrašas. 
Paskui dar vienas pranešimas, asmens duomenų santrauka. 

Paskui - pranešimo skambučio išrašas: 02.32 valandą skambino 
sutrikusi, sukrėsta moteris. 

Štai tada, po dvidešimt penkių puslapių, per pirmąją apklausą, 
panašumų neliko. 

Šešiolikmetis Jonas Bronksas. 

Nors jis nėmaž neprisiminė ką nors su juo kalbėjus. 


FL: Ar žinojai, ką tavo brolis ketina daryti? 
JB: Žinojau? 
FL: Ar jis tau sakė ketinąs nužudyti tėtį? 


Keista. Jis ničnieko neprisiminė. Kol perskaitė savo atsakymus. 

Jis pats galėjo būti tardantis policininkas. Galbūt kiekvieno tyri- 
mo metu toks ir buvo. O galbūt vėl taps rytoj, kalbėdamas su tėvu, 
vyriausiuoju broliu, vidurinėliu ir jaunėliu. 


FL: Klausiu apie peilį, Jonai. 


Jis juk tiksliai žinojo, koks bus kitas klausimas. Dar prieš perskaityda- 
mas jį. Tokia pareigūno užduotis - ieškoti tiesos, dėlioti taškus ant „i“. 


FL: Ar žinai, kad radome jį po tavo lova? 


Jis žinojo klausimą, bet nežinojo atsakymo. „Kartais... ji apsimeta 
nualpusi. “ Juk visi turi savo atsakymus. „Juk suprantate, kad jis to 
nusipelnė?“ Jėgos naudojimo pateisinimas. „Jei būčiau norėjęs ją už- 
mušti... būčiau taip ir padaręs.“ Jis žinojo klausimą, bet nei tada, nei 
dabar nežinojo atsakymo. 


FL: Man įdomu, Jonai, ar tik tu jo nebuvai paėmęs? 


Jis ketino skaityti toliau, žinojo, kad šįsyk tikrai tai padarys, po va- 
landėlės, kai grįš. Apklausa su mama. Apklausa su Samu. Ataskaita 
su nuotraukomis - lovos, kruvinų paklodžių ir žuviai pjaustyti skirto 
peilio smulkiais aštriais dantukais. Vyro kūno, kurio krūtinėje prie 
širdies žiojėjo trys skylės, teismo medicinos ekspertizė. Bet pirma 
jis turėjo aplankyti pažįstamą, kurio visai nepažinojo. 


650 


EITI NETOLI, NĖ nereikėjo nosies kišti į lauką. Trejos užrakintos 
durys Švedijos policijos širdyje - nuo miesto policijos tyrimų sky- 
riaus, pro Interpolą, liudytojų apsaugos skyrių, kiek dešiniau, aukš- 
tesniame pastate vakarų pusėje įsikūrusį teismo medicinos eksper- 
tizės skyrių, tuomet pro saugumą, nacionalinės policijos vadovybę, 
telefoninių įrašų analizės skyrių iki Kronobergo kalėjimo. Nebuvo 
buvęs čia nuo pavasario, kai jam pagelbėjo analizuoti du naktinius 
pokalbius. Juo dažniau pabrėžiama bendradarbiavimo būtinybė, juo 
mažiau iš tiesų bendradarbiaujama. 

Šįkart liftu pakilo į aštuntą aukštą. Išlipęs pabeldė į duris kalėjimo 
prižiūrėtojui. Vidury nakties. Nepranešęs. Bet jaunas draugingas 
žmogus pakėlęs langelį paaiškino, kad po kelių minučių jis galėsiąs 
pamatyti prieš porą valandų atgabentą įtariamąjį, kuris šiuo metu 
yra vakarinėje pusėje. 

Jis atsisėdo ir laukė. 

Netoli užrakintos kameros, pradėdamas aštuoniolikos metų se- 
numo tyrimą. 

Nuo vienos šeimos prie kitos. 

Šeimos? 

Jis nebežinojo. 

Šeima buvo kai kas stipraus, savaime vieningo. Kita vertus, tai 
buvo zona, kur smurtas kaskart tapdavo ryškesnis, žiauresnis - nu- 
kreiptas į vidų, į savus, į bendrystę, kuri turėtų būti saugoma. 

— Bronksai? 

Nebuvo su kuo pasikalbėti. Pasidalyti. 

Paskui pasidarė vėlu. 

Kartais viskas baigiasi kapinėse. Kartais čia. 

- Bronksai, alio? | 

- Taip? 

— Galima užeiti. 

Tuščios, neseniai iššveistos grindys, fluorescencinių lempų šviesa 
taip žibino, kad ją atspindėjo kiekvienas įžengęs. 

Šauksmas iš pirmosios kameros - sapnas ar baimė, galėjo būti 
abu. Paskui trys tuščios kameros. Iš tolesnių dviejų buvo girdėti ne 
šauksmas, veikiau ten kažkas darė atsispaudimus, kitoje buvo gar- 
siai kalbama su savimi - kai slenkančios dienos šešių kvadratinių 
metrų erdvėje virto savaitėms, o šios - mėnesiais, nelankomiems, 
be televizijos, laikraščių, turint tik valandėlę narve su skyle stoge 
ir dvidešimt tris valandas mažyčiame uždarame - čia, jiems buvo 
lengva pasimesti laike. 

Beveik pačiame koridoriaus viduryje, po viena iš ryškiųjų lempų 
buvo septinta kamera. 

- Esi tikras? Liksi vienas? 

- Taip. 

- Jei norėsi, paspausk signalą. Jis nedidelis, tilps kelnių kišenėje. 
Maža ką. 

- Ačiū, nebūtina. Ilgai neužtruksiu. 

Prižiūrėtojui dukart sukant užraktą, raktai brūžavo duris. 

- Atidaryta. Palieku jus. 

Jonas Bronksas pravėrė sunkias metalines duris. Po metų medžiok- 
lės jis išvydo aukštą sportišką šviesiaplaukį, kur kas jaunesnį, nei įsi- 
vaizdavo. Jis sėdėjo ant lovos ir tuščiai spoksojo į sieną. Į lankytoją 
neatsisuko. 

- Labas. 

Kamerose visad tvyro toks pats slogus oras. 

— Mano vardas - Jonas Bronksas. Tai aš tyriau. 

Jaunasis aukštas šviesiaplaukis nenuleido akių nuo pilko betono. 

— Ką tyrei? 

- Daugybę apiplėšimų. Milžinišką ginklų vagystę. Ir sprogdinimą, 
kuris bus traktuojamas kaip teroro išpuolis. 

— Nežinau, apie ką kalbi. 

— Manau, kad žinai... Ana Karin. Rytoj imsimės to drauge. 

- Niekas rytoj apie nieką nekalbės. 

- Juk jau anksčiau esame kalbėję. Tokie kaip tu kartais kalba. Žinau 
tai. Kad jų jaunėliai nepatektų į bėdą. 

Įkalintasis vilkėjo drabužiais su kalėjimo emblemomis ant baltos 
marškinėlių krūtinės ir ant rudų kelnių klešnių. Drabužius, kuriuos 
vilkėjo kažkas kitas, čia sėdėjęs prieš jį. 

Dabar jis atsisuko. Mėlynos akys. Plonos lūpos. 

Tai buvo jis. 

— Aš neišduodu. Mes neišduodam. Štai kaip veikiam. 

Tuomet vėl nusisuko į pilką betoną. 

— Gali eiti. Nes aš nei noriu, anei privalau dabar su tavimi kalbėti. 

Jonas Bronksas delsė slogioje kameroje. Alsavo kalėjimo dulkėmis. 

— Aš taip pat nenorėjau su tavimi kalbėti. Ne to atėjau. 

Jis vėl išėjo, laikydamas duris lukterėjo koridoriuje, kol prižiūrė- 
tojas, nešinas didžiuliu raktų ryšuliu, perėmė jas. 

— Tenorėjau pamatyti, kaip atrodai be kaukės, Didysis Broli. 

LAIKAS. 

Visad tiksliai žinojo, kiek valandų. 

Jis nebeturi laikrodžio su raudonomis rodyklėmis ir rusva apy- 
ranke. Jį segi tėtis. Bet jo nė nereikia, iš tiesų niekada nereikėjo, jo 
viduje tiksintis laikrodis nepaliauja skaičiavęs likusį laiką. 

Tik. Gyventi liko mažiau. Tak. Gyventi liko mažiau. Tik. Gyventi 
liko mažiau. 

Sunkios kameros durs. Kameros langas - galingų metalo strypų 
tinklas. Nuo tos akimirkos jis nebegali daryti to, ką darė visuomet, - 
skaičiuoti laiko. Jis juk įkalintas. O žmogus, tiksliai žinantis, kiek 
sekundžių, kiek atodūsių, kaipmat išvis liautųsi kvėpavęs. 

Neskaičiuojant dienų ir metų laikų joks prakeiktasis jo nepasieks. 

Jau anksčiau buvo tai bandęs. Ir jam pavyko. Jei jis nedalyvaus, 
neegzistuos drauge su kitais, uždarosios durys virs tokiomis, kurias 
jis pereis kiaurai. 

Kitapus stovi uniformuotieji - tąkart buvo taip pat. Namie. Bute. 
Tėtis sviedė bombą ir supleškino namą, o mama su uniformuotaisiais 
laukė kitapus jo užrakintų durų. 

Greta, ant lovos, Feliksas, o Vincentas - jo glėbyje. 

„Eisim kiaurai juos. Kiaurai.“ 

Jis kiaurai pereis ir tai. Duris. Policiją. Tardymą. 

Jei nenori, jis neprivalo ničnieko sakyti. Jis įkalintas, bet, kada 
praverti burną, sprendžia pats. 

Galbūt šįkart viskas bus kitaip. Ir vis dėlto taip pat. 

Jie sėdi kiekvienas savo užrakintų durų pusėje. Nebe drauge. Bet 
dar bus, vėliau. Kaip visad. 

Jei negalvos ir neskaičiuos laiko. 

Jei tai, kas buvo anksčiau, vyktų dabar. O tai, kas vyksta dabar, 
būtų buvę tada. 

